
VI. Seinni hluti átjándu aldar. Vísinda- 
legar rannsóknir hefjast. 

26. Nokkur inngangsorð. 

Qeinni hluti átjándu aldar er um alla Norðurálfu inikill 
breytinga og tilraunatimi bæði að því er snertir félagslíf 
inanna, vísindi og bókmenntir. Menn hafa nú gengið úr 
skugga um, að hinu forna félagslifi er mjög ábótavant og 
mannfélagsskipunin verður að breytast ef þjóðunum á að líða 
vel. En það er hægra að sjá sjúkleikann en lækna hann. 
Margir gáfaðir menn sáu misfellurnar, fundu að og rifu niður, 
en örðugra var að byggja upp, því bæði vantaði reynslu og 
andlegan þroska. Framfarir í verklegum efnum og vísinda- 
legum verða ekki allt í einu, til þess þarf langan aðdraganda 
og undirbúning. f*egar hér er komið sögunni er mikil breyt- 
ing komin á hið andlega ástand Európu frá því er áður var. 
Vér höfum séð það á því sem á undan er gengið, að dóm- 
laus trúgirni auðkennir allan þorra manna á 16. og 17. öld, 
alþýðan var búin að drekka í sig fasta lífsskoðun miðald- 
anna og félagslifið vnr komið i fastar skorður, mörgum leið 
reyndar illa en það varð svo að vera, það var eðlilegt synda- 
strafT, sem hver varð að bera með þolinmæði, menn hugsuðu 
ekki um neitt og efuðust ekki um neitt. Til voru reyndar 
einstöku menn sem efuðust um sumar af bábyljunum og 
hugsuðu að ýmislegt gæti farið betur í stjórnarfari og 
kirkjutrú, en þessir menn voru svo fáir, að þeirra gætti ekki, 

og svo höfðu þeir sig litt á lopti, því það var hin mesta 
mannhætta að efast um það, sem alinenningur trúði, það gat 
kostað lif og limu. Af þessu ástandi leiddi, að framfarirnar 
voru því nær engar, þeir sem eru ánægðir með það ástand 
sem er og trúa því það sé réttast og bezt, kæra sig ekki um 
breytingar, en efasemdirnar eru fyrstu frumkvöðlar framsókn- 
arinnar. 

A seinni hluta 18. aldar er andinn orðinn allt annar, nú 
skiptir í tvö horn, nú efast menn um allt og eru gagnteknir 
af óróa og óánægju. Þessi mikla breyting hafði eðlilega ekki 
orðið allt í einu ; hin andiega umbreyting hafði verið lengi að 
búa um sig og þróast fyrst hjá einstöku fræðimönnum í aðai- 
löndum Norðurálfunnar, en fékk síðan smátt og smátt vöxt 
og viðgang, einkum eptir að frakknesk skáld og rithöfundar 
fóru að breiða út nýjar kenningar um frelsi og mannréttindi. 
Eptir því sem þekkingin óx og rannsóknarandinn vaknaði og 
breiddist út, eptir því urðu menn óánægðari með ástandið 
og hin mikla hreyfing komst á almenning, sem náði hæztu 
stigi í stjórnarbyltingunni miklu. En þá varð það sem vana- 
lega verður, að menn grípa aðrar gagnstæðar öfgar, nú vildu 
menn rífa allt niður og breyta öllu frá grunni, án þess nægi- 
leg þekking væri fengin, allt gamalt var ónýtt og fyrirlitlegt, 
en allt nýtt gott og blessað: menn skildu ekki lögmál þau, 
sem framþróunin fylgir og vildu ekki kannast við, að neitt 
gott væri i þeirri félagsskipun, sem þroskast hafði um allar 
miðaldir; í staðinn fyrir að hlúa að hinni gömlu, sterku eik 
og kvista hana eptir þörfum, var nú álitið sjálfsagt að rífa 
hana upp með rótum og planta nýtt tré; menn héldu að allt 
væri lengið með því að breyta stjórnarfari og með þvi að 
gefa út. fyrirskipanir og lagaboð. Sést það jafnan á óróa- 
tímum, að örskammt er öfganna á milli. Frelsishreyfingarnar 
og breytingalöngunin breiddust út um alla Norðurálfuna, sem 
alkunnugt er, og náðu einnig til Danmerkur og íslands. 
Framfaralöngunin og framsóknin til menningar og fræðslu 
greip marga íslendinga, einkum þá, er stunduðu nám í Dan- 
mörku. 

í næsta kafla hér á undan höfum vér getið um hinar 

mörgu framfarauppástungur (»framfarapró.jektin«), er einkenna 
fyrri hluta 18. aldar; hallærin og vandræðin um aldamótin 
höfðu opnað augu manna og eptir það rignir niður uppá- 
stungum og bollaleggingum um viðreisn landsins, en þetta 
var allt í munninum og kom ekki til framkvæmdar, hugsun- 
arhátturinn og aldarandinn var ennþá ekki svo breyttur.að 
uppástungur einstakra manna hefðu veruleg áhrif á þjóð og 
stjórn. Á seinni hluta aldarinnar er öðru máli að gegna, þá 
eru hinar almennu framfarahugmvndir búnar að ryðja sér til 
rúms og nú reyna menn að framkvæma hinar fornu uppá- 
stungur og sameina þær við hugmyndir þær, sem efstar voru 
á dagskrá; nú á allt i einu að kippa öllu í liðinn og breyta 
öllu, enda breyttist þá allmargt á íslandi í stjórnarháttum og 
atvinnuvegum, var sumt til bótar, en sumt afturför. Stjórnin 
sýndi Islendingum mikinn velvilja og var óspör á fé til fram- 
fara og framkvæmda. Margir gáfaðir, duglegir og starfsamir 
íslendingar lögðust á eitt að framkvæma hugsjónir sínar og 
vörðu til þess fjöri og fé, og þó er ekki því að leyna, að 
árangurinn varð yfirleitt litill í samanburði við allan tilkostn- 
aðinn og dugnaðinn. t’egar nánar er að gáð er þetla þó alveg 
eðlileg afleiðing af kringumstæðunum. 

Sjaldan eða aldrei hefir Island átt jafnmarga framúr- 
skarandi menn eins og á seinni hluta 18. aldar, allir voru 
þeir fullir af eldlegum áhuga fyrir framförum tslands og hver 
starfaði á sinn hátt að þvi að hefja þjóðina úr þeirri niður- 
lægingu, sem hún var komin í. Samt sem áður auðnaðist 
þeim ekki að sjá verulegan árangur af starfa sínum, þeir 
lögðu grundvöllinn til þess, sem seinna varð og niðjarnir 
uppskáru ávöxt iðju þeirra. Þessir framfaramenn voru flest- 
allir af heldra tagi og margir í háum embættum, þeir höfðu 
erlendis tileinkað sér hugmyndir þær uin framfarir og mann- 
réttindi, sem sunnan að komu með þeim kostum og brestum, 
sem þeim fylgdu, en voru langt á undan íslenzkri alþj'ðu og 
hugmyndir þeirra voru flestar fyrir ofan sjóndeildarhring al- 
mennings; það var því engin von á fljótri og góðri uppskeru 
þegar jarðvegurinn var gjörsamlega óundirbúinn. Tilraunirnar 
urðu þó engan veginn árangurslausar fyrir framtíðina, þær 

urðu undirbúningur undir breytingar þær á hugsunarhætti 
alþýðu, sem orðinn er á 19. öld. 

Seinast á 18. öld var alþýða á Islandi komin í hina 
mestu niðurlægingu í andlegum og verklegum efnum og var 
því varla aó búast við að hægt væri að breyta öllu til batn- 
aðar á svipstundu. Það sýnir sig hér sem annarsstaðar, að 
fyrirskipanir og lagaboð hafa litinn árangur þegar þjóðin, 
múgurinn, alþýðan ekki fylgir með; hugsunarhátturinn verður 
smátt og smátt að breytast, en þegar meginþorri hinna skyn- 
samari manna hefir látið sannfærast og sér að breytingarnar 
eru hagstæðar, þá kemst fyrst rekspölur á framfatirnar svo 
þær verða að verulegum nolum. A 18. öld eru stjórnar- 
völdin og embættismennirnir frumkvöðlar allra framfaratil- 
rauna en alþýðan er ekki.vöknuð, hún er íhaldssöm og vill 
ekki breyta, árangurinn verður því lítill; eptir miðja 19. öld 
er ástandið orðið breytt, nú er alþýðan vöknuð og lælur til 
sín taka, framfaratilraunirnar kotna neðan að, en stjórnin 
heldur í. í*etta ástand er í sjálfu sér eðlilegra, því nauðsyn- 
legt er, að eitthvað sé til að stöðva of fljótar og lítt hugsaðar 
breytingar, en engin hætta á því, að breytingar þær, sem eru 
til verulegra nota, hafi ekki á endanum fullan framgang þegar 
almenningur leggst á eitt, þrátt fyrir íhald stjórnarvalda eða 
annara. 

Eins og alkunnugt er lét stjórnin á 18. öld með miklum 
tilkostnaði gjöra ótal tilraunir til framfara í atvinnuvegum 
íslands og gaf út fjölda lagaboða og konungsbréfa, er miðuðu 
í sömu ált; varð margt til bóta, en sumt hafði lítinn eða 
engan árangur. Hér nefnum vér aðeins fáein atriði. í*á var 
margt ritað og skrafað um verzlunina og varð loks sá endir 
á, að einokunarverzlunin var afnumin 1786 og verzlunin gefin 
frjáls við þegna Danakonungs, en við útlendinga máttu ís- 
lendingar ekki verzla fyrr en 1854. Póstgöngur innanlands 
milli landsfjórðunga hófust 1776 og um sama leyli byrjuðu 
póstskipsferðir milli íslands og Dantnerkur, þó ekki nema 
einu sinni á ári fyrst framan af. Þá komu og út tilskipanir 
um vegabætur og var þeim lítill gaumur gefinn. Reynt var 
að efla fiskiveiðar og koma upp þilskipaveiðum, gaf konungur 

landinu tvær duggur, en sú tilraun misheppnaðist algjörlega; 
ýmsar aðrar umbætur þar að lútandi lánuðust betur, menn 
lærðu t. d. að verka saltfisk og nota þorskanet. Þá var reynt 
að koma á verksmiðjuiðnaði (*Innréttingarnar«), ullarverk- 
smiðjum, klæðavefnaði, skinnasútun, l'æraspuna o. fl.; stóð 
Skúli Magnússon fyrir þeim tilraunum öllum og lagði kon- 
ungur til þeirra afarmikið fé, en það fór allt út um þúfur og 
varð að litlu eða engu gagni. Heimilisiðnaður breyttist þó 
nokkuð til batnaðar, íslenzku vefstólarnir gömlu hurfu, en 
útlendir hentugri vefstólar komu i þeirra stað, þá kom og 
rokkurinn i stað snældunnar o. s. frv. í*á var reynt að koma 
á saltsuðu, sem misheppnaðist, þá lét stjórnin og grennslast 
eptir gagnsmunum af brennisteini, surtarbrandi, leirtegundum 
og málmum, en lítill árangur varð af þvi. í*ó margar jarð- 
yrkjutilraunir yrðu aö litlum notum leiddu þó sumar til gagn- 
legra umbóta síðar meir. Jótzkir bændur voru sendir til ís- 
lands til þess að kenna mönnuin akuryrkju og margir íslend- 
ingar gjörðu þesskonar tilraunir, en það misheppnaðist algjör- 
lega af þvi loptslag íslands bannar slikt. Eins fóru tilraunir 
með tréræktun út utn þúfur, en garðrækt heppnaðist vel og 
tók miklum framförum síðar. Þá var og leitast við að efla 
túnræktina á ýmsan hátt, verðlaun veilt t'yrir túngarðahleðslu, 
túnasléttun og engjarækt, menn bvrjuðu þá og skurðagröft 
til framræzlu og vatnsveitinga og varð þetla allt smátt og 
smátt til bóta þó seint gengi. I*á var ennfremur þeim lofað 
ýmsum hlunnindum, er byggðu upp nýbýli og eyðijarðir, en 
fáir sinntu þvi. Þá reyndu menn og að bæta sauðfjárkynið 
íslenzka og voru fengnir hrútar frá Englandi og Spáni til 
kynbólanna, en með hrútunum barst fjárkláði til íslands, 
gekk hann um landið 1760—80 og gjörði mikið tjón. 

Ástandið og efnahagurinn á íslandi á seinni hlnta 18. 
aldar var ákaflega bágborinn og fór alltaf versnandi þrátt fyrir 
framfaratilraunirnar. Þetta var fyrst og fremst eðlileg afleið- 
ing ástandsins, sem fyrr hafði verið og svo bættust þar við 
ýmsar landplágur, stórsóttir, eldgos og landskjálftar og ágerðist 
þetla því rneir sem leið á öldina. Rétt eplir miðja 18. öld 
gengu mikil harðindi og á árunurn 1752 — 59 er svo talið að 

látist hafi af hallærum 97U0 manna. Árið 1755 gaus Katla 
og lagði 50 bæi i evði, en heimalönd og sauðfjárhagar 
skemmdust viða, lá þá hafís sama sumar fyrir öllu Norður- 
landi og fór ei burt fyrr en 3. september, var þá fjöldi fólks 
flosnaður upp og flakkaði um landið. A árunum 1758 — 77 
fjölgaði fólkinu nokkuð aptur, því þá var árferði optast betra, 
þó gekk bóla yfir landið og fjárkláðinn gjörði mikið mein; 
opt féll þó lika kvikfénaður af heyleysi hér og hvar þó ár- 
ferði væri nokkurn veginn bamlegt, þvf öll fjárhirðing var á 
mjög lágu stigi. Árið 1766 gaus Hekla og þá voru lika miklir 
hafísar við land; askan barst norður i sýslur svo þar tók 
fyrir haga og mikill kvikfénaður féll. Frá því 1777 til 1780 
fór veðrátta aftur mjög að spillast og af þvi orsökuðust harð- 
indi og bjargræðisskortur, þá var einnig opt fiskileysi og 
sjúkdómar og i sumum sýslum féll kvikfénaður unnvörpum. 
Á árunum 1780 — 82 var gott árferði, en svo kom kollsteyp- 
irinn 1783 — 1785, svo þá lá við sjálft að landið eyddist og 
hefir aldrei verið önnur eins evmd á íslandi fyrr né síðar. 
Sumarið 1783 gaus við Skaptárgljúfur og var það eitt hið 
mesta gos, sem orðið hefir á íslandi, 8 bæir eyddust með 
öllu og 29 skemmdust meir og minna, viðáttumikil héruð 
þöktust hrauni og askan barst með megnri ólyfjan yfir land 
allt. Árið eptir (1784) urðu stórkosllegir landskjálftar í Ár- 
ness- og Rangárvallasýslum, fjöldi bæja féll til grunna, en 
flestir skemmdust meira eða minna. Við allt þetta bættist 
illt árferði og grasleysi, svo peningur hrundi niður; af naut- 
gripum féllu 1783 — 84 á öllu landinu 53°/o, af sauðfé 82°/o, 
af hestum 77°/o; þá mátti heita gjörfellir um land allt. Eptir 
þetta gjörði hallæri mikið og mannfelli (móðuharðindi), svo á 
árunum 1784 — 85 dó fimmti hluti landsbúa (9238) af harð- 
rétti og sjúkdómum. Var þá allt í glundroða hér á landi, 
eymd og volæði hvert sem var litið. Seinasta hluta aldar- 
innar var veðráttufar skárra, en þó harðindakaflar á milli. 

Af því sem nú hefir verið sagt, má glögglega sjá, að það 
var eðlilegt þó framfaratilraunirnar kæmu að litlum notum 
þegar ástandið var svo hörmulegt og alþýða auk þess alveg 
óundirbúin að taka svo mikilvægum breytingum. Nú varð 

eitthvað til bragðs að taka svo landið eyddist ekki gjörsam- 
lega að mannfólki, enda var þá mörgu breytt í stjórnarfari 
landsins, en þýðingarmest var þó að einokunin var afnumin. 
Nú hvarf gjörsamlega hinn seinasti sjálfstjórnarvísir íslend- 
inga, alþingi var afnumið með konungsboði 11. júlí 1800, en 
seinast var riðið á þing við Öxará sumarið 1798. Alþingi 
hafði nú um stund ekki verið nema nafnið eitt og þvi hafði 
sífelt hrörnað; í stað þingsins var landsyfirréttur settur í 
Reykjavík, er tók við dómsvaldi þingsins. Biskupsstólunum 
var nú slegið saman og eins latinuskólunum, stólsjarðirnar 
voru seldar, prentsmiðjan á Hólum lögð niður o. s. frv. 
Mörgu var breytt í embættaskipun og öðru samkvæmt danskri 
venju og lítið skeytt um það er íslenzkt var, fornt og þjóðlegt. 

Til yfirlits munum vér þvi næst i örstuttu ágripi benda 
á hinar helztu sendiferðir, sem gjörðar voru til íslands eptir 
miðja 18. öld í verklegum og visindalegum tilgangi, en siðar 
í þessari bók munum vér fara nákvæmar út i hið visinda- 
lega er snertir þekkingu á landinu, en sleppa flestöllu öðru. 
]?ess hefir fyrr verið getið, að Niels Horrebotc dvaldi á Is- 
landi 1749 — 51 til þess að gjöra athuganir um hnattstöðu 
landsins og um veðráttufar, mun það hafa verið að fyrirlagi 
vísindafélagsins danska, er þá var nýstofnað (1742). Brátt 
sáu menn að það var fleira en þetla er þurfti rannsókna við 
á Islandi, þvi eiginlega var þar allt órannsakað; það mátti 
að minsta kosti segja, að sú þekking er menn höfðu um Is- 
land var alveg ófullnægjandi í samanburði við það stig vis- 
indanna, er menn þá höfðu náð um miðja 18. öld. Þá voru 
þeir Eggert Ölafssoti og Bjarni Pálsson fyrir tilstilli vísinda- 
félagsins og með styrk stjórnarinnar kosnir lil íslandsfarar 
og skyldu þeir rannsaka náttúru landsins í öllum greinum, 
búnaðarástand og landshætti alla. Heppilegri menn var ekki 
hægt að fá, þeir ferðuðust um landið 1752 — 1757 og var 
árangur ferðarinnar afarmikill sem síðar mun frásagt. Um 
sama leyti, 1756, var F. W. Hastfcr sendur til íslands til 
þess að lita eptir fjárræktinni, sem fyrr hefir verið getið. 
Arið 1764 var «7. G. König sendur til íslands til þess að 
rannsaka jurtagróður landsins og fór hann fyrstur um landið 

eingöngu i þeim tilgangi sumurin 1764 og 1765. Um sama 
leyti styrkti stjórnin Jón nokkurn Grímsson til þess að gjöra 
jarðyrkjutilraunir d tslandi. 1 

Nú leið nokkur tími svo að engar sendiferðir voru gjörðar 
til landsins í vísindalegum eða verklegum tilgangi, mikið hafði 
reyndar áunnist, en enn sem komið var sást litill árangur á 
prenti. Eptir árið 1770 varð mikil breyting til bóta í þessu 
efni og var nú miklu meira gjört en áður til þess að rann- 
saka ísland á ýmsan hátt og gefin út mörg rit og merkileg 
um landið. Voru tvær ástæður til þess að framkvæmdir 
jukust nú svo mjög, sú hin fyrsta, að sett var nefnd til þess 
að rannsaka hagi íslendinga (»Landkommissionen«) og leggja 
ráð á hvernig úr mætti bæta, og hin önnur, að Jón Eiríksson 
var kominn inn í stjórnarráðið og barðist með hinum mesta 
dugnaði fyrir öllu því, sem hann hélt að gæti eflt framfarir 
og hagsæld íslendinga. í »Iandkommisioninni« voru 3 menn : 
Andreas Holt, porkell Fjcldsted og Thomas Windekilde ; þeir 
dvöldu á íslandi 1770 — 1771 ásamt skrifara sínum Eyjólfi 
Jónssyni og leiddi margt gott af ferð þeirra. Frá vísinda- 
félaginu danska höfðu nefndarmenn tekið með sér landmæl- 
ingarverkfæri, en munu hafa haft fáar tómstundir til að nota 
þau og varð það úr, að Eyjólfur Jónsson skrifari þeirra var 
settur við stjörnuathuganir og landmælingar og fékkst við 
slikt á árunum 1772 — 75, þá tók Easmus Lievog við 1779 — 
1805. Árið 1772 gáfu þeir Jón Eiriksson og G. Schöning 
út ferðabók Eggerts Ólafssonar, eitt hið merkasta rit, sem 
nokkurntíma hefir verið skrifað um ísland. Eptir þetta var 
farið að hugsa um rannsóknir og tilraunir af ýmsu tagi. 
Ölafur Ólafsson (Olavius) ferðaðist um ísland 1775 — 77 til 
þess að grennslast eptir búnaðarháttum og ýmsu, sem verða 
mátti að verklegum notum. 1775 var C. Ziener sendur til 
Islands til þess að skoða surtarbrand og s. á. 0. Henchel til 
þess að rannsaka brennisteinsnámur, en árið eptir 1776 voru 
þeir Walter og ZJsler sendir til þess að koma f lag salt- 


') Um Jón Grimsson eru ýms skjöl og bréf í Stiptsskjalasafninu í 
Reykjavík (IV, nr. 336, VI, nr. 226). 

brennslu á Reykjanesi vid ísafjarðardjúp. Um þetta leyti var 
einnig byrjað að mæla strendur Islands og hafnir og var 
H. E. Minor sendur út hingað i því skini 1776, hann drukkn- 
aði 1778, en hafði þó komið töluverðu i verk; 1776 mældi 
Wleugel lika Austfirði. þórður Thoroddsen (Theodorus Thor- 
oddi) dvaldi á árunum 1773 — 1779 í Sviaríki til þess að 
stunda náttúrufræði og búnaðarvfsindi, var svo sendur til 
íslands með Levetzow kammerjunker 1779—80 og átti að 
kynna sér búnað Tslendinga og gjöra athuganir, er snertu 
náttúru landsins. Um sama leyti (1780 — 1781) var Nicolai 
Móhr sendur til íslands; átti hann sérstaklega að rannsaka 
postulinsjörð i Mókollsdal í Strnndasýslu, nytsama málma og 
steina, en auk þess var honum fyrirskipað að athuga allt, er 
snerti náltúru landsins; gjörði hann það dyggilega og gaf 
seinna út náttúrusögu íslands 1786, hina fyrstu og siðustu 
bók um Öll þrjú náttúruríki landsins enn sem komið er. 
Eptir Skaptáreldana 1783 var Levelzoiv aptur sendur til Is- 
lands og með honum Magnús Slephensen , áttu þeir að 
grennslast eptir áhrifum jarðeldanna og leggja ráð hvernig 
skyldi bæta skaðann. Magnús Stephensen reit siðan (1785) bók 
um eldgosið. Arið 1785 voru strandakort Wleugels gefin út 
og ári siðar (1786) kom Löwenom til Islands, en Rothe og 
Egcde mældu Vestfirði; 1788 gaf Lövenörn út kort og lýsingar 
af suður- og vesturlandi eptir mælingum þessum og hinum 
eldri mælingum Minors. A árunum 1791 — 1794 ferðaðist 
Sveinn Pálsson víða um Island, einkum þó um suður- og 
austurland, var hann styrktur til þeirra ferða af náttúru- 
fræðisfélagi í Kaupmannahöfn og voru ferðirnar eingöngu 
ætlaðar til vísindalegra rannsókna. Sveini Pálssyni varð mikið 
ágengt og samdi hann ágæt rit um rannsóknirnar, en því 
miður lánaðist honum ekki að koma þeim út á prent og 
höfðu því rit hans lítil áhrif á samtíðarmenn hans. Eptir 
dauða Jóns Eiríkssonar 1787 hætti stjórnin að senda rann- 
sóknarmenn til íslands, nema hvað strandmælingunum var 
haldið áfram; leið langt fram á 19. öld áður stjórnin aptur 
færi að styrkja slík fyrirtæki. 

Ef vér þvínæst athugum ástand visindanna á miðri 18. 

öld, þá er ekki því að leyna, að framfarirnar eru miklar frá 
þvi sem áður var, einkum í náttúrusögu og skildum grein- 
um. Dýrafræði og grasafræði voru á 17. öld mjög í molum, 
þó þekkingin að sumu ieyti hjá hinum helztu fræðimönnum 
þeirrar aldar væri nokkuð víðtæk, þá var engin regla á neinu; 
náttúrusagan hafði enn eigi komist í fast fræðikerfi og menn 
voru eigi enn búnir að fá nægilega og ljósa hugmynd um 
skyldleika tegundanna og gátu þvi ekki raðað þeim í eðli- 
lega hópa. Þó menn þekktu allvel hið ytra útlit margra dýra 
og jurta og gætu greint þær í sundur, þá höfðu menn þó 
mjög litla þekkingu á hinni innri byggingu og öllu lifseðli 
tegundanna. Vér höfum séð hér að framan, að menn á 17. 
öld hópuðu saman dýr og jurtir af handahófi án þess nokkrir 
verulegir eiginlegleikar sameinuðu tegundir hvers flokks, var 
þá opt aðeins farið eptir málvenju eða ýmsum þýðingarlaus- 
um ytri kringumstæðum ; plöntum var t. d. skipt í jurtir, 
runna og tré og mjög fjarskildum tegundum hrúgað saman 
eptir þvi; dýr sem i vatni lifðu voru talin saman, hvalir, selir 
og rostungar meðal fiska o. s. frv. I öllu þessu varð stór- 
kostleg framför á 18. öld. f*essar framfarir voru mörgum 
náttúrufræðingum að þakka, en þó mest Linné hinum 
sænska. 

í hinum elztu grasafræðisbókum er optast engin flokka- 
skipun, þar eru engar eða ónákvæmar lýsingar og plöntuiium 
opt raðað eptir stafrófsröð, þess er getið hver not megi af 
þeim hafa og hverjar »náttúrur« fylgi þeim. Hjá stöku manni 
sást þó á 16. öld dálítill visir til visindalegrar þekkingar, þá 
sáu ýmsir náttúrufræðingar einkum Konrad Gesner (1516 — 
1565) að blóm og ávextir voru góð einkenni og að plönt- 
urnar mátti hópa eptir bygging þessara liffæra; eptir hinni 
auðkennilegustu blómbygging mynduðust þá þegar nokkrir 
jurtaflokkar, sem síðan hafa haldist t. d. varablóm, kross- 
blóm, körfublóm o. s. frv. Andreas Cœsalpinns (1519 — 1603) 
var hinn fyrsti er reyndi að raða jurtarikinu öllu í náttúr- 
lega hópa og fór mest eptir lögun blómanna, ávöxtunum og 
tölu fræanna. Þó hafa menn á íslandi varla þekkt eða notað 
rit manna þessara að nokkrum mun. Á 17. öld fór hinni 


I !! 

almennu grasafræði lítið fratn, en menn lærðu að þekkja 
fjölda jurta úr ýmsum heimsálfum, en flestar grasabækur voru 
samt æði ruglingslegar; Johan Ray (1628 — 1705) og Joseph 
de Toumefort (1656 — 1708) reyndu þó að koma nokkru skipu- 
lagi á niðurröðun jurla. Helzt vantaói nákvæmar lýsingar 
tegunda og ætta og svo voru jurtanöfnin á mestu ringulreið, 
svo opt var mjög örðugt að fá nægilega vitneskju um hverjar 
þær jurtir voru, sem nefndar voru i bókum. Snemma á 18. 
öld kemur Karl Linné til sögunnar, hann er hinn mesti skör- 
ungur og endurbætir allar greinir náttúrusögunnar, en þó 
einkum grasafræðina. Linné var fæddur i Svíariki 1707, varö 
1741 háskólakennari i Uppsölum og dó þar 1778. Að honum 
söfnuðust margir lærisveinar úr öllum áttum og ferðuðust 
síðan margir þeirra viðsvegar um lieim; kenningar Linnés 
útbreiddust um öll menntuð lönd og höfðu rit hans og kennsla 
hin mestu áhrif á framfarir náttúruvisindanna. Lintié setti 
fyrstur manna sérstök vísindaleg nöfn á dýr og jurtir; gaf 
hann hverju dýri og hverri jurt tvö nöfn tegundar- og kyns- 
nafn. Tegund (species) kallar Linné alla þá einstaklinga, sem 
í öllum verulegum eiginlegleikum eru eins og skvldar teg- 
undir sameinar hann í kyn (genera); er kynsnafnið haft fyrst 
og síðan tegundarnafnið. Nafnagipt þessi var mjög eðiileg, 
einföld og praktisk og halda allir náltúrufræðingar henni enn. 
Nú vöndust menn fremur enn áður á að taka eptir skyldleika 
tegundanna til þess að geta gefið þeim rétt nöfn og heimfært 
þær undir rétt kyn. Linné færði saman mörg kyn í ættir, 
ættirnar í hópa og hópana í flokka; hann gaf út mörg hand- 
hæg rit um tegundir þær, er þá voru kunnar. Nú brá snögg- 
lega birtu yfir dýra- og jurtarikið og menn áttu miklu hægra 
með að ákveða tegundirnar og fá yfirlit yfir dýra- og jurtalíf 
hvers lands. Linné gat með nákvæmni sinni og glöggskyggni 
komið reglu og röð á óskapnað þann sem áður var. Mest 
áhrif hafði Linné á grasafræðina og raðaði plöntunum niður 
i fræðikerfi það, sem við hann er kennt; hann raðaði plönt- 
unum eptir æxlunarfærunum eingöngu og tók ekki tillit til 
alls skapnaðar jurtarinnar. fó niðurröðun þessi nú sé lögð 
niður og hún alltaf væri óeðlileg, þá var hún mjög handhæg 

og var fljótlegt mjög að ákveða plöntur á þann hátt. Menn 
notuðu niðurskipun Linnés allvíða fram undir miðja 19- öld, 
en nú flokka menn plönturnar eptir öllu eðli þeirra sem 
kunnugt er. Þegar þeir Eggert og Bjarni tóku að rannsaka 
Island 1750 voru endurbætur Linnés þegar farnar að ryðja 
sér til rúms og voru búnar að ná almennu gildi og viður- 
kenningu áður en ferðabókin var fullbúin. Þeir Eggert voru 
nákunnugir hinum helztu og nýjustu náttúrufræðisbókum og 
vitna þráfaldlega i þær, einkum i rit Linnés, sem auðsjáan- 
lega hafa haft mikil áhrif á störf þeirra. 

Dýrafræðin var svipuðum forlögum undirorpin einsog 
grasafræðin og þarf þvi ekki að fara uin hana mörgum orð- 
um. A fyrri öldum voru það einkum læknar er stunduðu 
þessar vísindagreinir og það í byrjun eingöngu af praktiskum 
ástæðum til þess að finna læknisdóma við ýmsum meinum; 
hitt sem ekki hafði beina þýðingu fyrir mannlífið var eingöngu 
skoðað af nýjungagirni ef það var að einhverju leyti skrítið 
eða frábrugðið hinu vanalega. Framanaf var læknum bannað 
að kryfja lik eða rannsaka mannlegan líkama og þvi urðu 
þeir sem fræðast vildu eitthvað um Iíffærin og byggingu 
þeirra að skoða dýr og kryfja þau. Náttúruvisindin eru þannig 
öll af praktiskum rótum runnin og upprunalega ekkert annað 
en samsafn af ósamhangandi athugunum, er einhverja þýð- 
ingu hafa fyrir daglegt líf, þannig hefir dýra- og grasafræði 
upprunalega myndast af læknisfræðinni, steinafræði og jarð- 
fræði af námugrefti, efnafræðin af lyfjafræðinni o. s. frv. 
Af því læknarnir iangt fram eptir öldum neyddust til að skoða 
dýr þau, sem að nokkru leyti voru lik manninum, safnaðist 
smátl og smátt nokkur þekking um byggingu dýranna og 
einkum á 17. öld eykst mjög þekkingin á líffærum hinna æðri 
dýra. Menn fóru þó ekki fyrr en eptir miðja 18. öld að 
viðurkenna dýrafræðina sem sérstaka visindagrein og þá er fyrst 
farið að stofna sérstök kennaraembætti í dýrafræði við háskólana 1 . 
Linné kom líkri reglu á dýrafræðina og grasafræðina, hann 

‘) Frá sögu dyrafræðinnar og grasafræðinnar hefi eg áður (1887) 
dálilið sagt í Tímariti Bókmenntafélagsins VIH, bls. 287 — 306 og visa 
hér til þess. 

hafði einnig mikil áhrif í þeirri grein, vakti nýjan áhuga og 
kom reglu og skipulagi á rit manna í þessu efni. A 17. öld 
og fyrri hluta 18. aldar fékkst enginn íslendingur við visinda- 
lega dýrafræði, Eggert Olafsson var forsprakinn í því sem 
mörgu öðru og er það sem Eggert ritaði um dýrafræði Is- 
lands lang merkast af öllu þvi, sem út kom á 18. öld i þeirri 
grein; Sveinn Pálsson fékkst og allmikið við dýrafræði en rit 
hans voru ekki prentuð; með þessum tveim mönnum er allt 
talið sem þýðingu hafði fyrir dýrafræði íslands á 18. öld. 

Fram á miðja 19. öld hafði ekkert verið ritað, sem hafði 
neina verulega þýðingu fyrir jarðfræði Islands, nema ef telja 
skal jöklaritgjörð Þórðar Vidalíns og fáeinar sundurlausar 
athugasemdir hjá ýmsum höfundum um steina á Islandi, um 
hveri og brennistein, um eldgos, surtarbrand og annað þess- 
konar, sem í sjálfu sér hafði enga visindalega þýðingu, en gat 
seinna komið að notum þegar farið var að athuga byggingu 
landsins i samanhengi. Til þessa lágu eðlilegar ástæður, jarð- 
fræðin var enn ekki til sem sjálfstæð vísindagrein, hún tók 
fyrst að fá dálitla mynd og sköpun á seinni hluta 18. aldar, 
en komst þó eigi i fast form fyrr en á 19. öld. A miðöld- 
unum höfðu menn þvinær enga hugmynd um neitt er jarð- 
fræði snertir, þeir sein rituðu eitthvað um sköpun jarðarinnar 
byggðu það allt á gamla testamentinu. Þá héldu menn að 
steingjör bein og skeljar, sem i jarðlögum fundust, væri úr 
Nóaflóði, eða þá nokkurskonar leikur náttúrunnar og tilraun 
til þess að mynda lifandi skepnur. 1 Leonardo da Vinci (1452 
— 1519) var einn hinn fyrsti, sem sýndi að steingjörvar skeljar 
og dýrabein voru leyfar af skepnum sem fyrr höfðu verið 
lifandi og að breytingar miklar höfðu orðið á innbyrðis stöðu 
lands og lagar. A sama máli var Nicolaus Steno (1638 — 1687), 
hann hélt og að jarðlögin fyrr hefðu verið lárétt á sævarbotni 
en hafist síðan og bognað af gufum neðanjarðar, sem blásið 
hefðu upp jarðarskorpuna, hann gerði greinarmun á sævar- 
myndunum og fljótamyndunum, jarðlögum með steingjörvingum 


•*) Sbr. porv. Thoroddsen: Um steingjörvinga. Tímarit Bókmennta- 
félagsins III, 1882, bls. 80—99. 

og án þeirra og kom með ymsar allskynsamar ályktanir um 
breytingar jarðarskorpunnar. Heimspekingurinn Leibnitz (1646 
— 1716) lét fyrstur þá skoðun i ljðsi, að jörðin í upphafi hefði 
verið glóandi hnöttur, sem siðan hefði verið að storkna og 
kólna. JÞegar skorpa var mynduð fór vatnið að setjast í 
dældirnar á yfirborðinu og þar urðu höf og vötn; vatnið 
myndaði molaberg og sandlög, en eldkraptarnir að innan 
breyttu jarðlögunum og brutu þau. Þessar alinennu hugleið- 
ingar Leibnitz eru mjög svipaðar skoðunum þeim, sem menn 
seinna hafa komizt á, en hugleiðingar manna um myndun 
jarðar i fvrri daga voru ekki annað en hugarsmiði, rökstuddar 
athuganir vantaði. A ítaliu fóru ymsir á 17. öld dálitið að 
rannsaka eldfjöll og eldfjallamyndanir og má hér sérstaklega 
geta um Lazzaro Moro (1687 — 1740), hann hélt þvi fram, að 
jarðskjálltar og eldgos hefðu haít mikil áhrif á yfirborð jarðar 
og lönd hefðu risið úr sæ af jarðeldum. Páll Bjarnason 
Vidalín þekkti rit L. Moro’s og vísar til þeirra,' Eggert Ólafs- 
son þekkti þau ekki, en komst þó að sömu niðurslöðu um 
myndun Islands, að það væri allt myndað af jarðeldum. 
Nákvæm rannsókn jarðskorpunnar á takmörkuðu svæði með 
þeim tilgangi að skoða útbreiðslu, legu og aldur hinna ein- 
stöku bergtegunda byrjar fyrst -á tniðri 18. öld. 1. E. 
Guettard (1715 — 1786) rannsakaði allstór svæði á Frakklandi 
og gaf fyrstur út jarðfræðisuppdrætti og um sama leyti gjörðu 
þeir J. G. Lehmann (f 1767) og G. Chr. Fuchsd( 1722 — 1773) 
ágætar raunsóknir um jarðlagaskipun í fjöllum á Þýzkalandi; 
i fótspor þessara manna fetuðu siðar aðrir. Fyrr var flest 
allt sem skráð hafði verið um jarðfræði imyndanir einar, sem 
ekki voru byggðar á neinni verulegri náttúrurannsókn. 

Þegar þeir Bjarni Pálsson og Eggert Ólafsson byrjuðu 
rannsóknir sinar á íslandi, voru náttúrufræðingar á Norður- 
löndum ennþá mjög lítið farnir að rannsaka byggingu jarð- 
skorpunnar, því er það eðlilegt að ferðabók þeirra er einna 
fátæklegust i öllu því er almenna jarðfræði snertir og þó eru 
þar margar göðar athuganir um hið einstaka. Svíar voru um 


') Hamburgisches Magazin XIII, 1764, bls. 210—211. 

það leyti dálítið farnir að skoða jarðmyndun Svíaríkis, 
Emanuel Swedenborg (1688 — 1772) og Anders Cdsius (1701 — 
1744) athuguðu strandlinur og malarkamba við Eystrasalt og 
sýndu fram á, að sævarflötur væri þaraðlækka; Linné rann- 
sakaði jarðlagabyggingu í hálsum og hæðum sunnan til í Svi- 
þjóð o. s. frv. Seinast á 18. öld fór jarðfræðisþekkingunni 
mjög fram, einkum eptir að A. G. Wemer (1749 — 1817) kom 
til sögunnar, hann stóð fyrir námumannaskólanum i Freiberg 
á Saxlandi og söfnuðust að honum margir lærisveinar, kennsla 
hans var mjög áhrifamikil og báru lærisveinarnir kenningar 
hans út um víða veröld. Werner komst að þeirri niðurstöðu, 
að jarðlögin væru öll mynduð af sjó og vatni, en eldgos 
heföu tiltölulega mjög litla þýðingu haft; hann hélt að flestar 
gosgrjótstegundir væri myndaðar af vatni t. d. blágrýti og 
urðu út úr þessu síðar miklar deilur og skiptust jarðfræðingar 
í tvo flokka »neptúnista« og »plútonista«. Stóðu deilur þessar 
fram á 19. öld og var mikið kapp á báða bóga einkum útúr 
myndun blágrýlis og annars gosgrjóts. Aðalmótstöðumenn 
Werners voru Hution (1726—1797) og lærisveinar hans á 
Skotlandi og Englandi. Hutton sýndi að basaltgangar voru 
myndaðir af eldleðju, sem upp hafði gosið um sprungur, 
hann sýndi, að þeir höfðu haft áhrif á grjót i kring og breytt 
því og hélt þeirri skoðun fram, að eldöflin að neðan hefði 
hafið fjöllin, brotið jarðlögin viða og breytt þeim stórkost- 
lega. Það sást að lokum, að þeir Hutton höfðu rétt að mæla, 
en lengi voru kenningar þeirra að ryðja sér til rúms. Eptir 
að Eggerl Ólafsson Ieið var þvínær ekkert skráð um jarðfræði 
íslands, það er gagn væri i, fyrr en Svcinn Fálsson kom til 
sögunnar. Sveini munu hafa verið kunn rit helztu jarðfræðis- 
höfunda, sem voru honum samtiða, enda voru rannsóknir 
hans þýðingarmiklar fyrir jarðfræði íslánds og hann fann 
fyrslur ýmsar mikilsverðar setningar í jarðfræði Islands. 

Hvað hina eiginlegu landfræði íslands snertir, þá eru 
framfarirnar á öldunum hér á undan ekki miklar. Um ör- 
æfin og hálendið höfðu íslendingar fyrir miðja 18. öld engu 
meiri þekkingu en á 12. öld; það má heita að rannsókn 
prestanna á Þórisdal 1664 væri hinn eini landfræðislegi við- 

auki sem orðitm var. Um stærð jöklanna, eðli þeirra og 
ásigkomulag voru menn litlu fróðari; ritgjörð í*órðar Vidalins 
1695 var hið eina sem skrifað hafði verið um jöklana. Þekk- 
ing á eldfjöllum hafði lítið vaxið að öðru en þvi, að menn 
nú höfðu samið nokkrar skýrslur um eldgos þau sem orðið 
höfðu. Þekking um slærð íslands og legu hafði aukist nokk- 
uð, hnattstaðan liaföi verið ákveðin hér og hvar og ófull- 
komnir uppdrættir höfðu verið gjörðir af byggðum og strönd- 
um landsins; kort þeirra Magnúsar Arasonar, Hjalta Þorsteins- 
sonar og Knopf’s voru allmikil framför frá því sem áður var. 
Slaðalýsing byggða var þó komin á töluvert hærra stig, sýslu- 
lýsingar, jarðabækur og fáeinar héraðalýsingar einstakra manna 
höfðu aukið þekkinguna á strandlengjunni að miklum mun, 
en uppdrættir og lýsingar sýna bezt hve hálendið og öræfin 
enn voru ókunn. Hugmyndir manna um fjöllin og bygging 
þeirra voru enn á mjög lágu stigi. Flest það sem var fyrir 
ofan byggðir var hulið hjátrúarblæju, enginn dirfðist að hnýs- 
ast i þá leyndardóma náttúrunnar, sem þar voru og varla 
nokkur þorði að ganga á fjöll og jökla. Á öllu þessu varð mikil 
breyting á seinni hluta 18. aldar. Eggert Ólafsson og Bjarni 
Pálsson fengu loks unnið bug á hleypidómum manna, þeir 
klifu fjöll og jökla, sem næst voru byggðum, þó þeir færu 
lítið um hálendið sjálft. Um öræfin jókst þekkingin nokkuð 
seinast á öldinni einkum við ferðir Sveins Pálssonar og rann- 
sóknir. 

27. Eggert Ólafsson og Bjarni Pálsson. König. 

Eggert Olafsson 1 var fæddur i Svefneyjum á Breiðafirði 
1. desembermán. 1720 og var Ólafur Gunnlaugsson* (1(188 — 
1784) faðir hans hinn mesti merkisbóndi, sem fyrr hefir verið 
frásagt (II, bls. 302); Ragnhildur Sigurðardóttir (f 1768) móðir 
Eggerts var og talin merkiskona; þau hjón Ólafur og Ragn- 
hildur áttu 4 syni og 2 dætur og var Eggert elztur barn- 
anna. 8 Eggert var fyrst settur til náms í Flatey hjá móður- 
bróður sínum sira Sigurði Sigurðssyni, en 12 ára fór hann 
á fóstur til Guðmundar sýslumanns Sigurðssonar, sem einnig 
var móðurbróðir hans og bjó á Ingjaldshóli undir Jökli; 15 
vetra fór Eggert í Skálholtsskóla og útskrifaðist þaðan 1746, 4 
sama sumar sigldi hann til háskólans f Kaupmannahöfn og 


') Rit um œfi Eggerts Olafssonar: Bjöm Balldórsion: Æfe Eggerts 
Otafssonar vicelögmanns sunnann og austann á Islande. Hrappsey 1784, 
8vo, 64. bls. P. Ijeturnon: Hist. eccles. Islandiæ bls. 425. Minerva 
1803 II, bls. 307 — 311. Daói Nirlsaon : Æfiágrip Eggerts Olafssonar 

Lbs. nr. 275-1° (bts. 76-97) og hdrs. J. S. nr. 322-4°. Hréf Eggerts 
Olafssonar (Andvari I, bls. 172 — 193, II, bls. 136 — 142, III, bls. 146 — 
152). Æfi Bjarnar Haitdórssonar. Kmh. 1799. bls. 13, 28 og víðar. 
Bjami Jónsson: Um Eggert Ólafsson. Reykjavík 1892-8°. C. Molbech: 
Det kgl. danske Videnskahernes Selskabs Hislorie 1742 — 1842. Kbhavn 
1843 bls. 67 — 66, 175. K. Kaalund í Dansk biografisk Lexicon. J.C. 
Poestion: Islándische Dichler der Neuzeit. Leipzig 1897, bls. 246 — 264. 
Ennfremur margt í ymsum bandritasöfnum t. d. Lbs. nr. 20 og 202 fol., 
hdrs. J. S. nr. 82, 95, 161 fol., 472-4°; hdrs. Bókmf. Kliöfn nr. 7 og 8 
fol. og víðar. Nóg efni væri i ítarlega æfisögu Eggerts, en hér verð eg 
rúmsins vegna að fara fljótt yfir. 

’) Gunnlaugur Olafsson í Svefneyjum afi Eggerts átti i brösum við 
Ólaf sýslumann Árnason i Barðastrandarsýslu. Sbr. Fjallkonan XII, 
1895, bls. 27-28. 

*) Systkini Eggerts voru 1) Magnús lögmaður (1728 — 1800), 2) Jón 
eldri fornfræðingur (1729-1811), 3) Jón yngri, dó i Kaupmannahöfn 
1776, hann var af sumum kallaður *Jón ofviti«, 4) Rannveig giplist 
Birni prófasti Halldórssyni og lifði hann lengi, 5) Guðrún giptist sira 
Vigfúsi Jónssyni i Miklahotti, hún dó 1800. 

*) Skólavitnísburður hans, hdrs. J. S. nr. 536-4°. Lbs. nr. 48 fol., bls. 6. 

styrkti Guðmundur sýslumaður hann til ferðarinnar. Eggerti 
Ólafssyni greiddist námið fljótt og vel og lauk hann hinum 
vanalegu háskólaprófum 1748 og um sama leyti tók Bjarni 
Pálsson einnig próf (baccalaurei gradum). Eggert stundaði 
jafnframt öðru námi náttúruvisindi af miklu kappi, hlustaði 
á fyrirlestra háskólakennara i þeim fræðum og kynnti sér 
rit hinna merkustu náttúrufræðinga, er þá voru uppi. 

Arið 1749 gaf Eggert Ólafsson út rit á latinu um myndun 
íslands af eldi. 1 Bók þessi er að mörgu merkileg og er 
nokkurskonar jarðfræðislýsing íslands eptir þeirra tíma sniði. 
Efni rits þessa er svo margbrotið, að vér hér rúmsins vegna 
aðeins nefnum aðalinntak þess. I*ar er fyrst í inngangi almenn- 
ar hugleiðingar um jarðfræði og jarðelda, og er aðalefnið það 
setn hér segir. Menn sjá af hverum og eldfjöllum að eldur hlýtur 
að vera innan í jörðunni og þar hljóta að vera eldfim efni, 
menn vita að brennisteinn og jarðbik standa í nánu sambandi 
við jarðbruna, en hvernig þvi sambandi er varið vita menn 
ekki. Aðalorsök eldkveikjunnar heldur höf. að hljóti að vera 
loptið, sem kemst inn í jörðina, þvi án þess getur enginn 
bruni orðið, auk þess vatn, sem kemst þangað niður eða hrun 
stórra jarðstykkja. Djúpt í jörðu hljóta að vera stórir hellar 
með vatni, lopti og eldi; þó eldur og vatn séu gagnstæðrar 
náttúru samlagast þau þó í holum jarðar og auka hvort ann- 
ars afl, sem sjá má af hverum og eldfjöllum. Jarðskjálftar 
orsakast af því að eldurinn reynir að brjótast út, við það 
hristist yfirborðið og springur, og sumir partar jarðskorpu 
síga af þvi eldurinn grefur undan þeim. Pegar engin fyrir- 
staða er lengur brýst eldurinn út rneð miklu afli, bræðir jarð- 


') Eggert Olafsson: Enarrationes historicæ de natura et constitu- 

tione lslandiæ, formatæ et transformatæ per erupliones ignis. Pars I. 
De Istandia antequam coepta est habitari. Hafniæ 1749 8vo, 148 bjs. 
Til eru tvær útgáfur: a) >Disputatio pro stipendio victus regio in 
auditorio collegii regii subjic. Egerhardus Olavius Island. respondente 
Illugo Sigurdi filio«, b) með tiiilblaðinu einu breyttu >conscr. per 
Egerhardum Olavium Isl. Philos. Baccal.«. í bréfi dags. Kmhöfn 20. 
maí 1749 spyr Eggert Guðmund Sigurðsson(?) fóstra sinn margs, er 
-snertir þetta rit. Andvari III, bls. 146—162. 

lög og kletta, sem verða á vegi hans og breytir sumum 1 
ösku; þegar gýs á sævarbotni myndast leðja er siðan harðnar. 
Af eldgosum aukast gömul lönd og nýjar eyjar myndast i 
hafi. Lönd þau, sem þannig myndast af jarðeldum eru mjög 
hrjóstrug og holótt, en verða þó smátt og smátt frjósöm er 
snjór og regn hefir borið ösku og dust saman í dalina og 
myndað jarðveg fyrir jurtirnar. Höf. ætlar að ísland sé þannig 
tilorðið mörgum öldum áður en það fannst, fyrst risu sker 
og smáeyjar úr sjó, en stöðug gos juku við svo eyjarnar 
stækkuðu, hækkuðu og tengdust saman uns landið varð eins 
og nú sjáum vér. 

Eptir þessi inngangsorð um almenna jarðfræði kemur hin 
eiginlega landlýsing, þar er fyrst almenn lýsing stutt og lýst 
útliti hrauna og vikra og svo byrjar lýsing landsljóróunga. 
í*ar er i 5 kapitulum getið um hina helztu jökla og eldfjöll, 
vötn, hraun og hveri, miklu nánar en i eldri bókum og er 
víða vitnað í fornsögurnar. Oðrum kafla bókarinnar er einnig 
skipt i 5 kapítula; þar eru fyrst taldir hellar á íslandi, síðan 
lýsir höf. dölum og sléttum og skiptir láglendi i lyngmóa, 
valllendi og mýrar, hann talar og um mómyndun og getur um 
vikralög í mónum; þá lýsir höf. vötnum á íslandi og talar 
um tvibytnur, nikra, orminn i Lagarfljóti og silunga i fjalla- 
völnum, þvínæst um hveri og orsakir gosanna. Hverirnir 
standa í sambandi við vatnsfylltar holur og krókótla ganga í 
jörðu, en lopt neðanjarðar veldur gosum; lækir frá hærri 
stööum renna niður í hellana, af jarðhitanum hitnar vatnið 
og verður sjóðandi, af lopti og hita þenst vatnið út, þrýstist 
upp igegnum mjóar pípur upp á vfirborðið og þá koma gosin. 
f'vinæst getur höf. um völn, sem brjóta af sér ís, um stöðu- 
vötn. sem i rennur, en ekkert rennur úr og aukast þó ekki, 
um vatn, sem hverfur í jörðu undan sumum jöklum o. s. frv. 
I þriðja kapítula annars kafla talar höf. um salttegundir, um 
salt í Hekluhraunum, um saltbrennslu til forna og um ölkeld- 
ur, ennfremur um brennislein og hveraleir, um rauða, járn í 
hraungrýti o. fl í 4. kapítula er talað um sleingjörvinga, 
hrafntinnu, surtarbrand, móberg og þussaberg, er höf. ætlar 
að myndast hafi við gos á mararbotni, og að endingu lalar 

hann um jökullit á ám, sem kemur af smágjövum leir, sem 
þær bera með sér. I hinutn síðasta (5.) kapitula Iýsir höf. 
ströndum Islands og eyjum, hraunum á mararbotni og röst- 
um við annnes landsins. Bók þessi er fyrri partur af stærra 
riti, en seinni hlutinn 1 kom aldrei út, álti hann að vera um 
eldljöll sérstaklega og urn sögu þeirra. 

Bjami Pálsson * var fæddur að Upsum á Upsaströnd í 
Vaðlasýslu 12. maí 1719. Faðir Bjarna var sira Páll Bjarna- 
son (f 1731), sem siðast var prestur á Upsum og móðir hans 
Sigríður Ásmundsdóttir; áttu þau hjón saman 16 börn og var 
Bjarni hið 12. i röðinni 8 . Bjarni missti föður sinn 12 vetra 


') Finnur Magnússon segir i Minerva II, 1303, bls. 307 — 311, a8 
2. partur af >Enarrationes« sé enn til í handriti, en hvar hann er nú 
niður kominn veit eg ekki. 

’) lím æfi Bjarna Pálssonar hefir Sveinn Pálsson tengdasonur hans 
ritað itarlega: Æfisaga Bjarna Pálssonar, sem var fyrsti landphysikus 
á íslandi. Leirárgörðum 1800, 8vo, 113 bls. Æfisaga þessi er mjög vel 
samin, ein af hinum beztu, sem til er á islenzku, en er nú i fárra 
manna höndum. í formálanum segir Sveinn Pálsson: >rilhátt minn 
tek eg ekki í forsvar. en hitt vildi eg að maðurinn þekktist til hlitar af 
sögu minni, þótt ekki fái eg gjört hann að engli. né brúkað tungutak 
sumra er nú á dögum rita Iifssögur«. Hið síðasta er eflaust snupra til 
Magnúsar Stephensens. er um það leyti gaf út margar einkennilegar 
æfisögur hinna nánustu skyldmenna sinna. Sbr. ennfremur P. Pjeiura- 
son: Hist. Eccles. Islandiæ. bls. 437. Timarit Bókmenntafélagsins XI, 
1890. Lbs. nr. 8 og 20 fol. Hdrs. Bókmf. Kmh. nr. 9 fol. Ny kgl. 
Samling nr. 1099 fol. og 1683-4°. Thott nr. 953 fol. Hdrs. J. S. 298, 294-4° 
og víðar. í Timariti Bókmenntafélagsins 1881, bls. 64-71, er prentuð 
ritgjörð eptir Bjarna um islenzk matvæli (sbr. Lbs. nr. 313-4°). 1 hdrs. 
Lbs. nr. 233-4° er eptir Bjarna >stutt undirvísan um flekkusóttina 
1758« og bréf hans til íslands búenda dags. Bessastöðum 10. nóv. 1762 
um lækningar við sauðfjársj'kinni og í hdrs. J. S. nr. 546-4° >Um ráð 
við bólunnw. 

’) Af bræðrum Bjarna var Gunnar Pálsson skólameistari. skáld og 
fornfræðingur, merkastur (f. 1714, d. 1791). Benedikt Pálsson, 14. barnið 
í röðinni, var síðast prestur á Stað á Reykjanesi (f. 1724, d. 1813), 
liann var nafnkunnugur fyrir söngkunnáttu, um hann segir Jón Espólín 
meðal annars, að hann hafi verið »uppdráttarmaður mikill og málaði 
menn svo at þeir þekktust(!); ok eitt sinn er hann sendi ungling einn 
suður (Benedikt var þá prestur að Miklagarði i Eyjafirði) ókunnugan 

og fór þá til fósturs að Stað í Hrútafirði til Guðmundar prests 
Bjarnasonar föðurbróður síns, lærði þar hin fyrstu frumfræði 
og fór i Hólaskóla 1734. Tveim vetrum síðar fór Bjarni 
aptur úr skóla og gjörðist um tima fyrirvinna hjá móður 
sinni; sýndi hann bæði greind og atorku i búskapnum og 
var á sumrum formaður fyrir fiski- og hákarlabáti hennar, 
enda var hann i æsku bráðgjör og heilsuhraustur. Árið 1745 
útskrifaðist Bjarni úr Hólaskóla og var Gunnar bróðir hans 
þá orðinn þar skólameistari; næsta vetur var hann með 
móður sinni, en sigldi svo til háskólans haustið eptir; voru 
þeir Bjarni og Stefán Björnsson stærðfræðin-íur saman á 
Hofsósskipi, tóku harða útivist og komu til Hafnar i lok októ- 
bermánaðar 1746. Arið 1748 tók Bjarni próf sem fyrr var 
getið. Bjarni lagði siðan mikið kapp á að nema læknisfræði, 
sem hann þegar á unga aldri hafði verið mjög hneigður fvrir; 
lagði hann einnig stund á aðrar greinir náttúrufræðinnar, 
einkum grasalræði og fór margar smáferðir i Danmörku til 
grasaleita; Bjarni kotn sér vel við ýmsa háskólakennara og 
var i miklum metum hjá þeim. A þeim árum ritaði Bjarni 
ýmislegt smáv^gis t. d. skýrslu um Péturs eða Barnamold á 
íslandi og um söl 1 , einnig er mælt hann hafi samið skýrslur 
um nokkrar sýslur á íslandi, einkum Norðursýslu*. 


vegi málaði hann upp sveitirnar á blað. svo at honum var nógr leiðar- 
vísir«. Árh. X. bls 66—67. Ein af hinum elztu systrum Bjarna var 
Asgerður Pálsdóttir, sem 1733 giptist sira Magnúsi Péturssyni á Hösk- 
uldsstnðum (1710 — 1784) annálaritara: Asgerður var talin mesla merkis- 
kona. hún varð 97 ára og var jafnan heilsuhraust. Síra Magnús og 
Ásgerður áttu 12 börn. eitt þeirra var Hildur (t 1828, 84 ára) er gipt- 
ist 1771 Benedikt Bngasyni á Staðarfelli, hennar son Bogi Benediktsson 
sagnaritari, faðir Sigríðar biskupsfrúr og þeirra Staðarfellssystkina. 
Annað barn Ásgerðar var sira Gunnlaugur Magnússon á Reyni- 
stað (f 1804 1 faðir Póreyjar móður Jóns Thoroddsens syslumanns. 
Höf þessarar bókar og kona hans eru þannig bæði komin af Ásgerði 
Pálsdóltur. 

') Hdrs. Bókmf. Kmhöfn nr. 100-4°. 

’) Æfisaga Bjarna Pálssonar bls. 38. T’að getur verið að einhverjar 
skyrslur meðal sýslulýsinga í rikisskjalasafninu séu eptir Bjarna; það 
sést að Eggert og Bjarni fengu síðar safn þetta að láni (1758). Land- 
fræðissaga II, bls. 260. 

Arið 1750 voru þeir Eggert og Bjarni fengnir til þess að 
gjöra skrá yfir bækur á bókasafni háskólans eptir beiðni 
Möllmanns (1702 — 1778) háskólakennara, leystu þeir það verk 
svo vel af hendi, að þeir unnu sér hylli hans, svo hann var 
þeim jafnan innanhandar ’eptir það. Vorið eptir voru þeir 
Eggert og Bjarni sendir til íslands til þess að safna gömium 
bókum, en áttu jafnframt að safna grösum, dyrum og slein- 
um. Til ferðar þessarar fengu þeir félagar styrk af sjóði 
Arna Magnússonar og héldu honum i nokkur ár 1 . Hinn 18. 
mai 1750 fóru þeir félagar í fyrsta sinn til íslands og lentu í 
Vestmanneyjum 13. juni, dvöldu þar tvo daga, en fóru svo 
upp i Landeyjar og að Breiðabólsstað í Kljótshlið, svo að 
Hliðarenda og austur undir Evjafjöll, þá yfir Rángárvelli og 
uppá Heklu hinn 20. juní. £*ótti það hin mesta frægðarför, 
þvi allir voru í þá daga smeykir við Heklu og hugðu þar 


') Jón Marteinsson var mjög reiður út af þessari brdkun á sjóði 
Árna Magnússonar og segir i einu bréfi sínu: »Samme Stipendii 

Midler, som ellers til den islandske Histories og Sprogets Cultivation i 
Fölge sin Fundatoris sidste Vilje her ved Universitetet bör nydes og 
uforanderlig meriteres, bruges nu til at gjöre med Lystrejser paa Is- 
land for at lede der i Asken og finde slet intet«. Nordisk Tidskrift for 
Oldkyndigked III, bls. 146. Enn þá argari er Jón Marteinsson á öðrum 
stað i ritgjörð um handrit af Sturlungu (dags. 2. jan. 1765), þar kvartar 
hann undan þvi að fé vanti til að gefa út sögur: >siden antiquitatum 
stipendia toges fra Universitetet, hvor de dog bör med relte bruges, og 
anvendes paa at gjöre Lystrejser til Island for at hente derfra det for- 
bandede Vand af Ölkilderne. gjöre computum naturalem overRypeseggene, 
plukke den rare Fjældentian lil Præservativ for Stöilbönderne(!), at de 
ei skal kunne döe ved og formedelst den udi Naturens Fordærvelse 
fastsatte Död, samt at opdage de rareste Ædelstene, Guld, Sölv og andre 
in cerebro mendacum mendicorum iisque perperam et sceptice credul- 
orum uforlignelige pretiosa Islandiæ etc.«. Suhm’s Nye Samlinger til 
den danske Historie IV, 2, bls. 46—46. í ritgerð þessari eru margir 
aðrir skrítnir og hjákátlegir sleggjudómar. Svipaðar hafa víst verið skoð- 
anir sumra annara uppi á íslandi. Jón ólafsson frá Grunnavík getur 
þess: »1762. þeir þangað innsendu Landphysici, de Messieurs Eggert 
ólafsson og Bjarni Pálsson voru í j’ingeyjarsýslu staddir circa 9. Sept- 
ember og þótti þar einum nafnkendum og skynugum embættismanni 
þeirra observationes mundu landinu að litlu gagni koma i framtíðinni*. 
Hdrs. J. S. nr. 472-4°. 

margar og hræðilegar torfærur, má sjá þetta vel af ýmsum 
frásögnum, sem fyrr heftr verið getið í þessu riti. Bændur 
sögðu þeim télögum að það væri hin mesta ofdirfska að reyna 
að ganga upp á Heklu, þar væru hræðilegir leirpyttir og 
og brennisteinshverir, ógurlegar gjár með eldi og reyk, svartir 
fuglar með járnnetjum og öll önnur ósköp. Vigfús bóndi á 
Selsundi var þó svo hugaður, að hann fylgdi þeim í fjallið 
en smátt og smátt dró af honum og þegar kom í hinar efri 
hraunskriður leizt honum ekki á blikuna og varð þar eptir, en 
Eggert og Bjarni komust alla leið 1 . í*egar þeir voru komnir 
af fjallinu riðu þeir um Land og Hreppa niður að Skálholti 
og tók Ólafur biskup Gislqson vel á móti þeirn, en veitti þeim 
þó nokkrar átölur fyrir dirfsku þeirra og sagði það hefði verið 
guðs miskun að alstaðar hefði haldið uppi undir þeim á fjall- 
inu svo viðsjált sem þar væri sumstaðar yfir að fara. Siðan 
skoðuðu þeir félagar Geysi hjá Haukadal og fóru svo fram 
Grímsnes og um Ölfus og Selvog.í Krisuvík, þaðan Ketilsstíg 
tit Hafnarfjarðar og svo austur Mosfellsheiði á Þingvöll, dvöldu 
þar viku tíma og skildu svo, fór Eggert vestur en Bjarni 
norður sveitir til frænda sinna og móður. A leiðinni vestur 
kom Eggert í Surtshelli og skoðaði hann að nokkru 1 , en 
Bjarni skoðaöi i sinni ferð allmargar sveitir norðanlands, fór 
norður á Skaga og skoðaði Tindastól og siðan alla leið austur 
á Húsavik og að Mývatni; sneri svo við að Hólum i Hjalta- 
dal, tók sér far með Hofsósskipi 5. október um haustið og 
komst til Hafnar 1. nóvember, var Eggert þá kominn þangað 
litlu áður. 

Meðan þeir Eggert og Bjarni dvöldu á íslandi sendu þeir 
með kaupskipum til Hafnar skýrslur um ferðina, gamlar bækur 
og náttúrugripi; var Möllmann og aðrir visindamenn i Höfn 
mjög vel ánægðir með ferð þeirra og fengu þeir Eggert álit 
á sig, þvi ferðin hafði sýnt að þeim létu vel visindalegar 
rannsóknir. Veturinn eptir var Bjarni lálinn yfirfara skýrslur 

’) Reise gjennem Island II, bls 862 — 868. 

’) Kvœði Eggerts Ólafssonar. Kmhöfn 1832, bls. 92. Reise gjennem 
Island I, bls. 239. 

þær, sem Harboe biskup og Horrebow höfðu gjört um landið 
og sendi hann visindafélaginu álit sitt um þær og athuga- 
semdir. f'enna vetur reit Eggert Ólafsson bækling um hjá- 
trú þá er snertir íslenzk eldfjöll 1 og lét hann ganga út á prent 
vorið eptir. Ritgjörð þessi átti að vera nokkurskonar inn- 
gangur til seinni hlutans af bók Eggerts »De natura et consti- 
tutione Islandiæ<, sem þó aldrei kom út. I ritgjörð þessari 
talar Eggert mest um átrúnað þann, sem menn í heiðni höfðu 
á fjöllum og um landvætti og visar í fjölda marga sögustaði, 
reynir Eggert meðal annars að sanna, að fornmenn hafi frá 
öndverðu trúað því að allskonar kynjaeldar og síðar jarðeldar 
stæðu í einhverju nánu sambandi við landvætti, bergbúa, anda 
og drauga. Liklega hefir ritgjörð þessi átt að vera lengri; 
hún er nokkuð snubbótt. Eggert ætlaði að rita itarlega um 
íslenzk eldfjöll og hafði safnað til þess, en honum entist eigi 
aldur, svo margt varð ógert af þvi sem hann ætlaði sér. 

Um veturinn 1750—51 kallaði Harboe biskup þá Eggert 
fyrir sig og lét þá vita að borin væri til eyrna konungs fregn 
um ferð þeirra og ætlaði hann að senda þá til íslands til 
frekari rannsókna. Tóku þeir þvi líklega og kváðu sig fúsa 
til fararinnar, fengu þeir konungsbréf um þetta 23- apríl 1751 
og er meðal annars tekið fram í bréfinu að Eggert sé þegar 
kunnur orðinn fyrir rit sitt um náttúru Islands*. Erindisbréf 
þeirra var útgefið 1. júli s. á. Akvæði þessi um ferðalagið 
voru gjörð fyrir tilstilli visindafélagsins danska og undir um- 
sjón þess; forseti félagsins Johan Ludvig greifi af Holstein 
stuðlaði mjög að þessu, enda var hann unnandi visindum og 
sérstaklega hneigður fyrir grasafræði. Var svo ákveðið að 
þeir Eggert sendu visindafélaginu skýrslur og náttúrugripi. 
Þessi missiri varð þó ekki af ferð þeirra og var ákveðið að 
þeir skyldu enn dvelja einn vetur í Kaupmannahöfn til þess 
að búa sig undir ferðina og til þess að fullkomna sig í stærð- 

') Egtrhardus Olavius: Disquisítio antiquario-physica de ortu et 
progressu superstilionis circa Ignem Islandiæ subterraneum, vulgo in- 
fernatem. Resp. Davide Schewingio In auditorio Cotleg. Medic. Anno 
1751 die 23. jun. Hafniæ. 4 # , 28 bls. 

’) Lovsamling for Island III, bls. 70 — 72. 

fræði, sljöriiufræði, aflfræði og grasafræði 1 og voru þeim veitt 
biðlaun þangað til ferðin yröi. í marzmánuði 1752 var eptir 
ýmsar umræður ákveðið hver laun þeir félagar skyldu hafa 
og hvern ferðastyrk og var hvorttveggja riflega úti látið og 
hafa engir fslendingar fyrr né síðar, þeir er rannsóknir hafa 
gjört á íslandi, haft jafn góð kjör þegar tekið er tillit til 
peningaverðs og landaura í þá daga 8 ; enda þótti löndum 
þeirra í Höfn nóg um og öfunduðu þá mjög 8 . 


') Lovsamling for Island III, bls. 89 — 90. 

’) í biðlaun fengu þeir um veturinn 100 dali hver. fyrsta árið 
fengu þeir 100 dali í laun hjá sljórninni og auk þess 66 dali af Borchs 
Collegio og líka slyrk af sjóði Árna Magnússonar, síðar var sljórnar- 
tillagið hækkað upp í 200 dali. Til útgjörðar veitti sljórnin fyrsta árið 
300 dali og ennfremur áttu þeir að hafa frían flutning um landið. en 
því var síðan breylt i fjártillag til ferðakostnaðar (60 dali). Öll laun 
hvers þeirra á ferðalaginu lán ílutningskostnaðar og úlgjörðar) munu 
því hafa verið um 260 dalir að meðaltali (Lovsamling for Island III, 
bls. 70—72, 118, 181, 144—46, 179—80. Lögþingisbók 1761 nr. 6 og 
1763 nr. 18). Ef vér setjum peningaverð 8 sinnum hærra þá en nú, 
verða biðlaúnin 1600 kr., árleg ferðalaun hvers 4000 kr. og útgjörðar- 
kostnaður 4800 kr. Þetta mun vera nærri sanni af því féð var notað 
bæði á íslandi og í Danmörku, en ef aðeins er tekið tillit til þáverandi 
landaura verðlags á íslandi. verða fjárupphæðirnar töluvert hærri. 
Eptir konungsbréfi 20. marz 1753 voru 100 dalir = 36 hndr. 66’/» fiskar (C. 
Pontoppidan: Samlinger til Handels Magazin for Island 2. Deel. 

Kbhavn 1788, bls. 199 - 200) og eptir núgildandi verðlagsskráa meðal- 
verði (Stjórnartíðindi 1899) verður það um 2260 kr. Meðan Eggert var að 
skrifa ferðabókina 1768—66 hafði hann 200 rd. i árleg laun (sbr. Vatns- 
fjarðarannáll yngri, hdrs. J. S 39, fol.). 

3 ) það sést af j'msum sk^rslum frá þeim tima, að fleiri en Jón 
Marteinsson hafa öfundað þá Eggert af gengi þeirra, hefir þá margt 
verið skrafað og margir sleggjudómar feldir, þvf fáir landar munu hafa 
haft hugmynd um hve þjðingarmikið starf þeim Eggerti var á hendur 
falið. Jón Grunnvíkingur. sem var vinur Eggerts, segir 1751 i bréfi til 
Bjarna Halidórssonar á Þingeyrum: »Héðan fara þeir Messieurs Egg- 

ert Ólafsson og Bjarni Pálsson til að vera þar landphysici eður land- 
náttúruskoðarar, þvi þeir eiga að reisa þar um til aö uppleita, rannsaka 
og hnj'sa eplir um mineralia, málma og annað þessháltar. Mælt er, að 
báðir þeir skuli hafa 200 rd. til launa árlega, hver fyrir sig, og vera 
að þessu starfi i 3 ár. Allt þetta hefir gefið j'mislegt raisonnement, 
umtal og dagdóma, sem liklegt er«. 

Um vorið 1 752 lögðu þeir félagar Eggert og Bjarni á stað 
i hinar frægu rannsóknarferðir á íslandi, stóðu ferðir þeirra 
yfir í sex sumur samfleytt, en á vetrum sátu þeir um kyrrt, 
optast t Viðey hjá Skúla Magnússyni fógeta. Eggert fór með 
vestanskipi frá Höfn 2. júni 1752, en Bjarni með fálkaskipinu 
til suðurlands 10. s. m. F'erð Bjarna gekk fremur tregt og 
21. júlí gekk hann á land í Viðey, en Eggert kom þanguð að 
vestan 4 dögum síðar. Hófu þeir félagar yfirferð sina 8. ágúst 
frá Laugarnesi og héldu til í’ingvalla, þaðan ætluðu þeir 
norður Kjöl til Skagaljarðar, komu að Hvitárvatni og loru 
yfir Hvítá; úr Hvilárhólma riðu þeir á undan lestinni og æll- 
uðu eplir tilsögn að ná Grettisbæli og bíða þar lestar, en á 
Kili hrepptu þeir þoku og illviðri og villtust austur á Eyfirð- 
ingaveg, urðu þar að fara á vaðleysum yfir margar vatns- 
miklar jökulkvíslir, en járn fóru undan hestum þeirra í apal- 
uróum og hófarnir skemmdust. Eptir harða útivist komust 
þeir heylausir, matarlausir og mjög þrekaðir niður í Eyja- 
fjörð 1 . Eptir nokkurra daga hvild riðu þeir austur í Þing- 
eyjarsýslu, út á Tjörnes og skoðuðu Hallbjarnarstaðakamb og 
síðan til Mývatns. þar sneru þeir aptur og riðu um Eyjafjörð 
og Hjaltadalsheiði að Hólum, héldu svo suður til Mælifells og 
þaðan suöur á Kjöl, skoðuðu Hveravelli og héldu svo suður 
á Þingvöll og til Reykjavíkur. Fór Eggert síðan vestur til 
ættfólks síns, en Bjarni þáði vetrarvist að Skúla fógeta í Við- 
ey; gjörði hann þar ýmsar tilraunir með brennistein og aðrar 
náttúruathuganir, hans var og opt vitjað af sjúkum. 

Sumarið 1753 kom Eggert að vestan hinn 13. júli og 
ferðuðust þeir þá fyrst til Þingvalla og hinn 31. s. m. fóru 
þeir alfarnir frá Reykjavik, fóru þá út á Kjalarnes, inn fyrir 
Hvalfjörð og út að Leirá og dvöldu þar um hrið, síðan fóru 
þeir upp i Borgarfjörð og Reykholtsdal og svo til Kalmanns- 
tungu. Hinn 10. ágúst gengu þeir á Geitlandsjökul og ætluðu 
í Þórisdal en urðu að snúa við þvi myrkur og fjúk kom á 
þá á jöklinum, hefir Eggert sagt frá ferð þessari i ferðabókinni 


‘) Ferðar þessarar minnist Eggert i vísn þeirri, er hann kallar 
»HjallaviIIu«. Kvæði Eggerts Ólafssonar. Kmh. 1832, bls. 223. 

og lýsir ítarlega jöklinum, yfirborði hans, sprungum og isþúf- 
um 1 . Frá Kalmannstungu fóru þeir nú báðir í Surtshelli og 
skoðuðu hann rækilega og mældu, svo ekki hefir þaö verið 
betur gjört síðan. t’aðan fóru þeir félagar nióur sveitir vestan 
Hvítár og svo vestur í Dali, þvi næst um Barðastrandarsýslu 
og fundu hjá Brjámslæk hin fornu steingjörvu blaðför í leir 
milii surtarbrandslaga og var það mjög þýðingarrnikil upp- 
götvun fyrir jarðfræði íslands. Þvi næst ferðuðust þeir um 
Veslfirði allt vestur að Isafjarðardjúpi og sneru þar aptur, fóru 
sjóveg yfir Breiðafjörð í Stykkishólm og skildu þar, varð Egg- 
ert eptir vestra, en Bjarni kom suður i Viðey 6. október; 
kom Eggert svo suður á eptir og dvöldu þeir báðir i Viðey 
um veturinn. fetta haust dó fóstri Eggerts Guðmundur sýslu- 
maöur Sigurðsson snögglega undir borðum á Staðarstað og 
orti Eggert eptir hann og reit æfiminningu hans*. 

Á ferðum sinum sendu þeir Eggert stöðugt skýrslur 
um ferðir sínar og athuganir til vísindafélagsins í Kaup- 
mannahöfn og alla þá náttúrugripi, sem þeir gátu náð 
í. I nóvembermánuði 1753 las prófessor Buchwald yfirlits- 
skýrslu um rannsóknir Eggerts og Bjarna fyrir vísindafélaginu 
og lagði fram skrár yfir jurtir og aðra náttúrugripi, sem þeir 
höfðu safnað; þótti þetta allt mjög merkilegt, enda komu nú i 
fyrsta sinn fyrir sjónir manna yfirgripsmiklar athuganir um 
náttúru íslands með því vísindasniði er þá var titt. Ágrip 
af skýrslu þessari var prentað í dönskum og úllendum tíma- 
ritum 8 . Sem dæmi um skýrslur þessar set eg hér ágrip af 
innihaldi hinnar fyrstu. f*ar er talaö um jurtir, er þeir hafa 

') Rejse gjennem Island I, bls. 86—102. 

’) Kvæði, bls. 109 — 110. Eggert Ólnfsson: Nnockrar hughreyste- 
legar harmataulur efter agætan ma&a Guðmund Sigurðarson vestan frá 
Ingjalldshole a Snæfells Nese; er fyrst XII visna flockr oc þula fyre 
framan; þá fylger stutt tala nm líf oc dauða visra og skamvisra manna; 
en sijðurst er æue hans. Kmh. 1766, 8vo. Ritd. urn pésa þenna er í 
Kiöbenhavnske Nye Tidender om lærde og curieuse Sager 1766, bls. 
165- 168. 

*) Kjöbenhavns nye Tidender for lærde og curieuse Sager 1753, 
bls 361 — 64. 369 —71. Schleswig-Holsteinsche Anzeigen 1764, bls. 130 
-31, 273; 1766, bls. 766-68. 

sent og um það hvernig íslendingar noti þær, um steinkol, 
brennistein og aðra nytsama steina, um jarðelda og fugla á 
íslandi, einkum æðarfugl og ýmsa sjófugla. Ennfremur er 
þar getið um veðurathuganir, sem Bjarni hefir gjört í Viðey vet- 
urinn 1752 — 53 um 9 mánuði og um tilraunir, sem þar voru 
gjörðar með sáningu vetrarrúgs, sem misheppnuðust. Þenna 
vetur var veður stillt og gott í febrúar og april, en annars 
ókyrrt hina 7 mánuðina, voru þá opt útsynningar með fjúki, 
hagli og regni, en stundum landnyrðingar með frosti og féll 
þá mjög útigangspeningur; fiskiveiðar voru lélegar sakir gæfta- 
leysis. f*ar er og getið um mistur, sem þeir segja að muni 
vera roksandur eða ryk sem flyzt með stormi 1 . í aprilmán- 
uði 1753 voru blóm komin á -skarfakál í Viðey og hér og 
hvar farið að grænka, en allt þetta eyddist aptur og hörð 
köst komu í maí og júní; en 9 seinustu dagana af júní hitn- 
aði svo mjög að grasið þaut upp á skömmum tima. Styzti 
dagur i Viðey var 9 st. 33 mín. frá byrjun dagsbrúnar til 
rökkurloka, verkljóst var þann dag 7 st. 27 min. en sólin var 
3 1 /* stund yfir sjóndeildarhringi. Hinn 10. febrúar 1755 las 
prófessor Buchwald aptur upp fyrir félaginu skýrslur um ferðir 
þeirra félaga, athuganir og tilraunir frá 1. nóv. 1753 til júlí- 
loka 1754. Höfðu þeir meðal annars gjört tilraunir með salt- 
suðu og sent sýnishorn ýmsra steina og málmtegunda, sem 
þeir hugðu að notum mætti verða; þeir sendu lika kræki- 
berjavin, sem þeir höfðu notað til lækninga við ýmsum sjúk- 
dómum. 

Sumarið 1754 byrjuðu þeir Eggert og Bjarni ferð sína 
10. júni og fóru úr Viðey upp á Akranes, svo utn Borgar- 
fjörð, yfir Skarðsheiði vestri og allt vestur að Staðarstað. 
Skoðuðu þeir síðan Snæfellsnes, ölkeldur þar og annað og 
gengu fyrstir inanna upp á Snæfellsjökul 1. júlí, en margir 
hafa farir þangað síðan. í þá daga var alþýða manna hrædd 
við allar fjallgöngur og töldu Jöklarar mikil tormerki á að 
uppganga á jökulinn mundi takast, því þar væri svo margar 


') Lýsinguna á mistri i ferðabók Eggerts hafa margir útlendingar 
misskilið svo, að á íslandi héti sérstakur vindur >mistur«. 

hyldýpis gjár og snjóbirtan gæti gjört menn blinda; menn 
héldu þá og að Snæfellsjökull væri hæztur allra fjalla á ís- 
landi. Þeir Eggert gengu á jökulinn frá Ingjaldshóli og tókst 
gangan vel upp að þúfunum efstu, en þær eru mjög brattar; 
loks gátu þeir þó komist upp á austustu þúfuna með því að 
höggva spor í isinn með broddslöfum. Frá Jökli fóru þeir 
fyrir Enni og Búlandshöfða að Setbergi og svo að Drápu- 
hlíðarfjalli, sem þeim þótti mjög merkilegt sakir grjóts þess 
og málmagna, sem þar eru, svo sneru þeir aptur suður á 
leið, komu að Hitárdal, fóru svo Langavatnsdal suður í Borgar- 
fjörö og komu til Viðeyjar 11. júlí. Hinn 11. ágúst lögðu þeir 
aptur á stað upp í Borgarfjörð og skoðuðu Baulu, þaðan 
vestur um Dali og úr Gilsfirði um Hallruna norður í Stranda- 
sýslu og svo norður Strandir allt í Furufjörð, en nyrðsta 
hluta Hornslranda skoðuðu þeir ekki. Eggert lýsir ferð þess- 
ari itarlega í ferðabókinni og mörgu merkilegu sem þeir at- 
huguðu um rekavið og annað; höfðu engir ferðamenn fyrr 
farið um Hornstrandir og voru bændur sumir hræddir við þá 
og flýðu af bæjum. Um landgæði og hlunnindi á Hornströnd- 
um orti Eggert hið alkunna Skjaldmeyjarkvæði 1 . Af Strönd- 
um fóru þeir félagar vestur að ísafjarðardjúpi til Vatnsfjarðar 
og Ögurs, svo að Olrardal, siðan yfir í*ingmannaheiði að Stað 
á Reykjanesi, síðan suður um Dali til Borgarfjarðar og komu 
19. oklóber til Viðeyjar og voru þar báðir um velurinn. 

Vorið 1755 fóru þeir Eggert fyrst ýmsar smáferðir um 
nágrennið, suður til Krísuvikur og um Suðurnes og Bjarni 
fór snöggva ferð til Þingvalla og austur á Rangárvelli; þeir 
gjörðu þá og ýmsar tilraunir með saltsuðu og brenndu pott- 
ösku úr þangi. Aðalferðina hófu þeir úr Viðey 17. ágúst og 
fóru þá um Borgarfjörð og Dali, um Laxárdal og Sölvamanna- 
götur til Hrútafjarðar og ferðuðust síðan víðsvegar um Húna- 
vatns-, Skagafjarðar og Eyjafjarðar sýslur og svo aptur suður 
sveitir og komu til Viöeyjar 14. október um haustið. Næsta 
vor 1756 fóru þeir félagar aptur ýmsar smáferðir t. d. til 
Krísuvikur, en komust ekki á stað í aðalferð fyrr en 20. ágúst. 


') Kvæði, bls. 218—19. 

Eggert Ólafsson kvartar undan því, 1 hve seint þeir vanalega 
hafi komizt á stað af því illa var ært og hestar voru ákaflega 
magrir fram á sumar. Þeir félagar fóru nú um f’ingvöll að 
Skálholti og þaðan austur að Odda, svo inn Fljótshlið að 
Grænafjalli og skoðuðu hveri i Torfajökli. Hinn 17. október 
haustinu áður hófst Kötlugos með miklu öskufalli og jökul- 
hlaupum, hélzt gosið til ársloka og var ei alveg kulnað að 
öllu fyrr en um haustið 1756. f*eir Eggert vildu gjarnan 
kynna sér afstöðu eldgjáarinnar og skygnast um fleira þar á 
jöklinum, riðu þeir þvi á Mýrdalsjökul 28. ágúst, komust all- 
langt suður á jökul, en urðu fyrir þoku og fjúki og urðu að 
snúa við svo búið aptur*. Riðu þeir siðan um Mælifellssand 
austur til Skaptártungu og svo austur Síðu til Fljótshverfis, 
mældu þeir hæð Lómagnúps, skoðuðu jökla og jökulár og 
áhrif þau, er öskufallið hafði haft á héruðin: riðu þeir siðan 
yfir Skeiðarársand til Öræfa, skoðuðu menjar jökulhlaupsins 
1727 og því næst Breiðamerkurjökul og jöklana í Hornafirði 
og hefir Eggert ritað mjög fróðlega lýsing á þessu öllu saman. 
Héldu þeir síðan vanalega leið austur að Eydölum í Breiðdal, 
sneru þar við og fóru sömu leið til baka, en nú fóru þeir 
fyrir sunnan Kötlu um Mýrdalssand og var þar mjög örðugt yfir- 
ferðar um jökulhrannir þær óbráðnar, sem Katla hafði spýtt 
yfir sandinn; svo héldu þeir beina leið til Eyrarbakka og 
komu 1 Viðey 20. október. Eggert fór siðan snöggva ferð 
vestur, en veturinn eptir dvöldu þeir félagar báðir í Viðey, 
hafði Bjarni þá ærinn starfa, því ótal sjúklingar leituðu hans, 

‘) Rejse gjennem Island I, bls. 79. 

’) Rejse gjennem Island II, bls. 768 — 770. Litlu áður orti Eggert 
kvæðið »Kötlugylling« og talar þar um ferðir þeirra á fjöll og jökla og 
hrakspár manna. sem að engu hafi orðið; þar segir hann og jímsar 
sagnir um Kötlu. Kvæði, bls. 200. feir Eggert og Bjarni lýstu ná- 
kvæmlega jarðskjálftunum á Norðurlandi 1766 og Kötlugosinu sama ár 
og er lýsing þessi prenluð: »Beskrivelse over det i Island den 11. 

Sept. 1756 paakomne Jordskiælv. og den derpaa, den 17. Octobr. samme 
Aar, fulgte Ilds Udbrydelse af den forbrændte Bierg-Klöfte Katlegiaa udi 
Iis Bierget Myrdals Jökel; efter de sammesteds observerende Studenteres 
indsendte Beretninger*. (Videnskabernes Selskabs Skritter VII. Deel. 
Kbhavn 1768, bls. 186 — 196). 

var þá hallæri allstaðar um land, illt árferði og miklirsjúk- 
dómar, skyrbjúgur og annað. 

Seinustu sumarferð sína hófu þeir Eggert frá Viðey 8. 
ágúst 1757 og fóru þá alfarnir þaðan noröur i Eyjafjörð, 
Valnahjallaveg í annað sinn. Skildust þeir félagar í Eyjafirði 
og fór IJjarni að í’eistareykjum og Húsavik, um Tjörnes og 
Kelduhverfi til Langaness, svo til Vopnafjarðar, upp í Hérað 
og til Eskifjarðar. A þeirri ferð athugaði Hjarni hnattstöðu 
ýmsra staða, halla og skekkju segulnálar o. fl. Eggert fór 
vestur sveitir, skoðaði hann á þeirri ferð ýmislegt i Borgar- 
firði og á Mýrum og síðan vesturhluta Barðastrandarsýslu, 
einkum Látrabjarg og héruðin kring um Palriksfjörð. Bjarni 
lét í haf 27. september með Reyðarfjarðarskipi og kom til 
Kaupmannahafnar 20. október og var Eggert þar þá fyrir og 
hafði siglt með Patriksfjarðarskipi. 

Nú var miklu aflokið, mikill hluti íslands rannsakaður 
vísindalega í fyrsta sinn, höfðu þeir félagar farið uin flestallar 
byggðir á lslandi, reyndar optast vanalega vegi og á hraðri 
ferð, en þá var allt nýtt og órannsakað, svo nóg var til að 
alhuga hvar sem var. Um óbyggðir og öræfi fóru þeir litið, 
aðeins snöggvar ferðir um Kjöl og Eyfirðingaveg og Fjalla- 
baksveg hinn syðri, en þeir gengu fyrstir manna á há fjöll og 
jökla nærri byggðum, Heklu, Geitlandsjökul, Snæfellsjökul og 
Mýrdalsjökul og hafði enginn þorað það áður nema prestar 
þeir sem fóru í Þórisdal 1 H64*. Mönnum stóð í þá daga 
hinn mesti stuggur af slíku ferðalagi og löttu þá félaga injög 
að hætta sér i slikar torfærur, því þar væri drauguin og for- 
ynjum að mæta og hin mesta mnnnhætta. Þeim Eggert tókst 
að eyða þessum hégiljum aö mestu, svo litið hefir borið á 
þeim síðan. Svo má telja að þeir Eggert og Bjarni skoðuðu 
helming landsins, byggðir og hin næstu fjöli og um hinar 
sömu leiðir hafa þvi nær allir rannsóknarmenn siðan farið, 
en hinn helmingurinn, óbyggðir og öræfi, hafa að miklu leyti 
verið órannsökuð í nátlúrutræðislegu tilliti þangað til á hin- 
um seinustu árum. Hinn vísindalegi árangur var stórmikill 

') Landfræðissaga Islands II, bls. 102—106. 

og munum vér siðar geta hans nánar. fekkingin um ísland 
jókst ákaOega í öllum greinum og er feröabók þeirra ennþá 
eitt hiö allra helzta heimildarrit um náttúru íslands, þjóðlif 
og atvinnuvegi. Eptir stigi vísindanna í þá daga var ferða- 
bókin hið mesta þrekvirki og þó hún sé nú úrelt að sumu 
leyti, þá er það eingöngu þvi að kenna, aö vísindin hafa tekið 
svo stórkostlegum framförum siðan. 

Þegar þeir Eggert og Bjarni komu til Kaupmannahafnar 
um haustið 1757 var þeim mjög vel tekið af vísindamönnum 
og höfðingjum; höiðu þeir að maklegleikum mikla fremd og 
heiður af ferðum sinum, sem mönnum þótti aö öllu 
hafa vel tekist. Fengu þeir að halda sömu lamium framvegis 
meðan þeir vœru að fást við ritstörf um ferðina og loforð 
fyrir embættum, er þeim hæfðu, þegar því starfi væri lokið. 
Höfðu þeir næsta vetur nóg að starfa, röðuðu niður og komu 
fyrir náttúrugripum, sem þeir höfðu safnað og sáu um teikn- 
ingar, er síðar áttu að fylgja ferðabókinni 1 . Vorið 1758 byrj- 
uðu þeir ýms ritstörf er lutu að ferðalýsingunni. Eggert hitti 
nú bræður sina i Höfn Magnús og Jón og tóku þeir allir með 
hófsemi þátt í glaðvæiu stúdentalífi, en aptur er talið að 
Bjarui hafi þá þegar heldur bneigst til drykkju og ágerðist 
það siðar, þótt aldrei yrði að hneysu. 

Hanncs Finnsson (1739 — 1796) er siðar varð biskup* var 
þá einna fremstur meðal, hinna yngri landa í Kaupmanna- 
höfn og hinn mesti gáfu- og lærdómsmaður. Ilafði Hannes 
komið til Hafnar 1755 og dvaldi þar optast til 1767 og síðar 
1770 — 1777. Hannes Finnsson var í miklu áliti fyrir mörg 
fyrirtaks rit í fornfræði og sögu, fyrir hlut þann, er hann átti 

*) Hinn 19. apríl 1768 setti vísindafélagið nefnd til þess að ráðgast 
um hvernig bezt væri að haga útgáfu á athugunum þeirra Eggerts. 
I’að er auðséð að þeir félagar hafa safnað miklu, þvi E. Pontoppidan 
stingur upp á þvi í visindafélaginu 16. nóv. 1767 »at den Sal. som er 
over Communitetet og som for nærværende Tid ei bruges til noget< 
skyldi notast til þess að geyma í náttúrugripi þá. sem þeir Eggert höfðu 
safnað, og var leitað samþykkis guðfræðisdeildar háskólans um að fi 
sal þenna til láns. C. Molbech: Videnskab. Selsk. Hislorie, bls. 67— 66. 

*) Æfisaga Hannesar Finnssonar. Leirárgörðum 1797, 8vo. Pjetur 
PjcU<r88on: Hist. eccles. Isl., bls. 479—484. Lbs. nr. 46, lol. 

f kirkjusögunni, sem kennd er viö föður hans og ekki sfzt 
fyrir hina ágætu alþýðubók »Kvöldvökurnar«, sem eru flestum 
kunnar. Hannes fékkst og nokkuð við náttúruvísindi einkum 
grasafræði og naut hann tilsagnar Bjarna i þeit ri grein og voru 
þeir jafnan vinir siðan. HannesFinnsson reit og ymislegt erbein- 
lfnis snertir lýsing landsins, t. d. um Heklugosið 1766, um akur- 
yrkju á íslandi, um Gullbringusýslu og ennfremur ágætar rit- 
gjörðir um brennisteinsverzlun á íslandi og um mannfækkun 
af hallærum; þar lýsir hann meðal annars allitarlega jarð- 
skjálftunum 1784. Allar hafa þessar ritgjörðir ennþá fullt 
gildi og eru þýðingarmiklar hver í sinni röð'. Hannes biskup 
var að öllu hinn merkasti maður. 

fað er mælt að fátt hafi verið með þeim Eggerti Ólafs- 
syni og Hannesi Finnssyni, bar þeim ýmislegt til sundur- 
lyndis*, báðir voru stórhuga og vildu gjöra landinu sem mest 
gagn, en ekki voru þeir á eitt sáttir um veginn, sem fara 
skyldi. Eggert var rammíslenzkur i anda og vildi halda öll- 
um fornum venjum og öllu er einkenndi þjóðerni íslendinga, 
vildi hann láta íslendinga búa mest að sínu og hlúa að öllu 
innlendu sem bezt, en ekki vildi hann láta flytja útlenda siði 
i landið eða breyta öðru í atvinnuvegum og atferli manna 

') Sannte Finnsson (Hans Finnsen): Efterretning om Tildragelserne 
ved Bjerget Hekla udi Island i April og fölgende Maaneder 1766. 
Kbhavn 1767, 8vo. Breve om Agerdyrkningens Mulighed i Island. 
Kbhavn 1772, 68 bls., 8vo (á islenzku í ísafold VII, 1880. bls. 101 — 
104, 106—108, 113—116, 126-128). Sbr. Lbs. 313-4°. í ritum hins 
íslenzka lærdómslista félags: Um brennusteins nám og kaupverzlan i 

tíð Friðriks annars Dana konungs IV, bls. 1 — 48. Um barnadauða á 
íslandi V, bls. 116 — 142. Um mannfækkun af hallærum á Islandi XIV, 
bls. 30 226. Om Folkemængdens Formindskelse ved Uaar i Island. 
Oversat ved Haldor Einarsen. Kbhavn 1831, 8vo Historisk Beskrivelse 
af Guldbringe Syssel, Vidö Kloster, Bessestad o. s. frv. (brot). Hdrs. 
J. S. nr. 446-4°. 

’) Það er mælt hvort sem það er satt eður eigi, að Eggert Ólafs- 
son hafi á ferð beðið Margrétar Finnsdóttur, systur Hannesar, en sagt 
henni svo upp; giptist hún síðar (1768) Jóni Teitssyni presti í Gaul- 
verjabæ, er seinna varð biskup á Hólum. Þessi brygðmæli Eggerts er 
mælt að hafi meðal annars orðið óvildarefni milli þeirra Ilannesar. 
*Æfisaga Margrétar Finnsdóttur* er prentuð i Leirárgörðum 1797, 8vo. 

3 


Digitized by Google 



34 


til utlendrar tfzku en því, sem auðsjáanlega var til bóta. 
Eggert vildi halda uppi leikjum og glimum meðal islenzkra 
stúdenta í Höfn, en Hannesi þótti það eigi hæfa og vildi að 
íslendingar semdu sig meira að siðum og látprýði útlendinga 
og þótti réttast að taka öllu sem gott væri frá hvaða landi 
sem það kæmi; Hannesi mun að sumu leyti hafa þótt þjóð- 
ernisbrask Eggerts, sem þá var nj'lunda, vera sérvizkulegt, en 
á hinn bóginn mun Eggert hafa verið nokkuð einþykkur og 
ráðríkur. Af þessari sundurþykkju skiptust íslendingar í 
Höfn í tvo flokka, er kallaöir voru »bændasonaflokkur« og 
»biskupssonaflokkur« ; í hinum fyrri voru þeir Svefneyjar- 
bræður', en i hinum öðrum Hannes Finnsson og bræður 
hans; áttu flokkar þessir i nokkrum brösum*, þó ekki væru 
þær þýðingarmiklar eða merkilegar. 

Árin 1758 — 1760 dvöldu þeir Eggert og Bjarni í Kaup- 
mannahöfn og störfuðu að ferðabókinni og komu fyrir og 
röðuðu náttúrugripum. Bjarni fékkst jafnframt þessu allmikið 
við lækningar og báðir héldu áfram námi við háskólann. A 
þeim árum kom til tals að nauðsyn bæri til að stofnað yrði 
landlæknisembætti á íslandi og var Bjarni Pálsson kjörinn til 
þess embættis með konungsbréfi 18. marz 1760® Hinn 24. maí 
s. á. fór Bjarni alfarinn til íslands og kom á land i Stykkishólmi 
9. júli. Nes á Seltjarnamesi var gjört að landlæknissetri og var 
farið að byggja steinhús þar 1761, en eigi flutti Bjarni þangað 
fyrr en 1763, bjó á meðan á Bessastöðum. Bjarni Pálsson var 
þá hinn eini læknir á landinu og var embætti hans ákaflega 
ónæðissamt og örðugt; Bjarni átli í öllu illt uppdráttar af þvi 


Magnús Ólafsson bróSir Eggerts, er síðar varð lögmaður (1791 
—1800) komst i ritkeppni við Hannes út úr útleggingu á Jónsbók, en 
eigi erfðu þeir deilur þcssar síðar, Magnús varð stólshaldari i Skálholti 
1777 og gekk að eiga Ragnheiði Finnsdóttur, systur Hannesar 1779 og 
var Finnur prófessor Magnússon eitt af börnum þeirra. 

’) »Bændasynir« höfðu félagssamkomur og samdrykkjur, er þeir 
kölluðu »sakir« og brígzluðu »biskupssynir< þeim um drykkjuskap og 
óreglu, en »bændasynir« hrugðu hinum um óhreinlyndi og rógburð. Um 
félög þessi hefir Jón f’orkelsson yngri ritað í formála fyrir »Sögu Jóns 
Espólins«, Kaupmannahöfn 1896, bls. 7 — 33. 

*) Landlæknislaunin voru 300 dalir. en fyrir veitingarbréfið varð 
Bjarni einsog þá var tízka að borga 61 rd. 66 sk. 

almenningur var alveg óvanur þesskonar embættum. Bjarni 
Pálsson er höfundur og fadir hinnar fslenzku .læknaskipunar 
og á landið honum i því efni mikið að þakka, en hér getum 
vér ekki skýrt frá hvað hann afrekaði. f*ess má þó geta, að 
hann kenndi mörgum læknisfræði, kom á fjórðungslæknum, 
stofnaði hina fyrstu lyfjabúð, útvegaði danska ljósmóður og 
kenndi íslenzkum konum yfirsetukvennafræði; hann reyndi 
og að koma á íslenzkum spitala, en fékk þvi ekki framgengt. 
Bjarni lagði grundvöllinn til allrar læknaskipunar á íslandi og 
var þó við ramman reip að draga, því allt vantaði og stjórn, 
embættismenn og alþýða voru fremur treg til umbóta. Auk 
þess var Bjarna mjög mikið leitað af sjúklingum og varð hann 
að halda marga þeirra heima hjá sér þegar ýmsar sóttir 
gengu, af því enginn spítali var til; Bjarni varó opt að fara 
örðugar vosferöir landshorna á milli og var hann mjög gegn- 
inn, þó hann opt sjálfur væri mjög veikur. f*að var ómögu- 
legt að nokkur maður þyldi slikt, enda varð Bjarni mjög 
heilsulaus seinni hluta æfi sinnar og varð fyrir tniklum áköst- 
um af megnustu flogaveiki, og af þeirri veiki dó hann 8. sept- 
ember 1779 að Nesi við Seltjörn. Bjarni Pálsson giptist 1. 
júlí 1763 Rannveigu Skúladóttur fógeta og áttu þau saman 7 
börn; f*órunn, sem 1795 giptist Sveini Pálssyni, var yngst 
þeirra barna. 

Eptir að Bjarni Pálsson varð landlæknir gat hann eðli- 
lega ekki mikið fengist við rannsóknir eða vísindaleg ritstörf. 
Allt sem snerti lýsingu ferðanna og hinn visindalega árangur 
þeirra, varð Eggert að takast á hendur, ferðabókin er því að 
mestu leyti hans verk. Bjarni athugaði þó ýmislegt á læknis- 
ferðum sinum; um haustið 1760 skoðaði hann þurraböðin 
hjá Klofa og Pjórsárholti og skrifaði ritgjörð um nytsemi 
þeirra. Sumarið 1762 gekk hann í annað sinn uppá Heklu 
og reit skýrslu um þá ferð til vísindafélagsins danska 25. 
sept. 1762 1 . Sumarið 1761 fór Bjarni vestur að Sauðlauks- 
dal til þess að hitta Eggert félaga sinn og lita yfir það, sem 
búið var af feróabókinni og um haustið kom Eggert aptur 


') Skýrsla þessi er enn til í bréfabók Bjama Pálssonar, sem geymd 
er i skjalaaafní landlæknis í Reykjavík. 


3 * 


Digitized by Google 



36 


suður til Bjarna að Bessastöðum ; voru þeir félagar mjög sam- 
rýmdir og unnust mjög meðan þeir lifðu báðir. 

f*að er af Eggerti Ólafssyni nð segja, að hann þoldi eigi 
vel loptslag i Danmörku og fékk leyíi til að flytja sig heim 
til íslands 1760 til þess að hressa sig og betra heilsu sina og 
var í fyrstu til ætlast, að hann væri þar aðeins einn vetur 1 . 
Eggert fór frá Höfn með Patriksfjarðarskipi 13. mai’ og sett- 
ist að i Sauðlauksda) hjá Birni Halldórssyni mági sinum 
og Rannveigu systur sinni. Varð heilsa hans þar miklu betri 
en i Höfn og er ekki getið um heilsulasleik hans síðar. 
Bj'órn Halldörsson 3 var hinn mesti merkismaður, lærður vel, 
búmaður hinn mesti, ákaflega starlsamur og sómamaður í öllu; 
hann var fæddur á Vogsósum 5. des. 1724, útskrifaðist úr 
Skálholtsskóla 1745 og varð skrifari hjá Ólafi sýslumanni 
Arnasyni i Haga vorið 1746, varð siðan aðstoðarprestur í 
Sauðlauksdal og fékk það brauð 1752, bjó þar fyrst ókvænt- 
ur, en gekk 1756 að eiga Rannveigu Ólafsdóttur frá Svefn- 
eyjum og varð sama ár prófastur i Barðastrandarsýslu. í 
Sauðlauksdal gjörði síra Björn miklar jarðabætur sem kunn- 
ugt er og margar tilraunir með trjáplöntun og garðrækt; hann 
ræktaði fyrstur manna kartöplur á íslandi 1759 og eptir það 
fóru þær smátt og smátt að breiðast út um landið. Síra 
Björn ritaði margt um búfræði og garðyrkju og eru sum rit 
hans enn alkunnug hér á landi 4 ; hann samdi einnig íslenzka 


') Andvari I, bls. 177, 179. 

’) Bjarni Pálsson reit þá i almanak sitt: »fór bróBir minn Eggert 
um borB á PatrikstjarBarskipi, sómamaBur hinn mesti, minn elskulegur 
samþjón i 14 ár! valeat ocellus meus«. Æfisaga Bjarna P&lssonar, 
bls. 66. 

’) Æfi síra Bjarnar Halldórssonar samantekin af síra B. Þorgríms- 
syni. Kaupmannahöfn 1799, 8vo, 36 bls. Minerva 1803 II, bls. 311 — 317, 
Sxmundur Eyjólfsson ; Frá Birni próíasti Halldórssyni (BúnaBarit 1896 
IX, bts. 1 — 40). póróur Sveinbjarnarson : Agrip af æfi Bjarnar prófasts 
Halldórssonar (BúnaBarrit suBuramtsins húss og bústjórnarfélags 1843, 
I. bindis 2. deild, bls. 1—21). Par eru talin rit síra Björns, prentuB 
og óprentuB. 

‘) Merkust af búfræBisritum sira Björns eru þessi : Atli : eBur ráBagjörflir 
yngismanns um búnaB sinn. helst um jaröar og kvikfjárrækt, aBferfl og 

orðabók, sem þótti mjög góð á sinum tíma. Af náttúruvis- 
indum stundaði hann einkum grasafræði, hann átti mikinn 
þátt í »maturtabók« Eggerts Ólafssonar og gaf hana út, sjálfur 
samdi hann ágæta bók, sem hét »Grasnytjar«, þar er plönt- 
unum ekki lýst, en þar er ftarlega talað um not þau, sem 
hafa má af íslenzkum grösum 1 . Þegar síra Björn fór að 
eldast þótti honum erfitt að þjóna Sauðlauksdalsprestakalli, 
fékk Setberg 1781 og flutti þangað 1782 og tók þar aptur til 
óspiltra mála með húsabætur og jarðyrkju. Eptir 1785 varð 
sira Björn sjóndapur og loks alveg blindur; hann andaðist á 
Setbergi 24. ágúst 1794 og hafði verið hinn merkasti og þarf- 
asti maður*. 

í Sauðlauksdal hafði Eggert Ólafsson mikið fyrir stafni, 
safnaði til ferðabókarinnar og ritaði hana, orti mörg kvæði og 
samdi ýmsar ritgjörðir. Eggert hafði jafnan skrifara sér til 
hjálpar, meðal þeirra eru nefndir Einar Halldórsson siðar 
prestur i Hraungerði (f 1773), Oddur Jónsson (f 1814) siðar 
prestur á Sólheimum, Hjálmar forsteinsson siðar prestur i 
Tröllatungu (f 1819) og Ófeigur Vernharðsson, er drukknaði 
með Eggerti. Eggert undi ágætlega hag sinum i Sauðiauks- 
dal sem sjá má af kvæðum hans og bréfum*, þar voiu for- 


ágóða með andsvari gamals bónda. Hrappsey 1780 og 1783. Kaup- 
maniiahöfn 1834, 8vo. Arnhjðrg. æruprj'dd dándiskvinna á Vestfjörðum 
íslands, afmálar skikkun og háttsemi góðrar húsmóður i hússtjórn. 
barnauppeldi og allri innanbæjar búsyslu (Búnaðarrit suðuramtsins húss- 
og bústjórnarfélags 1, 2. bls. 23 — 92). Korte Beretninger om nogle Forsög 
til Landvæsenets og især Haugedyrkningens Forbedring i laland. 
Kbhavn 1765. 32 bls., 8vo. 

‘) Grasnytjar eða gagn það, sem hvörr búandi maðr getr haft af 
þeim ósánum villijurtum. sem vaxa í landeign hans. handa fáfróðum 
búendum og griðmönnum á íslandi skrifað árið 1781. Kmhöfn 1783, 
8vo. Sama ár lét stjórnin útbj'ta 747 eintökum af þessari bók meðal 
alþj'ðu á lslandi. Lovsamling for Island IV, bls. 698. 

’) Vísur síra Björns •Æfitiminn eyðist« o. s. frv., sem prenlaðar 
eru i Sunnanfara I. bls. 41 lýsa hinum göfuga hugsunarhætti hans. Síra 
Björnorti fleira t. d. Fjörgynjarmál, sem prentuð eru frainan við Lachano- 
logíu Eggerts Ólafssonar og j'ms kvæði önnur. Sbr. meðal annars 
Lbs. 164. 8vo. 

») Andvari I, bls. 172—193; II. bls. 135—142; III, bls. 146-162. 

eldrar hans, systir og mágur og bærinn að öllu fyrirmynd. 
Eggert hefir auðsjáanlega haft yndi af að taka þátt i rækt- 
unartilraunum síra Bjöms, enda voru þeir mjög samrýmdir, 
sömu skoðunar á aimennum málum, skildu hvor annan og 
virtu hvor annan að veróleikum 1 . Sumarið 1762 var Eggert 
boðinn i brúðkaup Bjarna Pálssonar og Rannveigar Skúla- 
dóttur, sem haldið var í Viðey, en gat ei komið og sendi 
Bjarna kvæðið »Sigurdrífumál hin nýju*’. 

f*að sést á ýmsu að Eggert hefir tekið sér nærri öfund 
og róg landa sinna i Höfn, þó hann léti litið á því bera. 
Haustið sama, sem hann kemur til íslands (1760) skrifar hann 
Jóni ólafssyni frá Grunnavik: »Vel uni eg mér á íslandi og 
ei í nokkur ár betur en nú, en hvað ormabaninn (veturinn) 
gjörir við mig veit eg eigi ; hitt syrgi eg eigi, þó ei sé nálægur 
löndum mínum í Höfn næstkomandi vetur«*. Hverjir það 
hafi helzt verið, sem reyndu að spilla fyrir Eggerti, vitum vér 
eigi, en loks tókst þeim að gjöra honum mein. Veturinn 1763 
— 64 hafði einhver landi borið þann róg fyrir vísindafélagið 
og stjórnarráðið, að Eggert svikist um verk það sem honum 


Sbr. hdrs. J. S. nr. 96, fol., Lbs. nr. 202, fol. og hdr. J. S. 472-4°. í 
bréfum ftessum er margt merkilegt um ræktunartilraunirnar í SauS- 
lauksdal, um árferði o. fl. Sbr. porv. Thoroddern: Ferðasaga af Vest- 
fjörðum (Andvari XIII, bls. 116 — 116). 

') Hin fögru tileinkunarorð fyrir Búnaðarbálki, sem Eggert ritaði 
um síra Björn 1764. sýna hve mikta virðingu hann bar fyrir tengda- 
bróður sinum (Ármann á alþingi I. bls. 116—118). Hið merkilega kvæði 
>Búnaðarbálkur«, sem íslendingar enn hefðu gott af að kynna sér, er 
prentað sérstaklega í Hrappsey 1783, 8vo, í Ármanni á alþingi I, bls. 
116—172 og i Kvæðum Eggerts Ólafssonar 1832, bls. 9—50. Finnur 
Magnússon hefir þvtt Búnaðarbálk á dðnsku: Det islandske Landtevnet. 
Læredigt i 3 Sange (Skandinavisk Museum 1803 1, bls. 171 — 210; 
Poéstion hefir þjf tt kafla á þýzku í Islánd. Dichter. bls. 257 — 264. 

*) Kvæði Eggerts bls. 179 — 181. 

s ) Andvari I, bls. 173. Jón Ólafsson frá Grunnavík skrifar er Eggert 
fer heim 1760 i syrpu sína: >Skaði er skuli hans hér við missa, því 
hann er að hugviti, lærdómi og manndygðum flestum sfnum löndum 
framar merkilegur og er vænlegur til góðrar gagnsemdar. Hann hefir 
og eigi látið mig verða af því hlutlansan né hans góðu bræður, þeir 
báðir Jónar og Magnús eins«. Hdrs. J. S. 472-4°. 

var á hendur falið, dundaði við það og eyddi tima i iðju- 
leysi. Máttu fortölur þessar sin svo mikils, að rentukammerið 
skrifaði Eggerti um vorið, að honum yrði ei leingur greidd 
laun úr fjárhirzlu konungs 1 . Eggert brá við skjótt og sigldi 
til Kaupmannahafnar um haustið 1764, bjóst hann þá jafnvel 
við að koma ekki til íslands aptur. fá orti Skúli fógeti 
Magnússon: 

Farðu vel af föðurjörðu, 
farðu vel þó autt sé skarðið, 
farðu vel með frægðarorði, 
farðu vel i hilmis garða. 

Gunnar Pálsson kvað einnig önnur leiðarljóð og er Eggert 
þar kallaður »Iærðra laukur og landsins sómi«*. Má af þessu 
sjá, að hinir beztu menn hafa kunnað að meta Eggert þó 
jafnaldrar hans í Höfn ekki bæru gæfu til þess. Þegar Eggert 
kom til Hafnar og lagði handrit sin fyrir visindafélagið, tók 
það engum togum að hann var jafnharðan settur inn í em- 
bætti sitt aptur með sömu launum meðan hann væri að Ijúka 
við ferðabókina og gjörði hann það á hinum næstu tveim 
vetrum er hann dvaldi í Höfn. Flokkaskiptingin var enn hin 
sama meðal íslenzkra stúdenta í Höfn og sést á fundarbókum, 
að Eggert hefir stundum komið í samkvæmi þeirra »bænda- 
sona«. Árið 1765 kom Bjarni Pálsson til Hafnar til þess að 
leita sér lækninga og var þá mikill fagnaðarfundur þeirra fé- 
laga og er mælt að Eggert hafi gjört Bjarna »eitt virðulegt 
heimboð*. 

Árið 1766 fór Eggert aptur heim til Islands og settist að 
sem fyrr hjá Birni mági sinum i Sauðlauksdal. Árið eptir 3 
var hann gjörður að varalögmanni sunnan og austan og kom 
sá frami honum mjög óvart, hann hafði eigi beiðst þess em- 
bættis, en vinir hans i visindafélaginu útveguðu honum það, 
»svo hann hefði nokkra sýslan á hendi til almennilegrar nyt- 

') Ltklega hefir Eggert þá ort hið hnittilega kvæði »Öfundarelta«. 
Kvæði Eggerls ólafssonar bls. 116 — 16. 

’) Æfi Eggerts ólafssonar bls. 69 — 60. 

*) 24. apríl 1767. Jón Sigur6t»on: Lögmannatal. Safn til sögu 
íslands II, bls. 168. 

semdar síns föðurlands*. •Pél var það mál vitrustu manna 
sem þekktu hann, að ei mundi hér á landi hafa lærðari lög- 
maður verið«. Auk þess voru Eggerti veitt sæmileg eptirlaun 
í minningu hins fyrra starfa, uns hann gat fengið lögmanns- 
laun er honum sætndu. Sést af þessu sem öðru að Eggert 
hefir verið mikils metinn meðal fræðimanna í Danmörku. 
Sama ár gekk Eggert að eiga Ingibjörgu dóttur Guðmundar 
sýslumanns fóstra síns og voru þau systkinabörn. Var brúð- 
kaup þeirra haldið að Reykholti í Borgarfirði 1 með mikilli 
rausn að fornum sið og var siðaskipun og veizla með sama 
hætti, sem tíðkaðist hér á landi á 15. öld og fram á hina 16. 
Var þar brúðgumareið og minni borin að fornum sið, var 
flest haft af islenzkuin efnum, fatnaður Eggerts var alislenzkur, 
matur islenzkur og drukkinn íslenzkur grasamjöður*. Segir 
Björn Halldórsson í »Æfi« Eggerts: »margir voru slíkir hans 
hættir, er hnigu allir að þvi, að hann vildi allskostar á lopt 
halda hinni góðu og gömlu landsvenju og forfeðranna hóf- 
semi, en eyða fyrirlitning síns föðurlands*. Um vorið áður 
hafði Eggert reist bú á Hofsstöðum og lét byggja þar stór- 
mannlega, skipaði hann búráðum að hausti, en fór með konu 
sinni eptir brúðkaupið að Sauðlauksdal og voru þau hjón þar 
um veturinn, því húsasmíði á Hofstöðum var enn ekki lokið. 

Um vorið 1768 í maímánuði kom sunnan yfir Breiða- 
fjörð stærsti áttæringur sem til var undir Jökli og átti Jón 
sýslumaður Arnason skipið; átti það að sækja Eggert Ólafs- 
son og konu hans með fylgd og fjármunum. Aíls voru 9 
menn á áttæringnum norður yfir, fengu þeir erfiða ferð, en 
komust þó klakkiaust undir Skor eptir tveggja daga útivist, 
gengu þaðan til Sauðlauksdals og voru þar um hvítasunnuna. 
Að þvi búnu réru þeir skipinu til Keflavikur og þar var það 


*) þar var síra Þorleifur Bjarnason móðurbróðir Ingibjargar prestur. 
’) Brúðkaupi Eggerts ólafssonar er lj'st í bréfi frá Birni prófasti 
Halldórssyni til Jóns Ólafssonar varatögmanns og er það prentað í 
Fjallkonunni II, 1886, bls. 23 — 24, 27. Á landsbókasafni er til rit eptir 
Eggert Olafsson: »l!ppkast til frásagna um brúðkaupssiðu hér á landi«, 

að mörgu merkilegt rit og fróðlegt. Lbs. nr. 651-4°. Trúlofunarbréf 
Eggerts. Hdrs. J. S. nr. 96, fol. 

fermt með öllum varningi Eggerts; voru þar meðal annars marg- 
ar fornar bækur, handrit og fornmenjar og mörg rit Eggerts 
sjálfs, en á öðru skipi minna voru 12 ær með lömbum og 
margt fleira. I Keflavík gekk Eggert á skip með konu sinni, 
Ófeigi skrifara og þjónustustúlku frú Ingibjargar auk formanns 
og háseta. Skipið var mjög hlaðið og löng borð lögð yfir 
það og stóðu borðaendarnir út af beggja megin; ullarpokum 
var hlaðið i köst aptur á skipinu og þar ofan á var búið um 
frú Ingibjörgu í söðli; Eggert sat sjálfur undir stýri. Héldu 
þeir siðan fyrir utan Rauðasand til Skorar, þvi þaðan átti 
að leggja á flóann. 

Um þann mund er skipin lentu í Skor sáu menn veðra- 
brygði á lopti og dró upp mvrkva og mistur úr Gilsfjarðar- 
botni og Breiðafjarðardölum, var þá líka farið að hvessa, þó 
ei meira en svo, að róið var frá Skor og Siglunesi. Ráðguð- 
ust menn um hvort leggja skyldi á flóann og varð úr að 
menn héldu það fært og fóru á stað snemma morguns hinn 
30. maí 1768. Þegar skipin voru komin svo sem viku undan 
landi tók mjög að hvessa og dimmdi i flóann, hið minna 
skipið feldi segl, andæfði um stund og sneri aptur upp i Skor. 
Sáu þeir það siðast til Eggerts, að hann sat við stjórn sem 
fyrr, bar skip hans framhjá þeim þangað til það hvarf i fjarðar- 
dimmuna og hefir ekki spurzt til þess síðan. Eggert var þá 
41 árs og 6 mánaða, en Ingibjörg kona hans tæplega hálf 
fertug 1 . Eigi vita menn með vissu með hverjum atburðum þeir 
Eggert hafa farizt, en þó ganga um það margar sögur og eru 
sumar hafðar eptirthásetum á minna skipinu, segja þeir að þegar 
þeir Eggert voru komnir framhjá tók skip þeirra mjög að 


') Hið sviplega hvarf Eggerts Ólafssonar varð til þess að um það 
sköpuðust yms munnmæli, ætluðu menn jafnvet að Eggort hefði komizt 
af í útlent skip einsog sumir héldu um Ólaf Tryggvason við Svoldur. 
þegar Ólafur Guunlaugsson, faðir Eggerts. þá áttræður, heyrði lát sonar 
sins. er mælt, að hann hafi steinþegjandi gengið út í tún og tekið með 
sér reku og fékkst þar við óræktarþúfur hálfan dag, pældi þær upp og 
sléttaði af mesta kappi. Eptir það sá enginn honum bregða og var hann 
síðan jafn stilltur í skapi eins og hann átti að sér. (Minerva 1803 II, 
bls. 306). 

veltast í sjáfarólgunni af þvi að það var mjög háfermt, viidi 
þá svo óheppilega til, að söðullinn með frú Ingibjörgu valt 
út i sjóinn, Eggert spratt þá upp og greip til hennar, en í 
ofboðinu sleppti hann stjórnartaumunum svo skipinu sló flötu, 
fyllti að mestu og hvolfdi; er mælt að Eggert og Ófeigur hafi 
komizt á kjöl tvisvar en farizt svo er skipið sifelt veltist. 
Ekki vita menn hvort þetta eru annað en munnmælasögur 
einar. Þenna dag gjörði hið mesta stórviðri og ósjó á Breiða- 
firði, svo menn mundu eigi annað eins hafrót; fiskimenn þeir 
er róið höfðu björguðust, af því þeir sneru til lands fyrir 
dagmál 1 . 

Af þvi æfi Eggerts Ólafssonar eptir Björn Halldórsson nú 
er mjög sjaldgæf og í fárra manna höndum þykir hér við 
eiga að prenta lýsing þá á Eggerti, sem þar stendur: »Eggert 
var með hærri mönnum að vexti, heldur grannvaxinn að því 


‘) Hið sorglega fráfalt Eggerts ólafssonar vakti mikinn harm og 
söknuð um allt land og varð yrkisefni margra skálda fyrr og síðar. 1 
æfiminningu Eggerts eru 4 saknaðarljóð prentuð, ennfremur má nefna 
Fjörgynjarmál eptir Björn Halldórsson framan við Lachanologia 1774, 
>Rimur af hvarfi og drukknnn Eggerts Ólafssonar kveðnar af Arna 
Þorkelssyni frá Meyjarlandi*, 2 rímur, hin fyrri 114 erindi. hin síðari 
181. Hdrs. J. S. nr. 868-4° og Eggerts kviða eptir Daða Níelsson fróða 
kveðin 1833. Hdrs. J. S. nr, 164 fol. og nr. 322-4°. ólafur Ólafsson 
(Olavius) gaf ót: »Draumadiktur um söknuð og sorglegan missir þess 

hávitra, göfuga og góða manns Eggerts Óiafssonar vicelögmanns sunnan 
op austan á Istandi, ásamt hans dygðum pryddrar konu frúr Ingibjargar 
Guðmundsdóttur, sem að guðs ráði burlkölluðust þann 30. Maj 1768 
slnum áslvinum og náungum til harms og sorgarauka, en föðurlandsins 
réttsinnuðum elskendum til hugarböls og hrellingar, samiu af einum 
þeirra þeigjandi vin 0. 0.* Kaupmannahöfn 1769-4°. Kvæðið sjálft er 
32 erindi. Bækling þessum fylgir koparstunginn uppdráttur (stunginn 
af I. Haas) með útskyringu. þar er skip á hvolfi, tvær hendur karls 
og konu teygja sig upp úr sjónum og grípa til skipsins; til hægri er 
Minerva hnuggin með aívæpni og hjá henni ugla og hani, til vinstri 4 
konur í íslenzkum skautbúningi grátandi. í skyjum fyrir ofan tveir 
englar með básúnur, sá frá vestri boðar harmatiðindin >sum missus ab 
alto, solvens juncta prius* ; hinn i austri boðar »sum missus ab alto, 
jungens juncta prius*. Eins og kunnugt er hafa þeir Jónas Hallgrfms- 
son og Matthias Jochumsson ort fögur kvæði um dauða Eggerts Ólafs- 
sonar. 

skapi, herðamikill, ekki mjög hár i sessi. Hendur hans og 
armieggir voru miklir i liðum og sterklegir, hann var rétt- 
vaxinn og fljótstigur i hvers dags frnmgangi; i andliti var 
hann Ijósleilur og grannleitur, hafði í æsku bjart hár, sem þá 
var svart orðið, brúnahár hafði hann dökkleit, en skegghár 
hvít, sem hærur verða fegurstar, ennið var mikið; ofan lil 
við gagnaugað vinstra, var hann fæddur með ljósgulum dila, 
sem nokkrir menn kalla valbrá. Hann var fagureygður og 
nokkuð fasteygður, nefið var í meira lagi. liður á í miðju, og 
nokkuð niðurbjúgt, kjálkabörðin hvöss, hakan stutt og að- 
dregin, allt var þó andlitið eptir vexti og jafnt við sig; hann 
var hyggilegur maður í tilliti, alvariegur og þó ljúfmannlegur; 
hann var gildur karlmaður til burða, manna léttastur, og so 
frækinn hvað sem reyna skildi að fæstir jöfnuðust við hann, 
brattgengur var hann í fjöll og kletta, þurfti hann opt til þess 
að taka á sinni observationsreisu. Hann fór hraðara á öndr- 
um, en nokkur maður mætti fylgja honum á hlaupi«. 

• Eggert var maður stöðuglyndur, nokkuð áhyggjusamur 
en þó glaðvær daglega. Við sorgar eða gleðitiðindi sá hon- 
um enginn bregða. Við smáar aðgjörðir manna var hann 
nokkuð ákafur, en manna stilltastur ef honum var mikið til- 
gjört og var hann þá nokkuð fálátur. fegar hann sagði 
meining sina, var hann einarðlegur og nokkuð seintalaður; 
viðkvæmur ef honum var til gjört i þeim efnum, sem snertu 
sóma hans og virðingu. Bæði i klæðaburði, mati og drykki 
var hann mesti hófsmaður; þeim sem hann vissi að ekki 
voru ölmusumenn gaf hann alls ekki þó þeir beiddu, en hin- 
um sem rétt voru til þess komnir gaf hann örlátlega, og opt 
óbeðið. Ættrækinn var hann, og hvar hann kom þvi við, 
leitaði hann frændum sínum þeirrar menningar, sem þeir voru 
hæfir til, en vandalaust kvað hann sér vera við þá, sem ekki 
vildu til góðs skipast. Hann var svo reglubundinn í háttum, 
að ei vildi hann liða nokkra umbreyting í hvers dags aðbún- 
aði, iðn og tímaskipan. Hann elskaði mjög sitt föðurland, og 
vildi aldrei samþykkjast þeim, sem annaðhvort hötuðu landið, 
eða leituðu sér fjár og frama með þess skaða. Öllum nýjum 
uppáfindingum, sem gagnlegar voru, hélt hann á lopt, hver 

sem færði honum þær og gjæti sá sýnt af eigin reynslu nytsemi 
þess, er hann hafði fundið, fékk hann stundum umbun fyrir. 
Öli præjudicia almúgans eða annara manna rangar meiningar 
og einþykkni, leitaðist hann jafnan við að uppræta, en sýna 
mönnum annað sannara. Alla æfi var bann fjarlægur þræt- 
um og afskiptalaus var hann um deilur manna, nema hvar 
hans tilhlutan gat valdið sáttum*. Eggert þótti vera nokkuð 
stórlátur við alþýðu einkum í margmenni og var það fyrir- 
manna siður i þá daga, en hann var hinn mannúðlegasti og 
bezti maður í viðræðurn við hvern mann, er átti tal við hann 
einslega, hversu lítilmótlegur sem hann var. Alla daga var 
Eggert trúrækinn maður, vandlátur að helgihaldi og guðs- 
þjónustu og á seinni árum las hann mikið ritninguna og bækur 
frægra guðfræðinga; sálmur sá, sem hann orti sama vorið 
sem hann drukknaði, ber vott um trúarauðmýkt og hugarstríð 1 . 

fað sést af kvæðum Eggerts og ritum, að hann hefir 
verið fyrirtaks gáfumaður og mjög iðinn: hann hefir eflaust 
verið fjölhæfastur allra íslendinga, er þá voru uppi og þó 
lengra sé leitað. Auk latinu og grisku kunni hann dönsku. 
þýzku, ensku og frönsku vel og skildi itölsku og portugisku; 
hann var mjög vel að sér i islenzkri fornfræði og málfræði 
og ritaði margt um þau efni : islenzku vandaði hann manna 
bezt eptir því sem þá voru föng á, tók hann það sárt hve 
málið var farið að spillast, hvatti til umbóta og reit um is- 
lenzka réttritun; skáld var hann eitt hið bez<a á 18. öld og 
lagamaður allmikill*. Við þetta bættist svo, að hann var 

‘) Æfi bls. 61—64; KvæSi bls. 118—114. 

’) Flest rit Eggerts eru talin í æfisögu hans bls. 21 — 26. í Hist. 
eccl. Isl. Pjeturs Pjeturssonar biskups bls. 425 og í Minerva 1803 II, 
bls. 307 — 311. Mörg handrit hans tj'ndust með honum. Auk þeirra 
rita. sem hér eru annarsstaðar nefnd í þessari bók, má geta þessara 
liandrita: »Geographia veterum« með athugasemdum eptir Gunnar 

Pálsson (registur eptir stafrofsröð yfir helztu nöfn í sögunum 70 bls.). 
Ny kgl. Samling 362-4°. Sbr. Lbs. nr. 449-4°. Agrip af ritgjörð . 
Populorum aquilonarium theologiæ gentilis historia sive de natura 
deorum et in specie geniorum antiquiss: Island: monumentis illustrata 
per Egerh. Olavium Hafniæ 1761. Lbs. nr. 241-4°. Ágrip af lachano- 
logiu Eggerts lidrs. J. S. nr. 464-4°. Rilgjörð Eggerts um íslenzka 

framúrskarandi náttúrufræðingur og fékkst við aliar greinir 
náttúrufræðinnar; Eggert var einnig teiknari góður og smíð- 
aði jarðarhnött. I ritum Eggerts sést allstaðar hin heitasta 
og hreinasta ætljarðarást og vill hann af alhuga hvetja og 
styrkja íslendinga til framfara. t^að var þvi mikill missir 
fyrir ísland að missa Eggert svo ungan f sjóinn og það því 
heldur þar sem hann var nykominn i stöðu, þar sem hann 
gat látiö margt gott af sér leiða. Hér á ekki við aö lýsa þvi 
hve mikla þýðingu Eggert Ólafsson hafði sem skáld og ætt- 
jarðarvinur, vér verðum aðeins að geta þess, að hann all- 
staðar i kvæðum sinum bendir íslendingum á að nota sem 
bezt náttúrugæði landsins sér til hagsmuna og hagræðis, yndis 
og ánægju; hann hvetur landa sína til þess að rakna við og 
treysta á eigin afl, hann sýnir hvernig menn geta komizt úr 
eymdinni ef þeir með skynsemi, sparsemi, dugnaði og nýtni 
hagnýta sér það sem fyrir hendi er, þá geta íslendingar lifað 
góðu og óbrotnu bændalifi ánægðir og óháðir. Eggerl vill 
halda þjóðerni Islendinga hreinu og ómeinguðu, vill að menn 
taki sér þrautsegju og dugnað forfeöranna til fyrirmyndar, en 
forðast útlend áhrif í öðru en þvi sem bersýnilega getur orðið 
að notum. Eggert sýnir rækt og lotningu fyrir öllu þvi sem 
þjóðlegt er, fornt og gott: hann stendur á sínum tíma nokkuð 
einstakur og einmana með þessar hugmyndir, því fiestir 
mændu vonaraugum til útlanda, en litu smáum augum á það 
sem íslenzkt var. 

Aðalverk Eggerts Ólafssonar er >ferðabókin*, sem mun 
halda uppi nafni hans um aldur og æfi 1 , f*egar Bjarni varð 

réttritun er víða til t. d. i hdrs. J. S. nr. 449-4°, 278, 59 og 60-8vo. 
Eggert skrifaði og bækling sem hét Potologia eður >drekka biður góð 
áta« um ymsa drykki á íslandi; úr riti þessu eru kaflar í hdrs. J. S. 
161-4°; þar er »discursus um ðl og ölgerðer* í 6 kapítulum og 
»um mjöð, hans tilbúning og tegunder* í 8 kapitulum; ritgjörðir þessar 
eru 5. og 6. kafli ur riti Eggerts. Eggert safnaði og saman og lét af- 
skrifa mikið af fornum löguin, annálum o. fl. sem flest mun hafa tj'nzt. 

*) Eggert Olafsens og Biame Povelsens Rejse igjennem fsland, for- 
anstaltet af Videnskabernes Selskab i Kiöbenhavn og beskreven af 
forbemeldte Eggert Olafsen med dertil hörende 61 Kobberstökker og et 
nyt forfærdiget Kart over Island, 1 — 2 Deel. Soröe 1772-4° 1042 bls. 

landlæknir lagðist það verk á Eggert einn og lauk hann því 
i Kaupmannahöfn 1766; þó kom bókin ekki út fyrr en 6 ár- 
um seinna 1772 1 og önnuðust þeir G. Schöning og Jón Eiríks- 
son útgáfuna fyrir vísindafélagið. Þeir Jón Eiriksson og Suhm 
lagfærðu stylinn, en Schöning gjörði landsuppdrátt þann, sem 
bókinni fylgir. Uppdráttur þessi er lagaður eptir korti KnopFs 
1734 og útgáfu af því er 0. M. Ranzau lét gefa út í Niirn- 
berg 1761 en Schöning breytti nöfnum og öðru eptir fvrir- 
sögn Jóns Ólafssonar frá Svefneyjum bróður Eggerts. Eins 
og fyrr var getið, sendu þeir félagar Eggert og Bjarni vísinda- 
félaginu útdrátt úr dagbókum sínum meðan á ferðinni stóð. 
Dagbækurnar voru allitarlegar, en í ferðabókinni hefir Eggert 
slept nærri helming af því, sem í þeim stóð, mestöllu þvi, sem 
beinlínis snerti ferðalagið, en svo bætti hann mjög mörgu 
við um landsháttu á Islandi og náttúru landsins. Bókinni er 
skipt i 7 parta og er farið eptir héraðaskiptingu landsins, gjörir 


auk registurs (60 bls.) og >Tilhang om de islandske Urter« (20 bls.). 
Utgáfan er mjög vönduð og letrið stórt og gisið einsog þá var tílt; 
bækur frá þeim tima sifnast því flestar stærri en bækur nú; 1122 bls. 
i ferðabókinni samsvara hérumbil 800 bls. með því meginmálsletri sem 
er á þessari bók (Lfrs. IsL). Ferðabókin kom lfka út á þýzku (útl. af 
Geuss) Kmh. 1774—75, 2 bindi 4°, á frönsku (utl. af Gauthier de 
Lappeyronie). Paris 1802, 6 bindi 8vo. Af hinni dönsku útgifu ferða- 
bókarinnar voru prentuð 560 eintök og þá strax fengust 300 áskrifendur 
(C. Molbech: Vid. Selsk. Hist. bls. 176). 

í hdrs. M. Stephensen’s nr. 65 fol. blað 163—68 eru athugasemdir 
við ferðabókina »Til nærmere Betænkning udi E. Olafsens og B. Povel- 
sen’s Reise igjennem Island*. Ritdómur um ferðabók Eggerts og Bjarna 
stendur í Kiöbenhavns kgl. priviligerede Adresse Contoirs Nye kritiske 
Journal for 1774 bls. 303 — 342, en langur útdráttur i Sammlung der 
besten und neuesten Reisebeschreibungen in einem ausfuhrlichen 
Auszuge. Berlin 1779, 19. Band, bls. 1 — 336. Ritgjörð um ísland samin 
eptir ferðabókum Eggerts og Uno v. Troils er einnig í Hannoverisches 
Magazin 18. Jahrg. 1780. Hannover 1781 bls. 1201 — 1214, 1218—1231. 
í hdrs. bókmf. Kmh. nr. 8 fol. eru sumar dagbækur Eggerts og Bjarna, 
þær er sendar voru vísindafélaginu, og er þar að nokkru sagt nánar 
frá ferðalaginu en í hinni prentuðu ferðabók. 

') þennan tima lá handritið hjá Rottböll, hafði visindafélagið kosið 
hann til þess að yfirlíta grasafræðina en M. Th. Brunnich til að yfirfara 
dj’rafræðina í bókinni (C. Molbech: Vidensk. Selsk. Historie). 

þetta töluverðan rugling á efninu, en úr því er nokkuð bætt 
með góðu registri 1 . Bókinni fylgja 51 myndaspjöld; Eggert 
Ólafsson og aðrir höfðu gjört enn fleiri myndir, en útgefend- 
urnir völdu úr hið helzta. Sumstaðar hefir Eggert farið fljótt 
yfir þar sem hann ætlaði að skrifa sérstakar ritgjörðir t. d. 
um íslenzk eldfjöll, um veðráttufar, um íslenzk skordýr og 
um íslenzkar jurtir, en einna itarlegast segir hann frá fjall- 
göngum þeirra, frá mannlifinu og dýralífinu. 

Vér munum þvi næst reyna að seija saman stutt yfirlit 
yfir störf þeirra Eggerts og benda á hið allra helzta af þvi er 
vannst fyrir þekkinguna á landinu með ferðum þeirra einsog 
það kemur fram i ferðabókinni. Þá má fyrst geta þess að aldrei 
fyrr hafði veriðskráð jafn ítarleg ogyfirgripsmikil lýsingáíslandi. 
í ferðabókinni er ílestöllum bvggðum lýst og nokkru af óbyggð- 
um; þeir félagar gengu fyrstir manna á há fjöll, sem flestum 
þá stóð stuggur af og skoðuðu jökla og eldfjöll er enginn 
hafði áður kannað. Þeir mældu hæð nokkurra fjalla, sum 
með hornamælingu (með astrolabio), sum með loptþyngdar- 
mæli; í því efni voru menn þá stutt á veg komnir og eru 
hæðamælingar þeirra allónákvæmar, en hjálpuðu þó til að 
gefa yfirlit yfir landslag og hæðir. Eggert skiptir islenzkum 
fjöllum í 4 flokka, lág kallar hann þau, sem eru 100 faðma, 
meðalhá þau sem eru 300 faðmar, há 4 — 500 faðma og hin 
hæztu, sem eru 1000 faðmar og þar yfir. Eggert sá það á 
loptþyngdarmæli sínum, að fjöll á íslandi voru eigi svo geysi 
há sem margir í þá daga hugðu, þó reiknaðist honum Snæ- 
fellsjökull allt of hár 6862 fet í stað 4577 fet, en mælingar- 
aðferðin (með örstuttri grunnlínu og astrolabio) var heldur 
ekki nærri nógu nákvæm, aptur á móti tókust þeim mælingar 
ineð loptþyngdarmæli miklu betur. Fjölda mörgum ám og 
vötnum er lýst i ferðabókinni og staðalýsingar eru þar margar 
og landslagi lýst í hverri sýslu. 

‘) Margir hafa fundið tit þess að niðurskipun efnisins í bókinni er 
fremur óhentug. W. J. Hooker segir t. d um hana: >a work contaíning 
a vast store of information, but miserably deficient in arrangement*. 
Journal of a tour in Iceland in the summer 1809. 2. Ed. London 1813. 
Vol. I. Introduction, bls. 81 —82. 

Um jökla á íslandi ritar Eggert allmikið, en er þar sjaldan 
heppinn í útskýringum sínum; hann skiptir jöklunum i hájökla, 
skriðjökla, falljökla og grunnjökla. Hájöklarnir eru auðsjáan- 
lega hjarnjöklar (Firn), en falljökla kallar Eggert þá jökla, 
sem stundum ganga fram slundum aptur; grunnjökla kallar 
hann þá jökla, sem liggja ílatir niðri á sléttlendinu einsog 
Breiðamerkurjökull og veröur Eggerti einsog í*órði Vidalin 
vandræði úr slikum jöklum af því þeir gela ekki gert sér 
skiljanlegt að skriðjöklar liggi svo á flötu landi. Eggert heldur 
lika að vatnsæðar úr sjónum á einhvern kynlegan hátt nái 
upp undir jöklana og hjálpi til að halda þeim við og að botn- 
lausir vatnspyttir sumstaðar uppi á jöklum nái niður í sjó. 
Hugleiðingarnar um jöklana eru eðlilega undarlegar af því nægar 
rannsóknir vantaði. Eggert lýsir liti jökulánna og leirnum í 
þeim, hann talar um jökulöldur á Geitlandsjökli en ekki dett- 
ur honum í hug að jökullinn hafi ekið þeim á undan sér, 
heldur ætlar hann, að vatnsæðar niðri i jöklinum haíi spýlt 
grjótinu fram, hann lýsir iskeilum með sandi, sem eru svo 
algengar á jöklum, segir hann að sandurinn muni hafa fokið 
á jökulinn á vetrum, en á sumrum grefur vatn sér rásir nið- 
ur í hjarnið, sem undir er, en hvassviðri þyrlast kringum is- 
nabbana, svo þeir verða sívalir og toppmyndaðir. Eggert 
skoðaði marga vatnspolla eða álfavakir á Geitlandsjökli og 
virðist það vera ætlun hans, að þær meðal annars myndist 
við það að bráðnar undan steinum, en frásögnin er óljós; 
hann getur þess og að jökulisinn íslenzki sé að eðli sínu 
mjög likur hafísnum grænlenzka. Jökulsprungurnar heldur 
Eggert að mest komi af vatnsrennsli og eins heldur hann, að 
hreyfing skriðjöklanna orsakist af vatnsaga í jöklunum. Jökla- 
hljóð álítur Eggert að komi af þvi, að þykkur jökulís brestur 
sumstaðar þar sem vatnsföll eða jarðskjálftar hafa breytt 
grundvellinum. Þeir Eggert og Bjarni hafa einsog eðlilegt 
var á þeim tímum átt mjög örðugt með að gjöra sér grein 
fyrir eðli jöklanna, en þess furðanlegra er það, hve stórkost- 
lega þekkingin um jökla vex við athuganir Sveins Pálssonar 
30 árum seinna og hafði hann þó heldur ekki útlendar rann- 
sóknir að styðjast við, en hins vegar veróa menn að muna 

eptir því, að hann dvaldi miklu lengur við jökla en þeir 
Eggert og Bjarni. 

Eins og vér höfum getið hér að framan voru hugmyndir 
manna um myndun jarðar og uppruna fjalla enn á mjög lágu 
stigi um miðja 18. öld og var því engin von á þvi að þeir 
Eggert væru i þeirri grein framar en allir aðrir, en þó hafa 
þeir gjört margar góðar athuganir, er að jarðfræói lúla, jarð- 
fræðislýsing þeirra er mjög mikil framför frá því er áður var, 
þó henni sé að mörgu ábótavant; það er ekki hægt að mæla 
hinar almennu hugleiðingar manna um jarðfræði á þeim lírn- 
um með mælikvarða nútímans. Öllum fjöllum á íslandi 
skiptir Eggert í »reglulegc og >óregluleg« ; hin reglulegu eru 
eins og múrar með 20 — 40 stöllum eða hamralögum, það eru 
elztu fjöll landsins; hin óreglulegu eru samsett af samhrúguðu 
grjóti og leir, og auðsjáanlega mynduð af eldi, sum eru úr 
hrauni og vikri, svört eða rauð, sum eru hvit og hafa hverar 
auðsjáanlega verkað á þau; sum af fjöllum þessum eru svo 
ung, að þau hafa myndast síðan land byggðist. Þó þessi 
skipting sýnist myrk og undarleg, þá liggja þó réttar alhug- 
ariir tii grundvallar, reglulegu fjöllin eru blágrýtisfjöll, óreglu- 
legu fjöllin móbergs og þussabergsfjöll, undir þanu flokk 
telur Eggert hin hvitu liparitfjöll og heldur að þau séu oplast 
mynduð af hverum; það er nó reyndar satt, að viða er líparitið 
sundursoðið af hveragufum, en Eggert gat ekki greint að það 
væri sérstök bergtegund, sem ekki var heldur von á þeim 
tíma. Eggert segir að óregluleg fjöll (móberg) séu allstaðar 
undir jöklum og er það rétt hvað miðbik landsins snertir 
viðast hvar, en á Vestfjörðum liggja jöklar á reglulegum blá- 
grýtislögum. 

Það kemur eintómum ruglingi á hinar einstöku jarð- 
fræðislýsingar, að Eggert eins og aðrir samtíðarmenn hans 
getur ekki gjört réttan greinarmun á vatnagrjóti og gosgrjóti. 
Um halla blágrýtislaganna talar Eggert á fáeinum stöðum, 
en hefir, þó kynlegt sé, ekki fundið neina reglu í hallanum 
og liggur það þó opið fyrir þeim, sem horfa á fjöllin, eink- 
um á Vestfjörðum. Milli blágrýtislaganna finnur Eggert hiu 
rauðu lög, sem hann kallar »kólorstein« og segir að menn 

noti til litunar; í fjöllunum við Grundarfjörð tekur hann eptir 
því, að blágrytislögin halda áfram fjall úr fjalti og segir að 
lögin séu mörg 6 — 10 faðmar á þykkt, en þynnri lög á milli; 
heldur hann að fjöll þessi hafi við náttúruumbyltingar rifnað 
hvort frá öðru. Stuðlabergi lysir Eggert vel og nákvæmlega 
og talar um »tröllahlöð« eða blágrýtisganga á Vestfjörðum, 
telur hann tröllahlöðin meðal elztu jarðmyndana á íslandi, 
en getur þó ekki gert sér grein fyrir myndun þeirra. Eins 
og vér fyrr gátum ætlar Eggert að líparitfjöllin séu stórkost- 
legar hverahrúðurs dvngjur, en kemst þó eðlilega i vandræði 
með að skilja hvernig þau séu til orðiu, hann lýsir súlum i 
Baulu, leirtegundum, brennisleinskisi, biksteini og hrafntinnu 
í Drápuhlíðarfjalli og mörgum öðrum iíparítfjöllum. A 
Lundey í Faxaílöa fann Eggert rauðar hraunskorpur neðan í 
klettalögunum og ályktar réttilega af þvi, að grjótið sé nokkurs- 
konar hraun, þó hvergi sjáist gosmenjar í nánd. Það hefir 
auðsjáanlega verið dóleríthraun (isaldarhraun) er hann skoð- 
aði og getur hann þess að leyfar af slíkum jarðeldi hafi þeir 
viðar séð á Suðurlandi. Móbergi Iýsir Eggert viða, ekki 
talar hann um uppruna þess, en segir að það sé sumstaðar 
ummyndað og brætt af jarðeldi. K 

Eggert Ólafsson athugaði víða surtarbrand á íslandi, en 
hina þýðingarmestu uppgötvun gjörði hann hjá Brjámslæk. 
j?ar fann hann 1753 steingjör blaðför mjög greinileg og ræður 
af því að stórir skógar hljóti að hafa vaxið þar fyrrum, 
en um það höfðu menn áður efast, Ole Worm og aðrir 1 . 
Eggert rannsakaði surtarbrandinn mest á Vesturlandi og komst 
að þeirri niðurstöðu, að hann væri í þrennu lagi, á þrennri 
hæð, efsta lagið 100 faðma yfir sjó, miðlagið 25 faðma og 
hið neðsta aðeins fáa faðma yfir sævarfleti. fað er alveg 
rétt að surtarbrandurinn á Vestfjörðum er mjög mismunandi 
hátt á ýmsum stöðum, en á þeim tímum var engin von á, 
að menn gætu fullkomlega skilið hvernig þessu var varið, 
en rannsóknir á seinustu árum hafa sýnt, að allur surtar- 
brandur vestra er upprunalega myndaður á sömu hæð, á 

') Landfrœtiissaga íslands II, bls. 170. 

sama fleti, en síðar hafa jarðlög missígið þar stórkostlega 
og við það hafa surtarbrandslögin siðar ýmislega skakk- 
skotizt og komizt á ýmsa hæð 1 . Eggert undrast mjög 
hvernig surtarbrandslögin skuli vera komin innan í mið 
fjöllin undir mörg hundruð faðma berg og þó sjást lögin 
áframhaldandi í fjöllunum beggja megin við dali; getur hann 
þess til að þetta hafi orðið við stórkostlegar byltingar. 

A mörgum stöðum á íslandi fann Eggert Ólafsson skeljar í 
lausum jarðlögum fjarri sjó og sumstaðar hvalbein og rekavið 
og hafði slíkt ekki verið rannsakað áóur. Eggert sýnir fram á, 
að sjór hafi fyrrum sumstaðar gengið hærra á land en nú, 
hann talar um sjóleiðir á Breiðafirði, sem grynnkað hafa, um 
Ölduhrygg hjá Staðarstað að hann sé gamall malarkambur, 
hann talar um sjóbarða hnullunga í Ólafsvíkur-Enni og rann- 
sakar fyrstur skeljarnar í Hallbjarnarstaðakambi; þeir fundu 
og viða skeljar á Suðurlandsundirlendi langt frá sjó og sumar 
þakt arhrúðurköllum eins og þær væru nýkomnar úr sjó. t’ó 
vill Eggert ekki fallast á að sjór hafi náð yfir undirlendið, en 
heldur að skeljarnar séu komnar uppí landið við einhverja 
kynlega byltingu. Eggert hefir eins og samtíðarmenn hans 
og jafnvel margir jarðfræðingar fram á 19. öld altaf einhverja 
byltingu við hendina ef eitthvað er óskiljanlegt, án þess þó 
að gjöra sér grein fyrir hvernig slík bylting hafi mátt verða. 
Eggert tekur eptir þvi á f’ingmannaheiði og öðrum heiðum á 
Vesturlandi, að þar liggja heljarbjörg á víð og dreif á flat- 
neskjunni án þess þau geti hafa hrunið úr nokkurri fjalls- 
hlið í nánd; undrast hann mjög hvernig þau megi vera þang- 
að komin og ímyndar sér helzt að hafís hafi borið björgin 
þangað með miklu vatnsflóði þegar sær stóð miklu hærra. 
Af þessu og öðru sést að hugmyndirnar um stöðu hafsins 
eru hjá Eggerti mjög á reiki. Eins og kunnugt er var það 
skoðun margra jarðfræðinga á fyrri hluta 19. aldar, að slik 
björg hefðu borizt með vatnsflóðum og hafís, en svo sann- 


') Th. Thoroddsen: Nogle Iagtlagelser over Surtarbrandens geo- 
logiske Forhold i det nordvestlige Island. Geol. Fören. Förh. Stockholm 
1896, XVIII, bls. 114-54. 

færðust menn smátt og smátt um að jöklar á isöldinni hefðu 
flutt þau. 

Eggert ólafsson lýsir eldfjöllum, hverum, námum og öl- 
keldum á íslandi ítarlega og miklu nákvæmar en nokkur 
áður; þeir félagar gengu eins og fyrr var getið upp á Heklu 
og Snæfellsjökul og skoðuðu fjölda hrauna víðsvegar um land 
og lýsa þeir sumstaðar uppvörpum þeirra og eldgigum. Eggert 
lýsir Surtshelli mjög nákvæmlega svo það hefir ekki verið betur 
gjört síðan og hefir alveg réttar hugmyndir um myndun hans, 
segir að hann sé hraunpipa, er eldleðjan hafi runnið eptir; 
hann sýnir ennfremur fram á að landið hafi sokkið milli 
Almannagjár og Hrafnagjár og álitur að eldfjöll hljóti að standa 
í sambandi við sjóinn, bæði af því menn hafi fundið salt 4 
Hekluhraunum og svo gjósi eldfjöll í Skaptafellssýslum meira 
vatni en komið geti af jökli þeim, sem bráðnar við gosin. 
Jarðskjálftar segir Eggert séu tiðastir á Suðurlandi af þvi 
Hekla er þar og mörg önnur eldfjöll, en honum þykir þó 
kynlegt að jarðskjálftar á Suðurlandsundirlendi eru opt miklu 
harðari i þeim héruðum, sem fjær eru Heklu en í hinum 
næstu; þetta var alveg rétt athugun. 

Eggert lýsir fjölda mörgum hverum á íslandi og leir og 
hverahrúðri við þá, finnur steingjörvar jurtaleyfar við suma 
þeirra og lýsir Geysi og gosum hans nákvæmlega, einnig hver- 
um í Ölfusi og á Hveravöllum. Brennisteinsnámur við Mývatn 
og Krísuvik rannsökuðu þeir félagar líka og boruðu í jörðu 
nærri hverunum með jarðnafri; komust þeir að þeirri ályktun, 
að hitinn lægi í jnrðlögum nærri yfirborði og myndaðist þar við 
nokkurskonar gerð eða ólgu efnanna en kæmi eigi djúpt úr 
jörðu ; þeir ætla og að jarðeldar að nokkru leyti hafi svipaðan 
uppruna. f*eir rannsökuðu ennfremur ölkeldur á Snæfells- 
nesi og gjörðu ýmsar efnafræðistilraunir með vatnið úr þeim. 
Eggert getur víða um ýmsa steina, málm og jarðtegundir, 
lýsir þeim og ákveður þær og notar til þess beztu steina- 
fræðisbók er þá var til eptir G. Wallerius (1709 — 1785); i 
þeirri bók er enn ekki gjörður greinarrnunur á steinum og 
bergtegundum ; steinafræði og bergfræði var þá enn hjá fræði- 
mönnum grautað saman og þess vegna er lítið á steinafræðis- 

bókum þeirra tíma að græða. Margar steinalýsingar Eggerts 
eru þó allgóðar og sumar athuganir hans þar að lútandi hafa 
ennþá gildi. í*ó jarðfræðislýsingum Eggerts Ólafssonar sé 
mjög ábótavant eptir seinni tíma kenningum þá bera þær þó 
með sér skarpskyggni Eggerts í athugunum og sýna hinar 
miklu gáfur hans. 

í ferðabókinni eru margar uppteiknanir um loptslag og 
veðráttufar í ýmsum héruðum á íslandi og auk þess athuguðu 
þeir Eggert og Bjarni veðráttufar daglega á árunum 1752 — 
1757 og sendu veðurbók sina jafnóðutn til vísindafélagsins 
danska; þeir rituðu einnig um árferði, um norðurljós og lopt- 
sjónir, um komu farfugla og blómgvunartima jurta á vorin 
og fengu einnig Guðlaug prófast Þorgeirsson (1711 — 1789) á 
Görðum á Alptanesi til þess að athuga daglega loptþyngd og 
veðráttufar. í Sauðlauksdal ritaði Eggert einnig veðurbók á 
árunum 1780 — 64 1 . Þeir Eggert athuguðu og ýmislegt um flóð 
og fjöru og um strauma og sjáarföll, þeir rituðu og um hafís, 
rekavið og margt fleira, og söfnuðu um allt þetta mörgum 
mikilsverðum athugunum, sem enn mega að gagni verða. 

f*eir Eggert og Bjarni athuguðu allstaðar á ferðum sínuin 
grös og jurtagróður og söfnuðu plöntum; í ferðabók þeirra 
eru margar góðar upplýsingar um jurtariki fslands, margfalt 
betri en áður voru til, þeir fundu nokkrar sjaldgæfar jurtir 
og lýsa ýmsum helztu grasaplássum og nefna vaxtarstaði all- 
marga; má enn finna sumar sjaldgæfar jurtir eptir tilvísun þeirra. 
f*eir geta þess i hverskonar jarðvegi hin algengustu grös vnxi, 
einnig gela þeir um jurtir þær, sem notaðar eru til mann- 
eldis, litunar og á annan hátt og lýsa notkuninni viða all- 
ítarlega, enda var þeim sérstaklega boðið að gefa sem flestar 
upplýsingar um það, sem að notum mátti koma. Alls eru 
taldar i ferðabókinni rúmar 150 plöntutegundir og af þeim 
130 blómplöntur og æðri blómlevsingjar’, en þeir félagar 


‘) 1 hdrs. Bókmf. í Kmhöfn, nr. 6 fol., er brot af veðurbók eptir 
Eggert Olafsson fyrir árið 1763. 

’) Stefán Stefánsson í Skyrslu um hið íslenzka náttúrufræðisfélag 
1891, bls. 59. 

söfnuöu þó fleirum og sendu visindafélaginu. Á flestum 
jurtum nefna þeir hin islenzku nöfn og hin latnesku og vísa 
til frekari fullvissu i rit Linnés; á stöku stað geta þeir urn 
stæró jurta og nær þær hafi veriö með blómi og fræi. Enn- 
fremur geta þeir um akuryrkju og garðyrkjutilraunir þær, 
sem þá voru nýbyrjaðar, sérstaklega tilraunir séra Björns 
Haildórssonar í Sauðlauksdal og um akuryrkju til forna, þar 
er og ýmislegt um skóga á Islandi. Ennfremur er til jurta- 
tal eptir Eggert óprentað um plöntur þær, sem þeir félagar 
fundu á ferðum sinum, þar eru taldar bæói æðri og lægri 
jurtir og allstaðar visað til Flora Svecica eptir Linné 1 . Eggert 
Olafsson ritaði ýmislegt fleira, er grasafræði snerti, og týndist 
mest af því með honum. Meðal annars reit hann stóra 
maturtabók (Lachanologia islandica) sem lýndist, en ágrip af 
henni var þó til og gaf Björn Halldórsson það út í Kaup- 
mannahöfn 1774*. í’ar er leiðarvísir til garðyrkju og rækt- 
unar helztu maturta, er þrifist geta á íslandi, og einnig yfir- 
lit yfir hinar helztu villijurtir, er á íslandi vaxa og sem að 
notum geta orðið. 

I ferðabókinni eru margar athuganir og skýrslur um is- 
lenzk dýr, bæði um hin æðri dýr og hin lægri og er dýrarík- 
inu að öllu samtöldu nákvæmast lýst Land-spendýr eru ekki 
mörg á íslandi, Eggert getur um rottur undir Jökli, sem þá 
voru nýlega komnar þar á land með skipi, sem strandaði 
undir Rifi 8 og um skógarmýs og segir um þær kynlega sögu, 
hvernig þær róa á mykjuskánum yfir ár og flytja þannig 
vetrarforða af lúsamulningum í bú sín, hann getur þess enn- 
fremur að mýs þrífist ekki i Breiðafjarðareyjum af þvi þær 


') Hdrs. Bókmf. í Kmhöfn nr. 8 fol. 

’) Stutt ágrip úr Lachanologia eða maturtabók fyrrum vicelög- 
mannsins Hr. Eggerts ólafssonar um garðyrkju á lslandi. Kaupmanna- 
höfn 1774, 8vo. Sbr. Islandske Maanedstidender. November 1774, 
bls. 17-22. 

’) I. S. Plum segir (i Rejseiagttagelser i Ingialdshools og Froder 
Sogne. Kbhavn 1800. bls. 46): »Endnu have de i Reeve (Rifi) til 

Erindring om de strandede Skibe Rotter, der ikke ses i Island uden 
her*. 

forðist mold þá, sem lundar hafa setið á 1 . Eggert lýsir refum, 
grenjum þeirra, lifnaðarhætti og refaveiðum, hann segir einnig 
sögu, sem hann þó ei trúir sjálfur, um það hvernig refar 
sígi í björg eptir eggjum með því að bita hver i skottið á 
öðrum’. Eggert lýsir öllum hinum lielztu selategundum eink- 
um á Vestfjörðum og selaveiði manna, getur og um rostunga, 
að þeir stundum komi undir Jökul og á Austfirði, hann telur 
einnig hvali við ísland og ljlsir sumum þeirra eptir eigin 
sjón, hafa þeir félagar mælt þá hvali, er þeir sáu og skoðað 
innyflabyggingu þeirra; Eggert skiptir hvölunum í skíðishvali 
og tannhvali og sleppir öllum kynjasögum um þá, en þær 
voru fyrr aðalefni í öllum hvalaritum. Um fugla á Islandi hefir 
Eggert ágætlega ritað og má í þvi efni enn finna mikinn fróð- 
leik í ferðabókinni; hann Iýsir meginþorra íslenzkra fugla- 
tegunda (alls 60 tegundum) og segir allt er hann hefir sjálfur 
athugað eða getað uppspurt um lifnaðarhátt þeirra, sérstak- 
lega er hann fjölorður um æðarfuglinn og svartfugla og lýsir 
nákvæmlega fuglaveiði i björgum vestra. Til er enn þá sér- 
stök ritgjörð eptir Eggert um islenzka fugla®, þar eru taldar 
69 tegundir, allar með nákvæmum lýsingum og tilvitnunum 
til »Fauna Svecica« eptir Linné; við hvern fugl er ártal, er 
sýnir nær þeir hafa fengið fuglinn og lýst honum. Eggert 
ritar allítarlega um fiska og fiskiveiðar og telur 43 tegundir 
fiska, sumar af þessum tegundum munu þó nú vera talin 
afbrygði ein. Eggert lýsir mörgum af hinum lægri dýrum 
einkum sjódýrum; þó þær lýsingar væri góðar á sínum tíma 
hafa þær nú Iítið gildi; af skeldýrum telur hann 60 — 70 teg- 
undir, 12 sjóarorma, 8 krabbadýr, nokkra konupunga, skráp- 
dýr o. s. frv. Af skorkvikindum nefnir Eggert um 50 tegundir, 

’) Rejse gjennem Island I, hls. 218 — 219, 628. Hið sama segir 
Olavius um Vigur. Oeconom. Rejse, bls. 28. 

’) Rejse gjennem Island I. bls. 864. þetta er hin sama saga sem 
stendur á korti Orteliusar 1696. Landfræðissaga Islands I, bls. 266. 

’) Eggert Ólafiíon: Aves Isiandiæ. Hdrs. J. S. nr. 202-4°. I’etta 
er ef til vill skýrsla sú um íslenzka fugla, sem getið er um í Schlesw. 
Holstein. Anzeigen 1764 (febrúar) að þeir félagar hafi sent vísinda- 
félaginu. Sbr. hdrs. Bókmf. i Kmhöfn nr. 8, fol. 

en segist aðeins nefna hinar allra helztu, hann segir, að þeir 
félagar hafi jafnan á ferðum sinum safnað öllum sædýrum, sem 
þeir náðu i, en ekki skorkvikindum á landi af því þeir áttu illt 
með aö koma þvi við á landferðum, en eptir að Eggert sett- 
ist að í Sauðlauksdai 1760 og hafði betra næði en áður tók 
hann að safna skordýrum, af þeim segir hann að séu fjölda 
margar tegundir á Vestfjörðum, i dal einum segist hann t. d. 
hafa safnað yfir 2oO tegundum 1 . Að öllu samlögðu var 
stórmikil framför i því, sem Eggert skrifaði um dýraríki 
Islands. 

Lýsingar Eggerts Ólafssonar á landfræði íslands og jarð- 
fræði og á steina-, jurta- og dýraríkjum landsins eru nú að 
mörgu orðnar úreltar, þó þær væru mjög þýðingarmiklar i 
þá daga; náttúruvisindin hafa síðan tekið svo stórkostlegum 
framförum; þó eru margar upplýsingar í ferðabókinni um 
náttúru íslands, sem enn eru til nota. fað sem Eggert hefir 
ritað um hina islenzku þjóð, atvinnuvegi og lifnaðarhætti hefir 
mikla sögulega þýðingu og er ómissandi fyrir alla þá sem 
fást við menningar og atvinnusögu íslands*. í þessu efni 
ber margt á góma í ferðabók þeirra Eggerts og Bjarna, þeir 
lýsa lunderni íslendinga, háttum þeirra og siðum í ýmsum 
landsfjórðunguin, þeir lýsa klæðnaði fslendinga og mataræði, 
sjúkdómum og þrifnaði, bæjum og byggingum, kvikfjárrækt, 
landbúnaði og fiskiveiðum, ferðalögum, skemmtunum, íþrótt- 
um o. s. frv. Hér yrði alltof langt að nefna hið helzta og 
verðum vér í því efni að visa til bókarinnar sjálfrar*. 


') Rejse gjennem Island bls. 699. 

’) Jón Eiríksson sagði, að hið bezta í ferðabók Eggerts og Bjarna 
væri það, »sem snertir oeconomia privata, helzt enna gömlu, þar hann 
(Jón Eiríksson) sé ei langt frá að meina, að sá mundi matinn beztur 
til íslands uppreistar, að þeir, sem þar til hefðu efni, kynnu og vildu 
eptir hendinni upptaka þá eldri búskaparháttu, því þeir sambjóða betr 
eðli og ásigkomulagi landsins en hvörjir aðrir«. Æfisaga Jóns Eiriks- 
sonar. Kmhöfn 1828, bls. 129 — 30. 

3 ) í sögu vísindafélagsins danska (Det kgl. danske Videnskabernes 
Selskabs Historie 1742—1842, Kbhavn 1843, bls. 67- 68) kallar C. Mol- 
bech ferðabók þeirra Eggerts og Bjarna: «et nationalt Værk, som man 
fur sin Tid paa en vis Maade kunde kalde klassisk, og som endnu > 
vor Tid er umisteligt, og aldrig vil kunne tabe sit historiske Værd.« 

Árið 1764 var Johati Gerhard König sendur til íslands 
til þess að safna grösum og teiknari með honum; König 
var hinn fyrsti sem fór til íslands eingöngu í þeim tilgangi 
að rannsaka jurtaríki landsins, átti hann að safna plöntum 
og gjöra myndir af þeim handa hinu stóra grasaverki >Flora 
Danica«,sem þá átti að fara að gefa út. G. Chr. Oeder (1728 
— 1791) grasafræðingur 1 stuðlaði að því að König var sendur. 
König kom á land fyrir sunnan, reið norður um þingl764 og 
þaðan austur og fór utan í Reyðarfirði um haustið 1765’; 
»var hann hvorki lofaður né lastaður* segir Jón Espólin. 
König var fæddur 29. nóv. 1728 í Ungernhof í pólska Líf- 
landi, stúderaði lyfjafræði i Riga, kom til Danmerkur 1748 
og var á lyfjabúðum i Sorö og Viborg, 1757 fór hann til 
Upsala til að lesa læknisfræði og við að hlusta á fvrirlestra 
Linnés fékk hann áhuga á grasafræði og fékkst mikið við þá 
visindagrein eptir það, svo var hann sendur til fslands 1764. 
Arið 1767 tók hann próf í læknisfræði og varð læknir við 
hina dönsku nýlendu Trankebar á Indlandi, þar eystra gjörði 
hann miklar grasafræðisrannsóknir og safnaði fjölda jurta, 
ferðaðist hann þar víða um lönd meðal annars til Austur- 
Indlands 1779. König varð Dr. med. i Höfn 1773 og félagi 
hins danska vísindafélags 1781, hann dó 26. júni 1785. Sjálf- 
ur ritaði König lítið uin rannsóknir sínar á íslandi, liklega 
ekki annað en kafla þann, sem stendur i doktorsdispútatíu 
hans*. f*ar lýsir König fyrst stuttlega landinu og segir, að 
það sé auðséð, að það sé risið úr sæ við eldgos og af jarð- 
lögunum megi sjá að þetta hafi ekki orðið allt i einu; fjöllin 
íslenzku segir hann séu með allt öðru útliti en hin norsku 


‘) í Nomenclator botanicus Havniæ 1769 eptir Oeder eru fáein is- 
lenzk jurtanöfn ómerkileg. 

’) Árbækur Espólíns X, bls. 76. Vatnsfjarðarannáll yngri hdrs. 
J. S. nr. 39 fol. Meðmælingarbréf fyrir König dags 14. mai 1764 frá 
Rantzau til Magnúsar Gíslasonar amtmanns er í Stiptsskjalasafni i 
Reykjavik IV, 276. 

') J. G. König: Dissertatio inauguralis de remediorum indigen- 
orum efficacia. Hafniæ 1773, 8vo. Um ístand bls. 58—76. Nafla- 
grasið íslenzka kenndi Linné við König (Koenigia islandica Li. 

og sænsku. Veðrátlufari á Islandi lýsir hann svo, að þar sé 
lopt einstaklega hreint og tært, en veðrátta óstöðug einkum 
á Suðurlandi, þar er skýjalopt og rigningar tiðar, en á Norð- 
urlandi heiðríkjur, stillur og snjóar á vetrum. Norðlingar 
segir hann séu fjörugri og hvítari á hörundslit og ætlar hann 
að þetta standi ef til vill i sambandi við lifnaðarháttinn, 
Norðlingar lifa mest á kjöti, mjólk og smjöri, en Sunnlend- 
ingar á fiski. König talar um ýmsa sjúkdóma á íslandi, einkum 
holdsveiki og heldur að hún komi af hákarlsáti, skötu- og 
grásleppuáti. Grasariki Islands telur König fremur fáskrúð- 
ugt i samanburði við stærð landsins og jurtategundirnar 
gizkar hann á, að varla muni vera fleiri en 400, en hann 
segir hvergi að hann hafi safnað öllum þeim jurtategundum. 
König segir þó að margar matjurtir og læknisjurtir vaxi á 
íslandi og ýmsar fagrar jurtir, og telur hann ýmsar af þess- 
um plöntum. Þarategund ein segir hann sé eitruð og drepi 
fé; eitt sinn segist König hafa safnað nokkrum vöndlum af 
þara þessum, en er hann næsta morgun kom inn í kompu 
þá, sem plönturnar voru geymdar í, varð hann undir eins að 
hörfa út aptur og fékk ákafan höfuðverk. König getur þess 
meðal annars, að hann hafi dvalið nokkra daga á Madeira á 
ferð til Indlands og fannst honum þá útlit þar mjög svipað 
eins og á íslandi og jarðmyndun áþekk, hann segist jafnvel 
hafa fundið þar jurtir líkar íslenzkum jurtum. Á einni af 
Komoreyjum dvaldi König 3 daga og segist þar hafa komizt 
að raun um, að mikill hluti af eyjum úthafsins mundu hafa 
myndast á sama hátt, jarðtegundir og steinategundir séu hinar 
sömu i eyjum þessum og djúpt haf í kringum þær, þetta er 
segir hann föst regla fyrir allar eyjar i indverska hafinu, en 
á eigi allstaðar við á íslandi. Þessi athugun Königs er all- 
merkileg á þeim tíma. 

Grasafræðingurinn Chr. F. JRottb'óll(\121 — 1797) varð fyrstur 
til þess að lýsa jurtum þeim, sem þeir Eggert og Bjarni og 
König höfðu safnað á íslandi, hann samdi þó ekki fullkomna 
skýrslu yfir aliar tegundir er þeir höfðu fundið, en lýsti hin- 
um merkilegustu og fágætustu I ritgjörð einni, sem hann las 
fyrir visindafélaginu danska um veturinn 1766 — 67. í ritgjörð 

þessari 1 eru ýmsar nákvæmar lýsingar og glöggar athuga- 
semdir og fylgja henni 8 myndaspjöld; framan vió er yfirlit 
yfir sögu grasafræðinnar í Danmörku. Hinn nafnfrægi nátt- 
úrufræðingur 0. F. Milller (1730 — 1784) gaf síðar út skýrslu um 
allar jurtir þær er König safnaði*. þar eru alls taldar 529 íslenzkar 
jurtategundir (317 blómplöntur og 212 blómleysingjar); i ritgjörð 
þessari eru aðeins talin hin latnesku nöfn jurtanna eptir 
niðurskipun Linnés og sumstaðar vísað til mynda i »Flora 
Danica*, en engir vaxtarstaðir eru þar tilgreindir og engri jurt 
lýst. Við nánari rannsókn munu eflaust margar af tegundum 
þeim, sem Múller telur, falla frá, en samt gegnir það mestu 
furðu hve margar jurtir König hefir getað fundið og þær 
margar hverjar sjaldgæfar, það eru tiltölulega ekki mjög margar 
blómjurtir sem bætzt hafa við siðan í grasariki íslands þó þekk- 
ingin um gróðurinn hafi mjög vaxið og orðið nákvæmari. 
König hlýtur að hafa verið mjög iðinn og ötull og hefir ekki 
látið sitt eptir liggja 8 . Múller segir aö hinn óþreytandi nátt- 
úruskoðari I. G. König hafi vinsamlega sent sér allar jurtirn- 
ar, nema fáeinar, sem hann hafi nefnt munnlega. Tveim 
árum seinna (1772) kom út önnur skrá yfir íslenzkar plöntur, 
er Johan Zoéga (1742 — 1788) hafði samið; skýrsla þessi er 
prentuð aptan við ferðabók Eggerts og Bjarna og er hún lika 
eingöngu byggð á söfnum Königs, þar eru taldar 54tí jurta- 
tegundir og af þeim 310 blómplöntur. I þessari skýrslu er 
sumstaðar getið um vaxtarstaði og sumum jurtunum Iýst 
stuttlega. Það má eflaust segja hið sama um þessa skýrslu 


‘) Chr. Fr. Rottböll: Afhandling oin en Deel enten gandske nye 
eller vel forhen bekiendte men dog for os rare Planter, som i Island 
og Grönland ere fundne tilmed en kort Indledning om Urtelærens Til- 
stand i Dannemark (Kjöbenhavn’s Videnskabernes Selskabs Skrifter 10. 
Deel. Kbhavn 1770-4°, bls. 393-468). 

’) O. F. Miiller : Enumeratio stirpium in Islandia sponte crescentium 
(Nova acta physico-medica Academiæ Cæsareæ Leopoldino Carolinæ 
naturæ curiosorum. Tom. IV. Norimbergæ 1770-4°, bls. 203 — 216). 

’) 1793 sagði gamall maður Sveini Páissyni að König grasafræð- 
ingur hefði gjört ýmsar tilraunir til þess að komast upp í Þórsmörk, en 
fjallabúar hefðu alltaf gjört illviðri móti honum svo hann varð að snúa 
frá Sveinn Pálsson: Joumal II, bls. 161 — 162. 

eins og jurtaskrá Miillers, að allmargar tegundir, sem þar eru 
taldar, eru naumast ákveðnar með fuiiri vissu. Skýrslur 
þessar hafa þó mikla sögulega þýðingu, því þar fá menn í 
fyrsta sinn nokkurn veginn áreiðanlegt yfirlit yfir jurtaríki 
íslands. í*ess má einnig geta hér, að myndir af ýmsum ís- 
lenzkum jurtum fóru snemma að koma út í hinu stóra mynda- 
safni »Flora Danica* og þar hafa siðan verið gjörðar myndir 
af flestum jurtuin í danska rikinu. Flora Danica er því aðal- 
rit um íslenzka grasafræði og mjög handhægt hjálparmeðal 
við ákvörðun jurta. Flora Danica er heljarverk, 54 bindi í 
Folio með 3240 lituðum myndatöflum; Oeder byrjaði útgáf- 
una 1761 og var 1771 búinn að gefa út 10 bindi, síðan hafa 
margir merkir grasafræðingar unnið að verkinu uns Johan 
Lange lauk við það árið 1883. 


28. Landsnefndin og aðrar sendiferðir stjórnar- 

innar. 

Vér höfum lauslega getið þess hér að framan hve mjög 
annt stjórnin lét sér um framfarir íslands á seinni hluta 18. 
aldar og hve margar tilraunir voru gjörðar landinu til við- 
reisnar. Til þess að fá fulla vitneskju um ástand þjóðarinnar, 
afrakstur landsins og atvinnuvegi þurfti að rannsaka margt 
og grennslast eptir mörgu og svo leggja ráð á hvernig bæta 
skyldi það sem aflaga fór. Hvorki stjórnin né einstakir menn 
lágu á liði sínu, allt var reynt, sem menn gátu hugsað sér 
að gæti orðið Iandinu til viðreisnar, árangurinn varð nokkur, 
en þó miklu minni en við hefði mátt búast. Frá þeim tíma 
er til aragrúi af bókum, pésum og skjölum, er snerta stjórn 
Islands, verzlun og atvinnuvegi, stórkostlegt efni fyrir sögu- 
menn er vilja rita sögu þeirra tíma. Allt þetta verðum vér 
að leiða hjá oss, en fáumst fram úr þessu að eins við það 
er beinlínis snertir landfræði og náttúrufræði landsins, og er 
þó opt úr vöndu að ráða hvað nefna skal og hverju á að 
sleppa, því þekkingin á landinu og þjóðinni er svo marg 
samtvinnuð við hina almennu sögu og atvinnusöguna. 

Hvað eptir annað gjörði stjórnin út sendimenn til íslands 
til þess að grennslast eptir hinu og þessu og til þess að leið* 
beina Islendingum í ým3U er framfaramennirnir i Höfn héldu 
að gæti orðið að gagni. Stundum voru settar nefndir til þess 
að íhuga ástand landsins og leggja ráð á hvernig bæta skyldi. 
Ein hin þýðingarmesta af nefndum þessum var hin svo kall- 
aða »landsnefnd« eða »Landkominission« 1770, henni voru á 
hendur falin mjög margbrotin störf og út al þeim spruttu svo 
ýmsar rannsóknir og sendiferðir, sem voru þýðingarmiklar 
fyrir landfræði og náttúrusögu íslands. Vér verðum þvi dálítið 
að skýra frá þessari nefnd og sýna verksvið hennar, því það 
gefur ofurlitla hugmynd um viðreisnar tilraunirnar og skýrir 
náttúrurannsóknir þær, sem síðar voru gjörðar. Ferðir 
Eggerts Ölafssonar. Bjarna Pálssonar og König’s voru mest- 
megnis gjörðar í vísindalegum tilgangi og undir umsjón vís- 
indafélagsins, en fræðimenn þeir er stjórnin sendi til íslands 
á árunum 1770—1790 áttu allir að athuga verkleg efni, bún- 
að, fiskiveiðar, nytsama málma og steina og annað þvilikt, 
en ferðir þeirra gáfu samt af sér töluverðan afrakstur fyrir 
vísindin þó eiginlega ekki væri til þess ætlast. 

Landsnefndin er vér gátum um var skipuð með konungs- 
úrskurði 20. marz 1770 til þess að rannsaka hag íslands og 
gjöra uppástungur þvi til viðreisnar. í þessa þýðingarmiklu 
nefnd voru þrir menn kosnir: Andreas Holt (1729 — 1784) 
vararáðmaður frá Kristianíu, formaður nefndarinnar, enn- 
fremur porkell Fjeldsted (1741 — 1795) 1 er þá var nýorðinn 
Iögmaður á Færeyjum, en seinna varð stiptamtmaður i Þránd- 
heimi og Thomcis Windekilde, sem áður hafði verið kaup- 
maður á íslandi. Erindisbréf nefndarmanna var gefið út 22. 
maí 1770 og kemur það viða við*. Af því erindisbréf þetta 
er svo yfirgripsmikið að það gefur hugmynd um flestar við- 

') Um æfi hans. M. Stephenten: Lögfræðingatal. (Tímarit Bókmf. 
III, bls 264 — 66). Autobiographia Drs. Magnúsar Stephensens. (Tima* 
rit Bókmf. IX, bls. 237—242). 

’) Instruction for den islandske Landcommission d. 22. Mai 1770 
(Lovsamling for Island III, bls. 666—677). Ágrip eptir Jón Eiriksson í 
formála fyrir Olavii Rejse, bls. 6—14. 

reisnartilraunir stjórnarinnar setjum vér hér ágrip af því sem 
sýnishorn. ]?að sem hér kemur á eptir áttu nefndarmenn 
helzt að athuga. 1) Hverjar eru orsakir fólksfækkunarinnar 
á Islandi 1 , hefir íbúum fækkað jafnt á öllu landinu eða að- 
eins í sumum sýslum. Nefndarmenn áttu að leggja ráð á 
hvernig bætt yrði úr þessu t. d. með því að skipta stórjörð- 
um og fjölga kotum á landeignum bænda svo óðalsbændur 
gætu þannig fengið ódýrari vinnukrapt úr kotunum, því bænd- 
ur kvörtuðu þá undan að vinnufólk væri fátt og kaupdýrt. 
Einnig skyldi athuga hvort ekki mætti byggja upp eyðijarðir 
og fornar eyddar sveitir t. d. Langavatnsdal, Geitland, Reykjar- 
fjörð á Ströndum, Hrafnkelsdal. Möðrudal o. fl. og hvort eigi 
væri hentugt að lofa ungum mönnum einhverri umbun, sem 
ætluðu að giptast og setjast á eyðijarðir. Biskupunum var 
boðið að senda nefndinni staðfest eptirrit af manntali þvi sem 
tekið var 15. ágúst 1769. 2) Hve marga lækna og lærðar 

yfirsetukonur þarf i landinu og hvernig má launa þeim með 
sem minnstum kostnaði. 3) Hvernig getur fiskiveiðum og 
fiskverkun farið fram. Sérstaklega þarf að athuga hvernig 
aftakist bezt sá ósiður að hafa of marga háseta á fiskibátum, 
hvernig hægt sé að koma þvi fyrir að nægir bátar séu jafn- 
an til i veiðistöðum þegar vermenn komi til sjóar, á hverjum 
höfnum sé hentugast að verka fisk á Terraneufs-hátt, hvernig er 
hægast að fá sveitafólk til sjóar í þau pláss þar sem fólksekla 
er, hvar er hentugast að brúka þorskanet, hvernig er hægt 
að fá íslendinga til þess að stunda betur síldar- og kola- 
veiði, hvernig er bezt að haga laxveiði, hvar er silungsveiði 
bezt í ám og vötnum. 

4) Nefndarmönnum var ennfremur falið á hendur að taka 
verzlunina til ihugunar og láta i Ijósi álit sitt um það hvort 
frihöndlun væri nytsöm fyrir landið, stjórnina og ríkið og 
hvernig henni skyldi koma fyrir. Nefndarmenn áttu að láta 
rannsaka i öllum landsfjórðuugum hvar góðar hafnir væru 
fyrir stór skip bæði til vetrarlegu eða til þess að hlaupa inn 
í í stormi og hvernig hentugast væri að haga flutningum 

‘) Fólksfjöldi á fslandi var 1703 50400, 1760 46200. 

milli þeirra. 5) Ef ómalað korn verður flutt til landsins þá 
þarf að fá vitneskju um hvort hægt sé að nota á íslandi 
hinar smáu kvarnir, sem bændur brúka í Noregi. 6) Nefnd- 
armenn áttu að grennslast eptir hversvegna ekki hefði enn 
tekizt að koma á akuryrkju á Islandi og stinga upp á hvernig 
bezt væri að koma henni á stað; ennfremur áttu þeir að 
leggja ráð til hvernig bæta mætti jarðrækt alla með garð- 
hleðslum, sléttun, áburði, vatnsveitingum o. s. frv. Þá þurfti 
að athuga garðræktina og grennslast eptir hverjar villijurtir 
væri hentugastar til matar eða litunar og hvernig bezt væri 
að auka kartöflurækt og koma á tóbaksrækt, þá áttu þeir 
ennfremur að útvega vitneskju um skógarrækt, hvort fura, 
greni eða önnur útlend tré gætu vaxið á Islandi og hvernig 
hægt væri að rækta innlend tré t. d. birki og víði. Enn- 
fremur áttu þeir að athuga hvar setja mætti ný sel eða 
byggja upp gömul. 7) Þá átti eigi siður að grennslast eptir 
öllu þvi sem aukið gat framfarir í kvikfjárrækt og sérstaklega 
að athuga hvort fjölga skyldi nautpeningi, einnig átti að gjöra 
uppástungur um hvernig stemma ætti stigu fyrir fjárkláð- 
anum. 

8) Nefndarmenn áttu að útvega hjá landfógeta fullkomna 
jarðabók yfir allar konungsjarðir og klaustrajarðir og íhuga 
hvort hyggilegt væri fyrir stjórnina að selja sumar jarðirnar 
og þá með hverjurn kjörum og fyrir hvert verð. 9) Stjórnin 
hafði þá skipt íslandi i tvö ömt, suður- og vesturamt og 
norður- og austuramt, nefndarmenn áttu að grennslast eptir 
hvar hentugastur bústaður væri fyrir amtmanninn í norður- 
og austuramti, hvort byggja þyrfti fyrir hann og hvað það 
mundi kosta. 10) Af því vikingar stundum hafa gjört mein 
á íslandi, biður stjórnin nefndina taka til álita hvernig eigi 
að hjálpa íslendingum með vopn, byssur og púður kostnaðar- 
minnst og hvernig eigi að skipta niður ungum mönnum til 
landvarnar i riðla eptir sýslum eða sveitum. 11) Nefndin átti 
að gefa skýrslu um ástand verksmiðjanna (Innréttinganna) í 
Reykjavik og láta í Ijósi álit sitt um hvort ætti að halda þeim 
áfram eða leggja þær niður; auk þess áttu nefndarmenn að 
íhuga hvort ástæða væri til að stofna nýjan iðnað á Islandi 

t. d. skinnaverkun, litun, kaðlaraiðn, smíðar, betri vefnaðar- 
aðferð o. fl. 12) Ennfremur átti nefndin að grennslast eptir 
nytsömum málmum og steinum, safna sýnishornum af þeim 
og senda stjórninni og gefa skyrslur um hvernig slikt mætti 
helzt flytja, einnig áttu þeir að lita eptir steinkolum og surtar- 
brandi og gefa ráð um hvernig hann skyldi vinna; þeir áttu 
og að athuga hvort brenna mætti salt úr sjó við hveri með 
litlum tilkostnaði. 13) Nefndin átti að rannsaka og yfirvega 
allt er snerti samgöngur, vegi og vegabætur, gá að hvar hent- 
ugast væri að gjöra vagnvegi, einkum milli Bessastaða og 
aðsetursstaðar amtmannsins nyrðra og milli Hóla og Skálholts 
og frá þessum 4 stöðum að alþingisstað við Öxará. Nefndin 
átti einnig að skoða forna fjallvegi yfir landið þvert t. d. 
Vonarskarð eða Bárðargötu, gamlan veg frá Suðurlandi bak 
við jökla austur i Fljótsdalshérað, Kjalveg og Vatnahjallaveg, 
Sprengisand og fornan veg frá Skaptafellssýslu eystri um 
suðurpart Múlasýslu til Langaness; nefndarmenn áttu að taka 
til ihugunar hvernig mætti gjöra vegi þessa færa, hvar þyrfti 
að byggja sæluhús o. s. frv. í*eir áttu einnig að athuga hvar 
farartálmi væri á vegum af ám og fjörðum og hvernig slíkt 
mætti yfirstiga með brúm eða ferjum. í*á kom einnig til 
álita hvort ekki mætti láta skútur ganga milli hafna strand- 
lengis með fólk og vörur; Islendingar kunni reyndar ekki að 
stýra slíkum skipum en stjórnin lofar að senda hafnsögumenn 
frá Noregi er geti kent íslendingum að sigla og brúka kompás. 
Af þvi það tekur langan tíma að koma samgöngum í lag, þá 
er nefndin beðin að stinga uppá hvar og hvernig byrja skuli 
og hvernig hægast sé að framkvæma vegabætur og samgöngu- 
bætur. 14) Nefndin átti að grennslast eptir hinni ólöglegu 
pukurverzlun er íslendingar höfðu við útlendinga og leggja 
ráð á hvernig yrði komið í veg fyrir hana. 

Nefndarmenn áttu i einu orði (15) að hugleiða allt sem 
gæti orðið landinu til gagns og (16) ákveða hvernig það mætti 
framkvæma fyrir tilhlutun stjórnarinnar eða með verðlaunum. 
Ef nefndarmenn ekki voru á eilt sáttir (17) þá átti hver sá 
er aðra skoðun hafði að gjöra ágreiningsatkvæði, nema ef um 
smáræði var að tala þá átti atkvæðafjöldi að ráða úrslitum. 

Nefndarmenn eru áminntir um (18) að ávinna sér traust em- 
bæltismanna og alþýðu á Islandi með vinsamlegu viðmóti 
svo að skýrslurnar geti orðið áreiðanlegar. 

Nefndarmenn fóru til íslands um vorið 1770 og dvöldu 
þar þangað til um haustið 1771. Skrifari þeirra hét Eyjólfur 
Jónsson, hann átti auk annars að gjöra stjörnu- og veöur- 
athuganir á Islandi og lékk til þess slarfa verkfæri frá vís- 
indafélaginu danska. 1 Vér munum síðar geta um störf hans 
þar sem talað er um staðaákvarðanir og strandmælingar á 
íslandi. Nefndarmönnum varð mikið ágengt, þeir söfnuðu 
ótal skýrslum og gjörðu margar uppástungur til framfara og 
urðu skýrslur þeirra undirstaða og byrjun til margs þess, sem 
síðar var framkvæmt. Sumar fvrirskipanirnar i erindisbréfinu 
gátu nefndarmenn alls eigi framkvæmt, til þess þurfti miklu 
meiri ferðalög víðsvegar um land og rannsóknir á öræfum og 
útkjálkum, en af þessu spunnust siðar meir allskonar íhug- 
anir, skýrslur og ritstörf, og stjórnin sendi ýmsa menn, sem 
voru fróðir í sérstökum greinum til íslands og fékkst af ferð- 
um þeirra margur fróðleikur um náttúru íslands, landsháttu 
og atvinnuvegi, og munum vér í þessum kaíla taka þetta til 
nánari íhugunar og segja frá sendimönnum og störfum þeirra, 
helzt að þvi er snertir landfræði og náttúrusögu íslands. Um 
störf sjálfrar landsnefndarinnar munum vér ekki fjölyrða 
framar, um þau má lesa mörg bréf og skjöl í hinu íslenzka 
lagasafni (Lovsamling for Island), mikill fjöldi rita og bréfa, 
er snerta störf nefndarinnar, eru og geymd í rikisskjala- 
safninu. 

Landsnefndin átti meðal margs annars að útvega upplýs- 
ingar um strendur íslands, um hafnir og lendingar, en nefndin 
gat eðlilega ekki komið því við fyrir mörgum öðrum störfum 
að rannsaka þetta til hlítar. íslenzkur námsmaður í Kaup- 
mannahöfn, Ólafur Ólafsson að nafni, bauðst þá til að fram- 

*) Nefndarmenn fengu 400 rd. hver til útgerflar, Eyjólfur Jónsson 
300 rd. og 60 rd. til ritfanga. AUir fengu þeir fríar ferðir og húsnœði, 
nefndarmenn 3 rd. daglega i fæðispeninga. skrifarinn 2 rd. Auk þess 
voru veittir 62 rd. til þjónustumanns, sem átti að hjálpa tit við athug- 
anir, bera verkfæri o. s. frv. 

6 

kvæma þess konar rannsóknir á íslandi, fyrst og fremst á 
Hornströndum, því Strandir voru litt kunnar og þar höfðu 
menn auk þess von um að töluverður arður gæti fengist af 
rekaviði og öðru, enda hafði Skúli fógeti Magnússon látiö at- 
huga þar ýmislegt og hafði sérstaklega bent stjórninni á reka- 
viðinn, sem hentugur gæti orðið til húsabóta og bátasmiðis i 
skóglausu landi. Stjórnin þáði boð Ólafs Ólafssonar og kostaði 
hann til ferðarinnar, var honum einnig falið á hendur að 
kynna sér búnað á íslandi og grennslast eptir öllu því, sem 
verða mætti að verklegum notum. 

Ölafur ólafsson (Olavius) var fæddur 1741 á Vestfjörðum 
á Eyri í Seyðisfirði, faðir hans var Ólafur lögsagnari Jónsson, 
sem opt var settur sýslumaður og var búhöldur mikill, móðir 
hans hét Guðrún Arnadóttir prests Jónssonar. Ólafur lærði í 
Skálholtsskóla og fór 1762 að Nesi til Bjarna landlæknis Páls- 
sonar til þess að nema læknisfræði, dvaldi þar eitt ár, en 
hætli svo og sigldi; var Ólafur innskrifaður við háskölann 
1765 og stundaði þar guðfræði og um ieið búfræði og náttúru- 
fræði. Árið 1773 stofnaði hann ásamt Boga Benediktssyni 
prentverk í Hrappsey, en yfirgaf það að öllu næsta ár og seldi 
Boga sinn part af þvi. Svo ferðaðist Ólafur í 3 ár á íslandi 
1775 — 77, varð »kammersekretær« að nafnbót 1777 og 1779 
tollheimtumaður í Skagen í Danmörku; 1783 giptist hann 
danskri prestsdóttur Ingeborg Dorothea Meldahl, fékk 1788 
tollheimtuembætti i Mariager, en dó sama ár. 1 

Um vorið 1775 var Olavius sendur til Islands og var 
honum fengið erindisbréf 26. april 1775.* í*ar er honum 
falið á hendur að rannsaka allar Hornstrandir frá Jökulfjörð- 
um suður að Kúvíkum, átti hann sérstaklega að grennslast 
eptir eyðibæjum og líta eptir hvort engin tök væri á að byggja 
þá upp aptur, ennfremur átti hann að spyrjast fyrir um hafnir 
og lendingar, sker og grynningar, strauma og rastir, gjöra 
skýrslur um fiskiveiðar og fiskimið, gá að hvar heppilegast 


*) Pjetur Pjetursson: Historia ecclesiastica Islandiæ, bls. 440. 

Bogi Benediktsson: Sýslumannaæfir II, bls. 126 — 127. 

’) Lovsamling for Island IV, bls. 138—141. 

væri að setja fiskiþorp og hvar sævarmalir væru hentugar til 
fiskverkunar, Ólafur átti og að rannsaka hvar rekaviður findist, 
hve mikið væri af honum, til hvers hann gæti orðið notaður 
og hvernig hægt væri að flytja hann þaðan kostnaðarminnst. 
Ennfremur átti hann að haida nákvæma dagbók um allt það, 
er hann kynni að heyra, sjá eða athuga, sem að notum mátti 
verða. 1 

Ólafur Ólafsson fór frá Kaupmannahöfn 3. júní og gekk á 
land á Dýrafirði 16. júlí, fór þaðan Gemlufalls- og Breiðdalsheiði 
til Skutilsfjarðar, svo yfir Isafjarðardjúp, fyrir framan Bjarna- 
gnúp í Grunnavík, kringum Jökulfirði og út fyrir Rit, svo um 
Aðalvík og að Höfn hjá Horni, síðan suður Strandir allt í 
Steingrímsfjörð, mikið af þessu fór Oiavius sjóleiðis; svo fór 
hann yfir Steingrimsfjarðarheiði að Kirkjubóii í Langadal, svo 
suður Skálmardalsheiði og út í Flatey á Breiðafirði; siðan til 
skips á Dýrafirði 12. september og kom til Hafnar 29. okto- 
ber um haustið. Næsta sumar var Ólafur aptur sendur til 
íslands og átti nú að skoða Austfirði, Langanes og aðra út- 
kjálka þar í kring.* Þetta ár (1776) fór Oiavius 15. júni frá 
Höfn og kom á Húsavik 16. júlí, þaðan fór hann um Mel- 
rakkasléttu til {•istilfjarðar og Langaness, svo til Vopnafjarðar, 
vfir Fljótsdalshérað og um Austfjörðu alla leið suður í Lón, 
en fór utan 7. október frá Berufirði og kom til Hafnar 6. 
nóvember 1776. Sumarið 1777 var hann enn sendur til ís- 
lands og skoðaði nú Norðurland, strendurnar frá Húsavík að 
Steingrímsfirði; Olavius kom til Húsavikur 26. júní, ferðaðist 
svo um Eyjafjörð og út í Ólafsfjörð og Siglufjörð, svo um 
Skagafjörð og strendur í Húnavatnssýslu og Strandasýslu að 
Stað í Steingrímsfirði, þaðan fór hann til Dýrafjarðar og sigldi 
þaðan og kom 24. nóvember til Hafnar, var þá ferðunum 
lokið. 8 Ekki getur ferðabókin nánar um sjálfar ferðirnar, svo 

') Olavius átti að hafa 1 rd. i fæðispeninga á degi, en sjálfur kosta 
ferðir sinar, þó var honum lofað 100 rd. launum er hann kæmi heirn. 
þegar hann kom heim um haustið 1776 var honum veitt 61 rd. upp- 
bót; allur ferðakostnaður hans það ár varð 300 rd , en 1776 436 rd. 

’) Shr. bréf 27. marz 1776. Lovsamling for Island. 

') 0. Olavius: Oeconomisk Rejse, bls. 7— 8. Lovsamling for Island 
IV, bls. 137—41, 370-372, 386-87. 

ei er gott að sjá af henni hvað Olavius hefir sjálfur séð eða 
hvað hann hefir eptir öðrum. Á hinni síðustu ferð fann 
Olavius leir, sem hann hélt að væri postulinsjörð i Mókollsdal 
og blýant (grafit) hjá Siglufirði, fyrir þessar uppgötvanir fékk 
Olavius verðlaun hjá landbúnaðarfélaginu danska. 

Þegar Olavius hafði lokið ferðum sinum sendi hann 
stjórninni dagbækur sinar um athuganir og rannsóknir á ferð- 
unum og eru þær enn til; 1 skýrslur hans þóttu svo góðar, að 
það var ákveðið að gefa þær út, tókst Jón Eiriksson á hendur 
útgáfu bókarinnar og framkvanndi það starf með sínum vana- 
lega dugnaði og vandvirkni. f*á var einnig ákveðið að gefa 
út skýrslur þeirra Henkels og Zieners um brennistein og 
surtarbrand, sem siðar mun um getið og voru þær prentaðar 
aptan við ferðabók Olaviusar; sjálfur skrifaði Jón Eiríksson 
langan og merkilegan formála um sögu tilrauna þeirra er 
gjörðar voru íslandi til viðreisnar seinast á 18. öld, hann reit 
og ymsar skýringargreinar neðanmáls. Ferðabók Ólafs Ólafs- 
sonar* er mikið rit og að mörgu leyti góð bók, þó hún 


') 0. Olavii Rejsejournaler eru i Ny kgl. Samling nr. 1090, 1091 
og 1092 fol. Það eru daghækur, sem innihatda vist hérumbil hið sama 
og hin prenlaða ferðabók. Nr. 1090: Reise Journal omkring Cap de 
Nord 1776, 192 bls. fol. Nr. 1091: Reise Journal omkring Kysten fra 
Huusevig paa Nordlandet til Lonet paa Ostertandet 1776. 344 bls. fol. 
Nr. 1092: Reise-Journal over Nordtandet fra Huusevig til Steingrims- 
fjorden Aar 1777; 378 bls. fol. Aptan við nr. 1091 og 1092 eru ýmsar 
myndir eptir Sæmund Holm. 

’) Olaus Olavius: Oeconomisk Reise igiennem de nordvestlige, 

nordlige og nordostlige Kanter af Island. tilligemed Ole Henchels Under- 
retning om de islandske Svovel-Miner og Svovel-Raffinering samt Vice- 
Markscheider Christian Zieners Beskrivelse over nogle Surterbrands- 
Fielde i Island. 1— 2. Deel. Kiöbenhavn 1780-4". Forméli (Forberedelse) 
eptir Jón Eiriksson ccxx bls., sjélf bókin 766 bls., registur 28 bls. 
fýzk útgáfa kom út í Dresden og Leipzig 1787-4°. Samkvæmt bréfi 2. 
apríl 1783 sendi stjórnin 193 eintök af bókinni til kirkna á Islandi, og 
er hún þvi enn sumstaðar til við kirkjur (Lovsamling for Island IV, 
bls. 697). Ólafur Ólafsson hafði stungið upp é að lýsing íslenzkra jökla 
og eldfjalla eptir Sæmund Holrn væri prentuð aptan við bókina. en 
stjórnin vildi eigi fallast é það, sumpart at því að ritgjörð þessi var 
eigi samin að hennar fyrirlagi og sumpart af þvi að »al!e Tegningerne 

hafi miklu minni vísindalega þýðingu en ferðabók þeirra Egg- 
erts og Bjarna, þá má þó skoða hana eins og nokkurs konar 
viðauka við þetta merkilega verk, þvi bók Olaviusar lýsir at- 
vinnuvegum nánar og einnig ýmsum hlutum landsins einkum 
strandlengjunni. Olafur Ólafsson var eptir þeirra tima sniði 
duglegur bú- og hagfræðingur og fróður i mörgu, en i vis- 
indum var hann enginn atkvæðamaður, þó hann nokkuð 
fengist við náttúrufræði, einkum grasafræði. Hvorki Jón Ei- 
riksson né Ólafur Ólafsson hugsuðu um náttúrufræði vísind- 
anna vegna, heldur eingöngu um nytsemi þá sem af henni 
mátti fá fyrir búnað og fiskiveiðar, 1 og tilgangur stjórnarinnar 
var lika eingöngu hagfræðislegur. Bókin sýnir að Ólafur 
Ólafsson hefir mjög vel leyst það starf af hendi, sem honum 
var á hendur falið. 

Ferðabókinni sjálfri er skipt í 9 kafla, þar er fyrst stuttur 
inngangur og siðan lýsingar á sýslum þeim, er Olavius ferð- 
aðist um: Isafjarðarsýslu, Strandasýslu, Húnavatnssýslu, 

Skagafjarðarsýslu, Eyjafjarðarsýslu, Þingeyjarsýslu og Múla- 
sýslu; þá kemur i h. kafla ýmislegt úr náttúrusögu íslands og 
um fornmenjar, og i 9. kafla lýsing á Breiðafirði og Breiða- 
fjarðareyjum. Sjálfum ferðunum er ekki lýst, en niðurröðun 
efnisins er eins i öllum sýslum. Þar er fyrst staðalýsing, 
svo um landbúnað og fiskiveiðar, þá um hafnir, lendingar og 
sker og síðast um rekavið. Staðalýsing héraðanna fram með 
ströndum er allítarleg með mörgum örnefnum og er landgæð- 
um lýst lauslega; nokkuð er minnst á búskap í hverju hér- 
aði og talað um garðrækt og allir eyðibæir eru taldir, voru þeir 

ikke ere affattede efter Konstens Regler«. (Lovsamling for Island IV, 
bls. 449 — 61). Ritgjöríir Sæmundar Hotms um íslenzk eldfjöll eru enn- 
þá til og má heita heppni að þær ekki komust á prent, þvi þær eru 
lítið annað en rugl. Langur ritdómur um ferðabók Olaviusar stendur 
i Almindelig dansk Litteralur-Journal IV. Kbhavn 1783, bls. 1 — 63, 
209-267. 

') Ólafur Ólafsson segir sjélfur (Oeconomisk Rejse, bls. 6): »Dette 
Slags Undersögelse var og langt mere vigtig, end om jeg med Möie 
havde kundet opdage een eller anden nye Plante, eller nogle ildsprudende 
Huller og andre slige Ting. der endnu maatte være ubekiendte og 
ubeskrevne*. 

65G í þessum sýslum og getur höf. um hvernig og nær þeir 
hafi lagzt i eyði þar sem hann hefir getað fengið vitneskju 
um það; sumstaðar eru gjörðar uppástungur til framfara i 
búnaði. Fiskiveiðum er itarlega lýst og talin fiskimið og getið 
um veiðiaðferð i hverjum stað, sérstaklega lýsir höf. hákarla- 
og selaveiðum. Höfnum, skerjum og skipalegum Iýsir höf. 
nákvæmlega og um reka og rekavið er mörg fræðsla i bók- 
inni. Úr náttúrufræði eru þar ýmsar athuganir, sumstaðar er 
hverum lýst og surtarbrandi og nokkrar plöntur nefndar á 
stöku stað; úr dýrafræði er fátt í bókinni, þó eru taldir nokkrir 
fiskar og hámeri er lýst og mynd af henni. í*að sem höi. 
talar um leirtegundir og steina er flest ómerkilegt, þýðingar- 
mest var að hann fyrstur fann >grafit« i Siglufirði, en sú 
uppgötvun varð aldrei að notum og heldur ekki postulínsleir 
sá, sem höf. hélt að hann hefði fundið i Mókollsdal i Stranda- 
sýslu. Veður oghitaathuganir gjörðiOlavius frá 21.mai til21. nóv. 
1777 og eru þær prentaðar i bókinni, 1 en eru þýðingarlitlar. í 
ferðabókinni eru ennfremur nokkrar lýsingaráfornmenjum.löng 
lýsing á gamla vefslólnum, þófaraaðferð o. fl. Fyrir tilstilli Jóns 
Eirikssonar rannsakaði D. Aaskov hirðlæknir ölkelduvatn úr 
Snæfellsness- og Hnappadalssýslum og er skýrsla um það 
prentuð i ferðabókinni.* I bókinni eru nokkrar myndir eptir 
Sæmund Holm og uppdráttur íslands byggður á korti Knopfs 
með ýmsum viðaukum eptir Jón Eiríksson og Ólaf Ölafsson. 3 


‘) bls. 608-626. 

*) bts. 806-818. Dr. I. C. Tode fékk siðar sendar nokkrar flöskur 
af ölkelduvatni af Snæfellsnesi og lét Tychsen kennara i efnafræði 
rannsaka það og eru rannsóknir hans og tilraunir prentaðar. Kom 
mönnum saman um að ölkelduvatn þetta liktist Pyrmonter og Setzer- 
vatni og væri ágætt til Iækninga og var jafnvel stungið uppá að stjórnin 
legði háan toll á hin útlendu vötn, svo hægra væri að koma islenzku 
ölkelduvatni inn á markaðinn. >Istandsk Mineralvand« i J. C. Todes 
Sundhedsblade. Kbhavn 1786, 8vo, bls. 140—142, 144—168, 162—168, 
177—183, 220—222. Sbr. Nyeste Kbh. Efterretninger om lærde Sager 
1787. bls. 646-660, 661 -662. 

3 ) Olavius lauk við að semja bókina um vorið 1779 og veilli stjórnin 
honum 400 dali i ritlaun, s. á. fekk hann tollheimtu-embætti í 
Skagen. 

Ólafur Olavius var dugnaðarmaður, mjög starfsamur og 
allfróður, en hafði einkum hug á þvi, sem snertir verklegar 
framfarir og ritaði margt i þvi efni og þó einnig dálitið um 
náttúrufræði; meðal annars starfaði hann allmikið fyrir land- 
búnaðarfélagið danska og fyrir lærdómslistafélagið og skrifaði 
margt í gömlu félagsritin og er það flest hagfræðislegs og 
búfræðislegs efnis, tvær ritgjörðir snerta þó náttúrufræði ís- 
lands, er önnur um íslenzk jurta-, fiska- og fuglanöfn, en hin 
um grastegundir og fóður á íslandi; þar skiptir hann gróðri 
íslands eptir jarðvegi og vaxtarlagi i 11 deildir og eru þær 
þessar: sjáfarsiða, mýrar, flóðengi, sikisbarmar, torfmyrarjörð, 
fjöll, skógarrunnajörð, skógarjörð, beitihagar, traðarjörð og 
slægjulönd. Síðan segir hann ýmislegt um hin helztu fóður- 
grös á íslandi. 1 Olavius skrifaði einnig langa ritgjörð á dönsku 
um afurðir íslands af jurta og dýraríki.* í riti þessu er ýmsu 
safnað saman um not þau, sem íslenzk alþýða hafði eða gat 
haft af ýnisum jurtum, til matar, fata, lækninga, litunar og 
fóðurs, og talað einnig nokkuð um fiskiveiðar, seli og hvali. 
Bæði þetta rit og mörg önnur frá þeim tíma sýna, hve miklu 
meir menn í þá daga notuðu sér innlendar afurðir náttúr- 
unnar en nú, af því samgöngur við útlönd voru svo örðugar. 
I ritgjörð þessari er margt, sem snertir atvinnuvegi Islend- 
inga og sögu þeirra. Olavius er einn hinn fyrsti, sem er 


! ) Ritgjörðir Olaviusar í gömlu Félagsritunum eru þessar: Fáein 
ístenzk jurta-, fiska- og fuglanöfn snúin á latinska túngu eptir hætti 
náttúruspekinga á vorri öld I. bls. 1 — 19. Um lúrnaverkun á Jótlanz- 
Skaga II, bls. 168—172. Um bátasmíði og siglingu, veiðarfæri og veiði- 
brellur nokkurar Marstrendinga II, bls. 173 — 194. Lítilfjörlegt ágrip 
um átaveiðar III, bls. 205—216. Um botnvoðir VII, bls. 205—209. 
Nokkur orð um þá nýbyrjuðu frihöndlun á íslandi VIII, bls. 161—162. 
Um grasategundir og fóður á íslandi VIII, bls. 193 — 213. 

*) Olaus Olavius: Afhandling om de opmuntringsværdigste Natur 

Produkter af Plante- og Dyr-Riget for Island. 1780. (Det kgl. danske 
Landhusholdnings Selskabs Skrifter 4. Deel. Kjöbenhavn 1794, bls. 1 — 
128). Fyrir þetta rit fékk Olavius stærsta verðlaunapening félagsins úr 
silfri. Otavius skrifaði annað verðlaunarit fyrir landbúnarfélagið danska 
sem til er í handriti: >Afhandling om de islandske Fiskerier>. Hdrs. 

J. S. 34, fol. 

móthverfur akuryrkju tilraunum á íslandi, en um þad hugsuðu 
menn mikið i þá daga og rituðu, og margir gjörðu tilraunir, 
sem flestar misheppnuðust að meira eða minna leyti. I riti 
þessu (bls. 70) færir Olavius góð og gild rök fyrir því, að 
kornyrkja geti aldrei orðið arðsöm atvinna á Islandi. Hann 
sýnir fram á að það sé ekki frosthæð vetranna að kenna þó 
korn þróist ekki, heldur sé hinn lági sumarhiti til fyrirstöðu, 
kalsi og frost langt fram á vor, stundum hafisar og opt þoka 
og kuldi á haustin, en stundum koma snögg hret er menn 
sizt búast við. Allt þetta fellir meðalhita sumarsins, svo 
kornið nær ekki að þroskast nema stöku sinnum. Olavius 
álítur því, að það borgi sig ekki að fást við akuryrkju, en 
grasræktina vill hann láta sitja í fyrirrúmi, því á henni einni 
byggist framtið landsins. Olavius skrifaði einnig íslenzka 
urtagarðsbók 1 og litunarkver’ og getur þar nokkurra íslenzkra 
grasa og nefnir örfáa vaxtarstaði, hann samdi og tvö rit um 
almenna grasafræði, 3 langa lýsingu á Skagen á Jótlandi 4 og 
ýmsar fleiri ritgjörðir hagfræðislegs efnis, um fiskiveiðar, osta- 
gjörð, reikningsbók 5 o. fl., auk þess tók hann þátt í útgáfu 


‘) Olnus Olavius-. Islendsk Urtagarðs Bók söfnuð og samanteken 
bændum og alþj'ðu á lslandi til reynslu og nota. Kmhöfn 1770, 102 
bls. 8vo með 6 myndatöflum. 

’) Olaus Olavius: Fyrirsagnar Tilraun um Litunargjörð á íslandi 
bæði með útlenzkum og innlenzkum meðölum, ásamt viðbæti um jfmis- 
legt þvi og öðru viðvíkjandi. Kmhöfn 1786, 96 bls. 8vo Tileinkað 
kronprinsessu Lovisa Augusta. 

3 ) Termini botanici som Grunden til Plantelæren. Kbhavn 1772, 
8vo, 72 bls, Ritlingur þessi er leiðarvisir í almennri grasafræði i 
registursformi, hin latnesku nöfn á ýmsum hlutum jurtanna sem þá 
voru brúkuð eru útlögð og útskýrð á dönsku. J. G. Wahlbom: Kort 
Afhandling om Planternes Bryllup og Trolovelse ved Olaus Olavius. 
(Kjöbenhavnske patriotiske Samlinger 1771, 1. Hefte. bls. 6 — 109). 

‘) Olaus Olavius: Oekonomisk-physisk Beskrivelse over Schagens 
Kiöbstæd og Sogn. Kbhavn 1787, 8vo, 434 bls. með 6 myndatöflum. 

‘) Ólafur Óla/sson (Olavius): Stutt ágrip um fiskiveiðar og fiski- 
netanna tilbúning, brúkan og nytsemd. Kmhöfn 1771, 48 bls., 12mo 
með 2 uppdráttatöflum). Fáeinar skýringargreinir um smjör og osta- 
búnað á Islandi. Kmhöfn 1780, 128 bls. 8vo (með 2 uppdráttum). 
Reikningsbók. Kmhöfn 1780. Auk þess gaf Olavius út ýms rit eða 

rita; sýnir þetta allt að Olavius hefir verið mjög iðinn og 
duglegur maður er hann fékk öllu þessu afkastað og dó þó 
á bezta aldri. 

Sama árið sem Ólafur Ólafsson var fyrst sendur til íslands 
(1775) gjörði stjórnin út tvo menn til rannsókna á íslandi 
Ole Henchel og Christian Ziener og árið 1776 enn aðra tvo 
Walter og Usler, áttu þeir allir eins og Olavius að fást við 
verklegar athuganir, er snertu afrakstur landsins, og voru 
ferðir þeirra lika beinlínis afleiðing af fyrirskipunum stjórn- 
arinnar til landsnefndarinnar. Ole Henchel var nemandi við 
námuskólann á Kongsbergi i Noregi 1 og átti hann að rann- 
saka brennisteinsnámur á íslandi; var honurn sérstaklega 
fyrirskipað að gá að brennisteini í Krísuvík og við Mývatn, 
grennslast eptir hreinsunaraðferðinni og leggja ráð á hvernig 
bæta skyldi, ennfremur átti hann að athuga ýmislegt núttúru- 
fræðislegt er yrði á vegi hans, og safna steinum og málmum.* 
Henchel fór frá Höfn 20. maí 1775 og kom aptur með Húsa- 
víkurskipi 31. oktober sama haust; hann tók land á Báts- 
endum 16. júní og fór þaðan að Bessastöðum til þess að fá 
þar nánari fyrirskipanir hjá Thodal stiptamtmanni og gjöra 
ráðslafanir um mannhjálp við rannsókn námanna í Krisuvik; 
þangað fór Henchel 26. júni og dvaldi þar til 21. júli, skoð- 
aði nákvæmlega námurnar, brennistein, gibs 3 og leirtegundir. 


tók þátt i útgáfu þeirra t. d. Rimur af þorsteini Uxafæti. Njálssögu, 
Annála Björns á Skarðsá, lagði út ritgjörð eptir Trojel um kartöplur 
o. s. frv. 

') Ole Henchel var fæddur á Kongsbergi 1760, var innskrifaður við 
háskólann í Höfn 1774, fór 1776 til íslands, ferðaðist 1780 um fyzka- 
land, Holland og Ungarn. varð kennari (lector) á Kongsbergi 1783 og 
komst í námustjórnina 1799; árið 1816 varð hann yfirstjóri silfurnám- 
anna á Kongsbergi og dó þar 21. des. 1824. Henrik Henchel (1766— 
1817) bróðir hans stofnaði verzlun á ístandi 1787 og dó i Höfn 1817; 
hann tók þátt í ritdeilum um íslenzku verzlunina. 

’) Jón Einksson: Formili fyrir Otavii Oeconom. Rejse, bls. 204 — 
207. Lovsamling for Island IV, bls. 146—149. 

*) Stjórnin lét síðar gjöra margar tilraunir með notkun gibs frá ís- 
landi, en þær höfðu litinn árangur (Oecon. Rejse, bls. 668—670). Um 
brennisteinshúsin i Krísuvík, sbr. Safn til sögu íslands III, bls. 91. 

lét grafa og bora í jörðu og gjörði uppdrátt af námunum. 
Frá Krisuvík fór Henchel til Þingvalla og skoðaði þar gjárnar 
og annað fleira. Jarðfræðisályktanir Henchels eru ekki beisnar, 
þó er rétt að geta þess, að hvaða niðurstöðu hann komst í 
því efni. Henchel heldur að brennisteinsnámur séu hinn fyrsti 
eldfjallavisir; þegar hinn blái námuleir er orðinn svo harður, 
að brennisteinsgufurnar komast ekki upp um hann, þá verða 
hin neðri jarðlög heitari og þéttari og spenniaflið verður meira 
og meira, í jarðlögin hleypur þá ólga, þau hrislast og kviknar 
í þeim, þannig myndast jarðeldar. Móbergið heldur Henchel 
að sé nokkurskonar sandsteinn myndaður af vatni, þegar 
þessi sandsteinsjarðlög þorna dragast þau saman og springa 
og þannig heldur hann að gjárnar á f’ingvöllum séu til orðn- 
ar(I), en telur það mjög óliklegt að þær hafi mvndast við 
jarðskjálfta. Henchel fór frá Þingvöllum 28. júlí norður fjöll, 
fékk kafaldsbil á Stórasandi svo þeim lá við að villast, en 
náðu þó loks tjaldstað undir Sauðafelli og þaðan gekk ferðin 
slysalaust allt norður á Húsavik. Þaðan fór Henchel upp að 
Mývatni og suður i Fremri-Námur um Heilagsdal, urðu þeir 
að flytja með sér vatn og hey um öræfin, en ekki gat hann 
dvalið þar lengi sakir snjóa og illviðra, þó lýsir hann gign- 
um Katli, sem námurnar eru í. Síðan skoðaði Henchel 
Hliðarnámur og gjörði uppdrátt af þeim og eptir að hann 29. 
ágúst hafði lokið þeim starfa skoðaði hann Uxahver og síðan 
Þeistareykjanámur, dvaldi þar um stund og gjörði einnig upp- 
drátt af þeim, því næst skoðaði hann Hallbjarnarstaðakamb, 
skeljar og surtarbrand og að lokum grennslaðist hann eptir 
og athugaði aðferð þá, sem noluð var á Húsavik við brenni- 
steinshreinsun, lýsir því öllu ítarlega og leggur ráð á hvað 
bæta skuli og hver aðferð sé heppilegust. Henchel hefir 
auðsjáanlega mjög vel leyst af hendi verk það, sem honum 
var á hendur falið. 1 

Landsnefndin átti meðal margs annars að grennslast eptir 


‘) 0. Henchtl'8 Underretning om de Islandske Svovel-Miiner samt 
Svovel-Raffineringen sammesteds, 30. Januar 1776. Skj'rsla þessi er 
prentuð aptan við 0. Olavii oeconomisk Rejse. bls. 665 — 734. 

surtarbrandi, af því stjórnin hélt að hann gæti orðið að not- 
um, bæði sem árepti á byggingar, til smiðakola og rauða- 
blásturs. 1 Nefndin gat eðlilega ekki snúizt við að skoða 
surtarbrand á fjarlægum útkjálkum og þvi var Christian 
Ziener , sem lika var frá Kongsbergi í Noregi, sendur um vorið 
1775 til að skoða surlarbrand á Vestfjörðum, einkum kringum 
Tsafjarðardjúp og Aðalvík, 5 þar er surtarbrandur nærri sjó og 
hugði stjórnin þvi að þar væri hægast að vinna hann og 
flytja. Ziener átti að skoða þykkt og lengd surtarbrandslag- 
anna, steinalög í kring og milli þeirra og leggja ráð á hvernig 
skyldi ná surtarbrandinum og vinna hann. Auk þess átti 
hann að athuga önnur steinefni, sem að gagni mættu verða. 
Chr. Ziener ferðaðist um þau héruð sem tiltekið var, skoð- 
aði surtarbrand i fjöllum og lýsir hverjum fundarstað sérstak- 
lega og allvel eptir þvi sem þá var hægt. Rannsóknir Zieners 
sýndu það berlega að ekkert útlit var til þess að surtar- 
brandurinn gæti komið að neinu verulegu gagni nema fyrir 
bændur þá sem næst bjuggju. 8 Arið 1778 lét stjórnin ókeypis 
útbýta nokkrum járnkörlum og skóflum til bænda í ísafjarðar- 
sýslu, sem næst bjuggu surtarbrandi, þvi í þá daga vildi 
stjórnin með föðurlegri forsjá bæta allt og laga, og leiðbeina 
mönnum og hjálpa mönnum jafnt í smáu sem stóru. 

Ennþá eitt var það sem landsnefndin átti að gjöra ráð- 
stafanir um og það var saltbrennsla á íslandi, í þá átt höfðu 
þeir Eggert og Bjarni þegar gjört tilraunir, og eins og kunn- 


’) 1760, 26. marz, veitir stjórnin 200 rd. til þess að gjöra tilraunir 
með kolanám i Norðurmúlasýslu og sama ár er talað um einhvern 
Lars Olsen Hurtifeldt, sem átti að skoða steinkolanámur á Islandi og 
fékk að láni jarðnafar þann, sem geymdur var hjá visindafélaginu; það 
hefir ef til vill verið nafar sá sem þeir Eggert og Bjarni notuðu. Lov- 
samling for Island III, bls. 390 — 91. 

’) Ziener skoðaði einkum þau surtarbrandsfjöll er síra Snorri 
Björnsson lysir i Deo. regi. patriæ, bls. 362 — 371. 

J > Chr. Zitner8 Beskrivelse over nogle Surterbrands-Fielde i Island 
saa og nogle Steder hvor jernhaltig Jord er funden. Aptan við ferða- 
bók Olavii. bls. 735 — 766. Sbr. hdrs. M. Stephensens nr. 65, fol. 

Islandske Maanedstidender 3. Aarg., bls. 128—133. Erindisbréf Zieners 
dags, 21. apríl 1776. Lovsamling for Island IV, bls. 133 — 37. 

ugt er, var saltbrennsla alltíð á íslandi til forna. Nefndin tók 
meðal annars til álita, hvort ekki skyldi koma á saltbrennslu 
á Reykhólum við Breiðafjörð og Reykjanesi við ísafjarðardjúp 
og nota hverina til saltsuðunnar. 1 Árið 1772 sendi stjórnin 
Conrad Walter til íslands til þess að skoða Reykjanes og varð 
úr, að þar var stofnað til saltsuðu 1773 og fór Walter þangað 
aptur 1774 til þess að líta eptir verkinu. Saltsuðan á Reykja- 
nesi stóð með veikum burðum í 13 ár og varð aldrei að 
verulegum notum. í seinasta sinn fór Walter til íslands 1776 
og með honurn maður að nafni Usler, áttu þeir bæði að lita 
eptir saltverkinu á Reykjanesi og sérstaklega skoða Reykhóla 
hvort þar væri hentugt til saltbrennslu; skoðuðu þeir hverina 
þar, gjörðu kort af Reykhólum og rituðu skýrslu um ferö 
sina. Aldrei voru þó neinar saltsuðutilraunir gjörðar á Reyk- 
hólum, staðurinn þótti fremur óhentugur sakir hafnleysis.* 

Vér gátum þess fyrr aö Olavius fann leir, er hann hugði 
vera postulinsjörð, i Mókollsdal i Strandasyslu og »grafit* í 
Siglufirði. Leirinn sendi stjórnin til hinnar konunglegu postu- 
linsverksmiöju i Kaupmannahöfn, en þar þótti það sýnis- 
horn, sem Olavius hafði sent, oflitið til tilrauna og ákvað 
stjórnin þvi að senda náttúrufróðan mann til Islands, er gæti 
safnað meiru af leirtegund þessari, leitað að henni víðar og 
um leið gjört athuganir um náttúru landsins og búnað. 
Nicolai Mohr, ættaður frá Færeyjum, var kjörinn til fararinnar 
og var hann kostaður af stjórninni að */a hlutum, en af 
postulínsverksmiðjunni að */*• Nicolai Mohr var fæddur í 
Þórshöfn á Færeyjum 22. nóv. 1742, hann útskrifaðist frá 
latínuskóla þeim, sem þá var i Þórshöfn 1765 og fór svo til 

') Þorkell Fjeldsteð gjörði tilraunir til saltsuðu á báðum stöðum og 
gjörði uppdrátt af hverunum, Magnús Ketilsson gjörði lika uppdrátt af 
hverum á Reykhólum. Lovsamling for Island III, bls. 745. 

’) Deo. regi, patriæ. Soröe 1768, bls. 234 — 236. Islandske Maaneds- 
tidender 3. Aarg. 1776, bls. 167—166, 0. Olamua: Oeconomisk Reise, 
formáli bls. 175 — 178. porv. Thoroddacn: Ferðasögur frá Vestfjörðum 
(Andvari XIII. bls. 142; XIV, bls. 69 — 72). Hdrs. M. Stephensens nr. 
65, fol. Lovsamling for Island III. bls. 177—78, 181. 192, 746—47, IV, 
bls. 26—27, 47. 196-98, 213—217, 380—883, 442—48, 677-79, 686- 
86, 619: V. bls. 464, 708. 

háskólans í Höfn og bjó á Garði saman við annan færeyskan 
fræðimann, sem hét I. C. Svabo (1746 — 1824), og höfðu þeir 
báðir mikinn hug á að kynna sér náttúru og þjóðlif Færeyja. 
Á árunum 1776 — 1778 ferðaðist N. Mohr um Færeyjar með 
stjórnarstyrk og safnaði miklum föngum til landlj’singar Fær- 
eyja, sem honum þó eigi entist aldur til að fullgjöra, en 
nokkuð af efni því, er hann safnaði, notaði Svabo siðar; þeir 
söfnuðu og báðir allmiklum drögum til færeyskrar orðabókar. 
Árið 1780 var Mohr sendur til íslands og kom aptur um 
haustið 1781, árið 1786 fór hann með Lövenörn á rannsókn- 
arferð til Grænlands til þess að leita að Austurbyggð og 1787 
varð Mohr umsjónarmaður (kontrollör) við postulínsverksmiðj- 
una í Höfn og dó þar 4. febrúar 1790. 

Á ferðinni til Islands var Mohr fyrst og fremst fyrir- 
skipað að leita að postulínsjörð, en hann átti einnig að at- 
huga allt það í náttúrunni, sem að verklegum notum mátti 
verða, og safna fáséðum náttúrugripum. Sérstaklega átti hann 
að rannsaka nytsama málma, steina og leirtegundir og safna 
og athuga jurtir sem fágætar voru eður hentugar til mann- 
eldis, skepnufóðurs, lækninga og litunar, einnig átti hann að 
skoða þarategundir og sædýr og siðan rita skýrslu um þetta 
allt i vísindalegu formi. 1 Mohr framkvæmdi það, sem honum 
var á hendur falið vel og dyggilega og ritaði um náttúru 
íslands betur og nákvæmar en við mátti búast og krafizt 
hafði verið. 

Nicolai Mohr fór frá Höfn 24. júní 1780 og tók land á 
Skagaströnd 7. ágúst; brá honum í brún er hann sté á land 
um mitt sumar, að sjá skafla undir börðum rétt við fjöruna. 
Á hinni fyrstu smáferð, sem Mohr fór þar um nágrennið, 
kom hann í sel nokkurt og fékk nýmjólk að drekka úr trogi 
með fjöðurstaf og grasagraut að eta. Hinn 14. ágúst fór 
Mohr frá Skagaströnd landveg til Reykjarfjarðar og lýsir ýmsu, 
sem fyrir hann bar á ferðinni. Sézt vel af ferðasögu hans 
hve ástandið var bágborið i þá daga í smáu og stóru. Fróð- 


') Olavius: Oeconomisk Reise. formáli bls. 194 — 196. Lovsamling 
for Island IV, bls. 629-530. 

legt er að bera saman ferðakostnað þá við það sem nú er. 
Mohr segir að ódýrast sé fyrir ferðamenn að kaupa sjálfir 
hestana, en ekki getur hann þó um hvað þeir kostuðu þá 
þar nyrðra, en vanalegt hestverð mun í þá daga hafa veriö 
1 — 2 rd. Ef menn leigja hesta og fá sér fylgdarmann segir 
Mohr að hestlánið kosti 12 skildinga á dag, en fylgdarmanns- 
kaupið sé 24 sk., en þá ábyrgðist fylgdarmaðurinn allt og 
lagði til allan reiðskap er þurfti. 1 Frá Skagaströnd fór Mohr 
fyrst að Höskuldsstöðum, þar sá hann blágrýtissúlu á hlað- 
inu, sem brúkuð var fyrir hestastein og er svo enn víða á 
íslandi, en með því blágrýti var þar ekki nærri. var það sögn 
manna, að tröllskessa hefði kastað steininum þangað ofan úr 
fjöllum. Mohr fór svo y fir Blöndu og lýsir almennu eðli 
jökulánna á íslandi; ekki heldur hann að hinn hviti litur 
ánna komi frá jöklunum heldur úr leirlögum, sem árnar renna 
gegnum. A Hjaltabakka var stofa með ofni, en í þá daga 
voru ofnar fágætir gripir á íslandi. Svo hélt Mohr vanalega Ieið 
um Miðfjörð og Hrútafjörð og á Kjörseyri sá hann túngarð 
kringum allt túnið, sem hann annars hvergi segist hafa séð á ís- 
landi; en Ieyfar af gömlum föllnum görðumsegir hannsjáist viða. 
Yfirleitt finnst honum búskaparlagið mjög bágborið, kargaþýfi 
í túnunum, illa borið á og afleitlega farið með áburðinn. 
Kirkjurnar, sem urðu á leið hans, voru flestar mjög Iélegar, 
allar úr torfi og sumstaðar engir bekkir, en söfnuðurinn varð 
að sitja á kistum. Úr Hrútafirði hélt Mohr sem leið liggur 
norður í Steingrimsfjörð og skoðaði á þeirri leið leirtegundir 
i Mókollsdal, síðan fór hann yfir Trékyllisheiði í Reykjarfjörð ; 
þar var þá nokkurskonar útibú frá Skagaströnd, verzlunar- 
húsin voru lokuð nema um kauptíðina, en þá lágu hinir 


') Fylgdarmaður Mohr’s hét þorkell Guðmundsson frá Vindhæli, 
>sem siglt hafði og verið um tíma á GrænlandU. (Annáll sira Magn- 
úsar Pjeturssonar á Höskuldsstöðum 1780. Hdrs. Bókmf. í Kmhöfn nr. 
149-4°). 

Mohr fékk 800 rd. árlega til ferðanna, 200 rd. frá stjórninni og 100 
rd. frá postulínsverksmiðjunni, en sjálfur átti hann að kosla ferðir og 
flutning. í ritlaun fyrir náttárusöguna fekk Mohr 200 rd. og 260 rd. 
voru veittir til prentunar. (Lovs. f. Island V. bls. 138 — 139). 

efnaðri bændnr þar við tjöld, en fátæklingar skýlislausir á ber- 
svæði. Frá Reykjarfirði fór Mohr sjóveg suður í Kaldbaksvik 
og Bjarnarfjörð og skoðaði þar laugar og fór svo aptur til 
Reykjarfjarðar; þar hætti verzlunin 10. september og verzl- 
unarhúsunum var lokað. Þá gerði norðangarð með snjó og 
frostutn um hálfan mánuð svo kaupskipinu gaf ei út fyrr en 
23. september og með því sigldi Mohr aptur til Skagastrandar; 
síðan brá hann sér snöggva ferð til Skagafjarðar til þess að 
skoða Tindastól, því mikið hafði verið af því látið hve marga 
dýrindissteina þar væri að finna, en Mohr fann þar ekkert 
merkilegt sem vonlegt var. Frá Skagaströnd fór Mohr alfar- 
inn 5. október norður á Akureyri og var þar um veturinn. 
I Eyjafirði kom Mohr á ýmsa bæi til þess að kynna sér lifnaðar- 
hætti manna; hann hrósar íslendingum mjög fyrir hvað þeir 
séu hagir á tré og málma; í Eyjafirði voru þá margir góðir 
smiðir á silfur, gull og kopar og smíðuðu drifið látún á söðla 
og söðulreiða með margskonar myndum, en kvennfólk sat 
við útsauma og saumaði ábreiður, söðulklæði og sessur; all- 
staðar segist Mohr hafa séð úlsaumaðar sessur og áklæði 
bæði í heimahúsum og kirkjum. Þessu er eflaust rétt lýst, 
þvi heimilisiðnaður var fyrrum á háu stígi á Tslandi, en hefir 
mjög farið aptur, nú kaupa menn ódýrt, útlent rusl, smekk- 
laust og ónýtt. Mohr getur um bónda í Lögmannshlið, sem 
stakk á vatnssjúkum manni, tappaði af honum og tókst það 
vel. í kirkjunni i Lö^mannshlið var Ólafslíkneski úr tré í 
fullri mannsstærð; á Espihóli sá Mohr fornmannshaug, sem 
var farinn að blása upp, þar komu út mannabein og segist 
hann hafa búizt við að sjá risabein, en þau voru eigi stór- 
vaxnari en bein manna, er þá lifðu. 

Um vorið 1781 var ís fyrir Norðurlandi. Mohr fór þá i 
mailok út í Hrísey og á land á Karlsá, þar sá hann í fyrsta 
sinn beinabruðning og lýsir tilbúningi hans; svo fór hann til 
Ólafsfjarðar, Héðinsfjarðar og Siglufjarðar sjóveg og var all- 
staðar kyrr sjór undir björgunum af þvi hafís lá fyrir utan. 
Á Siglufirði skoðaði Mohr grafit eða blýantstein þann, er 
Olavius hafði fundið, en þar var ekki meira að fá af efni 
þessu en i hálfan vetling, svo lítið útlit var fyrir að not yrðu 

af námu þessari, er menn hölðu gjört sér svo miklar vonir 
um. Frá Siglufirði fór Mohr aptur til Hríseyjar og svo sjó- 
leiðis inn Eyjafjörð, fengu þeir þoku á firðinum og villtust af 
því hásetar kunnu ekki að nota kompás; sildarhlaup var þá 
mikið á Akureyri. Frá Akureyri fór Mohr 20. júní alfarinn 
austur; hann getur um Hálsskóg í Fnjóskdal og segir að skógur 
þessi hafi verið mikill, en nú sé hann farinn mjög að eyðast 
af illri meðferð og allstaðar sé þar fullt af kolagröfum. 1 Mohr 
var sagt að Ljósavatn væri botnlaust* og í því ílóð og fjara, 
hið seinna atriði rannsakaði hann sjálfur og fann að það var 
ú engum rökum byggt. Frá Ljósavatni reið Mohr út á Húsa- 
vik og skoðaði Hallbjarnarstaðakamb og bendir á, að þar séu 
ýmsar skeljar, sem nú ekki lengur finnast við strendur lands- 
ins. Frá Húsavik brá hann sér upp að Mývatni og skoðaði 
þar helzt andavarpið og þurrabaðið, en á bakaleiðinni skoð- 
aði hann Uxahver. Hinn 19. júlí fór Mohr frá Húsavík austur 
í Kelduhverfi og þaðan um Haugsöræfi í Vopnafjörð. I’aðan 
fór hann meðal annars upp að Hofi og var við jarðarför sira 
Guðmundar Eiríkssonar’ og getur þess um leið, að þar í 
Vopnafirði sé aflagður sá siður sem annars víða tiðkaðist þá 
á íslandi, að nánustu ættingjar féllu á kné við gröfina þegar 
búið var að moka ofan í; þar lýsir Mohr gömlum legsteini frá 
1509 yfir Úlfheiði nokkra Þorsteinsdóttur og gömlu trélíkneski 
i kirkjunni. Mohr getur þess að fiskigengd mikil sé i Vopna- 
firði og að þar mætti miklu meira fiska en þá var titt og 
hefir það síöar sýnt sig, að hann hafði rétt að mæla. Frá 
Vopnafirði fór Mohr vfir Smjörvatnsheiði og Jökulsá á Brú 
og svo um Hérað og niður á Eskifjörð; beggja megin Lagarfljóts 
segir hann að séu stærstu og hæstu skógar á landinu, en þeir 
hafa spillzt mjög síðan, svo Hallormsstaðaskógur er nú hinn 

') Hálsskógur hefir þá þegar fyrir löngu verið farinn að skemmast. 
því í bréfi frá Pingel 16. ágúst 1749 er (alað.um að stemma stigu fyrir 
því að skógurinn verði upprættur með því að banna prestinum að selja 
skógarhögg eða lána öðrum. (Stiptsskjalasafnið V, nr. 144). 

’) í því er 17 faðma dýpi mest. Sbr. Andvari XI, bls. 111 — 112. 

‘) Eptir þessu hefir prestur þessi dáið 1781, en ekki 1784 eins og 
stendur í prestatali Sveins Níelssonar. 

eini er mikid kveður að. Á Eskifirði dvaldi Mohr um tima 
og skoðaði silfurbergsnámuna hjá Helgustöðum, draugasteina 
og annað. Forstöðumenn postulinsverksmiðjunnar í Höfn 
höfðu beðið Mohr að safna nokkrum tunnum af hreinu og 
tæru silfurbergi og varð hann við fimta mann i tvo daga að 
moka burt mold og grjótrusli sem ofan á lá, en gat ei fengið 
nægan mannafla til þess að brjóta námuna sem hann vildi. 
Frá Eskifirði hélt Mohr til Berufjarðar, kom þar 26. ágúst og 
dvaldi þar nærri tvo mánuði og notaði tímann til þess að 
safna náttúrugripum af öllu tagi, helzt safnaði hann fögrum 
og sjaldgæfum geislasteinum kringum Djúpavog, Hinn 21. 
október sigldi Mohr þaðan alfarinn tii Kaupmannahafnar. 

Þegar Mohr var kominn heim, safnaði hann athugunum 
sínum í eina heild, skeytti þær saman við athuganir fyrri 
manna og ritaði náttúrusögu íslands, 1 var það góð bók á 
þeim tíma og er í henni stutt og veisamið yfirlit yfir þekk- 
ingu manna á náttúru Islands á hans dögum. Mohr skiptir 
bók sinni í þrjá aðalkafla eptir hinum þrem náttúruríkjum ; 
hann telur hina einstöku náttúruhluti með nöfnum Linnés, 
lýsir þeim sjaldan, en vísar til annara rita; íslenzk nöfn setur 
hann viðast, þar sem þau eru tii, og bætir við ýmsum fróð- 
legum athugasemdum. Hvað efnið snertir verð eg að vísa í 
bókina sjálfa, hér er ekki rúm til að skýra nánar frá því. Af 
spendýrum telur Mohr 32 tegundir, en þá er líka öllu tjaldað 
sem til er og allt talið, land- og sævarspendyr, maðurinn sjálf- 
ur og alidýr hans. Af fuglutn telur hann 66 tegundir og auk 
þess nokkur andanöfn íslenzk, sem hann hefir heyrt, en er 
ekki viss um hverjir fuglar eru. Af fiskum telur Mohr 45 
tegundir og af skorkvikindum 111 tegundir, en þar eru taldar 
með kongulær og krabbadýr. Niðurskipting dýranna i flokka 
er hin sama eins og hjá Linné, en að mörgu ólik því sem 
nú tíðkast, og því er ekki til neins að nefna tegundatöluna í 
hinum lægri dýraflokkum, því þeir gripa yfir annað svæði en 


') N. Mohr: Forsög til en islandsk Naturhistorie med adskillige 

oeconomiske samt andre Anmærkninger. Kjöbenhavn 1786, 8vo, XVI 
+ 414 bls, með VII tab. 

nú og samanburðurinn yrði þvi skakkur þegar aðeins eru 
nefndir flokkarnir. Þeir sem vilja kynna sér hve viðtæk 
þekking manna í þá daga var á hinu lægra dýralífi íslands 
verða því að lesa bókina sjálfa. Af plöntum á íslandi telur 
Mohr 585 tegundir og af þeim 340 blómjurtir og raðar þeim 
eptir niðurskipun Linnés: hann telur mjög mörg íslenzk jurta- 
nöfn og getur um nokkra vaxtarstaði jurta, er hann sjálfur 
fann, hann talar stundum um jarðveg þann, er þær vaxa i, og 
um blómgunarlima þeirra, og segir, að hann gefi opt betri 
hugmynd um veðráttufar héraða en nokkrar hita- og lopt- 
þyngdarmælingar og mátti það í þá daga til sanns vegar 
færast. Mohr hefir að nokkru leyti byggt jurtaskrá sína á 
rannsóknum Königs, Eggerts og Bjarna og vísar allstaðar í 
ferðabók þeirra og í »Flora Danica*, þar sem þvi verður við 
komið. Aptan við grasafræðina er fróðlegur kafli um garð- 
rækt á íslandi. Steinaríkið flokkar Mohr eptir niðurskipun 
þeirri, sem Briinnich notar í steinafræði sinni, 1 og er þessi 
kafli einna ófullkomnastur sem eðlilegt er, þvi steinafræði og 
jarðfræði var þá enn á mjög lágu stigi og bergtegundum og 
steinategundum allavega ruglað saman og eru bergtegundirnar 
opt skakkt ákveðnar. Leirtegundum lýsir Mohr einna ná- 
kvæmast, sérstaklega bleikjunni eða postulínsleirnum í Mó- 
kollsdal, sem hann átti að sækja; hann sendi 4 tunnur af leir 
þessum til Danmerkur, en skipið fórst á leiðinni.* k'lest af 
því litla, sem Mohr segir um jarðfræði og myndun Islands, er 
þýðingarlaust og ruglingslegt og ekkert á því að græða; í 
þeirri grein er Mohr stvttra á veg kominn en Eggert Ólafs- 


‘) M. Th. Briinnich: Mineralogie, afhandlende Egenskaber og Brug 
af Jord- og Steenarter, Salter, mineralske. brtenlige Legemer og Metaller. 
Kbhavn 1777, 8vo. 

’) Eins og fyrr var getið varð Mobr 1786 umsjónarmaður við 
postulínsverksmiðjuna og fékk frían búslað og brenni og 270 rd. laun 
árlega. þá var einhver Istendingur dyravörður við sömu verksmiðju 
og var liann sendur til íslands til þess að sækja meira af teirnum f 
Mókollsdal. honum voru veittir 2 rd. á viku i fæðispeninga meðan hann 
væri í því ferðalagi og fé til einnar hestleigu. Lovsamling for Island 
V, bls. 365. 

son, sem þó ferðaðist nærri 30 árum fyrr. Aptan við bókina 
er i viðbæti stult ferðasaga og seinast nokkrar veðurathug- 
anir ómerkilegar. 1 

Sökum þess að stjórnin lét sér mjög annt uin bú.skapar- 
framfarir á íslandi, þá var það eólilegt að hún vildi koma 
þar inn nokkurri þekkingu á hinni æðri búfræði og verklegri 
náttúrufræði, nota reynslu annara landa í þvi efni og láta 
athuga að hverju leyti hún gæti átt við á Islandi. Af þess- 
um orsökum var f’órður Thoroddsen sendur til Svíþjóðar til 
þess að kynna sér verkleg visindi hjá hinum frægustu kenn- 
urum og lita eptir ýmsu, sem gagnlegt kynni að vera f'yrir 
íslenzka atvinnuvegi. pördur Thoroddsen (Theodorus Thor- 
oddi)* var sonur t’óroddar f’órðarsonar heyrara á Hóluin (f 
1765) og konu hans Herdisar I llugadótt ur og var fæddur 1736, 
hann útskrifaðist úr Hólaskóla 21 árs 1757 8 , varð svo djákni 
á Reynistað 1757 — 1765, sigldi siðan til háskólans, varð 
• baccalaureus* og stundaði svo náttúrufræði og búfræði. 

Þórður ritaði 1771 bók um akuryrkju á íslandi; 4 i riti 
þessu er allítarleg lýsing á akuryrkjuaðferð og inngangur um 
jarðvegsfræði ; höf. heldur að vel megi stunda akuryrkju á 
Islandi ef rélt er að farið, fyrri tilraunir hafi misheppnast af 
kunnáttuleysi. A árunum 1773 — 1779 dvaldi Thoroddi með 


') í Félagsritin 1782 skrifaöi N. Mohr: Um aöferí) Norömanna, 
Færeyinga. Skotta og Hialltlendinga at veiða smáupsa eöur upsaseiöi 
(III. bls. 193 — 204). t’ar hvetur Mohr íslendinga til þessarar veiði, sem 
hægt sé að stunda á íslandi og nóg efni til en enginn sinni; hafði 
Mohr sjálfur með góðum árangri veitt upsa á Djúpavogi haustið 1781. 
Ritgjörð þessi er vel skrifuð og í henni líka nokkrar náttúruathuganir. 

’) Langafabróðir liöfundar þessa rits. 

9 ) Lbs. nr. 291-4°. 

‘) Einfallder þankar um akur-yrkju eður hvörn veg hún kynne að 
nyiu að mnfærast á íslande sainanskrifað fyrir bændur og alþj’ðu. 
Kaupmannahöfn 1771, 8vo (VIII -f- 156 bls.). þar er hls. 137 — 156 
appendix um lín og hampafla. í hdrs. J. S. nr. 328-4° er nafnlaus ritgjörð. 
sem heitir »Innvending mót nockra Projectmachara skrifum um akur- 
yrkju á Isslande, skrifuð af einum sem i barndóm er apturkominn«. 
Skynsamar hugleiðingar um hvað sé því til fyrirstöðu að akuryrkja geti 
komið að verulcgum notum á íslandi. 

6 * 

atjórnarstyrk í Sviariki. Eptir erindisbréfi 1 t’órðar dags. 8. 
mai 1773 átti hann að athuga allt er gæti orðið til bóta i 
islenzkum búnaði, hvernig bæta mætti kvikfjárrækt, einkum 
sauðfjárrækt og kynna sér hver læknismeðöl væru bezt gegn 
ýmsum kvillum fénaðarins. Þórður átti að nema jarðvegs- 
fræði og kynna sér engjarækt og grasrækt, skurðagröpt og 
einkum framræslu my'ra, hann átti ennfremur að grennslast 
eptir því hvort eldfjallaaska mundi bæta mýrajörð; hann átti 
að útvega sér sýnishorn jarðtegunda frá íslandi og ráðfæra 
sig i þessu öllu við sænska náttúrufræðinga og búfræðinga. 
t’órður átti ennfremur að grennslast eptir hvernig bezt væri 
að nota áburð og hve hentugt þang væri til skepnufóðurs og 
áburðar; ennfremur hverjir þyrnirunnar(l) væri beztir i lim- 
garða á íslandi og hverjar korntegundir, kál og róutegundir 
bezt mundu geta þrifizt í íslenzku loptslagi. Einkum átti þó 
engjaræktin að vera aðalaugnamið ferða lians og þarnæst 
fiskiveiðarannsóknir. Svo var i fyrstu til ætlast að t’órður í 
t’rándheimi i Noregi kvnnti sér fiskiveiðat- og fiskverkun og 
hvert bátalag mundi hentugast á íslandi. ]?að er tekið fram 
að ekki sé honum meinað að skoða námur, en ekki megi 
hann láta þaó tefja sig um of frá öðrum störfum. f’órði var 
fyrirskipað að fara beint frá Höfn til Upsala og átti þar að hlýða 
á fyrirlestra Linnés í nokkra mánuði og reyna að læra sem 
mest hann gæti af honum og öðrum merkum náttúrufræðing- 
um, sem þar voru, siðan átti hann að fara um Svíariki til 
Þrándheims og vera kominn þar um byrjun vetrarvertíðar og 
vera þar vertíðina út. Á hverjum ársfjórðungi átti Þórður 
að senda •rentukammerinu* skýrslur um störf sín og það 
gjörði hann. Seinna var í*órður leystur frá fiskiferðunum til 
Noregs, því stjórnin hafði þá gjört aðrar ákvarðanir þar að 
lútandi,* hann dvaldi því jafnan í Svíariki þau 6 ár, sem 

’) Lovsamling for Island IV, bls. 16—18. Olavii oeconom. Rejse. 
Formáli, bls. 178—182. 

’) Stefán hórarinsson (1764 — 1823), sem seinna varð amtmaður, 
var sendur til Noregs til að kynna sér búnað þar; skyrsla um ferð hans 
í Noregi dags. Kmhöfn 19. febrúar 1780 er í Ny kgl. Samling nr. 1097, 
íol. Hann ritaði meðal annars »Tanker om Uaar og dets Virkninger 


Digitized by Google 



85 


stjórnin styrkti hann, og var hann jafnframt spurður til ráða 
um ýmislegt, er snerti íslenzkan búnað. Ekki vitum vér glögg 
deili á ferðum og störfum f’órðar í Sviaríki á þessum árum, 
en Uno von Troil segir 1777 að hann hafi dvaiið rúm 3 ár i 
Uppsölum og kynnt sig þar vel. 1 Skýrslur sínar sendi hann 
til stjórnarinnar árlega, notaði hún þær á ýmsan hátt og lét 
auglýsa sumt á íslandi.* Þórður var hinn eini íslendingur, 
sem í þá daga stundaði náttúrufræði erlendis og hvergi gat 
þá verið hentugri staður til þess náms en einmitt ( Upsala, 
enda leituðu menn þangaó frá öllum löndum Európu til þess 
að hlusta á Linné og Iærisveina hans. Þórður hefir þó auð- 
sjáanlega mest stundað hin verklegu vísindi eins og til stóð, 
sérstaklega búfræði, og hann er hinn fyrsti lærði búfræðingur 
af íslenzkum mönnum. 

Um vorið 1779 kom I*órður Thoroddsen aptur til Hafnar. 
t'á hafði danskur maður af heldra tagi H. C. D. V. von 
Levetzov (1754 — 1829), »kammerjunker* að nafnbót, óskað þess 
að hann væri sendur til Islands í l 1 /, ár til þess að kynna 
sér ástand landsins. Levetzov varð siðan »kammerherra« 
(1782) og stiptamtmaður á íslandi 1785—1789, þótti ráðrikur 
og bráðlyndur og gat sér lítinn orðstýr; var hann síðan i 
ýmsum háum embættum í Danmörku og dó 1829.* Stjórnin 
tók vel undir umsókn Levetzov’s og minntist þess um leið, 
að það væri mjög heppilegt að ungir efnilegir menn af heldra 
tagi, sem vildu ganga í þjónustu ríkisins, ferðuðust og kynntu sér 


samt over Kornmagaziners Anlæggelse i Istand*. Kbhavn 1792 og 
margar ritgjörðir í Félagsritin gömlu. Um æfi hans: P. Pjetursson: 
Hist. eccles. Isl. bls. 432—433; Ny Félagsrit V, 1846. 

*) »Hr. Thorotti har n&got öfver tre ár uppeh&llit sig i Upsala, 
och gjordt sig d&r pá ganska fórdelagtig sida kjftnd*. Vno von Troil: 
Bref rörande en resa tilt Island 1772. Upsala 1777, 8vo, bls. 174. 

’) 1 riti sínu >Tilraunir með sáðtegundir og plöntur*, Hrappsey 
1779, bl. 70, segir Magnús Ketilsson: »Thoroddi hefr innsendt undir- 

visun um |>á aðferð. sem bergmeistari Hr. Bernson hefr brúkað til þess 
að gjöra mjel af jarðeplum með því móti að láta þau frjósa, hvor undir- 
vísun er mér af háyfirvöldunum fengin til að auglj'sast*. Iuntak leiðar- 
vísirs þessa er prentað í sama riti á bls. 70 — 76. 

*) Danmarks Adels Aarbog 1890. bls. 318. Bricka: Biogr. Lexicon. 

fjarlæga landshluta. í*órður Thoroddi var fenginn Levetzov 
til fylgdar, ótti hann að bera íslenzkan búnað saman við hinn 
sænska, skoða brennisteinsnámur, saltverkið og verksmiðjurnar 
i Reykjavik, hann átti ennfremur að gjöra uppástungur um 
allt það sem hann áliti horfa til framfara, athuga náttúru 
landsins og atvinnuvegi eptir þvi sem fyrir félli og vera 
Levetzov til aðstoðar með islenzkt mál og annað. Levetzov 
átti að kynna sér landsháttu, stjórnarfar og embættisfærslu á 
íslandi. 1 Þeir Levelzov og Thoroddi fóru til íslands um 
vorið 1779, riðu fyrst til alþingis og síðan norður, Þórður 
skoðaði þá meðal annars brennisteinsnámur við Mývatn* 
Svo fóru þeir aplur suður á land til vetrarsetu, en næsta 
sumar, 1780, ferðuðust þeir um Vesturland og sigldu um 
haustið. 

Þegar Thoroddi kom aptur úr þessari íslandsferð samdi 
hann rit i 3 pörtum um athuganir sinar, en það hefir aldrei 
verið gefið út. 3 I fyrsta parti kvartar höf. mjög undan þeirri 
vanþekkingu á öllum búnaðarefnum, sem er ríkjandi á Is- 
landi og hindrar hún mjög allar framfarir, svo tilraunir stjórn- 
arinnar verða að engum eða Iitlum notum. Þó játar hann 
að hinir verstu hleypidómar séu í rénun hjá sumum, þó fram- 
kvæmdin sé enn engin, svo búskapurinn liggur allur í Iama- 
sessi. Jarðir á fslandi álítur t’órður mjög góðar í sjálfu sér, 
ef þeim væri einhver sómi sýndur, og ber þær saman við 
jarðir i Noregi og Svíþjóð, i þessum löndum verður að hafa 
mikið fyrir áður en jarðvegur verður að notum, og er því 
varla að búast við, að jarðir á íslandi séu arðberandi, þar sem 
ekkert er gjört, og engin jarðrækt til. Thoroddi Iýsir ferðinni 
og talar um atvinnuvegi á hverjum stað, búskap, fiskiveiðar, 


') tírskurður um ferð Levetzov’s og Thoroddi’s 10. maí 1779 í Lov- 
samling for Island IV, bls. 484— 48S. Olavii Oeconomiske Rejse. 
Formáli. bls. 182— 187. Levetzov voru veittir 1000 rd. til ferðarinnar 
(rnikið fé í |iá daga), en þórði 860 rd. 

’l Annáll séra Magnúsar Péturssonar á Höskuldsstöðum. Hdrs. 
Bókmf. í Kmhöfn nr. 149-4°. Vatnsfjarðarannáll. Hdrs. J. S. 39, fol. 

s ) Physisk-oeconomiske Iagtlagelser paa en Rejse gjennem Island 
i Aarene 1779 og 1780. 


I ! 

handiðnir o. fl. í öðrum hluta ritsins heldur hann áfram 
sama efni, gjörir ýmsar uppástungur til framfara og talar um 
bygging kaupstaða, um skólana, húsagann og hegningarhúsið: 
ennfremur vill hann láta senda búfræðinga í ýms héruð til 
þess að leiðbeina mönnum í búskap og vill láta hvetja stór- 
bændur, sýslumenn og presta til þess að að útvega sér plóga 
og önnur jarðyrkjuverkfæri. Ennfremur stingur hann upp á 
að gjörðar séu ákvarðanir um að ekki megi reka leiguliða frá 
jörðum, sem þeir hafa bætt. Thoroddi talar um ullarvinnu 
og ullarverksmiðjuna, um fiskiveiðar og bátasmíði, um garð- 
yrkju, um breyting á holdsveikraspitölunum o. s. frv. f þriðja 
hluta bókarinnar lalar höf. mest um saltverkið á Reykjanesi, 
brennisteinsnámurnar og klæðaverksmiðjuna. Thoroddi gjörði 
tilraunir og uppástungur til betri brennisteinshreinsunar og 
lét setja kassa yfir námuholur til þess að lála brennisteininn 
krystalliserast úr gnfunni. Sljórninni líkaði störl jRórðar vel 
og veitti honum laun fyrir rit hans. 1 

Eptir þetta mun í*órður Thoroddsen hafa dvalið nokkur 
ár erlendis, en uin veturinn 1786 í desembermánuði kom 
hann út í Borgurfirði og var þá, gegn nokkurri þóknun (150 
rd.), settur nokkurskonar umsjónarmaður yfir búnaði á Norður- 
landi,* hann átti að leiðbeina bændum í öllu þvi sem til bún- 
aðar heyrði og er það nákvæmlega tekið fram í erindisbréfi 
hans, sem er dags. 29. júni 1786. Hvað hann seinna hefir 
starfað vitum vér eigi, en talið er, að hann hafi dáið í Eyja- 
fjarðarsýslu 17. april 1796. 8 

Þegar fregnir bárust til Danmerkur um hin ógurlegu eld- 
gos við Skaptárgljúfur 1783 og um allar þær hörmungar, sem 
þau leiddu yfir landið, vildi stjórnin fá áreiðanlega vitneskju 
um þenna mikla voðaviðburð og ástandið allt. Fregnir þær, 
sem borizt höfðu í bréfum til Danmerkur voru ógurlegar, en 


*) Thoroddi fékk 200 rd. ritlaun fyrir bókina. Lovsamling for Is- 
land V, bls. 1 — 3. þar er fietta tekið úr. Sjálft ritið hefi eg enn eigi 
getað fundið í handritasöfnum og veit eigi hvar það er niður komið. 

’) Almanök Sveins Pálssonar. Hdrs. Bókmf. í Kmhöfn. Lovsamling 
for Island V, bls. 286—288. 

*) Lbs. nr. 646-4°. Á. M. nr. 1065-4°, bls. 318. 

eins og vanalegt er um bréf og blaðagreinir, þegar slikt ber 
að höndum, voru þær öfgabornar og allar meira og minna 
skældar og óáreiðanlegar; það var því nauðsynlegt að senda 
áreiðanlega menn, sem tneð eigin sjón og reynd gátu rann- 
sakað ástandið. Til þessarar íslandsferðar Levetzov kosinn, sá 
sem fyrr var getið, og var honum fenginn til aðstoðar ungur 
og efnilegur íslendingur Magnús Stephrtiscn (1762—1833) sá 
er siðar varð svo nafnkunnur fyrir störf sin og rit. Levetzov 
ritaði stjórninni og kvað sig fúsan til að fara, ef hann fengi 
Magnús til fylgdar, hann væri náttúrufróður og tæki miklum 
framförum í náttúruvisindum'hjá prófessorKratzenstein. 1 Magn- 
ús Stephensen var þá liinn eini íslendingur í Höfn, er lagði 
stund á náttúruvísindi að mun og hafði þá nýlega skrifað rit- 
gjörð í »félagsritin« um »meteora«. Stjórnin ákvað að Levet- 
zov skyldi athuga hið almenna ástand manna í Skaptafells- 
sýslu og leggja ráð á hvernig hjálpa skyldi, en Magnús átti 
að rannsaka gosmenjarnar, eðli þeirra og útbreiðslu.* Magnús 
átti meðal annars með jarðnafri að bora í jörðu nærri upp- 
varpi jarðeldsins og grennslast eptir hvort þar væri eigi surtar- 
brandur, steinkol eða asbest í jörðu, því í þá daga héldu 
menn að þesskonar efni væri orsök iarðelda, hann átli einnig 
að athuga hvort ekki væru óbrunnir steingjörvingar í blágrýtis- 
súlum, því þá héldu margir að blágrýti væri myndað af vatni. 
Magnús átti einnig að skoða hina nýju eyju, sem upp hafði 
komið við eldgos fyrir Reykjanesi 1783, en ekki gat orðið af 
þvi, eyjan var sokkin þegar þeir félagar komu þangað. 

Um haustið 1783, hinn 11. október, lögðu þeir Levetzov 
og Magnús Stephensen út frá Kaupmannahöfn á skipi sem 
átti að flylja kornvörur og húsavið til bjargar hinum bág- 
stöddu, er fyrir jarðeldunum höfðu oiðið. Fengu þeir mikla 
storma i hati með snjóum og froslum, komust þrisvar undir 

') C. G. Kratzenstein var kennari í cðlisfrseði við háskólann i Kaup- 
mannahöfn, duglegur maður og vel að sér í mörgum greinuin náttúru- 
vísindanna. Kratzenstem var af þýzkum *ttum f. 1728. d. 1808. 

’) Lovsamling for island IV, bls. 766-758. M. Strpliensen: Be- 
skrivelse over ilen nye Vulcans lldsprudning i Vester Skaptefields Syssel. 
Kbhavn 1786. Formáli bls. 8 — 14. 

ísland en hröktust jafnharðan burt af' illviðrum, náðu Noregi 
við illan leik og neyddust til að dvelja þar fram eptir vetrin- 
um. Þann tima bjó Magnús hjá í*orkeli Fjeldsted lögmanni 
i bezta yfirlæti uns þeir létu i haf á góuþrælinn 1784, hrepptu 
þeir þá enn illviðri og voru hætt komnir, en náðu þó loks 
Iandtöku i Hafnarfirði 16. apríl. 1 Astæður manna voru þá á 
íslandi ákaflega örðugar, allstaðar hordauði og vesöld á mönn- 
um og skepnum. í byrjun júlimánaðar fór Magnús austur i 
Skaptafellssýslu. en Levetzov fór hálfum mánuði seinna; var 
þá illt að ferðast i sliku hallæri og hvergi björg að fá; 
Magnús safnaði öllu þvi, er hann gat uppspurt um gosið og 
hélt svo 16. júli frá Prestsbakka norður á Siðumannaafrétt 
með tjald, tvo fylgdarmenn og 8 hesta til þess að skoða eld- 
stöðvarnar. í*ar var mjög öröugt yfirferðar á heiðunum, því 
jarðvegur var allstaðar hulinn ösku og vikri og hvergi strá 
fyrir hestana. Komust þeir Magnús norður á Blæng og höfðu 
þaðan útsjón yfir hraunin og stóðu þá enn viða upp úr þeim 
reykjarmekkir; þrátt fyrir itrekaðar tilraunir komust þeir ekki 
út i hraunin að mun sakir apalgrýtis og hita. Fóru þeir siðon 
vestur með hrauni i Hrossalungur og sneru svo aptur austur 
á Siðu, reyndu þeir viða að bora með jarðnafrinum í hraunin, 
en það var árangurslaust, þeir fundu þar hvorki brennistein 
né önnur eldfim efni. f*egar þeir Levetzov voru búnir að 
skoða það sem þeir ætluðu sér fóru þeir aptur vestur að 
Faxaflóa, og sigldu með fálkaskipinu um haustið 1784. 

Næsta ár gaf Magnús Stephensen út rit um eldgosið og 
var það hið fyrsta rit með áreiðanlegum frásögnum um jarð- 
elda þessa og aíleiðingar þeirra; rit sem Sæmundur Hölm 
hafði gefið út nokkru áður um eldgosið var fullt af ýkjum og 
öfgum. I bók þessari* lýsir Magnús fyrst eldgosunum, áhrifum 


‘l Tímarit Bökmenntafélagsins IX, bls. 235—62. 

’) Magnus Stephennen: Kort Beskrivelse over den nye Vulcans 
Ildsprudning i Vester-Skaptefields Syssel paa lsland i Aaret 1783. 
Kbhavn 1786, 8vo, XVI + 148 bls. Útlagt á þ^zku í Eggers: Philo- 
sophische Schilderung der gegenwártigen Verfassung von Island. Altona 
1786, bls. 307 — 386; á ensku í W. J. Hooker's Journal of a Tour in 
Iceiand in the Summer of 1809. 2. Ed. London 1813. Vol. II, bls. 


Digitized by Google 



90 


þeirra og skaða þeim sem þau gjörðu og skýrir svo frá ferð- 
unum og athugunum þeim er hann gjörði. Margt gott er í 
riti þessu þó sumu sé ábótavant eins og Sveinn Pálsson siðar 
benti á. Þess má meðal annars geta höf. til iofs, að hann 
er hinn fyrsti íslendingur sem með rökum lagar hinar rugl- 
ingslegu hugmyndir, sem menn á Islandi höfðu um hugsaðan 
mismun á jarðeldum (Jordbrand) og eldgosum. Menn gjörðu 
greinarmun á þessu tvennu. eins og það væru tvennskonar 
fyrirbrigði með mismunandi eðli. Pegar menn sáu há fjöll 
gjósa kölluðu menn það eldgos. en kæmi hraun upp á slétt- 
lendi kölluðu menn það jarðeld og héldu þar væri sjálfur 
jarðvegurinn að brenna, af þvi eldfim efni væru þar í jörðu. 
5*^0 er nú kunnugt að hvorutveggja er hið sama, á sléttlendi 
koma stórar sprungur i jörðu og á þeim myndast röð al eld- 
borgum, sem hraunleðjan brjzt upp um og er eðli þeirra 
gosa að öllu leyti eins og hinna, sem úr háum fjöllum koma. 
Magnús Stephensen sýndi. að nýju hraunin i Skaptafellssýslu 
höfðu runnið frá einu uppvarpi niður í byggð en orsökuðust 
ekki af neinum efnabruna i jarðarskorpunni á öllu hraun- 
svæðinu eins og margir héldu; hann sýndi líka að gjallhrúg- 
ur í hraunum niðri á láglendi voru engin aðaluppvörp eða 
gigir, heldur höfðu myndast af gufum þar sem mikið vatn 
eða raki varð fyrir hrauninu. 1 Magnús hélt að gosin öll 
mundu hafa komið úr einum einstökum stórum gíg efst á 
Siðumannaafrétti, en merkilegt er, að hann ekki skyldi sjá 
hina afarlöngu, geigvænlegu gígaröð, sem gaus, en líklega hafa 
þá legið svo miklar gufur yfir hraununum, að illt hefir verið 
að glöggva sig á gígunum. Seinast i bókinni lýsir höf. jarð- 
skjálftunum 1784 og eldgosinu fyrir Reykjanesi. 

Seinna ritaði Magnús Stephensen* sem kunnugt er, fjölda 
bóka og ritgjörða um ýmsar visindagreinir og var flest ætlað 


122—169. Ritdómur í Nyeste Kjöbenhavnske Efterretninger om lærde 
Sager 1787, bls. 667 — 664. Lovsamling for Island V, bls. 116 — 116. 

') Beskrivelse over den nye Vulcan o. s. frv. bls. 28 — 34. 

’) Ágrip af æfi Magnúsar Stephensens (Ný Fétagsrit VI. Kaup- 
mannahöfn 1846). Autobiographia Dr. Magnúsar Stephensens (Timarit 
Bókmenntafélagsins IX, bls. 197 — 268). Fjaltkonan III, bls. 31. 

alþýðu. Hér á ekki við að telja rit hans, vér munum aðeins 
lauslega geta þess, sem helzt snertir náttúru og landfræði ís- 
lands. Þó ekki sé eiginlega hægt að telja Magnús Stephen- 
sen náttúrufræðing. þá var hann þó fær í flestan sjó, hann 
hafði töluverða almenna þekking i náttúruvfsindum og reyndi 
að setja það er hann las um þau efni alþýðlega fram i tíma- 
ritum sinum og bókum, þó ritgjörðir hans opt væru stirðar i 
framsetningu af þvi honum lét aldrei vel að rita íslenzku, þá 
breiddu þær þó út margan nytsaman fróðleik, sem alþýða 
hvergi annarsstaðar átli kost á að sjá og má með sanni segja 
að enginn maður hefir fyrr né síðar gjört eins þrekmiklar 
tilraunir til þess að mennta alþýðu eins og Magnús Stephensen. 

A dönsku ritaði Magnús Stephensen tvær langar ritgjörðir 
um algenguslu húsdýr á íslandi 1 og um islenzkar þangteg- 
undir, sem brúka má til manneldis.* í hinni fyrri ritgjörð 
lýsir höf. islenzku sauðfé, nautgripum og hestum ; þar er gott 
og allitarlegt yfirlit yfir alidýrarækt á íslandi og er hún enn 
að mörgu fróðleg og mjög vel samin; þar er einnig lauslega 
drepið á helztu kvikfjársjúkdóma. Landbúnaðarfélagið danska 
hafði beðið Magnús Stephensen að rita um ætaí þarategundir 
á íslandi og er þararitgjörðin svar uppá spurningar þessar; 
ritgjörð þessi er einnig fróðleg og vel samin. Höf. skiptir 
hinum ætu þangtegundum í 3 aðalflokka: 1. söl, 2. marikjarna 
eða murukjarna, 3. fjörugrös. Aðrar þangtegundir eta menn 
ekki, nema stundum í hallæri kerlingareyru, ætiþang og reima- 
þara. Höf. lýsir hverri tegund fyrir sig og vísar i rit annara 
höfunda til lýsinga og mynda: 4 myndaspjöld með uppdrátt- 
um hinna helztu þangtegunda fylgja ritgjörðinni. Nákvæmast 
lýsir höf. sölvum og notkun þeirra að fornu og nýju. í rituin 
lærdómslistafélagsins lét Magnús Stephensen á stúdentsárum 
sínum prenta ritgjörð »um meteora eður veðráttufar* ; ritgjörð 

Magnui Sltphemen: Beretning om de vig'igste Huusdyr i Island 
(Veterinair-Selskabets Skrifter. Kjöbenhavn 1808. I. bls. 167 — 272). 

’) Magnut Stephenien: De til Menneske-Föde i Island brugelige 
Tangarter og i Særdeleshed Söl. Botanisk-oeconomisk beskrevne. Med 
4 Tavler (Det kongelige danske Landhuusholdnings Selskabs Skrifter. 
Nye Samling. I. Kbhavn 1808. bls. 487—620). 

þessi 1 er samantekin eptir ritum ýmsra lærdra náttúrufræð- 
inga og er hið fyrsla yfirlit yfir veðurfræði, sem prentað er 
á islenzku; fátt er þar þó þýðingarmikið, er Island snertir. 
í tímaritum sinum og í alþýðubókunum »Gaman og alvara« 
og »Vinagleði« ritaði Magnús Stephensen ýmislegt um almenna 
náttúrufræöi og landafræði, en fátt er þar um náttúru íslands. 
1 Klausturpóstinum eru þó nokkrar smáritgjörðir um islenzk 
grös og dálítið drepið á jarðfræði íslands, þó eru þar ekki 
neinar nýjar rannsóknir, efnið lekið úr ferðabók Eggerts og 
Bjarna og öðrum eldri ritum.* 


29. Staðaákvarðanir á íslandi og strandmælingar 
hinar fyrri. 

Flestir uppdrættir Islands, sem notaðir voru á seinni 
hluta 18. aldar voru byggðir á uppdrætti Knopfs (1734); kort 
hans var lagt til grundvallar, þó nokkrar breytingar væru 
gjörðar í hinu einstaka. Af uppdráttum þeirra tima nefnum 
vér aðeins fáeina.® Uppdrættir Bellins voru mikið notaðir 


*) Magnús Stephensen: Um meteora eflur veflráttufar, loptsjónir og 

aðra náttúrlega tilburði á sjó og landi (Rit lærdómslistafélagsins III, 
bls. 122—192). Til er ennþá handrit eptir Magnús Stephensen á dönsku 
um eðlisfræði, sem hann hefir sett saman eptir fyrirlestrum háskóla- 
kennaranna á námsárum sínum; >Compendium physicæ experimentalis 
longo labore et studio concinnatum Havniæ a Magno Stephanio annis 
ipsius academieis*. Lbs. 660-4°. 

*) Klansturpóstur 1820, bls. 160—162, 169-160; 1821. bls. 129— 
183. Magnús Stephensen heldur að nægð sé af járni og steinkolum á 
íslandi (Klausturpóstur I, bls. 161 — 164). í sama tímarili er stutt yfir- 
lit yfir jarðfræðisskoðanir manna i þá daga: »Gátur um aldur og um- 

biltingu vorrar jarðar* (Ktp. VII. bls. 2—10. 17—26). f’á hefir Magnús 
Stephensen ennfremur ritað um söl og ætiþang, fjallagrös, skelfisk, 
saltgjörð o. fl, í ritlingi þeim. sem heitir: >Hugvekja til góðra innbna 

á íslandi*. Kmhöfn 1808, 8vo, 24 bls. 

*) Af uppdráttum þeim sem gefnir voru út á 17. og 18. öld, nefni 
eg af ásettu ráði aðeins hina allra helztu; að Ivsa þeim öllum yrði of 
langt mál og á hér ekki við í þessari bók, af því ekki er hægt að láta 

erlendis og eins ýms önnur frönsk, hollenzk og ensk kort yfir 
norðurhöfin (t. d, Jan de Vos, G. von Keulen, d’ Anville, 
Kitchin, Crome, Bode o. fl.). fó uppdrættir þessir séu miklu 
betri en hinir eldri, er þeim þó í mörgu ábótavant, og bera 
keim hinna fyrri tíma. Arið 1752 gaf Horrebow út uppdrátt 
af íslandi, sem er byggður á korti Knopf’s og ennfremur lét 
Rnntzau greifi gjöra uppdrátt íslands 17(51 og var hann prent- 
aður í Niirnberg; 1 1772 gjörðu þeir Jón Eiríksson og Schönitig 
uppdrátt íslands, er fylgdi ferðabók Eggerts og Bjarna, og 
annar uppdráttur með nokkrum breylingum fylgdi ferðabók 
Olaviusar 1780, og höfðu þeir Jón Eiríksson og Ólafur Ólafs- 
son búið hann undir prentun. Eptir þeirn tveim uppdrátt- 
um, sem seinast voru nefndir, voru korl þau gjörð, sem fylgdu 
ýmsum útgáfum af ferðabók Uno von Troil og ýmsir aðrir 
stórir og smáir uppdrætiir. Kort Knopf’s, sem allir þessir 
uppdrættir eru byggðir á, er að mörgu mjög ónákvæmt bæði 
að því er upplendi snertir og strendur: staðaákvarðanir voru 
fáar og ónákvaimar og strendur landsins mjög settar af handa- 
hófi, kort þessi voru þvi sjómönnum að litluin notum og opt 
villandi; f þoku og dimmviðrum var það hiu mesta hætta 
fyrir sjófarendur að nálgast landið þar eð ekki var hægt að 
íeiða sig á, að strendur þess væri rétt settar á uppdráttunum. 

A 18. öld voru Frakkar þegar farnir að hafa töluverðan 
skipastól í norðurhöfum til fiskiveiða og 1767 sendi frakkneska 
stjórnin herskip til íslands til þess að gæta fiskimanna og 
veita þeim hjálp ef þyrfti. Foringi herskips þessa hét Kerguehn 
de Tremarec og hefir hann ritað bók* um sjóferðir sínar i 

eptirmyndir þeirra fylgja ritinu. Rannsóknir á uppdráttum, er ísland 
snerta, verða að biða seinni tíma. Atlmarga uppdrætti telur C. U. D, 
Eggers: Physikalische und statistische Geschreibung von Island. Kopen- 
hagen 1786, bls. 184—212. 

') Insulæ Islandiæ detineatio. Edita studio et impensis Homaniorum 
Heredum. Norimbergæ 1761. 

*) Ktrguelen de Tremarec: Relation d’un voyage dans la mer du 

Nord. Paris 1771-4°. fyzk útlegging: Des Herrn Kerguelen de Tremarec 
Beschreibung seiner Reise nach der Nordsee. Leipzig 1772, 8vo. Frönsku 
útgáfuna hefi eg ekki séð, i henni kvað vera ymsir uppdrættir og stranda- 
myndir, sem ekki eru í hinni þyzku. 

noróurhöfum á árunum 1767 og 1768. feir Kerguelen dt 
Tremarec fengu storma mikla i hafi og kulda þegar norðar 
dró, þvi hafís lá þá við ísland, koinu þeir um miðjan maí 

1767 upp að Suðurlandi og sigldu svo vestur fyrir Iand inn 
á Patriksfjörð og mældu þar höfnina og næstu annes. Stormar 
gengu þá miklir og urðu 36 fiskiskip að leita hælis á Patriks- 
firði; segir höf. að þá hafi 80 frönsk og yfir 200 hollenzk skip 
verið við fiskiveiðar á fiskimiðum við fsland. Frá Patriksfiröi 
héldu þeirtil Bergen i Noregi um miðjan júnimánuð, en komu 
aptur til íslands í ágústmánuði upp undir Austfirði. Vorið 

1768 fór Kerguelen de Tremarec nýja ferð til íslands og kom 
4. júní aptur á Patriksfjörð. voru þeir við Vestfirði framan 
af sumri eins og fyrra árið, brugðu sér svo til Noregs, fóru 
þvínæst upp að Austfjörðum og síðan heimleiðis. 

Kerguelen de Tremaree gjörði ymsar mælingar á Vest- 
fjörðum og nokkrar staðaákvarðanir, hann bendir einnig á 
stórvillur i sjóbréfum þeiin, sem þá voru notuð, og athugar 
skekkju segulnálar, hann telur og upp helztu hafnir fyrir 
austan og vestan og lýsir þeim dálitið, nöfnin eru flest bjöguð, 
enda eru þau tekin eptir sögnum útlendra fiskimanna, frakk- 
neskra og hollenzkra. Höf. lýsir íslandi og íslendingum all- 
ítarlega, en ekki er margt nýtt í lýsingu hans, þvi hann fer 
í flestu eptir Horrebow, en leitast þó við að hafa sjálfstæða 
skoðun í ýmsu og er yfir höfuð að tala óhlutdrægur í dóm- 
um sínum. Tremarec er alllangorður um ísmyndun, orsakir 
norðurljósa o. fl. og eru skoðanir hans i þessu efni æði undar- 
legar eins og við mátti búast. Eptir því sem höf. segir, hefir 
vorið 1767 verið rnjög kalt á íslandi og hafísar við land, og 
lá ís á Patriksfirði 14. mai. Höf. talar um hreyfingu skrið- 
jökla á Islandi og þykir hún mjög undarleg: »Ef menn t. d. 
rekja spor manns, sem degi áður hefir gengið yfir þessi fjöll, 
þá hverfa stundum förin allt i einu við ógurlega stóra ís- 
hrúgu, sem ómögulegt er að ganga yfir, en fari maður kring- 
um þenna íshól og svo upp á við hægra eða vinstra megin, 
þá taka för ferðamannsins sig upp aptur á sömu hæð og í 
hiuni sömu beinu línu eins og hinu megin; þetta sannar að 
íshrúgan var þar ekki hinn fyrra dag. Menn verða að játa 

að slik fyrirbrigði eru mjög undarleg*. Tremarec lýsir einnig 
fiskiveiðum úllendiuga við ísland og fiskverkun þeirra; fisk- 
urinn var afhöfðaður og slægður jafnóðum og hann kom úr 
sjónum og saltaður niður i lunnur. Við Fuglasker urðu fyrir 
þeim Tremarec hvalir nokkrir og lét skipstjóri skjóta á þá 20 
fallbyssuskotum »lil þess að æfa skotliðið* og særðust nokkrir 
hvalirnir, en ekki er þess getið að Frakkar hafi banað neinum 
hvalnum. Höf. getur þess meðal annars að skipslæknirinn 
hafi hjálpað mörgum sængurkonum á Islandi og segir hann 
að margar deyi af barnsförum sakir læknaleysis og var það 
ekki undarlegt í þá daga. íslendingar eru segir hann flestir 
heilsulitlir eptir fimtugt og flestir deyja af brjóstveiki, skyr- 
bjúgi og harðlifi. Flesta sjúkdóma, sem að bana verða, kalla 
þeir landfarsótt (landfarsak). Aðalfæða íslendinga er að sögn 
Tremarec’s þorskhausar á sumrum og kindarhausar (svið) á 
vetrum, búkana af þorskunum og kindunum leggja þeir inn i 
verzlanirnar. 

Tremarec hefir gjört sér far um að grennslast eptir ýmsurn 
eyjum, sem standa á fornum uppdráttum í hafinu kringum ís- 
land. Frá Vestfjörðum sigldi hann þangað sem »Gouber- 
mannsevjar* 1 (Gunnbjarnarsker?) áttu að vera eptir sjóbréf- 
unum, fann engar eyjar, en 140 faðma dýpi. »Eyjar þessar 
voru að sögn íslendinga 9 að tölu og aóeins 4 mílur frá Is. 
landi, en þær hafa sokkið við jarðskjálfta*. Við Austurland 
leitaði Tremarec að eynni *Enkhuysen*, sem þar átti að vera 
eptir sjóbréfunum, en fann hana heldur ekki sem eðlilegtvar; 
getur hann þess til að hún muni lfka vera sokkin fyrir löngu, 
því í hin seinustu 30 ár hafi um 500 fiskiskip farið þar um 
árlega og ekki orðið hennar vör; höf. segir lika að það geti 
verið að eyja þessi hafi aldrei verið til, en menn hafi í þoku 
ímyndað sér að stór ísjaki væri eyja eða þá skerið Hvalsbak 
hafi verið gjört að eyju A uppdrælti þeim seni fylgir bók 
K. de Tremarec’s er eyja þessi þó sett fyrir austan ísland 

') Á korti Bellins 1761, sem Tremarec notaði, eru eyjar þessar 
látnar vera örskammt fyrir utan vesturströnd íslands, en >Enkhuysen* 
alllangt frá austurströndinni. 

og sötnuleiðis ey ein 25 milur beint suður af Revkjanesi, sem 
á að hafa sést 1713 og 1734, en þar langt suður af er »Land 
van Bus«, sem til er á mörgum hollenzkum sjóbréfum, og 
var eyja sú líklega hin síðasta endurminning um Frísland 
sællar minningar, sem úr Zeni kortum komst inn i flest 
sjóbréf. 

Árið 1771 gjörði frakkneska stjórnin út herskip undir 
forustu Verdun de la Crenne og fylgdu honum ýmsir fræði- 
menn. 1 Atti leiðangur þessi að rannsaka höf og strendur 
viðsvegar urn heim og gjöra ýmsar tilraunir með verkfæri til 
sjómælinga, sérstaklega átti að reyna sigurverk, sem menn 
þá nýlega voru farnir að nota til lengda-ákvarðana á sjó. 
Voru þeir félagar 2 ár i leiðaugri þessum, fóru viða um höf, 
og komu meðal annars til íslands og gjörðu þar margar nyt- 
samar og þýðingarmiklar rannsóknir og mælingar, má svo 
heita að þeir legðu hinn fyrsta grundvöll undir sjómælingar 
hér við land. Þeir sýndu fram á mikla skekkju á hinum 
eldri uppdráttum íslands að því er snerti legu slrandanna, 
þeir mældu sumstaðar dýpi og rannsökuðu botninn, þeir 
gjörðu marga góða uppdrætti af strandsýn íslands og mældu 
nákvæmlega hnattstöðu ýmsra fjarða, annesja og höfða, eink- 
um vestan til á landinu, því þeir komu til Vestfjarða og fóru 
suður með; yfirleitt voru rannsóknir þeirra þýðingarmikiar og 
urðu hvöt til nákvæmari strandmælinga á Islandi en áður 
hölðu verið gerðar. í bók þeirra er einnig dálítið um landið 
og þjóðina en það er þýðingarlítið. 

Óvissan um legu íslands og hnattstöðu gjörði það óhjá- 
kvæmilegt að áreiðanlegar hnattstöðumælingar væri gjörðar, 


') Voyage fait par ordre du roi en 1771 et 1772 en diverses parties 
de l’Europe, de l'Afrique et de l'Amerique pour vérifier l'utilité de 
plusieurs méthodes et instruments, servant á déterminer la latitude et 
la longitude, tant du vaisseau que des cðtes, isles et écueils qu’on 
reconnoít: suivi de recherches pour rectifier !es cartes hydrographiques. 
Par Mrs De Verdun de la Crenne, de Borda et Pingré. Tome I— II. 
Paris 1778 - 4 °. I’ar er um ísland i I. bls. 243—270 og II, bls. 246 — 
267. Á tab. 17—21 eru margar stranda og fjallamyndir af Snæfells- 
jökli, Reykjanesi, Eldey, Vestmanneyjurn, Dyrhólaey o. fl. 

og var það eðlilegt hlutverk stjórnarinnar, að sjá um að það 
væri framkvæmt. Eins og fyrr var getið var Horrebow sendur 
til íslands 1749 og átti hann að undirbúa mælingu landsins 
með stjörnuathugunum. Mælingar Horrebow’s voru þó engan 
veginn fullnægjandi og því var landsnefndinni (1770) fenginn 
Eyjólfur Johnsonius til fylgdar og átti hann að halda athug- 
ununum áfrain. Sakir annara starfa varð þó litið úr þessu 
áformi og var þá ákveðið að kotna á fót fastri athuguna- 
stofnun á Islandi og átti Eyjólfur að veita henni forstöðu; 
Eyjólfur dó ungur 1775, en þá tók Rasmus Lievog við af 
honum og hélt hann athugunum áfram til 1H05, þá fór hann 
aptur burt héðan af landi. Stofnun þessi varð þó að minni 
notum en menn höfðu búizt við, enda virðist stjórnin í þessu 
efni hafa verið fremur áhugalitil og mjög föst á ötlum fjár- 
framlögum. sem nauðsynleg voru. f’ýðingarmeira var það, að 
stjórnin frá því 1770 lét fara að mæla strendur landsins í 
samanhengi til þess að undirbúa áreiðanleg sjóbréf. Bæði 
Skúli Magnússon og aðrir höfðu haldið því fram hve mikla 
nauðsyn bæri til þessa, en drjúgust hvötin mun þó hafa verið 
mælingar og rannsóknir Frakka, þær sýndu glögglega að ekki 
mátti við svo búið standa, skipaferðir og siglingar við ísland 
voru þá orðnar svo miklar að hin mesta hætta stóð af illum 
og ónógum sjóbréfum. Vér munum þvi næst leitast við að 
skýra nokkuð nákvæmar fra framkvæmdum og tilraunum 
stjórnarinnar i þessa átt. 

Eins og vér áður gátum var landsnefndinni fenginn skrif- 
ari, er Eyjólfur Johnsonius hét, átti hann að vera nefndar- 
mönnum til aðstoðar og um leið átti hann að gjöra ýmsar 
athuganir og mælingar, er snertu stjörnufræði, einkum þær er 
orðið gátu til þess að ákveða slöðu iandsins á hnettinum. 
Eyjólfur Jónsson var sonur Jóns lögréttumanns Vigfússonar á 
Háfafelli i Hvítársíðu 1 og útskrifaðist úr Skálholtsskóla 1757, 
mun hann litlu siðar hafa farið til háskólans og stundað þar 
stærðfræði og stjörnufræði. Vér höfum mjög litið getað 
fundið um æfi hans, en það er þó auðséð, að hann hefir verið 


') Lbs. nr. 291-4°. 

7 


Digitized by Google 



98 


efnilegur madur og vel látinn. 1 Erindisbréf Eyjólfs Jónssonar 
er gefiö út í Kaupmannahöfn i júnimánuði 1770* og átti hann 
að gjöra margt, og það fleira en sjáanlegt væri að hann gæti 
aðstaðið. Eyjólfur átti að mæla pólhæðir hvar sem hann gæti, 
og helzt opt á sama stað; hann átti að mæla horn miili ýmsra 
staða og grunnlinur og ákveða þríhyrninga, sem gætu orðið 
undirstaða undir nánari landmælingu síðar. Hann átti enn- 
fremur að mæla lengdarstig þar sem hann gat því við komið 
og voru honum i því skyni fengin tvö »kronometra« ; hann 
átti auk þess að gjöra veðurathuganir og mæla hæð fjalla, 
hann álti að athuga norðurljós og einkum í hverri átt ljós- 
boginn væri og á hverjum tíma, grennslast eptir hæð sævar- 
falla og halda nákvæma bók yfir athuganir sinar. Þjón fékk 
Eyjóll'ur til aðstoðar og loforð frá vísindafélaginu að það 
mundi mæla með honum við stjórnina, ef hann leysti verk 
sitt vel af hendi. 

Það eru lítil líkindi til að Eyjólfur Johnsonius hafi getað 
sinnt þessu öllu meðan á nefndarstörfunum stóð, en af því 
stjórninni var umhugað um að tilgangurinn næðist var ákveðið 
að Eyjólfur framvegis skyldi dvelja á Islandi og starfa að 
stjörnuathugunum og mælingum; hafði hann sökum veikinda 

') í stiptsskjalasafni (VI, nr. 194) er bréf frá Magnúsi Gístasyni 
amtmanni til stjórnarinnar dags. 26. mai 1764; þar getur hann þess, ad 
nóg sé af málnii og tnálmefnum á íslandi. margar nytsamar leir- og 
jarðtegundir og sumir hafi jafnvel fundtð silfur. Amtmaður kvartar 
undan því að slíkt sé ekki rannsakað og enginn íslendingur hafi enn 
stundað námuvisindi; hann stingur þvi uppá. að stjórnin láti nokkra 
istenzka stúdenta við hásknlann stunda steinafrœði og málmlræði og að 
einn eða tveir af þeim séu látnir dvelja við námur í Noregi uns þeir 
eru orðnir fullnuma. svo þeir geti siðar notað kunnáttu sína áíslandi; 
um leið ættu þeir að læra skógarplöntun og akuryrkju. Magnús Gisla- 
spn getur þess að þá sé mjög gáfaður og efnilegur námsmaður við há- 
skólann, sem heiti Eyjólfur Johnssonius og megi mikils vænta af houum. 
ef hann fái næga kennslu, vill amtmaður senda hann lil náma i Noregi 
og segist fullviss um, að hann muni siðar meir finna og uppgötva 
margt nj'tt og nytsamlegt á íslandi. 

’) Lovsamting for Island III. bls, 684—89. f’ar er prentað regislur 
yfir verkfæri þau. sem hann hafði meðferðis. Sbr. Olavii Oecon. Rejse. 
Formáli hls. 161 — 165. 

orðið eptir á íslandi þegar hinir nefndarmennirnir sigldu. 
Eyjólfur fékk þá vonarbréf fyrir Staðarstaó er síra Jón Magnús- 
son (1715—1796) dæi eða segði af sér, og var ákveðið að þar 
á Staðarstað skyldi reisa hús til athugunar og íbúðar og 
Eyjólfur átti auk preststekjanna að hafa 80 dali í laun; þó 
átti hann að halda aðstoðarmann og kenna honum undir- 
stöðuatriðin í stjörnufræði. Um leið og þessar ákvarðanir voru 
gjörðar (21. mai 1772) fékk Eyjólfur nýtt erindisbréf með 
svipuðu efni einsog hið fyrra, þar var honum meðal annars 
boðið að skrifast á við stjörnufræðiskennara háskólans og 
visindafélagið og fara eptir fyrirmælum þeirra hvað athuganir 
snerti; hann átti ennlremur að senda afskript af athuganabók 
sinni til visindafélagsins, en sýna stiptamtmanni frumritið ár- 
lega á alþingi. Stiptamtmaður átti að afhenda Eyjólfi hin 
stærri verkfæri, en að því er snerti smáverkfæri og bækur 
átti hann að snúa sér til visindafélagsins. 1 Úr ákvörðunutn 
þessum og fyrirætlunum varð þó lílið og aldrei varð neitt af 
húsbyggingu á Staðarstað. Thodal stiptamtmaður skrifaði 
stjórninni næsta ár (6. mai 1773) og tjáir henni að Eyjólfur 
hafi optast verið veikur og stingur um leið upp á þvi að at- 
hugunarslaðurinn sé settur nærri Bessastöðum, þar sé fólks- 
fleira og hægra að hafa eptirlit, en hins vegar muni Eyjólfur 
sakir heilsuleysis varla vera fær um að þjóna prestsembætti. 8 
Stjórnin féllsl á þessa uppástungu og getur þess, að líklega 
mundi heppilegast að nota turninn á Bessastaðakirkju, sein 
þá átti að fara að byggja, fyrir stjörnuturn, ekki varð þó af 
þessu sakir kostnaðar. Evjólfi var nú veitt ókeypis ábúð á 
Lambhúsum og vonarbréfið fyrir Staðarstað var kallaó aptur, 
en ákveðið að laun stjörnumeistarans hækkuðu úr 80 dölum 
upp í 100 dali frá þeim degi er Staðarstaður yrði laus(!). 3 
Ekki hafði Eyjólfur þó nein not af þessu kostaboði stjórnar- 
innar, 20 dala launahækkunina fékk hann aldrei, þvi hann 


') Lovsamling for Island III, bls. 768 — 773. Vatnsíjarðarannáll 
yngri hdrs. J. S. nr. 39, fol. 

’) Lovsamling for Island IV, bls. 12 — 13. 

*) Lovsamling for Island IV, bls. 99 — 101, 102. 

7* 

sálaðist 1 ágústmánuði 1775. en Staðarstaður losnaði ekki fyrr 
en 1796.' Öll störf stjórnarinnar í þessu efni gengu svo sein- 
látlega, að Eyjólfur mun litið hafa getað gjört og ekki var 
farið að eiga neitt við byggingu stjörnuhússins þegar hann dó. s 

fó nú þetta færi svona, þá vildu visindamenn í Kaup- 
mannahöfn ekki láta hugmyndina um stjörnuhús á Islandi 
falla niður. Horrebow, kennari i stjörnufræði við háskólann, 
ritar stjórnarráðinu 4. maí 1776 og stingur uppá, að íslenzk- 
um stúdent, Eyjólfi Jónssyni Moe (eða Moh). 8 sem lært hafi 
úrsmiði i Höfn. sé veitt laun þau sem Eyjólfi Johnsoniusi voru 
ætluð. sem styrkur til þess að nema stærðfræði og æfa sig í 
stjörnuathugunum, hyggur Horrebow að Eyjólfur þessi muni 
svo siðar geta orðið hæfur til að takast á hendur stjörnu- 
fræðisembættið á íslandi. Stjórnin samþykkti veitingu þessa 
fyrst um sinn fyrir eitt ár. 4 Ekki varð þó kápan úr þessu 
kiæðinu; þegar Evjólfur Moe var húinn að fá stvrkinn út- 
borgaðan missti hann allan áhuga á stjörnufræði, vanrækti 
fyrirlestra og fékkst ekki til að koma á Sívalaturn til æfinga 
i stjörnufræði þrátt fyrir itrekaðar áminningar. Horrebow lét 
samt ekki þar við sitja en mælti með Rasmtts Lievog að hann 
væri sendur til íslands vorið 1779 til þess að taka við starfi 
því, sem Eyjólfur Johnsonius hafði dáið frá. Horrebow segir 
að Lievog hafi tekið góðum framförum í stjörnufræði og stærð- 
fræði, sé æfður i stjörnuathugunum og kunni að gjöra við 
verkfærin, ef á þurfi að halda. Stjórnin féllst einnig á þessa 

‘) Bjarni landlæknir Pálsson getur um andlát Eyjólfs Jónssonar á 
þessa leið: »Enginn veit hvað átt hefur fyrr en misst hefur! og svo 

mun margur sakna mannæru, hugvits, lærdóms og handa Jonssoniusar. 
sem allt var exstans supra vulgus og er það þó sárast að enginn er af 
slíkum manni fullkomin kopían, já ekki mér sjáanlegur utanlands neinn, 
sem trúandi sé fyrir hans station*. Æfi Bjarna Pálssonar bls. 97 — 98. 

’) Uno von Troil segir, að Eyjólfur Jónsson hafi fundið upp sér- 
stakan kíki og notað í hann íslenzka hrafntinnu í stað reykglers. Bref 
rörande en resa til Island bls. 40 og 247. 

’> Eyjúlfur þessi mun hafa verið sonur Jóns conrectors Vigfússonar 
í Árkvörn, hann útskrifaðist úr Skálholtsskóla 1770 og varð siðar skóla- 
haldari á Amager. Lbs. nr. 291-4°. 

4 ) Lovsamling for Island IV, bls. 277 — 278. 

uppástungu og var nú samið nýtt erindisbréf fyrir Lievog 
með svipuðu efni eins og þau, er Eyjólfur Johnsonius hafði 
fengið. Lievog átti aö gjöra stjörnuathuganir af ýmsu tagi og 
taka eptir myrkvum Jupiters tungia til þess að reikna af þeim 
lengdarstig; auk þess átti hann að gjöra veðurathuganir og 
margt fleira. Launakjör Lievogs voru hin sömu (80 rd.) og 
ókevpis ábúð á Lambhúsum. 1 

Rasmus Lievog fór til ísiands um vorið 1779, en seint 
gekk stjórninni að koma öllu því i lag er þurfli. Arið 1781 
skrifar Thodal stjórninni og segir að nú sé búið að byggja 
íbúðarhús á Lambhúsum með stofu, svefnherbergi. anddyri, 
eldhúsi og lopti; enufremur hafði þar verið ræst fram mýri 
og hlaðinn túngarður kringum túnið. Allt þetta kostaði 373 
rd., en Thodal segir að miklu meiru muni enn verða að til- 
kosta áöur Lambhús komist i gott stand og búið sé að rækta 
mýrarnar þar í kring. Enn þá var eptir að byggja stjöinu- 
turninn og heldur Thodal að hann muni kosta löO rd„ svo 
ekki hefir verið ætlast til að hann vaui mjög glæsilegur eða 
stórkostlegur. A þessum árum hefir Lievog því átt örðugt 
með að gjöra verulegar athuganir, er allt þaó, sem bygging- 
arnar snerti, lenti í undandrætti og vanrækslu. Thodal stakk 
ennfremur upp á því að barnaskóli væn stofnaður af gjafafé 
Thorkillii á Lambhúsum og vill láta Lievog vera skólameist- 
ara og svo vill hann láta setja undirkennara, sem auk kennsl- 
unnar átti að aðstoða Lievog við mælingarnar. Stjórnin féllst 
þó ekki á þetta, þvi það var auðséð að skólakennslan og 
mælingarnar gátu ekki sameinast, hvorttveggja hlaut þá að 
verða kák. Lievog var þá veitt 20 dala launaviðhót og nú 
var gjörður fullnaðarúrskurður um byggingu mælingahússins, 
átti að smiða það eptir uppdrætti Bugge prófessors 10 álna 
langt og 8 álna breitt, á því áttu að vera tvær þverrifur með 
hlemmum, sem stjörnukíkirarnir gátu gengið út um : til bygg- 
ingarinnar voru veittir 400 dalir.’ Að öllum líkindum hefir 

') Lovsamling for Island IV. bls. 462—463. 479 — 81. Sbr. Vatns- 
fjarðarannáll yngri hdrs. J. S. nr. 39. fol. 

*) Lovsamling for Island IV. bls. 686— 588. 

húsið verið smiðað á næstu árum og hefir Lievog siðan getað 
gjört athuganir sínar i næði. I konungsbréfi 20. júni 1788 1 
er þess getið, að stjörnuturn í Vardöhus í Noregi sé þá lagður 
niður og hefir Thomas Bugge pröfessor stungið upp á, að 
Basmus Lievog væri veittir þeir 100 dalir til launabótar, sem 
stjörnufræðingurinn i Vardö hafði haft, segir hann að Lievog 
sé þess mjög maklegur sakir dugnaðar og iðni. í*ar er þess 
einnig getið, að verkfæri séu fá á Lambhúsum og nærri ónýt 
og stingur Bugge upp á að ný verkfæri séu keypt og sum af 
verkfærunum frá Vardö send til íslands. Ekki er gott að sjá 
hvort nokkuð hefir orðið úr þessu. Hinn 11. october 1791 
kom Sveinn Pálsson að Lambhúsum og getur þess í ferðabók 
sinni,* að Lievog barmi sér yfir að hann hafi engin brúkleg 
verkfæri og fái þau ekki þó hann árlega kvarti. 

Prátt fyrir örðugar kringumstæður gjörði Rasmus Lievog 
allar þær athuganir. sem hann gat. Athuganabók hans um 
árin 1779 — 1794 er ennþá til * Par er verkfærunum nákvæm- 
lega lýst og allri aðferð við athuganirnar, þar er ritað um 
margar stjörnumælingar og veðurathuganir gjörðar daglega á 
árunum 1779 — 88 kl. 6 f. h., kl. 12 og kl. 6 e. h. og stund- 
um á nóttu; Lievog hefir einnig grennslast eptir skekkju 
segulnálar, sævarföllum o. fl.; hæsta flóð á Alptanesi 11. sept. 
1779 kl. 6 e. h. var 10 1 /* danskt fet. f marzmánuði 1787 
mældi Lievog Reykjavík og gjörði uppdrátt af bænum, sem 
enn er lil. 4 Uppdráttur þessi er nákvæmur og hefir mikla 
sögulega þýðingu fyrir Reykjavík. Sjálfur bærinn var þá 
varla annað en tvær húsaraðir beggja megin við Aöalstræti, 


') Lovsamling for Island V. bls. 640 — 641. 

’) Si-einn Pálnson : Journat holden paa en Natnrforskerrejse i Is- 

land I, bls. 42. Hdrs. Bókmf. í Kmhöfn. 

*) Rasmus IÁevoq: Astronomiske og meteorologiske Observationer 
gjorte paa Bessastaðir og Lambhus fra September 1779 til Aarets 
Slntning 1794. Hdrs, Bókmf. í Kmh. nr. 234-4°. 

*) Rasmus Lievog: Kort og Grundtegning over Handels Stædet 

Beikevig i lsland med angrendsende Hunsmænds Pladser, som efter 
Kongelig allernaadigste Befa'ning skal anlegges til Kjöhstæd. Optaget 
1787 af Rasmus Lievog Observator Astronomie. Hdrs. J. S. III, nr. 2 ». 

þar voru verksmiOjurnar og j ! ms geymsluhús þeirra, kaup- 
mannshús eitt og húð; verzlunarhúsin voru þá komin í land 
úr Orfarsey, en á ev þeirri voru þá 4 bæir (Heimabær, Hóls- 
hús, Steinhóll og Eyrarhús) og 2 timburhús svðst. Revkja- 
víkurskólinn fyrri slóð á milli Hólakots og Melshúsa og lugt- 
húsið þar sem nú er landshöfðingjahús, en þinghús nokkru 
sunnar. Kirkjan stóð i kirkjugarðinum þar sem hús bæjar- 
fógetans nú stendur. Rasrnus Lievog dvaldi á Islandi til 
18C5, þá fór hann héðan alfarinn og stofnunin lagðist niður. 1 

Hinar eiginlegu strandamælingar byrjuðu vorið 177H. f*á 
var Hans Erik Minor* skipstjóri sendur til íslands og varð 
honum mjög mikið ágengt. Minor byrjaði mælingarnar við 
F'uglasker og mældi það sumar strendur allar og hafnir að 
Borgarfirði, gjörði samanhangandi sjókort yfir strandlengjuna 
alla og sérstaka uppdrætti af höfnum og vikum; hann samdi 
einnig lýsingu þessa alls og rannsakaði grynningar og boða, 
flóð og fjöru o. fl. og gjörði uppdrætti vfir landsvn á þessu 
svæði. Næsta sumar (1777) hélt Minor störfum sinum áfram 
og hafði Friiser teiknara sér til aðstoðar, mældi hann nú 


') Mngnus Stephensrn: Island i det 18de Aarhundrede bls. 9. í 

lögþingisbnkinni 1794, hls. 63. er getið um konunglega staðfestingu á 
aríleiðsluskrá. er R. Lievog og kona hans, Hedevig Morland, höfðu gjört 
2. des. 1785. Arið 1800 var árgjald það, er Lievog (eíns og Eyjólfur 
Johnsonius) hafði haft af Staðarstaðarprestakalli (25 rd. 48 sk.). tekið af 
honum. Lovs. f. Island IV. bls 420—421. 

’) Olarii Oeconomiske Rejse Formáli. bls 138 — 146. M. Stephen- 
sen : Island i det 18de Aarhundiede Kbhavn 1808, bls. 2—13. In- 
struction for Skipper Hans Erik Minor ved Opmaalingen af Islands 
Kyster og Havne. Kbhevn i April 1776 (Lovsamling for Island IV, bls. 
267—262). Erindisbréf þetta endar svo: «Han maa paa Alting anvende 
sin yderste Flid og i de under Arhejdet mödende Besværligheder og 
Fatiguer stedse forestille sig. at dette hans Arbejde i Tiden endog kan 
blive bedömt af fremmede Naiioner. og at dets Fuldkommenhed altsaa 
vil geraade ei alene liarn selv. men endog Fædrenelandet til sand Ære 
og Fordel, ligesom og. at mange Tusinde Söfarendes Liv og Gods kan 
ved sammes Nöiagtighed herefter, lige indtil den sildigste Efterslægt 
blive reddet, bvilke da derfor vtl velsigne ham i hans Grav*. Sbr. 
ennfremur Lovs. for Island IV, bls. 363 — 366. Til mælinga þessara 
voru árlega veittir 2300 rd. og fyrsta árið 1800 rd. til verkfærakaupa. 

strandlengju alia frá Borgarfirði norður fyrir Snæfellsnes til 
Narfevrar við Alptafjörð og gjörðu þeir félagar nú uppdrætti 
yfir Faxaflóa allan og Snæfellsnes og rituðu lýsingar þar að 
lútandi. Sumarið 1778 ætluðu þeir Minor að halda áfram 
starfi sínu, en þá varð það stórslys um vorið (17. mai 1778) 
að þeir Minor og Friiser ásamt 4 hásetum drukknuðu i Hafnar- 
firði, ætluðu þeir í hvassviðri og stórsjó að sigla á báti út að 
skipi sinu, seni lá þar á höfninni, en bátinum hvolfði nærri 
skipinu og áhöfnin drukknaði. þetta var hinn mesti mann- 
skaði, öllum ber saman um að Minor hafi verið mikill dugn- 
aðarmaður og vel látinn af öllum, enda hafði honum þegar 
mikið áunnizt. Árið 1788 gal' Páll Löwenörn út sjóbréf Minors 
og nokkuð af strandalýsingum hans. 1 

Eptir dauða Minors varð hlé á mælingunum, því vorið 
1779 átti að senda tSören O. Maíling til íslands til þess að 
halda verkinu áfram,* en hann dó í Kaupmannahöfn rétt áður 
en skipið átti að Ieggja á stað. Um sama levti sem Minor 
byrjaði mælingar sínar á Vesturlandi tóku Danir einnig að 
mæla Austfirði. Sumarið 1776 fóru dönsk herskip þar fram 
með ströndum og inn á firði til mælinga og var Wleugel 


') Voxende Kaart over en Deel af den westlige Kyst af Island fra 
Fugleskiærene til Stikkesholnt optaget af H. E. Minor 177(5 — 77 og med 
astronomiske Observationer samt Længder ved Söe Ulire forliedret Udg. 
fra det kgl. Sökort Archiv 1788. 2 Blade. Speciel Kaart fra Kiarlanæs 
til Mölshöfde befattende Kotle-Fiord. Ilolmens Havn og Skiæria Fiord 
beliggende udi Faxe Bugten i listand optaget af H E. Minor 1776. 
Udg. fra d. kgl. Sökort Archiv 1788. Kaart over Hval- Borger- og 
Strauns Fiordene udi Faxe Buglen i listand opmaalt af H. E. Minor 
1776. Udg. fra det kgl. Sökort Archiv 1788. Kaart over Indseylingen 
til Grönne Fiord, Kolgraver Fiord, Cumhervoog og Stikkesholm beliggende 
i breede Bugten i lislaud optagen af H. E. Mnwr i 1777. Udg. fra 
det kgl. Sökort Archiv 1788. í handrilasafni M. Stephensens á háskóla- 
bókhlöðu í Kaupmannahöfn nr. 68 fol. er »ií. E. Minor: Udtog af 

Opmaalings Journalen holden paa Briganlin Skihet Postellionen inde- 
holdende Beskrivelser over Indseglinger med videre*. 91 hls., fol. 
Lj’sing á vogum, höfnum. ströndum og fjörðum. hyrjar meö Eldey og 
Geirfuglaskerjum og endar með Hraunsfirði. 

2 ) Lovsamling for Island IV. hls. Jö4. 

admiráll foringi þeirra, 1 þeir gjöröu uppdrmtti af Loðmundar- 
firöi, Seyðisfirði, Fáskrúðsfirði og Breiðdalsvik og yfirlits sjó- 
bréf af ströndinni frá Vestur-Horni til Borgarfjarðar og Iét 
sjóbréfasafnið siðar prenta þessa uppdrætti. 

Arið 1786 kom Páll Löicenörn (1751 — 1826) admiráll til 
íslands og skoðaði allmikið af suður og vesturströndum 
landsitis. Páll Löwenörn var merkismaður og dugnaðarmaður 
hinn mesti, hann hafði verið i franskri herþjónustu undir for- 
ustu Verdun du la Crenne. þess er l'yrr var getið. A Islands- 
ferðinni var lautenant Chr. Th. Egeile (1761 — 1603) með 
Löwenörn. hann hafði vetrarvisl á íslandi og rannsakaði með 
lautenant Bothe Dýrafjörð og Skulilsfjörð.* A ferð þessari 
kynnti Löwenörn sér slrendur Islands, svo hann gat 1788 
búið sjóbréf Minor’s undir prenlun, þau sem fvrr gátum vér; 
hvað staðaákvarðanir snerti studdist hann við eigin mælingar 
og mælingar Verdun de la Crenne’s, því Minor hafði sjálfur 
aðeins gert fáar hnattstöðumælingar. Um leið og Löwenörn 
gaf út sjóbréfin rilaði hann bók um vesturströnd Isiands til 
leiðarvisis fyrir sæfarendur og fylgja riti þessu margir upp- 
drættir af höfnum og landsýn á þessu svæði. Ritið er mjög 

‘) Kaart over I.odmunderfiord og Seidisfiord paa Ost-Kanten af Iisland. 
Efter det kgl. Admiralitets-Collegii Ordre optaget i Junij 1776 af Otfi- 
ciereme og Cadetterne paa Fregatten Kiel. S. K. A. Kaart over 
Fasskrudsfiord paa Ost-Kanten af Iisland optaget 1776 efter det kgl. 
Admir Cotl. Ordre med Fregatten Kiel under Capitain Wleugels 
Commando ved Lieutenant Krieger tilligemed endeel Cadetter. Graveret 
af 0. N. Flint. S. K. A. Víaart over Breidals Buglen paa Ost-Kanten 
af lisland med de derudenfor liggende 0er og Skier. Efter Admir. Coll. 
höye Ordre optaget med Fregatten Kiel 1776 under Söe Capilain Wleugels 
Direclion ved Sec. Lieut. Stub tilligemed endeel af Cadetterne. Grav. 
af 0. N. Flint. S. K. A. Kaart over Endeet af Öst Kyslen af lisland 
fra Westre Horn og til Borgarfiord aflagt efler endeel Ohservationer 
med den kgl. Fregat Kiel i Aaret 1776 af Com. Capit. P. J. de ii'leugel 
udg. fra S. K. A. i Marts 178ö. Slukket af 0. N. Flint Med Beretning. 
2 Blade i 4°. 

’) Þeir Löwenörn og Egede gjöröu á þessum árum tilraunir til aft 
komast að austurströnd Grænlands. Shr. Chr. Th. Egede: Rejse- 

beskrivelse til Öster-Grönlands Opdagelse. Khhavn 1789-8vo. Grönlands 
historiske Mindesmærker III, bls 761 — 769. 

vel úr garði gjört og i þvi mikill fróðleikur um strendur 
landsins og var það mjög gagnlegt fvrir sjómenn og landfræð- 
inga, enda hið fyrsta rit um ísland af þvi tagi sem gefið var 
út. 1 í viðbadi aptan við bókina er stutt lýsing stranda og 
hafna á suðurströnd Islands og Vestfjörðum og hefir höf. 
safnað þar allri þeirri þekkingu, sem hann og aðrir i þá daga 
höfðu aflað sér um þessi héruð. Löwenörn gaf út mörg 
ágæt rit um strendur íslands og mun þeirra siðar verða getið. 


30. íslenzkar landlýsingar og náttúrufræðisrit 
eptir íslendinga. 

A seinni hluta 18. aldar fór menntalíf íslendinga töluvert 
að dafna á ýmsan hátt og bar einna mest á því meðal ís- 
lendinga i Kaupmannahöfn, enda var það eðlilegt, þardvöldu 
þá margir gáfaðir íslendingar, sumir við háskólann og sumir 
að staðaldri í dönskum embættum: þar voru meiri tæki til 
að afla sér menntunar heldur en heima á Islandi og hægra 
var að koma þar út bókum og ritgjörðum, því kringumstæð- 
urnar voru þá að mörgu örðugar heima á Fróni. Eptir miðja 
öldina á árunum 1750 — 1790 dvöldu jafnan ýmsir framúr- 
skarandi Islendingar í Höfn, þar voru þeir Eggert Ólafsson 
og bræður hans, Bjarni Pálsson, Hannes Finnsson, og Skúli 
Magnússon við og við; Jón Ólafsson frá Grunnavík var þá 
enn á lifi og Sæmundur Holm dvaldi lengi erlendis, þar var 
Magnús Stephensen, Ólafur Olavius, Ólafur Ólafsson, sem 
seinna var á Kongsbergi, Sveinn Pálsson og margir aðrir 
merkir menn, en mest kvað þó að Jóni Eirikssyni, og enginn 
samtíðarmanna hans hafði jafnmikil áhrif á íslenzk mál eins 
og hann. 

Avextir hins andlega lífs meðal íslendinga í Höfn komu 

') P. de Lötoenöm: Beskrivelse over den iislandske Kyst og alle 

Havne fra Fugle-Skiærene og til Stikkelsholm i Brede-Bugten med For- 
ktaring over deres Indseiling. Kiöbenhavn 1788-4°. 72 bls. með 14 

uppdráttum. 

bezt fyrir almennings sjónir í »Félagsritunum« gömlu. 1 Jón 
Eiríksson varö forseti hins íslenzka lærdómslistafélags 1779 og 
var lífið og sálin i þvi félagi meöan hann lifði, enda dró 
mikið úr framkvæmdum þess eptir fráfall hans. Tilgangur 
félagsins og rita þeirra, sem það gaf út, var aðallega að fræða 
Islendinga um það, sem til gagns mátti verða, einkum i bún- 
aðarefnum og iðnaði, en mörg fræðsla var þar og um önnur 
efni, dálitið um sögu og bókmenntir, kvæði og almenn nátt- 
úrufræði. Sumar ritgjörðirnar eru mjög fróðlegar og getum 
vér allmargra þeirra hér i þessari bók. Hefðu íslendingar 
hagnýtt sér allt til hlýtar, sem félagsritin kenndu um búskap 
og iðnað, rnundi margt hafa breyzt til batnaðar. Af ritgjörð- 
um um almenna náttúrufræði eru þessar helztar: greinir 
Stefáns Björnssonar um aflfræði og eölisfræði og A. F. Biischings 
»undirvísun í náttúrusögunni«, sem þeir Guðmundur prestur 
Þorgrímsson (1753 — 1790) og Sveinn Pálsson sneru á íslenzku; 
það var hið fvrsta vfirlit yfir náttúrusöguna, sem prentað var 
á íslenzku, þá reit Magnús Stephensen »um meteora og 
veðráttufar«, Stefán Björnsson um »teikn til veðráttufars af 
sólu, tungli og stjörnum« og Sveinn Pálsson þýddi ritgjörð 
T. Bergmanns »um þá organisku eður lifandi hluti á jarðar- 
hnettinum«. Af félagsritunum má fá margbreyttan fróðleik 
um atvinnuvegi á íslandi og margt er þar skráð, sem hvergi 
er annarsstaðar að finna. Af ritgjörðum, sem á einhvern hátt 
snerta almenna landlýsingu Islands, má helzt nefna þessar: 
um meltakið i Skaptafellssýslu eptir Sæmund Holm, ritgjörðir 
Hannesar Finnssonar um mannfækkun af hallærum, um brenni- 
stein og um barnadauða, um æðarvarp eptir Olaf Stephensen, 
um fuglaveiði við Drangey eptir Ólaf Ólafsson, ennfremur 
ritgjörðir eptir Olaf Olavius, Svein Pálsson o. fl. 

Jón Eiríksson (1728 — 1787) var einn hinn mesti og merk- 
asti íslendingur á 18. öld og er æfilerill hans og framkvæmdir 


') Rit þess íslenzka lærdómslista félags I — XV. Kmhöfn 1781 —1798. 
Um stofnnn félagsins o. fl. sbr. æfisaga Jóns Eiríkssonar bls. 49 — 60, 
148 — 164; hið sama er prentað aplur upp í Baldri I,bls 47 — 48. 59—60: 
>Agrip um lærdómslistatélagið«. 

svo kunnar að þess þarf ekki að geta hér. 1 fV> Jón Eiriks- 
son væri ekki sjálfur landfræðingur eða náttúrufræðingur, þá 
gjörði hann samt beinlínis og óbeinlinis manna mest til þess 
að auka þekkinguná á íslandi og högum ibúanna. enda var 
hann sjálfur meira og minna riðinn við allar framfaratilraunir 
og var hvatamaður og frömuður margra sendiferða til íslands 
og rannsókna. Eins og eðlilegt var, snerist hugur hans mest 
að hagfræðinni og hefir hann sjálfur ritað allmargt um at- 
vinnuvegi Islendinga. Eins og fyrr hefir verið getið, gaf Jón 
Eiriksson út ferðabækur þeirra Eggerts Ólafssonar og Ólafs 
Olavii og ritaði langan og mjög fróðlegan formála við hina 
seinni bók og er þar sögð saga framfaratilrauna þeirra, sem 
stjórnin lét gjöra á seinni hluta 18. aldar, einkum á árunum 
176(3 — 1780, en áður hafði Jón Eiriksson itarlega ritað um 
hinar fyrri framfaratilraunir í ritinu »0m Islands Opkomst« 
eða »Deo, regi, patriæ*, sem er engu siður verk hans en Páls 
Vídalins, sem bókin er kennd við. Um þetta rit höfum vér 
fyrr stuttlega getið (II, bls. 230). Jón Eiríksson lét einnig 
gjöra landsuppdrætri þá, er fylgdu ferðabókum þeim, sem 
fyrr nefndum vér, og átti mikinn þátt í því að bæta þá og 
auka.* Jón Eiriksson veitti mörgum rithöfundum leiðbein- 
ingar og Iræðslu um ísland og átti meðal annars töluverðan 
þátt i ritum Eggers, er síðar mun getið; hann jók einnig og 
leiðrétti greinirnar um ísland i Danmerkurlýsingu L. Holbergs. 
I frönsku límariti, sem kom út í Kaupmannahöfn, var prentuð 
lýsing Rangárvallasy'slu, sem fyrr hefir verið getið (II, bls. 
263), aptan við hana er stutt ágrip um akuryrkju á íslandi 
til forna eptir upplýsingum, sem leitað hafði verið hjá Jóni 
Eirikssyni. 1 I riti eptir Chr. F. Roltböll um böð og laugar 4 

‘) Sveinn l'álssnn: Æfisaga Jóns Eiríkssonar. Krnliöfn 1828-8 0 . 

188 bls. P. Pjetursson: Historia ecclesiastica Islandiæ bls. 405 — 411. 

*) 1 háskólabókasafni (»Norske Landkort< nr. 9) er uppdráttur hins 
syðra hluta Noregs, sem Jón Eiríksson heíir látið geia. »Det sydlige 
Norge æfter kongelig allern. Befaling ved Hjelp af gode geographiske 
Korter og mathematiske Oservationer sammendraget og aflagt under 
Reslyrelse af Hr. Conferenceraad I. Erichsen Aar 1785 ved C. I. Pontoppidan. 

s | Mercur Danois. Aoust 1764. bls. 312-314. 

*; Chr. F. Rottböll: L>e theoria balneorum. Hafniæ 1766-4°, bls. 7— 8. 

er stuttlega talað um laugar á íslandi einkum Snorralnug, og 
er sú grein einnig gjörð að fyrirsögn Jóns Eirikssonar. Jón 
Eiríksson gaf út skýrslu Eggerls Olafssonar um Kötlulilaupið 
1755 og skrifaði ritling utn Skaptáreldana 1783 og var hann 
lesinn upp i öllunt kirkjum i Kaupmannahöfn til þess aö 
hvetja menn til samskota handa Íslendingum. 1 Jón Eiriksson 
ritaði einnig tvær mjög fróðlegar ritgjörðir um utanferðir ís- 
lendinga til forna og um hestahald þeirra. 1 í félagsritin 
skrifaði hann einnig nokkrar rilgjörðir og eru þær allar hag- 
fræðislegs efnis. 3 

Skúti Magnússon landfógeti (1711 — 1794) 4 lét sér annt 
um allt, sem gat orðið íslandi til viðreisnar, og var við flestar 
framfaratilraunir riðinn, hann reit úgætar búnaðarritgjörðir i 
félagsritin gömlu, jarðabók og margt fleira merkilegt um hag- 
fræði Islands og framfarir, og eru fjölda margar skýrslur og 
handrit eptir hann i bóka- og skjalasöfnum i Reykjavik og 
Kaupmannahöfn. en hér yrói of langt aft geta þeirra þó eigi 
væri tekið nema hið allra helzta, vér munum aðeins geta 
þeirra rita, sem beinlinis snerta landfræði Islands. Arið 1785 


') Efterretning om Ilds-Udbrydelsen i Vester Skaptafells Syssel i 
lsland. soin skal oplæses i alle Kirker i Kiðbenhavn paa försle Söndag 
efter Nytaar 1784 Kbhavn 1784-4°. 

’) Johannes Erici: Disquisitiones duæ, prior de veteruin septen- 

trionalium inprirnis Islandorum peregrinationibus, posterior de philippia 
sive amoris equini apud priscos boreales causis. Lipsiæ 1765-8° (160 
bls.); lika rneð öðru titilblaði dálitið breyttu Hafniæ 1755. 

*) Um saltgjörð I, bls. 61 — 76; um hvalaveiði I, bls. 143 — 161; um 
marsvínarekstur II, bls. 78 — 96; um veiði og verkun á laxi og síld III. 
bls. 86—121: ávisun um að fá drukknaða og helfrosna til Iifs aptur 
VI. bls. 199-283. 

*) Jón Jónsson: Skúli tandfógeti Magnusson og ísland um hans 
daga (Safn til sögu íslands III, bls. 1 — 192). Um æfi Skúla og störf eru 
allmörg handrit á bókasöfnum i Reykjavik eptir sjálfan hann. Jón sýslu- 
nrann Jakobsson. Jón frá Grunnavik, Daða Nielsson o. fl., t. d. hdrs. 
J. S. nr. 36, 164 og 68 fol. og 322, 361, 626, 546-4°; Lbs. 275, 481 og 
600-4°. Sbr. ennfremur hdrs. J. S. 36. 83 og 95 fol. ; Lbs. 13 — 15, 81 
— 84, 116 fol. og viðar; ennfremur fjöldi af skjölum og skj'rslum í 
ríkisskjalasafninu danska. 

reit Skúli Magnússon stutta íslandslýsingu, 1 þar er lauslega 
drepið á ýmislegt er snertir landfræði íslands, en þó er ritið 
lang mest hagfræðislegs efnis og segir bezl frá alvinnuvegum 
íslendinga og verzluninni og aptan við eru landshagsskýrslur; 
þar er getið um búskap og búsalurðir og fiskiveiðum lýst all- 
nákvæmlega, þar er ennfremur stutt staðalýsing amta og 
sýslna og yfirlit yfir veraldiegt og kirkjulegt stjórnarfar og 
skiptingu, þar er talað um landskuldir jarða og leigu, kvaðir 
og tíundir o. s. frv. Skúli reiknar stærð íslands eptir upp- 
drætti þeirra Jóns Eirikssonar og Olaviusar og finnst hún 
vera 2700 □ milur, en ræktað land telur hann einar 4 □ mil- 
ur; hann kemst að þeirri niðurstöðu að íbúatala íslands hafi 
verið 98 þús. um lok 11. aldar og þar séu þó ótaldir sveinar 
höfðingja og þeir sem voru í förum. 

Annað stærra og merkilegra rit um landfræði og hag- 
fræði Islands liggur og eptir Skúla Magnússon, það er lýsing 
á Gullbringu og Kjósar sýslum,* sem hann samdi á árunum 
1782 — 85. Bók þessari er skipt í 13 kapitula (101 §§) og er 
hún að mörgu fróðleg, 8 þó allt sé skoðað frá hagfræðislegu 


') Skúli Magnúnson: Forsög til en kort Beskrivelse aí Island. 

Motto: »So er hestur sem hafður er« 1786. 67 §§. Hdrs. J. S. nr. 83 

fol. Frumritið er i bókasafni landbúnaðarháskólans í Kaupmannahöfn. 
Landbúnaðarfélagið veitti Skúla 40 rd. verðlaun fyrir ritið. 1 Lbs. nr. 
44 fol. er fremri hiuti rits þessa aptur að § 41 með hendi Sveins 
Pálssonar. 

’) Skúli Magnússon: Beskrivelse meer oeconomisk end physisk 

over Guldbringe og Kiose Sysseler i Island med et Situations Kart og 
nogle faa Anmærkninger. Motto: »sitt er að jörðu hverri samt er á 
öllum búið«. Hdrs. J. S. nr. 10 fol., einnig í bókasafni landbúnaðar- 
háskólans og i Rigsarkivet (627 bls. 4°). Rit þetta var Iagt fram i land- 
búnaðarfélaginu 21. febrúar 1786 og var höf fyrir það veittur hinn 
þriðji verðlaunapemngur félagsins úr gulli. Grein um Heykjavik og 
Hafnarfjörð, ágrip úr lýsingu Gullbringusj'slu eptir Skúla Magnússon er 
prentuð í Vikverja 1874. bls. 133- 134. 146. 

s ) Efnisyfirlít bókarinnar er svona: 1. Om Guldbringe og Kiose 

Sysselers Beliggenhed. Grændser, Inddeling og almindelige Beskaffen- 
hed; 2, Indbyggerne i Almindelighed. deres Anlal. Levemaade, Klæde- 
dragt, tíygningsmaade og Tilstand; 3, Frugtbarhed og Væxter; 4, om 
fireföddede Dyr; 6, orn Gulbringe og Kiose Syssels Fiske; 6, om Fiskeriet; 

sjónarmiði, þá er þar þó marga gagnlega fræðslu að fá um 
héruð þessi og náttúru þeirra og ibúana, hætli þeirra og at- 
vinnuvegi. í*ar er staðalýsing héraðanna og sveitanna og 
nokkud getið um jurtir, fugla og fiska, sem þar fást; þar er 
einnig dálitið talað um veðurlag, flóð og fjöru o. s. frv. Hafis 
segir höf. komi aldrei inn á Faxaflóa, hann rekur stundum 
vestur með Reykjanesi frá Vestmanneyjum til Fuglaskerja, en 
kemst sjaldan lengra en að Stafnesi. Höf. telur 54 tegundir 
villijurta og 10 kynferði af þara, hann nefnir og káltegundir 
og skrautjurtir, sem þá voru ræktaðar við verzlunarstaði og 
höt'uðból syðra. í 4. kap. talar höf. um alidýr á íslandi og 
afuróir þeirra, 1 meðal annars getur hanu þess að góður reið- 
hestur kosti þá 5 — 10 rd.. en vænir áburðarhestar 2 — 4 rd., 
hann segir að villiheslar hafi fyrrum verið á heiðum milli 
Árness- og Gullbringusýslu og bændur hafi náð þeim og tamið, 
en siðan 1754 hafi menn eigi oröið varir við þá, þeir inuni 
líklega flestir hafa fallið í harðindunum. Höf. gelur um þrenns 
konar hunda, fjárhunda, sem eru langhæróir, hafa stuttar 
lappir, mjótt trýni og uppvafða rófu, dverghunda, sem eru 
likir hinum. nema hvað rófan er stult ( 2 - — 3 þumlingar) eins 
og hún væri slýlð eða höggvin af, og dýrhunda, þeir eiu 
notaðir til refaveiða og líklega kynblendingur af islenzkum og 
útlenduin hundum. fheindýr voru flutt frá Finnmörku til 
Rangárvallasýslu 1771, en til Gullbringusýslu 1777. Mýs voru 

7. om Fartöi, Haade. Fiskefangstens Deeling ng Tilvirkning; 8, om 
Gulbringe og Kjose Syssels Fugle; 9. om tndtiyggernes Arl.eide; 10. om 
Afgift og Indtægt; 11, om eethvert Kirkesogn især. dets Folke og Quæg- 
tal. Gaardenes Tal og Beskaffenhed, Vertidens Fiskefangst, Ilandels og 
andre Udhavne samt Vejene; 12, om Gulbringe og Kjose Sysselers 
Handel; 13. nogle Anmærkninger om Indbyggemes Farnilie Tal, Folke- 
tal, Næringsvej af Boekvæg, Köer, Quier, Stude, Kalve, Faar, smaa 
Baade. Hukkert Fiskeri, Gufenes Hospital, Grunden til den almindelige 
Fattigdom samt Gulbringe og Kjose Sysselers Aftagelse. Seiuast lands- 
hagsskýrslur og kort yfir sýsluna. 

‘) Skóli Magnússon segir aö meðalkýr mjólki 1642 potta á ári og 
telur mjólk þessa 19 rd. 36 sk. virði; úr kýrnyt telur hann að fáist á 
ári 103’/> pd. smjörs, 3 tunuur skyrs og 9*'« tunnur áa og þetta allt sé 
23 rd. og 34 sk. virði. Hdrs. J. S. nr. 10 fol., bls. 37 — 38. 


Digitized by Google 



112 


|)á ekki í Viðev, t’ernev og Engey og heldur ekki í ýmsum 
öðrum hólmum þar sem lundavarp er: segir höf. að menn 
haldi að moldin úr lundaholunum sé eitur fyrir mys. Höf. 
telur 5(3 l'uglategundir og segir ílarlegast frá fálkunum. Fálka- 
veiðar liöfðu þá mjög minnkað eptir 1763 og á árunum 
kringum 1785 voru aðeins seudir 150 — 160 fálkar árlega til 
Kaupmannahafnar. en þaðan sendi stjórnin þá ýmsum stór- 
höfðingjum. einkum keisarahirðinni þýzku og konungshirðum 
i Frakklandi og Portugal. Gráu fálkarnir voru miklu fleiri 
en hinir hvitu, ef svo er talið að 5 fálkahreiður séu i iiverri 
sj>lu og 3 egg i hverju. þá kemur á ári hverju einn hvítur 
fálki úr þeim öllum eða varla það. Brúklegur grár fálki má ei 
vera meira en 2 vetra, hvítur 3 vetra. Fálkafangarar konungs 
taka ekki við fálkunum nema þeir séu gallalausir; vængja og 
slélfjaðrir verða að vera heilar, fuglinn verður að hafa góða 
matarlvst og eigi vera lúpulegur, þvi þá er hætt við að hann 
sé sjúkur, enda eru þeir ekki keyptir nema þeir hafi setið að 
minnsta kosti 8 daga síðan þeir veiddust. Fálkaveiðar byrja 
eigi fyrr en 1. marz, og 24. júm er tekið á móti þeim í fálka- 
húsinu i Revkjavík ; húsið hafði verið flutt þangað frá Bessa- 
stöðurn 1763. Hvílir fálkar kostuðu þá 20 rd., en gráir 7 rd. 
Af fiskum telur höf. 25 tegundir og 14 hvalakyn, hann lýsir 
fiskigöngum og fiskiveiðum, talar um beitu og bátaútgjörð o. 
m. fl. Um atvinnuvegi og búnaðarháttu alla er Skúli lang- 
orðastur og er þar margur fróðleikur, sem hér eigi verður 
talinn. Aptast í bókinni eru landshagsskýrslur, mvnd af húsa- 
skipun á bóndabæ og uppdráttur af Reykjanesskaga og nær- 
sveitum allnákvæmur; þar er aðallega farið eptir korti Knopfs, 
en strendur og fiskimið eru sett eptir mælingum og uppdrátt- 
um Minor’s, sem Skúli hafði aðgang að, þó þeir þá reyndar 
ekki væru komnir út á prent. 

Af því Skúli Magnússon lét sér mjög annt um allt sem 
mátti verða Islendingum til hagnaðar, þá lét hann meðal 
annars 1753 skipstjóra Oluf Niélsen Anker skoða Hornstrandir 
frá Jökulfjöröum til Reykjarfjarðar til þess að grennslast þar 
eptir skipalegum og rekaviði og 1762 lét hann einnig skipa- 
smið Krag skoða þar rekavið, höggva timbur til skipasmíða 

og bera það saman í bunka, en löngu seinna var ekki búið 
að sækja þacV 1 Stutt skýrsla um Hornstrandir eptir Anker er 
prentuð i ferðabók Olaviusar. fessar framkvæmdir Skúla 
uröu meöal annars tilefni til þess, að stjórnin sendi Ólaf 
Óiafsson til íslands til þess að skoða Strandir. 

f*essu næst verð eg að geta um annan íslending, sem var 
mjög ólíkur Skúla Magnússyni, en var þó einn með einkennilegri 
mönnum á seinni hlula 18. aldar. Þessi maður er Sœniundur 
Magnitsson Holm, hann er nokkurskonar forngripur og á að eðli 
sínu miklu heldur heima á 17. öld en á hinni 18. Sæmundur var 
gáfaður á sinn hátt og honum var margt til lista lagt, en hann 
var ákaflega sérvitur og trúgjarn, alifróður i mörgu, en vantaði 
visindalega dómgreind, hann hefir eflaust borið merki ætternis 
sins og heimkynnis og aiist upp við hjátrú og forneskju. Sæ- 
mundur var fæddur 1749 á Hólmaseli í Meðallandi í Skaptafells- 
sýslu af fátæku og ómenntuðu bændafólki. Faðir Sæmundar var 
Magnús Guðmuudsson 8 (Graðunga-Gvends Stefánssonar) i 
Hólmaseli, en móðir hans hét Guðleif Sæmundardóttir frá Steig, 
hún þótti forn í skapi og trúði mjög á álfa og hélt jafnvel 
að hún væri sjálf af álfakyni. Sæmundur fluttist með for- 
eidrum sínum frá Hólmaseli að Staðarholti í Meðallandi, hann 
þótti greindur í æsku og var, meðfram fyrir tilstilli Jóns 
Steingrímssonar, settur til bókar. Sæmundur var tvo vetur í 
kennslu hjá síra Þórði Sveinssyni i Kálfiiolti 3 og fór svo í 
Skálholtsskóla, 4 þaðan útskrifaðist hann 1771, var síðan í tvö 

') Lovsamling for Island IV, bls. 138. 

’) Jón Steingrimsson segir í æfisögu sinni, að Magnós Guðmundsson 
hafi verið »dónalegur en þó með mannsart< og ennfremur segir hann: 
>var eg mesti frumkvöðull að siglingu sonar hans Sæmundar. bæði að 
útvega honum vörur til siglingar og koma honum undir vernd og til- 
sögn herra Hannesar biskups, er þá var stúdent utanlands, að hverri 
lukku sem verður«. 

3 ) Hdrs. Bókmf. í Kmh. nr. 333-4 fol. 30 b. 

*) Galdrasaga frá veru hans í skóla stendur í Islenzkum þjóðsögum 
I. bls. 602. I burtfararprófsvottorði Sæmundar úr skóla er honum sér- 
staklega talið til gildis hve laghentur hann sé og mikill iþróttamaður. 
Lbs. nr. 48 fol. bls. 118 — 119. Sæmundur var meðal annars ágætur 
pontusmiður. Sbr. Skj'rsla um forngripasafn íslands II, 1. Rvík 
1881, bls. 9. 

ár djákni við Kirkjubæjarklaustur, fór utan 1774 og dvnldi 
síðan um 15 ár i Kaupmannahöfn. Á Hafnarárum sínum rit- 
aði Sæmundur flest sem eptir hann liggur, hann lærði þar 
meðal annars teiknun, söng og sund og þótti vel fær í þess- 
um listum; Sæmundur var hagmæltur og orti margt á seinni 
árum sínum, en flest er það þó stirt og ómerkilegt. Árið 
1789 var Sæmundr vigður til Helgafells, var hann þar prestur 
til 1819 og dó i Stykkishólmi 5. april 1821. Sæmundur hafði 
jafnan verið ólikur öðrum mönnum og undarlegur i háttum og 
var talinn göldróttur; skapsmunir hans voru mjög stirðir og 
sérvizkan og hjátrúin uxu með aldrinum, svo varla mátti heita 
að hann væri með fullu viti hin seinni ár. Sæmundur komst 
í mörg málaferli og þrætur 1 og átti lengi i því stappi; hann 
var heiptugur mjög við mótstöðumenn sina og illorður við 
yfirmenn; í ritum sínum fer hann vondum orðum um hina 
merkustu íslendinga og bregður þeim um allskonar klæki og 
illar hvatir, einkum er honum uppsigað við þá Jón Eiríksson, 
Skúla Magnússon og Magnús Stephensen og yrkir níð um þá. 

Hið lang merkilegasta rit Sæmundar Holms er ritgjörð 
hans um meltakið i Vestur-Skaptafellssýslu; 2 má hún heita 
ágæt og mun jafnan hafa sögulega þýðingu. Höf. hefir verið 
nákunnugur öllu, sem að þessu efni lýtur og iýsir greinilega 
og itarlega tegundum melsins og vexti. melslætti og korn- 
yrkju, hirðingu, þreskingu og matreiðslu kornsins, einnig ann- 
ari hagnýting melsins. Þá reit Sæmundur einnig dálítið kver 
á dönsku um Skaptáreldana 1783 og var rit það einnig lagt 
út á þýzku. 3 I riti þessu er eldgosunum lýst og skaðanum 

‘) Um Sæmund Holm, málaferli lians o. fl. Arbækur Espólins XII, 
bls. 71—72, 92, 94, 105, 108, 111, 116, 119. 122. Lögþingisbók 1798. 
bls. 49-51, 71, 93—102. Klausturpóstur IV, bls. 37 — 42, 104 og víðar. 
Gísli Konráösson: þáttur af Sæmundi presti Holm. Hdrs. J. S. nr. 

808 4'. bls. 119-163. 

’) Sœmundur Magnússon Holm: Um meltakið í vesturparti Skapta- 
fells Sjfslu iRit þess ísl. lærdómslistafélags I, bls. 26—60, II, bls. 139 
-167). 

3 ) S. M. Holm: Om Jordbranden paa Island i Aaret 1783. Kiöben- 
bavn 1784-8'’, 84 bls. með 2 korlum. C. C. Pflueg þyddi rit Sæmundar 
á þýzku: Erdbrand auf Island. Mit 2 Charten. Leipzig 1784-8°. 

er af þeim hlauzt og hefir Sæmundui farið eptir bréfum þeim, 
sem hann fékk heiman úr sveitum; eru öll áhrif eldgossins 
mjög ykt og ekki hægt að byggja á frásögninni nema með 
mestu varúð, en sökum þess að Sæmundur var mjög kunn- 
ugur á þessu svæði má þó fá margan fróðleik úr ritinu, ef 
það er notað með gætni af þeim sem til þekkir. Ritinu íylgja 
tveir uppdrættir af Vestur-Skaptafellssýslu, sem Sæmundr hefir 
gjört. annar á að sýna ástandið á undan gosunum, en hinn 
sýnir hraunflóðin. Mjög eru uppdrættir þessir ónákvæmir og 
ekki eru þeir samsettir eptir neinum stærðfræðislegum reglum, 
þó eru þeir allfróðlegir til samanburðar og sýna bæina hvar 
þeir hafa staðið á undan gosinu. 1 

Auk þess sem prentað er liggur margt óprentað eptir 
Sæmund í bókasöfnum og skulum vér hér nefna hið merk- 
asta. Ein hin helzta af ritgjörðum þessum er lýsing Sæmundar 
á Skaptafellssýslu, er hann samdi 1776.* I lýsingu þessari eru 
ýmsar smágreinir ekki ófróðlegar um hitt og þetta og ýmis- 
legt skringilegt. Ritið er skrifað með þeirri sérvizku, að þar 
eru engin staðanöfn sett, en aðeins tölur, sem visa inn í 
registur er fylgir ritgjörðinni. tefur þetta nijög lesturinn og 
hlýtur lika að hafa tafið skrifarann, Sæmund sjálfan. Rit- 
gjörðinni hefir fylgt kort vfir suðurströnd íslands en þaó 
vantar nú í handritiú, líklega hefir það verið líkt uppdráttum 
Sæmundar í ritinu um Skaptáreldinn. Sæmundur segir aö 
sér hafi i skóla 1770 verið skipað »að uppteikna þessi pláss 
og var sú teikning vel virt af Dr. Finni«, siðan segist hann 
þó aptur hafa farið um þessi héruð og getað leiðrétt margt. 
Margt er ýkt hjá Sæmundi eða séð i gegnum stækkunargler, 
en ýmisiegt má þó af því læra, sérstaklega um þau héruð er 
breyttust svo mjög við jarðeldana 1783. Sæmundur telur 
Öræfajökul hæzta fjall í Norðurálfunni, Skógafoss segir hann 

’) Sæmundur Holm gaf einnig út ritkorn um skj'strokk sem sást í 
Kaupmannshöfn )8. ágúst 1779 og er tysing þessa náttúruviðburöar 
greinilega framsett. S. M. Holm: Efterretning om Skye-Pumpen den 
18. Augusti 1779. Kiöbenhavn s. a., 12 bls 8° með 5 myndaspjöldum. 

’) Sœmundur M. Holm: Topographisk skýrsla um Suöursíðu Islands 
einkum Skaptafellssýslu. Hdrs. Bókmf. í Kmh. nr. 833-4°. 

sé 220 faöma hár og 40—50 faðmar á breidd, en Seljalands- 
foss 100 faðmar á hæð; ailar eru tölur þessar mjög ýktar. 
Um Skaptafellssýslu almennt segir Sæmundur meðal annars: 
»plássið milli Reynisfjalls og Ingólfshöfða hefir eptir allra kunn- 
ugra dómi verið hið bezta á öllu íslandi, en nú er það so 
komið sem sjálft vísar sig«. í Skaptafellssýslu segir hann sé 
»bezt íslenzka töluð sem öllum kemur saman um, er vit bera 
á«. Höf. er margorður um apturför og eyðing landsins og 
segir meðal annars: »hefðu þeir íslenzku í fyrri tiðum þeinkt 
meir upp á sinna eptirkomenda velferð en sjálfs síns, so 
hefðum við ei þurft að sjá opinbera íslands fordjörfun og 
yfirhangandi dauða, so sem kanske við megum sjá«. Sæ- 
mundur segir ýmislegt frá ám og vötnum í Skaptafellssýslu 
og ýms munnmæli þar að lútandi og skulum vér nefna fátt 
eitt til dæmis. »Yfir Skaptá er ferja á Brúarhlaði í útsuður 
frá Kirkjubæjarklaustri. Hvar Skaptá rann i fyrri tíðir hét aó 
sunnan Sýrlækjarós eptir sem almennilega er sagt . . . Hverfis- 
fljót segja sumir hafi verið fjörður að sunnan, fyrst hét það 
Tóptalækur eða Raptalækur, sem enn nú kallast so lækur er 
rennur í fljótið að austanverðu o: Tóptalækur, siðan Almanna- 
fljót og nú Hverfisfljót . . . Seglbúðastemma er í landnorður 
af Grenlæk, skamt fyrir vestan hana stendur bærinn Segl- 
búðir; þetta skal vera endinn á Sýrlækjarós að norðan hvert 
nafn hann hefir fengið af jökulvatni úr Skaptá, er enn 5 og 4 
faðmar á breidd og viðlíka djúp, en víst 200 faðmar á lengd 
liggjandi til norðurs og suðurs; fyrir sunnan og að henni á 
báðar síður er mýri, en miðri að norðan hraunbrún og verða 
þá lágir hamrar á báóar síður. Norður í hrauninu eru Sand- 
hólar hvaðan rennur Iitill uppsprettulækur. l 5 að er satt að fyrir 
nokkrum árum var að sjá vestanmegin höggin i bergið einn 
sterkan járnkeng og innsteyptan með blýi og digran járnhring í, 
umvafið með kaðal, er þar nú sprungið og fallið með kengnum 
stórt stykki af hamarnum í vatnið, þetta vísar þar hafi skip verið 
og annað ýmislegt útlenzkt örnefni so sem Davidsstræti. Hægt 
er að sjá að Skaptá hefir ósnum umbylt þar sem hún áður rann 
í Grenlæk. Þessu til staðfestu að þar langt frá í útsuður kom 
i sandleirurnar lág litil með vatni, sem smátt og smátt óx, 


Digitized by Google 



117 


og var þaö orðið stórt stöðuvatn eftir 2 ár, var orðið víst 
yfir rnilu ummáls (er Sæmundur fór þaðan) og i þvi góð 
silungsveiði, af því sést að það er tvíbytna og er kallað Arnar- 
drangsvatn. í Seglbúðastemmu veiðist þéttur silungur og urriði 
og er það uppgöngusilungur, en hann er að verða smærri og 
smærri af því lækur ber leir i, en bóndinn þar gerir ekkert 
af leti og hirðuleysi. Ætti þessi fantur og aðrir jarðarniðingar 
að strafTast*. 

Um Botnafljót segir Sæmundur meöal annars: »í Botna- 
fljóti eru margir valllendis hólmar, á meðal hverra einn heitir 
Akurhólmur, hann verður umkring l 1 /* mila og kann fæða 
400 lömb sumarlangt, þvi þetta er fráfæruland, þar eru þvers- 
um og eptir endilöngu miklar girðingar og garðar ásamt bunu- 
stokkum . . . Petta er og fyrir sjónum austur af Þykkvabæ í 
Landbroti hvar og hefir verið stór bunustokkur og út af hon- 
um aðrir smærri á akurdesin, nú er allt ómögulegt og öll 
manndáð burtu, en fátækt stór og frönsk complement komin 
í staðinn, það visar dagleg reynsla*. Um Múlakvisl segir Sæ- 
mundur, hún er >slæm yfirferðar sérdeilis um sumar, vatnið 
er i millum svo svart sem sandur eða sandleir og ryður fram 
stórum klettum með vatnsins afli, en fellur fram brúsandi*; 
. . . »hún kemur upp úr Mýrdalsjökli, er þvi ei von vatnið sé 
mikið hreint, hún lyktar og ekki heldur gott, um kring hana eru 
stórar hæðir og rústir til suðurs og norðurs liggjandi frá fjöll- 
um til sjóar, so háar sem fjöil samanstandandi af klaka og jökli 
af þeim hrönnum, sem urðu eptir þá Kötlugjá hljóp 1755 og 
slæmar að reisa um, margir hafa ratað af þessu vatni stóran 
skaða en þó fáir sem engvir líftjón«. Um uppsprettu eina i 
Landbroti segir Sæmundur: »Vellinkatla er stærst uppsprettu 

auga séð hefi, hér um 8 faðmar um sig og mjög djúpt, vatnið 
vellur upp með mikilli ákefð og boðaföllum, úr henni rennur 
stór lækur í annan, sem heitir E’ykkvabæjarlækur, hann óx 
so mikið um sumarið 1755 að valla var reiður og var so jafnt 
nótt og dag til 17. oktober s. á. þá Kötlugjá kom upp, minkaði 
í einu og varö einsog átti að sér; so aptur utn sumarið 1774 
so rann upp i brekkur á báðar siður, en um vetur sama árs 

þá upp kom Súla 1 hvarf allt vatn so að segja burt, hann er 
ei meiri þó regn sé þvi hann hefir ei langan farveg. I hann 
rennur og ein uppspretta sem hefir 3 augu til norðurs og 
buna út ofarlega í einum litlum hamarkletti, hvert vatn hefir 
komið mörgum aðframkomnum til hjálpar, af líkri náttúru er 
ein uppspretta skammt fyrir vestan Kálfholt, er mikið heil- 
næm hefir komið einum kvennmanni til hjálpar og heilsu 
aptur, lá hún hættulega sjúk, en er hún var frísk orðin gaf 
hún kirkjnnni eina hina beztu jörð í Flóa. f’riðja uppsprettan er 
við Feðgakvisl, vötn þessi öll isúr á bragðið«. Om eyðibyggðir 
fornar segir Sæmundur þessi munnmæli: »Einhversstaðar 

milli Geirlands og Leiðólfsfells á að vera eyðistaður Helga- 
staðir og fleiri jarðir allar af; í Leiðólfsfelli kvað vera haugur 
hans (Leiðólfs?) sunnan i fjallinu, þar var áður mikil byggð 
öll burt og i Tólfahringsfjöllum langt þar i norður frá, heita 
af þvi svo, að 12 hjáleigur lágu undir einn stað . . . enn nú 
norðar kallast á Skælingum var og byggð, Búland var þá í 
miðri Skaptártungu eptir allra sögu, nú lang norðast*. 

Aptan við lýsingu Skaptafellssyslu er á sömu bók stutt 
lýsing á Dyrhólaey,* einkum tekið tillit til þess hvort þar megi 
hafa skipaleg; ritgjörð þessari fylgja myndir og svo uppdrættir 
6 grasa og lýst gagni þeirra til lækninga. I öðru handriti um 
sama efni í Konungsbókhlöðu i Höfn 3 eru ýmsar viðauka- 
greinir, þar segir meðal annars um Búrfell i Mýrdal: »Uppi 

á syðri hnúknum á þessu fjalli skal hafa verið sú bezta vín- 
kelda, sem til hefir verið, en er fyrir mörgum árum burtu«. 
Um fjallið Pétursey i Mýrdal segir höf., að suður af því séu 
13 bæir í einu þorpi og segir Krukkspá að stykki úr fjallinu 

') 1774 var gos í Vatnajökli, liklega upp af Skeiftarárjökli. og jökuláin 
Súla hljóp. Sæmundur heldur auðsjáanlega í rilum sínum að Súla 
sé fjall. 

’i Kort Beskrivelse over den saakaldle Dyrhole 0e udi Island med 
4 Prospecter og 6 Urters Figurer med deres Forklaring og et Chart 
over Grönland< (sem nú vantar). Havniæ 1780. S. M. Holm. bar 
fyrir aptan eru myndir j’msra þjóðbúninga með litum og 3 völundarhús. 

“) Lijtil afrissing og útmálan yfer Dyrholaey. Ny kgl. Samling nr. 
1676-4°. I’ar er líka uppdráttur af suðurströnd íslands frá Ölfusá að 
Öræfajökli fremur ómerkilegur, 

muni einhverntíma falla yfir þá alla. Vottur sést til þess að 
stór brestur er kominn í fjallið og liggur hann upp á það og 
niður báðu megin við bæina og opnast hann æ meir og meir; 
hæzt uppi á fjallinú var eitt sinn ketti kastað i sprunguna 
»hver eð kom aptur upp úr eirne holu í búre á einum þess- 
ara bæja«.‘ 

Auk Iandsuppdrátta þeirra, sem eru í riti Sæmundar um 
Skaptáreldana, hefir hann teiknaö ýms önnur kort og eru það 
flest eptirmyndir eptir kortum annara manna; vér höfum fyrr 
(II, bls. 287) getið um eptirmynd af Vestfjarðauppdrætti Hjalta 
prests Þorsteinssonar. Þá hefir Sæmundur gjört ýmsa upp- 
drætti af Vesturströnd Grænlands og Suðurströnö íslands,* og 
margar mvndir af ýmsum fjöllum og stöðum á Islandi og er 
það flest ómerkilegt. Sæmundur hefir meðal annars gjört 
margar mvndir af eldgjósandi fjöllum á Islandi upp úr sér og 
eru þær flestar heilaspuni og draumórar, ber þar mest á eld- 
glæringum og öskufalli og sýna myndirnar megna vanþekk- 
ingu höfundarins á landfræði íslands og er örnefnunum ruglað 
saman í graut . 3 Sumstaðar er toxti með myndunum, en 
vanalega er litið á honum að græða, meðal annars er þar 
ýmislegt um árferði og undarlega fyrirburði, 1777 segir Sæ- 
mundur að rignt hafi ormum nyrðra og hið sama segist hann 

*) Sæmundi er ennfremur eignuö l)'sing Vestmanneyja. sem víða er 
til í handritum, en hún er miklu eldri og i Lbs. nr. 123-4® er hún 
eignuð síra Gissuri Péturssyni. hann fékk Ofanleiti á Vestmanneyjum 
1689 og dó 1713 (Lítil tilvisan um Vestmanna Eya háttaiag og bygging). 
Handrit af lýsingu þessari með hendi Sæmundar. með korti og myudum 
eptir hann, er í Ny kgl. Samling nr. 1677-4° og í Ny kgl. Saml. nr. 1088 b 
fol. er og »Litil afritzning yfir Vestmanneyjar eptir Sæmund Holm 1776*. 
Sbr. Iidrs. M. Stephensens nr. 66, 187 — 2(J0. blað. í riti þessu er fyrst 
lýsing Heimaeyjar. svo um vatnsuppsprettur og hrunna, um hella og 
gjögur, um búnaðarsiðu og sveitarlag. um úteyjar og veiðiskap fugla og 
eggja. um Súlnasker, um grös og jarðargæði, um sjóferðir og siglingar, 
um seli. um undarleg sóttarferli, um akuryrkju og um örnefni. 1 rit- 
gjörð þessari er ýmislegur fróðleikur um staðalýsingu og atvinnuvegi, 
einkum um fuglaveiði og í henni myndir og uppdrattur af Ileimaey. 

“) Ny kgl. Saml. nr. 1088 b fol. 

3 ) S. M. Holm: Tegninger af adskillige Mærkværdigheder paa Island 
1777 — 78. Ny kgl. Samling nr. 1093 fol. og 1094 fol. 

sjálfur hafa séð um hávetur 1763; meðal annars er gjörðist 
1777 nefnir Sæmundur þessi undur: »í Hornafirði rak upp 
af sjónum eitt skrimsli hræðilegt, á Syðri Steinsmýri sást 
á auðri jörð sem ein stór elddyngja eða maurildishrúga, í 
sama plássi kom upp úr einni kvísl eitt afskræmislegt lifandi 
dýr, sem allir hræddust er sáu, vígahnöttur á himni jóla o g 
nýársdags nótt, hér um 50 manns urðu rænulausir og nokkrir 
bandóðir. . . . Fjárpestin hélzt við, margar creaturer hafa 
fæðst vanskapaðar þetta ár og 2 börn með 6 fingur og tær; 
þetta ár vill vísa stór fárlegheit, en hver skiptir sér af því, 
heldur daglegum hégóma og peningasalni. í*etta umtalaða er 
bæði sannfrétt og skrifað og er þó margt meira til baka«. 
Ekki var að undra þó fyrirburðir yrðu þetta ár, því þá var gras- 
brestur, fiskleysi og harðindi og nýr verzlunartaxti kom í landið! 

Sæmundur Holm hefir ennfremur skrifað ritgjörð um 
ástand íslands 1 og er það mest móti verzlunartaxtanum 1776 
og er Skúla Magnússyni og Jóni Eiríkssyni kennt um alit 
óstand á íslandi, þar á meðal um fjárpestina, segir Sæmundur 
þá gjöra allt af illum hvötum og eigingirni. í riti þessu er 
getið um ýms harmkvæli, sem gengið hafi yfir ísland af óöld, 
harðæri, stórsóttum og eldgosum. Þá hefir Sæmundur einnig 
ritað um fiski- og laxaveiðar* og eru i þeirri ritgjörð myndir 
af ýmsum vélum, sem Sæmundur vill hafa til ádrátta á fjörð- 
um og ám. Þá er ennfremur til allmikil syrpa af kvæðum 
eptir Sæmund og draumabók. 9 Meðal kvæðanna er brot af 
löngu kvæði um jarðeldana 1783, langlokur, tíðavisur o. fl. 
Flest af þessu er leiðinlegt og illa ort. Af þvi sem vér höf- 
um tilfært má sjá, að flest rit Sæmundar eru að efni og búu- 
ingi miklu líkari ritum 17. aldar, en ritum seinni tíma; á 
þeim er ekkert visindasnið en öllu ægir saman og bábyljurnar 
bera opt yfirhönd. 


') S. M. Holm: Afhandling om Islands nærvævende Tilstand (178i). 
Ny kgl. Samling nr. 1098 fol., 41 bls. ; ennfremur Sammenligning mellem 
Taxten fra 1776 og den fra 1702. Ny kgl. Samling nr. 1096 fol. 

’) S. Jí. Holm: Nogle Tanker om Fiske og Laxefangsten. Kalls 
Samling nr. 628 a 4°. 

3 ) Hdrs. J. S. nr. 317-8vo. 

Ýmsir aðrir íslendingar í Kaupmannahöfn skrifuðu smá- 
ritgjörðir um sitthvað er ísland snerti og skulum vér nefna 
fátt eitt, er helzt kemur við efni þessarar bókar. Ólafur 
Ólafsson (1754 — 1832), sem seinna varð kennari við námu- 
skólann á Kongsbergi i Noregi, ritaði ýmislegt um búnað og 
hagfræði og er flest af þvi prentað i félagsritunum gömlu; af 
ritum hans má helzt nefna ritgjörð um fuglaveiði við Drang- 
ey 1 og er þar lýst hinni sérstöku og einkennilegu aðferð, er 
menn þar hafa til þess að veiða sjófugla á flekum. Vigfiis 
Jónsson (f 1795), síðar sýslumaður í f'ingeyjarsýslu, reit um 
fiskiveiðar, einkum um hvali, með sérstakri hliðsjón af Kon- 
ungsskuggsjá.* Jón Sveinsson (f 1799) sýslumaður i Suður- 
múlasýslu skrifaði bækling um íslenzk litunargrös; 3 þar eru 
talin 44 islenzk grös, sem höf. segir að lita megi úr, þar eru 
og talin nokkur íslenzk grasanöfn og fáeinir vaxtarstaðir; ritið 
er ekki sjálfstætt eða byggt á eigin rannsókn, efnið er lesið 
saman úr bókum og hið islenzka er flest tekið úr ferðabók 
Eggerts og Bjarna. Jón Snorrason (1724 — 1771) sýslumaður í 
Skagafirði skrifaði fróðlega ritgjörð um akuryrkju á íslandi. 4 
í riti þessu telur höf. fjölda af sögustöðum um akuryrkju og 
greinir úr máldögum, hann telur og örnefni, sem benda á 
forna akuryrkju og leitar því næst að orsökum til þess að 
akuryrkja lagðist niður á íslandi og telur margt til, óheppilegt 
stjórnarfvrirkomulag, ferðir og flakk íslendinga, ófrið á 12. og 
13. öld, aðflutning korns sem áskilið var í gamla sáttmála, 
stórsóttir og vanþekkingu almennings og yfirvalda. Seinast 
reynir höf. að sanna að ekkert sé því til fyrirstöðu að aptur 

‘) Rit lærdómslistafélagsins III. bls. 216-229. 

*) Wigfusus Jonceus: Dissertatio historico-oeconomica de piscalura. 
Particula prima de quibusdam balænis in mari islandico captis vel ad 
liltora ejectis eatumque usu o. s. frv. Hafniæ 1762-4° (10 bls.). 

• 3 ) Johannes Svenonius: Specimen oeconomico-botanicum de usu 

plantarum in Islandia indigenarum in arte tinctoria. Hafniæ 1776-8° 
(32 bls.). 

4 ) Johannes Snorronius: Tractatus bistorico-physicus de agricultura 
Islandorum priscis temporibus cum sucessu usitata, postea exoleta et 
jam restauranda. Havniæ 1767-8° (XVIII -)- 76 bls.). Sbr. Lbs. nr. 
313-4". 

komist upp akuryrkja á íslandi. Pétur Thorstensen (1750 — 
1792) 1 læknir og siöar kennari á Kongsbergi, samdi ýmsar 
ritgjörðir á latínu og meðal annars eina um skakka meðferö 
á ungbörnum á íslandi;* ritgjörð þessi er þó ekki merkileg 
og Hannes biskup Finnsson sýndi ágætlega, að hún hafói ekki 
við mikil rök að styðjast. 3 Um sjúkdóma á íslandi rituðu 
þeir ýmislegt Bjarni Pálsson, Sveinn Pálsson, Jón Sveinsson 
og Jón Pétursson. 

Á íslandi var einnig allmargt ritað og gefið út einkum 
eptir að Hrappseyjarprentsmiðjan komst á fót 1773 og síðast 
á öldinni er Magnús Stephensen tók til framkvæmda. Einn 
af helztu rithöfundum heima á Islandi áður en Magnús Stephen- 
sen kom til sögunnar var Magnús Ketilsson sýslumaður í Dala- 
sýslu, hann var sonur sira Ketils Jónssonar á Húsavík (f 1778) 
og Guðrúnar Magnúsdóttur eldri, systur Skúla Magnússonar 
fógeta; Magnús var fæddur á Húsavik 29. janúar 1732, fór í 
Hólaskóla 1745 og útskrifaðist þaðan 1749, var um nokkur ár 
skrifari hjá Sveini lögmanni Sölvasyni og sigldi til háskólans 
1751. Arið 1754 fékk Magnús Dalasýslu, var þar siðan alla 
æfi og bjó í Búðardal; 28. september 1765 giptist hann Ragn- 
hildi dóttur Eggerts Bjarnasonar á Skarði, en misti hana 1793; 
i annað sinn giptist Magnús Ketilsson 1795 Elinu Brynjólfs- 
dóttur og andaðist 18- júli 1803. Magnús Ketilsson var mikill 
lagamaður, fróður og iðinn og búhöldur hinn bezti, Iiggja eptir 


') Sonur gullsmiðsmeistara Sigurðar Þorsteinssonar sem 1742 settist 
að í Kmhöfn, varð kapteinn i borgaraliðinu og reit um gyllmgu í gömlu 
félagsritin (I, bls. 20—25). 

’) Petrus Thorstensen-. De perversa infanlum nutrilione in Islandia 
tanquam multorum morborum causa. Hafniæ 1772-4°. Pjetur Thorsten- 
sen ritaði meðal margs annars einnig Dissertatio botanica de scirpis in 
Dania sponte nascentibus. Hafniæ 1770-4° (16 bls.). Árið 1806 reit 
Dr. Scheel: Om liarselkoners og spæde Börns Behandling i Island. med 
Hensyn til de Midler. som kunne formindske den store Mortalitet blandt 
de sidste (Nyt Bibliothek for Physik, Medicin og Oeconomie. Kiöben- 
havn 1806, IX, bls. 83 — 94); þar í (bls. 85—91) er nákvæm og fróðleg 
íysing um siði við barnsburð og meðferð sængurkvenna á Islandi eptir 
Sigríði Ö . . . ylirsetukonu á Lambastöðum. 

9 ) Rit lærdómslistafélagsins V, bls. 116 — 142. 

hann mörg rit helzt um búfræði og lög. Einsog kunnugt er 
gaf Magnús sýslumaður fyrstur út íslenzkt timarit, þó það 
væri prentað á dönsku; i mánaðarriti hans 1 er fröðleikur um 
sitthvað er ísland snertir, um áfferði, búnað, jarðabætur, garð- 
yrkju, saltverkið, grein um söl o. fl* Meðal hinna mörgu 
búfræðisrita Magnúsar Ketilssonar snertir oss helzt rit hans 
»um sáðtegundir og plöntur* ; 3 í riti þessu er getið um til- 
raunir þær til garðræktar sem höf. gjörði í 23 ár; þar er tal- 
að um margskonar káltegundir og rófur, kartöflur, bygg, rúg 
og hveiti og nokkrar aðrar jurtir. Kúmen hafði Magnús fengið 
austan frá Hliðarenda (II, bls. 121) og það þroskaðist vel, lín 
og hampur uxu allvel og tóbak lika, en þó komu ekki fræ 
á það; tilraunir með furu og greni frá Noregi misheppnuðust, 
en með furuplöntunum komu tvær tegundir brennigrasa, hið 
stóra óx upp af sömu rót en breiddist ekki út, en litla brenni- 
grasið útbreiddist svo, að illt var að uppræta það. 4 

*) Islandske Maanedstidender I — III. Aargang. Hrappsöe og Kiöben- 
havn. Fra October 1773 til August 1776, 8vo. 

*) í Isl. Maanedst. I, 1774, bls. 54 — 67, er »Beskrivelse over et 
Molluscum Sæpia indsendt af Gudlaug Sveinsson«. I’að sést sumstaðar 
á ritum Magnúsar Ketilssonar, að hann var ekki laus við að trúa á 
galdra og drauga; eg hefi áður látið prenta grein um þetta (úr M. 
Ketilsson: Forordninger og aabne Breve II, bls. 250) i Andvara XIII, 

bls. 199. en önnur grein með svipuðu efni er i Isl. Maanedstid. 1. 1774, 
bls. 66. þar talar höf. um bjátrú og heldur svo áfram: »Men saa vidt 
som denne Almuens Overtroe har gaaet, saa vidt synes og paa den 
anden Side nogle Lærdes Vantroe at have gaaet, som med en saducæisk 
Frækhed have nægtet og nægte ald llexerie og Spögelser o. s. v. Magnús 
trúir þó ekki öllum draugasögum og segir frá ýmsum sem orðið hafi 
náttúrlega s. st. bls. 67 — 71, 78-80. 

3 ) Magnús Ketilssnn : Nockrar tilrauner giörðar með nockrar sáð- 
tegunder og plöntur hentugar til fæðu og annarar nytsamlegrar brúk- 
unar sem með ábata kunna á Islande að ræktaz. Hrappsey 1779-8vo 
(92 bls.). 

*) Magnús Ketilsson gaf út hið merkilega safn »Forordninger og 
aabne Breve« (I — II. Hrappsey 1776 og 1778; III. Kjöbenhavn 1787-4°), 
sem opt hefir verið vitnað til i þessu riti, hann gaf eiunig ut annála 
Björns á Skarðsá, Búalög o. fl. Búnaðarritgjörðir hans eru flestar 
prentaðar í félagsritunum, en sumar sérstakar t. d. »Um sauðfjár hirð- 
ingu«. Hrappsey 1778, »Um innilegu búsmala á sumrum* s. st. 1790 

Ekkert var í þá daga prentað um landfræði íslands, engin 
lýsing á landi eða þjóð, og þó kom út 1779 stór bók um al- 
menna landafræði, sem sira Gunnlaugur Snorrason prestur á 
Helgafelli (f 1791) lagði út og kallaði »heims-kringlu«,‘ bók 
þessi var orðin 100 ára gömul er henni var snúið á íslenzku, 
þar ægir öllu saman og um ísland er þar ekkert nema þessi 
stutta grein: »Island er 100 milur á lengd og 60 á breidd, 

það liggur under kóngenn af Danmörk og verður sundurdeilt 
í 4 fjórðunga; þar eru aungver staðer, þó samt eru þar tvö 
biskupsdæmi*. Búið! Það má furðu gegna að íslendingur 
er lagði út jafn stóra bók skyldi eigi finna hvöt hjá sér til 
þess að rita meira um föðurland sitt. Vér höfum fyrr getið 

og ennfremur »Stutt ágrip um ítölu búfjár í haga með litlum viðbætir 
um hrossaslátur og þess nytsemi. samantekið til reynslu og nota þeim 
er slikt girnast«. Hrappsey 1776-8° (44 bls.). »Hestabit er hagabót og 
hrossaslátrið gagnsamlegt«. Hrappsey 1776-8° (40 bls.). >Heiðnir eta 
hrossakjöt. Hvenær á að fara að slá«. Hrappsey 1776-8° (36 bls.). 
Magnús Ketilsson taldi í bæklingum þessum mönnum meinlaust og jafn- 
vel gagnlegt að nota sér hrossakjöt og hrossafeiti til matar og ljós- 
metis, en af þessu urðu sumir fokreiðir og þótti slíkt hin mesta ósvinna. 
Gunnar Pálsson (1714 — 1791) hinn alkunni for'nfræðingur. sem þá var 
prófastur í Hjarðarholti. ritaði prestum i Dalasýslu umburðarbréf gegn 
slíku ódæði og átti að lesa það upp í öllum kirkjum. Bréf þetta er 
prentað í siðasta ritlingnum sem vér nefndum. Gunnar Pálsson telur 
hrossakjötsát »svívirðing og hneixli«, >forsmán utan lands og innan< 
og segir meðal annars: »sannarlega þykir mér menn vera hér fyrir 
fjárpestarinnar afléttir og önnur þolanleg kjör guðs gæzku um annað 
þakklæti skyldugir en téða vanvirðu og kristindóms blygðun«. Um- 
burðarbréfið endar með þessari eptirskript: »Hrossakjöts ljósmetið 

kemur að sönnu síður við nostro foro; sed flamma fumo proxima, et 
facilis descensus averni. Valete*. 

') Gottfried Schultzens Ny-yferskoðuð heims-kringla, hvar inne öll 
keysaradæme, kóngsríke og stjórnarvelde, um heila heimenn. ásamt 
trúarbrögðum, siðferðe og háttalage; lika eirnenn aller pávar, keysarar, 
kongar og furstar eirn epter annan i stuttu mále, uppteiknaðir finnast. 
l)r þýðsku mále útlögð á íslendsku af sira Gunnlauge Stwrrasyne preste 
að Helgafelle. Hvörre og filger eirn viðbætir um bibliuverk og christne- 
boð í Norðurálfunne, með fleiru. Úr dönsku út lagður af þeim sama. 
Hrappsey 1779-4° (328 bls. án registurs). þýzka frumritið kom út 1673. 
þegar nýlega var farið að prenta þessa bók týndist handritið, svo sira 
Gunnlaugur varð að leggja bókina út að nýju. 

ritgjöróa þeirra um almenna náttúrufræði. sem prentaðar voru 
i Félagsritunum, en fyrir aldamótin kom lika út sérstök bók með 
almennu yfirliti yfir náttúrufræðina handa alþýðu. Bók þessa, 
sem hét *Sá guðlega þenkjandi náttúruskoðari* 1 hafði sira Jón 
Jónsson prestur til Grundar og Möðruvalla í Evjafirði (1759 — 
1846) lesið saman og þýtt úr ritum Suhm’s. í kveri þessu kennir 
margra grasa, þar er stuttlega farið yfir alla náttúruna og 
heimspekilegum og guðfræðislegum hugleiðingum blandað 
saman við, en ekkert er þar um ísland.’ Dálítið var þó ritað 
um landfræði íslands þó það kæmi ekki út á prent. í hand- 
ritasafni Bókmenntafélagsins 8 er t. d. nafnlaust rit með staóa- 
lýsingum ýmsra héraða á Islandi, skrifað 1776; þar er fyrst um 
firði á Vesturlandi allnákvæmt, þá um kirkjusóknir á Norður- 
Iandi og eru þar talin mörg örnefni jafnvel á smádölum ; þar 
er og allítarleg lýsing á Grimsey og talað um Kolbeinsey og 
svo taldir firðir og byggðarlög á Austfjörðum. 

Ennþá skrifuðu sumir ritgjörðir um náttúru íslands í 17. 
aldar stil og má til þeirra telja rit síra Snotra Bjamarsonar 
á Húsafelli (1710 — 1803) »Stutt ágrip um íslands náttúrugæði«. 4 
Síra Snorri var einsog kunnugt er rimnaskáld mikið, forn í 
skapi og talinn göldróttur. Rit þetta er mest um dýr á ís- 
landi fiska, hvali og fugla og er endurbætt og umbreytt út- 
gáfa af riti Jóns lærða >um íslands aðskiljanlegu náttúrur* 
meó mörgum viðaukum, en sumstaðar, einkum fremst, tekin 
orðrétt frásögn Jóns. Þar er talað um grös, er nota megi á 


‘) Sá guðlega þenkjandi náttúruskoðari. það er hugleiðing yfir bygg- 
ingu heimsins eður handaverk guðs á himni og jörðu ásamt annari 
hugleiðingu um dygðina. Útdregnar úr ritsöfnum kammerherra og kon- 
unglegs sagnaskrifara Pjeturs Frideriks Suhm’s og á íslendsku útlagðar 
af Jóni Jónssyni sóknarpresti til Grundar og Möðruvalla í Eyjafirði. 
Leirárgörðum við Leirá 1798-8° (XVI + 162 bls.l. Tileinkað Stefáni 
amtmanni þórarinssyni, sem var frumkvöðull að þýðiugu ritsins. 

*) 1 hdrs. J. S. nr. 41-4° er rit *um veröldina«, stutt landaskip- 
unarfræði um heimsálfurnar, sem síra Erlendur Guðmundsson á Hofteigi 
hefir lagt út úr >Gotthilf Werners Geographiens Kjærne*. Kbhavn 1763. 

’) Hdrs. Bókmf. í Kmh. nr. 80-8". 

4 ) Hdrs. Bókmf. í Kmh. nr. 142-8° með hendi Jóns Bjarnarsonar í 
þórormstungu. Hdra. J. S. nr. 246-4°. 

Tslandi, taldar 26 tegundir fiska, 20 ætar og 6 óætar; þá er 
lýst 10 selakynjum við ísland og 30 hvalategundum, og svo 
61 fuglategund. 011 er frásögnin blandin hjátrú og kerlinga- 
bókum. Um hverafugla er höf. margorður og segir að þeir 
séu algengir en mjög styggir, þó hafi þeir nýlega verið skotnir 
á Reykjum i Biskupstungum og höf. lýsir einum er skotinn 
hafði verið á Gunnuhver á Reykjanesi af Teiti Björnssyni 
beztu skyttu; segir höf. að fuglar þessir syndi á sjóðandi vatni 
og styngi sér í það; kroppur þeirra soðnar ekki i heitu vatni, 
en ef isköldu vatni er á þá helt, þá verða þeir eptir l 1 /* 
klukkustund sem soðnir séu, fuglar þessir eru þá ætir, en 
nokkuð kuldabragð af þeim. Að lokum er eptirmáli um hinn 
ágæta frjóvgunarkrapt jarðvegsins á íslandi og ýmislegt rugl 
um kornyrkju. Meðal annars segir höf. að opt hafi menn í 
jöklum á vorin fundið dali og smálágar algrænar af nýju grasi 
þegar túnbrekkur kringum bæi ennþá ekki voru litkaðar. 
Snorri Björnsson skrifaði lika ritgjörð um surtarbrand í Aðal- 
vikursókn og er hún allitarleg. Snorri var prestur á Stað í 
Aðalvik 1741 — 1757 og hefir þá haft gott tækifæri til þess að 
athuga surtarbrandinn; skýrsla hans er tekin úr bréfi til Magn- 
úsar amtmanns Gíslasonar dags. á Húsafelli 28. marz 1760 og 
er hún prentuð i riti þeirra Páls Vídalíns og Jóns Eirikssonar 
um viðreisn íslands. 1 Hér má einnig nefna rit það, er sira 
porsteinn Pétursson á Staðarbakka (1711 — 1785) samdi 1770 
og heitir >íslands afhrapi®. 2 í*ar er safnað saman allmiklu 
ósamkynja efni og er ritið æði ruglingslegt, en höf. hefir auð- 
sjáanlega verið víðlesinn. Þar er talað um afstöðu og stæið 
íslands, um veðráttufar, hafísa og harðindi, eldgos, skriður, 

') Deo, regi, patriæ bls. 362 — 371. 

J ) Agrip urn lslands afhrapa, það er skaða áfelli bæði jarðar, fólks 
og fénaðar, allt frá landsins fyrslu bygging inn til vorra trða, hvar 
fyrir framan er ttokkur undirvísun um mannsins og landsins skapnað, 
veðráttufar, sólargang, himinvegi etc. og siðar um manntal, aldur, stór- 
sóttir, en fram á leið um velgjörðir Friðreks frmta og þær nýju stiptanir 
liér, þareptir um óvenjulegar skattheimtur og andsvör landsmanna þar 
igjen. Loksins eru lærðra manna skrif um jarðakúgildi og þeirra ábyrgð 
o. s. frv. Samantekið i hjáverkum á Staðarbakka A° 1770. Lbs. nr- 
484-4°. 

stórsóttir, mannfækkun og fjársýki, um aldur manna og j'msa 
árgalla, þar er og ýmislegt um lögfræði, heimspeki og stjörnu- 
fræói. 

A 18. öld rituöu margir annála einsog fyrr og er i þeim 
öllum meira og minna getið um árferði, en fáir urðu til þess 
að gera reglulegar veðurathuganir. í*eir Eggert og Bjarni 
héldu þó veóurbækur og einnig sira Guðlaugur Þorgeirsson i 
Görðum, siöar gjörði Sveinn Pálsson um langan tima veður- 
athuganir og til eru einnig veðurbækur er Helgi Sigurðsson 
hélt í Skálholti 1779 — 1780. 1 Um eldgos rituðu inenn nú 

meir og nákvæmar en áður og má þá fyrst telja eldgosasögu* 
Halldórs Jakobssonar sýslumanns (1734 — 1810) húu kom út á 
dönsku og var um langan aldur aðal heimildarrit útlendinga 
i öllu því er snerti eldfjöll á íslandi, var það mikið mein, 
þvi bókin er mjög ruglingslega samin og i henni margar villur. 
Þar er fyrst eldfjöllum og eldsuppvörpum lýst og síðan kemur 
sögulegt yfirlit yfir eldgosin sjálf; höf. hefir haft mjög litla 
náttúrufræðis þekkingu og þekkt lítið landslag og fjöll á Is- 
landi og því hefir honum yfir höfuð tekist óheppilega, fjalla- 
og slaöanöfn eru sumstaðar sett á ranga staði, árlöl eru mörg 
skökk og hvergi vitnað í heimildarrit. Halldór sýslumaður 
ritaði margt annað af ýmsu tagi þar á meðal uin hvali og 
tekur þar flest úr ritum Jóns lærða. 3 Um einstök eldgos á 
Islandi voru á þessum timum margar ritgjörðir skráðar, þær 
eru enn flestallar óprentaðar og eru þó margar merkilegar.* 
Sérstaklega má telja rit Jóns Steingrímssonar prófasts (f 1791) 
um Skaptáreldana 1783 sem er nákvæmt og vel samið; 6 hann 

’) Hdrs. Bókmf. í Kmh. nr. 234-4°. 

’) E. Jacobœus: Fuldstændige Efterretninger om de udi Island itd- 
sprudende Bierge, deres Beliggende og de Virkninger, som ved Jord- 
Brandene paa adskiltige Tider ere foraarsagede. Kiöbenhavn 1757-8° 
(XXVIII + 88 bls.). Sbr. Rask nr. 102. 

s ) Balænarum Ichthjologia Islandica per Haltorum Jacobi conscripta 
et figuris adornata. Delineavit S. M. Holm 1777. Ny kgl. Samling 
nr. 327 b. 

*) Ninar um þetta má lesa í Th. Thoroddsen: Oversigt over de 
islandske Vulkaners Historie. Kbhavn 1882-8°. 

s ) Frumritið er til á bókhlöðu Iatínuskólans i Reykjavík. Stutt ágrip 

reit og margt fleira um eldgos í Skaptafellssýslum. Jón Sig- 
urðsson sýslumaður (f 1770), sira Jón Guðmundsson á Sól- 
heimum (f 1770) og Gísli Bjamason á Melum (f 1771) skrif- 
uðu um Kölluhlaupið 1755, um Heklugosið 1766 rituðu þeir 
Hannes biskup Finnsson og Einar Jónsson skólameistari (f 
1781), um jarðskjálftana 1784 ritaði Hannes biskup ágætlega 1 
og sira Sveinn Halldórsson (f 1805) um bæjahrun í Flóa* 

Ennþá hafði engum dottið í hug að rannsaka öræfi Is- 
lands og óbyggðir, það var rétt af hendingu er byggðarmenn 
fengu vitneskju um einhvern hluta öræfanna, sem flestum 
stóð mikill stuggur af og þó einhver fjárleitamaður rólaði um 
heiðar, var það ekki fært i letur og hafði enga þýðingu til 
aukningar á þekkingu í landfræði Islands. Um lok aldarinnar 
satnaði Sveinn Pálsson allmiklum fróðleik um jökla og öræfi 
og færði það i letur, sem hann hafði heyrt kunnuga alþýðu- 
menn segja og mun rita hans siðar getið. f*ess hefir áður 
verið getið (II, bls. 105—106) að menn stundum á 17. öld 
fóru um Ódáðahraun til þess að stytta sér leið frá Múla- 
sýslum til Suðurlands, Oddur Einarsson og Bjarni Oddsson á 
Bustarfelli fóru um norðurhluta hraunsins, en munnmæli segja 
að Arni Oddsson hafi 1618 farið um suðurhluta þessara ör- 
æfa. Pessir vegir voru nú fyrir löngu týndir og enginn þekkti 
Ódáðahraun eða fór þar um, almenningur hélt að þar væri 
fullt af útilegumönnum og hin mesta mannhætta að nálgast 
bústaði þeirra. Stefán amtmaður Þórarinsson bauð þá fyrir 
tilstilli stjórnarinnar verðlaun fyrir að finna veg úr Mútasýsl- 
um til Suðurlands og urðu tveir menn til að leggja á öræfin 
til þess að kanna þau og reyna að finna færan veg. Bjarni 
nokkur frá Draflastöðum i Fnjóskadal fór þá um norðurhluta 
Ódáðahrauns frá Ferjufjalli suður í Lindabotna, fyrir sunnan 
Herðubreið, vestur að Dyngjufjöllum og vestur með þeim að 
norðanverðu, svo um helluhraunin niður í Suðurárbotna, 
þaöan á Skafamýrar niður með Sandá, yfir Skjálfandafljót 

af riti þessu er prentað í Rili um jarðelda er M. Loptsson gaf út. Rvík 
1880-8° bls. 41-77. 

’) Rit lærdómslistafélagsins XIV. 1786. bls. 146—154. 

’) porv. Thoroddmi: Jarðskjálftar á Suðurlandi. Kmhöfn 1899, 
bls. 195—197. 

(líklega á Hrafnabjargavaði) og svo suður á Sand. Bjarni 
fann vörður á þessari leið, en hraunsprungur og gjár voru 
honum mjög til farartálma. 1 Annar maður fór syðri 
leiðina 1794, langa og örðuga ferð, hann hét Pétur Brynjölfs- 
son og var sonur Brynjöifs Péturssonar læknis (1747 — 1829).* 
Pétur var mesti atgjörvismaður og hafði menntað sig sjálfur 
í stjörnufræði, landafræði og náttúrufræði, hafði lært þýzku 
og dönsku og var vel að sér í fornfræði og lögum, þó vár 
hann ekki skólagenginn, en lagði fyrir sig gull og silfursmíði, 
hann var mjög hagur og fann upp ýmislegt nýtt sér og öðr- 
um til verkaléttis við smíðarnar. 3 Pétur fór frá Brú upp 
Laugarvalladal, síðan úr Þorláksmýrum yfir Kverká og Kreppu; 
fór hann Kreppu, sem hann kallaði Dyngjufjallaá, í einu lagi, 
og var hún nærri ófær; hann fór fyrir sunnan Hvannalindir, 
sem menn þá ekki þekktu, vfir Kverkfjallarana, þvinæst yfir 
Jökulsá í kvíslum uppi við jökul, síðan vestur með jökli fram 
hjá Kistufelli (sem hann kallar Jökulfell) að Skjálfandafljóti og 
niður i Kiðagil. Sveinn Pálsson segir um hann: »eg á þess- 
um vandaða og efnilega unga manni að þakka alla þekkingu 
mína um norðurrönd Klofajökuls og um veginn norðan jök- 
uls, hann var förunautur minn á ferðinni til Snæfells og næstu 
héraða siðast liðið sumar«.‘ Pétur Brynjólfsson dó ungur, 
drukknaði 6. júlí 1798 á Berufirði með 3 mönnum öðrum, 
ætluðu þeir að sigla á báti af Berufjarðarströnd yfir í kaup- 
staðinn, en menn halda að fellibylur hafi komið í segl þeirra 
og hvolft bátnum. 6 Pvi miður vitum vér ekkert meir um 
ferð Péturs Brynjólfssonar, hún var rösklega og duglega af 
hendi leyst og jók mjög þekkingu manna um öræfin norðan við 
Vatnajökul sem sjá má af ritum Sveins Pálssonar; það er þvi 
vert að minningu Péturs Brynjólfssonar sé haldið á lopti. 

') porr. Thoroddsen: Ódáðahraun. Andvari XI, bls. 22 — 23. 

’) Timarit Bókmenntafélagsins XI, bls. 217—213. 

3 ) Minnisverð tiðindi II, bls. 120—121, 139 — 146. 

‘) Sveinn Pálsson: Beskrivelser af islandske Vulkaner og Bræer 
II (Norsk Turistforenings Aarbog 1882, bls. 16. Særtryk). 

*) Pétur Brynjólfsson var giptur systur síra Guttorms Pálssonar 
prófasts, þeirra son Páll varð siðar prestur í Danmörku á Rómey hjá 
Jótlandi. Sbr. Æfiminning Guttorms Pálssonar. Akureyri 1864, bls. 19. 

31. Útlendir ferðamenn o g útlendar landlýsingar. 

Vér höfum þegar sagt frá visindaferðum, sem gjörðar voru 
til íslands frá Danmörku á seinni hluta 18. aldar, en nú tóku 
einnig útlendir fræðimenn að veita landinu eptirtekt og árið 1772 
kom hingað hinn fyrsti leiðangur, sem gjörður var til íslands 
frá öðrum löndum i visindalegum tilgangi og voru það mjög 
merkir menn, sem þá komu til landsins. Fyrir ferðinni var 
Sir Joseph Banhs (1743 — 1820) enskur visindamaður af háum 
stigum og mjög auðugur, má fyrir allra hluta sakir telja hann 
í flokki hinna merkustu Englendinga, sem uppi voru um alda- 
mótin. Joseph Banks var fæddur í London 13. febrúar 1743 
og erfði á 18. ári stóreignir eptir föður sinn; hafði hann þegar 
i æsku brennandi áhuga á náttúruvísindum, vildi allt til vinna 
að auka þekkingu manna um jörðina og sparaði hvorki fjör né 
fé til þess að fá því framgengt; hann ritaði lítið sjálfur, en styrkti 
vísindin á margan hátt og lagði á sjálfan sig miklar þrautir í 
langferðum, sem þá voru margfalt örðugri en á vorum dög- 
um. Arið 1760 fór Joseph Banks til Newfoundlands og Labrador 
og á árunum 1768 — 1771 tók hann þátt í hinni nafnfrægu 
landkönnunarferð James Cook’s kringum jörðina og var sú 
ferð ein hin þýðingarmesta ferð, sem farin hafði verið siðan 
á dögum Kolumbusar og Magellan’s. Upprunalega var svo til- 
ætlast að J. Cook aðeins skvldi flylja stjörnufræðinga til Tahiti 
til þess að athuga gang Venus’ar fyrir sólu, en úr ferðinni 
varö miklu meira, þá fannst New Zeeland, Australlandið o. 
m. fl. I náttúrufræðislegu tilliti varð árangurinn og mjög 
mikill og var það mest Joseph Banks að þakka, hann bjó 
skipið út til náltúrurannsókna á eigin kostnaó og fékk sér til 
aðstoðar hinn sænska grasafræðing Dr. Solander, einn af læri- 
sveinum Linnés; sýndu þeir félagar i þeirri ferð hið mesta 
þol og dugnað. í’egar J. Cook lagði á stað í aðra ferð sína, 
ætlaði Banks aptur að verða samferða, en hvorki stjórnin né 
Cook sýndu honum þá kurteisi sem bar, svo hann hætti við 
ferðina. Banks gat þó ekki verið aðgjörðalaus, hann gjörði 
út skip til íslands og kom út hingað 28. ágúst 1772. Þegar 

Banks kom aptur úr íslandsferð sinni, settist hann um kyrrt, 
og studdi eptir það mjög allar vísindaiðkanir á Englandi, hann 
varð forseti visindafélagsins i London, lét á margan hátt til 
sín taka og var allstaðar talsmaður visinda og fróðleiks. Is- 
lendingum gleymdi hann ekki og á ófriðarárunum framan af 
19. öld gjörði hann Islandi og islenzkum mönnum margan 
greiða og rausnarlegar velgjörðir og áttu íslendingar þar hauk 
i horni sem hann var. Banks átti slórkostlegt bókasafn og 
náttúrugripasafn og gaf hann það allt eptir sinn dag þjóðsafninu 
i London (British Museum). Joseph Banks andaöist 19. marz 
1820. 

Banks fór 12. júlí 1772 frá London á leið til íslands, 
kostaði hann ferðina að öllu leyti og hafði leigt skipið fyrir 
1800 krónur á mánuði og var það mikið fé í þá daga. A 
skipinu voru alls 40 manns og meðal þeirra Uno von Troil 1 
sænskur hirðprestur, sem siðar varð erkibiskup, Dr. Solander * 
sá sem fyrr var getið, Dr. Janus Lind frá Edinborg stjörnu- 
fræðingur og sjóliðsforingi Gore, sem þrisvar hafði farið kring- 
um jörðina og var hann þá hinn eini maður, sem það hafði 

gjört, af þeim sem þá voru uppi; auk þess voru á skipinu 3 

teiknarar og 2 skrifarar. Fyrst lentu þeir Banks á eynni 

') Uno von Troil var fæddur í Stockhólmi 24. febr. 1746; á árun- 
um 1770 — 1773 feri)aí)ist hann um þjfzkaland, Frakkland og England 
og svo til íslands með Banks. Arið 1775 varð hann yfirhirðprestur og 
skriftafaðir Gustavs III og |>ótti það eigi litið vandaverk; Troil komst 
þó í mikla kærleika við konung, varð biskup í Linköping 1779 og erki- 
biskup i Upsala 1786 og var þá aðeins fertugur. Uno von Troil lagði 

töluvert stund á sögu og hefir ritað ýmislegt um kirkjusögu Svía. Arið 

1784 gaf Troil bókasafni í Linköping 122 bindi af íslenzkum bókum. 
Uno von Troil dó 27. júli 1803, 

2 ) Daniel Solander, merkur náttúrufræðingur. sænskur prestssonur, 
varð stúdent i Upsala 1750 og iagði stund á náttúrufræði. einkum grasa- 
fræði. hjá Linné. Árið 1766 fór Solander grasaferð til Noregs, en 1759 
var hann sendur til Englands. höfðu Englendingar beðið Linné að senda 
þeirn ungan, góðan grasafræðing og kaus hann Solander til þeirrar 
ferðar. Solander fór með Banks kringum jörðina einsog fyrr hefir verið 
frásagt og svo til íslands: siðan var hann embættismaður við þjóðsafnið 
enska, starfaði mikið og var í miklu áliti. Solander dó snögglega á 
heimili Banks af niðurfallssýki 12. marz 1782. 

9 * 

Wight, fóru siðan um írlandsliaf til Manar og þá til Suður- 

eyja, komu þeir þar viða i land og rannsökuðu margt, sér- 

staklega eyna Staffa og Fingalshelli, þar eru merkileg stuðla- 
berg. sem þeir Banks skoðuðu nákvæmlega. Þvinæst héldu þeir 
til íslands og komu í Hafnarfjörð 28. ágúst. Þá var Thodal 
stiptamtmaður og tók hann þeim vel. Fóru þeir siðan austur 
að Geysi, upp á Heklu, svo niður að Skálholti og siðan aptur 
til skips síns. Ekki ferðuðust þeir viðar, nema smáferðir um 
Suðumes, en kynntu sér þó margt um hagi íslendinga og nátt- 
úru landsins og söfnuðu mörgu bæði náttúrugripum, bókum og 
handritum og komst flest af þvi síðar á þjóðsafn Breta. Joseph 
Banks var hið mesta ljúfmenni og ör á fé og komst því 

fljótt í vinfengi við embættismenn og heldri menn syðra, út- 

veguðu þeir honurn margt er hann langaði til að eignast 1 og 
gáfu honum upplýsingar um atvinnuvegi landsins og bók- 
menntir. Banks kom sér ágætlega við alla, sem hann kynnt- 
ist á íslandi, æðri sem lægri, og fékk hið bezta orð sem 
höfðingi mikill og öðlingur í alla staði. 5 Þeir Banks komu að 
Nesi til Bjarna Pálssonar og voru þar heilan dag, gaf hann þeim 
mikið af ýmsum náttúruhlutum, bækur ogforngripi; þeir þáðu 
miðdegisverð i Nesi og var máltíð sú að ósk þeirra að öllu 
tilreidd upp á íslenzku: »var þá fyrst opnaður maginn með 
staupi af dönsku kornbrennivini, síðan borið fram kökur, 
ostur, súrt smjör og harður fiskur, bitaður niður á disk, þar 
á eptir sauðakjötssteik, kjötsúpa með sýru í, og seinast sil- 
ungur og laufabrauð; neyttu þeir alls þessa með góðri lyst, 
að fráteknu fiski og smjöri, er þeim síst féll, en þegar til 
áréttis var lagður fram hákall og hvalrengi, misstu þeir alla 


') Ólafur Stepliensen amtmaður gaf Banks meðal annars stóran 
og langan draugastein (calcedón) úr Glerhallavík, sem Banks ætlaði að 
láta fægja endann á og grafa innsigli i. Sveinn Pálsson: Journal 
I, bls. 25. 

’) Síra Bjarni Jónsson Mag. phil. í Gaulverjabæ (1724—1798) orti 
kvæði á islenzku og latínu til Banks þegar hann kom að Skálholti; Bjarni 
var þá skólameistari. Upphaf kvæðisins: »Velkomin víst með sóma, 

vís þjóð af enskri slóðu*. Hdrs. J. S. nr. 590-4°, bls. 297—298. Islandske 
Maanedstidender. 1. Aarg. Octoher 1773, bls. 1—6. 

matarlyst í það sinn. Bjarni landlæknir var aptur hjá þeim 
að heimboði suður í Hafnarfirði, og þág af þeim að skilnaði, 
meðal annars, dýrindis stækkunargler, hvörs líki hér ekki 
hafði sésU. 1 Eg set hér kafla úr annál sira Magnúsar Péturs- 
sonar á Höskuldsstöðum um ferðina, sem i allri sinni ein- 
feldni gefur góða hugmynd um hvað almenningur talaði um 
þessa hina fyrstu útlendu höfðingja, sem komu hér til lands: 
»1772 i Augusto kom á Hafnarfjörð engelskt skip ei allstórt, 
með fallstykkjum og vörnum búið, var sagt um 40 manna á 
því. Voru þar á herramenn praktugir að klæðum, allri við- 
höfn og siðferði, fengu þau dönsku hús eður búðir til aðset- 
urs, héldu stór gestaboð með mörgum réttum og drykkjum, 
buðu þar til amtmönnum og æðri mönnum. Enga kaup- 
höndlan höfðu þeir, né liðu við landsfólkið, en mælt var að 
skenkingar hefðu farið milluha þeirra og æðri manna. Þessir 
höfðu uppteiknað og afmálað hvað þeir sáu. Nokkrir af þeim 
reistu austur að Heklufjalli og í Skálholt, gjörðu skenkingar 
meira fólki, og þeim öðrum, er þeim þénuöu. Amtrnann Ólafur 
sendi þeirra vegna mann norður i Skagafjörð eptir surtar- 
brandi, hrafntinnu, glerhöllum og til Hóla eptir nýþrykktum 
bókum. Þeir sögðu sig siglt hafa kringum alla veröld og hefðu 
nú fullkomnað þá sina lystireisu, vildu nú halda heim. Petta 
skip sigldi burt um veturnætur«.* Dr. Solander safnaði tölu- 
verðu af íslenzkum plöntum á þessari ferð og gjörði skrá yfir 
þær, sem þó aldrei hefir verið prentuð. Hið islenzka plöntu- 
safn Solanders og skrá þessi er ennþá geymd i þjóðsafni 
Breta. 3 

Uno von Troil ritaði síðan bók um ísland og er hún að 
mörgu fróðleg; 4 hún er samsett af eintóinum bréfum, sem Uno 

‘) Sveinn 1‘áltson ; Æfi Bjarna Pálssonar. LeirárgörSum 1800, bls. 
72—78. Uno von Troil: Bref rörande en resa til Island, bls. 8ö. 

’) Annáll sira Magnúsar Péturssonar á Höskuldsstöðum. Hdrs. 
Bókmf. í Kmh. nr. 149-4°. Sbr. Vatnsfjarðarannáll yngri. Hdrs. J. S. 
nr. 39. fol. 

*) C. C. Babington: A revision of the fiora of Iceland (Linnean 
Society’s Journal. Botany. Vol. XI). 

*) Uno von Troil; Bref rörande en resa til Island 1772. L’psala 

von Troil hefir ritað ýmsurn sænskum fræðimönnum. í*að 
má heita góð bók á þeim tima, þó sumt sé skakkt innanum; 
ekki eru þar margar frumlegar athuganir, meginefnið er tekið 
úr öðrum bókum eða eptir fyrirsögn íslenzkra fræðimanna, 
þvi Troil átti siðar bréfaskipti við ýmsa þeirra, einkum Hannes 
Finnsson, Gunnar Pálsson og Hálfdan Einarsson. Höf. lýsir 
itarlegast þjóðlífi lslendinga og fornum bókmenntum og hefir 
sett saman sérstaka yfirlitskafla um almenna sögu landsins, 
um verzlunina, um fornsögurnar, um fund Grænlands og Vín- 
lands, um málið og fornmenjar, um prentsmiðjur á íslandi 
o. fl. ; þar er meðal annars fróðlegur kafli um Islendinga þá, 
sem fengust við fornfræði í Sviaríki á 17. öld. Höf. segir frá 
lifnaðarháttum íslendinga, sjúkdómum, klæðnaði kvenna, 
matartilbúningi, búnaðarháttum og fiskiveiðum, en fátt er nýtt 
í þessu, flest tekið úr bókum þeirra Eggerts Ólafssonar og 
Horrebow’s. Troil hefir reynt að gjöra bókina eins fullkomna 
einsog hann hafði föng á, ritið varð því nokkurskonar land- 
lýsing sem gat gefið Svíum og öðrum útlendingum allgóða 
hugmynd um Island. í bókinni hefir höf. einnig látið prenta 
skrár um tegundir jurta, fugla og fiska eptir ferðabók Eggerts 
og Bjarna og skýrlu um eldgos úr riti Halldórs Jakobssonar. 
Sumt af þvi er snertir landfræði og jarðfræði er nýtt. Troil 
hefir ritað Bergmann 1 prófessor, sem þá var einn af helztu 
steina- og efnafræðingum i Svíariki ýms bréf um steinaríki 
ísiands og athuganir þær, sem snertu eldfjöll, hveri og eld- 
fjallagrjót, hann sendi honum Hka hverahrúður og ýmsa aðra 
steina, Bergmann rannsakaði þá og hefir í bókinni skrifað 
fróðlegan kafla um þau efni. Um hverina hefir Troil ritað 
ýmsar góðar athugasemdir, hann hefir gjört hinn fyrsta lands- 


1777-S 0 (86 + 376 bls.). þar fylgir uppdráttur íslands eptir Erichsen 
og Schönning og 10 myndaspjöld. Bókin kom einnig út á ensku: 
Letters on Iceland. 2. Ed. London 1780. 8vo, 400 bls., og á hýzku: 
Briefe welche eine von Herrn Dr. Uno von Troil in Jahre 1772 nach 
Island angestellte Reise betreffen. Upsala und Leipzig 1779-8°, 342 bls. 

‘) Torbern Olof Bergman f. 1735 d. 1784 skrifaði margar merki- 
legar ritgjörðir um almenna landafræði, efnafræði, eðlisfræði og steina- 
fræði og gjörði y'msar mikilvægar uppgötvanir. 

uppdrátt af Geysi og hverum þar i kring og þverskurðarmynd 
af héraðinu og fjöllunum þar i nánd og voru slíkar myndir 
sjaldgæfar i þá daga. f*eir félagar athuguðu nákvæmlega gos 
Gevsis og er prentuð i bókinni skýrsla um hæð þeirra og hve 
lengi stóð á hverju gosi, hæzta gosið var 92 fet. Þeir iýsa 
og öðrum hverum þar á Söndunum og lika hverum hjá 
Laugarvatni og hjá Reykjum í Olfusi, geta um hita þeirra o. 
fl. Bergmann rannsakaði hverahrúðurinn, sem Troil flutti 
heim, og fann að aðalefni hans var kisill, en ekki kalk eins- 
og við flesta hveri i öðrum löndum, sem menn þá þekktu; 
Bergmann gerir meðal annars þá athugasemd, at vatnið niðri 
i hvernum hljóti að vera heitara en vanalegur suðuhiti, úr 
þvi það getur leyst kisilinn úr bergtegundunum. Heklu lýsir 
Troil nokkuð itarlega og segir frá ferðinni þangað; hæðina 
mældu þeir og fundu 5000 fet, sem er nærri lagi; lopthitinn 
var þar uppi ekki nema -4- 4 ‘/a 0 C, en þegar þeir ráku hita- 
mælirinn niður í sandinn sté hann upp i 67 0 C. Troil 
getur þess sem rétt var. að Hekla hafi þá seinast gosið 1766, 
en segir, að logar hafi þó sést úr fjallinu í desetnbermán. 1771 
og einnig í september 1772. 1 Uno von Troil ætlar að ísland 
allt sé tilorðið af jarðeldum, en Bergmann þykir það of fljót 
ólvktun meðan svo lítið sé kunnugt nf Iandinu; til þess að 
ganga úr skugga um slikt, telur hann nauðsynlegt, að einhver 
náttúrufræðingur skoði landið allt. I bréfunum, sem þeir 
hafa skrifast á Trojl og Bergmann eru ýmsar athugasemdir 
um islenzka steina og surtarbrand og sérstaklega um blágrýti 
og stuðlaberg. sem menn i þá daga voru í miklum efa um 
hvernig hefði myndast. 

Lýsing Uno von Troils á eldfjöllum og hverurn íslands 
varð til þess að fleiri fengu löngun fil þess að skoða þessi 
náttúruundur. Sautján árum seinna (1789) gjöröi Sir John 
Stanley út skip til íslands og voru með honutn ýmsir enskir 
fræðimenn, Wright, Baine o. fl. Þeir skoðuðu hverina hjá 
Reykjum i Ölfusi og Gevsi og gengu upp á Heklu; þeir fóru 


') bessi ummæli Troils urðu til þess. að )‘msar útlendar bækur geta 
um Heklugos árið 1772(!). 

einnig vestur á Snæfellsnes og gengu í land hjá Stapa og 
klifruðu síðan upp á Snæfellsjökul, Mr. Wright hefir lyst þeirri 
ferð; 1 þeir skoðuðu og teiknuðu stuðlabergshellana hjá Stapa 
og mældu hæð Snæfellsjökuls og tókst það vel. Englending- 
urinn John Barrow fékk siðar dagbækur þeirra til umráða og 
hefir prentað kafla úr þeim um Snæfellsnes i ferðabók sinni 
til Islands.* Ekki voru þeir Stanley jafn vel látnir á Islandi 
einsog Joseph Banks og hefir mönnum legið heldur illa orð 
til þeirra. 8 A Örfarsey hlóðu þeir Georg konungi 3ja og 
sjálfum sér minnisvarða og settu þar kopartöflu með nöfnum 
sínum og var henni síðan stolið. 4 Ekki gáfu þeir Stanley út 
neitt samanhangandi rit um ferðina, en Stanley ritaði tvö bréf 
til Dr. Jos. Black’s um hverina hjá Reykjum og um Geysi og 
voru þau prentuð. Bréf þessi eru vel skrifuð og í þeim 
margar góðar athuganir. í fyrra bréfinu segir Stanley fyrst 
frá ferðinni austur yfir Hellisheiði og lýsir heiðinni og talar 
um hraunbreiðurnar þar, en ekki sá hann gígi þá, sem hraunin 

') Fjallgöngu þessari hefi eg stuttlega Iýst i Andvara XVII. Ferð 
um Snæfellsnes bls. 83—84. 

’) John Barroto jun.: A visit to Iceland by way of Tronyem in 
the >Flower of Yarrow« Yacht, in the summer of 1834. London 1835- 
8vo, bls. 269-275. 

3 ) 1 ritinu >ÚtgarðaIoki«, hdrs. J. S. nr. 414-4 0 , stendur þessi klausa, 
sem reyndar er mjög ótrúleg: >Arið 1789 gekk Stanley með fylgjur- 

um sinurn upp á Heklu, eptir hverjum höfð er j’misleg lokalvgi, 
eins og þeir tíðum prettuðu fólk á sviknum peningum úr blýi og mess- 
ingi og settu kong Georg III. styttu i Örfarsey með fleiru, ólikir enum 
fyrri« (Banks og Solander). í bréfi frá Magnúsi Ormssyni til Sveins 
Pélssonar dags. Nesi 16. oktober 1789 stendur: >bann engelska Stanley 
og hans förunauta höfum við haft hér í sumar. þeir reistu í Skálholt, 
hvar þeir komu að nj'afslöðnu begravelse biskups herra Finns. þaðan 
til Geiser og Heklu. Reykjahvera og annarsstaðar. Húshóndi minn fékk 
þá æru. að þeir borðuðu þar til middags bændafæðu, súrt smjör og fisk, 
skyr og graut etc. eptir ósk þeirra. Viðast þóttu þeir ei of örlátir í 
útlátum sinum, þó fengu sumir góðan betaling fyrir sitt, Guðmunde 
Guðmundssyne fyrrum presti gáfu þeir 18 Cronur danskar. Ærustyttu 
létu þeir uppmúra sér í Örfarsey«. (Hdrs. Bókmf. í Kmh. nr. 7 foL). 
það var fágætara i þá daga en nú að enskir auðmenn gerðu skemruti- 
ferðir til íslands, og þótti því merkilegt. 

*) Minnisverð tíðindi III, bls. 241 — 242. 

eru runnin úr. f > ótti honum útsjónin yfir Ölfus og dalinn 
upp að Reykjakoti mjög fögur í samanburði við auðnirnar á 
heiðinni. Stanley lýsir hverunum hjá Reykjum mjög itarlega, 
enda voru hverirnir þá mjög vatnsmiklir og ákafir því jarð- 
skjálftarnir miklu (i júní 1789) voru þá nýlega afstaðnir. í 
hlíðum Hellisheiðar skoðaði Stanley bergtegundirnar og undrast 
mest þussabergið, sem honum þykir kynlega samsett; segir 
hann að hvergi sjáist regluleg lög í íslenzkum fjöllum og allt 
virðist umsnúið frá grunni. Litli Geysir gaus þá 20 — 30 fet 
og Baðstofuhver nærri eins hátt og var hann enn vatnsmeiri, 
eptir mælingu þeirra gaus Litli-Geysir þá 2313 pottum af 
vatni á minútu hverri. Baine mældi þá einnig hnattstöðu 
Reykja og fannst hún vera 64° 4’ 38” n. br. Ekki skoöuðu 
þeir alla hverina, en lýsa því vel er þeir sáu. 1 í hinu bréf- 
inu lýsir Stanley hverunum hjá Haukada!; byrjar með að Iýsa 
landslagi þar í kring og er mjög hrifinn af útsjóninni frá fjalls- 
hliðunum niður yfir Tungurnar og Suðurlandsundirlendið. 
Hann segir líka frá viðtökum i Haukadai, þar bjó þá rik ekkja 
og var þeim fyrst boðið inn i kirkju, en síðan i bæinn og 
fengu þar góðar veitingar meðal annars te úr rjúpnalaufi. Um 
íslendinga segir hann að þeir séu seinir til og í fyrstu þurrir 
á manninn, en þegar búið sé að yfirvinna hina meðfæddu 
deyfð þeirra og afskiptaleysi verði þeir bóngóðir og greið- 
viknir. Mr. Baine mældi hæð Laugafells hjá Geysi og ákvað 
hana 310 fet yfir ána. Stanley Iýsir bergtegundinni i fjalli 
þessu* og heldur hún sé ekki gosgrjót, en umbreytt af eldi. 
Slrokkur var þá nýfarinn að gjösa, hann byrjaði í júni 1789 
við jarðskjálftana, og gaus hann nú töluvert hærra en Geysir, 
hæsta gos Strokks, sem þeir mældu, var 132 fet á hæð. en 
Gevsir komst ekki hærra en 96 fet; Strokkur þeytti steinum 
sem i hann var kastað léttilega í háa lopt, Baine mældi að 
einn steinn komst 129 fet í lopt upp, en sumir fóru hærra. 

‘) An account of the hot springs near Rykum in Iceland: In a 
letter to Dr. Black from John Thomas Stanley. Dags. 15. ágúst 1791, 
lesið i félaginu 7. nóv. s. á. (Transactions of the royal sociely of Edin- 
burgh. Vol. III. Part 2, bls. 127 — 137-4°). 

*) Bergtegund þessi er líparit. 

Lýsing Stanley’s á Gevsi og hverunum þar í kring er vel 
samin og nákvæm. 1 Dr. Josrph Black fékk frá Stanley vatn 
úr hver hjá Reykjum og Geysi til rannsókna og gjörði margar 
kemiskar tilraunir til þess sem nákvæmlegast að ákveða efni 
þau sem uppleyst voru. 2 Segir Dr. Black að hverahrúður sá. 
sem J. Banks flutti frá íslandi, hafi fyrst bennt mönnum á 
að sjóðheitt vatn gat upplevst mikið af kisilsýru úr bergteg- 
undum. 

Danskur kaupmaður i Ólafsvik undir Jökli Jacob Severin 
Flnm að nafni gaf út um aldamötin tvo bæklinga um Island ; 
þó rit þessi séu i sjálfu sér ekki merkileg gefa þau þó ýmsar 
allgóðar upplýsingar um ástandið á tslandi í þá daga og í 
þeim er líka ýmislegt er snertir landlýsingu Snæfellsness. J. 
S. Plum var fæddur í Korsör 1762 og dó i Kaupmannahöfn 
1805, hann kom sem verzlnnardrengur til Ólafsvikur um haustið 
1779. Næsta vetur bjó Plum þar i sama herbergi einsog 
undir-assistentinn og beykirinn, ofn var i herberginu en reyk- 
pipan brotin og enginn eldiviður til; veggir og lopt voru allan 
veturinn (i 8 mánuði) þakin hrími og þumlungs þykkur is á 
gluggum ; þegar sunnanvindur kom með hláku voru gólf og 
veggir rennandi af vatni, vfirsæng Plums var opt frosin og 
hrimguð á morgnana og hendur hans skemmdust «af frost- 
bólgu. 8 Ekki var nú aðbúnaðurinn betri hjá kaupmönnum 
en þetta. Arið 1782 varð Plum undirassistent með 120 rd. 
launum og 1785 yfirassistent með sömu launum. en þegar 
»frihöndlunin« komst á tók Plum sjálfur við verzluninni og 
gjörðist kaupmaður, en litt var hann ánægður með hið nýja 
verzlunarlag. Arið 1795 var Kristian Plum bróðir J. S. Plums 
á ferð undir Ólafsvíkurenni, féll þa steinn á hann og varð 


') An account of the liot springs near Haukadal in Iceland: In a 

second letter to Dr. Black from J. Th. Stanley. (Transactions of the 
royal society of Edinburgh. Vol. III. Part 2, bls. 138— 168. Bréfið dags. 
30. marz 1792. lesið í félaginu 30. april 1792). 

’) An analysis of the waters of some hot springs in Iceland. By 
Joseph Black. (Transactions of the royal society of Edinburgh. Vol. 
III. Part 2. bls. 95— 126-4°. Lesið 4. júlí 1791). 

9 ) J. S. Plum: Historien om min Handel, bls. 12. 

honum að bana. Bækurnar ritaði Plum í tómslundum sínum 
og hafði þá verið 18 ár á íslandi. Önnur bókin er um ferða- 
athuganir Plums i Ingjaldshóls og Fróðársóknum 1 og cr heldur 
meira að græða á henni en hinni; þar talar höf. fyrst um litla 
og skakka þekkingu Dana á Islandi og tilfærir máli sínu til 
sönnunar vms góð dæmi úr bókum, þá kemur almenn lýsing á 
Snæfellsnesi og svo sérstakar lýsingar á Ingjaldshóls og Fróðár 
sóknum. Seinast eru athugasemdir og almennar hugleiðingar. 
Bókin er nokkuð fjölorð og viða skrítin og barnaleg og talar 
höf. mjög mikið um sjálfan sig; þrátt fyrir marga galla eru 
þar þó upplj'singar um sitt hvað, en i náttúruvisindum hefir 
Plum verið alveg ófróður. I hinu ritinu* talar Plum mest 
um verzlunina og er þar æði Iangorður og mærðarmikill. en 
það er auðséð á öllu, að hann hefir verið ötull maður og 
ráðvandur, en enginn gáfumaður. 

Hin seinustu ár Jóns Eiríkssonar var ungur maður að nafni 
Christian Ulrich Dcllev Eggers í miklum uppgangi i Kaup- 
mannahöfn, hann tók mikinn þátt í málum íslands og var 
meðal annars skrifari i nefnd þeirri er kom á »frihöndlun« á 
íslandi og réði þar miklu. »Ei er ólíklegt«, segir Sveinn 
Pálsson, »að hann að mestum parti hafi samantekið frihöndl- 
unarforordninguna af 13da júnii 1787 með öllu því uppgangs- 
veðri hún inniheldur*. Eggers var gáfumaður og ukafamaður 
mikill. 8 hann var mjög starfsamur og lærður vel, en nokkuð 
fljótfær og vildi breyta öllu og umturna frá rótum, því hann 
var gagntekinn af þeim breytingaanda. sem þá réði miklu í 
Európu og tók þá eigi alltaf nægilega mikið tillit til landshátta 

') J. S. Plum: Reiseiagttagelser i Ingialshools og Froder Sogne 
udi Sneefieldsnæs i Island Aarene 1708 og 1799. Kiöbenhavn 1800-8° 
ptVI-f.162 bls.). í Andvara XVII (Ferð um Snæfellsnes) hefi egvitnað 
í límsa kafla úr riti þessu. 

*) J. S. Plum : Historien om min Handel, Söereiser og Hændelser. 
Kbhavn 1799-8° (XXIV + 295 bls. 

3 ) J. S. Plum talaði við prófessor Eggers, sem þá var í íslenzku 
verzlunarstjórninni og segir Plum um hann: »Hans Tale var som en 

vældig löbende Foss, hvoraf jeg nu ikke kan erindre synderligt« o. s. frv. 
(Historien om min Handel bls. 84. Plum talar þar einnig, bls. 86, um 
ymsar skakkar skoðanir Eggers). 

á íslandi, enda kom hann aldrei til Tslands og vantaði reynslu, 
þó hann með frábærri elju kynnti sér allt, sem prenlað hafði 
verið um Island. Eggers mun hafa verið hvatamaður tnargra 
breytinga, sem gjörðar voru á stjórnarfari íslands fyrir alda- 
mótin og voru sumar þeirra vanhugsaðar og miður heppilegar. 
í*rátt fyrir allt má þó telja Eggers merkismann fyrir iðni 
hans, gáfur og þrek. Jón Eiríksson vildi eigi svo snöggar 
breytingar og vildi haga sér meir eptir islenzkum landshátt- 
um, en hann fékk ekki rönd við reist, enda var hann þá orð- 
inn sjúkur, þreyttur og mæddur. 1 

Eggers var fæddur i Itzehoe 11. maí 1758, stundaði 1776 
— 1782 stjórnfræði og lögfræði við háskólann f Kiel og við 
ymsa þýzka háskóla og varð 1791 Doctor í lögfræði við há- 
skólann i Göttingen; 1783 kom Eggers til Kaupmannahafnar 
og var þar háskólakennari 1785 — 1789, var hann þá settur í 
margar nefndir, sem gjöra skyldu ýmsar breytingar til fram- 
fara í stjórnarefnum og atvinnuvegum og var i mjög miklu 
áliti hjá höfðingjum í stjórnarráðinu. Seinna varð Eggers 
háskólakennari i Kiel og var 1805 fenginn til ráðagjörða um 
ýmsar breytingar, sem gjöra átti í Austurríki og var að laun- 
um gerður að barón. Síðan hvarf hann aftur til Kiel, varð 
þar vfirborgarstjóri og dó 21. nóvember 1813. Eggers hefir 
samið mörg rit og stór um stjórnfræði og lögfræði, um ferðir 
sinar og um söguleg efni og var flest á þýzku. Hér munum 
vér geta tveggja rita, er hann samdi um ísland. 

Arið 1786 gaf Eggers út fvrsta bindi af íslandslýsingu á 
þýzku* og átti það að verða mikið rit, en aldrei kom út nema 

') Sveinn P&lsson segir í Æfisögu Jóns Eirikssonar bls. 60—61: 
»Varð Eggers fljóti uppgangur og frami i j’msum embœttuni, helzt við 
háskólann í Raupmannahöfn, ei vel pokkaður meðal lærðra manna. 
Lika fékk hann megnt álas fyrir misgrunaða viðleitni með nokkrum 
öðrum, að hafa viljað steypa Erichsen (af hvörs ritum og öðrum verk- 
um liann hafði þó mikið lært) og að mótspyrna öllum hans meiningum, 
um umbreyting á Skálholtsstól og höndluninni. Um eitt og annað hér 
að lúlandi er rillingr útgefinn í Kaupmannahöfn 1792, með titli: Et 
Par Ord til Professor Eggers, hvarí sá huldi höfundr segir hönum 
margan beiskan sannleika«. 

Clir. V. Ð. Eggers: Physikalische und statistische Beschreibung 

þetta eina bindi og er þó enn tii nokkuð af áframhaldinu í 
handriti. 5*6(13 fyrsta bindi er út kom er mjög fróðlegt og 
efnismikið, og verðum vér að visa í ritið sjálft þeim sem vilja 
kynna sér efni þess, því hér er eigi rúm til að greina ná- 
kvæmlega frá þvi. f*ar er fyrst í inngangi almennar hug- 
leiðingar um þjóðhagsfræði og um áform höfundarins með 
ritinu, þá koma nokkurskonar drög til landfræðissögu íslands, 
upptalning á öllum ritum um ísiand, sem Eggers þekkti og 
auk þess talin mörg almenn rit um Norðurlönd. Kafli þessi 
er mjög fróðlegur, þar er getið margra sjaldgæfra rita og víða 
neðanmáls greint frá efni þeirra; þó hefir höf. eðlilega ekki 
þekkt nærri allt, sem um ísland hefir verið prentað og getur 
sjaldan handrita. í*ó má enn hafa mjög mikil not af þessu 
yfirliti og höfum vér opt við samningu þessa rits leitað þang- 
að með góðum árangri og fengið þar margar bendingar. 
f*essu næst er talað um stærð íslands, lögun og uppdrætti af 
landinu og svo um veðráttufar, hefir höf. þar safnað öllu um 
þessi efni, sem föng voru á og er sérstaklega langorður um 
norðurljós. 

Áframhald bókar þessarar, sem aldrei hefir verið prent- 
að, er enn lil í handriti á bókasafni hins lærða skóla í Reykja- 
vík; 1 þó nær handrit þetta ekki yfir alla bókina, höf. hefir 
aldrei lokið við hana eða fullgjört eptir hinu fyrsta áformi 
sínu, einmitt sá hluti ritsins, sem Eggers eflaust hefði farið 
nákvæmast í, kaflinn um þjóðina og hag hennar, hefir aldrei 
verið saminn. Hinn óprentaði hluti bókarinnar um landfræði 
íslands og náttúru er að mestu leyti settur saman eptir rit- 
um Eggerts Ólafssonar og annara manna, sem skrifuðu um 
ísland á seinni hluta 18. aldar; ritinu er skipulega fyrir komið 
og flest tiltínt er i þeim bókum stendur, en fátt er þar nj'tt 


von Island. I. Kopenhagen 1786-8° (2 -|- 414 bls.). Hinn 19. marz 
1784 fékk Eggers konunglegt einkaleyfi til þess að gefa út þetta rit 
(Lovsamling for Island V, bls. 31 — 32). 

*) Handritið er 3 bindi í 4°, til sanians 858 bls. Framan af fyrsta 
bindinu vantar bls. 1—66 og 69 — 72. Bjarni amtmaður Thorsteinsson 
keypti handritið á uppboði eptir Eggers látinn, og úr eigu Bjarna er 
það komið i bókasafn lærða skólans. 

og ekkert byggt á sjálfstæðum rannsóknum sem lika var al- 
veg eðlilegt. Bók Eggers hefði þó eflaust orðið að mikluin 
notum, ef hún hefði komið út, því þar er efni hinna fyrri 
rita, sem þar er óskipulegt og á strjáiingi, sett í röð og reglu. 
Handrit það sem til er byrjar meö 2. kapítula um myndun 
landsins, fjöll og jarðveg og er aðalefnið tekið úr ferðabók 
Eggerts og Bjarna. f*ar er lýst fjörðum, eyjum og fjöllum og 
er höf. langorðastur um jökla og eldfjöll og iýsir þessu eins 
ítarlega einsog þá var kostur á eptir ritum, sem fyrir hendi 
voru. I þriðja kapitula er vötnum lýst, Geysi og öllum hin- 
um helztu hverum og laugum, öikeldum, ám, bergvötnum og 
jökulvötnum; þá talar höf. um sjóinn kringum ísland, uin 
hraun og sprungur á mararbotni, um flóð og fjöru, minnkun 
hafsins, um rauðan lit á sjó og um hafisinn. fá er f öðrum 
hluta bókarinnar, 4 — 7. kapitula, almenn staðalýsing allra 
fjórðunga landsins og sýslna og ber þar margt á góma. Þriðji 
hlutinn er um afrakstur Iandsins og byrjar hann á 10. kapi- 
tula um steinaríkið, þá er 11. kap. um jurtaríkið og 12. kap. 
um dýrarikið og er þar safnað saman úr bókum yfirliti yfir 
flest það, sem menn þá þekktu um þessi efni og yrði hér 
alltof langt að geta nokkuð nánar um innihald þessara kapi- 
tula heldur en annara. Með 12. kapitula liættir handritið, en 
þá er eptir að lýsa þjóðinni, atvinnuvegum öllum, hag lands- 
ins og stjórnarfari, hefði það orðið afarlangt mál, hefði það 
verið haft í sama formi og hitt sem til er um almenna land- 
fræði Islands og náttúru. 

Sama árið gaf Eggers út aðra bók um ísland, nafnlausa; 1 þá 
voru fyrir skommu gengnar yfir landið hinar miklu hörmungar, 
sem af móðuharðindunum leiddu ogerefni bókarinnar og áform 
að rannsaka hvernig á hinum ógurlegu bágindum standi. Höf. 
kemst að þeirri niðurstöðu, aö bágindin stafi eigi af náttúrunnar 
völdum, heldur sé miklu fremur að kenna öfugu stjórnarfyrir- 
komulagi, hugsunarleysi og vankunnáttu. Vér verðum héreinnig 
að vísa þeim. er vilja kynna sér efni bókarinnar, í ritið sjálft. í*ar 


') Philosophische Schilderung der gegenwartigen Verfassung von 
Island. Altona 1786-8° (16 + 464 bls.). 

er i byrjun alllöng og liðlega sainin lýsing á landi og þjóð 
og atvinnuvegum, og er það sett saman eptir bókum Eggerts 
Ólafssonar, Olaviusar og annara, síðan er talað um verzlun- 
ina og ráð til að koma landinu upp; svo koma landshags- 
skýrslur og útlegging á riti Magnúsar Stephensens um Skaptár- 
eldana 1783. Allmargar smávillur eru hér og hvar i bókinni 
og voru þær leiðréttar i löngum ritdómi, sem kom út nokkru 
seinna og er hanu liklega eptir Jón Eiriksson. 1 Bókinni 
fylgir uppdráttur Islands® og er landið þar nokkuð ólíkt í 
laginu þvi sem vanalegt er, miklu styttra og breiðara og 
minna en það á að vera; Eggers reiknaðist því að landið 
væri aðeins 1400 □ milur á stærð. 

Um náttúrusögu íslands var á þessum timum mjög lítið 
skrifað annað en það sem vér þegar höfum nefnt. Þó má 
geta þess að Morten Thrune Brilnnich (1737 — 1827) merkur 
danskur náttúrufræðingur ritaði dálitið um dýrafræði íslands, 
hann samdi lýsingu á íslenzkri vogmeri 3 og ritaði ítarlega 
lýsing á æðarfuglum, 4 við rit þetta naut hann aðstoðar Hann- 
esar Finnssonar að þvi er Island snertir. Brúnnich gaf einnig 
út norræna fuglafræði 5 og er þar víða getið um islenzka fugla, 
þar eru nokkur íslenzk fuglanöfn og þess getið um rúma 50 
fugla, að þeir eigi heima á íslandi. 

A seinni hluta 18. aldar er íslands getið i fjölda mörg- 
uin dönskum og útlendurn landfræðisbókum og frásögnin um 
Island viðast hvar miklu skaplegri en áður, því nú fara flestir 
eptir ferðabók Eggerts og Bjarna eða hafa hliðsjón af ritum 
Horrebows og Uno von Troils. Þó sjást enn þá á strjálingi 

‘) Nveste kiiíbenhavnske Efterretninger om lærde Sager. Aarg. 1786, 
bls. 417 — 426, 433 — 440. 

a ) Neue Karte von Island nach de Verdun’s und anderer Beob- 
achtungen. 1786. Pontoppidan delineavit. 

*) M. Th. Briinnich: Om den islandske Fisk Vogmeren (Vidensk. 
Selskahs Skrifter. Ny Samling III, bls. 408—413, með mynd). Höf. 
getur þess meðal annars að hann hafi séð fyrstu mynd af vogmeri 
riti um hvalfiska eptir Jón Guðmundsson lærða. 

*) M. Th. Brilnnich: Ederfuglens Beskrivelse. Kbhavn 1763-8 
60 bls. og Tillæg til Ederfuglens Beskrivelse. Kbh. s. á. 36 bls. 

*) M. Th. Briinnich: Ornithologia borealis. Hafniæ 1764-8°. 

gamlar vitleysur frá 17. öld og einstöku rithöfundar eru enn- 
þá svo forpokadir aö Blefken er þeirra bezta heimildarrit; þó 
komast fáir jafnlangt og höf. að stórri þýzkri kvennafræði, 
sem kom út á dönsku 1798 án þess þýðandinn findi ástæðu 
til að breyta þvi sem þar stendur. 1 Það sem bók þessi segir 
um íslenzkt kvennfólk er svo svivirðilegt, að það er ekki eptir 
hafandi. R. E. Raspe ritaði um myndun eyja 1763 og fer í 
sumu eptir Blefken hvað eldgos snertir á íslandi, en þekkir 
þó Horrebow og nýrri rit. 8 Svo er enn um marga höfunda 
að þeir taka lygaslettur úr Blefken til smekkbætis fyrir les- 
endurna og það jafnvel fram á 19. öld. Hinar stærri land- 
fræðisbækur nota flestar betri heimildir. Hér mun eg aðeins 
nefna fá dæmi meðal hinna helztu bóka, en almennar kennslu- 
bækur á ýmsuni málum er geta íslands, hirði eg ekki að 
nefna. I Noregslýsingu eptir Nikolay Jong& er löng lýsing á 
íslandi, bæði almenn lýsing og itarleg staðalýsing allra sýslna 
og má hún heita vel af hendi leyst eptir gögnum þeim, sem 
fyrir hendi voru; náttúrlega hefir höf. tekið efnið allt úr bók- 
uin þeirra Eggerts Ólafssonar og Horrebows og raðað því 
niður. 1 annari Noregslýsingu eptir L. H. Bing * er íslands 
líka getið itarlega ; höf. segist helzt hafa notað ferðabók Egg- 
erts, en fengið ýmsar munnlegar upplýsingar hjá Carl Pon- 
toppidan ráðmanni, sem var allvel kunnugur á íslandi. Staða- 
nöfnum er í þessari bók raðað eptir stafrofsröð. í 8. útgáfu 
af landafræði A. F. Búschings, sem fyrr hefir verið getið (II, 
bls. 368) er allnákvæm lýsing á Islandi, sem eflaust hefir mjög 

') Gynæologie eller over Mödom, Samleie og Ægteskab. Oversat 
af det Tydske. Kbhavn 1798. I. bls. 208—209. Frumritið hefi eg 
ekki séð. 

R. E. Raspe: Specimen historiæ naturalis globi terraquei, 

præcipue de novis e mari natis insulis. Amstelodami et Lipsiæ 1763-8° 
bls. 124—129. 

9 ) Nikolay Jonge: Chorgraphisk Beskrivelse over Kongeriget Norge, 

sarat Færöe, Iisland og Grönland. Kjöbenhavn 1779-4°. Um Island 
bls. 497—566. 

*) L. R. Bing: Beskrivelse over Kongeriget Norge, Öerne Island 
og Færöerne, samt Grönland. forfattet i alphabetisk Orden. Kbhavn 
1796-8°. Aðalgreinin um ísland er á bls. 303—310. 

útbreitt réttari þekkingu um landið. 1 í*á eru Ij'singar á ís- 
landi i bókum eptir A. Schytte. J. F. W. Schlegel, F. Thaar- 
up* og marga fleiri, sem hér yrði of langt upp að telja, enda 
er ekkert nytt i þessum bókum. f*á má einnig geta þess að 
í þýzku timariti 1795 er grein um islenzk eldfjöil 8 , en ekkert 
er á henni að græða og margt þar skakkt, þó greinin sé 
stutt. 


32. Sveinn Pálsson. 

Sveinn Pdlsson 4 var fæddur 25. april 8 1762 á Steinsstöð- 
um i Tungusveit i Skagafirði, foreldrar hans voru Páll Sveins- 

') A. F. Btisching: Erdbeschreibung 1. Theil, 8. Auflage. Ham- 
burg 1787-8°. 

*) Andreas Schytte: Danmarks og Norges politiske og naturtige 
- Forfatning. Kbhavn 1777 8° bls. 189—206, 609—614. J. F. W. 
Schlegel: Slatistisk Beskrivelse af de fornemste evropaeiske Staier. 1. 
Del. Kbhavn 1793-8° Island bls. 206—333. F. Taarup: Vejledning til 
det danske Monarkis Statistik 2. Udg. Kbhavn 1794-8°, Island bls. 245 
—336. 

*) Die Vulkane auf Island. Nutzliche Beitriige zu den Schleswig- 
Holsteinischen Anzeigen 31. Stuck 1796. bls. 245 — 248. þess má einnig 
geta að í timaritinu »Minerva«. Februar J790, er kátlegt kvæði eptir 
Hans J. Lindahl, sem á að lýsa spillingu í Reykjavík. Annars kom út 
á seinni hluta 18. aldar mesti sægur af pésum og greinum, er snerta 
Island einkurn um verzlunina. 

4 ) Æfiágrip þetta hefi eg að mestu samið eptir ritum og uppteikn- 
unum Sveins sjálfs, eptir ferðabók hans og almanökum og nokkrum 
skjölum öðrum og bréfum, sem eru geymd í handritasafni bókmennta- 
félagsins. >Journal holden paa en Nnturforsker Keise udi Island«. 
(Hdrs. Bókmf. Kmh. nr. 1—3, fol Jónas Hallgrímsson keypti handrit 
þetta á Islandi og eptirlét það félaginu) Almanök Sveins Pálssonar 
1779—1787, 1792- 1799, 1806-1812, 1814—1829, 1831-1836 og 1838 
— 1840. (Hdrs. Bókmf. Kmh. nr. 2 — 4 8vo). Ennfremur j’ms skjöl og bréf i 
lidrs. bókmf. Kmh. nr. 7 fol. Eg hefi safnað efni í ilarlegri æíisögu 
Sveins Pálssonar, sem eg ætla mér að rita, ef tími og kringumstæður 
leyfa. Um Guðrúnu móður Sveins er þáttur eptir Gisla Konráðsson f 
• þjóðsögum og munnmælum«, er Jón þorkelsson gaf út. Reykjavík 
1899, bls. 333 — 337. þar eru og bræður Sveins taldir. 

•) Svo telur Sveinn sjálfur. Jón þorkelsson (Digtningen paa Is- 
.land bls. 299) telur hann fæddan 14. april. 

10 

son smiður (f 1804) og Guðrún Jónsdóttir yfirsetukona, voru 
þau merkishjón og áttu saman mörg börn. Jón Eggertsson 
lögréttumaður faðir Guðrúnar var sonarsonur hins alkunna 
Jóns Eggertssonar frá Ökrum og Sigríðar stórráðu; Sveinn 
Pálsson faðir Páls var prestur i Goðdölum (f 1757). Sveinn 
ólst upp hjá foreldrum sinum og var settur í Hólaskóla 1777 
og þaðan útskrifaðist hann tvitugur, hinn 30. april 1782. 1 Sveinn 
hefir verið bráðgjör i æsku, því þegar á unga aldri 18 — 20 
ára var hann sendur langar lestaferðir suður á land yfir Stóra- 
sand og Kaldadal og alla leið suður í Njarðvik og Garð; hafa 
það víst verið skreiðarferðir eins og þá tiðkuðust. Arið 1783 
reri Sveinn vetrarvertíð í Keflavík, en hið sama haust fór 
hann að Nesi til Jóns Sveinssonar landlæknis til þess að nema 
þar læknisfræði; þar dvaldi Sveinn í 4 ár. Á þeim árum 
gengu einsog kunnugt er margar stórsóttir og þá var mann- 
fellir hinn mesti af hallærum, fékkst Sveinn þá þegar á náms- 
árum sínum töluvert við lækningar og var opt sendur um 
nálæg héruð til þess að vitja sjúkra. Það er auðséð á mörg- 
um bréfum sem til eru. að Sveinn hefir verið mjög vinsæll 
af mönnum i nágrenninu, einkum var hann í vinfengi við 
Viðeyjarfólk og þaðan var honum sent ýmislegt eptir að hann 
fór til Hafnar.* Bóla gekk þá opt á íslandi og deyddi marga, 
Sveinn Pálsson sendi þá eitt sinn (1786) með pósti bóluefni 
til föður síns og réði honum að bólusetja systkini sin tii 
verndar móti bólunni. Nokkru seinna kom bóla i Skagafirði 
og Stefán amtmaður Thorarensen hélt að hún hefði einmitt 
með þessu íluzt þar inn, skrifaði hann stjórninni um þetta 


') Hdrs J. S. nr. 617-4°. 

’) 1 bréfi frá Geir Vidalin til Sveins Pálssonar dags. Viðey 17. febr. 
1790 stendur: »þér heilsa hjarlanlega allar stúlkurnar í Viðey. Allt 

kvennfólkið lieldur svo mikið af þér að mér þykir nóg um það. þeim 
verður varla svo flökult, að þær ekki óski fyrst og seinast, að þú værir 
kominn til þess að leggja yfir þær liknar loppurnar.< í bréfi til Sveins 
dags. Búðardal 16. ágúst 1790 segist Magnús Ketilsson ekki þekkja 
neinn stúdent í Höfn síðan ísleifur Einarsson hafi farið heim og skrifar 
því Sveini «með því að þér eruð framar öðrum í afhaldi.« Hdrs. 
Bókmf. Kmh. nr. 7. fol. 

og vildi láta hegna Sveini fyrir tiltækið, en stjórninni þótti 
það ei hegningarvert og vildi ekki sinna þvi. 1 

Til þess að framast betur í læknisfræðinni sigldi Sveinn 
Pálsson til háskólans í Kaupmannahöfn 1787 og lét frá iandi 
með fálkaskipiriu hinn 9. ágúst, urðu þeir vel reiðfara og 
komu til Hafnar 31. s. m. Sveinn komst þegar inn á Garð 
og tók nú af alefli að stunda læknisfræði og náttúrufræði, 
sem hann hafði mikinn hug á. Um veru Sveins í Höfn höf- 
um vér tiltölulega fáar fregnir. Hann hlustaði á fyrirlestra í 
ýmsum greinum læknisfræðinnar og gekk á spítala og æfingar 
og jafnframt fékkst hann mikið við náttúrufræði; í steina- 
fræði hlustaði hann á Elovius Mangor og efnafræði lærði hann 
hjá J. G. L. Manthey og er til vottorð um, að'hann hafi við 
yfirheyrslur sýnt ágæta kunnáttu í þeirri grein. I grasafræði 
naut hann tilsagnar Rottbölls og Vahl’s og hefir hann verið 
mjög hrifinn af kennslu hins siðarnefnda ágæta grasafræð- 
ings og viðkynning við hann, og er Sveinn í bréfum sínum 
Vahl mjög þakklátur fyrir þá ásjá, sem hann hefir veitt hon- 
um. Sveinn Pálsson var ekki iðjulaus árin sem hann dvaldi 
i Kaupmannahöfn, því auk námsins ritaði hann margar og 
langar ritgjörðir í »Félagsritin« og árgangarnir 1788 og 1789 
eru að miklu leyti eptir hann. 

Sveinn Pálsson hneigðist meir og meir að náttúrufræð- 
inni. en það var ekki fremur þá en seinna lífvænlegt starf að 
rannsaka náttúru Islands og varð Sveinn að hugsa um að 
hafa eitthvað annað til lífsuppeldis. Læknisembætti á íslandi 
var þá ekkert laust og eitt sinn datt Sveini jafnvel í hug að 
gjörast forslöðumaður Hólaprentsmiðjunnar gömlu, en ekkert 
varð af þvi með þvi að allir sem til þekktu réðu honum 


Lovsamling for Island V. bls. 602 — 603. Með stjórnarbréfi 22. 

sept. 1787 er leyft að gjöra tilraunir með bólusetningu á íslandi og 
að fyrirlagi stjórnarinnar var næsta ár prentuð í Félagsritunum (VIII. 
bls. 1 — 26) »Avísun um að setja bólu á íslandi«. Áður en Dr. Jenner 
kenndi mönnum að nota kúabólu. höfðu menn um langan tima bólu- 
sett með bóluefni úr bóluveiku fólki og heppnaðist misjafnlega. Sbr. 
Juli tis Petersen: Kopper og Koppeindpodning. Kbhavn 1896, bls. 

80—206. 

10 * 

frá; prentsmiðjan var þá i mestu niðurníðslu, en Svein vant- 
aði fé til þess að koma henni i lag. 1 f*á bauðst Sveini fyrst 
um sinn annar starfi, sem átti bezt við hæfi hans, og honum 
var mest ánægja að. Náttúrufræðisfélagið i Kaupinannahöfn 
fékk hann til að ferðast á Islandi til þess að gjöra þar vis- 
indalegar rannsóknir og safna náttúrugripum og tók Sveinn 
því boði fegins hendi. 8 Árið 1789 stofnuðu nokkrir einstakir 
menn i Kaupmannahöfn náttúrufræðisfélagið, helzt fyrir for- 
göngu P. Chr. Abildgaard’s (1740 — 1801), menn fundu þá til 
þess að náttúruvisindin áttu litið athvarf hjá stjórninni og 
átti félagið að efla náttúrurannsóknir í Danmörku: félagið 
ætlaði sér að ná þessu takmarki með þvi að láta halda fvrir- 
lestra í náttúrufræði, safna náttúrugripum og bókum, gefa út 
timarit og styrkja vísindalegar ferðir. Hinn frægi náttúru- 
fræðingur Martin Vahl (1749 — 1805) var lífið og sálin f félag- 
inu og var hann í alla slaði hinn mesti ágætismaður. Fé- 
lagið stóð þó ekki lengur en til 1804. þá varð það af ýmsum 
ástæðum að hætta öllum framkvæmdum. Aður Sveinn Páls- 
son lagði á stað til Islands gekk hann undir próf i náttúru- 
visindum og stóðst það ágætlega, en félagið fékk honuin 
langt erindisbréf, sem hann átti að hegða sér eptir. Erindis- 
bréf þetta ber með sér, að það var ekkert smáræði sem fé- 
lagið ætlaðist til að Sveinn Pálsson gerði á Islandi, en Sveinn 
varð að ganga að þessu af þvi að hann átti ekki á öðru völ, 
en hann hlýtur að hafa séð i hendi sér, að honum var ómögu- 
legt að framkvæma allar ákvarðanir erindisbréfsins svo í fullu 

‘) í bréfi frá Birni Gottskálkssyni dags. Hólum 27. sept. 1790 er 
Hólaprentsmiðju lj'st svo: >hér standa prenthúsin gluggalaus, veggirnir 
sígmr niður frá þakinu, stilkössum samanhlaðið og slegið fyrir allt i 
öðrum endanum, pressan skemmd og fordjörfuð. rammarnir riðgaðir og 
svívirtir, so margt af þessu verður að finna Danskinn áður brúkað 
verður«. Itdrs. Bókmf. Ktnh. nr. 7 fol. 

*) Sveinn Pálsson fékk 300 rd. á ári til alls, lífsuppeldis og ferða- 
kostnaðar, en ekkert sérstakt fé til útgjörðar eða vcrkfæra. Peningar 
voru þá i lægra verði en á dögum þeirra Eggerts og Bjarna og 
ferðalög á lslandi miklu dyrari. Auk þess gekk stundum illa að ná fé 
þessu og Sveinn varð stundum áður hann hóf ferðir að reita saman 
fé með lánum uppá hinn væntanlega styrk. 

lagi væri, til þess heföi þurft marga menn um langan tíma 
og stórfé. Stjórn félagsins hefir haft mjög óglögga hugmynd 
um landshagi á Islandi. viðáttu landsins og hin öröugu og 
kostnaðarsömu ferðalög, sem eigi er hægt að framkvæma 
nema 2—3 mánuði af árinu. Sveinn fann líka til þessa siðar; 
í bréfi til Stefáns Thorarensens amtmanns kvartar hann t. d. 
yfir því, að félagið ætlist til að hann á 3 árum eða réttara 
6 — 8 mánuðum rannsaki allt land og hann sé fallin í ónáð 
af því hann geti ekki þotið yfir allt á svo stuttum tima og 
finni ekki nógu margt nýtt i hverri ferð. Þetta var lfka ónær- 
gætni af félaginu; þeir Eggert og Bjarni gátu eðlilega fundið 
margt nýtt á íslandi, því þá var allt órannsakað, en það var 
örðugra fyrir Svein, og auk þess er dýralif á Islandi svo likt 
þvi sem er i nálægum löndum, að þvi nær ekkert er sér- 
stakt eða einkennilegt fyrir landið. 

Erindisbréf Sveins Pálssonar 1 er svo langt, að það er ekk- 
ert viðlit að prenta það hér, vér setjum aöeins aðalefnið. 
Samkvæmt lögum félagsins hefir Sveinn Pálsson tekið próf i 
náttúrufræði og sýnl að hann er hæfur til þess að ferðast 
fyrir félagið, »á hann að finna, safna og lýsa náttúrugripum 
á íslandi frá ölluin þrem náttúruríkjum og athuga notkun 
hlutanna i atvinnuvegum manna«. Þetta aðalefni er svo 
nánar útskýrt. Hann á að athuga það af dýrarikinu sem 
merkilegt er. einkum það sem þýðingu hefir fyrir fræðikerfið, 
og grennslast eptir hvort tegundirnar samsvöruðu lýsingu 
eldri höfunda; hann á að athuga breytingar dýranna eptir 
aldri og kyni, árstimum og æxlunartima, hann á að rann- 
saka æxlun dýra og fjölgun, meðgöngutima. tölu eggja og út- 
lit o. s. frv. Sérstaklega á hann að athuga útselinn og rita 
upp nöfn þau er íbúarnir gefa dýrunum á ýmsum stöðum 
eptir aldri og kyni. f*á á hann ennfremnr að rannsaka 
ferðir fugla og fiskigöngur og athuga æti fiskanna. f’á á 
hann sérstaklega að athuga hin smærri sjóardýr og leita að 
þeim með botnvörpum á dýpri og grynnri fiskimiðum og 


') Erindisbrétið er dagsett 16. júni 1791. Hdrs. Bókmf. Kmh. nr. 
7 fol. 

helzt teikna dýrin lifandi og lýsa þeim, hann átti einnig að 
rannsaka hina innri byggingu þeirra og sérstaklega var hon- 
um á hendur falið að kryfja hvali. Söfn af dýrunum og lýs- 
ingar þeirra átti hann svo að senda til Hafnar. Þetta eitt er 
dýrafræðina snerti hefði verið ærinn starfi fyrir einn mann 
og þó fleiri hefðu verið, en það var þó eigi nema brot af 
starfi þvi sem Sveini var á hendur falið. Að því er grös 
snerti átti Sveinn að athuga daglega plöntur þær er hann 
sæi og rita upp vaxtarstaði, gæta að þvi hverjar yxu i döl- 
um og á sléttum og athuga blómgunartíma þeirra, jurta- 
mergðina á hverjum stað og innbvrðis hlutfall tegundanna, 
grasategundir á engjum o. s. frv. Hann átti ennfremur að 
grennslast eptir íslenzkum nöfnum jurtanna og notkun þeirra, 
hann átti að safna plöntum og semja lýsingar af hinum sjald- 
gæfari, hann átti einnig að safna fræjum, mosum og skófum 
og senda lifandi jurtir í kössum til Hafnar þegar hægt væri. 
Sveinn átti að rannsaka jarðfræði landsins og grennslast eptir 
þvi hverjar bergtegundir mynduðu undirlag jarðlaga þeirra 
sem eldbrunnin eru og athuga innbvrðis stöðu jarðlaga þess- 
ara á hverjum stað um land allt. Steinategundir átti hann 
einnig að skoða og athuga hvernig þær kæmu fyrir og senda 
félaginu sýnishorn af hverri berg- og steintegund ekki minni 
en 4—6 □ þumlunga að stærð. Sveinn átti einnig að senda 
hveravatn á flöskum, eða láta vatnið gufa upp og senda eptir- 
stöðvarnar, en athuga þá um leið hve mörg pund af vatni 
væri gufuð upp; þess utan átti hann að grennslast eptir efn- 
um i uppsprettu og hveravatni og sérstaklega grennslast eptir 
hvort borax væri i þvi. Auk þessa alls átti Sveinn Pálsson 
að rita allt hið merkilegasta í dagbækur sínar um landfræði 
íslands og hagfræöi, um atvinnuvegi. verzlun, búskap, siði, 
venjur o. s. frv. og leiðrétta það sem skakkt kynni að vera 
hjá eldri höfundum. 

Verkfæra og áhaldaleysi var Sveini til mikils baga. fé- 
lagið ætlaðist til að hann rannsakaði dýralif á grunnum og 
djúpum sjó, en fékk honum fá eða engin tæki til þess; félagið 
vildi fá úttroðna dýra- og fuglaliami, en bæði vantaði Svein 
æfingu og handalag til þess verks og svo hefði það orðið 

óþolandi tímatöf er hann þurfti að gegna svo mörgum öðr- 
um störfum. Til þess að ná fuglunum og dýrunum þurfti 
Sveinn náttúrlega að skjóta og félagið sendi honum í þvi 
skini púður og högl en enga byssu og sjálfur hafði hann 
ekki ráð á að kaupa byssuhólk og allt var eptir þessu. Það 
mundi lika hafa orðið lítill tími til veiða er hann um leið 
átti að rannsaka landfræði og jarðfræði íslands, dýra- og jurta- 
lif, atvinnuvegi lýðsins o. fl. o. fl. 

Arið 1791 2. júlimán. lagði Sveinn Pálsson á stað frá 
Kaupmannahöfn til íslands og kom til Reykjavíkur 2. ágúst. 
f*á var hart í ári og hestar varla að fá, Sveinn sá sér því 
eigi fært að byrja neina langferð, en notaði það sem eptir 
var sumars til þess að fara ýmsar smáferðir syðra, lengst fór 
hann það sumar vestur á Mýrar, en var þó optast á ferða- 
lagi um Innnes og næstu sveitir þangað til fram í september. 
Sveinn hafði jafnan mikið að starfa, skoðaði fjöll og steina, 
safnaði grösum og athugaði fugla og önnur dýr, en fékkst 
við lækningar á milli. 1 Sveinn Palsson ætlaði að hafa vetrar- 
vist í Nesi hjá Jóni landlækni Sveinssyni, en ekki varð af 
því, hann hafði þvi ekki fastan samastað um veturinn og var 
tíma og tima á hverjum stað, optast þó í Viðey hjá Skúla 
gamla Magnússyni, en þess á milli í Nesi, Görðum, Bessa- 
stöðum og Meðalfelli i Kjós hjá Magnúsi lögmanni Ólafssyni. 
Um vefurinn var Sveinn heldur ekki iðjulaus, þá athugaði 
hann veðráttufar, ísalög og annað þvi líkt og fræddist um 
margt af samræðum við Skúla Magnússon og Magnús Ólafs- 
son og aðra embættismenn; i þá daga voru flestir valdsmenn 
hér hneigðir fyrir margskonar fróðleik og flestir höfðu nokkra 
þekkingu í náttúruvísindum. Um vorið dvaldi Sveinn lengst 
í Viðey og athugaði þar margt um komu farfugla, blómgun- 
artima jurta o. s. frv., hann safnaði einnig sædýrum og hélt 
spurnum fyrir um fiskiveiðar og fiskigöngur. I aprilmánuði 
skoðaði Sveinn hnísu, sem náðst hafði, limaði hana alla 


*) Udtog af Hr. Paulsens Dagbog holden paa hans Reise til og i 
Island fra den 2den Julii til 7de Sept. 1791 (Skrivter af Naturhistorie 
Selskabet II. Bind 1. Hefte (1792) bls. 222—234). 

sundur og ritaði nákvæma lýsingu á ytra og innra sköpulagi 
þessarar skepnu og var ritgjörð hans um það efni prentuð 1 
og einnig margskonar athuganir, er hann hafði gjört um 
veturinn. 2 

I júni 1792 fór Sveinn Pálsson upp um Kjós og Kjalar- 
nes svo austur að Þingvöllum og um þessar ferðir prentaði 
náttúrufræðisfélagið stuttar skýrslur i riti sínu, s en úr því ekkert 
og voru þó rannsóknir Sveins siðar miklu þýóingarmeiri, en 
allt sem hann ritaði eptir það um ferðir sinar og nátlúru- 
rannsóknir hefir síðan legið óprentað í handritum og þvi að- 
eins orðið fáum að noturn. Hið prentaða er aðeins þýðing- 
arlitið brot í samanburði við heildina og þó er i því margur 
gagnlegur fróðleikur. Sveinn hafði jafnan við mikla örðug- 
leika að stríóa og mótlæti og nú vildi svo óheppilega til að ein- 
mitt þetta vor voru rannsakaðir reikningar Skúla Magnússonar 
og lagt hald á fé allt sem hann hafði undir höndum, 4 en 
Skúli átti að borga Sveini ferðapeninga hans svo af þessu 
leiddi mikið vastur og tímatöf svo Sveinn komst ekki á stað 
i aðalferðina fyrr en 2. ágúst. Fór Sveinn þá fyrst yfir Mos- 
fellsheiði og varð að bíða tvo daga á Brúsastöðum sakir stór- 
viðrisrigninga, en þegar stytti upp hélt hann norður á leið. 
Hinn 8. ágúst gekk Sveinn uppá Skjaldbreið og var víst hinn 
fyrsti sem þangað kom ; lýsir hann fjallinu ágætlega, gígnum 
og hraununum i fjallshlíðinni, hann tók eptir hinum löngu 
hraunpípum, sem víða gauga út frá gígnum og lýsti því 
hvernig þær væru myndaðar. Þaðan fór Sveinn upp á Kalda- 
dal og svo niður að Húsafelli og dvaldi þar nokkra daga hjá 


') Swiiw Pálsgon: Anatomisk Beskrivelse over Delphinus Phocæna 
(Naturhist. Selsk. Sknfler (1793) II. B. 2. H. bls. 111 — 121). 

*) Videre Udtog af Hr. Paulsons Dagbog paa hans Reise i Island 
fra 7. Sept. 1791 til Udgangen af April 1792. iNaturh. Selsk. Skrifter 
(1793) n. B. 2. H. bls. 122—146). 

9 ) Udtog af Hr. Paulsons Dagbog paa hans Reise i Island fra Be- 
gyndelsen af Mai Maaned 1792. (Naturh. Selsk. Skrifter III. B. 1. H. 
(1793) bls. 167-194). 

4 ) Sbr. Safn til sögu íslands III. bls. 164—166. 

Snorra presti Björnssyni 1 og skoðaði þar ýmisiegt í kring. 
Frá Húsafelli fór Sveinn Pálsson að Kalmannstungu og svo 
noróur á Arnarvatnsheiði og tjaldaði þar á Tjaldhól hjá 
Skammá, var þar einn dag um kyrrt og safnaði grösum á 
heiðinni og athugaði fugla. í þá daga stunduðu Borgfirðingar 
einsog nú silungsveiði við Arnarvatn að áliðnu sumri, voru 
silungar veiddir bæði í net og á dorg og stundum, 
þegar is var kominn á vötn. með sérstöku verkfæri sem 
menn kölluðu »hoppung«. Af Arnarvatnsheiði fór Sveinn 
Stórasand og Kúluheiði niður í Skagafjörð og kom 16. ágúst 
að Steinsstöðum til föður sins. í Skagafirði dvaldi Sveinn 
þangað til seint i september og fór margar smáferðir um 
sýsluna alla, bæði um héraðið og upp í dali, skoðaði hveri 
og safnaði grösum, gekk lika upp í fjöll og hugði að steinum 
og mældi Hofsstaðafjall og fleiri fjöll. Um tíma dvaldi Sveinn 
á Hólum og hrósar hann Hólaskóla í ferðabók sinni og telur 
hann miklu fremri en Reykjavikurskóla ; á Hólnm var þá 
steinasafn af norskum steinum, sem þeir Olafur Ólafsson og 
Pétur Thorsleinsen á Kongsbergi höfðu gefið og snoturt bóka- 
safn og höfóu ýmsir menn í Höfn gefið flestar bækuruar. 4 
Um hinn 20. september ætlaði Sveinn á Skagaströnd og vildi 
skoða Tindastól í leiðinni en við þessa ferð varð hanu að 
hætta sakir kafaldsbylja og ófærðar. komust þeir aöeins í 
Laxárdal, fengu kafhlaup og illa útreið og urðu að snúa aptur 
að Glaumbæ. Hinn 29. seplember fór Sveinn vestur yfir 
Vatnsskarð og svo suður Slórasand. var allstaðar ófærð nyrðra, 
en snjórinn minnkaði er sunnar kom á Sandinn, en þar var 
aurbleyta mikil og hvassviðri og við Arnarvatn gátu þeir eigi 
tjaldað fyrir roki, en lágu á jörðu og breiddu tjaldið ofan á 
sig. Þaðan héldu þeir að Húsafelli og svo fvrir Ok að Þing- 


6 ) Sveinn segir: »Jeg havde min störste Fornðjelse af at tale 

med den brave, gamle Præst paa Húsafell Hr. Snorri Björnsson, en 
Mand der formedelst sin her i Landet sjeldne Indsigt i Fysik, tíeografi 
og Historie af alle udraabes for en stor Hexemester, som kunde mane 
Aander. regjere Djævelen« o. s. v. Journat I. bls. 230). 

Sbr. Rit lærdómslistafélagsius IX. bls. 208— 29ii, X 320, XI, 296. 

völlum, því næst yfir Kjósarheiði að Meðalfelli í Kjós og 
þaðan til Viðeyjar 9. október. Sveinn sat í Viðey um vet- 
urinn og skrifaði lýsingu á Skagafjarðarsyslu og ýmislegt um 
fiskiveiðar. 

Fyrra hluta sumarsins 1793 skoðaði Sveinn Pálsson Suð- 
urlandsundirlendið, en seinni hluta sumars og um haustið 
ferðaðist hann um Vestur-Skaptafellssýslu. Hinn 19. júni fór 
Sveinn á stað frá Viðev austur um Hellisheiði og skoðaði 
Reykjahveri i Ölfusi, þaðan fór hann suður á Eyrarbakka og 
svo að Gaulverjabæ og austur i Hollt, svo um Odda austur 
að Hliðarenda, þar lagðist hann af vondu blóðkýli og lá í 
hálfan mánuð. í*egar hann gat farið að sitja á hesti hélt 
hann aptur á stað og skoðaði Markarfljót og neðri hluta 
Rangárvalla og ritaði síðar lýsingar þeirra héraða er hann 
skoðaði. Af Rangárvöllum fór Sveinn Pálsson um Land, 
Skeið og Hreppa og svo að Geysi og reit ágæta lýsingu á 
hverunum þar. Um Strokk hefir Sveinn heyrt þá sögu að 
hann hefir gosið miklu hærra en Geysir þangað til árið 170H, 
en af þvi hann skemmdi túnið á næsta bæ var borið i hann 
grjót svo hann hætti uns hann byrjaði á ný eptir jarðskjálft- 
ann 1789, en ekki trúir Sveinn þó þessari sögu. Geysir gaus 
þá (1793) að sögn Sveins 160 fet, en Strokkur allt að því 
180 fet 1 og gaus ekki að eins vatni heldur lika vindi; þeirri 
aðferð hefir hann víst haldið um nokkurt árabil því svo var 
enn þegar Sveinn kom þar aptur 1797 og þá var kalt vatn 
í seinustu gusunum, sem Strokkur gaf frá sér.* Frá Geysi 
fór Sveinn á Þingvöll og var þar nokkra daga á þinginu, tal- 
aði við menn og skoðaði hraun og gjár kringum Þingvelli. 8 
Síðan fór Sveinn niður um Grafning og Ölfus, skoðaði fornar 


') Kaflinn um Strokk er prentaður í E. Eaalund’s: Historisk-topogr. 
Beskrivelse af Island I. bls. 163 — 164. 

') Journal III. bls. 279. 

3 ) Skringilegt hefir þingið þá verið á hinum siðustu og verstu tím- 
um þess. Sveinn getur þess, að þá hafi verið haldinn yfirréttur og 
og dæmdur þjófur, sem fyrir 2 árum var búinn að taka út hegningu 
eptir undirréttardómi. 1 réttinum voru 7 menn, Olafur Stephensen, 
þrír synir hans og tveir svslumenn nátengdir honum og einn sj'slu- 

skeljar viö Sogið og safnaði plöntum, þá fór hann upp að 
Næfurhoiti og skoðaði Hekluhraun en komst ekki upp á Heklu 
sakir þoku, svo niður í Landeyjar, um Fljótshlíð og upp i 
J’órsmörk, skoðaði þar skriðjökla, rannsakaði jökulöldur, ís- 
hóla á jöklinum og lagskiptingu jökulissins og lýsir þessu 
öllu mjög vel. 

Hinn 16. ágúst gekk Sveinn upp á Eyjafjallajökul. Fóru 
þeir frá Hliðarenda kl. I '/» e- h. yfir að Stórumörk og riðu 
upp undir fjöllin að Ijótu gljúfri, sem heitir Illagil, hundu þar 
hestana veslan við gljúfrið og gengu svo yfir það; var þá þoka 
á jöklinum en hana dreif frá siðar. Jökulröndin var mjög 
sprungin og áttu þeir mjög erfitt með að komast yfir ótal 
hyldýpis ísgjár, þó tókst þeim að komast upp á Guðnastein kl. 
7 um kvöidið. Útsjónin var einkenniieg, þvi dalirnir voru allir 
fullir af þoku, en fjallatindarnir einsog smáeyjar upp úr. þó 
var landið þokulaust lengra burtu. svo þeir sáu Langjökul og 
Hofsjökul, Skjaldbreið. Torfajökul, Fuglasker og Vestmann- 
evjar. Sveinn mældi ha>ð jökulsins og fannst hún vera 5130 
fet og var það ekki mjög fjarri sanni, þvi eptir strandmæl- 
ingunum er Eyjafjallajökull 5432 fet. Hitinn var á Hlíðar- 
enda 16° R., en á jöklultindinum var ‘/s 0 frost. Efst á 
Eyjafjallajökli eru 3 eða 4 hnúðar og er Guðnasteinn einn 
þeirra og hinn eini jökullausi; hnúskar þessir standa í hring 
og mynda bikar með opi til norðurs og hafa tveir skrið- 
jöklar þar upptök sin. Sveinn Pálsson heldur eðlilega að 
lægðin sé gigur, en ekki ætlar hann að þaðan hafi runnið 
hraun, heldur muni þaðan hafa komið ösku- og vatnsgos 
einsog úr Kötlu. Bergtegundin í Guðnasteini er dökkgrátt, 
lagskipt móberg og hallast lögin inn að bikarnum; undir mó- 
berginu er rauðleitt, gjallkennt hraun og hér og hvar smá- 
molar af þéttu blágrýti, sem líklega liefir átt heima í móberg- 
inu. Peir Sveinn sneru aptur kl. 7 s /< um kvöldið og komu 


maður, sem ekki var af >familiunni«. Svo bætir Sveinn Pálsson við: 
>Enhver af disse faar 10 rd. af Justitskassen for at sidde i denne 
artige Ret paa en Times Tid« (Journal II. bls. 134). Sýnir þetta meðal 
anuars hve miklu þeir Stephensens feðgar þá réðu á Islandi. 

niður kl. 11 um nóttina. Við jökulröndina fann Sveinn Páls- 
son eigi aðrar plöntur en mýrafjólu (Viola palustris) og sóley 
(Ranunculus acris) alveg stöngullausa. Eptir þessa Ijallagöngu 
fór Sveinn aptur upp að Heklu og komst nú upp á fjallið 
27. ágúst. en fékk þó þoku nokkra og hvassviðri. Sveinn 
mældi hæð Heklu og fann 5064 fet. Fjórum árum seinna 
(21. ágúst 1797) gekk Sveinn aptur upp á Heklu og fékk þá 
gott veður og bezta skygni. f’aðan fór Sveinn aptur upp í 
Fljótshlíð til þess að safna grösum og beið þar um tima eptir 
bréfum frá náttúrufræðisfélaginu; hafði hann ætlað að fara 
austur í Múlasýslur en varð nú að hætta við það af þvi engin 
skeyti komu frá félaginu. Til þess þó að nota timann fór 
Sveinn uin haustið um Vestur-Skaptafellssýslu og gjörði þar 
ýmsar ágætar rannsóknir. Bréf þau sem Sveinn var að bíða 
eptir höfðu komið með fáikaskipinu á réttum tíma, en lágu 
allt sumarið hjá Olafi stiptamtmanni og fékk Sveinn þau ekki 
fyrr en 18 október. 1 

Hinn 2. september lagði Sveinn Pálsson á stað austur 
Fjallabaksveg og ætlaði sérstaklega að skoða hverina í Torfa- 
jökli, sem Eggert Ólafsson talar um : fór hann upp Fljóts- 
hlið vestan Markaríljóts upp hjá Einhyrningi og um Einhyrn- 
ingsflatir; þar eru fram með fljótinu óteljandi ból eða hellar 
einsog i Pórsmörk og heita þar Pverárhellar. Siðan fóru 
þeir yfir Hvítmögu og Markarfljót og á Torfamýri, þaðan fóru 
þeir i góðu veðri upp í hlíðar Torfajökuls og skygndust um, 
en fundu ekki hverina, sem þeir leituðu að, en aðeins mörg 
gömul hverastæði. Síðan fóru þeir um Mælifellssand allt 


') þó póstgöngur ætlu aö heita á íslandi landsfjórðunga á milli 
(þær hófust 1776), (iá voru þær ekki merkilegar i þá daga. Sveinn 
Pálsson segir að enginn póstur gangi reglulega nema norðanpóstur og 
það sé Stefáni þórarinssyni amtmanni að þakka, hinir viti enginn nær 
fari og sé aldrei ákveðið neitt um þá og ekkert auglýst; fáir gátu því 
notað póstferðir og póstarnir fóru lika sinn veginn i hvort skiptið. Sunnan- 
póstur, sem átli að fara fram með sjó milli verzlunarslaða var sendur 
um veturinn 1792 yfir langan fjallveg, villtist og varð úti; kroppurinn 
fannst um vorið, en fátt af þvi sem hann hafði meðferðis (Journal I. 
bls. 44 — 45). 

austur að Hemru i Skaptártungu; þaðan riðu þeir niður í 
Meðalland og fóru vfir Kúðafljöt á Leiðvallavaði, svo um 
Meðalland og upp um Landbrot og Siðu. I Hverfisfljóti voru 
þeir nærri búnir að missa hesta og farangur i sandbleytu og 
urðu að hverfa frá, en slörkuðu þó yfir næsta dag og fóru 
þá i einum áfanga austur yfir Skeiðarársand að Skaptafelli í 
Oræfum um kvöldið. Ekki hélt Sveinn þar þó kyrru fyrir, 
en fór austur yfir Breiðamerkursand og alla leið að Smirla- 
björgum í Borgarhafnarhreppi, en ferðin gekk seint sakir ill- 
viðra og annara farartálma. 1 Suðursveit dvaldi Sveiun 
nokkra daga og skoðaði jökla og Iandslag og sjúklingar margir 
leituðu til hans. Frá Smirlabjörgum sueri Sveinn aptur 21. 
september áleiðis til Öræfa; fengu þeir optast iilviðri og vond 
vatnsföll og voru nærri farnir i Hrútá, sem þá var miklu 
vatnsmeiri en nú, þó komust þeir heilir á húfi að Skapta- 
felli og var Sveinn þar viku um kyrrt. Þá bjó þar Jón 
bóndi Einarsson, 1 sem var fræðimaður mikill og skemmtinn, 
hanri sagði Sveini frá mörgu urn óbyggðir og jökla. Hinn 
1. oktober ætlaði Sveinn að halda heimleiðis, gjörðu þeir þá 
með lifshæltu 3 tilraunir til þess að komast vfir Skeiðará, en 
það tókst ekki; þeir létu þó eigi við svo búið standa, en fóru 
jökul, fyrst yfir Morsá og svo frá Jökutfelli á Skeiðarárjökul 
og komu loks með illan leik hestunum rnilli jökulhóla og yfir 
sprungur niður á Skeiðarársand; var komið myrkur er þeir 
komu að Núpsvötnum og voru þau ófær, létu þeir þá fyrir- 
berast um nóttina á sandeyri í ánni og slörkuðu svo yfir i 
birtingu næsta morgun. -Hélt Sveinn svo áfram ferðinni vestur 
yfir Kúðafljót og Mýrdalssand og svo um Mýrdal og Eyjafjalla- 
sveit vestur í Fljótshlið og kom að Hliðarenda 18. oktober. 
Ferðin var mjög örðug af því svo var áliðið árs, fengu þeir 
opt illviðri og urðu stundum hríðartepplir á bæjum, samt at- 
hugaði Sveinn allt er hægt var og leitaði upplýsinga um fjöll 
og öræfi hjá kunnugustu sveitamönnum. Næsta vetur (1793 
— 94) dvaldi Sveinn Pálsson á Hlíðarenda, fór ýmsar smá- 


•) f>orv. Thoroddsin: Ferð um Austur-Skaplafellssj’slu og Múla- 
sýslur sumarið 1894. (Andvari 1895. XX. bls. 65). 

ferðir um veturinn og vitjaði opt sjúkra í nálægum héruðum. 
Það sér hver sem les ferðabók Sveins og jöklarit hans, að 
hann hefir haft mikinn árangur af þessari sumarferð og safn- 
að miklum fróðleik um landfræði og jarðfræði þessara 
héraða. 

Vorið 1794 byrjaði Sveinn Pálsson rannsóknir sinar mjög 
snemma, hann fór um Eyjafjallasveit i aprílmánuði, en i maí 
byrjun hélt hann til Gullbringusýslu og settist að i Viðey og 
fékkst þar helzt við að rannsaka sjódýr og dró þau upp úr 
Viðeyjarsundi með laup, sem sérstaklega var til þess gerður. 
Hinn 4. júní flutti Ólafur Stephensen til Viðevjar, Skúli 
Magnússon fékk lausn, en Magnús Stephensen var settur 
landfógeti um stundarsakir. Þegar Sveinn nú leitaði til Magn- 
úsar um að fá útborgaðan ferðastyrkinn, sem félagið hafði 
veitt honum, neitaði Magnús að borga, þó Ólafur stiptamt- 
maður hefði ávísað upphæðina úr jarðabókarsjóði og fékk 
Sveinn siðar af öðrum að vita orsök neitunarinnar. Sagan 
er þessi, eptir því sem Sveinn Pálsson segir frá. Tyge Rothe 
etazráð (1731 — 1795) sem var einn í stjórn náttúrufræðisfé- 
lagsins hafði skrifað Magnúsi Stephensen og beðið hann um 
hverahrúður frá Geysi og spurt hann um ýmislegt er snerti 
náttúru íslands. Sveinn Pálsson útvegaði steinana og svar- 
aði spurningunum fyrir Magnús. Þetta vor fékk Magnús 
bréf frá Rothe sem þakkar Magnúsi mjög fyrir sendinguna, 
og hælir honum á hvert reipi fyrir náttúruþekkingu hans og 
áhuga, og bætir við að annað og betra sé að leita til hans en 
Sveins Pálssonar, sem þeir fái mjög lílil skeyti frá, enda hafi 
þeir nú ákveðið að hælta að veita honum ferðastyrkinn. 
Sveinn ber Magnúsi beinlínis á brýn, að hann hafi tileinkaö 
sér verk sitt og rægt sig við félagið. Hvað sem satt er í 
þessu, þá er það þó víst að Sveini var órétlur gjör, hann 
hafði hvað eptir annað sent langar og fróðlegar skýrslur, var 
óþreytandi starfsamur og Iét ekki sitt eptir liggja i neinu er 
honum var sjálfrátt. Félagið hefir ef til vill sakir ókunnug- 
leika búist við meiru og líklega viljað fá stærri söfn dýra og 
jurta en Sveinn gat sent, en til þess að ná saman miklu 
dýrasafni hafði Sveinn hvorki tima né fé, aptur á móti var 

enginn sá í félaginu, er verulega bar skynbragð á hið mikla 
starf sem Sveinn hafði gjört til aukinnar þekkingar á land- 
fræði og jarðfræði Islands. Upp frá þessu voru þeir jafnan 
óvinir Magnús og Sveinn, en aptur voru þeir Stefán Stephen- 
sen amtmaður og Sveinn Pálsson jafnan aldavinir. Magnús 
gjörir síðar i ritum sínum mjög litið úr starfi Sveins og Jón 
Espólín þræðir orð Magnúsar í Arbókunum. Magnús hefir 
auðsjáanlega ekki haft vit á að rneta rannsóknir Sveins, því 
þó hann væri fróður í mörgu og mikill gáfu- og dugnaðar- 
maður, þá var hann þó ekki visindamaður í náttúrufræði að 
neinu ráði, en hafði einsog kunnugt er ekki litið álit á sjálf- 
um sér í því sem öðru. Sveinn lét heldur ekki sitt eptir 
liggja að finna að ritum Magnúsar i því, sem honum fannst 
aðfinnsluvert. 

Nú var úr vöndu að ráða fvrir Svein Pálsson, hann var 
búinn að búa sig út i langferð austur i Múlasýslur en var 
sviptur styrknum þegar verst gegndi. Sveinn var skuldugur 
og með öllu félaus, en þótti illt að hætta við svo búið og 
varð það úr, að hann fór þessa ferð engu að siður og mun 
það mest hafa verið fyrir hjálp og tilstilli vinar hans Vig- 
fúsar Þórarinssonar sýslumanns á Hlíðarenda að þessu varð 
framgengt. Fóru þeir Sveinn og Vigfús sýslumaður saman 
austur að Hlíðarenda 13. júní og fór Sveinn nú fyrst um 
Fljótshlíð og næstu sveitir til grasaleita, en var þó stundum 
lasinn. Hinn 24. júní lagði Sveinn á stað í aðalferðina, fór 
austur i Mýrdal og svo yfir Mýrdalssand; Evjará urðu þeir 
að vaða sakir sandbleytu og teyma hestana og skall opt upp 
á herðar þeim; yfir Kúðaíljót voru þeir að svamla heila 
klukkustund þó engin hindrun yrði. Héldu þeir siðan um 
Meðalland og Landbrot upp á Siðu að Geirlandi. Paðan fór 
Sveinn Pálsson upp á Síðumannaafrétt til þess að skoða eld- 
stöðvarnar frá 1783 og var það að mörgu merkileg ferð; hefir 
Sveinn skrifað sérstakt rit um hraunin þar á afréttinni og 
hefir það fyrir skömmu verið prentað. 1 


‘) Sveinn Pálsson: Tillæg til Beskrivelserne over den Volcan der 
brændte i Skaptafells-Syssel Aar 1783 samlet ved en Reise i Aarene 

Hinn 30. júli fór Sveinn Pálsson frá Geirlandi með kunn- 
ugurn fylgdarmanni og 2 mönnuin öðrum upp með Geirlandsá 
og svo upp á hálendið, um Geirlandshraun að LaufTelli, þar 
eru mýrar miklar og upptök Geirlandsár, svo héldu þeir til 
Hellisár og tjölduðu um kvöldið i rigningu hjá felli þvi, sem 
heitir Galti og er stytti upp gengu þeir upp á fjallið og 
skygndust um, var þaðan góð útsjón yfir neðri hluta hrauns- 
ins og sáu þeir þá þegar gígjaröðina, sem þar gengur niður 
hraunið. Næsta morgun fóru þeir gangandi upp með hraun- 
inu og var vikurinn þar enn á slétiu eptir II ár víða l /* fet 
á þykkt og sumstaðar lágu þar stórir steinar, sem hvítnað 
höfðu af eldfjallagufum. Siðan lögðu þeir á hraunið þar sem 
það var mjóst og var það mjög örðugt yfirferðar; loks kom- 
ust þeir þó að gigunum og gengu upp á hinn stærsta, var 
hann 30 faðmar að þvermáli og úr gjalli með flötum hraun- 
botni og rauk enn víða úr sprungum ; sumstaðar voru rauðir 
og grænleilir hraundrönglar innan i gignum. Siðan skoðaði 
Sveinn hina næstu gigi og fann að þeir lágu i röð frá SV. 
til NA., taldi hann um 20 gigi í 2 milna langri röð og hafði 
hraun gubbast úr þeim öllum út í aðalhraunið. Sveinn skoð- 
aði gigina til kvelds og sneri svo aptur að tjaldi. Hinn 1. 
ágúst héldu þeir áfram ferðinni norður eptir og ætluðu upp 
á Blæng, þvi þaðan hafði Magnús Stephensen litið yfir hraunið 
1784, en i stað þess gengu þeir upp á Varmárfell og höfðu 
þaðan ágæta útsjón í góðu skygni. Sá Sveinn þaðan að gíga- 
röðin náði upp að fjaliinu Laka og að það var ekki eldfjall 
einsog Magnús Stephensen hafði haldið, Magnús sá ekki giga- 
röðina og hélt að Laki væri aðaleldfjall, sem öll hraunin 
hefðu komið frá. Norður af Laka eygði Sveinn líka áfram- 
hald gigaraðarinnar og sá að þaðan mundu þau hraun hafa 
komið, sem runnu niður á Austur-Síðu niður með Hverfis- 
fljóti. í*egar Sveinn var búinn að skygnast vel um þar efra, 

1793 og 1794 (Norsk Turistforenings Aarbog for 1882). Útdráttur úr 
ferðasögunni var áður prentaður i ritgjörðinni: Th. Thoruddsen: De 
vulkanske Udbrud paa Island i Aaret 1783 (Geografisk Tidskrift III. 
1879. b!s. 67-80). 

sneri hann aptur til bvggða og kom seint um kvöldið niður 
að Geirlandi. Með ferð þessari jók Sveinn mjög þekkingu 
manna um þenna hluta landsins og eldsumbrot þau, sem þar 
hafa orðið; hann lysti fyrstur vel og itarlega gigaröðinni miklu, 
sem myndaðist 1783, og hafði slikum gígaröðum aldrei verið 
lýst fyrr. I hinni löngu ritgjörð, sem Sveinn skrifaði um ferð 
þessa, er margur fróðleikur um landslag og hraun á þessu 
svæði og um áhrif eldgosanna og auk þess tekur hann rit 
þeirra Sæmundar Hólms og Magnúsar Stephensens um Skaptár- 
eldinn til athugunar og leiðréttir fjölda af villum, sem i þeim 
eru, en kemur sjálfur um leið með margar upplýsingar af 
ýmsu tægi. 

fegar Sveinn Pálsson var kominn úr fjailferð þessari 
hvíldi hann sjálfan sig og hestana i tvo daga og fór svo á 
staó austur í Fljólshverfi og rakleiðis austur i Öræfi. Par 
staðnæmdist hann og vann það þrekvirki að ganga fyrstur 
manna upp á Öræfajökul, hæsta fjall landsins. Frá 9. til II. 
ágúst lá Sveinn i tjaldi hjá eyðibænum Kviskeri og skoðaði 
þar skriðjökla og jökultnenjar og safnaði grösum. Snemma 
morguns hinn 11. ágúst kl. 5 */ \ var Sveinn albúinn til fjall- 
ferðarinnar með tveim mönnum öðrum; höfðu þeir með sér 
loptþyngdatmæli og hitamæli, kompás og hamar. broddstafi 
og 8 faðma langan kaðal. Gengu þeir fyrst upp undirfjöll 
jökulsins, sem eru mjög brött, og komu að jökulröndinni kl. 
8 s /4 og hvíldu sig þar dálítið. Þar voru jöklasóleyjar út- 
sprungnar og sumar afblómstraðar, en geldingahnappar voru 
enn ekki sprungnir út. Þeir hvíldu sig á dálitilli hæð og 
veitti Sveinn þvi eptirtekt, að jökullinn hafði rekið á undan 
sér malargrjótshrvgg upp eptir hæðinni, en siðan horfið aptur. 
Hér bundu þeir félagar sig saman með kaölinum svo 2 faðma 
bil var á milli þeirra, slikt gjöra menn á jöklum til þess hver 
geti hjálpað öðrum upp úr sprungum. Hegar þeir voru 
komnir nokkra faðma upp á jökulröndina gall við afarmikill 
jöklabrestur einsog mesta skrugguhljóð og jökullinn titraói 
undir fótum þeirra. Fylgdarmenn Sveins urðu nú skelkaðir 
og vildu snúa aptur, en Sveinn gat talið þeim hughvarf, svo 
Jjeir héldu áfram. Seinna fengu þeir að vita, að jöklabrestur 

11 

þessi hafði orsakast af því, að jökulisinn beggja megin við 
Kvíárgljúfur hafði sprungið og dottið niður. Þeir héldu nú 
áfram upp suðausturhlíð jökulsins; hér og hvar stóðu þar 
svartir móbergsklettar upp úr ísnum og milli þeirra voru ótal 
hyldýpissprungur, svo hvergi sá í botn. Loptið tók nú að 
léttast eptir hæðinni og annar fylgdarmaðurinn varð svo syfj- 
aður að hann varð að leggjast fvrir á snjónum og sofnaði 
strax, urðu þeir að skilja hann þar eptir; hinn, sem vana- 
lega var lasinn fyrir hjarla og þunglvndur, varð því kátari 
sem ofar dró, án þess hann fyndi til nokkurrar sérstakrar 
þreytu eða óþæginda. Um kl. l] 3 /i komust þeir upp að suð- 
austasta hnúk jökulsins, sem kallaður er Hnappur 1 og segir 
Sveinn Pálsson að hann, ásamt 3 eóa 4 hnúkum vestar og 
norðar, sé rönd ógurlega mikils eldgígs, sem nú er iullur af 
snjó, og er þetta mjög sennilegt. »Hnúkar þessir eru«, segir 
Sveinn, »svo brattir að jökullinn hér og hvar hefir brotnað 
frá þeim, svo hinar svörtu og brunnu klettanybbur standa út, 
en á þeim eru þó jökulkúfar hið efra; flestir af hnúkum þess- 
um eru því ógengir, af því menn hæglega geta misstígið sig 
og dottið niður í hyldýpisgjár, sem eru kringum þá«. Hitinn 
þar uppi var l 1 /* 0 H. loptið var hreint og tært, en hvass og 
napur gustur úr norðvestri. Útsjónin var dýrðleg, þaðan sá 
yfir suóausturrönd Vatnajökuls og skriðjöklana alla, sem þar 
ganga niður á sandana, yfir Máfabygð og Breiðamerkurfjall ; 
Máfabygð var að sjá svört og eldbrunnin og þaðan liggja 
tvær grjótrákir, er sameinast og ganga að upptökum Jökulsár 
á Breiðamerkursandi. Upp yfir Hornafjarðarjökla sást topp- 
urinn á Snæfelli og til vesturs allur Mýrdalsjökull, til norðurs 
slóðu hnúkar fyrir útsýninu, en flatlendin voru hulin móðu. 
Af því sem næst var, varð Sveini sérstaklega starsýnt á Kviár- 
jökul og segir um hann: »Yfirborð hans sýnist einkum efst 

við aðaljökulinn vera allt samsett af eintómum þversliggjandi 
hálfhringum og sneru bogarnir ávelinu niður að láglendi alveg 
einsog falljökull þessi hefði runnið niður hálfbráðinn eða i 

‘) Hvanndalahnúkur, sem liggur norðar. er hæstur, þangað komst 
Frisak 1813 og Englendingurinn Howell 1891. 

þykku og seigfljótandi ástandi. Ætli þetta sanni ekki að 
nokkru leyti, að isinn getur verið fljótandi án þess að bráðna 
einsog sumar tegundir af harpeis*. Þetta var i þá daga mjög 
merkileg athugun og ekki fóru náttúrufræðingar i öðrum lönd- 
um að rannsaka þessa eiginlegleika íssins fyrr en löngu seinna. 
Efst uppi á jöklinum var isinn samsettur af einkennilegum 
smáum og þunnum flögum, en neðar var hann kornóltur; 
hitinn í efsta lagi hjarnsins var l /t °. f*ó lopthitinn væri eins 

mikill einsog fyrr var sagt, var þó mesta kuldanepja af vind- 

inum, svo þeir héldust ekki við þar uppi nema stutta stund 
og sneru aptur um kl. 12. Hjarusnjórinn var á móti sólu og 
i skjóli fyrir hinum kalda vindi orðinn svo gljúpur, að þeir á 
niöurleiðinni sumstaðar fengu ófærð upp að knjám, þar sem 
á uppleiðinni varla hafði verið sporrækt. Þeir hittu aptur 
félaga sinn, hanu var vaknaður og orðinn hressjsiðan gengu 
þeir að hólnum hjá jökulröudinni og hlóðu þar vörðu og 
komust heim að tjaldi við Kvisker kl. 4 1 /* Sveinn mældi 
hæð jökulhnúksins þar sem hann kom og fann 6060 feta hæð 
og er það vist nærri lagi, úr þvi hæsti toppurinn er talinn 

6241 fet. Sveinn var mjög glaður og ánægður yfir því hvað 

þeir höfðu afrekað þenna dag, enda var öll ástæða til þess. 1 

Hinn næsta dag (12. ágúst) héldu þeir áfram ferðinni 
austur yfir Breiðamerkursand. Jökulsá var þá ákaflega mikil 
og sýndist vera ófær af vatnsmegni og jakaburði, hún breidd- 
ist heldur ekki út en rann í stokk; þó enginn kunnugur væri 
með þeim réðu þeir þó af að leggja út í ána, komust slysa- 
laust yfir og náðu að Feili um kvöldið. Þaðan hélt Sveinn 
sem leið liggur um Austur-Skaptafellssýslu á Djúpavog og 
dvaldi þar viku tima, til þess að safna geislasteinum og grös- 
um, en þoka og rigning var þó optast. Þaðan sendi Sveinn 
með kaupfari það, sem hann hafði safnað á þessari ferð, til 
náttúrufræðisfélagsins í Höfn. Hinn 29. ágúst fór Sveinn frá 
Djúpavogi yfir Öxi í Skriðdal og þaðan að Víðivöllum i Fljóts- 
dal til Jóns Pálssonar hálfbróður sins, sem seinna bjó á 


') Sama kvöldið skrifar Sveinn Pálsson í almanak sitt: »Vorum 

uppi á Öræfajökli »quo nunquam ullus mortalium venit aut veniet«. 

11 * 

Sléttu i Reyðarfirði; Jón Pálsson var skynsamur maður og 
þá mestur gull- og málmsmiður á Austurlandi. Þar dvaldi 
Sveinn Pálsson nokkra daga og hitti þar tvo unga, efnilega 
menn, sem báðir höfðu áhuga á náttúruvísindum, annan 
Fétur Brynjólfsson , sem fyrr hefir verið gelið og hinn Cruttorm 
Bálssonj sem var allvel að sér í grasafræði, er hann hafði 
lært hjá Hannesi biskupi Finnssyni, og ferðuðust þeir með 
honum um héraðið og siðan upp á öræfi. 

Hinn 2. sept. föru þeir Sveinn Pálsson upp að Snæfelli 
og tjölduðu þar, ætluðu þeir næsta dag að ganga upp á Snæfell. 
Hinn 3. sept. var Iopt þykkt með smá skúrum og allhvasst, 
þoka á Snæfelli sem þó við og við lyptist af. Þeir félagar 
fóru frá tjaldi kl. 8 um morguninn i von um betra veður 
eptir hádegið. Fóru þeir fyrst fram með gili norðaustan við 
fjallið og svo um dal unz þeir komu að rótum Snæfells og 
byrjuðu þegar uppgöngu og gekk þeim örðuglega; þar var 
lausaskriða brött og klettar innan um og eptir þvi varð hvass- 
ara sem ofar dró; komust þeir með mikilli fyrirhöfn upp að 
jöklinum, en þá var veðrið orðið svo hvasst með snjó og 
hagléljum, að skarann reif í andlit þeim og var þetta auk 
brettunnar og hálkunnar á ísnum þeim mjög til trafala. Loks 
komust þeir upp á neðsta hjallann að norðanverðu og var 
ekki til neins að reyna að komast lengra, því þokan náði 
niður að þeim. Rokið var nú orðið svo mikið að varla var 
stætt, þeir urðu í verstu byljunum að leggjast niður og ný 
bómullarnátthúa fauk af höfði Sveins, en hattana höfðu þeir 
í höndunum ; þeir uröu nú að grafa sér holu eða ból í snjó- 
inn og létu þar fyrirberast um hrið. f*ó þoka væri hið efra, 

’) Guttormur Pálsson var fæddur á Valþjófsstað í Fljótsdal 6. janúar 
1775, útskrifaðist úr Skálholtsskóla 1793, sigldi til háskólans 1798, var 
settur skólastjóri i Reykjavik 1801 — 1804 og síðan kennari á Bessa- 
stöðum 1805 — 1807, en þá varð hann prestur að Hólmum i Reyðarfirði. 
prófastur 18)7, prestur í Vallanesi 1822, sagði af sér prestsskap 1851 
og dó 6. ágúst 1860. Sira Guttormur hafði töluverða þekkingu i nátt- 
úrufræði og var heppinn læknir; mælt er að hann hafi skrifað náttúru- 
sögu íslands, stórt rit, og lýsing Austfjarða, en hvort þau handrit nú 
eru tj'nd eða hvar þau eru niður komin. veit eg ekki. (Sigurður 
Gunnarsson:) Æfiminning sira Guttorms Pálssonar. Akureyri 1864-8°. 

var bjart veður hið neðra svo Sveinn hafði góða útsjón yfir 
öræfin og norðurrönd Vatnajökuls og varð fróðari um margt, 
er snerti landslag þessara héraða. Sveinn gizkar á, að Snæ- 
fell muni vera 6600 fet á hæð og hæsta fjall á landinu, en 
það er ekki rétt eptir seinni mælingum. í urðunum kring- 
um þá var móberg, hraun og gjall og heldur Sveinn að Snæ- 
fell sé gamalt eldfjall. ef til vill eitt hið elzta er risið hafi úr 
hafi. Sveinn skoðaði ýmsa smáskriðjökla, er ganga niður i 
hliðarnar, einkum tvo, er gengið höfðu niður i norður- og norð- 
austurhliðina og höfðu rekið grjót á undan sér, en höfðu svo 
hörfað aptur. Veðrið fór siversnandi og urðu þeir að leita 
til tjaldsins og siðan fara til byggða næsta dag. því þeir höfðu 
ekki nesti nema til 2 daga og veður var naumlega fært. 
Sveinn var leiður af því að komast ekki upp á Snæfell 
og segir að þaó sé hið fyrsta fjall, sem hann hafi orðið að 
snúa frá. Sveinn Pálsson sá þó margt á þessari ferð, skoð- 
aði mýrar þar og >rústir« og safnaði grösum, fékk yfirlit yfir 
lítt kunn svæði á hálendinu, en Pétur Brynjólfsson lýsti fyrir 
honum norðurrönd Vatnajökuls og fjöllum í Ódáðahrauni, 
eptir því sem hann hafði séð á ferð sinni og ritaði Sveinn 
það allt i ferðabókina. 

Hinn 8. sept. fór Sveinn með bróður sínum yfir Fljóts- 
dalsheiði að kláfdrættinum hjá Brú og næsta morgun yfir á 
kláfi og um Jökulsdalsheiði að Möðrudal á Fjöllum. Paðan 
fór Sveinn að Grímsstöðum og ætlaði vestur yfir Jökuisá, en 
ferjumaður var eigi heima, riðu þeir þá niður að ánni og 
tjölduðu þar á mölinni. Morguninn 11. sept. var ferjumaður 
enn ekki kominn. svo Sveinn fór þá sjálfur að flytja farang- 
urinn yfir með fylgdarmanni sinum og gekk það skrykkjótt, 
svo þeir voru nærri farnir; báturinn var 50 ára gamall, bik- 
laus og lak einsog hrip svo nærri fyllti ; fylgdarmaðurinn reri 
af öllum kröptum, en Sveinn jós allt hvað aftók, þó var 
báturinn orðinn svo fullur af vatni þegar þeir komu undir 
vesturlandið, að hann marraði í kafi, þar tók straumkast þá 
og rak þá 60 faðma undan, en er þeir voru sem næst landi 
stökk Sveinn út, en þar var þá of djúpt, svo hann náði eigi 
botni, en hann hélt sér til allrar hamingju i bátinn og tókst 

þeim svo við illan leik að lenda. Nú urðu þeir nauðugir 
viljugir að snúa aptur austur yfir til þess að ná þvi sem eptir 
var af farangrinum og þá gekk ekki betur, straumröst og hring- 
iða við austurlandið var nærri búin að hvolfa undir þeim, þó 
slörkuðu þeir lika þar í land. Kona ferjumannsins kom þá 
til þeirra, fórnaði upp höndunum og var nærri faliin í öngvit 
þegar hún sá hvar þeir höfðu farið; þeir höfðu átt að draga 
bátinn 50 faðma uppeptir áður þeir lögðu út i; nú gerðu 
þeir það og gekk þeim slysalaust vestur yfir, drógu þeir siðan 
bátinn á land og hvolfdu úr honutn vatninu, en urðu seinna 
að gera út mann frá Mývatni til þess að flytja hann austur 
yfir. Siðan héldu þeir yfir Mývatnsöræfi að Reykjahliðarseli 
og næsta dag að Reykjahlið, þar var Sveinn 3 daga um kvrrt 
til þess að skoða eldfjöll og námur þar í nánd; lýsir hann 
Námufjalli ágætlega, leirpyttunum, myndun brennisteins o. fl. 
Frá Mývatni fóru þeir vanalega leið til Akureyrar, um Hjalta- 
dalsheiði til Hóla og svo til Steinsstaða. þar hitti Sveinn föður 
sinn. Höfðu þeir optast fengið illviðri á leiðinni. 

Hinn 6. október lagði Sveinn Pálssott á stað suður fjöll, 
fóru þeir upp Mælifellsdal og Haukagilsheiði og tjölduðu i 
Svartárbugum; þangað fylgdi faðir hans honum. Sveinn var 
nú i efa um hvort hann a:tti að fara Sand eða Kjalveg, sem 
var miklu beinna fyrir hann, réði hann þó af að fara Kjöl, 
þó hann hefði ei farið þann veg áður, en faðir hans var ná- 
kunnugur og sagði honum til vegar. Pegar þeir Sveinn komu 
að Vekelshaugum fór að snjóa og ágerðist. það er suður dró 
og varð svartur kafaldsbylur með frosti; komust þeir með 
lifshættu yfir Blöndu, en sakir illviðris og dimmu urðu þeir 
að tjalda fvrir sunnan ána til þess ekki að villast. Par áttu 
þeir illa nótt og sváfu lítið. Um miðnætti rofaði dálitið til, 
svo Sveinn sá til fjalla og gat áttað sig. Þeir höfðu ætlað 
að skoða Hveravelli og Hvinverjadal en urðu að hætta við 
það sakir illviðra og héldu um morguninn hinn 8. október 
hérumbil beint suður, en illviðrið var hið sama og dimm- 
viðrið, snjór var yfir öllu svo hvergi sást gata, fóru þeir þá 
að villast. og vissu eigi fyrri til, en þeir voru komnir út í 
botnlausa mýri svo sjálfir þeir og hestarnir ætluðu hvert 

augnablik á kaf, varð þá að bera allt af hestunum 200 faðma. 
Héldu þeir samt áfram og vissu eigi hvar þeir fóru og var 
Sveinn farinn að ásaka sjálfan sig fyrir að hafa hætt 3 manna 
lifi á fjöll og öræfi svo seint um haust, hestarmr voru þreyttir 
og hungraðir og hvergi gras að fá. Um hádegi létti svolitið 
til svo gryllti í Grúfufell og komust þeir svo eptir nokkra 
hrakninga á rétta leið og náðu Skúta um sólarlag. fá var 
hvassviðri á landnorðan með miklu frosti en bjartara lopt, 
fönn var yfir öllu og ekkert gras. í tunglskini klöngruðust 
þeir yfir Jökulfallið og kl. 10 um kvöldið fundu þeir lyng 
upp úr snjónum og tjölduðu þar. f*ar áttu þeir kalda nótt 
og slæma. en næsta dag (9. október) komust þeir illa út- 
leiknir að Hamarsholti í Hreppum. t’aðan fór Sveinn að 
Hruna og svo að Skálholti, siðan að í’jörsárholti og tjaldaði 
þar i siðasta sinn 14. október, þvínæst reið hann Þjórsá á 
Nautavaði og komst heim að Hiiðarenda 15. október. í*á var 
þessari löngu og örðugu ferð lokið. Þetta var hin seinasta 
langferð, sem Sveinn för til rannsókna, og hafði honum mikið 
áunnist, enda var hann mjög ötull og ósérhlifinn. 

Mér er ókunnugt um hvort Sveinn Pálsson nokkurntíma 
hefir fengið ferðakostnað sinn á þessari ferð endurgoldinn af 
náttúrufræðisfélaginu, en liklegt er þó að svo hafi verið, þvi 
hann safnaði náttúrugripum fyrir félagið þetta ár og hin 
næstu, en úr þessu fékk Sveinn engan styrk neinstaðar frá 
og varð að hætta rannsóknunum, sem hann hafði svo vel 
byrjað. Arangurinn af ferðum hans var mikill, en samtíðar- 
menn hans höfðu ekki vit á að meta það. Sveinn stóð uppi 
einn sins liðs og átti hvergi athvarf, enda var hann svo 
óheppinn að vera uppi á þeim tímum er margt gekk öfugt í 
Danaveldi og litið var skeytt um vísindi. Þó Sveinn fengi 
enga hjálp og ætti engrar hjálpar von, minnkaði ekki áhugi 
hans á náttúruvísindum fyrir það og meðan honum entust 
kraptar til gjörði hann, þrátt fyrir mjög örðugar kringum- 
stæður, allt sem hann gat til þess að auka þekkinguna um 
náttúru íslands. Sveinn var líka mjög óheppinn í því, að 
þvínær ekkert komst á prent um rannsóknir hans, sem þó 
að mörgu voru stórmerkilegar. 

E*ó Sveinn Pálsson væri bláfátækur fór hann samt siðar 
ýmsar skemmri rannsóknarferðir á eigin kostnað. Árið 1795 
fór Sveinn til Fiskivatna 26. ágúst og kom aptur úr þeirri 
ferð 3. september, þó honum þá ekki tækist að komast það 
sem hann ætlaði sér, hann ætlaði t. d. að reyna að finna 
upptök stóránna Pjórsár, Tungnár og Skaptár, þá var þó 
ferðin að mörgu merkileg og gaf margar upplýsingar um Fiski- 
vötn. Hér sleppi eg að lýsa þessari ferð af því eg hefi gjört 
það annarsstaðar. 1 Sumarið 1796 ferðaðist Sveinn nokkuð á 
Reykjanesskaga og Iýsir þeirri ferð i ferðabókinni og 1797 fór 
hann rannsóknarferð til Geysis og Heklu og skoðaði á þeirri 
ferð líka þurrabaðið hjá Þjórsárholti. Hinn 21. ágúst gekk 
Sveinn í annað sinn á Heklu í bezta veðri, skoðaði þar gíg- 
ana og iýsir þeim; útsjón var þar hin bezta, meðal annars 
sást vesturrönd Vatnajökuls glögglega, en vfir norðvesturhorni 
jökulsins lá mósvört þoka og heldur Sveinn að það hafi verið 
öskuský úr eldfjalli því, sem gaus þar einhversstaðar í jökl- 
inum í júlímánuði 1797 og sáust þá 3 sérstakir logar Sveinn 
skoðaði Geysi nákvæmlega í þetta sinn og hverina þar í kring, 
mældi hita þeirra og athugaði eðli þeirra á ýmsan hátt. 

Sveinn Pálsson sótti tvisvar til náttúrufræðisfélagsins um 
að fá framlenging ferðastyrksins og seinast i febrúar 1794, 
segist hann ætla sér ef hann enn fái styrk um tvö ár, að skoða 
Vestfirði annað árið, en hitt árið ætlar hann að skoða sæ- 
dýralifið, sem hann af gildum ástæðum hingað til hafi orðið 
að forsóma. Sveinn fékk samt enga áheyrn; kvartar hann 
undan því i bréfi til félegsins 7. sept. 1795 að hann hafi verið 
mjög affluttur við félagið, en gjörir um leið nákvæmlega og 
látlaust grein fyrir gjörðum sinum og ver sig gegn þeim 
áburöi, sem hann kveður fluttan hafa verið, að hann mis- 
brúkaði styrkinn og starfaði ekki þaö sem hann gæti. Telur 
Sveinn þar ýmsa örðugleika, féleysi og verkfæraleysi og segist 
ekki fullkomlega hafa verið búinn að læra að ferðast á íslandi 
fyrr en einmitt þegar hann varð að hætta. Sökum féleysis 


*) Audvari XVI, 1890, bls. 108-116. Geografisk Tidsskrift XI, 1891, 
bls. 67—68. 


Dígitized by Google 



169 


segist hann hafa orðið að láta sædýrarannsóknirnar sitja á 
hakanum, enda hafi hann sjaldan fengið svar er hann spurði 
félagið einhvers þar að lútandi eða vildi fá dýr ákveðin. hann 
kveðst þessvegna hafa orðið að snúa sér helzt að landfræði, 
jarðfræði og grasafræði. Sveinn býður félaginu framvegis 
borgunarlaust að gjöra athuganir fyrir það, en segist alvar- 
lega vilja færast undan ákærum fyrir að hann hafi notað 
styrkinn illa eða óráðvandlega. Félagið ritaði Sveini næsta 
sumar og mun þá hafa látið hann njóta sannmælis og 
viðurkennt starfa hans. Að félagið ekki lét halda áfram rann- 
sóknunum hefir liklega meðfram stafað af féleysi, þvi í sjálfu 
sér var það eðlilegt þó fátækt félag ætti örðugt með að kosta 
rannsóknir i fjarlægu landi úr því stjórnin ekkert lagði til, en 
hún var þá orðin fráhverf sliku, og sérstaklega höfðu Islend- 
ingar misst hauk úr horni er Jón Eiriksson var látinn. Arið 
1795 sendi Sveinn félaginu hið ágæta rit sitt um jökla á Is- 
landi, en það treysli sér ekki til að gefa það út, en sendi 
ritgjörðina til »staðlýsingafélagsins« norska og þar lá hún 
i salti og kom aldrei út. I bréfi 17. ágúst 1796 itrekar 
Sveinn loforð sitt til félagsins um að gjöra veðurathug- 
anir fyrir það og almennar náttúruathuganir þó hann eigi 
örðugt með það sakir frátafa, þvi nú verði hann að hafa 
ofan af fyrir sér með því að búa sem bóndi; hann biður fé- 
lagið um hitamæla og önnur verkfæri, er hann kveðst sjálfur 
skuli borga. Sveinn efndi þessi loforð sín og sendi félaginu 
skýrslur fram undir aldamót. 

Úr þvi svona var komió þurfli Sveinn Pálsson að útvega 
sér eitthvað til viðurlífis. Arið 1794 hafði stiptamtmaður kvatt 
Svein til að sækja um skólakennaraembætti við Reykjavíkur- 
skóla, en hann fékk það ekki og aptur sótti hann 1797 og fór 
það á sömu leið; það hafði þó komið til tals að þriðja kenn- 
arann skyldi setja við skólann og átti hann að kenna náttúru- 
fræði og hagfræði, en ekkert varð úr því. Til þess að hafa 
ofan af fyrir sér greip Sveinn til þess heiðarlega starfa, er 
hann snemma hafði vanist og var vel laginn fyrir, hann fór 
að búa, en átti örðugt mjög í fvrstu af þvi hann var blá- 
fátækur. Sveinn Pálsson var i vinfengi miklu við Vigfús 

sýslumann Thorarensen á Hliðarenda og hafði |iar athvarf og 
vetrarsetu hin seinni ár. Vigfús var giptur Steinunni Bjarna- 
dóttur landlæknis, 1 hjá þeim var f*órunn yngsta barn Bjarna 
og þar kynntist hún Sveini Pálssvni, tókust ástir með þeim 
og giptust þau 19. oktober 1795. Pórunn Bjarnadóttir var 
fædd i Nesi 16- marz 1776 og dó i Vik i Mýrdal 11. apríl 
1836. t*au Sveinn og Þórunn dvöldu næsta vetur á Hliðar- 
enda, en fluttu sig næsta vor (23. maí 1796) að Yzta-Skála 
undir Eyjafjöllum og fóru að búa þar; næsta haust höfðu þau 
hjón alls 5 manns í heimili, 3 kýr, 4 hross og 6 ær. Vetrar- 
vertíð næsta vetur reri Sveinn í Njarðvík og lá opt i kulda 
og illviðri heila daga og hálfar nætur við fiskidrátt úti á Sviði. 
Þrátt fyrir fátækt og búskaparbasl gleymir Sveinn ekki vis- 
indunum og teiknar upp i minnisbækur sinar allskonar fróð- 
leik um blómgun jurta, komu fugla og margt um sjaldgæf 
grös og dýr. Milli sjóróðra og frá orfinu var Sveinn opt sóttur 
til sjúklinga og einu sinni lét Stefán amtmaður fornvinur haná 
sækja hann austan úr Fljótshlíð að Hvitárvöllum og um haustið 
1797 fór hann rannsóknarferð til Heklu og Geysis sem fyrr 
hefir verið frásagt. Um haustið 1798 kom faðir Sveins suður 
að heimsækja hann og næsta vor fór Sveinn norður að Steins- 
stöðum og fór þá Kjalveg og athugaði margt i leiðinni sem 
hans var von og vísa. Um haustið 1799 kom Sveinn i fyrsta 
sinn til Vestmanneyja, lýsir hann þar landslagi og hraunum 
og finnur þar ýmsar sjaldgæfar plöntur. 

A Yzta-Skála bjó Sveinn ekki nema eitt ár. en flutti sig 
svo að Kotmúla í Fljótshlíð. Hiugað til hafði enginn læknir 
verið á Suðurlandi nema landlæknirinn sem bjó á Nesi við 
Reykjavík og náði umdæmi hans austur að Jökulsá á Sól- 
heimasandi, en læknirinn í Múlasýslum hafði Skaptafellssýslur 
svo sem i ofanálag. Stjórnin vildi dálitið bæta úr þessari 
vandræðalegu læknaskipun og stofnaði nýtt embætti fyrir 
Suðurland 4. oktober 1799, náði embætti þetta yfir Árnes-, 
Rangárvalla- og Vestur-Skaptafellssýslu og Vestmanneyjar i 


‘) Steinunn Bjarnadóttir f. 30. júlí 1768, gipt 3. júlí 1782, d. 9. 
febrúar 1828. (Skírnir II. 1828, bls. 76). 

viðbæti. Sama dag var Sveini veitt embætti þetta. 1 Launin 
voru ekki stór, 50 rd. 48 sk., hinir svokölluðu djáknapeningar 
frá Odda og Breiðabólsstað og 16 rd. er greiðast skyldu af 
lyfjabúðinni, alls 66 rd., auk þess leigulaus jarðarafnot. Með 
þvi Sveinn fyrst um sinn ekki fékk neina embættisjörð, voru 
honum 1805 veittir 12 rd. á ári i þágu þess, unz hentug jörð 
fengist.* Kmbættinu fylgdu verkfæri uppá 50 rd. og árlega 
24 rd. fyrir meðul handa fátækum. Loks var ákveðið með 
stjórnarbréfi 9. april 1814 að Sveinn fengi jörðina Syðri-Vik 
til leigulausrar ábúðar, en hinir 12 rd. féllu þá burtu.® I 
Syðri-Vík bjó Sveinn Pálsson siðan til dauðadags, en i Nvrðri- 
Vik bjó Jón sýslumaður Guðmundsson (f 1820), sá er setti 
sig upp á móti Jörgensen Hundadagakonungi. Sveinn Páls- 
son var i miklu áliti sem læknir í umdæmi sinu, sérstaklega 
þótti honum takast vel við allt útvortis. t hinu afarviðlenda 
umdæmi var hann mjög opt á hættulegum langferðum og átti 
þráfallt að sækja yfir vondar jökulár, en það hjálpaði honum, 
að hann var ágætur vatnamaður, einn af hinum beztu í 
Skaptafellssýslum, hann fékk sér aldrei fylgd vfir vötn og valdi 
líka ávallt beztu vöð og brot, sem hægt var að fá. Sveinn 
var opt sóttur í Austur-Skaptafellssýslu og um alla strand- 
lengjuna frá Djúpavogi vestur í Selvog. Hver sem þekkir 
suðurströnd Islands veit hvað það hefir að þýða aó verða vetur 
og sumar, hvenær sem kallað er, að ferðast um 60 — 70 mílna 
sva?ði yfir óteljandi manndrápsvötn og eyðisanda, Sveinn komst 
lika opt í lifshættu í stórvötnum Skaptafellssýslu. Fyrir feröir 
sínar og Iækningar fékk Sveinn mjög litla borgun og til þess 
að geta lifað varð hann að eiga í búskaparbasli; langt fram 
eptir æfi reri hann optast á vetrum í Mýrdal eða frá Land- 
eyjum; bar það þá opt við er hann kom þreyttur úr sjóróör- 
um, að tiann varð þegar að leggja á stað til sjúklinga eða 
sængurkvenna. t’að var furða að nokkur maður skyldi þola 

*) Lovsamling for Island VI, bls. S99 — 401. Veitingarbréfið var 
upplesið á þingi 1800. Lögþingisbók 1800, bls. 11. Minnisverð tíðindi 
II. bls. 456. 

*) Lovsamling for Island VI, bls. 783 — 784. 

s ) Lovsamling for Island VII, bls. 602—503. 

slíkt, og enn meiri furöa að áhugi hans á vísindunum skyldi 
ekki alveg kulna út undir svo örðugum kringumstæðum þó 
enginn metti störf hans að verðugleikum og enginn í nánd 
við hann bæri skynbragð á það, sem hann var að fást við. 
Sveinn Pálsson var settur landlæknir frá því 2ö. ágúst 1803 
til 29. júlí 1804, en ekki fékk hann þó embættið, i það var 
settur Thomas nokkur Klog (1768 — 1824), ómerkur maður, 
sem mjög litið kvað að. 

Meðan Sveinn Pálsson var embættislaus á Skála og Kot- 
múla var hann hinn mesti búsyslumaður, 1 en eptir að hann 
seltist að í Syðri-Vik hafði hann svo miklar embæltisannir, 
að hann gat sjaldan litið eptir búinu; menn komu þangað úr 
öllum áttum og jafnvel að norðan og lágu opt sjúklingar á 
heimili hans. A þeim árum annaðist f*órunn kona Sveins 
búið að mestu einsömul og fór það mæta vel úr hendi, enda 
var hún hinn mesti kvennskörungur og þrekkona og mátti 
heita að hún opt starfaði dag og nótt, bæði annaðist hún bú og 
börn, stundaði sjúklinga og tók á móti gestum, sem jafnan 
komu margir að Vík bæði æðri og lægri. f*egar Þórunn dó 
var hún lika uppslitin af lúa. 2 Efnahagur Sveins var alltaf 
örðugur. hann hafði nærri engin laun, mikla ómegð og gesta- 
nauð ákaflega; að hann þó bjargaðist var þvi að þakka hve 
búskapurinn gekk vel undir forustu Þórunnar. Sveinn Páls- 
son var opt mjög þunglyndur og dulur í skapi, iiversdagslega 
alvarlegur og stundum ekki laus við dutlunga; hann var til- 
finningamaður og tók sér stundum nærri það sem mótdrægt 
var, enda var hann mæðumaður að mörgu ; tvo drengi nokkuö 
stálpaða missti hann voveiflega, annar hrapaði í Víkurhömr- 
um, hinn skar sig í tá á hnífkuta og hljóp drep í, svo það 
leiddi hann til bana. 3 Þó gat Sveinn verið glaðvær í vinahóp, 


‘) Sveinn var smiður góður og smíðaði allt er þurfti á heimili, 
hann hafði líka myllu og malaði fyrir nábúana. 

*) Erliljóð eftir þórunni Bjarnadóttir er Bjarni Thorarensen gjörði 
eru prentuð í kvæðum hans (1884) bls. 176 — 177 og í Sunnanpósti II, 
bls. 142. 

8 ) Pessi voru börn Sveins og þórunnar eptir því sem Dr. Jón Þor- 
kelsson hefir skýrt mér frá: 1, Guðrún var elzt, giptist Jóni syni Vig- 


Dígitized by Google 



173 


var hann þá fyndinn og hnyttinn í ordum og stundum smá- 
gleltinn. f’aö var i almæli, aö margt legöist i Svein er fyrir 
kom og sóttu þá aö honum þunglvndis og friðleysisköst áöur 
en eitthvert slvs vildi til eða óhapp og var hann talinn fram- 
sýnn af alþýðu. f*egar Sveinn var heima i Vik dvaldi hann 
optast í herbergi sem afþiljað var i baðstofuenda. þar sváfti 
þau hjón og þar var borð og bækur í skáp og á hyllum. 
Sat Sveinn þar sifellt við lestur eða skriptir þegar embættis- 
verk ekki hindruðu, en þau rækti hann með mestu elju og 
samvizkusemi hvernig sem á stóð. Stofuhús var niðri handa 
gestum og voru dyr úr þvi beint út á hlað, en aðrar inn í 
bæ, þar hafði Sveinn meöul sin í skápum . 1 Jafnvel fram á 
elliár fór Sveinn Pálsson opt að heiman til þess að skygnast 
eptir grösum og ýmsu, er náttúruna snerli, og var þá altaf 
einsamall uppi um fjöll og fieiðar.. Á einni slíkri ferð fékk 
hann byltu tnikla og hafði síðan opt verk undir siðunni og 
töldu sumir að það hefði leitt hann til bana. f’egar harmar 
og mótlæti heimsóttu Svein leitaði hann sér huggunar með 
því að skoða dýrð náttúrunnar og örbyrgð og andstreymi 
lifsins fengu aldrei bugað hann. f'essu lýsir Bjarni Thoraren- 
sen fagurlega í hinu alkunna kvæði: 


Frjáls þinn og auðugur andi 
sér átti og nýtti 
álfaslot hverjum i hamri 
og hægindi’ i skýjum. 


búgarð hvers í blómsturs 
bikari miðjum, 
og hvern til viðtals sér valdi 
af vitringum liðnum. 


fúsar Schevings á Hellum í Mvrdal, hún dó 1886 fjörgöniui. 2, sira 
Benedikl prestur til Reynisþinga f. 1807, d. 1854. 3, Björn söfllasmiður 

á Móeiðarhvoli dó nær 1868 — 1869. 4, Síra Jón á Mælifelli f. 1814. d. 
1890. 6. Ingibjörg. maður hennar mun hafa heitið Benedikt, bróður- 

sonur Bjarna amtmanns l’orsteinssonar; þau hjnggu á Vatnsskarðshól 
um í Mýrdal. Ingibjörg mun hafa dáið fyrir 1870. 6, Sigríður f. 1815 
d. 1896, hún giptist 1838 Eiriki Jónssyni hreppstjóra i Hiíð (f 1877) 
7, Páll bóksali og bókbindari í Kaupmannahöfn f. 1818. d. 1874. Synii 
Sveins er fórust voveiflega liétu báðir Guðmundur. 

') Flest það sem hér er ritað um daglegt líf Sveins og heimilis- 
háttu er tekið eptir frásögn Sigriðar Sveinsdóttur i Hlið í Skaptártungu 
dóttur Sveins Pálssonar; það var merkiskona, fróð og minnug, hana 
hitti eg á ferð minni um Vestur-Skaptafellssvslu 1893. 

Örlaga örvar því náðu 
þig aldrei að fella, 
að undanfæri þinn andi 
ætfð sér hafði; 


var hann að leikum með iiðnum 
eða Ijósálfum muna, 
harmanornir þá heima 
hann hugðu að finna. 


A grasaferðum sínum fór Sveinn stundum langt að heim- 
an, i júli 1809 fór hann t. d. um Grænafjall, Laufaleitir, Blesa- 
mýri og Sultarfitjar, þá safnaði hann plöntum fyrir hinn nafn- 
fræga enska grasafræðing Hooker og sendi honum þær siðar. 
Arið 1810 hitti Sveinn hina ensku ferðamenn Mackenzie, 
Holland og Bright og gaf þeim margar bendingar um ferðalag 
þeirra, hvernig það gæti orðið að sem beztum notum og 
Mackenzie fékk hjá honum margar upplýsingar um jarðfræði 
íslands, sem hann siðar notaði í ferðabók sinni. 1813 hitti 
Sveinn Frisak i Vestur-Skaptafellssýslu, hann var þar þá við 
strandmælingar og 1814 kom E. Henderson að Vik og talar 
hann hlýlega um Svein og með virðingu i ferðabók sinni. 1 
Hinir þýzku fræöimenn Thienetnann og Gúnther komu einnig 
að Vik 1821 og hrósa þeir líka Sveini. 3 Hinn 20- nóvember 
1834 fékk Sveinn Pálsson lausn frá embætti, en bjó samt eptir 
það i Vik. Skúli Thorarensen sonur Vigfúsar sýslumanns tók 
við embættinu eptir hann og var jafnan vinátta ineð þeim 
einsog öðru tengdafólki frá Hlíðarenda og Bjarni Thorarensen 
orti hin alkunnu fögru erfiljóð eptir Svein. 3 Magnús Stephen- 
sen sýslumaður á Höfðabrekku, faðir Magnúsar landshöfóingja 
og sonur Stefáns amtmanns var nábúi Sveins og góðkunningi 
hin seinni ár. Árið 1836 missti Sveinn Pálsson f*órunni konu 
sina (hinn 11. apríl), en sjálfur andaðist hann 4 árum seinna 


') »This gentleman is indisputably the first Icelander of the age 
with respect to natural science, especially those departments of it which 
more nearly concern his own island«. E. Henderson: Iceland. Edin- 
burgh 1818. Vol. I, bls. 318. 

') »Herr Paulson ist ein ebenso geschickter Chirurgus. als auch in 
Naturgeschichte und Literatur seines Vaterlandes und des Auslandes 
bewanderter Mann, der dabei die grösste Bescheidenheit besitzt«. 
F. A. L. Thienemann und G. B. GUnther: Reise im Norden Europas 
vorziiglich in Island. Leipzig 1827, bls. 328. 

8 ) Bjarni Thorarensen: Kvæði. Kmhöfn 1884, bls. 202 — 203. Skírnir 
1841, bls. 98—99. 

24. april 1840.* Framan af árinu 1840 var Sveinn opt lasinn, 
en haföi þangað til verið allra ferða fær; seinast skrifar hann 
i almanak sitt 5. april 1840 og er hönd hans hvorki óstyrk 
né skjálfandi þó hann væri þá orðinn gamall. 

í*essu næst munuin vér lauslega geta rita Sveins og er 
þá ekki þvi að leyna, að einmitt þau af ritum hans, sem 
mesta vísindalega þýðingu hafa, eru enn óprentuð. Ferðabók 
Sveins Pálssonar er stórt handrit i 3 bindum í arkarbroti.* 
Rit þetta er dagbók yfir ferðirnar um ísland á árunum 1791 
— 1794, þar er nákvæinlega sagt frá ferðalaginu og náttúru- 
athugunum þeim, er Sveinn gjöröi; ágrip um fyrstu ferðirnar 
var prentað í ritum náttúrufræðisfélagsins einsog vér fyrr 
höfum getið. I riti þessu er einnig ýpiislegt um búnaðar- 
háttu á fyrri öld og ýms annar fróðleikur um þjóðina og ein- 
staka menn. Aptan við ferðabókina eru ýmsar greinir um 
smáferðir Sveins og náttúruathuganir á árunum 1795 — 1797. 
I almanökum 3 Sveins Pálssonar er lika margur fróðleikur, 
ekki nðeins um æfi sjálfs hans og störf, heldur einnig margt 
annað, þar eru ýmsar fréttir innlendar og margt um veðráttu- 
far og þar getur Sveinn um plöntur og dýr, er hann finnur, 
um blómgunartíma jurta og komu farfugla, um jarðskjálfta og 

‘) Sagt er um Svein, að hann hafi haft sterka forlagatrú. þegar 
hann lagðist banaleguna vitdu synir hans senda eptir Skúla lækni, en 
Sveinn Pálsson bannaði það og sagði: >ef eg á að deyja, þá dey eg, 
svo það er ekki til neins«. Samt sendu þeir eptir lækninum f forboði 
hans og er Skúli kom inn til hans segir Sveinu: >Hvað þá! ertu kom- 

inn Skúli, nú hafa strákarnir svikið mig«. Skúli var þar nú um dag- 
inn og vildi Sveinn engin meðul taka. sagði að hann mundi deyja samt 
og það væri ekki til neins. Loks beiddi hann Skúla að gjöra eina bón 
sina, að riða austur að Höfðabrekku til Magnúsar sýslumanns og vera 
þar nokkra daga, til þess að spila og skemmta sér á annan hátt, 
Magnúsi mundi leiðasl og Skúli væri kærkominn gestur. »því mér 
fmnst eg ekki geta dáið meðan þú ert hérna Skúli frændi«. (Sveinn 
kallaði Skúla alltaf frænda þó þeir væri ekki skyldir en aðeins tengdir). 
það varð úr að Skúli fór austur að Höfðabrekku og kom svo aptur eptir 
nokkra daga, en þá var Sveinn Pálsson andaður. (Eptir sögn síra Stefáns 
Thorarensens á Kálfatjörnl. 

•) Hdrs. Bókmf. í Kmh. nr. 1— 3 fol. (381 + 350 + 288 bls ). 

3 ) Hdrs. Bókmf. í Kmh. nr. 2—4 8". 

eldgos, um jökulhlaup í ám, um vigahnetti og aöra náttúru- 
viðburði; sumstaðar eru þar lýsingar á sjaldgæfum plöntum 
og dýrum. Sum almanökin eru prentuð með innskotsblöðum, 
sum skrifud og hefir Sveinn sjálfur reiknað þau út eptir 
stjörnufræðistöflum; i þá daga var eigi alltaf hægt i afskekt- 
um sveitum á íslandi að ná í prentuð almanök, en einsog 
kunnugt er voru margir íslendingar i fvrri daga svo færir í 
rími, að þeim veit.ti hægt að átta sig á tiðinni fyrir það. 1 
f*á skrifaði Sveinn Fálsson ennfremur rit um eldstöðvarnar 
1783 og ferðina þangað og hefir þess fyrr verið getið og svo 
rit um jökla á íslandi mjög merkilegt.* I fvrsta hluta rits 
þessa eru almennar hugleiðingar um jökla og jökulár, þar 
er talað um ýms nöfn á jöklum og þar eru lýsingar hins al- 
menna útlits þeirra og eðlis og ýmsar merkilegar athuganir 
og allt miklu betur útskýrt en i ferðabók Eggerts og Bjarna. 
Um eðii jökulánna er þar lika margt fróðlegt. I öðrum hiuta 
ritsins er öllum jöklum á íslandi lýst ítarlega og ágætlega og 
öllu safnað saman á einn stað, er Sveinn hefir sjálfur séð 
eða hevrt; þar eru og taldar ailar helztu jökulár og vegir 


') 1 lidrs Bókmf. í Kmh. nr. 7 og 9 fol. eru auk margra bréfa frá 
og til Sveins Pálssonar jímsar skj'rslur og smágreinir af j'msu tægi. þar 
eru t. d. í nr. 9 fróðlegar skýrslur um bæjatölu, byggðar og óbyggðar jarðir 
1794 i Múla-. Skaptafells-. Rangárvalla- og Arness- sýslum; hefir Sveinn 
fengið skýrslurnar frá prestum i sýslum þessum. I’ar er einnig upp- 
dráttur Viðeyjar eptir Svein Pálsson er sýnist vera allnákvæmur, en öll 
nöfn vantar á hann. f’ar er útreikningur á stærð Viðeyjar, telur hann 
austureyna 700 faðma langa og 350 faðma breiða, en vestureyna 300 
faðma á lengd og jafn breiða. Flatarmál allrar eyjarinnar setur hann 
sé 262950 □ faðmar, þar af telur hann 1789650 □ álnir ('221 dagsláttu) 
ræktanlegar og ætlar að þær geti fætt 63 kýr. Alítur Sveinn að dag- 
sláttan gefi af sér 10 hesta af heyi að meðaltali, en hver kýr þurfi 
30 hesta um 8 mánaða vetur, en B hesta eti þær á túni eða haga á 
mánuði. eða 12 hesta í 4 mánuði. Sbr. Journal I, bls. 175. 

’) Forsög til en physisk. geografisk og historisk Beskrivelse over 
de islandske Isbiærge. 1 Anledning af en Reise til de fornemste deraf 
i Aarene 1792 til 1794 (28 §§). Ny kgl. Samling nr. 1094 B fol. Mið- 
hluti rits þessa (§ li til § 22), það sem snertir lýsingu hinna einstöku 
jökla, hefir verið prentaður í >Norsk Turistforenings Aarbog« for 1882. 
Kristiania 1883. 

um háléndið kringum jöklana. Þriðji kaflinn er um eldgos 
jökla og jökulhlaup og skemmdir, er af þeim hafa hlotist, og 
er þar margur fróðleikur um gosasögu og eyðing byggða. 
fað var mikill skaði, að rit þetta ekki var prentað strax, 
þvi það er i alla staði merkilegt og var um langan tima hið 
eina rit um jökla á íslandi, sem þyðingu hafði. Sveinn Páls- 
son skrifaði einnig ýmsar sérstakar ritgjöröir um eldgos á ís- 
landi, hann safnaði frásögnum eldri manna um Heklu og 
Kötlugos og lýsti eptir eigin sjón KÖtluhlaupinu 1823, hann 
reit einnig um Mývatnseldana og eldfjöllin þar í kring. 1 Enn 
má geta þess að Sveinn Pálsson samdi íslenzka grasafræði, 
sem átti að koma á prent, en varð ei af, og er handritið nú 
liklega týnt. Grasaíræðiskver þetta átti að verða 8 arkir 
prentaðar; boðsbréf til bókarinnar var prentað i Minnisverð- 
um tiðindum* og dagsett 8. júni 1799. Bókin hét »Grund- 
völlur grasafræðinnar* og var að nokkru leyti útlegging og 
löguð eptir ritum Linnés; henni var skipt i 3 kafla, 1° »um 
útvortis sundurliðunarfræði og lima-nafngiptir vaxtarrikis undir- 
sáta yfir höfuð«, 2° »um búskaparhætti þeirra og samlifi*, 3° 
»um skipun i vaxtarriki*. Liklega hafa ekki nógu margir áskrif- 
endur fengist, svo Sveinn hefir ekki treyst sér til að leggja út i 
að láta prenta bókina. Þess má enn geta að Sveinn Pálsson 
hélt veðurbækur í mörg ár (1799 — 1840) og eru þær enn til. 8 

Sveinn Pálsson samdi mörg alþýðleg rit og ritgjörðir um 
náttúrufræði og Ia;knisfræði; hann var prýðilega pennafær og 
er málið hjá honum vanalega lipurt og látlaust og munu fáir 
eða engir Islendingar fyrir og um aldamótin hafa ritað betra 
og skemmtilegra mál en hann. Annars er það almennur 
misskilningur að islenzka allra rithöfunda í þá daga hafi verið 
stirð og vond; svo var engan veginn, Hannes Finnsson, Jón 
Espólín, Sveinn Pálsson, Jón forláksson o. m. fl. rituðu lag- 
legt mál, þó það sé nokkuð öðru visi en það sem nú er ritað, 
það voru helzt sumir lögfræðingarnir sem rituðu klaufalega 


') Lbs. nr. 210-4°. Hdrs. J. S. nr. 168, fol. 

’) Minnisverð tíðindi II, bls. 167—168. 

8 ) Hdrs. Bókmf. í Kmh. nr. 6 fol. og nr. 22 — 23-4°. 

12 

og dönskuskotið, og mest bar á því hjá Magnúsi Stephensen 
af því hann ritaði svo margt og mikið, það var mikil fvrir- 
munun að jafn gáfaður og duglegur maður skyldi rita svo 
stirt og bjagað mál; líklega hefir hann tekið sér danska rit- 
höfunda til fyrirmyndar, en margir þeirra rituðu i þann mund 
tyrfið og tilgert mál. 

Enginn íslendingur i þá daga gjörði jafnmikið til að fræða 
islenzka alþýðu um náttúrufræði og læknisfræði einsog Sveinn 
Pálsson ; vér skulum hér stuttlega geta alþýðurita hans; flest 
þeirra skrifaði hann á yngri árum og afkastaði þá miklu. 
Eptir áeggjan Hannesar Finnssonar biskups sneri Sveinn Páls- 
son riti um eðli rnannsins eptir Martinet, hollenzkan prest, 
á íslenzku 1 og eru i þeirri bók ýmsar fróðlegar athugasemdir 
eptir Svein sjáll'an.* Þá útlagði Sveinn einnig lækningabók 
eptir B. C. Faust . 3 samdi ritgjörð um einfalda sjúkdóma á 

') Eílis-útmálun Manneskjunnar gjörð af Dr. Martinet. Snúin af 
dönsku af Sveini Pálssyni. Leirárgörðum 1798-8vo (VIII + 116 bls.). 

’) þrjár af þessum athugagreinum set eg hér lil skemmtunar og 
fróðleiks: •T’annig gefast blindir sem heyra ótrúlega vel; aðrir sem 
þekkja lit hesta og annara djra við eina saman áþreyíingu; nokkrir sem 
aldrei verða áttaviltir þó ekkert sjái o. s. frv. Fyrir hérum 20 árum 
(svo sagði mér biskupinn Hannes Finnsson) dó prestsekkja Helga Jóns- 
dóttir á Ási i Hálsasveit, hún hafði misst sjónina í bólunni. en sneið 
og saumaði, prjónaði marglitt útprjón og skamtaði mat þó aldeilis blind 
væri« . . . »Heyrt hefi eg fyrií norðan getið um blinda stúlku, sem 
lærði að prjóna með vinstri hendi og hægra fótar tám og marga vitað 
menn einsjna, sem betur sjá með sinu eioa en aðrir með báðum aug- 
um« (bls. 86—37). A bls. 99—100 getur Sveinn um marhnútaveiði 
Vopnfirðinga og segir »þessi veiði tíðkast einungis í svo kölluðu Núpslóni 
og fæst stundum svo mikið að hert er sem M jvatns-reiðar*. »Víða eru jarð- 
grafin hús ómissandi lil dæmis á fjöllum fyrir austan vegna sandfoks- 
ins, en hvar slikur jarðvegur er sem þar, er húsdaunninn miklu betri en 
i mektarbænda stofum viða hvar við sjó. Eg vildi bæta fjósveru fólks 
milli Markarfljóts og Almannaskarðs hér við, sem einum meðal óholl- 
ustu lands ósiða« (bls. 105 — 106). 

3 ) B. C. Fauat: Spurningakver heilbrigðinnar, islenzkað af Sveini 
Pálssyni. Kmhöfn 1803-8vo (8 -|- 92 bls.). Kver þetta tileinkar Sveinn 
lærisveinum Hólaskóla. Fortnálinn er dags. i október 1799. Aptan við 
er morgunsálmur hins heilbrigða og kvöldsálmur hins sjúka eptir Jón 
Þorláksson prest. Ritdómur um bókina eptir Magnús Stephensen er t 
Kjöbenhavns lærde Efterretninger 1808 bls. 487 — 489. 

íslandi 1 og aðra á dönsku um landfarsólt, sem gekk 1803 og 
1804 á Islandi * hann reit og fjöldamargar fróölegar athuga- 
semdir viö lækningabók Jóns Péturssonar og er þar sum- 
staðar getið nm íslenzkar plöntur, 3 hann samdi einnig ritgjörö 
um ginklofann á Vestmanneyjum. 4 í félagsritunum gömlu 
eru margar fræðandi ritgjörðir eptir Svein Pálsson um hag- 
fræði, náttúrufræði og læknisfræði 5 og bera allar vott um hve 
víðlesinn hann hefir verið i náttúrufræðisritum þeirra tima og 
hve hægt hann átti með að koma fyrir sig orði þó um örðug 
efni væri að ræða. Þó ritgjörðir þessar séu ætlaðar alþýðu 
er líka i þeim ýms fróðleikur sem enn hefir gildi t. d. í rit- 
gjörðinni um islenzk sjúkdómanöfn; Sveinn hefir líka ætlað 
sér að safna íslenzkum orðum og orðtækjum, er snerta ýmsa 


'l Hvðrjir eru hellstu einfaldir sjúkdómar, sem hér í landi Ieggja 
grundvöil til varandi heilsuleysis (Gaman og Alvara. Leirárgörðum I, 
bls. 102 — 112). Ritgjörðin hefir átt að vera lengri, þetta er aðeins 
byrjun. 

’) Svend Paulsen: Noget om en i lsland i Aarene 1803 og 4 sig 

yttrende epidemisk Feber (Nyt Bibliothek for Physik, Medicin og Oeco- 
nomie VII. Bind. Kbhavn 1804, bls. 113 — 129). í*ar i er itarlega sagt 
frá sjúkdómi og dauða þeirra Finne’s landfógeta og Ludvigs Grichsen’s, 
sem þá var settur stiptamtmaður, og mönnunum líka Ij’st. 

*) Jón Pétursson: Lækningabók fyrir almúga. Yfirlesin. aukin og 
endurbætt af landphysikus Jóni f’orsteinssyni og handlækni Sveini Páls- 
syni. Kmhöfn 1834-8vo (VIII 244 bls.). 

4 ) Lovsamling for Island VI, bls. 643 — 646. >NogIe Efterretninger 

om den paa Vestmannöeme gængse eller endemiske Börne-Sygdom 
Ginklofi kaldet, samlede paa en Reise dertil Aarel 1799«. 

*) Ritgjörðir Sveins Pálssonar í ritum lærdómslistafélagsins eru 
þessar: Um kalkverkun af jörðu og steinum með litlum viðbæti um 
tilbúning skeljakalks (IX, bls. 91 — 143). Um húsblas eða sundmagalim 
sem litill viðbætir lector Ólafs ölafssonar ritlings um limtegnndir (IX, 
bls. 160 — 176). Registur yfir íslenzk sjúkdómanöfn (IX, bls. 177 — 230, 
X, bls. 1 — 60). Um sápusuðu (X. bls. 124—148). Thorbern Bergmann’s 
rit um þá organisku eður lifandi hluti á jarðarhnettinum (X. bls. 176 
— 264). Niðurlag af A. Fr. Böschings undirvisun í náttúruhistoríunni 
(XIII, bls. 1-84). Tilraun að upptelia sjúkdóma þá er að bana verða 
og orðið geta fólki á íslandi (XV, bls. 1 — 160). Ritdómar um ritgjörðir 
þessar eru í Nyeste kjöbenhavnske Efterretninger om lærde Sager 1790, 
bls. 387 -89. 391—393. 

12 * 

parta af líkama manna og dýra, en það kom ekki út. í rit- 
gjörðum Sveins eru viða góðir nýgjörfingar og sitthvað fróð- 
legt er hér og hvar i athugasemdum við hinar alþýðlegu 
náttúrufræðisritgjörðir. Alþýðumenn er lásu rit Sveins gátu 
af þeim fengið mjög mikla fræðsiu i náttúruvísindum þeirra 
tima, enda er óhætt að segja að Félagsritin gömlu voru eptir 
þeirra tima þekkingu miklu framar en flest islenzk límarit á 
19. öld. Sveinn áleit það skyldu visindamanna að útbreiða 
þekkingu um náttúruna meðal alþýðumanna og til þess að 
sýna skoðanir hans og hugsunarhátt í þessa efni set eg hér 
kafla úr inngangi þeim er Sveinn setti framan við rit Berg- 
manns »um hina lifandi hluti á jarðarhnettinum* : »Að hjá- 

trú og hérvillur liafi verið, og séu upphaf til ýmissar ógæfu 
og önuglegs þenki-máta, bæði í andlegum og veraldlegum 
efnum, er ljósara en svo, að röksemda þurfi til þess að leita; 
engi þreyfar betur á því en sá, er með iðuglegri aðgætni og 
án hleypidóma les í náttúrunnar bók og gengur eptir hennar 
tilvísan inn i helgidóm sköpunarverksins; þvi lengra hann 
kemur inn, þvi betur sér hann, ekki einungis hvað skaðlegt, 
heldur hvað syndsamlegt það er að hafa þessa góðu bók undir 
höfðinu, en Ijúka aldrei upp; að eg sleppi því, hvað skapar- 
ans eilífi vísdómur, almætti og gæzka útbreiðizt við þá eptir- 
grennslan, svo að jafnvel guðteysingurinn, er áður hét svo, 
getur ekki haldið sér frá að segja: guð hinn ósýnilega öllum 
dauðlegum má berlega sjá í verkum hans. Ekki er náttúru- 
skoðarinn hóti betri en hinir, er aldrei gengu þar inn, nema 
verri sé, ef hann segir ei meðbræðrum sinum frá þvi er fyrir 
hann bar, þá hann kemur út aptur; hvorki almennings full- 
komnun né skaparans dýrð er þént með því að selja dásemdir 
verka hans fyrir kukl og fjölkyngi eins og þeir á fyrri tiðum, 
er gjörðu öll náttúrunnar undur að jarteiknum eða fjandans 
verkunum meðan múga manns var bannað að vita betur. 1 

‘) í athugasemd í lækningabók Jóns Péturssonar (bls. 64) gleðst 
Sveinn Pálsson yfir því að hjátrú sé að hverfa á íslandi. Þar er þess 
getið að fyrrum hafi menn haldið að yms kvennaveiki orsakaðist af töfrum 
>en þvi er betur að ímyndanir þær fara óðum minnkandi einsog skáldið 
sagði »aldin hjátrú útaf deyr, gjörningum og galdralist gegna fáir meir«. 

í*ökk sé hinna upplýstu tiöa stóru mönnum, er álita það ágætis 
auka sinn að fræða sem flesta; gæfi hamingjan að margir 
þenktu svo, og mundi þá að mörgu skipast fyrir þeim, er 
ýmsra hluta vegna mega vaða í villu og svíma hjátrúar og 
hindurvitna*. 

I Klausturpóstinn ritaði Sveinn einnig ýmislegt smávegis 
t. d.'um bólusetningu, ráð við bruna, um Kötlugosið 1823 o. 
fl. 1 í*á ritaði hann og ágrip um bólnasótt* og aðfinnslu um 
sálmabókina nýju. 8 Við kveðskap fékkst Sveinn Pálsson ekki 
mikið. þó kvað hann nokkur erindi einsog flestir íslendingar, 
meðal annars orti hann stökur eptir vin sinn Stefán Stephen- 
sen amtmann, 4 nokkrar brúðkaupsvísur o. fl. Þá er enn ógetið 
tveggja merkisrita, er Sveinn Pálsson samdi, það voru æfi- 
sögur þeirra Bjarna Pálssonar og Jóns Eiríkssonar; eru báðar 
æfisögur þessar prýðilega ritaðar og má telja þær i flokk hinna 
beztu, sem rilaðar hafa verið á islenzku á seinni tímum. 
Sveinn lýsir mönnum þeim ágætlega sem hann skrifar um, 
segir kosti þeirra og bresti og greinir fra háttum þeirra og 
atferli betur en flestir aðrir sem æfisögur skrifa á Islandi á 
vorum dögum. Æfi Jóns Eirikssonar* samdi Sveinn Pálsson 
að undirlagi Bjarna Thorsteinsens amtmanns og með tilstyrk 
hans, en æfi Bjarna Pálsson.ar 6 ritaði hann af eigin rammleik; 
í henni er margur fróðleikur, er snertir náttúru íslands. 

•) Klausturpósturinn II, bls. 91-93, III. bls. 160—163, VI. bls. 129 
—130, 143-144, VIII. bls. 80. 

’) Lbs. nr. 233-4°. Dags. Kotmúla 16. des. 1801. 

*) Sbr. Arbækur Espólíns XII. bls. 50. 

*) M. Stephenaen: Æfi og útfararminning fyrrveranda amtmanns i 
Vestur-amti íslands herra Stepháns Stephensens. Viðey 1822-8vo, bls. 
23—24. Nokkur ljóðmæli eptir Svein eru í Lbs. nr. 166-8vo. bls. 
93-100. 

*) Æfisaga Jóns Eyrikssonar. Samantekin af handlæknir Sveini 
Pálssyni eptir tilhlutan amtmanns Bjarna Thorsteinssonar og af þeim 
síðarstnefnda yíirséð og löguð. Kaupmannahöfn 1828-8vo (188 bls.). 

*) Æfisaga Bjama Pálssonar sem var fyrsti landphysikus á Islandi. 
Samantekin árið 1799, eður 20 árum frá andláti hans af Sveini Páls- 
syni. Leirárgörðum 1800-8vo (114 bls.). Æfisaga þessi var prentuð á 
kostnað Vigfúsar sýslumanns Thorarensens. sein var tengdasonur Bjarna 
Pálssonar. 

Vér skulum þá að lokum með fám orðum gjöra grein 
fyrir rannsóknum Sveins Pálssonar og þýðingu þeirra fyrir 
þekkinguna um náttúru íslands. Frá þvi er Eggert Ólafsson 
leið og til þess fram yfir miðja 19. öld jók enginn maður 
jafnmikið þekkinguna um ísland einsog Sveinn Pálsson. en 
rit hans urðu ekki að nægilegum notum af þvi þau ekki voru 
prenluð. Um almenna landfræði íslands og staðalýsingu 
geymir ferðabók Sveins mikinn fróðleik, þar eru margar lýs- 
ingar héraða allitarlegar og ótal margt er snertir eðlislýsingu 
landsins. f’ó Sveinn sjálfur ekki færi mikið um öræfi íslands 
og þannig ekki bætti beinlínis miklu við þekkinguna um há- 
lendið. þá safnaöi hann þó frásögnum kunnugra alþýðumanna 
í eina heild, svo lýsing hans á öræfum, fjöllum og jöklum 
varð hin yfirgripsmesta sem til var fram á vora daga. Eins 
og fyrr hefir verið frásagt gekk Sveinn sjálfur á hæstu jökla 
landsins Öræfajökul, Eyjafjallajökul og Snæfell og auk þess 
á Heklu og Skjaldbreið. Það er eptirtektarvert að íslend- 
ingar (Eggert, Bjarni og Sveinn) byrja vísindalegar fjallarann- 
sóknir jafnsnemma og Svisslendingar, en i útlöndum hafa 
menn ekkerl um það vitað af þvi svo fáir kunna hinar nor- 
rænu tungur. Jöklarit Sveins Pálssonar var á þeim tímum 
framúrskarandi og Sveinn hefir séð og grunað margt um eðli 
jöklanna, sem seinna er komið fram og sannað, hann lýsir 
lagskiptingu jökulissins og mvndun sprungna og íshnúka alveg 
rétt, hann getur um áhrif jökla á undirlagið og hvernig þeir 
mola steina undir sér og aka á undan sér grjótöldum, hann 
lýsir hreyfingu skriðjöklanna og seigju-rennsti jökulissins o. 
m. fl. Sveinn safnaði ennfremur skýrslum um breytingar 
skriöjöklanna, um jökulhlaup og eyðing byggða, hann mældi 
hæð sumra jökla og ýmsra annara fjalla með loptþyngdar- 
mæli o. s. frv. 

Þekkingunni um jarðfræði Islands fer mjög fram við 
rannsóknir Sveins Pálssonar. Eggert Ölafsson hafði reyndar 
gjört margar ágætar athuganir, eu þær voru einstakar og 
sundurlausar og hann átti örðugt með aö tengja þær saman 
og fá yfirlit yfir myndun landsins, enda var jarðfræðin á hans 
dögum mjög skammt komin. Sveinn Pálsson kemst i þessu 

efni töluvert lengra; hann tekur eptir því aö blágrýtislögin 
hallast víðast inn aö miðju landsins og ætlar að miðjan hafi 
sigið, hann tekur eptir gjaliskánum neðan á blágrýtislögunum 
og sýnir fram á að holurnar i blágrýti og hrauni muni vera 
myndaðar af vatnsgufum; hann lýsir blágrýtisfjöllum betur en 
áður var gjört og rannsakar viða stuðlaberg af ýmsri tegund. 
Sveinn finnur fyrstur manna hnullunga af >gabbró« og »grano- 
phyr* á Breiðamerkursandi og kallar þá «granít« einsog eðli- 
legt var eptir nafnagiptu þeirra tima; hann ímyndar sér að 
undirlag landsins muni vera granít, en ekki vill hann samt 
fallast á að landið sé allt myndað af eldi. Sveinn finnur 
einnig fyrstur hnullungaberg (konglomerata) í fjöllum á Suður- 
landi og rannsakar víða fornar sævarmenjar, skeljar oghella; 
hann er hinn fyrsti sem leiðir full rök að þvi, að Suðurlands- 
undirlendið hafi áður verið i sjó, hann fann þar malarkamba, 
skeljar og hvalbein og sýnir fram á að hellar, sem þar eru 
víða undir fjallshlíðum, munu vera myndaðir af brimi. Hann 
skoðaði einnig malarhjalla fram með ám og lýsir því hvernig 
þeir myndast er árnar grafa sig niður. Sveinn Pálsson jók 
einnig mjög þekkinguna um eldfjöllin og lýsir sumum þeirra 
t. d. Skjaldbreið; hann safnar mörgu til sögu eldfjallanna og 
athugar Kötlugosið 1823 og lýsir því. Um hveri ritaði Sveinn 
margt og lýsir mörgum hverum og laugum viðsvegar um land. 
Hugleiðingar hans um eóli hveranna og uppruna eru og all- 
merkilegar, þó þær séu byggðar á ýmsum skökkum hugmynd- 
um, sem menn þá höfðu um jarðhitann. 

Vér höfum opt getið þess hér að framan að Sveinn Páls- 
son fékkst mikið við grasafræði og safnaði plöntum fram eptir 
allri æfi; þvi miður munu plöntusöfn hans fyrir löngu vera 
týnd, nema það litla sem hann sendi Hooker. Grasafræðis- 
rannsóknir Sveins komu ekki að tilhlýðiiegum notum fremur 
en annað, af því hann gat ekki komið ritum sínum út. I 
ferðabók Sveins er þó margur fróðleikur um jurtariki íslands. 
Sveinn fann margar sjaldgæfar plöntur og getur um vaxta- 
staði þeirra* og er engin ástæða til að halda annað en að 

‘) Eg set hér til dæmis og fróðleiks vaxtarstaði nokkurra sjaldgæfra 
blómjurta er Sveinn nefnir í ferðabók sinni og almanökum: Linum 

hann hafi ákveðið þær rjett samkvæmt þekkingu manna i þá 
daga, því Sveinn var mjög nákvæmur og samvizkusamur í 
öllum lýsingum sínum og allt hið grasafræðislega sýnist eins- 
og annað byggt á nákvæmum rannsóknum og athugun. 
Nauðsyn væri á, að aðgættir væri þeir vaxtarstaðir sjaldgæfra 
jurta, er Sveinn vísar til. sérstakiega vegna þess að gróður 
þeirra héraða, er hann var kunnugastur í hefir enn verið litt 
kannaður. I ritum Sveins er víða getið um blómgunariíma 
jurta og sumstaðar um þroskun fræjanna. Sveinn lýsir fyrstur 
gróðrarlagi í fjallaflám uppi á háheiðum og hinni einkenni- 
legu þúfnamyndun, sem þar er; hann telur víða upp plöntur 
i einstökum héruðum og gjörði meðal annars skýrslu yfir 
allar jurtir, sem uxu á túni hans á Yzta-Skála; hann Iýsir 
Hallormsstaðaskögi og ýmsum öðrum skógum og allvíða getur 
hann um hinar helztu blómlausu jurtir og lýsir sumum. Að 
öllu samtöldu mun vera eins mikið eða meira um grös í 
ferðabók Sveins en í ferðabók Eggerts. 

Um dýralif á íslandi ritaði Sveinn einnig allmikið; þó ekki 
komist það í samjöfnuð við störf Eggerts i því efni, þá er þó 
marga fræðslu að finna um dýrariki íslands i ritum Sveins. 
Sveinn sundurliðaði stærri og minni dýr, lýsir innri byggingu 
hnísu eins og fvrr er getið og talar um ýms sjódýr, skorkvikindi 

catharticum Merkjá. Herjólfsdalur (Vestmanneyjar); Valeriana officinalis 
Eyvindarmúll, Leirárev ; Galrnpsis Tetrahit Hlíðarendi; Saxi/'raga Cotyledon 
Núpsstaóur, Búlandsnes; Imperatoria Ostruthium Ingólfshöfði, Vikurklettur, 
Heimaey (Vestmanneyjar); Haloscias Scoticum Leirárey ; Rosa pimpinelle- 
folia Seljaland; Lathyrus pratensis Jökulfell i Öræfum; Potentilla nivea 
Haukadalur; Sucása pratensis Hildisey i Landeyjum, Vestmanneyjar; 
Erysimum hieracifolium Steinsstaðir í Skagafirði (við Arnarbergt. Við litla 
laug vestur frá Skálholti við Brúará fann Sveinn Ophioglossum vulgatum og 
Hydrocotyle vulgaris og á hól |iar í nánd, er heitir Bolahaus fann hann 
stóran topp af Artemisia vulgaris, sem hann heldur að haíi verið innflutt á 
dögum hinna fyrri biskupa. [iví tnenn höfðu fyrrum mikla trú á þessu grasi. 
Serratula arvensis, Senecio vulgaris og Carduus lanceolatus, sem hann 
fann hjá Hliðarenda, telur hann lika innfluttar jurtir. Campanula 
rotundifolia segist Sveinn hafa fundið vestast hjá Skaplafellí í Öræfum. 
Fleiri mætti telja, en eg tek þessar aðeins sem dæmi. Ýmsar af jurt- 
um þessum hafa síðar fundist á stöðum þeim er Sveinn tilgreinir. en 
annars hefir gróður á suðurströnd Islands enn verið lítt rannsakaður. 

og kongulær; hann var hinn fyrsti, sem kannaði sævarbotn 
við strendur Islands með botnvörpu, en sakir féleysis varð 
minna úr þvi en hann ætlaði. Sérstaklega hefir Sveinn mjög 
vel og nákvæmlega athugað fugla og lif þeirra, hann ritar 
hjá sér hvenær farfuglar koma og fara og lýsir sjaldgæfum 
tegundum; hann ritar ennfremur allítarlega um selaveiðar og 
fiskiveiðar og lýsir nokkrum sjaldgæfum fiskum. í ferðabók 
Sveins Pálssonar eru auk þessa alls stöðugar athuganir um 
lopt og veður og ýmislegt fróðlegt um atvinnuvegi og siði 
manna. 

VU. Vísindalegar rannsóknir á Islandi 
á nítjándii öld ( 1800 — 1880 ). 


A. Ferðir og rannsóknir. 

33. Stutt yfirlit yfir náttúruþekking íslendinga, 
rit og rannsóknir á árunum 1800—1880. 

Vér höfum nú um stund fengist við að lýsa náttúru- 
þekkingu íslendinga á seinni hluta 18. aldar, og höfum séð 
hve margir íslendingar i þá daga höfðu nokkra þekkingu í 
náttúruvisindum, og sumir mjög mikla. Eggert Ólafsson og 
Sveinn Pálsson gnæfa yfir alla landa sina, en standa þó engan 
veginn einmana. Heldri menn höfðu mikla skemmtun af alls- 
konar fróðleik bæði innlendum og útlendum og lögðu allmikla 
stund á að auka þekkingu sina í öllum efnum og þá eigi 
sizt i náttúrufræði af þvi menn sáu að náttúruvísindin voru 
hinn eini grundvöllur, sem hægt er að byggja á verklegar 
framfarir. Fróðleiksfýsnin og trúin á afl skynseminnar til þess 
að bæta kjör manna var runnin sunnan frá Frakklandi og 
gagntók Norðurlönd sem önnur lönd, snerti hina mörgu 
islenzku gáfumenn, er stunduðu nám við háskólann í Höfn 
á seinni hluta 18. aldar og náði loks til íslenzkrar alþýðu. 

Sjaldan hafa jafnmargir ágætir íslendingar verið uppi í 
einu einsog i þá daga og höfum vér hér að framan stuttlega 
drepið á störf hinna helztu og getið um árangur þeirra, sem 
i fyrstu var rninni en skyldi. I’að er einkennilegt að sjá hve 
margfróðir sumir íslenzkir embættismenn eru í þá daga og 

höfðu flestir þeir sem sigldir voru fengiö nokkra almeuna 
menntun í náttúruvisindum. Seinna varð lærdómur embættis- 
mannaefna miklu meira einhliða. Það mundi þykja undur á 
vorum dögum að hitta lögfræðing. guðfræðing eða málfræðing 
(að minnsta kosti meðal hinna eldri manna), sem bæri skyn 
á náttúrufræði, en á 18- öld var öðru máli að gegna, sumir 
íslenzkir embættismenn skrifast á um stærðfræði og náttúru- 
fræði, þeir þekkja helztu dýr og jurtir og geta lýst plöntunum 
á latinu og ákveðið þær eptir fræðikerfi Linnés. Allir hafa 
þeir brennandi áhuga á verklegum framförum og reyna að 
toga alþýðuna með sér, en það gengur tregt; alþýðan skildi 
þá ekki, gjörði gys að Iramfaratilraununum og orti níð um þá. 
Vér höfum áður bent á orsakir til þess að flestar framfara- 
tilraunir fóru út um þúfur. 

Magnús Stephensen barðist fyrir þvi alla æfi með mesta 
þreki og dugnaði að útbreiöa fróðleik og þekkingu á íslandi 
og koma út meðal alþýðu kenningum þeim, sem voru efst á 
dagskrá í öðrum löndum á seinni hluta 18. aldar, þó hann 
lifði langt inn á 19. öld, þá er hann jafnan að eðli sínu 18. 
aldar maður. Fyrir starfa sinn fékk harm hjá löndum sinum 
lítið annað en vanþökk, öfund og sleggjudóma. En þvi má 
nú heldur ekki levna að Magnús var eigi nógu lipur og var 
helzt til útlendur í anda, vildi brjóta allt undir sig með ákafa 
og harðneskju og tók eigi nægilega tillit til fornrar landsvenju 
og hugsunarháttar alþýðu. Hefði Magnús Stephensen með 
starfsemi sinni, völdum og efnum haft aðra eins hæfilegleika 
einsog Eggert Olafsson, hefði margt farið belur á Islandi um 
aldamótin en fór, en það verður nú ekki á allt kosið. Eggert 
vildi byggja framfarirnar fyrst og fremst á þjóðlegum grund- 
velli, en Magnús vildi bylta öllu og breyta að útlenduin sið 
og varð hann opt óvinsæll fyrir það, sem til sannra framfara 
horfði, af því breytingarnar voru of skjótar og hranalegar. 
Samt fékk Magnús Stephensen miklu til leiðar komið og var 
hinn bezti fræðari islenzkrar alþýðu langt fram á 19. öld. 

Það er alkunnugt að með »uppfræðslunni* frönsku fylgdi 
skynsemistrú og jafnvel trúleysi og Magnús Stephensen var 
grunaður um að hann væri blendinn i trúnni. Hér varð það 

og sem jafnan verður að smámennin ganga í flestu feti framar 
en lærifeður þeirra svo kenningarnar verða að öfgum og af- 
skræmi. Framan af öldinni var margt óþjóðlegt i kaupstöð- 
um og sævarplássum og trúin litil. Árni Helgason lýsir 
ástandinu i Reykjavík rjett eptir aldamótin á þenna hátt í 
likræðu, er hann hélt yfir ísleifi Einarssyni háyfidómara; Is- 
leifur bjó i Reykjavík á árunum 1800-1806, en fluttist svo að 
Brekku á Álptanesi: »ísleifur Einarsson kom hingað til Suður- 
landsins á þeim árum er ekki voru falleg; þá var það haldið á 
sinum stöðum ósómi að tala islenzku, þó íslenzkir menn væru; 
það hét næstum því hið sama að vera islenzkur og að vera villu- 
dýr; þá prédikuðu verzlunarmenn í sínum búðum — mér er 
það minnisstætt frá mínum yngri árum — fyrir sjómönnum 
og húsmönnum, að öll kristin trú væri diktaður hégómi, að 
Kristur hefði aldrei komið á þessa jörðu og þar fram eptir 
götunum*. 1 

Magnús Stephensen var einsog fyrr hefir verið getið all- 
fróður í náttúruvisindum og svo var um fleiri menn frá 18. 
öld, sem lifðu fram á hina 19., en þegar ný kvnslóð fór að 
vaxa upp varð mikil breyting i þessu efni, hugir manna sner- 
ust i aðra átt og mestan hluta 19. aldar eru flestir íslendingar 
algjörlega fráhverfir allri náltúruskoðun, það eru ekkinemastöku 
menn á stangli.sem nokkuð skynbragð bera á þessar fræðigreinir. 
fá komst sá orðrómur á i útlöndum, sem síðan hefir haldist, að 
íslendingar gætu ekki fengist við neitt nema fornfræði og nor- 
ræna málfræði, enda jókst þekking íslendinga í þeim greinum 
stórkostlega á 19. öld. Islendingar höfðu og almennt mjög litla 
ánægju af fegurð náttúrunnar og á fyrri hluta 19. aldar eru fagrar 
náttúrulýsingar tiltölulega fátiðar hjá skáldunum, nema hjá Jón- 
asi Hallgrímssyni og Jóni Thoroddsen. Alþýða manna dæmir 
fegurð náttúrunnar opt eingöngu eptir búsældinni, þaö sem er 
grasi vaxið er fagurt, en allar grasleysur Ijótar, hvernig sem þær 
eru að öðru leyti. Aldrei datt mönnum i hug að gjöra krók 
á leið sína til þess að skoða náttúruafbrigði eöa fagurt lands- 


') Árni Helgason: Ræður haldnar við jarðarför Isleifs Einarssonar. 
Kaupmannahöfn 1837-8vo. hls. 14. 

lag; þetta kemur einkennilega fram hjá Guöbrandi Vigfússyni 
i ferðasögu hans í Noregi; þar kemst Guðbrandur svo að orði: 
»Eg verð að segja mér það til hróss, að eg tók sjaidan krók 
á mig, ef ekki var annað en foss eða jökull í aðra hönd eptir 
að fara; fékk eg af þvi ámæli af sumum. en eg hafði sjálfur 
séð nóg af slíku áður, og fékk eg þó á leiðinni nógar ávísanir 
um fossa og hamra, hvar þá væri að finna, og visaði einn 
mér í austur, en annar í suður. og hefði það mátt æra óstöð- 
ugan að hlaupa eptir því. Brá mér við það frá íslandi, þar 
sem þó eru svo mörg afbrigði náttúrunnar, en enginn inn- 
lendur maður vikur þó fæti til að sjá það, og mundu íslend- 
ingar kalla það hégóma, ef innlendir menn færi að taka sér 
ferð á hendur að austan eða vestan til að sjá Geysi eða 
Heklu, en um útlenda menn er ekki tekið til þess, og álita 
menn að slikt sé fvrir þá, en ekki fyrir heimamenn*. 1 Sá 
hugsunarháttur komst inn hjá mörgum, að það væri óþarft 
og þýðingarlaust að skoöa náttúruna eða fást við náttúrufræði. 
f*egar höf. þessarar bókar var við nám í lærða skólanum í 
Reykjavík um 1870 var það jafnvel af sumum álitið heimsku- 
og ólánsmerki að fást við náttúruvísindi, sem þá meðal skóla- 
pilta aldrei voru kölluð annað en »snakkið«. Ressi skoðun 
mun frá lærðum mönnum hafa breiðst allmikið út um landið, 
málfræðin ein var álitin nógu vegleg og sæmandi Iærðum 
embættismannaefnum. I spurningum þeim um landfræði ís- 
lands, sem Bókmenntafélagið sendi prestum 1839 var meðal 
annars (§ 4) spurt um klettalög í fjöllum og hvernig þau 
lægju; þessu svarar Hoseas Arnason prestur á Skeggjastöð- 
um á þessa leið: »1 áðurnefndum fjöllum og björgum við 

sjóinn má fullyrða að séu allar þær umspurðu grjótteguudir 
á víxl, en hvernig lögin þar af liggja hafa menn ekki eptir- 
tekið svosem það sýnist heldur engu varða*. 8 

A fyrri öldum var engin náttúrufræði kennd í skólum á 
íslandi og mjög lítið eða ekkert i stærðfræði. 1*0 var Gisli 
Einarsson 1650 settur kennari við Skálholtsskóla i stærðfræði 


‘) Ný félagsrit XV, bls. 82-83. 

’) Hdrs. Bókmf. í Kmh. nr. 18 fol. 

og rúmfræði (II, bls. 68 — 69), en sú kennsla mun fljótt aptur 
hafa fallið niður. 1743 var úkveðið að kenna skyldi í lærðu 
skólunum að minnsta kosti 4 höfuðgreinir reikningslistarinnar, 
en þó komst það ekki einu sinni svo langt. og piltar kenndu 
hver öðrum hið allra einlaldasta af almennum reikningi. 1 
Regluleg kennsla i mælingafræði og stærðfræði var fyrst sett 
á stofn 1822 og varð Björn Gunnlaugsson þá kennari. t*egar 
Skálholtsskóli var fluttur til Revkjavikur, var svo tilætlast, að 
þar yrði kennari í búfræði og náttúrufræði, en það komst 
aldrei lengra en að honum var ánafnað herbergi í skólahús- 
inu og þó sótti annar eins maður og Sveinn Pálsson um 
þetta embætti. I ýmsum ritgjörðum um breytingar á skól- 
anum, er á fyrri hluta aldarinnar stungið uppá að innleiða 
náttúrufræði í skólanum og Jónas Hallgrímsson vildi mjög 
gjarnan verða kennari i þeim fræðum. Þó komst engin breyt- 
ing á fyrr en 1846 er skólinn var fluttur frá Bessastöðum til 
Reykjavíkur, þá var ákveðið i reglugjörðinni* að kenna skyldi 
eðlisfræði og nátlúrusögu. Skólaárið 1846 — 47 kenndi Björn 
Gunnlaugsson lítið eitt í eðlisfræði og næsta vetur dálitið i 
dýrafræði með fyrirlestrum. Um hauslið 1848 var Hannes 
Árnason settur kennari og tók þá að kenna ágrip af steina- 
fræði og dýrafræði, en veturinn 1849 — 50 byrjaði Björn Gunn- 
laugsson nokkra kennslu i grasafræði. Þessar kennslugreinir 
hafa jafnan siðan haldist í skólanum þó þær opt hafi verið hafðar 
á hakanum og kennslan stundum hafi verið fremur lítilfjörleg. 
fað lítur heldur ekki út fyrir að Islendingar sjálfir hafi iátið 
sér mjög annt um þessa nýbyrjuðu nátlúrufræðiskennslu. í 
bænaskrá um breytingar á lærða skólanum, sem Húnvetn- 
ingar senda alþingi 1861 vilja þeir algjörlega afnema kennslu 
í náttúrufræöi,* og sum blöðin taka í sama strenginn og segja 
að þessar fræðigreinir vel megi missa sig, sérstaklega tekur 
Norðri það fram »að grasafræði virðist ekki mjög nauðsynleg 
fyrir íslendinga, þó hún sé fögur og fróðleg i sjálfu sér«. 4 

') Ny félagsrit II, bls. 122. 

J ) Reykjavíkurpóstur I, bls. 9 — 14, 25—81. 41 — 44, 66 — 58. 

s ) Alþingistíðindi 1861, bls. 109 — 112. 

‘) Norðri IX, bls. 69—70. 

Af umræðunum á þinginu má sjá, að þingmönnum þykir 
þessi hlið málsins þýðingarlitil, þó vilja menn að kennslan í 
náttúrufræði sé þjóðlegri, ef hún er nokkur. 

f*egar í byrjun kom til skólans frá Danmörku dálítill 
visir til náttúrugripasafns, einkum steinar, og síðar gáfu út- 
lendingar ýmislegt, en ekkert var gjört af hálfu kennara eða 
yfirvalda til þess að auka safnið eða koma þvi vel fyrir, þvi 
var hrúgað saman i litið herbergi og lá þar undir skemdum, 
það var því ekki til mikils að gefa safninu náttúrugripi. þvi 
þeir urðu fljótt að engu. Það hefir auk annars staðið nátt- 
úrusögukennslunni i latínuskólanum mjög fyrir þrifum, að 
skólafri er einmitt um þá mánuði (júlí til september), sem 
hægt er að skoða náttúruna sjálfa. en i júní þegar jurtir fara 
að spretta, er upplestur pilta og próf. A þeim tíma, sem 
hér er ekki getið í þessari bók (1880—1900) hefir mjög lifnað 
yfir náttúruvísindum á íslandi; íslendingar eru nú aptur, eptir 
nærri aldar dvöl, farnir að rannsaka náttúru landsins og tölu- 
verður áhugi á náttúruskoðun hefir breiðst út meðal alþýðu 
bæði frá latínuskólanum, Möðruvallaskólanum og búnaðar- 
skólunum; þá hefir ennfremur margt verið ritað um náttúru 
íslands af íslenzkum mönnum og um almenna náttúrufræði 
og sett á stofn náttúrugripasafn í Reykjavík. 

Það er i fljótu bragði nærri óskiljanlegt hve frábitnir 
Islendingar verða allri náttúruskoðun einkum á fyrsta þriðj- 
ungi 19. aldar og höfðu þó rétt á undan, á seinni hluta 18. 
aldar, sýnt bæði vilja og ástundun i þessu efni. Stjórnin lét 
ekki sitt eptir liggja og reyndi að hvetja íslenzka nemendur 
í HÖfn með töluverðum fjárstyrk til þess að stunda náttúru- 
vísindi, nógir urðu til þess að sækja um styrkinn, en ávext- 
irnir sáust ekki. Allmiklu fé var þannig eytt alveg árangurs- 
laust, og var því von að stjórnin trénaðist upp á slíkutn 
styrkveitingum þegar fram í sótti. Eptir konungsákvörðunum 
1768 og 1803 var islenzkum læknaefnum veittur aukafjár- 
styrkur allriflegur, en 1817 ráðgast stjórnin urn hvort ekki 
skuli veita Islendingum meiri fjárstvrk en hingað til, svo þeir 
snúi sér fremur að náttúrufræði og praktiskum vísindum. 
Bjarni Thorsteinsen (1781 — 1876), síðar amtmaður, var þá í 

rentukammerinu og mikils metinn og leitaði stjórnin álita 
hans, >af þvi hann lét sér mjög annt um nýkomna unga landa 
sína og hafði traust þeirra og vinfengi*. Bjarni svaraði »að sér 
þætti ekki ráðlegt að bæta kjör íslenzkra stúdenta almennt af þvi 
skorturinn væri hjá þeim hvöt til iðni og ástundunar. Eptir 
hinu þjóðlega náttúrufari þeirra væri það eigi ugglaust að 
rífleg afkoma mundi eigi aðeins spilla iðni þeirra og nægju- 
semi, heldur jafnvel leiða þá á glapstigu«. 1 Bjarni Thorstein- 
sen stingur upp á því, að riflegur styrkur sé veittur einstöku 
íslendingum, sem sérstaklega hafi sýnt iðni og dugnað og 
þeir hvattir til að fullkomna sig i læknisfræði og náttúru- 
visindum, einnig leggur hann til að ungir íslendingar séu 
styrktir til þess að læra búskap i Danmörku og garðrækt, 
sérstaklega kartöflurækt, sem sé mjög nauðsynleg í kornlausu 
landi einsog íslandi.* Stjórninni fundust tillögur þessar á 
góðum rökum byggðar og var ákveðið að veita skyldi efni- 
legum íslendingum 10o — 150 rd. árlega í 3 ár til þess að 
legsrja stund á náttúruvisindi, og síðar (1820) var styrkur þessi 
tvöfaldaður. Þá var einnig ákveðið að senda skyldi til Dan- 
merkur 4 bændasyni, einn úr hverjum landsfjórðungi, áttu 
það að vera synir efnaðra og duglegra bænda, námfúsir, sið- 
látir og frískir unglingar, 18 — 25 ára, sem höfðu lært að skrifa 
og reikna. í’eir áttu að dvelja i Danmörku í 2 eða 3 ár til 
þess að læra garðyrkju, kartöflurækt, trjáplöntun og alidýra- 
rækt; framkvæmd þessarar fyrirskipunar var falin á hendur 
landbúnaðarfélaginu danska. Jón Þorsteinsson, sem seinna 

') A fyrri tímum voru íslenzkir nemendur í Höfn nokkuð kenndir 
við óreglu og þó vanalega gjört meira ór en var. Engum hefir þó 
tekist jafnvel upp að niða íslendinga í Höfn einsog Norðmanni einum, 
er heitir Irgens Hansen og vitnar þó til merkra manna, set eg bull 
hans hér til athogunar, það stendur í ritdómi um bók og hljóðar þannig: 
>Förste Gang jeg læste Bogen mindedes jeg hvad Knut Bergslien og 
Ernst Sars har fortalt mig om Islændingerne i Kjöbenhavn. Det var 
— efter Beskrivelsen — det værste man kunde træffe paa. De vare 
ludfattige, hovne og paatrængende og mildest talt miserable i sit 
ComportemenU (Samtiden 4. Aarg. Bergen 1893. bls. 482—483). þetta 
er dáfallegur vitnisburður! 

’) Lovsamling for Island VII, bls. 646 — 648. 

varð landlæknir, fékk fyrstur náttúrufræðisstyrkinn og svo hver 
íslendingur af öðrum. Halldór Einarsson (1797—1846) er seinna 
varð sýslumaður hafði t. d. styrk þenna i 4 ár (1825—28) og 
einnig Jacob Thorarensen, siðar Baldvin Einarsson, Ögmundur 
Sigurðsson, Jóhann Ámason, Þórður Guðmundsson o. fl. En 
allt varð þetta að litlum eða engum notum, kom hvorki fram 
í ritum né verklegum framkvæmdum. í*ó sumir þessara 
manna yrðu nýtir menn og aðrir jafnvel merkismenn einsog 
Baldvin Einarsson, þú gengu störf þeirra í aðra átt, enda var 
vísindalíf Islendinga mjög dauft framan af öldinni; það var 
eins og þeir hefðu oftekið sig á 18. öld og svo var lika aldar- 
háttur og kringumstæður örðugar á þeim tímum bæði í Dan- 
mörku og á íslandi. 

Ein af orsökunum til apturfarar hjá íslendingum í nátt- 
úruvisindum og skyldum greinum mun hafa verið framför 
þeirra á öðru verksviði, aukinn áhugi á norrænum fræðum 
og vaknandi þjóðernistilfinning svo flestir greindir og duglegir 
íslendingar meðal hinna yngri menntamanna í Kaupmanna- 
höfn sneru huga sínum f þessa átt. Áhuginn á náttúruvís- 
indum á 18. öld stendur i nánu sambandi við tilraunir þær^ 
sem þá voru gjörðar til verklegra framfara; norrænu fræðin 
eru aptur nátengd þjóðernistilfinningunni og sjálfstjórnarkröf- 
unum, sem sérstaklega einkenna 19. öldina. Hvorutveggja er 
eðlilegt, þvi þjóðin hafði enn eigi nægan styrk til þess að 
leggja i einu jafn mikla rækt við þessar tvær hliðar þjóðmenn- 
ingarinnar. t*ó voru jafnan nokkrir menn, sem sáu, að bæði 
þurfli að vekja þjóðina til sjálfsmeðvitundar og kenna henni 
að bjarga sér, þó framkvæmdin yrði lítil framan af öldinni. 
Gegnum allar aldir framan úr fornöld höfðu ýmsir íslend- 
ingar haft áhuga á sögu landsins og fornum fræðum og sumir 
þeirra höfðu með rannsóknum aukið þekkingu landa sinna 
og annara þjóða á fornöld Norðurlanda. Snemma á 19. öld 
fer áhuginn á þessum fræðum að vakna meðal Dana, Norð- 
manna og Svía og þessi áhugi útlendinga hafði svo aptur 
áhrif á íslendinga og hvatti þá og styrkti til starfa; R. Rask 
stofnar bókmenntafélagið 1816 og C. C. Rafn fornfræðafélagið 
1825. íslendingar voru svo sem sjálfkjörnir til þess að skýra 

13 

og útgefa fomritin, nú fengu þeir bæði hvöt og styrk til fram- 
kvæmda, eigi aðeins framúrskarandi fræðimenn einsog t. d. 
Finnur Magnússon, Sveinbjörn Egilsson og Jón Sigurðsson, 
heldur snerust og fjölda margir aðrir íslendingar að þessum 
fræðum og söguútgáfa og fornfræði varð um langan aldnr 
nokkurskonar atvinnugrein fyrir íslendinga í Kaupmanna- 
höfn. 

Stjórnarbyltingin á Frakklandi 1830 hafði allmikit áhrif á 
hugi manna víðsvegar um Európu, svo menn fóru að hugsa 
meir en áður um stjórnfrelsi og þjóðerni. Þessi hreyfing hafði 
einnig áhrif á íslendinga í Kaupmannahöfn og vekur hjá 
þeim löngun til umbóta í sjórnarfari Islands. Baldvin Einars- 
son (1801 — 1833) er þar fremstur í flokki og byrjar umræður 
um hagi íslands i »Armanni á alþingi;* Baldvin varð skamm- 
lífur, en þá tóku aðrir við, Tómas Sæmundsson (1807 — 1841) 
kom til Hafnar 1827 og lagði hið rnesta kapp á að auka fram- 
farir íslendinga. Fjölnir kemur út á árunum 1835 — 1847 og 
á mjög mikinn þátt í að vekja þjóðernistilfinning íslendinga 
og framfarahug og svo tekur Jón Sigurðsson (1811—1879) 
við; hann kemur til Hafnar 1833 og berst siðan alla æfi fyrir 
frelsi íslendinga og framförum. Frá þvi um 1830 til þess 
nokkuð fram yfir 1850 er blómaöld Islendinga i Kaupmanna- 
höfn, þá hafa hinir yngri nemendur hin mestu áhrif á framfarir, 
bókmenntir og stjórnarfar íslendinga, enda eru þá námsár 
flestra þeirra manna, sem mesta þýðingu hafahaftá 19. öld; úr 
því fer að draga úr þessum áhrifum og menntalífið fer að 
flytjast heim til íslands. 

f*egar tala skal um náttúrufræðisrannsóknir íslendinga á 
tímabilinu 1800—1880, þá er ekki mikið um þær að segja. 
Hin mikla framför i þekkingunni um ísland, sem varð á 
seinni hluta 18. aldar, var þvínær öll verk íslendinga sjálfra; 
á hinu siðara tímabili auka íslendingar tiltölulega mjög litlu 
við þekkinguna um náltúru íslands, en þó eykst hún mjög, 
en það er nærri eingöngu útlendingum að þakka. fegar 
litið er til íslenzkra rita um náttúrufræði á þessum tímum. 
þá er heldur ekki um auðugau garð að gresja. Ekki þarf 

annað en bera gömlu félagsritin saman við hin nýju; hin 

fyrri ritin eru aðeins 15 litil bindi, og þó eru þar fjölda 
margar greinir um náttúrufræði, einsog áður hefir verið getið. 
Nýju félagsritin eru 30 bindi (1841 — 1873) og í þeim er ekki 
hin einasta grein af þvi tagi nema ef telja skyldi Fréttir frá 
Heklu, ferðabréf Jóns Hjaltalíns og lýsing á Sprengisandi. 
Litið er i þeim um annan fróðleik en stjórnfræði og i þvi 
efni hafa ritin eflaust unnið landinu mikið gagn. I Fjölni er 
heldur ekkert náttúrufræðislegs efnis nema hið litla, er Jónas 
Hallgrimsson skrifaði. Löngu seinna bættu tímaritin Gefn, 
Heilbrigðistiðindi og Sæmundur fróði nokkuð úr þessu. 

Þegar Rasmus Rask stofnaði bókmenntafélagið var það 
eitt af því, sem honum þótti Tslendinga vanta mest, að þeir 
höfóu þá enga landfræðisbók að gagni. Heimskringla Gunn- 
laugs Snorrasonar var þá orðin gömul, hafði aldrei verið 
merkileg og var fyrir löngu úrelt þegar hún kom út, hvað 
þá heldur seinna. Það var eitt hiö fyrsta verk bókmennta- 
félagsins að fá menn til þess að skrifa almenna landafræðis- 
bók og á árunum 1821 — 1827 kom út almenn landaskipunar- 
fræði 1 5 deildum, sem kennd er við Gunnlaug Oddscn, sem 
var aðalhöfundur hennar. 1 Bók þessi mátti heita mjög góð 
á þeim tíma og er enn sem komið er hin ítarlegasta landa- 
fræði, sem prentuð hefir verið á íslenzku, þó efnið sé nú 
eðlilega að mörgu orðið úrell. Fyrsti partur bókarinnar er 
almenn eðlislýsing jarðarinnar og hefir Grímur Jónsson (1785 
— 1849) amtmaður samið fyrsta þáttinri >11111 lögun og stærð 
jarðar,svoog hennar hræringu og sainband við aðra himinhnetti, 
með þar af Ieiðandi undirstöðugreinum rimtals;* en porður 
Sveinbjörnsson (1786 — 1856) hávfirdómari hefir ritað annan 
þátt *um eðli lopts, lands og sjóar og um lifandi og líflausa 


') Almenn landaskipunarfræði eða geograpliia færð i letur af G. 0. 
Oddsen o. fl. Kmhöfn 1821 — 1827 I— II. 8vo. Titilblöð hinna vmsu 
deilda eru mjög á ringli. svo ekki er gott að átta sig á þeim. Aðrar 
kennslubækur i landafræði, sem síðar komu út (fyrir 1880) voru: Stutt 
landaskipunarfræði handa ólærðum samin af L. St. Platou islenzkuð af 
Ólafi Pálssyni. Viðey 1843. Landafræði eptir Ingerslev þj’dd og aukin 
af Halldóri K. Friðrikssyni. Reykjavfk 1864 og 1867. Ágrip af landa- 
fræði samin eptir kennslubók E. Erslevs. Reykjavík 1878 og 1880. 

hluti yfir höfuð, sem á jörðunni finnasU, og hinn þriðja þátt 
»um ýmislegt tnanneskjunni sem skynsamri veru viðvikjandi 
og um mannlegar stiptanir i löndum og ríkjuin«. Hitt allt 
sem eptir er um almenna landaskipun og lýsing hinna ein- 
stöku ríkja mun Gunnlaugur Oddsen 1 hafa samið. Kaflinn um 
ísland (siðari partur bls. 156 — 308) er lang merkilegastur, er 
það hin fyrsta lýsing Islands, sem prentuð var á islenzku og 
er vel samin. í lýsingu þessari er fyrst stutt yfirlit yfir lands- 
lag, en siðan allitarleg staðalýsing sýslna og héraða.* Um 
loptslag, dýr og jurtir og um þjóðina sjálfa, menningu hennar 
og atvinnuvegi er þar þvínær ekkert talað, enda segir höf. 
»Hvað viðvikur ýmsum skýringargreinum um loptslag og 
veðráttufar, allra þriggja náttúrurikja auðlegð og notun hennar 
og meðferð, um innbyggjara og tölu þeirra, handiðnir og al- 
menn störf, kaupverzlun og kaupeyri, trúarbrögð, visindi og 


') Gunnlaugur Oddsen var fæddur 9. maí 1783 á Geldingaholti í 
Skagahrði. Oddur Oddsson. faðir hans. átti með konu sinni 16 börn, 
hann var srniður góður en fátækur. Sambýlismaður hans hét Erlendur 
Runólfsson gáfaður maður en líka fátækur. hann tók Gunnlaug til fóst- 
urs og kom honum á ýrnsa staði til mennta. Á vetrum fór Gunnlaugur 
er hann stálpaðist suður til sjóróðra, en á sumrum var hann i kaupa- 
vinnu. Gunnlaugur fór í skóla 1805 og útskrifaðist úr Bessastaðaskóla 
1809; 1810 varð hann húskennari hjá skólabryta B. Halldórssyni og 
tvö ár síðan skrifari hjá Carstenskjold stiptamtmanni, 181)1 fór hann 
utan og var húskenn&ri hjá bróður stiptamtmannsins á Sjálandi þangað 
til 1815. Svo fór Gunnlaugur til háskólans og lifði um leið á kennslu, 
því engan styrk fékk iunn að heiman. en gat þó um leið styrkt móður 
sína og fóstra sinn. sem voru mjög fátæk og örvasa. Gunnlaugur tók 
guðfræðispróf 1821 og fékkst á þeim árum mikið við ritstörf, samdi 
landaskipunarfræðina. orðabók dansk-islenzka (Kmh 1819) o. fl. Siðan 
varð Gunnlaugur kennari við sjóforingjaskólann (Sökadetakademief) og 
kom unnusta hans (þórunn Björnsdóttir) til Hafnar 1818 og giptust þau 
1822 og höfðu þá verið lofuð í 14 ár. Fyrir góða kennslu við sjófor- 
ingjaskólann fékk Gunnlaugur 1825 nafnbótina Consistorialassessor og 
næsta ár var honum veitt Reykjavíkurbrauð. Gunnlaugur Oddsen vígð- 
ist 8. júlí 1827 og andaðist 2. maí 1835. (Minning Consistorial-Assess- 
ors sira Gunnlaugs Oddssonar dómkirkjuprests í Reykjavík, útgefin af 
þorgeiri Guðmundssyni og þorsteini Helgasyni. Kmh. 1838. 8vo 40 bls.). 

’) Lýsing íslands eptir Halldór K. Friðriksson (Reykjavík 1881) er 
aðeins ágrip af lýsingu Oddsens með fáeinum breytingum og viðaukum. 

listir, stjórnsemi og annað þesskonar í hverju landi fyrir sig, 
þá er allt þetta, að svo miklu leyti sem Island snertir, ís- 
lendingum svo kunnugt, að viðurkvæmilegra þykir, að undan- 
fella það að sinni í þessari bók, en vera heldur marg- 
orðari um þvilíka hluti i útlöndum«. Efnið i lýsingu Odd- 
sens er að mestu leyti tekið úr ferðabók þeirra Eggerts og 
Bjarna. Engin stjálfstæð lýsing á landinu eptir íslendinga 
kemur út á þessu tímabili, þó var 1853 prentaður laglega 
saminn ritlingur um ísland á íslenzku, en hann var eptir 
danskan höfund A. F. Bergsöe, en þýddur á islenzku af Sveini 
Skúlasyni. 1 Þess má ennfremur geta. að Halldór Guðmunds- 
son (f. 1826) skrifaði 1856 fróðlega ritgjörð um stærð íslands,* 
sem flestir hafa fylgt fram til þessa tima, en nú hafa menn 
nákvæmari mælingar. A árunum 1858 — 1875 kom út merki- 
legt ritsafn »Skýrslur um landshagi á íslandi«, sem er óiniss- 
andi fyrir alla þá, sem fást við hagfræði íslands og atvinnu- 
sögu þjóðarinnar. Hagfræðisskýrslur hafa siðan birzt í Stjórn- 
artíðindum fyrir ísland (C deild), sem byrjaði að koma út 
1874. 

Frá fyrri hluta 19. aldar eru til nokkrar ritgjörðir utn 
ísland i handriti og skulum vér geta hinna helztu af þeiin 
er vér höfum séð. Vigfús Thorarensen (1787 — 1843) skrifaði 
1818 — 1819 rit um hagfræði íslands á dönsku; þar er lýsing 
lands og þjóðar allvel samin eptir gögnum þeim, sem þá voru 
til, en þar er ekkert nýtt ; lang mest er þar um landshagi, at- 
vinnuvegi og landstjórn.* Þá reit Bogi Benediktsson á Stað- 
arfelli (1771 — 1849) hugleiðingar um hag íslands 1834 4 og Jón 
Espólín (1769 — 1836) lýsing íslendinga. 5 Ritgjörð þessi er 


‘) Lysing íslands á miðri 19. öld. Kafli úr rikisfræði eptir Adolph 
Frederik Bergsöe. Sveinn Skúlason islenzkaði. Kmhöfn 1853. 8vo. 

*) Skyrslnr um landshagi á íslandi I. bls. 97—109. 

3 ) Vigfús Thorarenscn: Islands Statistik 1818 — 1819. Hdrs, J. 8. 

nr. 69-4*. 

*) Bogi Bencdiktsson : Hugleiðingar um íslands hag. 1834. Hdrs. 
J. S. nr. 446-4°. 

*) J&n JSspólín; Noget tilforladeligt om Islænderne. Hdrs. J.S. nr. 
330-4°. 

ekki merkileg, þar er talað um lyndiseinkenni hinna fornu 
íslendinga og þeir bornir samnn við nútíðarmenn á íslandi; 
þykir höf. íslendingar vera orðnir ættlerar miklir og reynir 
að frnna orsakir apturfararinnar. Þvinæst talar höf. dálítið 
um siði og hætti Islendinga og skemmtanir þeirra einkum 
um rímur, þá um stjórnarfar, um hugsunarhátt íslendinga og 
og framferði og spinnur úr því ýmsar hugleiðingar og prédik- 
anir. Þórður Sveinbjörnsson samdi 1838 ritgjörð »um íslands 
gagn og nauðsynjar* i 1 þar er stungið upp á ýmsu er oröið 
geti íslendingum til framfara og viðreisnar og ýmislegt skrafað 
um atvinnuvegi, löggjöf og landsstjórn. Löngu seinna (i870) 
samdi Jón Sigurðsson (1811 — 1879) stutta íslandslýsingu fyrir 
útlending einn (Henry Carcenac).* fað er sem við mátti bú- 
ast yfirleitt góð og rétt lýsing á landinu, einkum að þvi er 
snertir ibúana og atvinnu þeirra. þar er ítarlega talað um 
stjórnarfar, sögu og bókmenntir; hin eiginlega landfræði er 
styttri og hið náttúrufræðislega mjög ómerkilegt einkum jarð- 
fræðin. Jón Sigurðsson þekkti allra manna bezt hag íslands 
að fornu og nýju og hafði safnað dýrmætu handritasafni um 
islenzk efni og sjálfur uppteiknað margt um ísland að fornu 
og nýju, en þvi miður var Jón Sigurðsson ekki náttúrufróður 
fremur en aðrir jafnaldrar hans, þó hann væri ágætur vís- 
indamaður í öðrum greinum. Við samningu þessarar bókar 
höfum vér haft hin mestu not af handritasafni Jóns Sigurðs- 
sonar einsog sjá má af tilvitnunum. 

Af almennum náttúrufræðisritum kom ýmislegt á þessu 
timabili þó það væri tiltölulega fátt í samanburði við aðrar 
bókmenntir. Um stjörnufræði var einna mest skráð. Björn 
Gunnlaugsson ritaði Njólu, reglur til að útreikna tunglsins 


‘) Hdrs. J. S. nr. 331-4°. Hdrs. bókmf. Kmh. nr. 278-4°. 

’) Jón Sigurösson: Island 1870. Hdrs. J. S. nr. 96-4°. Henry 
Carcenac. De l’agricultnre, de la péche, du commerce etde l’industrie 
en Danemark et dans ses colonies. Paris 1870-8vo. Um Island bls. 
68 — 102. Carcenac hefir fengið ljsing íslands gegnum Siegwart Peter- 
sen i Kristianíu, en getur ekki hins eiginlega höfundar. í hino franska 
riti er aðeins stutt ágrip af frumritinu og varla um annað talað en at- 
vinnuvegina. 

gang, töflur yfir sólarinnar sýnilega gang á íslandi og leiðar- 
visir til að þekkja stjörnur, ennfremur tölvisi, einfalda land- 
mælingu og um mæling íslands, þessutan ýmsar greinir í 
blöðum.' Jónas Hallgrimsson þýddi Ursins stjörnufræði með 
mikilli snild* og Jón Thorlacius prestur (1816 — 1872) gaf út 
stundatal eptir stjörnum og tungli.* Ahugi á stjörnufræði var 
töluverður hjá mörgum fram yfir miðja öldina og mun það 
mest hafa verið Birni Gunnlaugssyni að þakka. Jón Bjarna- 
son, ólærður bóndi i Þórormstungu i Vatnsdal (1791 — 1861) 
menntaði sig sjálfan svo í tölvísi og stjörnufræði að hann 
samdi almanök og lék sér að að reikna sólar og tunglmyrkva, 
halasljörnubrautir og annað þvilíkt, sem vanalega er talið ein- 
göngu meðfæri læróra stjörnufræðinga, margir útreikningar 
hans voru svo skarpvitrir, að visindamenn urðu alveg hissa 
hvernig hann mátti sliku til leiðar koma Jón Bjarna- 
son hafði og áhuga á öðrum náttúruvisundum og hefir ritað 
og þýtt margt um dýrafræði, steinafræði o. fl. en allt er það 
óprentað 4 Magnús Grímsson prestur þýddi Eðlisfræði eptir 
Fischer 6 og bókmenntafélagið lét þýða enskar bækur um efna- 
fræði, eðlisfræði og eðlislýsing jarðarinnar. 8 Um rim var nú 

') Njóla efla hugmynd um alheimsáformið. 3 útg&fur. ViBey 1842 
og Reykjavík 1863 og 1884. Nokkrar einfaldar reglur til aö útreikna 
tunglsins gang tá íslenzku og latínu) Viðey 1828-4°. Töflur yfir sótar- 
innar sýnilega gang á íslandi. Viðey 1836-4°. Leiðarvisir til að þekkja 
stjörnur I — II. Reykjavik 1846 — 1846-8vo. Tölvísi. Reykjavík 1866-8vo. 
Einföld laudmæling. Kmhöfn 1868-8vo. De mensura Islandiæ (á dönsku 
og latfnu). Viðey 1834. 8°. 

! ) Qr. F. Ursin: Stjörnufræðí létt og handa alþýðu. Jónas Hall- 
grímsson íslenzkaði. Viðey 1842-8vo. 

*) Jbn Einarsaon Thorlacius-. Stundatal eptir stjörnum og tungli. 
Akureyri 1865-8vo. 

*) J6n Bjarnason: Náttúrufræðisrit í 7 bindum 4° (hdrs. bókmf. í 
Reykjavík nr. 72—78) og 4 bindi i 8vo (s. st. nr. 79 — 82). Ennfremur: 
Um árstiðir 19. aldar. árferði 1800—1869 (hdrs. bókmf. Kmhöfn nr. 
142-8vo). þjóðólfur 1861, XIV. bls. 26-27. 

*) Eðlisfræði. Kmhöfn 1862-8vo (með 260 myndum). 

*) Efnafræði eptir H. E. Roscoe. Rvik 1879. Eðlislýsing jarðar- 
innar eptir A. Geikie. Rvik 1879. Eðlisfræði eptir Balfour Stewart. 
Rvfk 1880-8vo. 

minna skráð en áður, þó var fingrarim Jóns biskups Arna- 
sonar gefið út aptur (1838) og Oddur Hjaltalín skrifaði lesrím. 1 
Reikningsbækur rituðu Sigurður Sivertsen, Jón Guðmunds- 
son, Eirikur Briem og í*órður Jónas Thoroddsen. Auk þess 
sem Jónas Hallgrímsson skrifaði um náttúru íslands, ritaði 
hann ýmislegt um almenna náttúrufræði: um eðli og uppruna 
jarðar, skemmtilega skrifað jarðfræðislegt yfirlit, byggt á bylt- 
ingarkenningum Cuviers; þá reit hann og um eðlishætti fisk- 
anna og um flóð og fjöru.* Eptir það skráði Benedikt Grön- 
dal (f. 1826) lang mest um náttúrufræði, gaf út dýrafræði og 
steinafræði 1878 og reit ýmsar fjörugar og vel skrifaðar greinir 
um náttúrufræði í tímaritinu >Gefn« og víóar. 

Um náttúru íslands sérstaklega rituðu íslendingar tiltölu- 
lega lítið á þessu tímabili. Oddur Jbnsson Hjaltalín (1782 — 
1840) gaf út íslenzka grasafræði, sem að mestu er útlegging 
úr dönskum ritum, en litið byggð á sjálfstæðri rannsókn; 
bók þessi kom þó að góðu gagni fyrir marga, af þvi ekkert 
annað rit var fyrir hendi. 8 Jónas Hallgrimsson skrifaði yfir- 
lit yfir fugla á íslandi, 4 um útselinn og um Geysi og Strokk. 5 
Jón Thorstensen landlæknir (1794 — 185ö) gjörði mörg ár veð- 
urathuganir í Reykjavík og eru þær prentaðar, 8 en Arni 


*) Lesrím með töflum. Beitistöðum 1817. 

’) Fjölnir I bls. 99-129; II., bls. 3-14; VI bls. 44—64. 

’) 0. J. Hjaltalin: íslenzk grasafræði. Kmhöfn 1830-8vo. Oddur 
reit líka »ágrip um oeconomisk-medicinskra plantna notkun, verkanir 
og meðferð*. Hdrs. J. S. nr. 40 Fol. par eru taldar 47 islenzkar 
jurtategundir, þeim lýst og sagt frá notkun þeirra. 

*) Jbnaa Hallgrímsaon: Yfirlit yfir fuglana á íslandi (Fjölnir IX. 
bls. 68 — 72). Ritgjörð þessi er þó ekki nema lítilsháttar brot. 

‘) Jónaa Hallgrímaaon: Nogle Bemærkninger om den islandske út- 
selur (H. Kröyers Naturhistoriske Tidsskrift II. 1838 bls. 91 — 99. Sbr. 
Okens Isis 1841 bls. 287 — 293). Gjeisir og Strokkur. Uddrag af en 
Dagbog, fört paa en naturvidenskabelig Reise i Island 1837. (.s. st II. bls. 
209—222). Uddrag af Studiosus J. Hallgrimssson’s Dagbog fört paa en 
naturvidenskabelig Reise i Island 1837. A, Isothermer (kaldaversl), B, 
Jordoverfladens Varmeudstraaling. C. Nordlys (s. st. II. bls. 262—268). 

•) Thoratenaeniua: Observationes meteorologicæ a 1 Jan. 1823 ad 
1. Aug. 1837 in Islandia factæ. Havniæ 1839-4°. 

Thorlacius athugaði veðráttufar i Stykkishólmi. Benedikt 
Gröndal skrifaði ritgjörð um náttúru Islands 7 og i dýrafræði 
hans eru allmargar upplýsingar um islenzk dýr; Gröndal er 
hinn fyrsti sem á íslenzku semur yfirlit yfir allt dýraríki ís- 
lands, hann safnar hinum lægri sædýrum og gjörir islenzkar 
dýramyndir. Um eldgos á íslandi var ýmislegt skráð,* bæði 
sérstök rit og blaðagreinir. Halldór Einarsson reit stutt yfir- 
lit yfir eldfjöll og eldgos á íslandi; 5 ritgjörð þessi er mjög 
ómerkileg og víða röng, efnið tekið að mestu frá Halldóri 
Jakobssvni. Sveinn Pálsson ritaði ýmsar ritgjörðir um is- 
lenzk eldgos sem fyrr hefir verið getið og Jónas Hallgríms- 
son safnaði drögum til eldgosasögu íslands; þó rit hans 4 sé 
aðeins brot, er það mjög gott það sem það nær, en er enn- 
þá óprentað. Markús Loplsson. bóndi á Hjörleifshöfða. gaf 
út safn af íslenzkum eldritum 5 og um einstök gos rituðu 
margir. Um Heklugosið 1845 — 1846 rituðu þeir Jóhann Björns- 
son, Páll Melsted og Oddur Erlendsson á fulu, um Kötlugosið 
1823 Sveinn Pálsson og Jón Austmann, um Kötluhlaupið 
1860 Magnús Hákonarson, um gosið hjá Krakatindi 1878 
Tómas Hallgrímsson o. s. frv. Um eldfjöll hjá Mývatni og i 
Ódáðahrauni og um Skaptáreldana 1783 skrifaði Þorvaldur 
Thoroddsen. 6 Um hagfræði og búnað á íslandi kom út fjöldi 
rita sem vér ekki nefnum. 

') B. Gröndal: Um náttóru íslands. (Gefn V. Kmhöfn 1874). 

’) Flest þetta er talið I bók minni: Oversigt over de islandske Vul- 
kaners Historie. Kkhavn 1882. Vísa eg þangað þeim er vilja kynna 
sér hið einstaka. 

*) H. Einarsen: Om Ilds Udbrnd i Island (Arkiv for Sövæsenet II. 
Kbhavn 1828 bls. 886—387). 1 nöfnunum eru margar skaðræðis prent- 
villur. 

*) Rit þetta er i hdrs. bókmf. Kmh. nr. 11 fol. á íslenzku. en á 
dönsku í hdrs. J. S. í Reykjavik. 

*i Rit um jarðelda á íslandi. Markús Loptsson safnaði. Rvik 
1880-8vo. 

•) Th Thoroddsen: Et Besög ved Mývatn paa Island (Geografisk 
Tidskrift II. 1878 bls. 116-120-4°). De vulkanske Udbrud paa Isiand 
i Aaret 1783. (s. st. III. 1879 bls. 67—80). Videnskabelige Undersögelser 
af de vulkanske Udbrud i Island, Aar 1875 (Budstikken, 1877. Minnea- 
polis. Minn. U. S. nr. 26 og 28). 

Hiö lang þýðingarmesta starf fyrir landfræði íslands, sem 
íslendingar framkvæmdu á þessu timabili voru landmælingar 
Björns Gunnlaugssonar á árunum 1831 — 1843 og mun þeirra 
siðar verða ítarlega getið. Árið 1838 hóf bókmenntafélagið 
eptir uppástungu Jónasar Hallgrímssonar annað stórt fyrir- 
tæki. í*á var kosin nefnd manna til þess »að safna öllum fáan- 
legum skýrslum, fornum og nýjum, er lýsi íslandi eða einstökum 
héruðum þess og undirbúa svo til prentunar nýja og ná- 
kvæma lýsingu á ísiandi, er síðan verði prentuð út af fyrir 
sig á félagsins kostnað.* Þó fyrirtæki þetta yrði aldrei til 
lykta leitt og málefnið sofnaði útaf eptir dauða Jónasar Hall- 
grímssonar, þá safnaðist þó margt merkilegt til lýsingar lands- 
ins í skjalasafn félagsins. Bókmenntafélagið skrifaði sýslu- 
mönnum og prestum á íslandi og bað þá um sýslna- og 
sóknalýsingar og sendi þeim margar og ítarlegar spurningar 
um eðli landsins og staðalýsingu. Menn urðu ágætlega vel við 
áskorun þessari og smátt og smátt eignaðist félagið lýsingar 
flestra héraða og sókna á íslandi. Lýsingar þessar eru nú 
geymdar i handritasafni bókmenntafélagsins; i þeim er mjög 
mikill fróðleikur fólginn, einkum að þvi er staðalýsingu 
snertir, þó þær séu misjafnar. 1 Munu þær eflaust einhvern tíma 
koma að góðum notum þegar ítarleg héraða og staðalýsing 
Islands verður samin. Annað fyrirtæki bókmenntafélagsins 
miðaði einnig til að undirbúa lýsingu íslands og það var að 
fá safn veðurbóka frá ýmsum stöðum á Islandi. Jónas Hali- 
grímsson bar það upp á fundi í deild bókmenntafélagsins í 
Reykjavík 1840 og var ályktað að reynt skyldi að koma þessu 
í verk með tilstyrk presta. Hið danska vísindafélag lagði til 
hitamæla og svo byrjuðu menn veðurathuganir viðsvegar um 
land, og stóðu þær um nokkurt árabil. Veóurbækur þessar 


‘) Hér á ekki við að telja allar hinar mörgu héraða og sóknalys- 
ingar, þær eru taldar í ritinu: »Hið íslenzka bókmenntafélag um fyrstu 
fímmtfu árin 1816 — 1866<. Kmhöfn 1867-4° bls. 80 — 86, og þar eru líka 
prentaðar spurningar þær, er sendar voru (bls. 74 — 80), ásamt efnis- 
yfirliti yfir íslandslýsinguna (bls. 71 — 73) eins og menn hugsuðu sér 
hana. 

eru geymdar í handritasafni bókmenntafélagsins og hafa enn 
ekki veriö notadar til neins. Þó veðurathuganir þessar að 
mörgu ekki fullnægi þeim kröfum, sem visindin nú gjöra, þá 
er enginn efi á þvi, að veðurbækur þessar geta með öðru 
komið að talsverðum notum, þegar einhver tekst á hendur 
að semja veðurfræði íslands, en það er ekkert áhlaupaverk 
enn sem komið er og mundi taka mikinn tíma og fyrirhöfn. 

f>ví næst munum vér stuttlega geta rannsóknarferða Is- 
lendinga á árunum 1800 — 1880. Þær voru hvorki margar 
né langar og miklu þýðingarminni en ferðir íslendinga á 18. 
öld. Vér höfum fyrr getið þess, að Ogmundur Sigurðssm, 
er seinna varð prestur á Tjörn á Vatnsnesi, stundaði nokkur 
ár náttúrufræði í Kaupmannahöfn. Danskur maður Teilmann 
að nafni, sem ferðaðist á íslandi 1820, hafði flutt heim með 
sér dálitið af móbergstegund, sem menn héldu að mætti nota 
sem nokkurskonar sement (terra puzzolana). Stjórnin vildi 
láta grennslast eptir móbergi þessu og öðrum svipuðum jarð- 
tegundum, 1 og að ráði G. Forchhammers háskólakennara var 
Ögmundur sendur til íslands sumarið 1833 og átti hann á 
Snæfellsnesi og víðar að safna móbergs og jarðtegundum og 
um leið skoða mókolamyndanir i Skagafjarðardölum, hann 
átti einnig að skyggnast eptir grösum. steinum og málmum. 
Ögmundur leysti verk sitt vel af hendi og sendi til Hafnar 
leirtegundir og steina en ekki fannst neitt í þvi, sem að not- 
um mátti verða. Kolin úr Skagafjarðardölum voru reyndar 
allgóð, en lögin of þunn og örðugt að komast aö þeim, svo 
ekkert útlit var til, að það borgaði sig að vinna þau. s 


Lovsamling for Island XII bls. 265—266. 
a ) 1 kirkjubók á Tjörn á Vatnsnesi fann eg 1897 æfiágrip Ög- 
mundar prests, er hann hafði sjálfur samið og set eg hér hin helztu 
æfiatriði hans. Ögmundur Sigurðsson var fæddur annan dag jóla 1799 
í Gaularási í Landeyjum, foreldrar hans voru sira Sigurður Ögmunds- 
son og Kolfinna þorsteinsdóttir, fluttist hann með þeim að Heiði í 
Skaptafellssíslu og dvaldi þar til 1821 er hann fór i Bessastaðaskóla 
og útskrifaðÍBt þaðan 1824; sama ár sigldi Ögmundur til háskólans, tók 
1. og 2. próf og stundaði svo lögvísi, en hætti við það aptur, er hann 
fékk styrk til náttúrufræðisiðkana; segist Ögmundur helzt hafa fengið 

Jónas Hallgrímsson ferðaðist um ísland á árunum 1837 — 
1842 og munum vér nánar geta um ferðir hans siðar og eins 
um ferðir Magnúsar Grímssonar , sem ferðaðist um Suður- 
land til jarðfræðisrannsókna 1840 og 1848. Um öræfi íslands 
jókst þekkingin mikið um miðja öldina einkum við ferðir 
Björn’s Gunnlaugssonar og Sigurðar Gunnarssonar. Mývetningar 
gjörðu 1830 tiiraun til að kanna ódáðahraun, Pétur Péturs- 
son frá Hákonarstöðum fór Vatnajökulsveg og Bárðdælingar 
könnuðu Nýjadal i Tungnafellsjökli 1845 og 1846. Um þetta 
allt munum vér nánar geta síðar. Arið 1851 sendi stjórnin 
Jón Hjaltalín (1807 — 1882), 1 er siðar varð landlæknir, til Is- 
lands til þess að kanna brennisteinsnámur. Sumarið 1851 
skoðaði Hjaitalin Krisuvikurnámur og Henglafjöll og fór svo 
norður að Mývatni til þess að skoða námur þar. siðar athug- 
aði hann brennisteinshveri í Hverahliðum og viðar á Reykja- 
nesskaga; næsta vor skoðaði hann Baulu og hveri ýmsa á 
Suðurlandi og ölkeldur. Um ferðir sinar skrifaði Hjaltalin 
ferðabréf* og er i þeim ýmislegur fróðleikur um brennisteins- 


styrk þenna fyrir það, að hann orti kvæði um þær konungsdætur Wil- 
helminu og Carolinu og segisl hann af því hafa komist svo í mjúkinn 
við hirðina að hann gekk 7 sinnum fyrir konung, sem gaf honum í 
kvæðislaun 60 rd. og »prinzarnir« bættu eins miklu við. 1833 var Ög- 
mundur sendur til íslands og fékk auk ferðakostnaðar 150 rd. i laun. 
Samt varð hann eptir á íslandi vorið 1834 sakir peningaeklu og gekk 
í búð og varð bókhaldari; s. á. dó faðir hans og varð Ögmundur þá að 
taka við búsforráðum hjá móður sinni. 1837 fékk hann Tjörn á Vatns- 
nesi, voru þá mikil harðindi er hann kom norður og lá is við land til 
hins 4. ágúst. Arið 1842 gekk Ögmundur prestur að eiga Ölöfu Jóns- 
dóttur og átti með henni 3 dætur. Nyrðra var hann jafnan heilsulaus 
og dó 7. mai 1846 eptir langvinnan og þongan sjúkleika. Sira Ög- 
mundur þótti kennimaður góður og allvel hagmæltur var hann og gaf 
út kvæðasafn sitt Ögmundargetu i Kmh. 1832. Hín síðustu ár sín bjó 
Ögmundur prestur aðeins á Iitlum hluta af Tjörn, en byggði hitt öðrum, 
komst jörðin þá i mikla vanhirðingu að húsum og allri rækt. 

*) Æfiágrip landlæknis Dr. Jóns Hjaltalins eptir H. Kr. Friðriksson 
(Andvari XI. bls. 1 — 19). 

’) Jón Hjaltalin: Um brennisteininn á íslandi (Ný félagsrit XI. 
1861. bls. 106 — 131). Fjögur bréf frá íslandi (s. st. XII. 1862 bls. 24 
— 82). Bréf um ísland (s. st. XIII. 1863. bls. 1 — 26). Stjórnin veitti 

námurnar, en þar eru og margar hugieiðingar um jarðfræði 
og steinafræði, en þær eru mjög þýðingarlitlar; þó Hjaltalin 
fengist allmikið við þær fræðigreinir, þá var þekkingin ekki 
mikil og hugmyndirnar mjög á flugi; yfir höfuð var Hjaltalin 
ekki lagið að gagnskoða hlutina, hann lagðist sjaldan djúpt, 
en lét tilfinningarnar ráða mestu, Síðar fékkst Hjaltalin tölu- 
vert við tilbúning «jods« og »glábersalts«, en tilraunir þær 
fóru út um þúfur; hann hafði einnig mikinn áhaga á aö nota 
ölkeldu- og hveravatn, en lítið varð úr því i framkvæmdinni. 
Árið 1857 fengu þeir Jón Hjaltalin og Hannes Árnason (1812 
— 1879) stjórnarstyrk til þess að gjöra steinafræðisrannsóknir 
í Borgarfirði, 1 en hvað þeim hefir orðið ágengt vitum vér ekki. 
Jón Hjaltalin var glaðlyndur og vinfastur og uppáhald allra er 
þekktu hann, hann var snyrtimaður hinn mesti í framgöngu, 
talaði vel útlend mál, var fljótgáfaður og fjörugur og unni 
landinu mjög. Af föðurlandsást hans spratt eflaust hin merki- 
lega tröllatrú, sem hann hafði á námum og öðrum náltúr- 
unnar fjársjóðum, sem hann hugði að ísland hefði að geyma,* 
en aldrei datt honum i hug að leggja niður fyrir sér hina 
praktisku hlið málsins, kostnað og ábata. og var í þessu efni 
mjög »íslenzkur«. Áhugi og dugnaður Jóns Hjaltalins var 
allrar virðingar verður, hann gjörði miklar tilraunir til þess 
að fræða landa sína í náttúruvisindum og gaf út tvö tíma- 
rit 8 i þeim tilgangi og er í þeim margur fróðleikur, en líka 
margt léttmeti. Auk þess ritaði Jón Hjaltalin fjölda smá- 


J. H. 1000 rd. til ferðarinnar og 600 rd. þóknun (Lovsamling for Is- 
land XV. bls. 93-96, 673-64). 

*) Lovsamling for Island XVII. bls. 161 — 168. 

’) í erfiljóðum eptir Jón Hjaltalín lýsir Mattias Jockumsson þessu 
mjög vel: >Landið þitt var allt þitt yndi, önd þin fló með vængj- 

um þöndum ailan geim. i guðlegum draumi glóði land og framtið 
þjóða; gull þér skein i fornu fjalli, fólginn auður í jörðu snauðri, undra 
magn i ám og lindum. eðalsteinar í fotdar-beini.« Kvæði 1884 bls. 319. 
Námutrúin breiddist frá Dr. Hjaltalin út um landið og er ekki alveg 
útkulnuð enn. Sbr. Gestur Pálsson: Menntunarástandið á jslandi. 

Fyrirlestur. Reykjavík 1889, bls. 11—12. 

*) Heilbrigðistiðindi I — III. Reykjavík 1871—1873. IV. 1879-8vo. 
Sæmuudur fróði Reykjavík 1874-8vo. 

greina í blöð og timarit 1 og var tilgangur flestra þeirra 
að leiðbeina íslendingum til framfara í verklegum efnum. 
Um lækningar ritaði hann margt og mjög var honum um- 
hugað um aö verja landið gegn ósönnum áburði útlend- 
inga, þessvegna skrifaði hann sérstakan ritling móti C. W. 
Paijkull hinum sænska.* Hjaltalin ritaði einnig nokkrar smá- 
greinir um eldgos á íslandi i útlend timarit. Með því að 
koma á læknaskóla og læknaskipun vann Jón Hjaltalin ís- 
landi mikið gagn. 


34. Útlendir ferðamenn k árunum 1800—1836. 

I byrjun 19. aldar ferðuðust ýmsir enskir fræðimenn til 
íslands og juku þeir töluvert þekkinguna um landið. Pessir 
menn voru alvarlegir fræðimenn, sem vildu vinna visindun- 
um gagn og tókst það að mörgu leyti. Þó siðar hafi komið 
til íslands mesti sægur enskra ferðamanna, þá hafa þeir allir 
staðið langt á bak þessum hinum fyrstu og tiltölulega mjög 
lítið aukið hina vísindalegu þekkingu um ísland. Um það 
leyti sem ófriðurinn stóð milli Dana og Englendinga fór margt 
á ringulreið á Tslandi, verzlunin tepptist og hagur manna 
var að mörgu örðugur. Englendingar höfðu þá mikið að 
segja hér við land, einsog bezt sást við Jörundar-uppþotið, 
en aldrei hugsuðu þeir þó um að leggja landið undir sig, þó 
það hefói verið hægt þar sem engar varnir voru fyrir. Ferðir 
enskra vísindamanna til íslands snetntna á öldinni voru 
nokkurskonar áframhald þeirra rannsókna, er þeir Banks og 
Stanley og félagar þeirra höfðu áður gjört á 18. öld og eru 
ferðabækur þessara manna að mörgu fróðlegar ekki aðeins 
fyrir landfræðinga heldur og fyrir sögumenn, þvi i þeim er 
sagt frá mörgu er snertir ástand íslands á þeim tímum. 

A skipi þvi, sem flutti Jörgensen Hundadagakonung til 


') Rit Jóns Hjaltalins smá og stór eru talin í Andvara XI. bls. 14 
-19. XII. bls. 184—186. 

’) Jón Ejaltalin: Docent Paijkulls >En Sommer i Island>. Reykja- 
vík 1867 32 bls. 8vo. 

íslands kom ungur enskur visindamaður William Jackson 
Hooker hingað til lands; hann varð síðar nafnfrægur grasa- 
fræðingur. Hooker var fæddur í Norwich 1785 og dó i Kew 
við London 1865; hann varð háskólakennari í Glasgow 1820 
og forstöðumaður fvrir hinum stóra grasgarði í Kew 1839; 
hann reit margar ágætar bækur um grasafræði, einkum um 
mosa og burkna. Hooker segir i formála ferðabókar sinnar, 
að sig hafi jafnan langað til að koma til íslands eptir að 
hann hafði lesið ferðabréf Uno von Troil’s og um vorið 1809 
bauð Sir Joseph Banks honum far með verzlunarskipinu »Mar- 
grete & Anne* og þáði Hooker það boð feginsamlega. Um 
ferðina ritaði Hooker allstóra bók. sem er að mörgu fróðleg, 
þó ekki færi hann víða. 1 

A skipinu voru auk Hookers Liston skipstjóri, Phelps 
kaupmaður og Jörgensen; um afreksverk þeirra þarf hér eigi 
að tala, um þau hefir margt og mikið verið ritað.* þeir fé- 
lagar létu í haf frá Gravesend hinn 2. júní 1809 og komu 
hinn 21. s. in. inn á Faxaflóa og komu Islendingar þar út 
til þeirra. lýsir Hooker sjómönnum þessum itarlega og þó 
lýsingin sé ekki falleg þá ber hún þó vott um skarpa athuga- 
greind höfundarins; þar lýsir hann meðal annars tóbakspont- 
um Islendinga, sem útlendingum jafnan hefir orðið starsýnt á. 
Um kvöldið komu þeir til Reykjavikur og lýsir Hooker út- 
liti bæjarins nákvæmlega eins og það var þá og segir ýmis- 
legt um bæjarbrag og ástand Reykjavikur, um embættismenn, 
húsabyggingar o. fl. Bærinn var þá enn á barnsaldri og mjög 
ósjálegur. Utn það alit verðum vér að vísa til bókarinnar 
sjálfrar. í fjörunni var kvennfólk að breiða fisk, höf. lýsir 
búningi þeirra og tekur það sérstaklega fram að peisur kvenn- 
fólksins séu svo þröngar að brjóstin verði alveg flöt, en aó 
öðru leyti telur hann íslenzkt kvennfólk vel vaxið og fremur 
laglegt. Pvi næst fór Hooker að skoða holtin kringum Reykja- 


') W. J. Hooker: Journal of a tour in Iceland in the summer of 

1809. London 1811-8vo 2 Voll. Önnur útgáfa 1813. 

’) J6n porkelsson: Saga Jörundar Hundadagakonungs. Kaupm,- 

höfn 1892-8vo. 

vik og segir aó jurtagróður allur og gróðrarlag hafi mjög 
minut sig á skotska fjallatinda; hann telur skófir og mosa 
sem hann fann og nokkrar blómjurtir, hann getur einnig um 
garðrækt þá, sem var i Reykjavík. og var hún á mjög lágu 
stigi; Englendingar reyndu að planta þar hör og hamp, en 
það misheppnaðist. Hooker undraðist mjög að sjá stór björg 
á við og dreif um holtin kringum Reykjavík, án þess þau 
gætu hafa hrunið þangað úr nokkru fjalli, en í þá daga vissu 
menn ekkert um áhrif jökla á ísöldinni. Frá Reykjavík fór 
Hooker ýmsar smáferðir til að safna grösum, skoðaði Ellida- 
ár og Hafnarfjarðarhratin og fór út í Akurev og Viðey. Margt 
segir hann frá þeim tíðindum, sem þá gerðust og ritar um 
það fjörugt og skemmtilega, en þá voru leiðinlegir tímar á 
íslandi og mun landið sjaldan hafa verið í meiri niðuriæg- 
ingu en þá, enda ber lýsingin það með sér. Hooker hafði 
meðferðis meðmælingarbréf Jóseph Banks til Ólafs Stephen- 
sen’s stiptamtmanns i Viðey og er lýsing hans á viðtökun- 
um þar mjög fróðleg og skemmtileg. 1 

Vorið 1809 var mjög kalt, snjór langt niður í fjöll fram 
á sumar, rigningar miklar og kalsi, það var þvi ekki álitlegt 
að fara langferðir og auk þess mátti Hooker eigi fjarlægjast 
skip sitt um of. því óvist var hvenær það færi, en annars 
engi farkostur fyrir hendi á því sumri. Hooker lagði þó á 
stað austur að f^ingvöllum 8. júlí og skoðaði þar gjárnar og 
hraunin og safnaói plöntum; lýsir hann allítarlega lifnaðar- 
hætti íslendinga og húsakynnum og var það allt mjög fátæk- 
legt í þá daga og fólkið aumt og vesælt eptir hin langvarandi 
harðindi. sem gengið höfðu, verzlun engin við útlönd og flestar 
bjargir bannaðar. Lesi maður frásögur útlendra ferðamanna 
frá þeim tímum sést bezt hin stórkostlega breyting á högum 
manna og lifnaðarháttum sem orðin er á 19. öld. Frá fing- 
völlum fór Hooker vanalegan veg um Laugardal að Geysi og 
sá hann opt gjósa, þó gaus Strokkur miklu hærra (um 150 
fet). Hooker heyrði þess getið að jarðskjálfti um vorið 1808 
hefði breytt hér hverum og nýtt hveraauga myndast; allir 


') Saga Jörundar Hundadagakonungs bls. 42 — 47. 

hverir þar á Söndum hættu gosum í 15 daga, jarðvegur sýnd- 
ist hefjast nokkur fet, eitt hús féll i grunn og nautpeningur, sem 
var i haga, hljóp heim til bæja og sýndi merki hins mesta 
ótta. Frá Gevsi fór Hooker niður að Skálholti, svo aptur 
upp að f’ingvöllum og tii Reykjavíkur. 

Alstaðar var þeim Hooker vinsamlega tekið og með 
hinni mestu gestrisni; undrast höf. mjög hve þægilegir og 
góðfúsir íslendingar voru við Englendinga, sem voru óvinir 
ríkisins, áttu þá í ófriði við Dani og höfðu tekið hina æztu 
stjórn landsins höndum og synt yfirvöldunum i Reykjavík of- 
beldi. Fjöldi íslendinga horfði á handtöku Trampe greifa án 
þess að hreyfa hönd eða fót honum til liðsinnis, og hefði þó 
ekkert verið hægra, að því er Hooker segir, heldur en bera 
hina fáu ensku sjómenn ofurliða, er voru alveg óvanir vopna- 
burði, og frelsa greifann. Af öllu þessu ályktar Hooker að alþýða 
manna mjög gjarnan mundi hafa viljað losast undan yfirráð- 
um Dana og komast undir enska stjórn og þá skoðun kveðst 
hann jafnvel hafa heyrt hjá embættismönnum og fyrirfólki. 

Meðan Hooker var í Reykjavik var hafður ádráttur fyrir 
lax i Eliiðaám, og segir hann að þá hafi verið nokkurskonar 
árlegur hátiðisdagur, fóru allir þangað frá Reykjavik, sem 
vetlingi gátu valdið, æðri sem lægri og þótti það hin bezta 
skemmtun; í þetta sinn veiddust 2200 Iaxar. Frá Reykja- 
vík fór Hooker til Krisuvíkur og svo upp í Borgarfjörð, 
heimsótti Magnús Stephensen á Innra-Hólmi og fylgdi Magnús 
honum að Hvanneyri til Stefáns amtmauns og svo upp i 
Reykholtsdal; þar skoðaði Hooker hveri og laugar og sneri 
svo aptur út á Akranes og fór sjóleið til Reykjavikur. Hooker 
Jýsir itarlega heimilisháttum Magnúsar Stephensens og öllu 
er fyrir bar á ferðinni, þótti honum allt miklu snyrtilegra, er 
haun sá af sveitalífi i Borgarfirði heldur en fyrir fyrir sunnan 
fjall. Lýsingar Hookers munu að flestu réttar, þó á stöku 
stað kunni að vera of mikið í borið, bókin hefir því tölu- 
verða sögtilega þýðingu af þvi hún lýsir ástandinu, sem þá 
var, en náttúrufræðislega er nú fremur lítið á bókinni að 
græða og mjög eru þar flest islenzk nöfn afbökuð. Hinn 25. 
ágúst létti skipið »Margrete & Annec akkerum og sigldi Hooker 

14 

með þvi frá Reykjavík, en einsog kunnugt er kviknaði i skipinu 
fyrir ulan Reykjanes og brann það til kaldra kola 1 og mikill 
fjárhlutur, en menn björguðust i skipið »0rion«, sem hafði 
lagt út um sama levti. í bruna þessum missti Hooker alla 
náttúrugripi, er hann hafði safnað á íslandi, og nokkuð af 
dagbókum sínum og uppteiknunum. 4. september lagði 
Hooker aptur á stað með herskipinu »The Talbot* og 20. s. 
m. náðu þeir höfn á Skotlandi eptir mjög harða útivist. 

í bók Hookers er ekkert um jarðfræði eða landafræði 
Islands sem þyðingu hefir, en allmikið um grasafræði einkum 
þó um mosa og skófir, en þá voru hinar lægri jurtir á Is- 
landi mjög lítt kunnar. Bókin byrjar meó löngum inngangi 
um sögu Islands. stjórnarfar og annað þvilikt og seinast i 
fyrsta bindi eru yfirlits hugleiðingar um dýr og jurtir á ís- 
landi. I öðru bindi er safn ýmsra ritgjörða: um stjómar- 
byltinguna á íslandi 1809, um eldfjöll á íslandi, og er þar 
útlegging á riti Magnúsar Stephensens um Skaptáreldinn 
1783, þá eru lofkvæði íslendinga um Sir Joseph Banks og 
Jones kaptejn, listi yfir íslenzk grös settur saman eptir ferða- 
bók Eggerts og Bjarna og náttúrusögu Mohrs með nokkrum 
viðaukurn eptir jurtasöfnum Sir G. Mackenzies og Sveins 
Pálssonar og aptast er ritgjörð um verzlun á íslandi. Af bók 
þessari gátu útlendingar í þá daga fengið allmikinn fróðleik 
um ísland þó ekki væri þar margar nýungar í visindalegu 
tilliti. 

Arið eptir korn annar enskur fræðimaður til íslands 
Sir George Steuarl Maekenzie, hann kom til Reykjavíkur 
7. maímánaðar 1810; Mackenzie var ríkur jarðeigandi skotsk- 
ur og voru með .honum tveir visindamenn Dr. Henry Hvl- 
land og Eichard Bright ;* var það helzt ætlun þeirra að skoða 

') Saga Jörundar Hundadagakonungs bls. 91—94. 

’) Sir George. Steuart Mackemie (1780 — 1848), var af rikum ætturn 
og tók við landeignum föður síns er hann dó 1796. Mackenzie lagði 
helzt fyrir sig steinafræði, hann sýndi með tilraunum að kolaefni væri 
í demöntum og að stál mætti gjöra með þvi að hita járn saman með 
demöntum. Síðar varð Mackenzie forseti náttúrufræðisdeildar hins 
skotzka visindafélags, fór til íslands 1810 og safnaði miklu af steinum, 

jarðmyndanir á íslandi og safna plöntum 1 Fóru þeir félagar 
fyrst frá Reykjavik um nágrennið, til Hafnarfjarðar og Bessa- 
staða og svo til Krisuvikur, þaðan i Grindavík, Njarðvik og 
Keflavik og söfnuðu alstaðar steinum og jurtum. Mackenzie 
segir að alþýða manna hafi verið mjög hissa á að sjá þá 
vefja vanalega hraunsteina innan i pappír og láta þá ofan í 
koffort; horfðu menn fullir undrunar á þá félaga og eltu þú 
á röndum. Hinn 3. júní komu þeir til Reykjavikur aptur og 
höfðu verið 14 daga á ferðinni. í Reykjavik hittu þeir Svein 
Pálsson hjá Geir biskupi Vidalín og fræddi hann þá um margt, 
er snerti náttúru íslands. Hinn 15. júni lögðu þeir aptur á 
stað, fóru nú upp á Kjalarnes, inn með Hvalfirdi og svo út 
að Innra-Hólmi til Magnúsar Stephensens, þá upp i Borgar- 
fjörð og vestur Mýrar. á Snæfellsnes aö Búðum, Stapa og 


svo Ch. Lyell dáðist að steinasafni hans. Árið 1812 ferðaðist Macken- 
zie til Færeyja og skrifaði ritgjörð um ferðina (Edinb. Royal. Soc. 
Trans, VII. bls. 213 — 228); sbr. Kort Efterretning om Færöerne efter 
Sir Mackenzie med Anmærkninger af Pastor H. C. Lyngbye og Dr. 
Forchhammer. (J. Collin: For Historie og Statistik Kbhavn 1822 I. bls 
93 — 178). Mackenzie reit og j'mislegt uin báfræði, einkum um sauð- 
fjárrækt. Henry Hollnnd (1788-1873) var frægur læknir. varð líf- 
læknir Engladrottningar og var herraður. Hann fór víða um Európu 
og ritaði margt i læknisfræði; meðal annars ritgjörð um sjúkdóina á 
Islandi. sem Magnús Stephensen kallar »andlega volað vesældarrit* 
(Klausturpóstur II. bls. 83). Holtand kom aptur til Islands miklu siðar 
(1861). Bichard Bright (1789 — 18ö8) var einnig læknir og i miklu áliti. 

') Mackenzie segir, að jiað liali sérstaklega hvatt sig til að fara lil 
íslands þetta ár. að hann af tilviljun hitti islenzkan mann Olaf nokk- 
urn Loplsson á Skotlandi; á leið til Kaupmannahafnar hafði skip það. 
sem Ólafur var á. hrakist til Vestureyja. en var þar tekið hernámi af 
þvi ófriður var milli Dana og Englendínga. Olafur þessi var þá tek- 
inn að fást við læknisstörf á Lewis og nálæguin eyjum, en Mackenzie 
tók liann aö sér og sendi hann til Edinborgar. svo hann gæti fullkomn- 
ast i læknisfræði og lét hann svo lylgja sér til íslands. þaðan vildi 
Ólafur ekki aptur fara. enda segir Mackenzie að hann hafi þá verið 
búinu að brjóta af sér allan rétt til verndar og aðstoðar. Ölafur Lopls- 
son var 2 ár í kennslu hjá Thomas Klog landlækni og var sendur til 
Hafnar 1807, en mun aldrei hafa kotnist þangað. Ólafur var aldrei 
skipaður fastur læknir. af þvi hann braut það af sér með hegðun sinni 
(Sbr. Timarit bókmf. XI. bls. 200). 

14 * 

Ólafsvik. Hinn 3. júli gengu þeir Briglit og Holland upp á 
Snæfellsjökul. 1 A bakaleiðinni fóru þeir félagar um Dali og 
suður i Reykholtsdal, skoðuðu þar hveri og lýstu þeim all- 
itarlega. Hinn þriðja leiðangurinu fóru þeir frá Reykjavík 
austur sveitir að Þingvöllum, Skálholti og Geysi, svo gengu 
þeir upp á Heklu og fóru upp í Hrafntinnuhraun, siðan austur 
undir Eyjafjöll og sneru þar við, komu að Odda og á Eyrar- 
bakka, héidu svo rakleiðis til Reykjavíkur og sigldu þaðan 
aptur hinn 19- ágúst 1810. 

Mackenzie kvartar undan því að sér hafi ekki orðið eins 
mikið ágengt á íslandi einsog hann vildi af því hið ógurlega 
tómlæti íslendinga, klaufalegur klyfjabúningur á hestum og 
vondir vegir hafi mjög tafið fyrir. Mackenzie segir einsog 
Hooker frá mörgu er einkennir ásigkomulag og aldarhátt á 
þeim dögum, lýsir heldri mönnum islenzkum og hversdags- 
háttum þeirra o. s. frv. Mvndir eru margar í bókinni af 
fjöllum, hverum, landslagi, búningi o. fl. og eru sumar þeirra 
vel gjörðar og yfir höfuð að tala er þar margur fróðleikur 
um fsland af ýmsu tngi, sem hér verður ekki talinn. I ferða- 
bók Mackenzies* eru prentaðar ýmsar ritgjöröir eptir Dr. Hol- 
land, t. d. yfirlit yfir sögu íslands og bókmenntir, um hid 
þáverandi ástand menntunar og bókmennta á íslandi, um 
stjórnarfar, lögogtrúbrögð. Þá héfiraðalhöfundurinn sjálfur ritað 
uin búskap og verzlun og um steinafræði og jarðfræði og Mr. 
Bright um dýr og jurtir. í viðaukum eru ritgjörðir um sjúk- 
dóma á íslandi eptir Holland, registur yfir íslenzkar jurtir 
eptir W. J. Hooker, listi yfir bergtegundir og steina, er Mack- 
enzie safnaði, veðurathuganir og ýmislegt fleira. Bókinni 
fylgja tveir landsuppdrættir, annar litill yfir land allt, hinn 


‘) Sbr. porv. Thoroddsen : Ferð um Snæfetlsnes (Andvari XVII. 1891. 
bls. 84-85). 

’) Oeorge Steuart Mackenzie: Travels in the Island of Iceland du- 
ring the summer of the year 1810. Edinburgh 1811-4° (XX 492 bls.). 
þýzk útgáfa Weimar 18J5. Langur útdráttur og ritdómur um ferðabók 
þessa er i Dansk Litteratur-Tidende for 1812, nr. 10 bls. 146 — 169 og 
nr. 11 bls. 161—176. 

stærri yfir suövesturhluta landsins þar sem þeir félagar feró- 
uðust. 

Hér munum vér aðeins geta nokkuð ítarlegar um hinn 
jarðfræðislega árangur ferðarinnar. í þann mund voru um 
Európu aliharðar deilur meðal jarðfræðinga um myndun blá- 
grýtis og höfum vér fyrr getið þess stuttlega (III. bls. 15). 
Skotar héldu þvi fram að blágrýtið væri mvndað af eldi og 
fundu þeir Mackenzie á íslandi ýmsar sannanir fyrir þeim 
málstað. Mackenzie hefir um jarðfræöisleg efni mjög svip- 
aðar skoðanir eins og Sveinn Pálsson og hefir auðsjáanlega 
fengið leiðbeiningu hans um ýmislegt, er jarðfræöislega þýð- 
ingu hafði, en þó getur Mackenzie þess ekki. Mackenzie 
tular fyrst allitarlega^ um deilur þeirra visindamanna, er fvlgja 
Werner og Hutton og færir svo ýms rök fyrir þvi að hrafn- 
tinna og vikur séu mynduð af eldi og lýsir Hrafntinnuhrauni, 
hann gjöröi og tilraunir með að láta mikinu hita verka á 
hrafntinnu svo hún varð að vikri og sömu tilraunir gjörði 
hann með bikstein, en það var miklu örðugra. Mackenzie 
kemst að þeirri niðurstöðu að blágrýtislög og móberg muni 
vera mynduð við gos á mararbotni og hélzt sú skoðun langt 
fram eptir 19. öld. Höf. talar allítarlega um blágr ýtisfjöll, 
fiunur geislasteina, kalkspath og kvarts i holum blágrýtis, 
lýsir súlum basaltsins og athugar blágry'tissúlur i Viðey, sem 
klofna i plötur; hann segir aó blágrýtislögin séu vanalega 25 
— 30 fet á þykkt og opt séu rauðleit móbergslög milli þeirra. 
Mackenzie gekk upp á Akrafjall og sá þar margt, sem hon- 
um þótti merkilegt. Lögin hallast inn á við og hérumbil 800 
fet upp eptir fjallinu eru blágrýtislög 10 — 40 feta þykk og 
þunn rauð móbergslög á milli, sem eigi voru þvkkri en eitt 
fet. Á leiðinni fundu þeir mikið af gjalli, sem þeir skildu 
ekki i hvaðan væri komið, af því þeir sáu engin merki uppá 
eldsumbrot, en ofan til í fjallinu sáu þeir blágrýtislög með 
þykkum gjallskánum og svo fundu þeir 4 feta þykkan gang 
með glerskán á takmörkum, er lá þvers upp i gegnum þessi 
gjallkenndu blágrýtislög. Svipaðar gjallskánir fundu þeir á 
blágrýti i Esju og einnig gjallsora neðan á blágrýlislögum við 
Krisuvik, við Þjórsá, i Biilandshöfða og viðar. Vestan i Esju 

við Hvalfjörð sá Mackenzie basaltgang með liggjandi súlum 
upp ígegnum öll lögin og nærri Hafnarfirði óreglulega blá- 
grýtisganga í móbergi. Alt þetta benti til þess að blágrýtið 
hlyti að vera gosgrjót. Viða athugaði Mackenzie gleruð tak- 
mörk blágrýlisganga og grágrýtið við Reykjavík sýndist hon- 
um svipað brunnu hrauni en kemst þó i vandræði með að 
gjöra sér grein fyrir hvernig það sé tilorðið og getur ekki 
skilið í að það sé komið upp úr vanalegum eldgíg. Macken- 
zie álítur það ómögulegt að hin bröttu blágrýtisfjöll á íslandi 
séu mynduð af áhrifum vatns, það er að segja lögun þeirra, 
en líklega fremur af eldgangi og jarðskjálftum. Ýmsar bik- 
steins- og liparitmyndanir skoðaði Mackenzie i Baulu og 
Drápuhliðarfjalli og lýsir ýmsum steinafbrigðum þaðan; hann 
lét og rannsaka ölkeldu og hveravötn frá Snæfellsnesi og kom 
fram ineð sérstaka skoðun um hveragos. Mackenzie ímynd- 
aði sér að hellar neðanjarðar hálffullir af vatni stæðu í sam- 
bandi við vatnsfylltar hverapipur; ef nó hitinn neðanjarðar 
allt i einu vex ákaflega. þá verður gufuþrýstingurinn f hell- 
unum svo mikill að vatnssúlan i hveiapipunni kastast bátt í 
lopt upp, en er vatnsgufurnar á þann hátt hafa brotist át, 
verður kyrð á hvernum og allt kemst í jafnvægi aptur. 

Arið 1824 kom ennþá einn merkur enskur fræðimaður 
til Islands, hann hét. Ebmezer Henderson 1 og fór hann víða 


') Ehenezer Henderson var fæddur í Linn hjá Dumferline 17. nóv. 
1784, iiann var af fátæku fólki kominn, yngsti sonur sveitavinnumanns. 
Á yngri árum fékkst Henderson við úrsniíðD og skósmíði, en tók að 
stunda guðfræði 1808 og ætlaði sér að verða kristniboði og átti 1806 
að fara til Indlands í þeim erindum en varð ei af. 1806 gekk hann í 
þjónustu tiins enska bibliufélags og ferðaðisl fyrir það til þess að út- 
byta ritningum. fór til Danmerkur 1806. til Lapplands 1807 — 1808, til 
Islands 1814 — 1816. aptur um Danmörku 1816 og svo um þýzkaland; 
1818 var Henderson sendur til Hússlands og komst allí austur í Tiflis 
og 1822 fékk prinz Alexander Galitzin liann lil að sjá um útgáfur ritn- 
ingarinnar á ýmsum tungum. sem talaðar eru í rússneska rikinu. Arið 
1825 settist Henderson aptur að á Englandi eptir mikil ferðalög og 
langa útivist og varð þó kennari við prestaskóla, 1830 varð liann pró- 
fessor i Auslurlandamálum. prestur 1862 og dó 1868. Henderson var 
ágætlega lagaður fyrir mál og kunni fjölda tungumála, bæði Európu- 

um land, miklu vídar en fyrirrennarar hans. Henderson var 
erindsreki hins brezka biblíufélags og átti að útbreiða bibliur 
um landið og kynna sér trúarástand Iandsmanna; hann var 
greindur maður og vel lærður, góðgjarn og glöggsýnn, hann 
hefir ritað um Island vel og rækilega, meö hlýjum hug til 
íslendinga og með góðum skilning og þekkingu á þjóðerni 
þeirra. Um ferðir sínar á íslandi á árunum 1814 og 1815 
hefir Henderson ritað stóra bók i 2 bindum. 1 I byrjun bókar 
þessarar er stutt og glöggt. yfirlit yfir náttúru landsins, þjóð- 
lif, bókmenntir og stjórnarfar og þá kemur ferðasagan löng 
og itarleg. Henderson fór frá Kaupmannahöfn 8. júni 1814 
og kom til Heykjavikur 15. júli, hafði hann ætlað sér að koma 
bibltutn þeiin, sem hann hafði meðferðis þaðan út um landið, 
en leslir voru þá um garð gengrtar og engin tæki til að senda 
bækurnar með þeim samgöngufærum sem þá voru. Hender- 
son réði þvi af nð fara sjálfur og lagði á stað frá Revkjavik 24. 
júlt norður í land ineð kaptajn von Scheel, sem þá var hér 
við landmælingar og hafði aðsetur á Akureyri. Fóru þeir 
félagar fyrst vanalegan veg austur að Geysi og lýsir Hender- 
son hverunum þar vel og nákvæmlega, síðan héldu þeir 
norður að Bláfjalli og yfir Hvitá, um Kjalhraun og Eyfirð- 
ingaveg alla leið að Tjörnum í Eyjafirði; höf. lýsir landslag- 


tungur og Austurlanda-tungur; hann var og'fróður og vel menntaður 
að iiðru leyti. 

') E. Renderton: lceland; or the journal of a residence in that is- 
land during the years 1814 and 1815. Vol. I— II. Edinburgh 1818-8vo. 
Sbr. Surlurhulen og Sneefields Jökel. Fragmenter af en Reise gjennem 
Istand af Ebenezer Henderson (Oversat af Engelsk efter Forfatterens 
Haandskrifl) í Athene, el Maanedsskrift udgivet af Chr. Molbech VI. Bind 
1816, bls. 295 — 617. Efterretninger om Istands religiese, literære og 
sædelige Forfatning. Uddragne af Dr. Henderson's Reiseheskrivelse af 
J. Möller (Theologisk Bibliothek udg. af Jens Mðller. XVI. Kbhavn 1819 bls. 
146—222). Kieler Bláller filr 1819 1 Bd. 2. H. o. s. frv. Ennfremur 
er útdráttur úr sömu hók i »Nyesle Skilderie af Kjöbenhavn*. 30. Bd. 
1818 nr. 87 bls. 1479-1480, nr. 92 bls. 1559—61, nr. 96 bls. 1621— 
24. nr. 98 bls. 1656—57. 1 sama timriti 1819 nr. 7 hls. 99 — 101 er 

lofkvæði um ísland eptir H. G. K. Sommer. Byrjun: »Gamle herlige 
0. som kneiser i fjerneste Norden*. 

inu vel og er auðséð að hin stórkostlega náttúra og hinar 
geigvænlegu eyðimerkur og urðir á vegi þessum hafa haft 
mikil áhrif á hann og alveg verður hann hrifinn þegar hann 
af Vatnafjallavegi sér niður i Eyjafjörð, grænar grundir og 
engjar, snotur býli og hjarðir á beit eptir að þeir i marga 
daga höfðu flækst um hryllileg öræfi. í*ar sem Henderson 
lýsir ferðinni um Eyjafjörð talar hann einnig um bæi og bún- 
aðarháttu íslendinga almennt og segir meðal annars: »útlend- 
ingar kvarta jafnan yfir hinum óþolandi óþef og óþverra i 
islenzkum bæjum og það vissulega ekki að orsakalausu, en 
eg efast þó varla um, að þessi hinn sami ófögnuður finnist 
hérumbil á sama stigi á hálendi Skotlands, i þorpum á Ir- 
landi og almennum bændabýlum á f'ýzkalandi*. Erá Akur- 
eyri fór Henderson snöggva ferð að Möðruvöllum til Stefáns 
amtmanns og svo upp í Yxnadal og kom við á Bægisá hjá Jóni 
presti Þorlákssyni og undrast mjög hinn íátæklega aðbúnað 
þessa mikla skálds, sem hafði þýtt Milton, Pope og Klopp- 
stock. f*aðan fór höf. yfir Hjaltadalsheiði örðugan og vondan 
veg að Hólum, dvaldi þar nokkuð og sneri svo aptur sama 
veg til Akureyrar. Alstaðar útbýtti Henderson ritningunum 
og talar margt um gleði þá og ánægju er alþýðumenn létu í 
Ijósi þegar þeir eignuðust ritninguna og fer mörgum fögrum 
orðum um guðrækni Islendinga og hið einfalda og sannkristna 
trúarlif sem allstaðar Iýsi sér á hverju heimili. 

Hinn 13. ágúst fór Henderson frá Akureyri áleiðis til 
Vopnafjarðar, kom hann þá við á Hálsi í Fnjóskadal og segir, 
að Hálsskógur hafi þá veriö eyddur, en stubbarnir staðið 
eptir og hafi sumir þeirra verið meir en tvö fet að þvermáli, 
siðan reið hann út á Húsavik. þar var þá verzlunarstjóri 
Baagö að nafni og segir höf., að hann hafi verið fyrirmynd 
i garðrækt og trúrækni. hann var þá hinn eini danski maður 
á Islandi. sem lét Iesa húslestra á heimili sínu. Frá Húsavik 
fór Henderson upp að Mývatni og skoðaði á leiðinni Uxahver 
og lýsir honum ítarlega. Við Mývatn skoðaði hann hraun og 
námur, Hrafntinnuhrygg og Kröflu og lýsir Viti nákvæmlega 
og er sú lýsing merkileg af því þá var jarðhiti þar miklu 
meiri en nú og stórar Ieirleðju strokur þeyttust fimtu tiverja 

mlnútu 30 fet i Iopt upp og var gigur þessi þá mjög illuð- 
legur útlits. Frá Reykjahlið fór Henderson austur Mývatns- 
öræfi og yfir Jökulsá í Axarfirði, þótti honum það agalegt 
vatnsfall og var það hin mesta mannhætta að komast yfir 
ána. Frá Grímstöðum hélt hann ferðinni áfram yfir Dimma- 
fjallgarð að Hofi i Vopnafirði og fór svo vanalega leið suður 
Múlasýslur, í Reyðarljörð, Breiðdal og Berufjörð og hélt svo 
áfram ferðinni sunnanlands um Skaptafellssýslur og hafði eng- 
inn enskur maður fyrr farið þá leið. 

Henderson lýsir Skaptafellssýslum allvel, enda hafði hann 
góðan leiðarvisir, því hann hafði fengið eptirrit af riti Sveins 
Pálssonar um jökla á íslandi og þýðir úr þvi langa kafla. 
Frá Almannaskarði sá Henderson fvrst yfir jöklana og dáist 
mjög að hinni d/rðlegu útsjón. Þegar hann sá Heinabergs- 
jökla tók hann undir eins eptir hinu einkennilega lagi skrið- 
jöklanna og segir: »hið bogna yfirborð jöklanna og halli 
þeirra kringum hina beru tinda, sem þeir umlykja, vekja 
hugsun um feikimikinn fljótandi likama, sem hefir hreyfst 
áfram niður á jafnsléttu og frosið saman i þeirri stellingu, 
sem hann nú er í«. Samt sem áður hefir Henderson auð- 
sjáanlega ekki haft glögga hugmynd um jöklahreyfinguna þó 
hann hefði jöklarit Sveins Pálssonar undir höndum. Hinn 8. 
september fór Henderson frá Reynivöllum yfir Breiðamerkur- 
sand og segir margt gott og rétt um Breiðamerkurjökul og 
Jökulsá. Fram ineð Veðurá lágu þá stórir móhnausar og 
birkilurkar, sem áin bar undan jöklinum. Myndun jökulsins 
hugsar Henderson sér svo, að úr hájöklunum hafi ár hlaupið 
fram á láglendið og borið með sér mikinn ishroða, sem 
slöðvaðist þar og fraus saman og jókst svo mjög af nýjum 
hlaupum og vatnagangi. Hreyfing jökulsins hugsar hann sér 
að komi af sífelldum vatnsaga er ýtir ishrönnunum áfram 
þannig að vatnið streymir inn i holur og pipur issins og svo 
fa;r hið samþjappaða lopt útrás, þetta hvorutveggja með úl- 
þenusluafli Irostsins setur isinn i hreyfingu. Segir höf. að 
það staðfesti þessa skoðun að jökulinn aðeins hreyfist á 
sumrum þegar miklar Ieysingar eru i jöklum. Henderson sá 
glögg merki hreyfingarinnar t. d. götu frá fyrra ári sem lá 

inn undir jökulinn og svæði, sem hulist hafði af ís á 8 dög- 
um. Heuderson lók eptir hinum sandþöktu strýtum á jökul- 
röndinni og segir <að jökullinn ýti á undan sér sandi, leir og 
jarðvegi. Jökulsá á Breiðamerkursandi fundu þeir ekki þar 
sem þeir héldu að hún væri, farvegurinn var þurr, hún hafði 
þá nýlega flutt sig vestur og komust þeir þó yfir hana með 
mikilli lífshættu. I Öræfum dvaldi Henderson nokkra daga 
og athugaði fjöll og iökla og snýr í bók sinni kafla úr ferða- 
bók Olaviusar um Öræfagosið 1727. Ur Öræfum fór Hender- 
son vanlega leið um Skeiðarársand og sá þar á sandinum 
miklar menjar eptir hlaupin 1787 og 1812 sandhóla tneð ís 
innan i; hann ætlar að hlaupin eigi ekkert skilt við eldgos, 
en jökullinn akist áfram af vatnagangi í holum og pipum 
einsog Breiðamerkurjökull. Um Lórnagnúp segir hann rétti- 
lega að hann einhverntíma muni hafa verið höfði fram í sjó. 
í kaflanum um Vestur-Skaptafellssýslu segir höf. allítarlega frá 
Skaptárgosunum 1783; hann kom á spítalann á Hörgslandi 
og sá þar tvo holdsveika menn og ritarsíðan ýmsar hugleiðingar 
um holdsveikina. f’aðan hélt Henderson beina leið suður á 
Eyrarbakka og svo til Reykjavikur. bar ekkert sérlegt til á 
þeirri leið, en hann lýsir ferðinni nákvæmlega þó fátt sé þar 
nýtt eða náttúrufræðislegt, þó telur hann meðal annars gos 
Kötlu og Heklu eptir því sem þá voru föng á. A leiðinni 
hitti hann Svein Páisson í Vik og Steingrim Jónsson i Odda, 
leizt honuin mjög vel á þá menu og hrósar þeim báðum. 
Ekki hefir þá verið mikið um gististaði fyrir útlendinga á 
Suðurlandi, Henderson varð altaf að liggja í tjaldi, og frá þvi 
á Berufirði og að Odda kom hann aldrei í rúm. Seinast í 
fyrsta bindi ferðasögunnar er almennt yfirlit vfir loptslag og 
landshætti, atvinnuvegi og menntun. 

Veturinn 1814 — 1815 bjó Henderson i Reykjavik og átti 
þar fremur illt lif og einmanalegt, fékkst hann þá við að rita 
feröabók sina og hefir það eflaust stuðlað mjög að þvi hvað liúu 
varð góð, að mikið af lienni var ritað í landinu sjálfu. Um 
bæjarlffið i Reykjavík farast Henderson þannig orð : »Reyk ja- 
vik er eflaust hinn versti staður á Islandi, er menn geta 
dvalið í að vetrarlagi. Félagsbragurinn er hinn auðvirðileg- 


Digiiized by Google 



219 


asti sem hngsast getur. f’ar er samkomustaður ýmsra útlend- 
inga, eru flestir þeirra alveg ómenntaðir, og dvelja á Tslandi 
aðeins f gróðaskyni; þar er ekki aðeins hörinuleg auðn fyrir 
trúaða menn, heldur einnig algjörð vöntun á hverri upp- 
sprettu andlegrar nautnar. Hinir útlendu íbúar sitja vanalega 
allan daginn auðum höndum með tóbakspípuna í munninum, 
en á kvöldin spila þeir og drekka púns. f*ar eru haldnir 2 
eða 3 dansleikir á hverjum vetri og stundum leika helztu ibú- 
arnir sjónleik; i þessum tilgangi leggja þeir undir sig yfir- 
réttarhúsið og flytja hiklaust bekkina út úr dómkirkjunni til 
þess að hafa eitthvað til þess að sitja á. f’að kom eitt sinn 
fyrir. að einn leikarinn, sem leikið hafði langt framálaugar- 
dagsnótt sté i stólinn næsta morgun til þess að boða almenri- 
ingi trúna. Ahrifin af þessum bæjarbrag á hina innfæddu 
Islendinga i Revkjavik og nágrenninu eru auðsjáanleg. Allt 
of margir hafa drukkið í sig þenna anda og hin góða hátt- 
semi íslendinga spillist auðsjáatilega af vondu eptirdæmi út- 
lendinga þeirra, sem heimsækja þá«. 

Um vorið 1815 lagði Henderson aptur á slað frá Reykja- 
vik 16. mai upp á Akranes og ferðaðist þaðan um Borgar- 
fjörð og Mýrar vestur á Snæfellsnes, athugaði hann og skoð- 
aði ýmislegt á leiðinni, hveri. ölkeldur og eldgíga, lýsir hann 
í ferðabók sinui meðal annars eldgígum á Skarðsheiði og 
Eldborg, hellum i Hitárdal o. íl. A Snæfellsnesi skoðaði 
Henderson einnig hraun og hella og gekk upp á Snæfells- 
jökul 25. mai. 1 Frá Stapa fór höf. kringum Snæfellsnes og 
inn i Dali, þaðan i Saurbæ og svo að Reykhólum og skoðaði 
ýmsa sögustaði á leiðinni þvi hann var vel að sér i sögun- 
um og hlýtur að hafa skilið islenzku og liklega talað hana 
nokkuð. Frá Reykhólutn fór Henderson út í Flatey og Her- 
gilsey, svo um Barðaströnd og vestur i Önundarfjörð, sneri 
svo við aptur og komst út að Sauðlauksdal og þaðan á Bttrða- 
strönd að Brjátnslæk; þar skoðaði Henderson surtarbrandinn 
og jurtasteingjörvingana og ritar uni það ýtnsar skynsamar 
hugleiðingar; ekki heldur hann að surtarbrandurinn sé mynd- 


') Andvari XVII. bls. 85—86. 

aður af rekavið og heldur ekki að hraun hafi grafið forna 
skóga, en ímyndar sér, að hann sé tilorðinn af trjám, er uxu 
1 » fyrri veröid* og hafi breyzt við einhverja af hinum stóru 
byltingum, sem gengið hafa yfir jörð vora. A öðrum stað 
segir hann, að surtarbrandurinn ef til vill sé partur af 
• skógum, sern uxu á meginlandi þvi, sern nú liggur undir 
Atlantshafmu; skógar þessir hljóta að hafa kollvarpast þegar 
meginlandið sökk og fluzt i ýmsar áttir eptir hreyfingu straum- 
anna«. »A sumum stöðum hallast surtarbrandslögin meira 
en á öðrum og er það eðlilegt sakir jarðskjálfta og eldgosa- 
ruglunar, sem siðar hefir orðið«. 

Frá Brjámslæk fór Henderson yfiri Dalasýslu aptur, síðan 
norður i Steingrimsfjörð og svo suður Holtavörðuheiði; úr 
Norðurárdal ætlaði hann að ganga upp á Baulu, en varð að 
hætta við sakir þoku; hina hvitu grjótstuðla undrast hann 
mjög, en þekkir ekki bergtegundina (liparitið) og kallar hana 
hvitt basalt (!). Þaðan fór Henderson i Reykholtsdal og skoð- 
aði þar hveri og laugar og siðan vanalega leið til Reykja- 
víkur kringum Hvalfjörð, kom þar 29. júni og var furða að 
hann skyldi geta farið svo langa ferð svo snemma á ári, en 
líklega hefir voriö verið mjög gott. í næsta (14.) kapitula 
talar Henderson um verzlun á Islandi og sögu hennar, um 
alþing og um stofnun hins íslenzka bibliufélags (10. júlí 
1815). 

Hinn 18. júli 1815 lagði Henderson aptur á stað, var 
ferðinni nú heitið norður i land og voru tveir útlendingar frá 
Holstein (Thomson og Brorson) með hoiium. í*eir félagar 
riðu að Þingvöllum og svo yfir Kaldadal að Húsafelli: 1 þaðan 
fóru þeir að Gilsbakka og svo upp á Hellisfitjar og skoðuðu 


') pess hefir verið gelið hér að framan (III. bts. 54) að Eggert 
Ólafsson segir frá sögu um mýs, er róa á mykjuskán yfir læki og 
tjarnir og flytja með sér muðlinga Henderson segir að mörgum hafi 
þótt þessi saga hlægiteg og ótrúleg, en liann kveðst trúa henni. þvi 
áreiðanlegir menn hafi sagt sér að þeir liafi séð það, bæði presturinn 
á Brjauislæk og frú Jarðþrúður Benedictsen (á Staðarfelli). Henderson 
lýsir einnig hreiðrum músanna eptir sömu heimildum tE. Henderson: 
Iceland II. bls. 18ö— 187). 

Surtshelli nákvæmlega og er ítarleg lýsing á honum‘'í ferða- 
bókinni. Siðan riðu þeir aó Arnarvatni og á Stóra Sand og 
ætluðu þaðan að hregða sér snöggvast út af vegi til þess að 
skoða Hveravelli. þvi hverir þessir voru eptir korti því, sem 
Henderson hafði, þar rétt hjá, en krókur þessi varð lengri en 
þeir hugðu. Riðu þeir austur um Sand um eintóm gróðrar- 
laus öræfi, sem aldrei ætluðu enda að taka, fylgdarmennirnir 
tóku að mögla og vildu snúa aptur, þvi þeirjhéldu að hestarnir 
mundu deyja úr hungri og svo voru þeir mjög hræddir við 
útilegumenn. Henderson segir að útilegumannatrú hafi þá 
verið mjög algeng á íslandi og mun það vera satt. 1 Háyfir- 
dómarinn (Magnús Stephensen) sagði við Henderson síðar, að 
hann (Magnús) mundi vissulega ekki hafa þorað að feröast 
um öræfi skammbyssulaus og kaupmennimir kváðust stund- 
um hafa verzlað við iskyggilega menn með mjög grunsam- 
legu útliti, sem líklega hefðu verið útilegumenn. Hinn 22. júlí 
kl. 7 um kvöldið komust þeir upp undir norðausturhorn 
Langjökuls og hittu þar græna velli, sem þeir kölluðu Jökul- 
velli; til að sjá sýndust þar vera hross mörg á beit uppi við 
jökulinn og urðu fylgdarmenuirnir nú ákaflega skelkaðir, þótt- 
ust nú ganga beint i greipar útilegumanna og i opinn dauð- 
ann, en þegar betur var aö gáð með sjónpipu voru þetta 
aðeins stórir steinar á víð og dreif um vellina. Næsta morg- 
un héldu þeir áfram ferðinni austur með jökli og fundu þar 
margar keilumyndaöar smáhæðir og gamalt hraun, en þá kom 
vfir þá svarta þoka og ætluðu þeir nú að fara eptir koinpási, en 
það tókst ekki, þvi segulnálin var alveg rugluð einsog opt 
ber við á öræfum Islands. Fóru þeir nú að villast og klöngr- 
uðust upp á jökul, en þokuna reif þá frá stundarkorn og gátu 
þeir aptur komist ofan af jökli, en lentu þá i hrauni og voru 
margar klukkustundir að brjótast fram úr því. Um kvöldið 
komust þeir þó loks að Þegjandakvisl og tjölduðu þar. Um 


*) tjtilegumannatrúin hefir haldist fram á vora daga. en mun nú vera 
útkulnuð nema hjá einstaka gömlum karli. Eg man eptir því frá ung- 
dæmi minu að Dr. Jón Hjaltalin var fulltrúa um að útilegumenn 
væru til. 

morgun hinn 24. júlí héldu þeir aptur á stad og komust um 
hádegi á Hveravelli Hverunum lýsir Henderson itarlega og 
voru þeir enn með svipuðu eðli einsog þegar Eggert Olafs- 
son kom þangað 1752, en siðan hafa þeir töluvert breyzt. 1 

Um hádegi hinn 25. júlí héldu þeir áleiðis til byggða og 
komust um kvöldið niður i Blöndudal, 3íðan fór Henderson 
út á Skagaströnd, þaðan i Skagafjörð,* um Heljardalsheiði í 
Svarfaðardal og svo í Eyjafjörð. Þaðan lagði hann aptur á 
fjöll 8. ágúst og lór Eyfirðingaveg í annað sinn, fengu þeir 
þoku á fjöllunum, en komust þó klakklaust niður i Biskups- 
tungur; þar skoðaói Henderson aptur Gevsi og aðra hveri, fór 
svo niður i Skálholt og svo um Grímsnes og Grafning að 
Heykjum í Ölfusi og skoðaði þar líka hverina og lýsir þeim. 
í sama kafla talar hann einnig um jarðskjálfta á íslandi. Úr 
Ölfusi fór Henderson beina leið til Reykjavíkur og sigldi þaðan 
20. ágúst til liaupmannahafnar. Um ferðalokin segir Hender- 
son meðal annars: »Eg yfirgef nú eyju, sem að náttúrufyrir- 

burðum skarar fram úr sérhverjum bletti á yfirborði jarðar, 
hér hafði eg iðuglega haft tækifæri til að íhuga og dást að 
hinum háleitustu vottorðum um vizku og veldi drottins i fram- 
kvæmdum náttúrunnar. En það sem mest laðaði Island að 
mér, voru hinir siðferðislegu kostir, sem þar komu í Ijós og 
hinn glöggi svipur hinna æðri andlegu hæfilegleika, sem eg 
svo opt hafði tekið eptir meðan eg hafði viðskipti viö ibú- 
ana«. Aptan við ferðabókina eru þrjár ritgjörðir, saga bibliu- 
þýðinganna islenzku, lofkvæði Jóris Þorlákssonar um enska 
bibliufélagið á islenzku, latínu og ensku og ritgjörð um ís- 
lenzkan skáldskap. 

Enginn úllendur ferðamaður hafði fyrr farið jafnvíða um 
ísland einsog Ebenezer Henderson, enda ber bókin það með 
sér, að hann hefir einstaklega vel kynnt sér landshætti og 

') Egi/ert Ólafsaon : Rejse gjennem Istand II. bls. 637 — 639. E. 

Henderson: Iceland II. bls. 203 — 209. Th Thai oddsen : De varme Kil- 
der paa Hveravellir (Ymer 1889. Stockholm, bls. 49 — 69 með korti). 

*) Skagfirzkur ferjumaður, sem ferjaði Henderson yfir Héraðsvötn 
hafði verið á mála í liði Dana og Austurrikismanna og tvisvar verið í 
orustum móti Napoleon. (Henderson 1. c. II. bls. 219). 

venjur íslendinga; þó þá væri mörgu ábótavant á íslandi, 
öröugt að ferðast og þrifnaður og húsakynni í löku lagi, þá 
tekur Henderson því öllu með mestu þolinmæði og umburð- 
arlyndi og æðrast ekki yfir neinu ; allstaðar lýsir sér hjá hon- 
um sannkristið hugarfar, óvanalega yfirgripsmikil menning og 
göfugur hugsunarháttur. Það sem Henderson segir frá lifi 
Islendinga og landsháttum er nærri allt rétt, enda þekkir 
hann islenzk og dönsk rit um Island og hefir kynnt sér þau 
nákvæmlega. Af náttúrufræöis tagi er allmargt i bókinni og 
eru lysingarnar glöggar og látlausar og þó þær ekki bæti 
miklu við þekkinguna, þá geta þær verið til góðs stuönings 
fyrir vísindamenn. Margir lesendur nú á timum munu kunna 
illa við alla hina mörgu ritningarstaði i bókinni og nokkuð 
óþarfa trúarbragðamælgi, en þvi er öllu vel fyrir kornið, 
svo bókin er eins læsileg fyrir það. Að öllu samtöldu má 
telja ferðabók Henderson’s meðal hinna beztu, sem ritaðar 
hafa vetið um Island, og lang bezt er hún af öllum enskum 
ferðabókum, sem eg þekki. 1 

Arið 1835 kom út ensk ferðabók eptir John Barrow 
jun., 2 hann kom til íslands á ensku listiskipi 1834 frá Þránd- 
heimi 3 í júlimánuði og dvaldi á Islandi aðeins 3 vikur. 
Barrow fór ekki viða, hann kom til Þingvalla, Gevsis og 
Hafnarfjarðar, sigldi síðan vestur að Snæfellsnesi og lenti á 


') Hið istenzka biblíufélag var stofnað að tilhlulun Henderson's 
10. júti 1816 og hann var einnig frumkvöðull að slofnun hins islenzka 
evangeliska sniábókalélags. 

’) John Barrow jun. A visit to Iceland by way of Tronyem in Ihe 
sFlower of Yarrow* yacht iu the summer of 18-'i4. London I83ö-8vo 
(XXIV + 320 bls.). John Uarrow þessi var sonur hins fræga ferða- 
manns og sjómátaráðgjafa Sir John Barrow (1764 — 1848). Barrow yngri 
var fæddur 1808 og dó 1898, hann hafði eins og íaðir hans töluverðan 
átiuga á heimskautarannsóknum og rilaði ýmsar ferðabækur o. fl. Sbr. 
The geographical journal. London 1899. Vol XIII bls. 76 — 77. 

’) Enskir auðmenn voru þá þegar farnir að sigla til Islands sér til 
skemmtunar, hingað kom David Gladstone 1813. John Ross 1818, Sir 
Thomas Wilson 1831 og Lord Stuart de Rothsay 1833, en sá hét sléttur 
og réttur Smith, sem átti skip það er Barrow var á (A visit to Iceland, 
formáli bls. 22—23). 

Stapa, en þar gátu þeir ekkert séð fvrir illviðrum og þoku 
og sneru svo aptur. Barrow getur í formálanum hins helzta, 
sem ritað hafði verið um ísland og telur meðal annars ferða- 
bók Eggerls Ólafssonar fulla af bábyljum og leiðinlega. Nú 
skyldu menn ætla að Barrow bætti einhverju sjálfur við þekk- 
inguna úr þvi hann gjörir svo lítið úr fyrirrennurum sínum, 
en þvi fer fjarri, bókin er fremur ómerkileg, efnið er þvi nær 
allt tekið úr eldri bókum og fáu nýju bætt við nema þeirri 
merkilegu athugun, að margar kindur á íslandi séu ferhyrndar 
og svartar að framan, en hvítar að aptan! í ferðasögu Barrows 
eru langir kaflar úr dagbókum Sir Stanley’s, sem fyrr hefir 
verið getið, kaflar þessir höfðu ekki áður verið prentaðir og 
eru þeir því nær hið eina sem gefur bókinni gildi. Barrow 
hitti FriðrikVII. í Reykjavík og lýsir honum nokkuð. Friðrik 
prins hafði með miklum kostnaði látið safna steinum og öðr- 
gripum handa söfnum i Kaupmannahöfn. Smith skipseigandi 
hélt Friðriki veizlu og likuðu konungssyni veitingarnar svo 
vel, að hann gaf þeim Barrow allt er þeir vildu hafa af nátt- 
úrugripunum og meðal annars gaf' hann Smith ágætlega fag- 
urt og ógurlega stórt stykki af hrafntinnu, sem með mikilli 
fvrirhöfn og ærnum kostnaði hafði verið flutt á hestum norðan 
frá Mývatni, 

Arið 1820 kom ágætur þýzkur náttúrufræðingur til ís- 
lands er hét Thienemann og með honum nemandi einn ungur 
er Gunther hét og voru þeir báðir læknar, hinn síðar nefndi 
hefir þó mér vitanlega ekkert ritað um ferðina. en Thiene- 
mann ritaði langa ferðasögu. 1 F. A. L. Thienemann * og G. 
B. Giínther lögðu á stað frá Leipzig 8. júni 1820, héldu beina 


') Reise im Norden Europa’s vorziiglich in Island in den Jahren 
1820 his 1821 angestellt von F. A. L. Thienemann und G. B. Giinther. 
beschrieben von ersteren. Leipzig 1827-8vo (XIV + 410 bls.). Bókinni 
fylgir landsuppdráttur og 4 litmyndir, sem þó ekki hafa heppnast vel. 

*l Friederich August Ludwig Thienernann var fæddur i Gleina an 
der Unstrut 25. des. 1793. hann stundaði náttúruvísindi og læknisfræði 
við háskólann í Leipzig, varð 1825 umsjónarmaður við hið konunglega 
náttúrugripasafn í Dresden og bókavörður konungs 1839. Th. sagði af 
sér embættinu 1842 sakir veikinda og dó 24. júní 1858. Thienemann 

Ieiö til Kaupmannahafnar og svo 5. júlí áleiðis til íslands, 
komu þeir við í Arendal i Noregi og urðu að dvelja þar lengi 
meðan skipið var að taka timburfarm: létu þeir ekki aptur 
frá landi fyrr en hinn 20. úgúst; ferðin gekk nokkurnveginn 
greiðlega framan af, en hinn 30. ágúst braut elding helming 
ofan af báðum möstrum, s% r o það tók langan tíma að gjöra 
við þau og koma reiðanum í lag, það tókst þó á endanum 
af því logn var til allrar hamingju þá daga og kyrr sjór. 
Hinn 5. september sáu þeir Langanes og hinn 7. s. m. komust 
þeir á Siglufjörð, því þangað var ferðinni heitið. Frá Siglu- 
firði fóru þeir Thienemann til Akureyrar og dvöldu þar fram 
eptir vetri, en hinn 6. febrúar brutust þeir í snjó og ófærð 
upp í Fnjóskadal og til Húsavíkur, þar dvöldu þeir til hins 
25. april og fóru svo aptur til Eyjafjarðar. Frá Húsavík fóru 
þeir félagar ýmsar smáferðir til náttúruskoðana og veiða, þeir 
lærðu á skíðum og gátu því víða farið, þó ófærð væri, enda 
töldu þeir hvorki eptir sér erfiði né áreynslu. Vetrartimann 
notuðu þeir vel, athuguðu fugla og spendýr, einkum seli, 
teiknuðu þá og tróðu út hami og söfnuðu allmiklum fróðleik 
um likamsbyggingu þessara dýra og lifnaðarháttu; Thienemann 
var læknir góður og streymdu til hans sjúklingar úr öllum 
áttum, hafði hann þvi nóg að starfa og læknaði marga, einkum 
þá sem augnveikir voru. Um veturinn lærðu þeir félagar 
dönsku og nokkuð i íslenzku og var það þeim til tnikils 
stuðnings á ferðunum ásamt lækningunum, þvi menn að- 
stoðuðu þá á margan hátt og útveguðu þeim náttúrugripi; 
sjálfir urðu þeir og betur færir um að skilja islenzka siði og 
háttu manna og er lýsing þeirra í þvi efni bæði rétt og skil- 
merkileg og skarar ferðabók þeirra mjög fram úr mörgum, er 
síðar voru ritaöar. 

Hinn 17. maí fóru þeir Thienemann út i Grimsey og 
dvöldu þar til hins 9. júní; höfðu þeir aðsetur sitt í kirkjunni 

hefir auk ferðabókarinnar ritað tvö stór rit um egg og hreiður fugla og 
er þar einnig sagt nokkuð frá íslenzkum fuglum (Systematische Dar- 
stellung der Fortpflanzungsgeschichte der Vögel Europa's. Leipzig 1825 
— 1838, 6 hepti, og Fortpflanzungsgeschichte der gesamten Vögel. 
Leipzig 1845 — 1866, 10 hefti með 100 litmyndaspjöldum). 

15 

og var þó vistarveran þar æði léleg, því húsið var mjög forn- 
fálegt og snjóaði víða inn um rifur; þó undu þeir vel hag 
sínum og bera Grímseyingum vel söguna. Vorið var þá hart 
og lagðist hafis að eynni, en á honum komu selir margir og 
var það góður fengur fyrir eyjarskeggja, þvi þeir náðu eitt 
sinn 360 selum, í annað sinn 60, og opt nokkrum i senn. í 
Grímsey klifu þeir Thienemann björg og kletta, höfðu 
mikinn feng af fugli og eggjum og urðu margs áskynja um 
lifnaðarhætti fuglanna; voru þeir nú sem jafnan mjög starf- 
samir og töldu ekkert ómak eptir sér, ef þeir áttu von á að 
geta aukið þekkinguna. Þegar is rak aptur frá Grímsey, not- 
uðu þeir félagar tækifærið og sneru aptur til Eyjafjarðar og 
voru mjög vel ánægðir með árangur ferðarinnar. Lýsing 
Thienemann's á Grímsey og fuglalífinu þar er mjög fróðleg. 
Hinn 23. júní héldu þeir Thienemann austur að Mývatni og 
athuguðu þar fugla og jurtagróður kringum vatnið og á evj- 
unum, síðan fóru þeir aptur út á Húsavík og svo austur á 
land, fóru fyrst um Axarfjörð og svo frá Skinnastöðum upp 
að Grímsstöðum, þá Dimmafjallgnrð í Vopnafjörð og þaðan 
um Smjörvatnsheiði og Hérað suður á Eskifjörð og svo um 
Breiðdal á Berufjörð. Á Djúpavogi dvöldu þeir félagar um 
tíma 1 og fóru svo sunnanlands um Skaptafellssýslur til Reykja- 
víkur; lýsa þeir ferðinni stuttlega en greinilega. Á leiðinni 
komu þeir við í Vík hjá Sveini Pálssyni, gengu upp á Heklu 
29. ágúst og skoðuðu Geysi og Strokk ; til Reykjavíkur komu 
þeir hinn 5. september og dvöldu þar til þess 21. s. m., þá 
sigldu þeir með skipi úr Hafnarfirði. I Reykjavík hittu þeir 
félagar Fr. Faber fuglafræóing, sem ferðaðist um ísland í 
sömu erindagjörðum. í*ó ferðalög um ísland væri harðsótt 
i þá daga, ekki sízt um þau héruð, er þeir félagar fóru yfir, 
og þó þeir opt hefóu vosbúð og illt viðurværi, þá segist 
Thienemann þó telja ár það, er hann dvaldi á íslandi, !úö 
skemmtilegasta á æfi sinni. 


’) Verzlunarstjórinn, sem þá var á Djúpavogi hét Jonathan, hann 
var >mestize«, kynblendingur af Indíána og Európumanni, var 
giptur íslenzkri konu og áttu þau saman alhvít börn (bls. 296 — 96). 

Aö öllu samtöldu er ferðabók Thienemann’s ein af hinum 
beztu, sem rituð hefir verið um Island á þýzku, frá öllu er 
þar sagt glöggt og greindarlega og mjög fáar villur eru í bók- 
inni; að því er snertir lýsingu á þjóðhögum íslendinga er 
bókin nú náttúrlega úrelt. Thienemann segir meðal annars 
um íslendinga, að þeir séu jafnan alvörugefnir og rólegir og 
betur menntaðir en bændur almennt gerast í útlöndum, hann 
þykist og hafa orðið var við, að íslendingar urðu því kátari 
og fjörugri þvi verra sem veðrið var, jafnt á sjó sem landi! 
Yfirleitt ber Thienemann íslendingum vel söguna og hrósar 
þeim sérstaklega fyrir gestrisni og hjálpsemi; í dómum sínum 
um það sem fyrir augun ber, er hann jafnan sanngjarn og nær- 
gætinn. Fyrir dýrafræöi íslands hafði ferð þessi allmikla þýð- 
ingu, einkum að þvi er snerti spendýr og fugla, einkum Iýsir 
Thienemann selategundum ítarlega og gaf út sérstakt rit um 
spendýrin íslenzku með mörgum myndum 1 ; þar lýsir hann 
meðal annars íslenzkri músategund (mus islandicus), sem 
hann hyggur nýja og sérstaka tegund, en aðrir ætla hana af- 
brigði ein. Um fugla er mjög mikið i ferðabókinni, einkum 
um lifnaðarhætti þeirra; þar eru og allmargar jurtir taldar, 
sem þeir félagar fundu hér og hvar um landið og sumstaðar 
er getið um vaxtarstaði sjaldgæfra grasa*. í jaröfræði og 
landfræði er mjög litið að græða á bókinni: höf. hefir auð- 
sjáanlega ekki verið neinn jarðfræðingur og eru hugmyndir 
haus i þvi efni stundum nokkuð barnalegar: hann heldur að 
jarðhitinn auki jökla og ímvndar sér að hverir standi í sam- 
bandi við vatnsæðar, sem gangi út frá eldfjöllunum. Aðalefni 

') F. A. L. Thienemann: Naturhistorische Bemerkungen gesammelt 
auf einer Reise in Norden Europa’s vorzuglich in Island in den Jahren 
1820 bis 1821. 1. Abtheilung Sáugethiere mit 22 illuminirten und 

schwarzen Kupfertafeln. Leipzig 1824. Rilið átti að verða stærra, en 
áfrainhaldið tiefir mér vitanlega ekki komið út. 

’) Thienemann fann Saxifraga aizoidet fyrir austan Dimmafjallgarð 
og getur þess að sú jurt sé einkennileg fyrir Austurland. hann lann 
Saxifraga Cotyledon á nesinu milli Breiðdals og Berufjarðar, Senecio 
v ulgaria hjá Höfðabrekku og Bo»a pimpinellœfoha hinn 27. ágúst hjá 
Seljalandi eptir lilvísun Sveins Pálssonar og var hún þá með ávöxtum, 
Linum calharticum hjá Skógum o. s. frv. 

15 * 

bókarinnar, athuganirnar um fuglana hafa enn allmikla þýðingu 
og munu ekki úreldast. í öðrum ritum (sem vér fyrr höfum getið 
neðanmáls) minnist Thienemann nokkuð á íslenzka fugla, eink- 
um egg þeirra og hreiður. 

Á þessu tímabili komu einnig tveir þýzkir jarðfræðingar 
til Islands og voru það hinir fyrstu vísindamenn, sem fóru 
til Islands eingöngu í þeim tilgangi að rannsaka jarðfræði 
landsins; báðir fóru allviða um byggðir og skoðuðu margt, en 
rannsóknir þeirra hafa nú aðeins sögulegt gildi, því jarðfræðin 
var enn á þeim timum mjög grautarleg, ýmsar hugmyndir 
voru að berjast og menn voru mjög ódeigir á að skapa heil 
ný fræðikerfi, sem voru að eins skáldskapur og draumórar, 
er ekki höfðu við neitt að styðjast og þess vegna hröpuðu 
i grunn þegar menn tóku betur að athuga hið einstaka. Hér 
munum vér aðeins stuttlega geta um ferðir þessara manna, 
en síðar munum vér ítarlegar segja frá jarðfræðisrannsóknum 
þeirra i kaflanum um framfarir i jarðfræði íslands. Johannes 
Mmge frá Hanau 1 för frá Kaupmannahöfn 19. maí 1819 og kom 

') Johannes Menge var fæddur 25. jan. 1787 i þorpinu Steinau í 
héraðinu Hanau (nærri Main i Hessen-Nassau), hann var sonur fátæks 
bónda. er átti 6 syni, og var J. M. næst-yngstur, hann var mjög bráð- 
þroska og náinfús og fór að fást við kennslu á 18. ári á vetrum en 
vann bændavinnu á sumrum; 17 ára varð Menge hlaupadrengur hjá 
Leonard, nafnfrægum steinafræðingi. er þá bjóí bænumHanau, hann fylgdi 
húsbónda sínum á ferðum og fékk þá mjög mikla iöngun til að nema 
steinafræði, færði sér tilsögn Leonard’s vel í nyt. stundaði efnafræði og 
önnur vísindi í tómstundum sinum og lærði einnig ýms úttend mál. því 
hann var bæði iðinn og næmur; ritaði hann þá þegar ýmislegt um 
steinafræði. er vakti athygli lærðra manna. fegar Leonard 1816 flutti 
til Miinchen, keypti Menge sleinasafn hans og gerðist steinakaupmaður. 
1819 flutti hann sig til Lubeck og ferðaðist sama ár til íslands. Menge 
var einnig mjög hneigður fyrir guðfræði og ritaði ýmislegt í þeirri grein. 
sem þótti ágætt. Arið 1825 ferðaðist Menge um Hússland allt austur i 
Ural og safnaði þar mörgum sjaldgæfum steinum, á þeirri ferð tók hann 
að leggja stund á Austurlandamál og útbýtti biblíum fyrir hið enska 
biblíufélag. Árið 1827 dvaldi Menge í Paris til að fullkomnast í kín- 
versku, persisku og arabisku og gaf út kínverska orðabók. 1880 missti 
Menge konu sína. hætti þá steinaverzlun og tvistraði steinasafni sinu, 
en flutti sig með 3 sonum sinum til London, þar fékkst hann við 
kennslu i Austurlandamálum og sneri ýmsu á þau mál fyrir bibliufélagið 

til Vestmanneyja 9. júní, þaðan fór hann upp undir Eyjafjöll, 
Rangárvelli og svo beina leið til Reykjavíkur. Frá Reykjavík 
fór Menge norður Kjalveg til Skagafjarðar, gekk upp á Tinda- 
stól og hélt þaðan til Skagastrandar, svo upp í Víðidal og 
þvinæst sem leið liggur austur sveitir að Mývatni; þaðan hélt 
hann austur fjöll til Vopnafjarðar, um Smjörvatnsheiði suður 
á Reyðarfjörð, svo til Berufjarðar og komst til Hamarsfjarðar, 
þar sneri hann viö og fór utan frá Eskifirði 4. október. Á 
leiðinni athugaði Menge alstaðar jarðmyndun og safnaði stein- 
um. Um ferð þessa er aðeins til stutt ritgjörð í skozku tírna- 
riti. hún var frumsamin á þýzku, en prófessor R. Jameson í 
Edinburgh sneri henni á ensku. 1 Aðalályktanir Menge’s um 
jarðmyndun Islands eru: 1° að »trap* (blágrýti) myndað af 
vatni(!) sé aðalefni landsins og skiptir hann þvr i 12 undir- 
deildir, 2° álítur hann sumt gosgrjót (hraun, basalt, túff) bein- 
línis myndað af hverum og kallar það »vulkansk-neptunskar« 
bergtegundir. Þetta er þó alveg rangt byggt á skakkri eptir- 
tekt og hugsunarvillum. Menge sá hraun kringum brenni- 
steinshveri á Reykjanesi og niðri í hinni heitu hveraleðju fann 
hann harða kekki, sem voru leir að utan, en hraun að innan; 
af þessu dregur hann þá ályktun að hverirnir myndi hraun 
og er það afleit vitleysa; brennisteinshverir þessir koma upp 
um gamalt hraun og molarnir hafa verið hraunsteinar hálf 


enska. Arið 1836 var Menge sendur til Australíu til þess að rannsaka 
kolanámur og tókst sú sendiferð vel. en eigi sneri Menge aptur til 
Európu, hann tók nu með miklu kappi að rannsaka steinafræði og jarð- 
fræði Suður-Australíu og dvaldi þar það sem eftir var æfinnar. í 16 ár, 
fór hann langar ferðir um örsefi og óbyggðir og optast fótgangandi og 
fann margt merkilegt. Menge var hinn fyrsti. er benti á hin miklu 
málmauðæfi í Suður-Australíu. en menn trúðu honum eigi; sjálfur fékkst 
hann þar nokkuð við koparnámur; nú eru þessi héruð eitt hið mesta 
námnland. í’ó Menge væri hniginn á efri aldur (66 ára) var hann alltaf 
á ferðalagi um óbyggðir til náttúruskoðana og i miðjum október 1862 
fannst hann örendur í tjaldi sinu. 

') John Mengr ofHanau: Notice of a mineralogical journey through 
South, North and East-lceland. In a letter adressed to Professor Jame- 
son (The Edinburgh philosophical journal for January lo April 1820. 
Vol II. Edinburgh I820-8vo bls. 156-167). 

sunduretnir af gufunum; hverirnir ummynda og breyta gömlum 
hraunum, en mynda þau ekki. 3° þvers yfir landið frá SV. 
til NA. segir höf., eins og rétt er, að gangi belti af gosgrjóti, 
en stefna »trappsins« segir hann sé frá SA. til NV., sem ekki 
er rétt. 4° nefnir hann nýrri vatnsmvndanir. Hverir segir 
Menge að séu ekki bundnir við neina sérstaka jarðmyndun, 
en berg-mvndun þeirra. sem áður var getið, áiítur hann 
nokkurskonar millilið milli »plutonskra« og »neptunskra« berg- 
tegunda. Hljómsteins-dilagrjót (clinkstone-porphvre) álitur 
Menge neðstu jarðmyndun íslands, er allar aðrar hvíli á. 
í*að er auðséð á sambandinu og iýsingum ritgjorðarinnar að 
höf. kallar þá bergtegund hljómstein, er vér nú köllum líparít. 
Um ýmsar einstakar athuganir Menge’s munum vér siðar geta. 1 

Hinn annar þýzki jarðfræðingur kom til íslands 14 árum 
seinna; hann hét 0. Krug von Nidda\ er ritgjörð hans um jarð- 
fræði Islands* rniklu lengri en ritgjörð Menge’s og hún hefir 
iíka verið miklu betur kunn seinni tima jarðfræðingum; þó 
ber rit þetta svipaðan blæ, nema hvað getgáturnar og stað- 
hæfingarnar eru enn þá geigvænlegri. Krug von Nidda kom 
til Islands sumarið 1833: frá ferð sinni segir hann lítið, hann 
hefir liklega komið á land á Vopnafirði, ferðast um Smjör- 
vatnsheiði suður á Hérað, svo um Austfirði og sunnanlands 
yfir Skaptafellssýslur allt til Reykjavíkur og þaðan brá hann 
sér vestur á Snæfellsnes; hann fór þannig yfir ýmsa hluta af 
strandlengjunni, sem Menge ekki skoðaði. Hinn 3. ágúst 1833 
gekk Krug von Nidda upp á Heklu og hinn 7. s. m. kom hann 
að Geysi. Það er einkennilegt að sjá, að Krug von Nidda 
auösjáanlega hefir verið búinn að fullgjöra »theoriu« sína um 

') í Klausturpósti III. 1820 bls. 84, er getið um Joh. Menge, þar 
er sagt að hann hafi dáið veturinn 1820(!) og að hann hafi íondið 
ópala á íslandi, þess er ennfremur getið að hann hafi selt íslenzkt 
steinasafn í Skotlandi fyrir 1000 specíur. en þó hafi mikið af steina- 
safni hans tynst með skipi frá Skagaströnd. Sbr. Nyeste Skilderie af 
Kjöbenhavn 1820 hls. 364. nr. 23. 

’) O. Krug von Nidda: Geognostische Darstellung der Insel Island 
(Archiv fiir Mineralogie. Geognosie, Kergbau und Huttenkunde. Her- 
ausgegeben von C. I. B. Karsten. VII. Bd. Berlin 1834 bls. 421—626). 
Sbr. Neues Jahrbuch fur Mineralogie 1836 bls. 391—400. 

rnyndun íslands annaðhvort áður en hann kom til landsins 
eða i bvrjun ferðarinnar, tekur hann þvi litið tillit til þess 
sem hann sér, nema ef hann heldur að það standi heima við 
þær hugmyndir, sem hann hefir skapað sér, hinu skiptir hann 
sér ekki af eða sér það ekki. Aðalálvktanir Krug von Nidda 
um myndun landsins eru hégómi og hugarburður, en ritgjörð 
hans inniheldur þó margar athuganir sem höfðu þýðingu á 
þeim tima og munum vér geta þeirra seinna. Lýsing hans á 
basaltfjöllum, göngum og geislasteinsmyndun í blágrýtisholum 
er t. d. góð og nákvæm. Höf. segir að jarðmyndun íslands 
sé mjög einföld og óbrotin, hann segir að »trapp« sé aðalefni 
íslands að austan og vestan, en yfir landið þvert gangi belti 
af »trakyti«(!) og undir trakytmyndanir telur hann alt mó- 
bergið(!). Myndun landsins hefir eptir kenningu K. von Nidda 
orðið á þann hátt, að »trapp«lögin er lágu í botni Atlants- 
hafsins sprungu í sundur og upp um hina geigvænlegu gjá vall 
brennandi trakytleðja, er hóf trapplögin svo að ísland reis úr sæ; 
höf. kom eigi til Vestfjarða, en hann þykist sannfærður um, 
að þar muni vera kjarni af trakyti, sem hafi lypt þeim skaga 
upp frá mararbotni. í þá daga höfðu jarðfræðingar í útlönd- 
um þá hugmvnd að fjöll, fjallgarðar og heil lönd hefðu hafist 
af þrýsting gosgrjóts að neðan; þessa hugmynd heimfærir 
K. von Nidda strax upp á ísland áður en hann hafði skoðað 
nokkuð, sér trakyt* á fáeinum stöðum og ætlar að sú berg- 
tegund hafi verið hinn hreifandi kraptur og til frekari fullvissu 
skapar hann sér trakytbelti yfir þvert landið, þó það hafi aldrei 
verið til. Blágrýtið hefir að ætlun höf. myndast við gos á 
mararbotni og höfðu jarðfræðingar þá skoðun lengi fram eptir 
öldinni. Krug von Nidda skrifaði líka ritgjörð um heitar upp- 
sprettur á íslandi* og lýsir þar Geysi, Strokk og hverunum í 


') í þá daga og lengi fram eptir kölluðu menn »líparit«ið »trakyt«, 
en sjónauka-rannsóknir hafa sj'nt. að þetta eru tvær bergtegundir; það 
grjót, sem nú er kallað »trakyt«. hefir ekki enn fundist á íslandi með 
vissu. 

*) O. Krug von Nidda: Ueber die Mineralquellen auf Island (C. I. B. 
Karsten’s Archiv fur Mineralogie, Geognosie o. s. frv. IX. Berlin 1886 
bls. 247—284). 

kriiig allnákvæmlega, hann ætlar aö gosin komi af vatnsguf- 
um, er safnast í þröngum göngum og holum, en þær haldast 
niðri af þunga vatnsins ofan á uns spenniafl gufunnar er orðið 
svo mikið aö vatnsþunginn yfirvinnst og hverinn gys. K. von 
Nidda ætlar að hverir og laugar séu nátengdar »trakytc- 
beltinu og heldur að stór þverdalur gangi yfir ísland frá SV. 
til NA., og að í honum séu hverirnir flestir og eldfjöllin. f*að 
er ennfremur ætlun hans að Borgarfjarðar-dalir séu sprungur, 
er myndast hafi þegar trakytfjöll á Snæfellsnesi risu, en upp 
um rifurnar kom heitt vatn, og því er þar fjöldi hvera. 1 

A fyrsta fjórðung 19. aldar komu allmargir danskir ferða- 
menn til íslands i ýmsum erindagjörðum. A árunum 1813 — 1815 
ferðaðist Basmus Iiask á íslandi, og voru ferðir hans mjög 
þýðingarmiklar, þó ekki komi þær við efni þessarar bókar, 
um þær hefir og verið allítarlega ritað á islenzku. 4 1816 var 
Hans Schack Knuth greifi sendur til íslands til þess að kynna sér 
landshætti, svo hann siðar gæti tekið að sér íslenzk mál í rentu- 
kammerinu. 3 Arið 1817 er mælt að »major« Petersen nokkur 
hafi komið til Islands til þess að safna steinum, hann var í 
þjónustu furstans af Turn og Taxis. 4 Þá ferðaðist Fr. Faber 
á íslandi 1819 — 1821 og gjörði hann merkar athuganir i dýra- 
fræði íslands, er vér brátt munum geta. 1820 ferðaðist 
Charles Tcilmann »kammerjúnker« á íslandi til þess að athuga 
fugla; hann hefir ritað bók um fugla í danska ríkinu og getur 


') Otto Ludioig Krug von Nidda var fæddur 16. des. 1810 í Sanger- 
hausen i Sachsen, stundaði steina- og námufræði við ýmsa skóla og 
lauk námi við háskólann í Berlin 1831 — 32. Sumarið 1833 ferðaðist 
hann til íslands og varð síðan embættismaður við ýmsar námur á 
þýzkalandi, árið 1864 varð hann meðlimur námustjórnar í Berlin og sté 
í embættum uns hann varð forseti námudeildarinnar 1860 og »virkitegt 
leyndarráð«. Krug von Nidda sagði af sér 1878 og dó í Berlin 8. 
febrúar 1886. 

’) Björn M. Ólsen: Rasmus Kristján Rask (Tímarit Bókmf. IX. 
1888, bls. 1 — 126). Lovsamling for Island VII. hls. 462 — 463. 

*) Lovsamling for Island VII. bls. 677, 698—600. 

‘) Petersen þessi var fæddur í Husum i Slésvík; hann heimsókti 
Mackenzie á leiðinni til Istands (J. Collin: For Historie og Statistik 
især Fædrelandets. Khavn 1822 I. bls. 119), 

þar einnig um nokkra islenzka fugla og lifnaðarhátt þeirra, 
en bókin hefir litla vísindalega þyðingu, 1 Sumarið 1821 komu 
þeir til íslands F. C. Rabcn lénsgreifi og Mörk cand. jur. 2 
Mörk safnaði plöntum á Suöurlandi og fann ýmsar sjaldgæfar 
jurtir, 8 en Raben fór viða um Suður- og Vesturland og hefir 
ritað ferðabók, sem enn er óprentuð. 4 í*eir Raben og Mörk 
fóru frá Höfn hinn 4. maí 1821 með briggskipinu Tingöre, er 
Sivertsen kaupmaður átti, og komu til Hafnarfjaröar hinn 1. 
júni. Þaðan fóru þeir til Revkjavíkur og svo ýmsar smáferðir 
þar i nágrenninu, svo til Geysis og þaðan niður í Ölfus og 
svo til Selvogs og Krisuvikur, svo út á Reykjanes og til Geir- 
fuglaskerja og um Keflavík til Revkjavíkur aptur. Aðra ferð 
fór Raben vestur á Snæfellsnes, og skoðaði Hitardal og Eld- 
borg á leiðinni, hann fór Löngufjörur að Staðarstað, svo að 
Búðum og Stapa og kringum Jökul að Ólafsvík, þaðan inn í 
Stykkishólm til Brokeyjar og annara Suðureyja og svo aptur 
til Ólafsvikur, þaðan fór hann ýmsar smáferðir og gekk 23. 
ágúst með Bonnesen sýslumanni upp á Snæfellsjökul, hann 
tók líka þátt i hákarlalegu frá Sandi og mun það einsdæmi um 
útlending og það lénsgreifa. Frá Ólafsvík sigldi Raben með 
Clausen og Bonnesen hinn 29. ágúst og komu þeir til Dan- 
merkur 28. sept. s. á. Ferðabók Rabens er vel skrifuð og í 
henni margt fróðlegt um Vesturland, um hákarla og selaveiði, 
um fugla og grös. Raben veitir mörgu eptirtekt og er skyn- 
samur maður og réttorður, og er bók hans vel þess verð, að 
hún hefði verið látin á prent út ganga. 

Thorkil Abraham Hqppe fór 1832 til Islands að undirlagi 
stjórnarinnar til þess að kynna sér landsháttu, og ferðaðist 
hann á árunum 1832 — 33 um flestar aðalbyggðir á Islandi og 


*) Ch. Teilmann: Forsög til en Beskrivelse af Danmarks og Is- 
lands Fngle eller Haandbog i det danske Veideværk. 1. Afdeling Ribe 
1823-8vo (X + 216 bls.). Sbr. Lovs. f. Isl. XII ; 265. 

’) Klausturpósturinn IV. bls. 99—100. 

3 ) Thienemann's Reise im Norden Europa’s bls. 381. 

4 ) Handritið tilheyrir »Grevskabet Christiansholm« og hefi eg haft 
það undir höndum til yfirlesturs, |>að er 220 bls. 4° og eru auk þess 
aptan við 4 blöð með veðurathugunum. 

meðai annars um Skaptafellssýslur. 1 Sama ár var cand. 
theol. Ludvig Chr. Mifller sendur út hingað til þess að full- 
komnast í íslenzku máli. 2 Þess má enn fremur geta sem 
kunnugt er að Friðrik krónprins (VII.) féll í ónáð og var 
sendur til Is.lands vorið 1834 á línuskipinu »Dronning Marie« : 
það var hið fyrsta linuskip, sem Danir höföu búið út eptir að 
þeir mistu flotann 1807. og var það eitt hið sta?rsta skip, sem 
komið hafði til íslands; á því var úrvalalið af sjóforingjum, 
625 hásetar og 84 fallbyssur. Friðrik prins feröaðist austur 
í Fljótshlið og svo norður um land allt að Mývatni, og var 
með honum auk annara C. Irminger. sem seinna varð admiráll, 
merkismaður og fræðimaður, er gjörði ágætar rannsóknir á 
straumum í íslandshöfum; ennfremur var Kloss málari i leið- 
angrinum, hann gjörði ýmsar myndir af Islandi og hafa 
sumar þeirra verið gefnar út. s 

Af ferðum Dana til íslands, sem vér þegar höfum getið, 
var ferð Friðriks Fabcrs* lang þýðingarmest fyrir náttúrufræði 
Islands; Fabersafnaði mörgum mikilsverðum upplýsingum um 
fugla á Islandi og lifnaðarhátt þeirra og ritaði um fiska i 
íslandshöfum. Faber hefir ritað feröabók, sem enn er óprent- 
uö, 5 og segir hann þar allitarlega frá rannsóknum sínum á 
íslandi. Teilmann kammerjunker, sem fyrr var nefndur, hafði 
boðið F. Faber að ferðast með sér til Islands, veran á íslandi 
átti ekkert aö kosta, en Faber átli sjálfur að borga ferðirnar 


Ny Félagsrit I. bls. 136. Ferftaskýrsla Hoppe’s er geymd i ríkis- 
skjalasafDÍnu. i henni er margt um atvinnuvegi á íslandi. 

Lovsamling for Island X. bls. 38 og 83. Mikill munur var þá 
gjörður á tignum mönnum og ótignum, Hoppe fékk 3000 rd. styrk og 
600 rd. til útgerðar. en Miitler aðeins 200 rd. 

*) Um ferð Friðriks VII: A. O. Drachmann: En gammel Skibs- 
læges Erindringer (Tilskueren 1888 bls. 446—482). John Barrow jun.: 
A visit to Iceland in 1834. London 1836 bls. 306 — 315. Sunnanpóstur 
I. 1835 bls. 9. 

*) Frederik Faber var fæddur 21. apríl 1796 i Odense og dó í 
Horsens 9. marz 1828; hann varð stúdent 1813, kandidat í lögum 1818 
og 1822 herdómari við riddaraliðið i Horsens. 

*) Frtderik Faber cand juris: Dagbog over min zoologiske Rejse 

i Island 1819 — 1820 — 1821. Ny kgl. Samling nr. 327 C 4° (618 bls. 4°). 

fram og aptur; i þessu skyni fékk Faber 100 speciu styrk hjá 
háskólanum og var hann þá nýbúinn að taka próf i lögum. 
Rétt áður en skipið átti að fara fékk Teilmann apturkipp og 
hætti við ferðina, en með því Faber var búinn að fá styrkinn 
þótti honum ekki sæma að setjast aptur og réði af i von um 
meiri styrk að leggja á stað í langferðina. 1 Hinn 18. maí 1819 
sigldi Faber frá Kaupmannahöfn og gekk á land í Húsavík 
4. júní s. á. Frá Húsavík fór Faber upp að Mývatni og dvaldi 
þar til hins 12. júli, en seinast i ágúst fór hann þangað aptur. 
Um sumarið dvaldi F'aber á Norðurlandi og eins næsta vetur 
og bjó þá á Akureyri. hann fór ýmsar smáferðir um Evja- 
fjarðar- og Þingeyjarsýslur og uppteiknaði allt, er hann sá, 
heyrði og rannsakaði viðvíkjandi fuglum og fiskum. Um vorið 
1820 fór Faber 24. maí áleiðis út í Grimsey að Höfða og 
svo þaðan hinn 27. s. m. til Grímseyjar, þar dvaldi hann til 
20. júní. Faber lýsir veru sinni í Grimsey allítarlega í sér- 
stökum kafla;* hann bjó þar optast i kirkjunni og hrósar 
eyjarskeggjum mjög, um þá segir hann meðal annars: »hinir 
hreinu siðir þeirra, nægjusemi og greiðvikni við aðkomumenn 
bera vott um þau sannindi, að til eru mannkostir, sem betur 
þrifast hjá afskekktum einstæðingum heldur en hjá þeim er 
jafnan bvltast í samblendni við margmenni*. Kindur voru 
þá mjög fáar i Grimsey en hundar margir, fiskiveiðar voru 
aðalatvinnan og þó gengu þær optast tregt. fiskur kom vana- 
lega seint til eyjarinnar og lítið var um hákarl; fuglaveiðin 
var náttúrlega önnur aðalatvinnugreinin. Atta bæir voru á 
eynni og átti hver þátt i bjargfestinni, sem samsett var af 8 
nautshúðum; sigamaður fékk tvo hluti, þeir er gættu festar 
hver einn og hver festarþáttur einn; veiðinni var skipt á 
bjargbrún að kvöldi. Arni Hallsson sigamaður var Faber 
mjög hjálplegur um margt. Faber er mjög hrifinn af fugla- 
lifinu í Grimseyjarbjörgum og lýsir þvi rækilega. Hinn 28. 
júní 1820 fór Faber alfarinn frá Akureyri suður til Reykjavikur. 

‘) Lovsamling for Island VIII. bls. 43, 106, 216. 

’) Kaflinn um Grímseyjarferðina hefir verið prentaður sérstaklega 
í R. Nyerup’s Magazin for Reiseiagttagelser III. 1823 bls. 312 — 320 
( F . Faber: Skildring af en Baadsejlads fra Island til Grimsö). 

ekki likaði horium þar að vera og þótti lifið fremur eintrján- 
ingslegt. Þar var þá kominn C. Teilmann vestan úr Ólafs- 
vik, hafði brugðið sér til íslands það sumar, en var nú þegar 
orðinn leiður og þreyttur á íslenzku ferðalagi og fór utan 29. 
júli með skipi til Hamborgar. Hinn sama dag fór Faber vestur 
á Snæfellsnes, þaðan i Stykkishólm, svo til Flateyjar og Her- 
gilseyjar, upp á Baröaströnd, síðan til Arnarfjarðar og allt 
vestur á ísafjörð, sneri svo við aptur, skoðaði Látrabjarg o. 
m. fl., hélt svo suður og kom 18. okt. til Reykjavikur. Þar 
bjó hann i tvo mánuði, en fór svo til Eyrarbakka og hafði 
þar vetrarsetu. í júnímánuði 1821 ferðaðist Faber nokkuð 
um Reykjanesskaga og fór 1. júli með Raben greifa út í 
Geirfuglasker. Það sumar fór Faber ýmsar smáferðir um 
Suðurland meðal annars út í Vestmanneyjar og til Geysis. 
Um haustið (25. sept.) 1821 fór hann utan frá Reykjavik al- 
farinn og kom til Hafnar 10. okt., hafði hann þá verið á ferð- 
um í 2 ár og 5 mánuói og hafði unnið dýrafræði íslands 
mikið gagn. Ferðabók Fabers er mjög fróðleg og full af alls- 
konar upplýsingum um dýralif íslands, Iang mest er þar þó 
um fuglana, lif þeirra og hætti, útbreiðslu þeirra o. fl. Faber 
hefir verið mikill dugnaðarmaður og haft mjög næma athug- 
unargreind. Það var mikill mannskaði aó hann dó kornungur 
(aðeins 33 ára). 

í*egar Faber kom heim, gaf hann út ágrip af fugiafræði 
íslands, 1 ágætl rit, og er það hin bezta bók um íslenzka fugla, 
sem enn hefir birzt, þó hún eðiilega ekki fylli kröfur nútim- 
ans, og mundi þurfa margar breytingar og viðauka ef hún 
væri gefin út á ný. í bók þessari telur höf. 86 íslenzkar 
fuglategundir, hann lýsir ekki fuglunum sjálfum, en segir 
margt fróðlegt um lifnaðarhætti þeirra. I annari bók »um líf 
norrænna fugla«* getur Faber einnig víða um íslenzka fugla og 

') Fr. Faber: Prodromus der islándischen Ornithologie oder Ge- 
schichte der Vögel Islands. Kopenhagen 1822-8vo (II -(-114 bls.). 
Viðauka ritaði Faber siðar: Nachtrag zum Prodromus der islánd. 

Ornithologie (Okens Isis 1824 bls. 792 — 796). 

’) Fr. Faber: Ueber das Leben der hochnordischen Vögel. Leipzig 
1826-8vo (XVI + 322 bls.). 

viðar í ritgjörðum sinum: i riti þessu er margskonar fróð- 
leikur fólginn og allir þeir, sem fást við fuglafræði, hafa gott 
af að kynna sér bók þessa. Faber ætlaði að semja stærri 
islenzka fuglafræði, en honum entist ekki aldur til þess. Þá 
ritaði Faber einnig stóra bók nm fiska á íslandi 1 og lysir 
þeim allítarlega. Þar er fyrst stuttur inngangur um fiskiveiðar 
á Islandi og dálítið um útbreiðslu fiska, því næst er öllum 
kynjum og tegundum islenzkra fiska, sem þá þekktust, ítarlega 
lýst og vísað til eldri bóka og nafna; höf. telur alls 49 fiska- 
tegundir. í*etta er hin eina handbók um islenzka fiska, sem 
enn er til, þó hún sé ekki eins góð eins og fuglabækur Fabers, 
og þó hún nú muni þurfa margar leiðréttingar, þá er hún að 
ýmsu fróðleg. Aptan við fiskafræðina telur Faber nokkur 
íslenzk sjódýr önnur, 15 tegundir af marglittum, 8 tegundir 
krossfiska. igulker eitt, 2 tegundir sæfifla (actiniur) og 3 teg- 
undir brimbúta (holoturiur). 

I þessum kafla verðum vér að geta bókar einnar um 
ísland, sem kom út löngu seinna (1845), en efni hennar 
gjörist á íslandi snemma á öldinni á árunum 1801 — 1815. 
Bók þessa* hefir kona ritað, Gytha Thorlacius , sem var gipt 
í'órði Skúlasyni Thorlacius, sem fyrst var sýslumaður í Suður- 
múlasýslu (1801 — 1814) og svo í Árnessýslu (1814 — 1815). 
Á riti þessu er litið að græða í landafræði og náttúrufræði 
Islands, en þar er margur fróðleikur um ástand og lifnaðar- 
hætti framan af öldinni, um bændalif og bæi, um brúðkaups- 
siði, garðrækt o. m. fl. f*ar má fá góða hugmynd um bág- 
indin á ófriðarárunum, þegar þvi nær engin sigling kom og 
allar útlendar nauðsynjavörur vantaði, en bankaseðlar, sem 


‘) Fr. Fahtr: Natorgeschichte der Fische Islands. Mit einem 

Anhange von den islándischen Medusen und Strahlthieren. Frankfurt 
am Main 1829-4° (206 hls.). 

’) Fru Th’s Erindringer fra Iisland. Ved I. Victor Bloch. Lic. theol. 
og Sognepræst for Lönhorg og Egvad. Ringkjöbing 1846-8vo (VI -f- 
136 bls.). Otgefandinn var giptur Agathe Thorlacius, dóttur pórðar 
sýslumanns. I bók þessari er meðal annars ýmislegt um Jörgensens- 
uppþotið (bls. 61 — 70) og er þess ekki getið i sögu Jörundar Hundadaga- 
konungs eptir Jón í’orkelsson. 


Dígitized by Google 



238 


voru aðal-gjaldmiðill manna, féllu svo í verði, að tæplega 
fékkst einn skildingur fyrir hvern ríkisdal og allt eptir þessu, 
þá lærðu menn að nota sem bezt islenzkar afurðir sér til 
bjargar, fjallagrös, hvannarætur, söl og annaö til manneldis, 
en mosa, jafna og aðrar jurtir til litunar; járn var þá óvíða 
til, svo menn urðu að smíða hornskeifur á hesta sína, færi 
voru spunnin úr togi og bátar bikaðir með lýsi. Samgöngur 
milli landsfjórðunga voru þá svo, að beinasta og styzta leiðin 
fyrir þungavöru og annað lá yfir Kaupmannahöfn. Hver sem 
les þessa bók mun fljótlega sjá framfarir íslands á 19. öld, 
þó hann hafi ekki orðið þeirra var áður. Þau Thorlacius- 
hjón fóru tvisvar á þessum árum frá Austurlandi til Kaup- 
mannahafnar með börn sín, urðu fyrir ýmsum hrakningum, 
lentu í höndum víkinga o. s. frv. Þau fluttust norðanlands 
til Árnessýslu og fóru Kjalveg suður og áttu sem eðlilegt var 
við mikla örðugleika að striða, er þau þurftu að flytja ungbörn 
svo langa leið. í bókinni er lika sagt dálítið frá draumum, 
aðsóknum og fyrirburðum, sem margir trúðu í þá daga. 

Frá árinu 1820 er til stutt ferðasaga nafnlaus, 1 líklega 
eptir einhvern danskan mann; þó hún sé ekki merkileg mun- 
um vér geta efnisins af þvi svo fáar danskar ferðasögur eru 
til frá þeim tima. Höf. kom á land í Siglufirði í september- 
mánuði og ferðaðist þaðan til Eyjafjarðar og Húsavikur og 
talar um ýmislegt, er fyrir augun bar á leiðinni. Á Siglufirði 
komu þeir félagar meðal annars á prestssetrið og lýsa prest- 
inum svo, að hann hafi verið svartklæddur maður og stór- 
skorinn með ógurlega stórt andlit og ennþá stærra parruk. 
Bæirnir islenzku þykir höf. mjög óþrifalegir og segir að þeir 
að ytra útliti likist fremur holum en mannabústöðum; hann 
segir að kvennfólkið á Siglufirði hafi haft bláar húfur með 
grænum silkiskúf, en karlmenn hafi verið klæddir eins og há- 
setar, nema hvað þeir höfðu skó úr selskinni og hákarlsskráp, 
á sparifötum þeirra eru treyjurnar bryddar með rauðum 


*) Brudstykker af en Dagbog holden paa en Reise til Islands Nord- 
kyst (September 1820). (R. Nyernps Magazin for Reiseiagttagelser III. 

1823 bls. 99—112, 208—218). 

borðum og þegar rignir klæðast þeir sauðskinnsstökkum og 
brókum. Frá Siglufirði fór höf. út að Siglunesi, þar lágu 
fiskkasir í fjörunni, en ekki mátti slægja fiskinn því þá var 
sunnudagur. Á Siglunesi voru þeir nætursakir og tala þeir 
mikið um bóndadóttur hve hún hafi verið lagleg og um Ijóta 
kerlingu á bænum, að þvi er kom til laglegu stúlkunnar þótti 
þeim góður hinn íslenzki siður að kveðjast með kossi, en 
þótti lakara að þurfa að fá koss kerlingar i ofanálag. Frá 
Siglunesi fór höf. sjóveg til Eyjafjarðar og svo norður að 
Uxahver og lýsir honum ; á Akureyri fengu þeir sér hesta og 
fylgdarmann, borguðu fylgdarmanni 1 rd. um daginn og 2 
mörk fyrir hvern hest; höf. hrósar mjög hinum íslenzku 
hestum, en segir að íslendingar fari illa með þá. Frá Uxa- 
hver fór höf. út á Húsavík, þar var þá sláturstíð og mörg 
tjöld aðkomumanna, en af því rigningar gengu þá daga, þá 
lánaði verzlunarstjóri bændum pakkhús til íbúðar og var þar 
glatt á hjalla og sungið alla nóttina. Á Húsavík skoðaði höf. 
brennisteinsverkið; brennisteinninn var þveginn, siðan bræddur 
og svo steyptar úr honum stangir. Frá Húsavík fór höf. aptur 
til Akureyrar og þaðan næsta dag áleiðis til Danmerkur á 
kaupfari, sem lá þar seglbúið. 

Á því tímabili, er hér ræðir um, komu út fáeinar sér- 
stakar bækur um ísland eptir menn. er ekki höfðu ferðast út 
hingað og skal hinna helztu getið. Friedrich Ekkard (1744 — 
1819) reit Tslandslýsingu dálitla 1 á árunum 1813 — 1815 og er 
hún fremur liðlega samin og er efnið allt tekið úr ferðabókum 
Eggerts Ólafssonar, Hooker’s, Mackenzie’s og Henderson’s, en 
engu nýju bælt við. Þá reit Vargas Bedemar greifi (177U — 
1847) árið 1817 lýsingar á eldfjallagrjóti islenzku* og bætti 
þar við nokkrum jarðfræðishugleiðingum. Bedemar fékk i 

') Dr. Friedrich Ekkard: Islands Natur und Volkskunde nebst der 
wesentlichsten Oerterkunde aus neuern Beobachtungen geschöpft be- 
sonders aus denen drei gelehrter Bkoten. 1. — 2. Háft. KopenhaventU 
1813— l816-12mo (136 + 66 bls.). 

’) Vargas Bedemar: Om vulcaniske Producter fra Island. Kjöben- 
havn 1817-8vo (IV + 67 bls.). Smbr. Litteraturtidende for 1819 bls. 
146-163. 171—176. 

hendur steinasafn, er Castenschiold stiptamtniaöur hafði flutt 
frá íslandi, voru i því mörg sj f nishorn bergtegunda, en þess 
var ekki getið hvaðan steinarnir voru teknir. Lýsing 
bergtegundanna er allvel samin eptir þekkingu þeirra tíma, 
en er nú eðlilega alveg þýðingarlaus. Hinar jarðfræðislegu 
hugleiðingar eru nokkuð ruglingslegar eins og eðlilegt var á 
þeim tfmuin, en það er þó auðséð aö höf. hefir verið víðles- 
inn og allvel að sér i steinafræði og jarðfra'ði. Um það leyti 
stóðu deilurnar milli »neptunista« og »plutonista« um mynd- 
un blágrýtis sem hæzt, og ber þetta rit glöggar menjar þeirrar 
deilu: höf. hallast heldur að »plutonistum« að minnsta kosti 
að þvi er ísland snertir, sem hann heldur að mest sé myndað 
af eldi og færir ýms rök fyrir þvi; hann reynir að fara milli- 
veg og játar að sumt blágrýti muni hafa myndast af vatni, en 
flest þó af eldgosum, sem hann hyggur muni stafa af efnabreyt- 
ingum innan i jörðinni; afleiðingin af þessu er þó eðlilega 
sú, að höf. sumstaóar kemst í hálfgerðar ógöngur. G. Garlieb 
(1787 — 1870) forstöðumaður postulínsverksmiðjunnar í Kaup- 
mannahöfn gaf 1819 út bók um eldfjöll á íslandi, hveri, öl- 
keldur, brennisteinsnámur og surtarbrand. 1 Rit þetta er all- 
gott yfirlit yfir þekkinguna i þeim greinum, efninu er safnað 
saman úr ferðabókum og öðrum ritum og ber bókin kosti 
og bresti frumritanna, þvi ekki gat höf. af eigin rammleik 
leiðrétt það sem ranghermt var. I inngangi er yfirlit yfir 
skiptingu landsins og svo kemur aðalkaflinn um eldfjallasögu 
og er þar að mestu farið eptir riti Halldórs Jakobssonar, en 
þó höfð hliðsjón af öðrum bókum, þá eru hverir og ölkeldur 
taldar eptir sýslum og þvi næst surtarbrands getið á sama 
hátt, en aptan vió er yfirlit yfir hin helztu rit um ísland- 
Bók Garlieb’s hefir i þá daga verið allgóð og hentug hand- 
bók fyrir þá er vildu kynna sér hið helzta, er menn vissu, 
um þessar greinir af náttúru íslands. Árið 1824 kom ut 


‘) G. Garlieb: Island rucksichtlich seiner Vulkane, heissen Quellen. 
Gesundbrunnen, Schwefelminen und Braunkohlen. Freyberg 1819-8vo 
( VI -|- 140 bls.). 

önnur yfirgripsmeiri bók eptir Dr. Theodor Gliemann (1793 — 
1828),* það er stutt landlýsing samin upp úr hinum eldri rit- 
um. Vér þurfum ekki að nefna hina einstöku kafla bókar- 
innar, þeim er raðað eptir efni líkt og í öðrum landfræðis- 
bókum, fyrst er það sem snerlir almenna landlýsingu, jarð- 
íræði, eldfjöll o. fl., þá er talað um þjóðina, steina, dýr og 
jurtir og seinast er stutt staðalýsing. Bókin er allefnisrik. en 
fremur ókrítisk, sérstaklega verður að geta þess. að eigi er 
hægt að nota registur dýra og jurta, sem þar er, nema með 
mikilli varúð. Landsuppdráttur fylgir bókinni og mun um- 
gjörö landsins vera tekin eptir strandmælingunum seinni. 

Frakkar höföu þegar snemma á öldinni allmikinn skipa- 
stól í íslandshöfum, bæði til þorskveiða og hvalaveiða, og 
sendi franska stjórnin viö og við herskip til þess að lita eptir 
fiskimönnum og aðstoða þá: stundum áttu skip þessi jafn- 
framt að gjöra ýmsar athuganir og mælingar. Þess er þannig 
getið, að Frakkar sumarið 1820 sendu Noel de la Mariniére 
til íslands til þess að rannsaka fiskipláss í Norðurhöfum, og 
biður danska stjórnin yfirvöld á íslandi að veita honum lið- 
sinni. 2 Arið 1833 var franskur foringi Jules de Blosseville 
sendur til Islands á herskipinu »La Lilloise«, átti hann að 
lita eptir fiskiskipum og um leið gjöra ýmsar athuganir, er 
snertu segulmagn jarðar. Blosseville hafði farið viða um 
hnöttinn og fengið orð á sig fyrir vísindalegan dugnað og 
þekkingu. Hinn 7. júli 1833 kom Blosseville á Norðfjörð 
eystra og ætlaði þaðan norður fyrir land, lenti i is og þoku 
og hraktist að austurströnd Grænlands milli 68 1 /«° og 69° 
n. br. ; ekki komust þeir þó i land fyrir ísum og illviðri, en 
gátu gjört teikningar af fjöllum og uppkast af strandlengjunni : 
á þessu svæði var strönd Grænlands áður ókunn og hefir enn 
ekki verið rannsökuð (1900). Þegar Blosseville kom aptur til 
íslands (til Vopnafjarðar), sendi hann stutta skýrslu um upp- 
uppgötvanir þessar heim til Frakklands. Hinn 5. ágúst Iétu 

') Th. Gliemann-. Geographische Beschreibung von Island. Altona 
1824, 8vo (VIII + 232 bls.). 

’) Lovsamling for Island VIII. bls. 128—129; Klausturpósturinn III, 
.bls. 157. 

16 

þeir í haf aptur og sigldu norður fyrir ísland. hinn 13. — 14. 
ágúst sást til skipsins frá Önundarfirði, en síöan hefir ekki 
spurst. til þess. 1 Blosseville hefir liklega að nýju ætlað að 
reyna að komast að Grænlands óbyggðum og hefir skipið þar 
einhversstaðar farist í ísum. Þessi sorglegi atburður varð 
orsök ýmsra rannsókna, sem gjörðar voru á íslandi og í 
Norðurhöfum. Arið 1834 sendi franska stjórnin herskipið 
»La Bordelaise« til íslands til þess að leita að þeim Blosseville 
eða fá fregnir um þá, og næstu tvö sumur 1835 og 1836 var 
skipið »La Recherche* sent norður hingað i sömu erinda- 
gjörðum, en ferðir þessar urðu í þvi efni árangurslausar, enda 
voru tilraunir þessar gjörðar með lítilli fyrirhyggju, og hafa 
menn aldrei fengið neinar fregnir um afdrif Blosseville’s og 
félaga hans. 

Þegar herskipið »La Recherche* undir forustu Tréhouart's 
skipstjóra kom til Reykjavikur 11. mai 1835, var tveim frönsk- 
um fræðimönnum hleypt i land og áttu þeir að rannsaka 
náttúru íslands og kynna sér landshætti. Vísindamenn þessir 
hétu Paul Gaimard og Eugéne Robert , átti hinn fyrrnefndi að 
rannsaka dýrafræði, heilbrigðisfræði og hagfræði Islands, en 
Robert jarðfræði, steinafræði og grasafræði. 2 feir félagar 

’) C. Ryder: Tidligere Expeditioner til Gronlands 0stkyst nordfor 
66° N. Br. (Geografisk Tidskrift XI. bls. 86—87). 

’) Joaeph Paul Gaimard var fæddur um 1790, hann var læknir í 
sjó'liðinu og fór tvisvar kringum hnöttinn. fyrst með Freycinet 1817 — 20 
og svo með Dumont d'Urville 1826 — 29; 1835 og 1836 ferðaðist hann áís- 
landi, 1888 og 1839 til Skandinaviu,Lapp!ands og Spitzbergen og var foringi 
þessara rannsóknarferða. Páll Gaimard dó 10. desember 1858 Gaimard 
var enginn vísindamaður að gagni og ekkert ritaði hann sjálfur um 
árangur leiðangra þeirra. er hann var settur yfir. hann lét aðra hal'a 
fyrir þvi; hann var lipur maður og ísmeygilegur. tigullegur i framgöngu 
og skrautmenni. hann var framgjarn mjög og þótti hégómalegur i meira 
lagi. hann var áleitinn við valdamenn og hafði sérstakt lag á að gylla 
fyrirtæki þau, er hann var settur fyrir, í augum stjórnar og almenn- 
ings, hann var vellátinn af heldri mönnum svo honum tókst að fá sljórn- 
ina til mikilla fjárveitinga, enda veittu Frakkar í þá daga of fjar til 
ýmsra rannsóknarferða. Henrik Kröyer (1799 — 1870), hinn nafnfrægi 
dýrafræðingur, tók þátt í förinni til Spitzbergen 1838, hann iýsir Páli 
á þessa leið: »han var af Middelsterrelse med sort krellet Haar og et 

skoðuðu fyrst nágrenni Revkjavikur og fóru svo hinn 6. júni 
á staö vestur á land, fyrst fyrir utan Esju upp 1 Borgarfjörð, 
svo vestur Mýrar að Búðum og Stapa, siðan yfir Kambsskarð 
til Ólafsvíkur og snöggva ferð til Grundarfjarðar. A þessari 
ferð skoðuðu þeir lélagar hellana hjá Stapa og gengu 1. júlí 
upp á Snæfellsjökul. t*vi næst riðu þeir Gaimard til Stykkis- 
hólms, upp í Dali og norður i Hrútafjörð, þar sneru þeir viö 
og fóru nú beina leið suöur i Borgarfjörð, skoðuðu þar surtar- 
brand, jarðmyndanir við Baulu og hveri i Revkholtsdal. Frá 
Reykholti fóru þeir fyrir Ok til Þingvalla, svo um Lyngdals- 
heiði vanalegan veg austur að Geysi og Heklu, þá niður 
sveitir á Eyrarbakka, út í Krísuvík og síðan til Keflavíkur og 
Reykjavíkur, þaðan létu þeir i haf 1. september og var þá 
fyrri ferðiuni iokið. 

Á ferð þessari höfðu þeir Gaimard og Robert safnað 
mörgum náttúrugripum og voru stjórnendur og visindamenn 

temmelig htesligt Ansigt. men af indsmigrende og behageligt Væsen: 
han var ikke blot uden Lærdom, men uden Kundskaber* og fékkst 
sjálfur alls ekkert við vísindalegar rannsóknir (Erindringer af Henrik 
Kröyers Liv. Kbhavn 1870, bls 242). Þó Gaimard hefði farið svo miklar 
og langar sjóferðir, var hann jafnan sjóveikur. A íslandi var Gaimard 
vel látinn og hefir til skamms tíma mátt sjá mynd hans á sumum is- 
lenzkum bæjum. þvi hann gaf hana mörgum. Jón Austmann prestur 
í Stöð var einn af fylgdarmönnum Gaimards og sagði hann mér ýmis- 
legt af ferðalaginu. Allir töluðu þá latinu við hina frönsku ferðamenn 
og fylgdarmennirnir lika, þvi þeir voru stúdentar. Gaimard talaði latín- 
una fijótt og reiprennandi en alla bjagaða og vitlausa og skeytti ekkert 
um málfræði. 

Louis Eugéne Robert var duglegur visindamaður og lærður vel. 
liann var fæddur i Meudon (Seine et Oise) 6. desember 1806. hann 
ferðaðist viða. meðal annars til Atneriku og Skandínavíu. Robert ritaði 
ýmislegt um náttúrufræði. einkum jarðfræði og margt um keltneska 
fornfræði, hann andaðist 13. október 1879. Henrik Kröyer lýsir honum 
á þessa leið: »han var en meget höj, velskabt og smuk Person. Hans 
sorte, glatte og glinsende Haar. som han bar temmelig langt. hans 
mörke, livfulde 0jne, en fin. lidt krummet Næse, en smuk Teint, et 
prægtigt. teminelig langt og meget kruset Hageskjæg, gav ham Udseende 
af en smuk, ung Ridder. Men hans Væsen var gravitetisk og pedantisk, 
og forekom mig endogsaa at minde lidt om en Landsbyskolelærer* 
(Erindringer bls. 243 — 244). 

16 * 

í Paris mjög vel ánægðir með árangur ferðarinnar. Gaimard 
notaði kringumstæðurnar vel og kamlega og kom því til leiðar, 
að næsta ár var undir forustu hans gerður út stör og tnikill 
leiðangur vísindamanna til íslands og ærnu fé til kostað. 
Atti nú tnikið aó vinna og voru öll möguleg vísindafélög og 
einstakir frægir visindamenn spurðir ráða og safnaði Gaimard 
fjöldamörgum erindisbréíum, skýrslum og Ieiðbeiningum, en 
ekki var undarlegt þó þeir félagar eigi gætu til fullnustu svaraö 
öllum spurningum, sem fyrir þá voru lagðar, því erindisbréfin 
snertu allar greinir visinda og bókmennta. A öllum viðbúnaði 
og fvrirhyggju er auðséð að Gaimard hefir verið duglegur og 
ötull og hefir gjört allt, er í hans valdi stóð, til þess að vekja 
athygli manna á leiðangri þessum. Auk Gaimard’s og Robert’s 
voru i visindanefnd þeirri, sem rannsaka átti Island og Græn- 
land, 1 þessir menn er hér segir: Vidor Lottin * sjóforingi, 

merkur maður og duglegur, sérstaklega vel að sér i eðlisfræði 
og átti hann að rannsaka segultnagn á íslandi og fást við 
mælingar, Angust Mayer málari, Xavier Marmier 8 fræðimaður 

‘) Á Grænlandi rannsakaði nefndin hérumbil ekkert, þó ferðabæk- 
urnar og förin öll væri kennd við það land. 

’) Vicíor Charles Lottin var fæddur í Paris 26. október 1796. hann 
fór visindaferð um Miðjarðarhaf með kapt. Gauthier 1819—1820 og 
tvisvar kringum jörðina. með Duperrey 1822 og með Dumont d'Urville 
1826 — 29. Lottin var í miklu áliti meðal visindamanna og varð bréfa- 
félagi visindafélagsins i Paris 1848. hann dó í Versailles 18. febrúar 
1868. Henrik Kröyer lýsir honum þannig: »en aldrende Mand, höj og 
tynd med et lille Hoved og et lille, tyndt Ansigt. Haar og Skjæg graa 
men 0jnene ildfulde. Det var en stille godmodig og venlig Mand, for- 
sigtig i sin Opförsel, sagde ingen imod og indlod sig ikke i Disputer. 
Han var regelmæssig i sin Levemaade, særdeles flittig og forstod at 
arbeide under vanskelige Forhold. Ligesom P. Gaimard var han noget 
tilböjelig til Sösyge dog i langt ringere Grad. Medens Commissionens 
övrige franske Medlemmer sögle at imponere ved UdstafTeringen af 
deres Person, lignede Lottin i sin grönne Katmuksfrakke med et rodt. 
uldent Törklæde om Halsen og en sort Kaskjet, ganske en jævn Borger- 
mand« (Erindringer bls. 248). 

*) Xavier Marmier var fæddur í Pontarlier (Doubs) 24. júní 1809, 
hann ferðaðist mjög viða og ritaði fjölda ferðabóka og annara bóka, 
hann fékkst við norðurlandamál og þýzkar bókmenntir og sneri mörgu 
á frönsku. Marmier dó í París 11. október 1892. 

í norrænni sögu og bökmenntum, Raoul Augles veðurfræö- 
ingur og Lmis Bevalel teiknari og safnari náttúrugripa. 
Robert átti sem fyrr aö gjöra athuganir í jarðfræði, en Gaimard 
tók að sér dýrafræði og sjúkdómafræði, þó ritaöi hann ekkert 
um það. Af þeim félögutn störfuðu þeir Lottin og Robert 
mest og voru báðir merkir vísindamenn. 

Hinn öO. maí komu allir þessir frönsku fræðimenn með 
mikilli viðhöfn og viðbúnaði til Reykjavíkur og var útgjörð 
þeirra öll stórmannleg og ekkert til sparaö. 1 Við Reykjavík 
var reist dálitið tilhöggið hús, sem þeir höfðu meðferðis og 
gjörði Lottin þar athuganir sínar og segulmælingar. Þegar 
þeir félagar voru búnir að koma sér fyrir i Reykjavik, héldu 
þeir allir vanalegan veg um Þingvelli að Geysi og Heklu og 
þaðan austur i Fljótshlið, þar sneru þeir Lottin og Marmier 
aptur-; hinir héldu áfram ferð sinni sunnanlands um Skapta- 
feilssýslur, gjörðu enga útúrkróka en höfðu hraða ferð uns 
þeir kotnu á Djúpavog, þar voru þeir um kyrrt nokkra daga. 
Síðan skoðuðu þeir silfurbergsnámuna hjá Helgustöðum og 
fóru þaðan um Hérað norður á Vopnafjörð, siðan um Dimma- 
fjallgarð að Grímsstöðum á Fjöllum og þaðan til Mývatns, 
skoðuðu þar brennisteinsnámur og hrafntinnu og brugðu sér 
svo út á Húsavík; þaðan fóru þeir Gaimard til Akureyrar, að 
Möðruvöllum i Hörgárdal og Hólum i Hjaltadal. Að lokum 
fóru þeir upp Skagafjörð að Mælifelli og suður Sand, skoðuðu 
Surtshelli og komu til Reykjavíkur 28. ágúst og var þá ferð- 
inni lokið. Leið þeirra Gaimards lá viðast um alkunnar 
byggðir. sem höfðu verið margskoðaðar áður og var því engin 
von á nýjungum úr landfræöi Islands; einsog flestir aðrir út- 

') 1 þóknunarskyni fyrir góðar viiUnkur sendi franska stjórnin 
bökasöfnunum í Reykjavik og á Hessastöðum margar góðar bækur og 
lærði skólinn fékk jarðhnött úr skinni, er þenja mátti út með lopti, 
stiptamtmaður og biskup dyrar stundaklukkur. te-borðbúnað og 2 kassa 
af góðum vínum, biskup fékk auk þess sæmitegan hnakk og beizli. 
Franska stjórnin bauðst einnig til þess að taka að sér ungan mennt- 
aðan ístending og kosta hann til náms á Frakklandi ; til þess var valinn 
Guðmundur nokkur Sivertsen, fór hann til París, lærði þar læknisfræði 
og dó ungur erlendis (Lovsamling for Island X. bls. 766 - 769; Sunnan- 
pósturinn II. 1866 bls. 81—83) 

lendingar forðuðust þeir öræfi og óbyggðir, því bæði voru 
rannsóknir þar örðugar og svo var heldur enginn tími til 
útúrdúra. A leiðinni söfnuðu þeir félagar náttúrugripum, 
kynntu sér þá hluta landsins, er þeir fóru yfir, og gjöróu 
margar myndir af merkisstöðum, Robert athugaði margt í 
jarðf'ræði, en engar hæðamælingar gjörðu þeir félagar né aðrar 
mælingar nema fáeinar i grennd við Reykjavik, sem siðar 
mun getið. Frakkar komu alstaðar vel fram og voru mjög 
vinsælir af Islendingum. Athugunahúsið, sem Lottin haföi 
látið reisa, gaf franska stjórnin Islendingum og ýms verkfæri, 
en eigi er þess getið að gjöf þessi hafi orðið að nokkrum 
notum. 

Um ferðirnar á íslandi lét franska stjórnin gefa út mikið 
rit. 9 bindi i 8vo og 3 bindi af myndum i arkarbroti, 1 stóö 
útgáfa þessa verks í langan tíma (1838 — 1852) og varð það 
nokkuð endasleppt og er auðséð að til þess hefir verið ætlast 
i fyrstu, að ritsafn þetta yrði að ymsu fullkomnara en þaö 
varð. Af nýjungum um landfræði og náttúrufræði íslands er 
mjög fátt í ritum þessum, nema í skýrslum þeirra Lottin’s og 
Robert’s, í þeim eru margar nýjar og gagnlegar athuganir um 


') Aðaltitill rítsafnsins er þessi: Voyage au Islande et au Groen- 

land exécuté pendant Ies années 1836 et 1836 sur la corvette »La 
Recherche«, commandée par M. Tréhouart, dans le but de découvrir les 
traces de >La LiIloise«. Publié par ordre du roi sous la direction de 
M. Paul Gaimard. Paris 1838—1852, 8vo. Hin einstöku rit eru þessi: 
1° Histoire du voyage. Tome premier par F. Oaimard. Paris 1838. 
Tome second par Kugéne Robert. Paris 1860 (668 -f- 368 bls.). 2° 
Journal du voyage par Eugéne Mequet. Paris 1862 (189 bls.). Minéra- 
logie et géologie par Eugéne Robert. Paris 1840 (468 bls.) með »atlas« 
i 8vo með 36 steinprentuðum myndum. Paris 1838. Zoologie et 
médecine par Eugéne Robert Paris 1861 (210 bls.). Physique par 
ricfor Lottin. Paris 1838 (649 bls.). Histoire de Tlslande par Xavier 
Marmier. Paris 1840 (386 bls.). Littérature islandaise par Xavier 
Marmier. Paris 1843 (280 bls.). Verki þessu fylgir Atlas historique 
I — II. Paris 1842 fol., með 160 steinprentuðum myndaspjöldum, og Atlas 
zoologique. médical et géographique, Paris 1842 fol., með 60 mynda- 
spjöldum ; myndirnar hafa ntt að vera miklu fleiri sem sjá má af tölu- 
röðinni og listanum aptan við »Zoologie et médecine* og í boðsbréfi 
útgefandans var sagt að þær ættu að verða 260. þar af 70 með litum. 


Dígitized by Googlc 



247 


eðlisfræði og jarðfræði íslands. í fyrsta bindi ferðasögunnar 
liefir Gaimard safnað saman mesta grúa af erindisbréfum, 
skýrslum og leiðbeiningum, sem hann hefir fengið hjá vísinda- 
félögum og einstökum mönnum, kennir þar margra grasa og 
er spurt um margt, sem örðugt var fvrir þá félaga að fá 
tipplýsingar um. Gaimard hefir ætlað að gjöra rannsóknar- 
nefnd þá, er hann var fyrir settur, að forðabúri af þekkingu 
um Island og önnur Norðurlönd. í öðru bindi lýsir E. Robert 
ferðalaginu á íslandi bæði sumurin 1835 og 1836 1 en E. Mequet 
segii frá sjóferðunum er skipið >La Recherche« fór þessi ár 
um íslands og Grænlandshöf og er getið um ýmislegt, er fvrir 
bar í fjörðum og á ströndum íslands; þar eru og prentaðar 
nokkrar veðurathuganir. Marmier samdi tvö allstór rit, sögu 
íslands og bókmenntasögu og þar helzt talað um fornöldina, 
en þó einnig dálitið getið um seinni tima, um hagfræði ís- 
lands, verzlun o. fl. E. Robert gaf einnig út bók um læknis- 
fræði íslands og dýrafræði, hún kom ekki út fyrr en 1851 og 
snertir litið ferð Gaimards, þar eru skýrslur eptir Jón Thor- 
steinsson landlæknir og Schleisner og talað um læknaskipun 
og um sjúkdóma, einkum holdsveiki, þar er ennfremur getið 
um islenzkar skottulækningar, um veðráttufar á Islandi, híbýli 
manna, klæönað og lifnaðarhætti og mun það flest vera tekið 
úr ritum Schleisners. Þessu næst eru kaflar um dýrafræði 
íslands, nafnalisti íslenzkra fugla eptir Raoul Anglés og upp- 
talning íslenzkra dýra tekin úr bók Th. Gliemann’s og er 
hvorutveggja ómerkilegt. Aptast í bókinni er stutt en all- 


') Aptan til í 2. bindi ferðasögunnar (bls. 313 — 323) er: »Extrait 

du journal d’un voyage entrepris en Islande par MM Raoul Anglés et 
Giraud six ans aprés celui de la commission scientifique*. Þeir Raoul 
Anglés komu með herskipi til íslands 1842, fóru viða til þess að skjóta 
fugla og safna náttúrugripum og komust norður i Steingrimsfjörð og úf 
á Snæfellsnes; á þessari ferð gengu þeir félagar hinn 20. mai upp á 
Baulu og munu hafa verið hinir fyrstu útlendingar. er komust upp á 
þetta fjall; Björn Gunnlaugsson gekk upp á Baulu ö. sept. 1833. Þar 
er líka i sama bindi: >Description des phénoménes de la derniére 

éruption de l’Hekla par J. C. Schythe (ágrip af bók Schythe’s um Heklu 
eptir Borring) bls. 326 — 368. 

efnisrík lýsing íslands, 1 ibúa og atvinnuvega og dálítið uin 
bókmenntir o. fl. Myndasafniö, sem fylgir bókum þessuin. er 
mjög skrautlega úr garði gjört og mvndirnar stórar, fremst er 
mynd af Páli Gaimard sjálfum i einkennisbúningi og loðkápu, 
en þar á eptir margar staðamvndir, flestar að tiltölu úr Reyk'ja- 
vik og nágrenninu, en einnig allmargar úr öðrum héruðum, 
er þeir fóru yfir; fæstar staðamyndirnar er nú hægt að nota, 
því þó þær séu fallegar, þá eru þær flestar ónákvæmar, gjörðar 
eptir óglöggum frumdráttum sem kastað hefir verið upp i 
snatri: t þá daga þóttu slíkar mvndir fullgóðar til þess að 
gefa hugmynd um landslag, en siðan ljósmyndir fóru að tíðk- 
ast eru nákvæmniskröfurnar orðnar meiri. Beztar eru mynd- 
irnar af klæðnaði, húsbúnaði og gripum og svo myndir ýmsra 
íslenzkra manna, sem flestar hvergi eru annarsstaðar til* f*á 
eru og i safni þessu ýmsar fagrar litmyndir islenzkra dýra, 
einkum fiskamyndir og myndir af holdsveikum mönnum; dýra- 
myndirnar hafa auðsjáanlega átt að vera rniklu fleiri. en svo 
hefir verið slegið botn i útgáfu ritsafnsins áður en þær voru 
búnar. Þá eru þar ennfremur nákvæmir landsuppdrættir 
Reykjavíkur 1836 og hveranna við Geysi og uppdrættir af 
húsaskipun i Skálholti 1784 og 1836, allir eptir V. Lottin. 

Pá. skulum vér að lokum nánar geta tveggja þeirra bóka 
í ritsafni þessu, sem nú hafa mesta þýðingu, rita þeirra Lotlin’s 
um eðlisfræði og Robert’s um jarðfræði. Lottin gjörði margar 
athuganir um pólskekkju (declination) segulnálar i Reykjavik, 
á tingvöllum, við Geysi og á Selsundi nærri Heklu, og í 
Reykjavik athugaði hann einnig jarðhalla (inclination) segul- 
nálar, styrkleika segulaflsins og daglega hrevfingu nálarinnar 
og em skýrslur um athuganir þessar prentaðar í bók hans. 
f*ar er einnig mjög nákvæm lýsing á Geysi og hverunum í 
kring um hann, mælingar á goshæðum Strokks og Geysis og 
hitamælingar i hverunum öllum, er þetta ein hin nákvæmasta 

‘) »Notice statistique sur l’Islande par M. de la Roquetle«. 

*) Þar eru meðal annars þessar myndir: Jón Thorsteinssen land- 
læknir, Guðmundur Sivertsen. Gunnlaugur Briem. Magnús Hákonarson, 
Albert Thorvaldsen, Finnur Magnusson. Bjarni Thorarensen aintmaður 
og Ólafur Pátsson. 

skýrsla. sem enn er til um hverakerfi þetta i heild sinni. 
Lottin mældi einnig hita i Laugarneslaug og ritaði ýmsar hug- 
leiðingar um hveragos. Þá athugaði hann einnig norðurljós. 
mældi sólskinshita á í'ingvöllum, hita i ám og vötnum, i 
brennisteinspyttum í Krísuvik og i Surtshelli. Hitaathuganir 
Robert’s á Snæfellsjökli og Loltin’s á Heklu eru þar einnig 
prentaðar og svo ágrip af veðuralhugunum Jóns Thorsteinssen 
landlæknis í Reykjavik og nokkrar athuganir Lottin’s um flóð 
og fjöru. Lottin ákvað einnig breiddarstig Reykjavikur, Þing- 
valla og Geysis og mældi sömuleiðis hæð nokkurra staða yfir 
sævarflöt. 1 Lottin hefir verið mjög ötull maður, hann hefir 
notað timann vel og jók rit hans þekkinguna allmikið i ýms- 
um greinum. 

Bók Eugéne Robert’s um jarðfræði íslands er allstórt rit 
og er hér eigi hægt að skýra nákvæmlega frá efninu. enda er 
það nokkuð sundurlaust. Að öllu samtöldu eykur rit þetta 
þekkinguna á jarðfræði Islands töluvert frá því er áður var, 
rit Sveins Pálssonar. sem komast að sumu leyti lengra, komu 
ekki út á prent og verða þvi eigi höfð til samanburðar. Bók 
Robert's er nokkurskonar jarðfræðisferðasaga, höf. skrásetur 
athuganir sinar í sömu röð einsog hann skoðaði staðina á 
íerðalaginu, en þar er engin samanhangandi jarðfræðislýsing 
alls landsins sem varla heldur var von eptir stigi þekkingar- 
innar i þá daga. Nágrenni Reykjavíkur lýsir Róbert fvrstur 
manna nákvæmlega, hann fmnur móhellumvndanir með skelj- 
um í Fossvogi og lýsir dólerítinu ítarlega og athugar hraun- 
skorpur þess og blöðrurákir, en hann segir að það muni »án 
efa vera langelzta gosgrjótsmyndun á íslandi*. Hér á ekki 
við að lelja hinar einstöku jarðfræðisathuganir Robert’s, hann 
lýsir fvrst fjöllum við Faxaflóa, á Snæfellsnesi og við Breiða- 
fjörð, þáýmsum stöðum við Húnaflóa og í Borgarfirði. Um Geysi 

•) Hæðirnar eru þessar: Skólavarða í! 6.7 meter. þingvallavatn 84.« 
m.. Geysir 152 m. yfir sjó. Hæö Mvvatns reiknast honum eptir athug- 
unum Robert's 269 m. yíir sjó, en þar munar yfir 20 m. sem vonlegt 
er, þegar reiknaö var eptir athugunum á jafn fjarlægum stööum einsog 
Reykjavik og Reykjahlíð. Meðalhæð vestri barms Almannagjár var 
eptir inælingu Lottins 26 m. 

og Strokk talar höf. ítarlega og lýsir svo Heklu og Krísuvíkur- 
námum, þvi næst suðurströnd íslands, þá austurslröndinni 
norður að Vopnafirði og getur að lokum um athuganir sinar 
við Mývaln og á suðurleið úr Skagafirði. Milli hinna einstöku 
staðalýsinga er ekkert samaniiengi. í*ess má geta að Robert 
lýsir stuttlega fáeinum eldvörpum, sem ekki hafði áður verið 
lýst t. d. Brókarhrauni og Lyngdalsheiði. f Kndalausadals- 
tindum við Papós sá Robert einkennilega bergtegund, sem 
hann þó eigi fékk tima til að skoða nánar, en hann hugði að 
hún mundi vera frumberg (primitiv), 1 hann veitti þvi einnig 
eptirtekt, að blágrýtislög víðast hallast inn að miðju landsins.* 
Robert sýndi fram á, að trakyt (líparít) var miklu óalgengara en 
Krug von Nidda hafði haldið, hann sá víða isfágaðar klappir, 
en hélt, að steinarnir hefðu rispast af sævargangi, hann heldur 
og, að surtarbrandur muni hafa mvndast á sævarbotni og að dal- 
irnir séu sprungur eins og Krug von Nidda ætlaði. Aptan til í 
bók Robert’s er skrá yfir íslenzk eidgos og þau borin saman við 
gos kringum Miðjárðarhaf; Robert hefir notað eldgosarit Halldórs 
sýslumanns Jakobssonar og er þvi margt skakkt í skránni. 
f*á eru enn í sama riti athugasemdir um gróðrarriki íslands, 
um trévöxt og jurtagróður og um áhrif kuldans á norrænar 
plöntur og ennfremur skýrsla um jurtategundir á íslandi eptir 
J. L. M. Vahl hinn yngri (1796 — 1854), efnarannsókn á berg- 
tegund þeirri, er myndar Laugarfjall hjá Geysi (eptir Émile de 
Chancourtois), úrtíningur úr ferðabókum, erindisbréf Robert’s 
o. fl. Ritinu fylgja 86 myndatöflur af ýmsum stöðum á ís- 
landi, sem að einhverju leyti eru merkilegir í jarðfræðislegu 
tilliti, og eru myndirnar flestar vel gjörðar þó þær að ná- 


') Siðan hefir sézt að bergtegund þessi er »granophyr« líklega frá 
»tertiera« timanum. 

*) Charles Darwin fékk vitneskju um þetta hjá Robert og þótti 
merkilegt af því hann hafði athugað hið sama á mörgum eldfjallaeyj- 
um (Ch. Darwin: Geol. Observations on volcanic Islands, 4. kap.). 
Skrítið er, að E. Robert kallar Darwin i bók sinni »officier de la marine 
royale d’Angleterre«. 

kvæmiii fæstar fullnægi kröfum visindanna nú á dögum. I 
texta bókarinnar eru einnig nokkrar smámyndir. 1 


35. þríhyrningamælingar á íslandi og stranda- 
mælingar hinar síðari. Sjóbréf. 

Vér höfum áður getið um tilraunir þær, sem gjörðar voru 
til stranda og sjómælinga á íslandi fvrir lok 18. aldar. f*ó 
mælingar þessar væru allgóðar í sjálfu sér, þá voru þær eigi 
nógu nákvæmar til frambúðar og náðu þess utan aðeins yfir 
lítinn hluta strandanna. Aðalgallinn var sá, að þær studdust 
ekki við nægilegar hnattstöðumælingar og fastar þrihyrninga- 
mælingar á landi. Arið 1800 bar Löwenörn admíráll það 
fram við stjórnina, að það vairi hin mesta nauðsyn, að allar 
strendur íslands væru mældar nákvæmu þríhyrningamáli, því 
sjókort þau, sem gjörð voru undir forustu þeirra Minors og 
Wleugels 1776 — 1777 væri hvergi nærri fullnægjandi, af því 
þau hefðu eigi fastar mælingar við að styðjast. Rentukammerið 
tók vel undir þetta nauðsynjamál og fór þess á leit við stjórn- 
ina, að stofnað væri til reglulegra mælinga á íslandi og stakk 
um leið upp á því, að tveir stærðfræðislega menntaðir her- 
foringjar, sem sýnt hefðu með prófi, að þeir væru fullfærir til 
slíks starfa, væri sendir til Islands til þess að byrja og undir- 
búa þetta fyrirtæki. Sex norskir foringjar buðust til að taka 
að sér mælingarnar og stingur Rentukammerið upp á, að þeim 
Ohlsen og Aanum verði falið þetta starf á hendur og kostn- 
aðurinn við fyrirtækið verði borgaður af hinum svokallaða 
kollektusjóði. Hinn 28. maí 1800 féllst konungur á þessar 
uppástungur. vill þó eigi láta evða neinu af höfuðstól sjóðsins. 


') Less mi geta. að Gaimard og aðrir félagar hans fóru á árunum 
1838 — 39 svipaða rannsóknarferð tit Skandinavíu. Lapplands og Spitz- 
bergen. Árið 1839 komu þeir við i Kaupmannahöfn (shr. Skírnir XIII. 
1839 bls. 80) og héldu íslendingar þeim veiztu. var þá sungið hið fagra 
kvæði eptir Jónas Haltgrimsson >PÚ stóðst á tindi Heklu hám«. Áður 
hafði Reykjavikur-deild Bókmenntafélagsins gjört Gaimard og félaga 
hans að heiðursfélögum. 

en úrskurðar, aó þau útgjöld, sem fari fram vfir vexti, séu 
borguð úr ríkissjóði. 1 

Mælingarnar munu þó ekki hafa byrjað fyrr en næsta ár, 
þá semur Rentukammerið (28. júlí 1801) reglur fyrir þá tvo 
foringja. sem sendir voru. Þessum reglum áttu þeir að fylgja 
þangað til búið væri að gefa út nákvæmt erindisbréf. Þeir 
eiga að velja mælingarstaði, reisa merki, bvrja að mæla þrí- 
hyrningahorn, ákveða hádegislínu og mæla hina fyrstu aðal- 
grunnlínu tvisvar með stöngum; grunnlinan átti að vera 1 — 2 
mílur á lengd og ef ekki væri hægt að mæla hana á landi, 
átti að tnæla hana við ströndu um vetur á ísi. Jafnframt óskar 
stjórnardeildin, að gjörður sé nákvæmur afstöðuuppdráttur af 
Reykjavíkurkaupstað. 2 

Ole Ohlsen, sem í fyrstu var fyrir mælingunum, var 
norskur bóndasonur úr Þelamörku fæddur 23. marz 1769, 
hann hafði numið hernaðaríþrótt við hernaðarskólann i 
Kristíaníu og var undirkennari við skóla þenna og lautenant 
í fótgönguliðsflokki Þelamerkur, þegar hann tók að sér mæl- 
ingarstörf þessi. Eptir að Ohlsen hætti mælingum á íslandi, 
fékkst hann við mælingar i Noregi, hann varð kapteinn 1807, 
major og riddari 1809; Ohlsen andaðist 18. júní 1814. Ohlsen 
var duglegur maður og vel menntaður og ávannst allmikið 
þó hann væri ekki lengi við mælingarnar og þær i byrjun. 
Félagi Ohlsen’s hét Ole Mentze.n Aanum , hann var líka liðs- 
foringi og fara af honum litlar sögur, hann var mjög stutt við 
mælingarnar og mun af ýmsum ástæðum heldur hafa verið 
liðléttingur. Þeir félagar komu til Reykjavíkur 29. sept. 1801 
og fengu herbergi til íbúðar í hegningarhúsinu, annað var eigi 


') Lovsamling for Island VI. hls. 439 — 443. 

’) Lovsamling for Island VI. bls. 520. Um strandmælingar |>essar 
hefir ekkert verið skrifað áður og hefir það því verið mjög mikil tíma- 
töf og fyrirhöfn að grafast eptir því sem hér er skráð. Nærri allan 
þenna kafla hefi eg lesið satnan úr skjölum og bréfum í rikisskjala- 
safninu danska (Rigsarkivet); allmikið af útreikningum við mælingarnar 
og nokkur bréf eru í hdrs. Bókmf. í Kmh. og í sjókorlasafninu (Sökort- 
arkivet). ennfremur eru nokkur stjórnarbréf prentuð í »Lovsamling for 
Island*. 

*aó lá; þeir bvrjuðu 10. október að mæla bæinn og voru búnir 
að þvi starfi hinn 23. s. m. Reykjavík var þá eigi stór, eigi 
nema tvær götur, Hafnargata og Aðalstræti; uppdrátturinn er 
mjög nákva;mur og fylgir honum skýrsla um hin einstöku 
hús. 1 Haustið 1801 segir Ohlsen að hafi verið kallað á ís- 
landi óvenjulega gott og þurrt, en þó hafi daglega verið regn, 
hvassviðri og næturfrost á víxl. Arstíminn leyfði ekki neinar 
mælingarferðir, en þeir Ohlsen vildu þó sýna lit á sér og 
mæla dálítið af nágrenni Reykjavíkur. þeir tóku að mæla Inn- 
nesin, en urðu í miðjum nóvember að hætta sakir kafalda og 
frosta. 

Veturinn 1801 — 1802 segir Ohlsen að hafi verið óvana- 
lega harður og sól sá nærri aldrei fyrir dimmviðrum, þó fór 
veðrátta að skána um marzmánaðarlok og þá reyndu þeir að 
byrja mælingar aptur, þegar veður leyfði, dag og dag í bili. 
Um lok maímánaðar var Ohlsen búinn að mæla Inn-nes og 
gjörði uppdrátt yfir. Vorið var mjög hart og hestar í slaunu 
standi, svo þeir félagar komust ekki á stað fyr en 14. júlí. 
A Akranesi fundu þeir stóra flata mýri. sem var þolanlega 
góð til grunnlínumælingar og mældu svo línuna eins nákvæm- 
lega eins og þeir gátu eptir mæliaðferð þeirra tíma. Grunn- 
linan var 11015 álnir 2 5 /s þumlungar (tugamáls) og itrekaðar 
mælingar sýndu að skekkjan gat varla verið meiri en 2 þuml. 
Veður var þá gott og gátu þeir félagar líka notað bjartar nætur 
til starfa sinna og var grunnlínumælingin þvi búin í byrjun 
ágústmánaðar. Síðan mældu þeir Akranes og héldu svo áfram 
inn með Hvalfirði til mánaðarloka, þá fóru þeir aptur suður 
til Reykjavikur og sigldi Ohlsen þaðan um haustið, en 0. M. 
Aanum varð eptir á íslandi. Ohlsen kvartar undan því, hve 
örðugt sé að fá mannhjálp til fylgda, flutninga og annars þó 
peningar séu í boði, og þá sjaldan menn fáist, sé það aðeins 
fyrir afarverð. A Inn-nesjum og Akranesi var ómögulegt að 
fá neinn mann, enginn vildi yfirgefa slátt og fiskiri og varð 

') Situations Kart over Byen Reikevig med Omliggende Bayer. 
Geometrisk opmaalt i October 1801 af Lieutenant Ohlsen og Aanum. 
Prentað í Kr. Kaalunds: Bidrag til en hist.-topogr. Beskr. af Island 1 

bls. 12. 

Ohlsen sjálfur með hinum danska þjóni sínum að bera verk- 
færin. 1 Aanum gat lítið mælt um haustið 1802 sakir votviðra. 
en fékkst þá og síðar um veturinn við teiknun korta og út- 
reiknun ýmsra stjörnuathugana, er þeir höföu gjört. Kvartar 
hann mjög undan því, hve dýrt sé að lifa í Reykjavík. 2 Hinn 
sama vetur var Aanum vikið frá sakir drykkjuskapar og óreglu. 
var hann mjög skuldugur og átti í miklu basli, þó voru honum 
með konungsúrskurði 25. febr. 1803 ákveðin biólaun í tvö ár, 
en þau hrukku eigi fyrir skuldum. 8 Til þess hann hefði eitt- 
hvað að lifa á fékk hnnn síðar skrifarastörf í rentukammer- 
inu og 1805 fær hann þann vitnisburð, aó hann sé nú orðinn 
reglusamur, sé vel brúklegur og hafi ágæta þekkingu. 

Þegar Ohlsen kom til Kaupmannahafnar um haustið 1802, 
bar hann það fyrir stjórnina, að mælingar þessar væru svo 
örðugar sakir landslags og veðráttufars, að það mundi þurfa 
6 herforingja til mælinganna ef vel ætti aó vera, 4 ekki væri 
hægt að byrja vörðubyggingu á fjöllum og mælingar fyrr en 
gras væri sprottið og hestar búnir að ná sér eptir útigöngu 

') Ohlsen segir, að jiað hafi koslað 11 rd. 8 sk. að flytja farangur 
þeirra félaga úr póstskipinu í Hafnarfirði til Lambhúsa og flutningur 
upp á Akranes hafi kostað 16 rd. (Bréf til rentukammers dags. Kmhöfn 
22. des. 1802). 

*) Aanum segist í 6 mánuði hafa verið sjálfs sins i Reykjavik og 
segíst á þeim tíma hafa orðið að kaupa mó fyrir 80 rd., hann segir að 
pund af brauði hafi kostað 16 sk., 6 fjórðungar af smjöri 20 rd., pottur 
af mjólk 10 — 16 sk. og pund af kjöti 16 sk. (Bréf dags. Reykjavik 4. 
marz 1803). Ef þetta er satt, hefir matvælaverðið i þá daga verið furðu 
hátt í Reykjavík. 

*) Auk þess fékk hann 676 rd. 92 sk i þokkabót ! Friðrik kon- 
ungur 6. var honum sjálfur hliðhollur og rentukammerið reyndi þvi að 
hjálpa honum á j'msan liátt. A leið niður til Danmerkur varð Aanum 
veikur, fékk ákafar blóðnasir. öngvit og varð um tíma vitstola. pegar 
hann kom til Hafnar, varð hann að leggjast á Friðriksspítala, batnaði 
þar, en fékk útslátt, sem hann átti lengi i; stjórnin borgaði legu hans 
og hjálpaði honum á allan hátt þrátt fyrir óreglu hans og marglæti. 
Af ótal skjölum sézt hin dæmalausa, föðurlega umönnun, sem stjórnin 
syndi útsendurum sínum, í smáu scm stóru, rentukammerið borgar 
vin- og matarreikninga. skraddara- og skóarareikninga fyrir mælinga- 
mennina o. s. frv. og skiptir sér af öllu. 

*) Lovsamling for Island VI. bls. 604 —606. 

á vetrum. Ohlsen gat þess, að i fyrsta lagi væri hægt að 
byrja nm mai-Iok og eigi hægt að halda lengur áfram en til 
þess um miðjan september eða í lengsta lagi til loka þess 
mánaðar. »A þessum tima«, segir Ohlsen, »geta stormar, 
þokur og regn stundum gjört mælingarnar mjög örðugar eða 
jafnvel ómögulegar, og það er því áriðandi að nota hverja 
klukkustund, sem hentug er. ef heilir og hálfir dagar eiga 
ekki að falla úr«. Ekki gat stjórnin fallist á uppástungu 
Ohlsen’s um að senda 6 Iandmælendur tilíslands, kostnaðurinn 
var of mikill, en það var afráðið að senda þrjá, auk Ohlsens 
foringjana Wetlesen og Frisak. 1 Fá var einnig skráð langt 
erindisbréf fyrir landmælendur og var það samið eptir uppá- 
stungum og fyrirlagi Ohlsen’s og Th. Bugge’s, sem þá var há- 
skólakennari í stjörnufræði. Hjá Th. Bugge tóku allir for- 
ingjar þeir, sem sendir voru, próf í stjörnufræði og landmæl- 
ingu. Aðalefni erindisbréfs þess, sem landmælendur fengu, 
var hér um bil á þessa leið:* 

Mæiingaraðferðin átti að vera hin sama sem brúkuð var 
við strendur Noregs og Danmerkur, nema hvað á íslandi átti 
aðeins að mæla einfalda þríhyrningaröð með ströndum fram. 
sem lyki um land allt. Hinir einstöku þríhyrningar áttu að 
vera vel valdir, ekki of smáir og hornin hvorki of hvöss né 
of sljó; sérhvert horn þrihyrninganna skal mæla svo vel, að 
ekki muni á þeim samlögðum (180°) nema fáum sekúndum, 
svo þessu verði framgengt skal opt mæla hvert horn. Milli 
hinna þriggja landmælenda skai verkum skipt á þann hátt, 
að einn þeirra leitar að mælingarstöðum, byggir vörður og 
setur önnur merki, hinn annar mælir hornin, en hinn þriðji 
mælir bugður strandarinnar og landslag í nánd með mæli- 
borði. El einhver þeirra er fyrr búinn með verk sitt en hinir, 
hjálpar hann félögum sinum. Fegar þeir á þenna hátt hafa 
farið yfir allstórt svæði, eiga þeir að mæla aukalinu (Veri- 
fications-Linje) með sömu stöngum eins og þeir áður mældu 

') Wetlesen var settur í embætti þetta 13. april 1803, Frisak 4. 
maí s. á. Sbr. Minnisverð tiðindi III. bls. 258. 

’) Lovsamling for Island VI. bls 630 — 634. 

grunnlínuna, til þess aö reyna nákvæmni mælingarinnar. 
Mæla skal meö mæliborði allar bugður strandarinnar, smá- 
firöi og víkur, eyjar, sker og boða, allt þetta skal auk fjalla 
og miða setjast nákvæmlega á uppdrætti til gagns fyrir sæ- 
farendur. Landmælendur áttu sérstaklega að veita því eptir- 
tekt hvort nokkrar nýjar hafnir sæjust, atkerispláss og inn- 
siglingar. Ef einhverjir landshlutar eru sérstaklega merkilegir, 
viil stjórnin fá sérstaka uppdrætti af þeim, þó ei svo, að það 
tefji fyrir aóalverkinu. Þegar búið er að ákveða aðal-hádegis- 
baug við Reykjavík með nógu mörgum hvirfil-hornum (azimut- 
mælingum), eiga landmælendur á vetrum og öðruin tímum, 
þegar tækifæri gefst, að gjöra stjörnuathuganir til nákvæmrar 
ákvarðanar á breidd og lengd og jafnan skal nákvæmlega 
athuga gang úranna. Til breiddamælinga skal nota sólar- og 
stjörnuhæðir, til lengdamælinga má nota sólmyrkva, tungl- 
göngu fvrir fastastjörnur, tunglmyrkva og myrkva Júpiters- 
tungla. Mesta nákvæmni þarf að hafa við staðar-ákvörðun 
Reykjavikur, vestan á landinu, og svo þarf að mæla einhvern 
stað austast á landinu, eins nákvæmlega. og þar verða land- 
niælendur að dvelja 2 eða 3 vetur. Gott er einnig að mæla 
hnattstöðu annara staða þegar tækifæri gefst, þó eigi of nærri 
hinuin fyrrnefndu stöðum. Einu sinni á sumri skal á mæl- 
ingarstöðunum mæla hádegislinu og svo pólskekkju segul- 
nálar, þó skal varast að gjöra þessa mælingu þar sem járn 
er í fjöllum, inýrar eða hraun. Mælendur skulu halda ná- 
kvæma bók yfir allar mælingarnar og meðal annars rita þar 
daglegt veðurlag og annað, sem getur haft áhrif á mæling- 
arnar. A vetrarbústaðnum skal geyma aðalbók mælinganna 
og aldrei fly tja hana i ferðir, svo hún eigi týnist eða skemm- 
ist. þar skal lika geyma öll kortauppköst og mælinga-reikn- 
inga, og á að vera svo vel frá þeim gengið, að hver mælinga- 
fróður maður geti notað þá, þó hann hafi ekki við þessar 
mælingar fengisl. Með póstskipinu i marzmánuði eiga land- 
rnælendur að senda uppdrætti þá, sem þeir hafa gjört sumr- 
inu áður, ennfremur mælingar og reikninga, skýrslur um ferða- 
tímann og ferðakostnaðinn. A aðal-uppdráttum yfir ströndina 
á mælikvarðinn að vera tveir tugamáls-þumlungar hver dönsk 


Digiiized by Google 



257 


mila, en á einstökum uppdráttum sérstakra staða einn tuga- 
máls-þumlungur 1000 álnir. Landmælendur eru líka beðnir 
eptir kringumstæðum að kynna sér ástand landsins og nátt- 
úru og gefa stjórninni skýrslur um uppgötvanir sinar. 

Peir tveir landmælendur sem bættust við 1803 voru einnig 
norskir eins og hinir fyrri. Hans Jörgen Wctlesen 1 (f. 1775 
d. 1844) var stutt við mælingarnar, en Hans Frisak (1773 — 
1834) mjög lengi, og var hinn mesti dugnaðarmaður og þrek- 
maður, og eiga strandmælingar íslands honum mjög mikið að 
þakka.* Ohlsen hafði stungið upp á þvi, að stjörnuhúsið á 
Lambhúsum væri flutt til Reykjavíkur og R. Lievog, sem 
stóð fyrir því, væri gerður að kennara við latínuskólann i 
Reykjavík, en svo gætu foringjar mælinganna notað þetta 
»observatorium« einsog þeir þurftu. Stjórnin mun ekki hafa 
fallizt á þetta, hefir liklega þótl það of kostnaðarsamt, en 
ákveðið var að byggja lítió sérstakt mælingahús á Hólavelli 
við Reykjavík, svo landmælendur gætu geymt þar verkfæri 
sin og athugað himintungl á vetrum. 3 Hús þetta var byggt úr 

’) Hans Jörgen Wetlesen var fæddur 10. ágúst 1776, varð fendrik 
1801, second-lautenant 1802, premier-lautenant 1804, kapteinn 1808. 
Fór úr danska hernum í hinn norska 1816. þegar Noregur gekk undan, 
dó 9. nóv. 1844 og var þá orðmn generai-major. Það var þá tizka. að 
herforingjar voru kallaðir »von«. þó þeir væru af ótignum ættum: land- 
mæiendur halda allir þessum sið og skrifa sig von Ohlsen, von Aatium, 
von Wetlesen, von Frisak o. s. frv. 

*) Hans Frisak var fæddur í Stangesökn á Hedemarken 28. marz 
1773, faðir hans var lierforingi (kapteinlautenant). Hans Frisak varð 
fendrik 1788, second-lautenant 1790 og premier-lautenant árið eptir, 
1810 varð hann kapteinn. og gekk úr danska liðinu i hið norska 1814, 
þegar aðskilnaður ríkjanna varð; Frisak fékk lausn úr herþjónustu 1818 
og varð síðar »krigscommissair«, hann andaðist i Frederiksstad seinna 
hluta sumars 1834. úr kóieru. Kona Frisak’s hét Magdalene Borck- 
grevink (f. 1780, d. 1854), dóttir námustjóra í Röraas; þau áttu saman 
10 börn (6 syni og 5 dætur) og voru sum fædd á íslandi; af þeim eru 
miklar ættir komnar í Noregi. Um ætt Frisaks sjá J. Landgraff- Grim- 
stadslægter. Grimstad 1892, 8°, bls. 24 — 26. Herra ríkisskjalavörður 
H. J. Huitfeldt-Kaas í Kristianíu heftr gjört mér þann greiða, að útvega 
mér upplýsingar um æfiatriði Hans Frisak’s og Michael Smith’s. 

5 ) Lovsamling for Island VI. bls. 776. Hússmíðin kostaði 415 rd, 
73 sk. 

17 

sambarðri mold (pisé) og voru í þvi tvö herbergi, i öðru voru 
geymd hin vanalegu ferðaverkfæri mælingarmanna, i hinu 
voru múrstallar, sem »transit«-verkfærin stóðu á; húsið var 
fullbyggt 1805, en ekki var byggingarefnið hentugt, húsið var 
ákaflega saggasamt, allt hrimgað innan á vetrum og varð brátt 
með öllu óbrúklegt. 

Þeir félagar komust sumarið 1803 ekki á stað frá Kaup- 
mannahöfn fyrr en með fáikaskipinu 22. júni og komu hinn 
17. júlí til Reykjavíkur, fengu ekki hesta og útbúning fyrr en 
svo, að þeir byrjuðu ferðalög 4. ágúst. Þeir skiptu með sér 
verkum á þann hátt, að Ohlsen átti að byrja að ákveða 
mælistaðí frá Hafnarfirði að Keiii og svo austur yfir fjall allt 
suður á Eyrarbakka, Wetlesen átti að hnýta þríhyrningamál 
Ohlsens við grunnlinuna á Akranesi og sjá um byggingu mæl- 
ingahússins í Reykjavík, 1 en H. Frisak átti með mæliborði 
að mæla allar strendur kringum Reykjanes-skaga frá Krisuvik 
að Hraunsnesi fyrir sunnan Hafnarfjörð. Hinn 4. ágúst urðu 
þeir Ohlsen og Frisak samferða úr Reykjavík suður að Keili, 
þar lét Ohlsen byggja vörðu, þaðan fylgdust þeir svo til Krisu- 
vikur og komu þar nóttina milli 6. og 7. ágúst. Af brenni- 
steinsnámunum gjörðu þeir félagar sérstakan uppdrátt og áttu 
þó örðugt með að framkvæma það, þvi þá var hellirigning i 
tvo daga. Þar skildu þeir og fór Frisak hinn 10. út i Grinda- 
vík og mældi svo ströndina kringum Reykjanes til Keflavikur 
og þaðan til Hraunsness og var þvi starfi lokið hinn 28. ágúst. 
Menn hafa síðar fundið, að mæling þessi var ekki sem ná- 
kvæmust, svo hana hefir orðið að lagfæra, enda er hér inikil 
þörf á, að strandlengjan sé ákveðin sem bezt af þvi siglingar 

‘) Fangar vift tukthúsið í Reykjavík unnu mest að húsbyggingunni. 
í athugasemdum við reikninginn til rentukammersins segja þeirWetle- 
sen og Frisak, að þar sé líka »opfört Skonrog og Brændevin, hvilket er 
forbrugt til Tugthuuslemmerne, som var ved Arbejdet, da de efter 
gammel Vedtægt ere vante til at faa en Sopchen og Bröd daglig naar 
de arbejde hos Borgere her i Byen og som vi efter Forespörgsel hos 
Tugthuus-Directionen ikke kunde undslaa os for at give dem.« Fang- 
arnir unnu 249 dagsverk að húsinu og hinn íslenzki tukthúss-sjóður 
fékk 28 sk. fyrir dagsverkið. 

eru nú orðnar svo afartíðar á þessu svæði. t’að var varla 
við þvi að búast, að H. Frisak gæti mælt ströndina nákvæm- 
lega þvi þá var mjög votviðrasamt, á timabilinu frá 11. til 
28. ágúst var hreinviðri aðeins i þrjá daga, 5 daga var helli- 
rigning frá morgni til kvölds, en annars voru útsynningar með 
skúrum og hrakviðri, svo aldrei var hægt að nota meir en 
hálfan dag i senn til mælinga. ^Þegar athugað er«, segir 
Frisak, »að eg var á ferð um sláttinn, þegar bændum var 
jafn áriðandi og mér að nota hverja þerris-stund, þá verð eg 
að kannast við, að eg gat ekki búizt við meiri greiðvikni en 
mér var látin i té.« Frisak segir, að menn hafi verið mjög kaup- 
dýrir, en það hafi af sömu ástæðum verið eðlilegt : segir hann, 
að menn almennt hafi verið greiðviknari sunnan á nesinu, en 
norðan á þvi. »Ekki er hægt«, segir hann, »að hrósa íslend- 
ingum fyrir hvatleik og þrek til vinnu, i þvi standa þeir á 
baki norskum og dönskum vinnumönnnm, hinum daglegu 
störfum þeirra er lika svo varið, að þau ekki herða þá til 
stritvinnu, þó þeim á fiskiveiðum opt liði illa, þá er að minu 
áliti sú vinna ekki mjög þreytandi og heyskapurinn heldur 
ekki. þó hann sé tafsamur vegna þúfnanna*. Aðeins á tveim 
stöðum segist Frisak hafa séð falleg tún, hjá hreppstjóranum 
i Grindavík og á Stóragerði í sömu sókn, bæjabyggingar telur 
hann mjög lélegar og af húsakynnunum stafi vöntun á hrein- 
lætistilfinningu. 1 Ohlsen mældi þrihyrninga austur á bóginn 
að Eyrarbakka og lét hlaða mælingarvörður austur með 
strönd, austur i miðja Rangárvallasýslu; hinn 14. september 
varð hann að hætta sakir storma, illviðra og rigninga, þvi 
ekki var þá lengur lifvænt i tjaldi, en þokur og votviðri allt 
sumarið töfðu mjög fyrir mælingunum. A uppdrætti þá, sem 
Ohlsen sendi rentukainmeri, segist hann hafa sett alla vegi, 
bæi og kirkjur. Um veturinn 1803 — 1804 gjörðu landmæl- 
endur stjörnu- og veðurathuganir á Hólavelli við Reykja- 
vík* 

') Bréf frá H. Frisak dags. Kmhöfn 26. marz 1804. 

*) Bréf frá Ohlsen 10. maí 1804, því fylgir: »Beregninger over de 
Observationer, som ere gjorte til Polhöjdens Bestemmelse paa Höjden 
ved Reykjavigs latinske Skole, hvor Observatoriet er anlagt i Island « 

17* 

Vorið 1804 byrjuðu þeir félagar mælingarferðir sinar hinn 
25. júni, var þá grasleysi um vorið, þokur og rigningar. Ohl- 
sen hélt áfram mælingu suðurstrandar frá Eyrarbakka, ákvað 
slöðu Vestmanneyja, sem fyrr höfðu verið settar alltof vestar- 
lega á sjóbréfum og mældi ströndina austur að Dyrhólaev, 
þar hætti hann hiun 22. ágúst. Veður var eptir íslenzku lagi 
gott það sumar, nema opt þokur og hvassviðri til fjalla. Á 
þessu ári mældi Ohlsen strandlengjuna 3—4 milur upp i land, 
skoðaði meðal annars Geysi og Strokk og kom að Skálholti 
og í’ingvöllum. Næsta ár var uppdráttur af þessu svæði full- 
gjör og afhenti Ohlsen rentukammerinu kort af Suðurlandi 
frá Krísuvik til Dyrhólaevjar hinn 26. ágúst 1805. Hann gjörði 
einnig sérstaka uppdrætti af Eyrarbakka, Vestmanneyjum og 
Dyrhólaey og teikningar af Eyjafjallajökli. Wetlesen og Frisak 
mældu ströndina vestur á bóginn, byrjuðu i Höfn í Borgar- 
firði og fóru svo með sjó fram að Straumfirði, Búðum og 
Stapa og svo kringum Jökul að Búlandshöfða, mælingin þangað 
var búin 4. september. Sama sumar gjörðu þeir sérstaka 
uppdrætti af Straumfirði, Búðum, Stapa og Ólafsvík. 1 Hinn 
16. febr. 1805 sækir Ohlsen um lausn fra mælingarstörfum á 
íslandi og fékk hana 10. april s. á. s Olilsen segist vera orð- 
inn heilsulinur af áreynslu og þreytu, vosbúð og sifelldu inn- 
kulsi á íslands-ferðum og kveðst ekki hafa náð sér eptir veik- 
indi sin hið kalda haust 1803, fékk hann þá taksótt uppi á 
fjölium og var fluttur með lífsháska til byggða: kveðst hann 
heilsunnar vegna ekki sjá sér fært að fást lengur við þenna 
örðuga starfa. 

Ohlsen var fróður maður og greindur og veitti mörgu 
eptirtekt, hann hefir ntað tvær greinir um ísland, sem prent- 
aðar eru, aðra um bæjabygging, hina um Geysi og Strokk. 


') í ríkisskjalasafninu er til skýrsla frá Wetlesen og Frisak dags. 
Reykjavík 26. marz 1806: »Indberetning oni Vejenes Beskaffenhed i 

de Egne af Island. som bleve opmaalte i Sommeren 1804.» Lýsing á 
vegum frá Höfn i Borgarfirði, vestur um Mýrasýslu og út á Snæ- 
fellsnes. 

*) Lovsamling for Island VI. bls. 784—735. 

Af grein hans um íslenzka bæi fæst ýmislegur fróðleikur um 
híbyli manna á Suðurlandi um aldamótin, þó lýsir hann auð- 
sjáanlega helzt bæjum fátæklinga, enda voru flestir bæir kot- 
bæir, sem voru á leið hans, og öll voru húsakynni manna þá 
mjög lítilfjörleg. Ohlsen lýsir ýmsum óþrifnaði æði geigvæn- 
lega, en segir þó flest satt, þó sumt sé nokkuð orðum aukið. 
Ritgjörðinni fylgir mynd af Breiðabólsstaö á Alptanesi, teiknun 
á húsaskipun og stærðmæling á hverju herbergi. Finnur 
Magnússon ritaði á móti þessari grein og mótmælir því, að 
lýsing Ohlsens sé rétt eða eigi að minnsta kosti ekki við al- 
menna bóndabæi, þar sé aðeins lýst lökustu og sóðalegustu 
sjómannakofum, en þeir séu reyndar ekki verri á íslandi en 
i Noregi. 1 Ritgjörð Ohlsens um Geysi er fróðleg að ýmsu 
leyti, í henni eru margar upplýsingar og mælingar, uppdráttur 
af hverunum og myndir af gosunum. Ohlsen kom þangað 16. 
ágúst 1804 og athugaði hverina allnákvæmlega, Geysir gaus 
þá miklu hærra en nú, Ohlsen mældi eitt gos hans, sem var 
212 fet á hæð. Strokkur gaus hæzt 150 fet.* A ferðum sín- 
um safnaði Ohlsen lika steinum og bergtegundum og voru 
steinar þessir sendir úr rentukammeri á náttúrugripasafn kon- 
ungs. Gregers Wad* skrifaði ritgjörð um steina þessa, lýsir 
hinum einstöku sýnishornum og spinnur út frá þeim ýmsar 
almennar hugleiðingar um jarðfræði íslands, sem reyndar eru 


’) c. Ohlsen: Kort Beskrivelse over den almindelige Bygningsrnaade 
i Island, med hosfölgende Grundlegning af et Islandsk Bondehnus iNyt 
Bibliothek for Physik. Medicin og Oeconomie. V. Bind. Kbhavn 1803, 
bls. 85 — 92). F Magnuaen: Et Par Ord til Gjensvar paa Kort Be- 
skrivelse af Bygningsmaaden i Island (s. st. VIII. 1806, bls. 404—408) 
Ohlsen segir i athugasemd við mótmæli Finns. að þau séu einskis virði 
og á engu byggð. pess má geta hér. að Bjarni Thorateinaaon amtmaður 
ritaði siðar allitarlega skýrslu um bæjabyggingar á íslandi og er hún 
prentuð í »Nye Landoekonomiske Tidender« udg. af I. C. Hald. VII Bind. 
Kbhavn 1830. bls. 273-279. 

’) Om Vandspringene Geiser og Strok i Island. Af Lieutenant 
Ohlaen. Med Kobber. (Videnskabernes Selskabs Skrifter IV. 1. Hefte 
1806, 4° bls. 233-246). 

’) Gregers Wad (1765 — 1832) prófessor i náttúrusögu við háskólann 
í Kaupmannahöfn. 

mjög ómerkilegar. Skoðanir Wads eru i nánu samræmi við 
skoðanir Werners og annara »neptúnista« ; segir hann, að ís- 
land sé basalt-myndun (»flötstrap«) tiiorðin við stóreflis vatns- 
flóð(!), en eldfjöll myndast þegar eldingar af tilviljun kveikja 
í kolalögum, geta kolalögin svo brunnið öldum saman hægt 
og rólega, en ef vatn ur sjónum, stöðuvötnum eða jöklum 
kemst í eld þenna, þá verður allt vitlaust, uppsprettur í nánd 
verða sjóðandi heitar, umbreyta bergtegundum i kring og 
setja ólgu í brenriisteinskís og önnur efni, sýrur myndast og 
leysa sundur blágrýtið o. s. frv. Svona óglöggar hugmyndir 
hafði meginþorri vísindamanna á þeim timum um eldfjöll og 
gos þeirra. G. Wad vill láta nota hveravatn á ísiandi til þess 
að gjöra hvíta kisilhúð á ýms listaverk, sem svo mætti hafa 
i konungshöllinni í Kaupmannahöfn. 1 Ohlsen hafði meðal 
annars sent til Kaupmannahafnar sýnishorn af gulum, hvítum 
og rauðum leirtegundum, stjórnin sendi þær til verkmiðju- 
eiganda eins, er N. Cox hét, hann verzlaði með margskonar 
litarefni og áleit hann leirtegundir þessar allgóðar til litunar. 
N. Cox var sendur til íslands til þess að safna leir og fékk 
erindisbréf að fyrirsögn Ohlsen’s, þar segist Ohlsen hafa fundið 
slikan leir á 11 stöðum, helzt við brennisteinsnámur.* Hvaða 
árangur þessi sendiför hefir haft vitum vér ekki. 

I stað Ohlsen’s var annar foringi Michael Smith 3 að nafni 
settur við mælingarnar, hann var þá lautenant í norska hern- 
um, hafði 1800 tekið landmælingapróf og veturinn 1804 — 1805 
sérstaklega fengizt við stjörnufræði og stærðfræði, hann segist 
hafa sterkan líkama og vera vanur örðugum ferðum, svo hann 


') (?. Wad: Om nogle af Hr. Lieutenant v. Ohlsen i tsland sam- 
lede Mineralier (Det skandinaviske Litteraturselskabs Skrifter I. 1806. 
bls. 468-471). 

') Lovsamling for Island VII. bls. 30-32. Hinn 14. júní 1806 ritar 
stjórnin greifa Trampe stiptamtmanni og biður hann að láta grennslast 
eptir, hvort ekki megi brenna tígulsteina úr íslenzkum leir og einnig leita 
að kalki og flögurn til þess að leggja á húsþök. Ennfremur átti að athuga. 
hvort ekki mætti brúka mó eða surtarbrand til tígulsteinsbrennslu (Lov- 
samling for Island VII. bls. 37). 

') Lovsamling for Island VI. bls. 734—736. 

muni geta þolað ferðaþrautir á íslandi. 1 Smith fór til íslands 
sumarið 1805 og kom til Reykjavíkur 2. júlí. f*etta sumar 
fengust lautenantarnir allir þrir við mælingar á Vesturlandi; 
Frisak og Wetlesen lögðu báðir á stað 16. júní. Frisak hélt 
áfram mælingum til 8. september, en Wetlesen hætti 24 . ágúst.* 
Smith gat ekki komizt á stað fyrr en 15. júli og var á ferðum 
til 20. september. Veður var fremur gott á þessu sumri, þó 
var þoka á fjöllum opt til hindrunar, og eptir miðjan ágúst 
byrjuðu hvassviðri og rigningar. A þessu sumri mældu þeir 
félagar ströndina frá Búlandshöfða inn að Gilsfjarðarmynni og 
flestallar Breiðafjarðareyjar. Aðalþríhyrninga-netið komst að 
Brjámslækjarfjalli, en aukaþríhyrningarnir náðu Hagatöflu. 
Sérstaka uppdrætti gjörðu þeir félagar af Flatey, Bjarneyjum, 
Oddbjarnarskeri, Grundarfirði og Stykkishólmi. T skýrslu 
sinni (dags. 22. marz 1806) segir Frisak dálitið frá sumum 
Breiðafjarðareyjum og set eg hér hið helzta lil minnis. Pá 
(1805) bjuggu 15 fjöiskyldur í Fiatey, alls 82 manns, þar voru 
þá teknar árlega 8 — 10 þúsundir kofu. Oddbjarnarsker var 
eintómur roksandur og í honum óx mikið melgresi, er varð 
2 álna hátt, þar voru þá 28 verbúðir. í Bjarneyjum voru 11 
fjölskyldur, 68 manns, er lifðu á fiski-, sela- og hákarlaveið- 
um: í Stagley hafði ppt verið byggð, en lagzt aptur í eyði af 
þvi varla er hægt að lenda fyrir brimum. 

Landmælendur áttu opt i vandræðum með húsnæði i Reykja- 
vik. Þeir Wetlesen og Frisak höfðu haft herbergi i tukthúsinu, 
en um vorið 1805 urðu þeir að fara þaðan af því ráðsmaður 
tukthússins kvartaði midan húsnæðisleysi ; voru þeir nú hús- 

') Michael Smith (f. 16. xnarz 1776, d. 26. nóv. 1849) var sonur 
stórkaupmanns í Stafangri. er hét Lorenz Ankermann Smith (1762 — 
1800). móðir hans hét Margaretha Kielland (1766—1826). Michael 
Smith varð undirforingi i norska hernum 1792, kapteinn 1808. major 
1811. síðar »Sö- og Landkrigscommissair< í Stafangri og svo i Arendal. 
Varð stórþingismaður (1818) og riddari af ólafsorðu (Axei Chr. Z. Kiel- 
land : Stamtavle over Familien Kielland. Stavanger 1878, 8°, bls. 26—27). 

’) J>ess má geta. að Gísli Gislason (1786—1860), sem seinna varð 
prestur á Vesturhópshólum og siðast á Gilsbakka, var jafnan á sumrum 
fylgdarmaður Wetlesen’s, meðan hann dvaldi i Reykjavíkur og Bessa- 
staðaskóla 1802—1807. 

næðislausir, en stjórnin ákvarðaði þá, að þeir skyldu setjast að 
i landfógetahúsinu, sem þá var nysmiðað, en nú vildi svo illa 
til, að Klog landlæknir hafði fengið loforð stiptamtmanns fyrir 
að búa í sama húsi, hann varð þó að lúta i lægra haldi. en 
landmælendur urðu eptir ýmsar rekistefnur að borga honum 
húsaleigu. Kvarta þeir jafnan yfir vondu húsnæði og harðæri 
á öllum nauðsynjum í Reykjavik. 

Um vorið 1806 voru blíðviðri og staðviðri, svo þeir Frisak 
og Smith gátu byrjað mælingarferðir hinn 10. júní; Wetlesen 
varð eptir i Reykjavík til þess að athuga sólmyrkva hinn 16. 
júní. Veður var optast gott um sumarið, svo mælingarnar 
gengu vel. Strandmælingunum var nú haldið áfram frá Gils- 
fjarðarmynni út Barðastrandarsýslu, um alla smáfirði að tak- 
mörkum ísafjarðarsýslu. Fríhyrninga-grindinni var haldið 
áfram til Snæfjalls á Snæfjallaströnd og með aukaþríhyrning- 
um voru ákveðin öll helztu fjöll á Vestfjörðum og eins kaup- 
staðir á Bildudal og ísafirði. Uppdrættir þeir, sem lautenantar 
gjörðu af þessu svæði, voru mjög ítarlegir bæði yfir ströndu 
og fjöll, eyjar og sker, bæi, kirkjur og ár, og hafði Björn 
Gunnlaugsson síðar þvi nær engu þar við að bæta, svo Vest- 
firðir eru á »Uppdrætti íslands* þvi nær að öllu eptir strand- 
mælendur. Þetta sumar gjörði Frisak ýmsar athuganir og 
mælingar í Flatey og Súgandisey til þess að ákveða breiddar- 
stig þeirra staða og skekkju segulnálar. Þá rannsökuðu þeir 
einnig innsiglingu til Reykhóla, það þótti áhugamái vegna 
saltbrennslunnar, sem fyrr hefir verið getið. Ferðalag H. Frisak's 
á þessu sumri var allörðugt, hlutverk hans var að mæla þríhyrn- 
inga milli fjallstinda, en Smith inældi strandlínuna og landslagið. 
Frísak fór sjóveg uppá Akranes og hafði meö sér tvo fylgdar- 
inenn til þess að passa hesta og hlaða vörður. Frá Akranesi fór 
hann einnig sjóleið til Straumfjarðar og þaðan um Hnappadals- 
sýslu til Stykkishólms og svo sjóleið til Flateyjar, þar var hann 
rúma viku og fór svo 2. júli upp að Rauðsdal á Barðaströnd, 
siðan ferðaðist hann þar um fjöll og sveitir til Patreksfjarðar 
og Arnarfjarðar og mældi tind af tindi. Hinn 14. júlí fór 
Frisak yfir Arnarfjörð að Auðkúlu og i Dýrafjarðarbotn og 
svo yfir Glámu niður að Ísaíirði, yfir Djúp til Snæfjallastrandar 

og mældi þar, kom í Kaldalón og gekk frá Armúlaseli upp á 
Drangajökul. Þar var ekki hægt aö byggja vörðu úr grjóti á 
jöklinum, en Frisak hafði áður látið flvtja þangað tré og borð 
og var slegin saman trévarða á Hljóðabungu og mælt frá 
henni. f*egar Frisak hafði lokið mælingum á jöklinum fór 
hann til Æðevjar og ýmsar ferðir fleiri um fjöllin vió Snæ- 
fjallaströnd. hélt svo aptur suður firði, um Barðastrandarsýslu 
og Vestureyjar og mældi það, sem eptir var; i ágústmánuði 
hélt hann heimleiðis og kom til Reykjavíkur 29. ágúst. 

Um haustið 1806 í septembermánuði sigldu þeir Frisak* 
og Wetlesen með fálkaskipinu, en Smith varð eptir. Wetlesen 
fékk lausn um veturinn (25. marz 1807) og kom ekki optar 
til íslands. I hans stað var settur Hans Jacob tácheel (f. 1779, 
d. 1851)* og var hann við mælingarnar framúr; hann var 


‘) Frisak hefir þá verið giptur og búið með fjölskyldu sina i Reykja- 
vik, þvi til er reikningur yflr flutning á fólki hans með fálkaskipinu 
»Hanna« (26. sept. 1806). Tvær iverustúkur í skipinu kostuðu 86 rd., 
fæði fyrir 4 menn í lyptingu i 8 vikur 24 rd (á viku fyrir hvem 2 rd.). 
Fæði vinnukonu (10 mörk á viku) 6 rd. Ferðakostnaðurinn allur var 
þannig 64 rd. 

’) Hant Jacob Scheel var af góðum ættum og fæddur i Noregi ná- 
lægt Kristianiu 18. júní 1779, varð stúdent i Kristianíu 1798 og cand. 
philos. s. á., gekk siðan í herþjónustu og varð second-lautenant 1801. 
premier-lautenant 1808. lagði sérstaklega tyrir sig stærðfræði og mæl- 
ingar. var settur við landmælingar á lslandi 1807 og dvaldi þar þangað 
til 1814; 1810 varð Scheel kapteinn og gekk úr herþjónustu 1816. fékk 
þá majórs-nafnbót og riddarakross. 1816 — 1824 var Scheel umsjónar- 
maður við hlutaveltuna í Kinhöfn (Kjöbenhavns Klasselotteri), en 1824 
var hann dæmdur frá embætti fyrir sjóðþurð og afhrot í embættisfærslu 
(Collegial-Tidende for Danmark. 28. Aarg. Kbhavn 1826. bls. 37 — 38) 
og var settur í hegningarhús í Stege. t’ar fékkst Scheel hinn seinni 
hluta æfi sinnar við útreikninga á þrihyrningamælingum þeim. er gjörðar 
höfðu verið á Islandi og starfaði að því verki með rnikilli iðni og vand- 
virkni i mörg ár. Scheel dó í Lennemark á Möen hinn 1. ágúst 1861. 
Kona hans hét Anna R. E. Sandberg (1788 — 1866) og áttu þau saman 
10 börn (3 syni og 7 dætur) Scheel var mesti dugnaðarmaður. þegar 
hann beitti sér, og lærður vel, ekki aðeins i stærðfræði heldtir og i ýmsu 
öðru. þannig hafði hann í ungdæmi sinu allmikið fengizt við steina- 
fræði, enda var faðir hans námueigandi i Noregi. f’að er auðséð a 
mörgu. að Scheel hefir þegar í æsku verið óreglurnaður i peningasökum 

mjög duglegur maður og rnjög lærður í slærðfræði, en óláns- 
maður að mörgu einkum hinn seinni hluta æfi sinnar. Eins 
og siðar mun getið, tókst hann löngu seinna á hendur aó 
reikna allar mælingar, sem gjörðar höfðu verið á íslandi, það 
var heljarverk, sem hann leysti af hendi með mikilli vatid- 
virkni. Nú stóð til, að breytt yrði fyrirkomulagi mælinganna, 
þannig að mælingamennirnir áttu að vera fjórir; var í fyrstu 
svo til ætlast, að tveir þeirra lykju við mælingar þær, sem 
eptir voru fyrir vestan, og hefðu aðsetur í Reykjavik, en hinir 
tveir áttu að tnæla Norðurland og búa á Akureyri. Það varð 
því enn að bæta við einum manni og hét hann Nicolay Johan 
Lohmann Erogh ,' en það atvikaðist svo. að hann kom aldrei 
til íslands og tók engan þátt i mælingunum. enda hættu 
brátt allar mælingar á Suður- og Vesturlandi vegna stvrjald- 
arinnar við Englendinga. Sumarið 1807 varð litið um mæl- 
ingar á Tslandi, enda var M. Smith þá hinn eini, sem fékkst 
við þær. Vorið var kalt og rigningasamt og óstöðug veðrátta 
og gat Smith ekki komizt á stað fyrr en 25. júní og það með 
naumindum þvi hestar voru mjög horaðir, hann komst þó 
vestur i Gilsfjörð og ætlaði að mæla þríhyrninga þaðan um 
Norðurlandsstrendur, en úr því verki varð lítið, Húnaflói var 
fullur af is, sem ekki fór burtu fyrr en 2. ágústmánaðar, »þá 
rak hann til hafs i norðanstormi, beint á móti vindi*, að þvi 
er Smith segir. Isnum fylgdi sifeld þoka og suddi; Smith 
tókst þó að mæla þríhyrninga milli Leiðaraxlar (við Stein- 
grímsfjörð) og Rjúpnafells (milli Ritru og Hrútafjarðar); var 
þá aðaltilganginum náð, því á þenna hátt mátti hnyta mæl- 
ingarnar á Vesturlandi við þær sem gjöra átti á Norðurlandi. 
Að afloknum þessum mælingum sneri Smith aptur til Reykja- 
vikur og kom þangað 22. ágúst og var veður jafnan kalt og illt. 
Smith getur þess meðal annars, að Stefán amtmaður Stephensen 


og var þá stefnt fyrir skuldir, enda kom óreglan honum lika á kaldan 
klaka að lokum. Af ráðleysi þeirra hjóna leiddi, að þau áttu jafnan i 
mesta basli með mikla ómegð og þó hafði Scheel optast ágætar tekjur, 
en kunni ekki með að fara. og sifelt er hann að sárbæna stjórnina um 
fyrirframgreiðslur, aukastyrk o. s. frv. 

’) Lovsamling for Island VII. bls. 123 — 124. 

hafi mjög stutt mælfngarnar meö því að hvetja almenning til 
hjálpar við vörðubyggingu og annað. Smith segist ennfremur 
eptir margar tilraunir hafa getað útbreitt bólusetningu um 
allar sýslur i Vesturamti. Um Krisak segir Smith, að hann 
hafi nú i 17 ár þekkt þenna ágæta og vandaða samverka- 
mann, jafnan verið vinur hans og treysti honum manna bezt, 
til hans sendi hann norður mælingarverkfæri sin og kort. þvi 
þann bjóst jafnvel við að flytja til Eyjaljarðar næsta sumar. 
Hinn 2. september lét Smith i haf frá Reykjavik og tók með 
sér allt, sem hann átti, en hinn 19. s. m. vildi svo óheppilega 
til, að enskt herskip tók það skip hernámi, er Smith var á, og 
var hann með skipshöfninni fluttur til Leith á Skotlandi. 
Smith fékk þó aptur lausn og ferðaleyfi 22. október, komst 
klaklaust til Kaupmannahafnar en misti allan farangur sinn, 
aleigu sina, sem hann metur á 1200 rd. Krogh sá, sem áður 
var getið, átti um veturinn 1 8U7 — 1808 að fullkomna sig í 
mælingarfræði hjá Thomas Bugge háskólakennara, en hvorki 
hann né Smith komust til íslands sakir stríðsins. Um sama 
levti voru þeir Wetlesen og Ohlsen settir við mælingar i Noregi; 
allir þessir foringjar sóttu um að halda hinum íslenzku land- 
mælingalaunum og fengu það. 1 Smith var notaður við her- 
virkjagjörð í Danmörku, en Krogh varð 1809 kennari i stærðfræði 
við herforingjaskóla i Noregi, komu þeir aldrei síðar til Is- 
lands og eru þeir úr sögunni. Um þetta leyti var sett nefnd 
til þess að prófa mælingar þær. sem gjörðar höfðu verið á 
Íslandi, og létu nefndarmenn i Ijósi álit sitt (12. jan. 1807), að 
mjög vel væri gengið frá þrihyrningamælingum, staðaákvörð- 
unum og uppdráttum. 8 


‘) Lovsamling for Island VII. bls. 304—306. 

’) í nefndinni voru þeir Arentz. Bugge og Ehlers og hljóðar álit 
þeirra þannig: >Beregningerne ere förte efter de rigtige astronomiske 

Regler og ere meget paalidelige, Kortene ere construerede med 
Nöjagtighed efter de beregnede Trianglers Sider og de ere tegncde med 
megen Nethed og Skjönhed. Det er deraf klart at de Herrer Officerer, 
som arbeide ved de islandske. geographiske Opmaalinger. have forrettet 
samme med al den Flid og Nöjagtighed. som kan fordres og at de der- 
for fortjene al mulig Beremmelse«. 

Þegar hér var komið stóðu mælingarnar svo haustið 1807, 
að búið var að mæla strendur allar frá Dyrhólaey suður og 
vestur um land hérumbil að takmörkum ísafjarðar- og Barða- 
strandarsýslu við Arnarfjörð; Frisak hafði reyndar þanið þrí- 
hyrningagrindina um mikinn hluta ísafjarðarsýslu allt norður 
á Snæfjallaströnd og Hljóðabungu, en hina eiginlegu land- og 
strandmælingu vantaði enn á öllu þvi svæði. Svo hafói verið 
til ætlazt, að Krogh tæki aö sér mælingar þessar á Vestfjörð- 
um, sem eptir stóðu, en ekkert varð af þvi; Smith mældi, 
sem fyrr hefir verið frá sagt, þríhyrninga milli Steingríms- 
fjarðar og Hrútafjarðar 1807, en varð aö láta þar við sitja og 
hvarf svo frá með öllu. Eptir þetta eru þeir einir á íslandi 
Frisak og Scheel og lagðist öll vinna á þá; þó við mikla 
örðugleika væri að stríða, héldu þeir ótrauðir áfram verkinu 
og leiddu það þvi nær til lykta með frábærum dugnaði. f*að 
var mikil heppni fyrir landið, aó svo röskir og samvizku- 
samir menn völdust til þess starfa, því úr þessu slær stjórnin 
mjög slöku við, eins og eðlilegt var á þeim ófriðarárum, 
skiptir sér miklu minna af mælingunum en áður og iætur 
mælingamenn eiga sig. Hefðu strandmæiingar þá dottið niður, 
er mjög efasamt hvort búið væri að mæla ísland enn. 

Þeir Frisak og Scheel fluttu sig frá Kaupmannahöfn til 
Akureyrar um sumarið 1807, en náðu þangað ekki sakir haf- 
isa fyrr en undir haust og gátu því ekkert aðhafzt á því 
sumri, enda voru harðindi og illviðri á haustmánuðum. Frisak 
komst 31. ágúst á Akureyri, hafði lent á Austfjörðum og varð 
að flytja farangur sinn á hestum til Eyjafjarðar, en Scheel 
komst þangað 22. sept. eptir 6 vikna útivist, höfðu þeir i 3 
vikur legið fyrir Austurlandi í þokum og háfisum. Um haustið 
ætluðu þeir félagar þó að fara til Mývatns og mæla þar námur, 
en gátu hvorki fengið fylgdarmenn né hesta. Sama haust (6. 
okí. 1807) sækja þeir um, að byggt sé dálitið áthugunahús á 
bakkanum fyrir ofan Akureyri, en því var aldrei sinnt. Ymsir 
örðugleikar voru þar og með húsnæði fyrir þá félaga, þó fengu 
þeir loks lánað hús hjá kaupmanni einum er J. L. Busch hét 
gegn ábyrgð stjórnarinnar. 1 Það hafði fyrst komið til orða, 

’) Húsaleigan var 100 rd. á ari. en stjórnin ábyrgðist húsið með 
1600 rd.. að ekkert yrði að þvi. 

að Frisak settist að á Skagaströnd og var i því skyni farið 
að lagfæra hús, er hann átti að fá þar til afnota, en ekki 
varð af þvi. 1 

Veturinn 1807 — 1808 var harður, vorið kalt og hestar 
magrir, samt tóku þeir félagar til starfa hinn 21. marz og 
mældu nágrenni Akureyrar og strendur fjarðarins út eptir, 
voru þeir við það verk fram í mai þegar veður leyfði, en 
fengust annars við hnattstöðumælingar, skekkju segulnálar o. fl. 
t langferð gátu þeir 1808 ekki komist á staö fyrr en 28. júní; 
fóru þeir nú vestur i Steingrimsfjörð til þess að tengja þrí- 
hyrninga á Vesturlandi við mælingar á Norðurlandi. Scheel 
fór upp Miðdal i Steingrimsfirði upp á Leiðaröxl og upp á 
Rjúpuafell hjá Bitru, notaði hann linuna þar á tnilli, sem M. 
Smith hafði mælt (1807), sem grunnlínu fyrir áframhaldi þrí- 
hyrninganetsins og mældi frá þessum fjöllum til tinda við 
Reykjarfjörð til vesturs, en austur á bóginn til Brandafells á 
Vatnsnesi og Spákonufells við Skagaströnd, var þannig sam- 
einuð Suður- og Vesturlandsmælingin við mælingar á Norður- 
landi. Scheel var eins og fleirum illa við þokurnar á Húna- 
flóa og segir meðal annars: »bændur i Strandasýslu voru 
sammála i því, að sumarið væri ágætt, þurrviðrasamt og litið 
um þoku, sem vön er að liggja heila mánuði á fjöllum ; samt 
hindraði þokan mig i 6, 8 eða 10 daga sumstaðar og í septem- 
bermánuði lá eg um kyrrt 16 daga á einum stað, án þess þó 
að geta fullgjört mælingu mina. fegar þokuna stöku sinuum 
reif frá, komu svo áköf hvassviðri að varla var stætt, hvað þá 
heldur hægt að setja upp verkfærin og handleika þau«. Eptir 
20. september ætlaði Scheel á Skagaströnd að gjöra hnatt- 
stöðuathuganir, en varð að hætta við það sakir stöðugra ill- 
viðra, sneri svo heimleiðis og kom til Akureyrar 28. s. m. 
Frisak varð Scheel samferða til Steingrimsfjarðar, hann hélt 
norður Strandasýslu, komst að Skjaldabjarnarvik 15. júlí og 
mældi strandlengjuna þaðan suður eptir, en mjög hindraðist 
hann af þoku, sem optast lá á fjöllum kringum Revkjarfjörð. 
Hinn 16. sept. var Frisak aptur kominn suður að Steingrims- 


') Lovsamling for Isiand VII. bls. 216. 

firði, en varð þá að hætta sakir illviðra og kora á Akureyri 
23. s. m. Sumarið 1808 lét Frydensberg landfógeti flvtja fyrir 
þá mælistengur landveg að sunnan, þvi nú þurfti nauðsynlega 
að mæla nýja grunnlinu nyrðra og unnu þeir að því verki 
hina tvo næstu vetur. 1 

Sumarið 1809 fóru þeir félagar frá Akureyri hinn 14. júni 
og komu báðir saman á Reykjarfjöró syðri hinn 26. s. m. og 
ætiuðu nú að fullkomna þrihyrninganetið yfir Vestfirði og 
mæla Hornstrandir ; skiptu þeir svo verkum með sér, að Frisak 
mældi þríhyrningana, en Scheel mæidi strandlengjuna. Scheel 
hafði sumarið 1808 ákveðið fjallstindana Búrfell og Örkin við 
Reykjarfjörð og notaði Frisak fjarlægð þeirra sem grunnlinu 
og ætlaði þaðan að mæla í vörðurnar á Glámu og Dranga- 
jökli, en það tókst ekki fyrir þoku; fór hann þvi yfir að ísa- 
fjarðardjúpi til þess þaðan aptur að ganga upp á Glámu, 
Drangajökul og Snæfjöll; með miklum þrautum og fyrirhöfn 
tókst honum að komast upp á allar þessar jökulbungur og 

’) Á þeim árum óttuðust margir á Islandi, að enskir vikingar mundu 
gjðra strandhögg á íslandi, og i bréfi dags. á Möðruvöllum 18. jan. 1808 
leitar Stefán amtmaður Thorarensen ráða hjá þeim Frisak og Scheel 
um landvarnir. ef víkingar réðust á kaupstaði og byggðir, og spyr þa 
hver vopn muni mega nota. því nægar byssur munu varla til taks. segir 
amtmaður að uaumlega munu vera fleiri en 16—20 byssur til í hverri 
sýslu og auk þess vanti bæði púður og kúlur. Frisak og Scheel svara 
9. marz 1808; þeir telja það reyndar ólíklegt. að vikingar eða herskip 
ráðist á varnarlaust land, en ef það komi fyrir, telja þeir ómögulegt að 
verja kauptún og byggðir fyrir eyðileggingu og Iandgangi frá herskip- 
um, nema með smáköstulum og fallbyssum; nú eru engar fallbyssur til 
né skotgögn í þær og heidur enginn, sem kann að fara með þær. Eptir 
því sem þeir hafa komizt næst. segja þeir að um 20 byssur munu vera 
til i Eyjafjarðarsýslu og ekki nema tæp 8 pund af púðri. í verzlunum 
er ekki til neitt járn i Ijái eða aðrar nauðsynjar hvað þá heldur i vopn, 
þeir telja það þvi ekkert viðlit að verja strenduruar fyrir ágangi út- 
lendra óvina. En ef nú óvinahópar ganga í land og fara með ránum 
og gripdeildum upp um byggðir, ætla þeir þó að megi veita þeim við- 
nám og gera þeim einhvern óskunda. peir ráða til, að hafður sé við- 
búnaður tii þess að kveikja elda á hæðum, til þess að gjöra mönnum 
aðvart um komu óvina, svo hægt sé að hafa liðssafnað, og ráða til. að 
karlmenn allir hafi að vopni langa broddstafi með löngum og hvössum 
broddi. 


Digitized by Google 



271 


gat mælt þaðan það sem hann þurfti, örðugust var mælingin á 
Drangajökli, Frisak klöngraðist þangað þrisvar sinnum árangurs- 
laust, en loks i fjórða sinn hinn 17. júli fékkst heiðskir dagur og 
eptir 18 stunda dvöl við vörðuna á Hljóðabungu tókst honum 
að mæla öll flata- og hæðahorn, sem þurfti. Siðan gekk 
Frisak upp á Glámu, þar var þokan lika til trafala, en mæl- 
ingin tókst samt. þaðan fór hann aptur yfir Djúp á Snæfjalla- 
strönd. f*ar fékk Frisak bréf og boðskap frá Jörgensen 
Hundadagakonungi. að hann skyldi láta af hendi mælingaskjöl, 
en hann þverneitaði. 1 Úr þvi svo var komið, hætti Frisak 
mælingum og beið átekta. hélt svo á stað til Steingrimsfjarðar 
til þess að hitta Scheel félaga sinn og ráðgast við hann um, 
hvað nú ætti til bragðs að taka. 

Scheel hafði heldur ekki verið iðjulaus á þessu sumri, 
hann skildi við Frisak 28. júní á Reykjarfirði og komst eptir 
mjög örðuga ferð alla leið norður á Horn hinn 4. júlí. Eptir um- 
tali við Frisak lét Scheel byggja vörðu á Hornbjargi og sendi 
mann suður í firði til þess að láta hann vita. Mælingar byrj- 
aði Scheel á norðausturhorni Hælavikurbjargs, mældi svo 
Hornsvik og strönd alla kringum Hornbjarg allt suður i Geir- 
ólfsgnúp. Veður var í fyrstu gott, en fyrir sunnan Smiðjuvík 
voru þokur og rigningar mjög til tálmunar og svo fjöll, 
klungur og þverhnýpt björg. Loks komst Scheel þó í Reykjar- 
fjörð nyrðri, en varð þar veðurtepptur i viku og gat ekkert 
aðhafzt; þar fékk hann bréf frá Frisak félaga sinum, sem setti 
honum mót á Stað í Steingrímsfirði, svo þeir gætu lagt ráð 
á, hvað gjöra skyldi. Hinn 1. — 4. ágúst var norðangarður með 
frosti og snjó og Scheel tafðist svo, að hann komst eigi fyrr 
en 9. s. m. að Stað í Steingrímsfirði og var Frisak kominti 
þangað degi áður.* Úr Steingrimsfirði héldu þeir beina leið 


Saga Jörundar Hundadagakonungs. Kmhöfn 1892, bls. 73—74. 
179, 196 — 198. í’ar er Frisak kallaöur Klavs að fornafni. en hann hét 
Hans. og svo hétu forfeður hans hver fram af öðrum og eins elzti sonur 
hans og sonarsonur, sem voru læknar í Noregi. þeir hétu allir Hans 
Frisak (J. Landgraff: Grimstadslægter. Grimstad 1892, bls. 24 — 25). 

a ) begar eg fór um Hornstrandir 1887 voru þar enn margir á lífi. 
sem höfðu heyrt getið um mælingar þeirra Frisaks og Scheels og af þvi 

til Akureyrar og skrifuðu Jörgensen þaðan báðir, að þeir væru 
með öllu ófáanlegir til að afhenda skjölin, og ef i hart færii 
mundu þeir sjá um að fela þau svo vel, að enginn findi, 
kváðust þeir aldrei mundu gleyma skyldu sinni gagnvart kon- 
ungi sinum, þó hótað væri pindingum eða lifláti. Til þessa 
óindisúrræðis þurfti þó ekki að taka, því Jörgensen veltist úr 
völdum um sama leyti. 1 I septembermánuöi fóru þeir félagar 
aptur á stað; Frisak fór vestur á Skagaströnd, en Scheel brá 
sér suður í Reykjavik til þess að aðgæta, hvernig færi um 
verkfæri og skjöl landmælinganna, sem þar voru geymd. 

Um veturinn 1809 — 1810 luku þeir við grunnlinu-mæling 
i Eyjafjarðarbotni, var linan 12167 álnir á lengd og á tveim 
mælingum munaði aðeins tveim þumlungum. Þeir fram- 
kvæmdu lika ýmsar hnattstöðumælingar, athuguðu myrkva 
Júpiters-tungla og gjörðu margar stjörnumælingar. 8 Um vorið 
1810 fóru þeir á stað frá Akureyri 20. júni og 28. s. m. var 
Frisak kominn að Brekku í Bitru og mældi þaðan ströndina 
vestur til Kollafjarðarness, þangað var mælingin búin áður, 
svo sneri hann aptur við og hélt áfram mælingum til austurs 
og suðurs inn með Hrútafirði og svo út með aptur, tókst 
honum um sumarið að mæla strandlengjuna alla norður á 
Skagatá og var kominn þangað hinn 16. september og fór svo 


menn sáu mig hafa mselingarverkfæri milli handa, var eg þar opt 
af alþjíðu kallaður »herra laulinantinn< og þótti mikil kurteisi. Björn 
Ounnlaugsson fór ekki lengra en að Ainesi og kom aldrei á hinar eigin- 
legu Hornstrandir. 

*) í skj’rslu Frisaks og Scheels til Renlukamniersins 16. júní 1810 
komast þeir svo að orði: »Denne Besked fra os blev her igjennem 

Norderamtet officielt tilstillet vedkommende pr. Expres, men denne 
havde ikke naaet halvejs herfra til Reykjavig. da paa Grund af Con- 
ventioner, som vil være det höjkongelige Rentekammer bekjendt. den 
islandske Republiques Embryon kvaltes i Fodselen og den danske 0vrig- 
hed her i Landet igjen traadte ind i sine Funktioner<. 

') Af bréfi frá Schumacher til Löwenörn 26. júli 1820 má þó sjá, 
að jímsir gallar hafa verið á mælingum þessum. 1 sama bréfi segir 
Schumacher. að lengdar-ákvörðun Lievog’s á Lambhúsum sé áreiðanlegri 
eu samskonar mælingar lautenantanna þar syðra. Eptir mælingu Lie- 
vog’s eru Lambhús 24° 24' 16" f. V. Paris (Dagen 19. maí 1809, nr. 87). 


Dígitized by Google 



273 


heim til Akureyrar. f*okur voru tíðar um sumarið, en að öðru 
leyti var veðrátta góð. Scheel mældi aðalþrihyrninga og byrj- 
aði á Skagaströnd, þeir lélagar skiptu vanalega verkum með 
sér á þann hátt, að þeir annaðhvort ár skiptust á með þrí- 
hyrmngamælingar og hina eiginlegu strandmælingu. Frá þvi 
20. júni til 18 júlí klöngraðist Scheel um bratta fjallgarða á 
útkjálkum milli Skagafjarðar og Evjafjarðar lil þess að leita 
að hentugum mælistöðum og hlaða vörður og var það engin 
smáræðis fyrirhðfn, fjöll eru þar mjög há og brött viða með 
snjóhengjum og jöklabeltum; fór Scheel á þessari ferð um 
Hjaltadal, Siglufjörð. Ólafsfjörð og Svarfaðardal ; i Ólafsfirði 
tafði þoka og illviðri hann í 10 daga, því hret kom þar mikið 
um hásumar með Irosti og fannkomu. Þegar búið var að 
byggja vörðurnar fór Scheel aptur vestur á Vatnsnes og byrj- 
aði þrihyrningama-linguna á Brandafelli og liélt henni áfram 
til Svarfaðardals, veður var þá gott og sjaldan þoka á fjalls- 
tindum, hún lá revndar opt i hlíðum, en var þar eigi mæling- 
unum lil fyrirstöðu. í miðjum ágústmánuði var Scheel aptur 
kominn austur í Svarfaðardal, ætlaði þar að hlaða nokkrar 
viirður á fjallstindum og auka þrihyrninga-grindina svo, að 
hún næði til austurstrandar Eyjafjarðar, en þa komu illviðri 
með mikilli snjókomu á fjöllum svo lítið var hægt að fram- 
kvæma af þessari fyrirætlun. Scheel lá 14 daga i tjaldi hjá 
koti i botni Svarfaðardals og voru þá alltaf illviðri og kálfa- 
snjór kringuin tjaldið; hinn 12. sept. lókst honum loks að 
komast upp á Heljarfjall í mikilli ófærð, svo hann varð að 
vaða hálfa mílu i snjó upp fyrir hné; dálitið gat. hann mælt 
þar uppi, en þá skall á bilur svo hann varð að flýja lil byggða 
hið íljótasta. Veðrið batnaði ekki. svo Scheel fór heim til 
Akureyrar hinn 15. sept. Ilm lok septembermánaðar fór 
veðrátta að lagasl, þeir félagar lágu ekki á liði sinu og not- 
uðu timann lil mælinga, Scheel mældi þríhyrninga í Eyjafirði, 
en Frisak fór austur á Húsavik og lét setja þar ymsar vörður 
til undirbúnings undir mæling á næsta sumri. Um sama levti 
lélu þeir byggja slóra vörðu í Grímsey 7 álna háa og 5 álnir 
að þvermáli að neðan. 

Um veturinn 1810 — 1811 fengust þeir við sin vana- 

18 

legu störf, stjörnuathuganir, reikninga og kortagjörð-. Mæl- 
ingahús sérstakt fengu þeir ekki og urðu þvi að búa vel um 
sig í íbúðarhúsi sinu á Akureyri til þess að geta framkvæmt 
mælingarnar þar. 1 Um vorið snemma þurftu þeir að fá þung 
mælingaverkfæri sunnan úr Reykjavík því þeirra voru biluö 
og sendi Magnús Stephensen þau i aprilmánuði landveg norð- 
ur.* Snemma um vorið 1811 fór Frisak til Skagafjarðar til 
þess að halda áfram strandmælingum fyrir austan Skagatá, 
var hann við það starf frá þvi 9. mai til 10. júní og komst 
kringum Skagafjörð og Sléttuhlíð að Reykjahóli í Fljótum. 
Veðrátta var óvanaiega stirð, hafis lá þá fyrir landi og fylgdu 
honum kuldar, snjóhret og þokur og segist Frisak aldrei hafa 
þolað aðra eins vosbúð og þrautir á neinni ferð einsog á 
þessari vorferð. Seheel ætlaði sama vor að mæla strendur 
út með Eyjafirði og mæta Frisak norður í fjörðum, en augn- 
veiki, sem þá gekk á Akureyri, þjáði hann mjög, og þegar 
hann var búinn að mæla út á Toppeyri, varð hann að hætta, 
þvi augnverkurinn vesnaði mjög við kuldann. Hinn 27. júní 


'i Til er i hdrs. Bókmf. Kmh. nr. 30 fol. >Architectur-Rids over det 
Hus, som vi have til Beboelse og som tillige tjener til Observatorium 
og har været brugt dertil siden Aar 1808 tilhörende Hr. Grosserer Jens 
Busch i Kjöbenhavn. Opmaalt og tegnet i Aaret 1814 af Hans Frisak 
og H J. Scheel«. parrneð fylgir nákvæm útskýring. 

s ) Þá voru haríindi um veturinn og segir Magnús Stephensen i 
bréfi 19. apríl 1810, að ómögulegt hafi verið að fá nokkurn hest í allri 
Borgarfjarðarsýslu. sem treystandi var til að bera 7 fjórðunga bagga 
mílu vegar. hvað þá heldur lengra; hjá Scheving sýslumanni voru fallnir 
10 hestar; Magnús sendi þá verkfærin á hesti, er hann sjálfur átti og 
bezt var í holdum af hestum hans, þessum klár lánaðist líka að koma 
verkfærunum óskemmdum norður. 1 þakklætisbréfi til Magnúsar (6. 
maí 1810) segir Scheel meðal annars: »Næst den Tanke at have været 
medvirkende til Opnaaelsen af det ved den islandske Kyst og Havne 
Opmaaling tilsigtede 0jemed, har intet saa meget bidraget til at forsede 
de Farer og Besværligheder vore Forretningers Natur her til Lands 
medföre. som den Beredvillighed vi stedse have mödt hos Landets 
Ovrighed i at opfylde vore Begjæringer tit Forretningernes Fremme. ja 
i det hele den Tjenstaglighed Landets Indbyggere overalt have vist os, 
som vi og taknemmelig eikjende ikke mindre at skylde den höje 0vrig- 
lieds Foranstaltninger end Indbyggernes godmodige Character«. 

lagói Frisuk á staö i aðalferóina og ætlaöi nú aö byggja vöróur 
og inæla þrihyrninga frá Eyjafiröi austur á Langanes. Frá 
Grenivík gekk hann upp á Kaldbak, þvi áöur var búiö aö 
mæla linu frá þeini mælistaó til Stórahnúks við Kræklinga- 
hlið, þó varð hann tvisvar aö ganga upp á fjallió til þess aö 
geta mælt þau horn, er þurfti. Þaðan hélt hann áfram ferð- 
inni austur á Langanes og lét hlaða vörður á tindum og 
mældi syöst i þessari ferð Díafjall og Smjörfjall. Hinn 9. 
ágúst sneri Frisak aptur og mældi nú á bakaleiðinni þríhyrn- 
inga milli varöna þeirra, sem hlaðnar höföu verið. Nærri 
allan ágúst voru þokur og slórrigningar, svo mælingarnar 
gengu örðugt í lyrstu og á heiðinni undir Svalbaröshnúki í 
í’istilfirði varð hann aó biða i tjaldi sínu frá 22. ágúst til 2. 
september, af því aldrei varð á þvi timabili nógu bjart til 
þess að mæla. Þá vildi svo heppilega til að veóur batnaói 
og í septembermánuöi voru stillur og hreinviðri, gat Frisak 
þvi án verulegs trafala mælt þríhyrninga þá, sem eptir voru, 
komst á mælistað á Vaðlaheiði 24. sept. og næsta dag heim 
á Akureyri. Hinn 24. júni byrjaði Scheel að mæla vestur- 
strönd Eyjafjarðar og hélt því verki áfram þegar veður levfði 
um Svarfaðardal, Ólafsfjörð og Héðinsfjörð allt að Reykjahóli 
í Fljótum, þar sem Frisak hætti um vorið. fokur og rign- 
ingar voru opt til fyrirstöðu á þessum útkjálka, því hafís lá 
fyrir landi fram i miðjan ágúst, auk þess er landslag hér 
mjög öröugt aðgöngu til mælinga; frá Svarfaðardal til Fljóta 
varð Scheel jafnan að stikla á fjallabrúnuin til þess að geta 
komið mæliborðinu við og mælt niður i hinar þverhnýptu dal- 
kvosir. Þegar þessu verki var lokið, fór Scheel úr Fljótum 
yfir i botn Svarfaðardals og lauk þar við mælingar frá Heljar- 
fjalli hinn 25. ágúst. Nú var orðið svo áliðið, að ekki var til 
neins að leggja á stað austur og notaði Scheel þvi september- 
mánuð til þess að mæla austurströnd Eyjafjarðar. Hið sama 
haust (16. októher 1811) skrifuðu þeir Frisak og Scheel stjóru- 
inni og háðust lausnar innan skamms, þeir væru orðnir þreyttir 
af þessum örðuga starfa og Scheel segir að heilsa sín og 
kraftar þverri. Segjast þeir siðar muni koma með uppástungur 
um, hvernig bezt sé að halda áfram mælingunum. 

18 * 

Sumarið 1812 unnu þeir Frisak og Scheel báðir að þrí- 
hvrningamælingum, þannig að Frisak valdi mælistaði og reisti 
vörður, en Scheel mældi hornin. Aður en þeir lögðu á stað 
í aðalferðina. mældu þeir ýmislegt við EyjafjÖrð. I byrjun 
júnimánaðar fór Frisak á bát gegnum hafishroða, sem lá á 
(irðinum, og ætlaði út fyrir Gjögur og inn á Skjálfanda til 
þess að ljúka mælingum þar, en isinn rak þá saman, svo þeir 
komust ekki út úr firðinum og urðu viku síðar að snúa til- 
baka við svo búið, þó gekk Frisak aptur i þeirri ferð upp á 
Kaldbak og mældi þaðan. Um sama leyti gekk Seheel upp á 
ýms tjöll við Eyjafjörð til mælinga. Hinn 29. júní lögðu þeir 
á stað austur á land, en urðu fyrst að fara stuttar dagleiðir, 
þvi hestar voru mjög magrir eptir veturinn, vorið var kalt og 
gróður kom seint. Fylgdust þeir félagar austur að Grims- 
stöðum á Fjöllum, þaðan hélt Scheel vfir Dimmafjallgarð 
norður á Vopnafjörð, en Frisak fór að Möðrudal og Brú og 
svo niður á Hérað. 1 Scheel byrjaði mælingar frá linunni milli 
Diafjalls og Smjörfjalls, en Frisak fór suður Austfirði til að 
velja mælingastaði og reisa vörður. Sumarið var mjög vot- 
viðrasamt og frá því i miðjum júli til mánaðarloka kom hret 
með snjóum, en seinni hluta ágústmánaðar voru rigningar og 
þokur. Dimmviðri töfðu mjög fyrir vörðubyggingum og mæl- 
ingum. Frisak varð við suma mælingastaði að biða í heila 
viku áður þoku létti af tindum og Scheel varð á tveim stöð- 
um að bíða 15 daga og á hinum þriðja 10 daga áður en hann 
gat fullkomnað mælingar sínar eptir margar árangurslausar 
fjallgöngur. Auk þess eru fjöll á Austfjörðum mjög há og 
brött og illt um þau að fara og á sumum fjallstindum var 
vörðubygging og mæling beiniinis háskaleg fyrir líf og limu. 
Af þessu leiddi, að þeir félagar gálu ekki mælt eins marga 
þrihyrninga eins og þeir sjálfir vildu, þrátt fyrir allan dugnað 
og ósérhlifni. Frisak komst með vörðubygging og ákvörðun 


') H. J. Scheel: Dagbog over Opmaalings-Reiserne i Sommeren 
1812. Hdrs. Bókmf. Kmh nr. 11. 8° (23 bls.). f’ar er sagt frá byrjun 
ferflalagsins. en frásögnin haettir í miðju kafi hinn 16. jútí. |)egar Scheel 
er kominn austur á Hérað. 

mælistaða aö Hnappavöllum i Öræfum, en Schee! gat komið 
þríhyrningum sinum að Þvottá i Alptafirði. Úr Öræfum varö 
Frisak að fara suður i Reykjavik til þess að sækja verkfæri 
og skjöl, er snertu mælingarnar, og þaðan fór hann svo fjöll 
norður i Eyjafjörð og fékk kafald og ófærð á leiðinni. Frisak 
kom heim til Akurevrar hinn 13. október eptir langa og harða 
útivist, þangað hafði Scheel komið að austan hinn 3. s. m., 
en brá sér svo norður á Húsavík til þess að sækja matvöru 
til vetrarins, því ekkert skip kom til Akureyrar á þvi sumri. 

Af þrihyrningamælingunni var nú aðeins eptir kaflinn frá 
Auslur Horni til Dvrhólaeyjar og ætlaði Frisak enn að dvelja eitt 
ár á íslandi til þess að fullgjöra þrihvrninga-grindina kringum 
land allt, en annars hafði staðið til, að hann þetta haust færi 
alfarinn af landi burt. Af hinni eiginlegu strandamælingu var 
ennþá allmikið eptir, kafli á Vestfjörðum frá Langanesi í Arnar- 
firði kringum firði norður i Hælavikurbjarg; á Norðurlandi 
strandlengjan frá Gjögri til Langaness og svo Austfirðir allir 
og suðurströndin að Dyrhólaey. Scheel ritar nú stjórninni frá 
Húsavik (17. okt. 1812) og segir, að sér sé heilsunnar vegna 
ómögulegt að taka að sér allar þessar strandmælingar eptir 
að félagi sinn, Frisak, sé farinn af landi burt. Ef nú stjórnin 
vill láta halda þessu verki áfram og Ijúka því, stinga þeir 
upp á„ að sendir séu þrír duglegir, reglusamir, friskir, helzt 
ógiptir menn, 20—35 ára, er hafi nægilega þekkingu í ein- 
faldri landmælingu, og séu þeir látnir Ijúka við strandmæl- 
ingarnar. Ætla þeir að hentugast sé, að þessir menn séu 
undirforingjar úr hinu norska veiðimannaliði, af þvi að þeir 
séu vanir mælingum. Hentugast væri, að þeir katmu til íslands 
sumarið 1813, einn til Isafjarðar og tveir lil Eskifjarðar, við 
komu sina til landsins ættu þeir að hitta annanhvorn þeirra 
Frisak eða Scheel að máli, til þess að fá leiðbeiningar hjá 
þeim. Pessir landmælendur áttu að hafa með sér ýms verk- 
færi, er þeir til tóku, og fá erindisbréf, er snertu slörf þeirra, 
og ennfremur ráðleggja þeir ýmislegt um útbúning þessara 
manna o. fl. Með þessu móti álítur Scheel að hægt muni 
vera að ljúka við landmælinguna á þrem árum. En ef pró- 
fessor Bugge álitur nauðsynlegt, að fleiri hnattstöðumælingar 

séu gjörðar i Reykjavik, verði að senda þangað stærðfræðis- 
menntaðan foringja, Ef nú þetta ekki getur orðið framkvæmt 
á næsta ári, býðst Scheel til að dvelja á Tslandi líka sumarið 
1814, þó heilsa sín sé nú mjög farin aó bila. 

Vorið 1813 byrjuðu mælingarnar mjög snemma; hinn 27. 
apríl fór Frisak sjóveg út Eyjafjörð til þess að fást við mæl- 
ingar þær, sem ekki hafði lánast að ljúka við árinu áður. 
Frisak fór út fyrir Gjögur að Þönglabakka, þá lá snjór í 
Fjörðum frá efstu fjallagnýpum niður i sjó og sá hvergi dökkan 
díl; þar sem Frisak fór um ströndina til mælinga var all- 
staðar hnésnjór unz hann kom í Náttfaravíkur, þar var snjó- 
minna. Optast var veðrið gott, nema 9. — 14. mai voru kaf- 
aldshríðar á norðan; Frisak hélt mælingunum áfram út á 
Tjörnes, þar kom hann 16. maí og hitti Scheel, sem kom 
austan úr Axarfirði. Scheel hafði orðið að fara austur á Sléttu 
til þess að lagfæra mælingar, því fyrir klaufaskap manns, sem 
átti að byggja vörður, höfðu þrír mælingastaðir orðið ónýtir. 
Scheel fór að heiman 29. apríl austur i Laxárdal, yfir Reykja- 
heiði i Axarfjörð og þaðan upp á heiðar til þess að mæla 
Ottarshnúk og Sandfell; þá var mikil ófærð af snjóum og þó 
allir réðu frá, brauzt Scheel í þvi að komast á mælingastað- 
ina og heppnaðist það vel, þó kuldi væri og viða kafhlaup i 
snjóa, enda var gott. veður 8 daga framan af maímánuði 
meðan hann átti í þessu braski. Hinn 10. mai kom Scheel 
aptur úr þessari ferð til Húsavikur og mældi hina næstu 
viku strendur á Tjörnesi. 

I aðalferðina lögðu þeir félagar á stað frá Akureyri hinn 
17. júní 1813 til þess að Ijúka við þríhyrningamælingar á 
Austur- og Suðurlandi. 1 Feir fóru austur sem leið liggur, en 
urðu að fara hægt því hestar voru magrir, vegir blautir, gróður 
mjög lítill og ferðin löng. Hinn 20. júní gengu þeir upp á 
Vegahnúk milli Viðidals og Möðrudals og mældu þaðan, ákvörð- 
uðu þeir legu Möðrudals og ferjustað á Jökulsá, síðar ætluðu 
þeir að mæla fjöll austur af Möðrudal, en hindruðust af þoku. 

') H .7. Sched: Oagbog paa Opmaalingsrejserne 1813. Hdrs. 

Bókmf. i Kmh. nr. 11, 8°. nær frá 16. júní til 24. ágúst. 

Loks komust þeir austur í Lón 5. júlf ; Jökulsá var þá svo 
mikil og í svo mörgum kvíslum, að það tók 55 mínútur að 
riða hana. í Þinganesi við Hornafjöró varð Scheel eptir, en 
Frisak liélt áfram ferðinni um Mýrar og Suöursveit, hann 
hafði jafnan tvo fvlgdarmenn og annar þeirra, er hét Stein- 
grimur Ólafsson, hafði verið í þjónustu hans síðan 1806- 1 
Frisak vildi láta hlaða vörðu i Hrollaugseyjum, en fékk þvi 
ekki framgengt, því Þorsteinn bóndi á Felli neitaði að leyfa 
það, þvi það mundi styggja utseiinn, auk þess væri opt ekki 
nema einu sinni á sumri hægt að lenda þar fyrir brimum. 
Frisak varð að klöngrast upp á ýmsa tinda á jökulröndinni 
og var það opt mjög örðugt. Til þess varðan á Hestgerðishnúk 
sæist, varð að hengja á hana hvitl vaðmál. Jökulsá á Breiða- 
merkursandi var ófær og varð Frisak að fá sér menn til þess 
að ryðja veg yfir jökulinn. A Ingólfshöfða hafði Davíð Jónsson 
(Mála-Davið) á Hofi eptir tilvísan átt að byggja vörðu sumarið 
áður (1812), en reisti hana á skökkum stað, svo hana varð 
að rifa og byggja annarsstaðar. Hinn 14. júlí fór Frisak yfir 
hættnlegar jökulkvislir út í Ingólfshöfða og fylgdi Jón Arnason 
hreppstjóri á Fagurhólsmýri honum þangað, hinn sami maður 
fvlgdi honum einnig upp á hæzta tind á Öræfajökli 19. júlí 1818 
og var það hin mesta glæfraför. 2 Ótal jökulsprungur urðu á 
vegi þeirra, og lá snjór yfir mörgum þeirra, svo þar var hin 
mesta mannhætta yfir að fara; þeim tókst þó með varúð að fikra 
sig áfram og krækja milli sprungna með því allstaðar aö reyna 
fyrir sér með broddstöfum. en jökulgangan stóð yfir í 13 
klukkustundir; örðugast var að komast upp á efsta hnúkinn 
(Hvanndalahntik), þar urðu þeir að höggva 86 þrep i ísinn til 
þess að komast upp. Eins og fyrr hefir verið frásagt. gekk 
Sveinn Pálsson fyrstur upp á Öræfajökul 11. ágúst 1794, hann 
gekk upp á Hnapp, þá gekk Frisak upp á Hvanndalahnúk 
1813 sem hér segir, og löngu seinna (1891) komst Howell 


') Fylgdarmaður þessi fékk auk fæðis 20 pund smjörs i kaup 
á viku. 

’) Fyrir ferðina út í fngólfshöfða fékk Jón Arnason 32 sk., en i 
fylgdarkaup upp á Öræfajökul 1 rd. 32 sk.! 

hinn enski upp á hinn sama hnúk. Rigningar voru mjög 
tiðar um sumarið í þeim héruðum; frá 4. júlí til 12. ágúst 
voru fáir dagar þurrir og aldrei alveg þokulaust, eptir það til 
hins 22. ágúst var góðviðri og heiðrikjur, svo á þeim tíma 
voru litlar frátafir. Frisak gekk upp á marga hnúka og fjöll, 
en mjög átli hann illt míð að fá verkamenn til þess að hlaða 
vörður, því allir voru vió slátt og heyþurk, þegar vel viðraði, 
varð hann þvi opt sjálfur að byggja vörðurnar. Scheel var 
á eptir og mældi þríhyrninga til mælistaða þeirra, sem Frisak 
setti, og varð hann þvi við og við að senda menn til Scheels 
til þess að skýra honum frá, hvar vörður hefðu verið hlaðnar. 
Jón bóndi á Núpsstaö var þrisvar sinnum sendur upp á Lóma- 
gnúp til þess að bvggja þar vörðu, en varð tvisvnr frá að 
hverfa sakir þoku. Flinn 18. ágúst reisti Frisak seinustu vörð- 
una og var þá lokið ákvörðun mælistaða kringum land allt. 
I Skaptafellssyslum var mjög örðugt að finna góða mælistaði af 
þvi jökulbreióur eru á aðra hönd, en marflatir eyðisandar 
milli fjalls og fjöru ; þaö gekk þvi illa að leggja þrihyrninga- 
netið svo, að hornin gætu orðið mátulega stór. Frisak ætlaði 
utan um haustið með búslóð sina alfarinn, flýtti sér því heitn 
til Akureyrar, fór Kjalveg og kom á Eyjafjörð hinn 30. ágúst. 
Þar bjóst hann við, að tvö kaupför lægi og hafði frétt.til 
þeirra, en þegar hatm kom norður, voru skipin bæði farin til 
Siglufjarðar. Frisak sendi þegar mann gagngert þangað til 
þess að vita, hvort hann gæti fengið far i miðjum september- 
mánuði, því hann var enn óbúinn með konu, 5 ungbörn og 
búslóð alla. Illviðri töfðu fyrir sendimanni og þegar hann 
kom á Siglufjörð voru skipin bæði seglbúin til brottfarar. 
Frisak varð þvi að setjast aptur og dvelja veturinn 1813 — 
1814 á Akureyri. 

Nú er að segja frá ferðum Scheels; hann varð að dvelja 
i Nesjum til hins 22. júli sökum þess að jafnan lá þoka á 
Klifatindi (Vestur-horni), sem hann þurfti að ganga upp á, 
klifraði hann þangað tvisvar sinnum árangurslaust. en þriðja 
ferðin láuaðist. Hinn 25. júli gekk Scheel yfir jökul upp á 
Bakkatind og mældi þar í rokveðri og regni; á Reynivöllum í 
Suðursveit varð hann að bíða i 17 daga sakir þoku og rign- 

inga, en tókst þó loks hinn 13. ágúst aö komast upp á Þverár- 
tindsegg og var þó mjög lasinn af kvefi og hósta. halði orðið 
innkulsa eptir kafhlaup í jökulkvisl. Hinn 15. ágúst fór Scheel 
yfir Breiðamerkursand og gekk daginn eptir upp á Staðarfjall 
frá Hnappavöllum, var það svo illgengt og bratt, að sumir 
samferðamenu hans sneru aptur; hinn 21. komst hann að 
Rauðnbergi og varð að hafa nokkurra daga bió áður en birti 
af Lómagnúpi; að Rauðabergi kom Sveinn Pálsson hinn 24. 
s. m. og hitti Scheel. Hinn 27. ágúst hélt Scheel áfram ferð- 
inni vestur á Síðu og fékk gott veður upp fr.á þvi, svo hann 
gat viðstöðulitið mælt það, sem eptir var. Hinn 13- septem- 
ber lauk Scheel mælingunum, þá mældi hann horn frá Steina- 
fjalli hjá þrihyrningshliðinni, sem þangað gekk frá Dvrhólaey, 
en þangað halði Ohlsen komizt 1804 og var þríhyrningamæl- 
ingiii' kringum strendur íslands þannig til lykta leidd. Þá 
sneri Scheel heimleiðis, fór Kjalveg norður að Gilhaga og 
komst til Akureyrar 24. september. Um þrihyrningamæling- 
una i Skaptafellssýslum segir Scheel, aó hún sakir landslagsins 
hafi verið svo öróug, að'ekki var hægt að mæla nema tvö 
horn sumstaðar i hverjum þríhyrningi, en fyrirskipað var að 
mæla hornín öll. Þó segir hann, að þetta muni ekki hafa haft 
nein áhrif á nákvæmnina. þvi nú hafi þeir verið orðnir svo vel 
æfðir að mæla. að sjaldan munaði nokkru, sem þyóingu hafði, 
og þar sem timi og veður leylði, mældi Scheel einnig tvisvar 
á sama stað. í sama bréfi (dags. Akureyri 1. október 1813) 
minnist Scheel Frisak’s lélaga síns hér um bil á þessa leið: 
• Stjórnarráðinu er kunnugt um kapp, dugnað og þol hins 
virðulega samverkamanns mins, kaptajn von Frisak, hann hefir 
eptir kringuinstæðunum gjört allt, sem i manns valdi stóð, til 
þess að sveifla þrihyrningagrindinni kringum Öræfajökul, og 
með þvi að klifra upp á þetta Ijall setti hann sig í beinan 
lifsháska, þar sem hann álti á hættu að hrapa i hyldýpis 
jökulsprungur; slikt kapp, slika áreynslu og ástundun hefir 
þessi reyndi mælingamaður jafnan sýnt i sinni löngu og dvggu 
þjónustu, og af þvi má vel skynja, hve mikið honum hefir 
orðió ágengt við mælingu íslands. Allt ísland ber vott um 
sannleika þessa vitnisburöar«. 

A Akureyri héldu þeir félagar jafnan veðurbækur og at- 
huguðu loptþyngd og hita kvöld, morgna og miðjan dag, einnig 
almennt veðráttufar, vinda, snjó o. fl. Mun það helzt hafa 
verið hlutverk Scheels að fást við þessar athuganir, og löngu 
seinna (1838) getur hann þess, að hann hafi sent vísinda- 
fjelaginu danska (þá nýlega) 7 ára veðurathuganir sinar á 
Akureyri. Af athugunum þessum kom lítill kafli á prent í 
ensku tímariti og atvikaðist það svo, að stiptamtmaður gaf 
enskum ferðamanni eptirrit af athugunum Scheels á árunutn 
1811 — 1813. David Gladstonc kom til íslands sumariö 1813, 
fór austur í Ölfus og austur að Ileklu, gekk upp á hana 9. 
júli og hvarf svo aptur til Englands. Fimm árum síðar lét 
hann prenta athuganir Scheels og fáeinar athuganir sjálfs síns 
i ensku timariti. 1 

Veturinn 1813 — 1814 sátu þeir Frisak og Scheel lengst 
af við reikninga og reiknuðu út rúma 60 þríhyrninga, sem 
þeir höfðu mælt, tilbaka til grunnlínunnar í Eyjaftrði og fundu 
16 álna skekkju, og er varla hægt að segja að það væri mjög 
mikið eptir kringumstæðunum.* Rentukammerið hafði nú 
samþykkt, að þeir fengju lausn og að ttorskir landmælendur 
væru sendir til þess að Ijúka við mælingu sjálfra strandanna, 
en um leið hafði stjórnin óskað, að Scheel yrði um veturinn 
i Reykjavik til þess að gjöra þar lengdaákvarðanir, því há- 


') Regisler of the weather in Iceland by two Danislt gentlemen 
scnt to survey the coasls. with a supplementary register by Mr. Glad- 
stone (Annals of philosophy; or magazine of chemistry. mineralogy, 
mechanichs, natural iiistory. agriculture and the arts. Ed. by Th. 
Thomson. 1. Series. Vol. XI. London 1818, bls. 96-103, 169 — 175. 
414—422). Athuganir Gladstone’s ná frá 1. maí til 12. ágúst 1813. og 
þar vifl bætast alhuganir Mr. Park's frá 15. ág. til 20. nóv. 1813; Pnrk 
þessi er þar kallaður enskur konsúll í Reykjavík. 

’) Scheel segir: *Iövrigt er denne Mangel paa Overensstemmelse 

ligesaa uhetydelig t sine Fölger som den lidet er at undres over, thi 
hvad trigonometrisk Landmaaling angaar, kan det jo ikke nægtes, at 
Island har været vores alles Læreklud (sit venia verbo), men i prak- 
tiske Arbeider opnaas först Færdighed ved Ovelse, hvorvel ingen sag- 
kyndig nægter Theorien sin ligesaa store som vigtigste Indflydelse i prak- 
tiske Arbeiders fortrinlige Udförelse*. Skj'rsla dags. 1. okt. 1813. 

degisbaugur Reykjavíkur hafði reynzl skakkur, svo ómögulegt 
var aó samrýma hann við staða-ákvarðanir. sem gjörðar höfðu 
verið annarsstaðar. Scheel telst undan og segir það sé eigi 
hægt, mælingahúsið í Reykjavik sé alveg eyðilagt af raka, þar 
séu engin brúkleg verkfæri og sérstaklega vanti timamæla 
(kronometra), auk þess mundi mjög örðugt að fá húsnæði og 
fa'ði i Revkjavík, en hann lofar, að annarhvor þeirra félaga 
með vorinu fari til Reykjavikur og geri þær mælingar, sem 
hægt sé að framkvæma. t’etla efndi Scheel, næsta vor(1814) 
fór hann fyrst vestur og svo suður. Það hafði sýnt sig, að 
mikilvæg atriði í þrihymingamælingunni hölðu verið vanrækt 
við Breiðaf'jörð og varð Scheel að vitja ýmsra hinna fornu 
mælingastaða á þvi svæði til þess að lagfa>ra þetla. Hann 
fór 8. júní frá Akureyri og komst i botn Berufjarðar í Barða- 
strandarsýslu eptir 10 daga ferð og mældi svo á flestum mæl- 
ingastöðum þaðan suöur til Reykjavíkur. í Reykjavík dvaldi 
hann frá 6. — 25. júlí og fékk þar framkvæmt sumar af mæl- 
ingunum, en sumar ekki. Hinn 25. júli fór Scheei aptur frá 
Reykjavík norður fjöll og kom heim á Akureyri hinn 4. ágúst. 1 
Um haustið sigldi Scheel alfarinn frá íslandi, en rétt áður en 
hann fór, fékk hann bréf stjórnarinnar, þar sem hann var 
beðinn ennþá að dvelja eitt ár á íslandi, en bréf þetta kom 
of seint, Scheel var þá nýbúinn að halda uppboð á öllum 
eigum sínum og gat hann því eigi sezt aptur. Frisak lá 
heldur eigi á liði sínu vorið 1814, í júní fór hann vfir Vaðla- 
heiði og rnældi Fnjóskadal, og nóttina milli 4. og 5. júlí gekk 
hann upp á Kerlingu fyrir innan Akureyri og ma>ldi þaðan 
inn í landið. því fjallið er mjög hátt og þaðan því mikió víó- 
sýni. Af því Frisak hafði verið sagt. að skipið, sem átti að 
flytja hann, ætti að fara á Jónsmessu, hafði hann selt alla 
hesta sína. en nú varð það úr. að skipið beið fram i ágúst, 
þótti Frisak því illt að vera iðjulaus þennan tíma og vildi 
reyna að mæla eitthvað af ströndinni við Axarfjörð: hann 
fékk sér þvi 4 lánshesta og lagði á stað: hesta var þá mjög 


‘) A þessari leið var hann samferða Ebenezer Henderson (leeland 
I. bls. 27. 30. 82-83). 

illt aö fá, því sumir voru á skreiðarferðum fyrir sunnan en 
sumir á grasafjalli langt uppi á heiðum, en sláttur fór í hönd. 
Frisak komst þó eigi lengra en til Húsavíkur, því þá kom 
sendimaður á eptir honum til þess að láta hann vita, að 
skipið ætti að tara 24. ágúst frá Hofsós og varð hann því að 
snúa við og fara þangað. 

Eplir að Hans Frisak var kominn til Kaupmannahafnar 
um haustið 1814, ritaði hann rentukammerinu ýms bréf og 
skýrslur til þess að skýra frá ástandi mælinganna og árangri 
og ritar einnig uppástungur um áframhald þeirra, því ekki 
hafði neitt orðið úr því að senda mælingamenn til íslands 
1812 samkvæmt tillögum þeirra Frisak’s og Scheel’s. Frisak 
segir (1. des. 1814), að þeir félagar hafi dvalið lengur á ís- 
landi en til var ætlast í fyrstu af því þeir vildu að svo miklu 
leyti, sem stóð i þeirra valdi, fullgjöra hið mikla verk, sein 
annars hefði slitnað í sundur, og hefði þá orðið einhvern tima 
að taka verkið upp aptur með miklum kostnaði og fyrirhöfn. Til 
þess að koma þessu í kring lögðu þeir hin síðari ár, frá 1812, 
aðaláherzluna á að mæla þrihyrninganetið, en létu hinar eigin- 
legu strandmælingar (Detailleopmaalingen) sitja á hakanum, 
fengust við þær aðeins á vorin, áður en þeir gátu byrjað 
langferðir. Þeir luku við þrihyrningagrindina, en af strand- 
mælingum voru þá eptir strandlengjan frá Tjörnesi kringum 
Múlasýslur og Skaptafellssýslur að Dyrhólaey og svo Isafjarðar- 
sýsla öll, nema hinar eiginlegu Hornstrandir frá Horni að 
Geirólfsgnúp. fað, sem búið er af mælingum, telur Frisak 30 
ára vinnu fyrir einn mann, en þaó, sem eptir er, 7 — 8 ára 
vinnu fyrir einn. Feir Seheel mældu frá þvi 1807 meira en 
helminginn, þó kringumslæðurnar þá væri mjög örðugar sök- 
um stríösins, segist Frisak vonast svo góðs af stjórninni, að 
hún láti ekki þetta þarfaverk, sem var svo langt komið. falla 
niður. Það, sem eptir er af' landinu, telur hann hæglega geta 
unnizt, ef þrir menn fást við það í þrjú ár, einn á Vestur- 
landi og tveir fyrir austan. Hentugast álítur hann eptir ástæð- 
um að senda vellærða herforingja til mælinga á íslandi eins- 
og hingaðtil, en allrabezt væri þó ef hægt væri að fá innborna 

Islendinga til þess. 1 Hann getur þess einnig, að eigi muni 
hægt aö fá hæfilega menn til þessa starfa nema fyrir góöa 
borguti sökum margra örðugleika við ferðalög á fslandi.’ 
Hver mælingamaður þyrfti að ætlun Frisaks að hafa 3 vinnu- 
menn til aðstoðar og lylgdar á sumrum, en tvo á vorin. f’eir, 
sem ferðast um ísafjarðarsýslu, þurfa ekki að kaupa hesta, 
því þeir mundu fremur verða til trafaia en gagns, en Frisak 
ræður til, að i hverjum aðalfirði sé jafnan fjögramannafar til 
taks og sá, er þar mælir, hafi 4 fylgdarmenn, sem geti verið 
hásetar, þegar á sjó er farið, en ef hesta þyrfti einhversstaðar 
að nota, þá gætu hreppstjórar útvegað þá. í uppástungum 
F’risak’s er margt fleira um hið einstaka og er allt vel hugsað 
og sýnir, að hann hefir verið orðinn nákunnugur landsháttum 
á Islandi. Ari síðar (10. jan. 1815) .ritar Scheel ýmsa viö- 
auka og skýrmgar við uppástungur Frisak’s. Om haustið 1814 
sendi Frisak rentukammerinu meðal annars skýrslu um upp- 
drætti þá. sem þeir Scheel höfðu gjört á árunum 1807 — 1814, 
og getur þess um leið, að þeir séu nú að vinna að uppdrætti 
yfir strendur Norðurlands frá Skagatá til Tjörness. Uppdráttur 
þessi var fullgjör um vorið 1816 og sendi Scheel hann með 


*) »Indfödde Islændere ville formedelst deres Bekjendtskab med 
det locale i Landet. deres Opvandttied med Himmelegnens Strænghed, 
deres fuldkomne Kundskab med Sproget som en Fremmed meget savner 
i de förste Aar og liekjendtskab med Landets Skikke og Levemaade, 
være fortrinlige til disse Forretninger. naar der gaves nogen, som havde 
lagt sig efter de dertil udfordrende Videnskabsgrene». 

’) »Enhver som liestemmer sig til disse Forretninger i et Land 
hvis kolde og barske Klima og andre ubeldige Lokalomstændigheder 
har saa meget afskrækkende for en Fremmed og soro Rygtet heller 
ikke har gjort mindre af end det virkelig befindes, vilde forud sikkert 
gjiire sig mange Betænkeligheder f, Ex. om han forud kunde gjðre 
Regning paa at forbedre sine Vilkaar i et Forhold. som kunde svare 
tii de Opoffrelser, som han derved synles at gjöre og især om han 
derved kunde gjöre sig sikkert Haab om at bane sig Vej til bedre Ud- 
sigter i Fremtiden«. Frisak stingur upp á 600 rd. launurn árlega fyrir 
hvern. auk þess 2 rd. í dagpeninga og 40 rd. verðlaun fyrir hvert full- 
teiknað kort af ákveðinni stærð. Hann álilur mátulegt fyrir hvern mæl- 
ingamann að hafa 9 hesta. 6 undir áburð, einn varahest og tvo reið- 
hesta og í hestfóður þyrfti hver að hafa 60 rd. 

bréfi 24. mai 1816. Með komingsúrskurði 10. mai 1815 voru 
þeim Frisak veitt biðlaun. í nóvembermánuði 1814 fór Frisak 
snöggva ferð til Noregs, en alfarinn fór hann þangað um 
haustið 1815. Scheel ilengdist í Danmörku og fékkst löngu 
seinna mikið við útreikning mælinganna á íslandi, sem siðar 
mun frá sagt. 

Um hinn siðasta hluta strandmælinganna vantar þvinær 
allar skýrslur, en það sést þó, að tveir mælingamenn voru 
sendir til Islands sumarið 1815 Morite L. Born og A. Asch- 
lund 1 og munu þeir það sumar og hið næsta hafa mælt það, 
sem eptir var af ísafjarðarsýslu, og er til uppdráttur af sýsl- 
unni frá þeim árum eignaður þeim báðum og sendu þeir 
hann til stjórnarinnar hinn 18. maí 1817- Þeir mældu 
einnig ýmsar hafnir og gjörðu uppdrætti af þeim t. d. af 
Skutulsfirði og Holungarvik (1815) og af ísafjarðar höfn 
og tanga (1816). Á árunum 1817 og 1818 mældu þeir 
strandlengju þá, sem eptir var á Austurlandi og í Skaptafells- 
sýslum. Born mældi hinn nyrðra hluta, frá Tjörnesi suður á 
miðja Austfirði, en Aschlund mældi Suður-Múlasýslu og Skapta- 
fellssýslur. Peir Born og Aschlund sömdu og ýmsa uppdrætti 
at’ fjörðum og höfnum á þessu svæði, Born mældi t. d. 1818 
Raufarhöfn.Vopnafjörð ogMúlahöfn, Aschlund sama árEskifjörð. 
Breiðdalsflóa,Berufjörð, Djúpavog ogÁlptafjörð. I bréfi dags. 15. 
október 181 7 á Berufirði tilkynnir Aschlund rentukammerinu, að 
hann sé nú búinn að mæla strendurnar i Skaptafellssýslu, og 
við þá mælingu virðist hann hafa fengizt sumarið 1817, en 
Suður-Múlasýslu hefir hann mælt 1818. Hinn 24. júni 1819 
sendir Aschlund 4 uppdrætti af þeim hlutum strandarinnar, er 
hann þá hefir mælt hin tvö siðustu sumur. Skýrslur þær, sem 
ég hefi getað fundið um mælingar þeirra Born’s og Aschlund’s, 
eru svo fálæklegar, aó lítið er á þeim að græða. Það er al- 
mennt talið, að mælingarnar hafi byrjað árið 1800 og endað 
1819, en það er eigi alveg rétt, stjórnin ákvarðaði reyndar 
með konungsbréfi 28. maí 1800 að bvrja mælingarnar, en 

') Um Aschlund og konu Schram’s á Skagaströnd. Árbækur Espó- 
líns XII. bls. 98-99. 

Ohlsen og Aanum byrjuöu ekki hin eiginlegu mælingastörf 
fyrr en sumarið 1801, einsog fyrr hefir verið frá sagt; hina 
siðustu hluta strandarinnar munu þeir Born og Aschlund hafa 
mælt sumarið 1818, en voru ekki búnir með reikninga sína 
og uppdrætti fyrr en á næsta sumri (1819). Það mun því 
vera réttast að segja, að hin eiginlega þrihyrninga- og stranda- 
mæling hafi komið til framkvæmda á árunum 1801 — 1818. 

Eins og vér höfum séð á þessari lýsingu var það mikið 
og örðugt verk, sem nú var til lykta leitt, og var það mest 
að þakka dugnaði þeirra Frisak’s og Scheel’s, að fyrirtækið 
fékk heppilegan framgang og kafnaði ekki á miðri leið, þegar 
ófriðurinn dundi yfir og margt komst í ólag i Danaveldi. feir 
félagar dvöldu svo lengi á íslandi, að þeir urðu nákunnugir 
landsháttum og alvanir ferðalagi 1 og gekk því seinni hluti 
þríhyrningamælinganna miklu fljótar og varð vissari og í 
meira samhengi en hinn fyrri; framan af var það lika til 
tafar, að svo opt var breytt um mælingamenn. Ekki sést, að 
íslendingar á þeim timum hafi gefið þessu mikilsverða fyrir- 
tæki neinn gaum, framan af eiga mælingamenn mjög opt örð- 
ugt með að fá fólk sér til hjálpar og er hvergi sjáanleg nein 
hugsun íslendinga i þá átt að styrkja mælingar þessar, sem 
voru svo þarfar fyrir landið, þær hafa ekki vakið sérstaklega 
athygli alþýðu, þeirra sést varla aldrei getið i ritum þeirra 
tíma. A hinum seinni árum eru þó ýmsir hinir æðri em- 
bættismenn mjög hjálpsamir við lautenanta, en ekki er þó 
sérlega til þess að taka, af því það var beinlínis embætlis- 
skylda þeirra; þess er einkum getið um Stefán amtmann 
Stephensen, að hann hafi á ýmsan hátt stutt framkvæmdir 
mælingamanna. 

Nú er eigi hægt að fá fullkomna vissu um það, hve mikið fé 
þrihyrninga- og strandmælingarnar kostuðu, þær voru sumpart 
borgaðar af kollektusjóði, sumpart af rikissjóði, sumpart at ýms- 
um öðrum sjóðum. og hefi eg hvergi getað fundiö neitt yfirlit vfir 


‘) þeir Frisak og Scheel munu hafa kunnaí islenzku, því Scheel 
getur þess eilt sinn í dagbók sinni. að hann hafi Iesið íslenzkar sögur 
i tjaldi sér til skemmtunar. (Hdrs. liókmf. í Kmh. nr. 11. 8 # ). 

kostniiðinn, sem lika varla nokkurn líma mun hafa verið samið. 
svo voru líka reikningar mjög ruglingslegir á ófriðarárunum, 
nafnverð ymislegt og silfurverð hvað innan um annað, svo varla 
mun nú vera hægt að botna i þvi. Mælingamenn fengu auk 
launa, útgjörðar og ferðakostnaöar á Islandi, einnig nokkur 
laun við ýmsar herdeildir í Noregi og Danmörku, opt héldu 
þeir fullum mælingalaunum um mörg ár, þótt þeir væru hættir 
öllum störfum á íslandi, dveldu erlendis og lengjust við allt 
annað. stundum biðlaun um langan líma og eptirlaun. 1 Opt 
fengu þeir launabælur. uppbætur. aukafé og þóknanir af ýms- 
um ástæðum, þá var siglingakostnaður þeirra milli landa 
borgaður af almannafé, og svo voru greiddar þóknanir 
mönnum í Danmörku fyrir eptirlit með mælingunum og endur- 
skoðun reikninga, kennslukaup í madingafræði o. s. frv.: mæl- 
ingahús var byggt i Reykjavík, borguð húsaleiga lautenanta 
og eldsvoða-ábyrgð á húsi þeirra á Akurevri, ennfremur kost- 
uðu verkfærin mikið fé. Útgjörðin var margbrotin, stundum 
þurfti ný tjöld, hnakka, klifsöðla og annan reiðskap, eldhús- 
gögn í tjöldin og fleira þessháltar, ennfremur borgaði stjórnin 
hesta og heslafóður sérslaklega. Það er nú eptir gögnum 
þeim, sem fvrir hendi eru, ómögulegt fullkomlega að botna i 
þeim kostnaði, sem af mælingunum leiddi beinlinis og óbein- 
línis. Eptir þvi, sem eg hefi komizt næst, hefir beinn kostn- 
aður i minnsta lagi verið 250 þúsund krónur og verður að 
þrefalda eða fjórfalda þá upphæð eptir núgildandi peningaverði. 
Það mun þvi vera óhætt að segja, að mælingarnar hafa kostaö 
fram undir millíón i vorum peningum. Af þessu fé voru 84 
þúsundir dala teknar af hinum svokallaða kollektusjóði, en það 
var gjafafé, sem safnazt hafði i Danmörku til styrktar fvrir 
þá. sem beðið höfðu tjón i eldgosunum 1783 og i möðuharð- 


*) Til dæmis má taka Moritz L. Born, sem var undirlautenant við 
hinn annan józka fótgönguliðsflokk, hann var seltur við mælingar á 
íslandi 1815 og hætti þeim 1818. þá fékk hann af jarðabókarsjóði 700 
rd. í hiðlaun og voru þau útborguð af lslands fé þangað til 1844, þá 
voru launin færð yfir á eptirlaunaskrá ríkisins. Born mun hafa dáið 
1853, þvi þá sækir ekkja lians um eptirlaun i þágu hinna sömu mæl- 
inga á íslandi (Lovsamling for Island XIII. bls. 124, XV. bls. 403 — 40öt. 

indunum, sem af þeiin leiddi. Mikill hluti af sjóö þessum var 
nolaöur á allt annan hátt en upprunalega hafói verið til ætl- 
azt, og varð út úr þvi ýmislegur ágreiniugur og rekistefna á 
hinum fvrstu þinguin og sióar. 1 

Mælingameun höfðu í fyrslu 500 — 550 rd. i árslaun, en 
þau voru siðar hækkuð upp i 600 rd. og svo i 700 rd„ auk 
þess fengu þeir endurgoldinn ailan ferðakostnað og IV* — 2 
rd. í fæðispeninga á dag ineðan þeir voru á ferðalagi; 1 þeir 
fengu einnig sérstakl fé til þess að kaupa hesta fyrir og 40 
rd. árlega upp i hestfóður, ennfremur tjöld 3 og allan útbúnað 
annan, og er þeir fóru á staö i fvrsta sinn, fékk hver þeirra 
3 — 400 rd. til almennrar útgjörðar; hin fyrslu 5 eða 6 ár fékk 
hver laulenantanna 100 rd. ár hvert til kaups fyrir danskan 
þjón, sem þeir höfðu til fvlgdar sér, en þessi þjónusta lagðist 
niður, er fram liðu slundir. 4 Hinn heini ferðakoslnaður hvers 
þeirra mun hafa verið 3 — 400 rd. árlega og er hestakostnaður 
þa ekki talinn með; mest fé gekk til vörðubygginga á fjalla- 
tindum, og létu þeir opt byggja margar á suinri, Wetlesen 
lét t. d. 1806 byggja 120 vörður á Vestfjörðum. 5 Hin fyrstu 

') Lovsamling for Island XIH. bls. 119 — 124, XVIII. bls. 70—72. 
205—207,304- 306.313—316,678. Alþingistíðindi 1845 bls. 78-81; 
1856 bls. 581. 795-796; 1857 bls. 692-695; 1859 bls. 1294-1297; 
1861 bls. 1425 — 1428 og víðar. 

Sumir lautenantarnir héldu nokkrum hluta launa sinna við her- 
inn og mun óhætt að telja laun hvers þeirra með öllum hluunindum að 
öllum jafnaði 800 — 1200 rd. á ári, og voru það góð laun i þá daga, 
enda mundi ekki hafa verið hægt að fa menn i slíka útlegð (sem álitið 
var) og i svo örðugar og hættulegar ferðir nema fyiir háa horgun. 

’) Arið 1801 voru keypt 6 tjöld fyrir mælingamenn á íslandi og 
kostuðu þau 479 rd. 86 sk. 

‘) Arið 1806 varð hinn danski þjónn Ohlsen's veikur á ferðalagi og 
varð að flytja hann til Gyrarbakka með miklum kostnaði; þá réði Ohlsen 
til sín þjón Ludvigs amtinanns Erichsen, er hét Knud Ahsalonsen, borg- 
aði honum 3 mörk á dag auk fæðis. og lét hann hafa hest og fria ferð 
til Kaupmannahafnar um liaustið. (Bréf dags. 15. janáar 1806). 

*) Ferðakostnaður Frisak’s 1806 var 336 rd„ Wellesen’s s á. 321 rd.; 
ferðakostnaður Frisak’s 1813 var eptir silfurverði 428 rd.. 1814 316 rd„ 
ferðakostnaður Scheel's 1814 2179 rd. að naínverði og 1816 2225 rd. 
Seinustu árin urðu þeir Frisak og Scheel að borga mikið af fylgdakaupi 

19 

árin var stjórnin mjög liðsinnandi mælingamönnum á allan 
hátt og hjálpaði þeim í smáu og stóru. borgaði skuldir þeirra 
og var jafnvel i útvegum fyrir þá um ýmislegt, er þeir þurftu . 1 
Hin seinni árin gekk þeim Frisak og Scheel þó stundum all- 
örðuglega að ná inn launum og ferðakostnaði, þvi fjárhagur 
ríkisins var þá mjög á ringulreið. Opt kvarta mælingamenn 
yfir því, að hestar meiðist og séu horaðir þegar þeir koma úr 
fóðrum, þeir þurftu marga hesta og urðu opt að fá sér nýja, 
kaupa þá eða hafa hestakaup með milligjöfum. Verkfæri þau, 
sem til mælinganna þurftu, kostuðu mikiö fé og opt þurfti að 
fá ný tæki eða gjöra við hin gömlu. a 

Eins og fyrr hefir verið getið, áttu mælingamenn i fyrstu 
mjög örðugt með aó fá vinnumenn og fylgdarmenn á íslandi, 

í smjöri, almenningur vildi ekki peninga. menn voru orönir hrekkjaðir 
á þeim sakir seðlahrunsins; fylgdarmenn fengu þá vanalega 3—4 pd. 
af smjöri á dag; smjör þetta fengu þeir Frisak hjá amtmanni nyröra 
af afgjöldum klausturjarða (fyrir 24 sk. pundiö). Stundurn gátu þeir 
féiagar á þeim árum komið fyrir sig seölum f sveitum. þar sem menn 
enn ekki vissu bankahrunið, og voru þeir mjög ánægöir yfir þvi. I’annig 
segir Frisak 1814 um ferðirnar á Austurlandi og i Skaptafellssýslum : 
»Da man paa den Kant af Landet endnu ikke var kommen til rigtig 
Kundskah om Kurantsedlernes Nedsættelse. saa havde vi det uventede 
Held, at Indvaanerne modtog Bankosedler tilligemed Skillemynt mod en 
meget lempelig Forhöjelse, dog aftog denne Fordel mere og mere vi 
nærmede os til Syderlandets Egne og Reikevik«. 

') hegar stjörnin hafði ákvarðaö aö ábyrgjast hús þeirra Frisak’s 
og Scheel’s á Akureyri. lætur H. Frisak (i bréfi til rentukammersins 
26. júní 1807) þakklæti sitt í Ijósi á þenna hátt: »Jeg heder under- 

danigst det höje Collegium ikke vil tage det ugunslig op, at jeg frem- 
bærer mit Hjertes oprigtige Tak for al den faderlige Omsorg. det har 
ladet mig vederfares og nu tilsidst med den Bevaagenhed höjstsamme 
har vist ved at skaffe den Forsikring i Tilfælde af Ildsvaade, som 
Kjöbmand Busch har forlangt af mig. Min Afsked i Anledning af fore- 
staaende Rejse til Island være som en Söns fra sine Forældre, dog med 
den Ærbödighed, jeg som et Lem af Staten, skylder Statens höjeste 
Embedsmænd og Fædre«. 

’) Auk hinna stóru verkfæra, sem notuð voru til stjörnumælinga f 
Reykjavík og á Akureyri, hafði hver mælingamaður meðferðis landmæl- 
ingahring (Geographisk Cirkel), mæliborð, mælibönd, kikira. kompása, 
• diopterlineala< o. fl. Auk þess fengu þeir styrk til bókakaupa, verkfæri 
til veðurathugana, teiknunar-áhöld, >pantograph< o. fl. 

og var það raunar eðlilegt, þvi þeir guldu litið kaup og ferð- 
uðust um hásláttinn, en tslendingar voru hinsvegar óvanari 
kvöðum en útlendingar. Ohlsen bar sig hvað eplir annaö 
upp við stjórnina út úr þessu, svo af því spruttu allmiklar 
bréfaskriptir. Om vorið 1803 (í bréfi dags. Kmh. 12. mai 1803) 
biður Ohlsen stjórnina að gjöra ráðstafanir i þá átt, að al- 
þýðumenn á íslandi séu skyldaðir til, annaðhvort ókevpis eða 
fyrir litla ákveðna borgun, að reisa vörður og flytja mælinga- 
menn yfir ár, firði og flóa og fylgja þeim yfir fjallvegi; þeir, 
sem óhlýönast án þess sjúkdómar hindri eða eru latir og 
þrjózkir við vinnuna, gjaldi 2 — 10 rd. sekt til fátækra. Rentu- 
kammerið bar málefni þetta undir Ludvig Erichsen amtmann 
og er hann (í bréfi 8. júní 18o3) samdóma Ohlsen, að eitthvað 
þurfi til bragðs að taka, þvi íslendingar séu mjög þráir, 
óskammfeilnir og kaupdýrir; 1 hann samþykkir, að inenn séu 
að viðlögðum sektum með konungsboði skyldaðir til að fram- 
kvæma hin fyrnefndu störf, en af því íslendingar séu óvanir 
kvöðum og opinberri skylduvinnu, þá stingur hann upp á, að 
borguð sé nokkur þóknun t. d. 12 sk. á dag fyrir fylgdir 
og vörðubygging og 4 mörk (yrir milu flutning á sjó á 
fjögra- eða sexmannafari. Stjórnin ritar svo næsta ár 
Trampe stiptamtmanni um hið sama málefni og er hann 
(i bréfi 16. des. 1804) alveg samþykkur því. að alþýða manna 
sé skylduð til þessarar vinnu, en segist ekki sjá neina ástæðu 
til »að Islendingar fremur en aðrir þegnar Danakonungs 
fái borgun fyrir opinbera skylduvinnu, sem framkvæma ber 
að konungsboði*. Mál þetta hjaðnaði þó niður, enda gátu 

‘) Ludvig Erichsen kveðst sjálfur hafa reynslu fyrir því. hve ákaf- 
lega kaupdýrir Islendingar séu, fyrir lililfjörleg dagsverk setji þeir upp 

2 — 4 mörk, flutningur fyrir einn mann yíir Skerjafjörð, frá Skildinga- 
nesi ad Bessastaða-skanzi. fjórðung milu. kosti jafnvel heilan ríkisdal, 
og fyrir tveggja til þriggja mílna ferð upp á Akranes taki menn 6 rd., 
en ef flutningurinn er svo mikill, að teinæring þarf með 10 hásetum, 
þá verður að borga hverjum einn dal, formanni tvo. og fyrir bátsleigu 

3— 4 dali. Fyrir hálfs annars dags fylgd frá Víðivöllum í Skagafirði 

suður Sand segist L. E. hafa orðið að borga 4 rd., sem sé meira en 
dagpeningar þeir, sem sér séu ætlaðir. f’etta þætti ekki hátt kaup nú 
á döguro, en er sett hér (il samanburðar og frúðleiks um ferðaprísa t 
byrjun 19. aldar. 19* 

lautenantar hin seinni ár meö tilstyrk íslenzkra embættis- 
manna optast fengiö nægilegar fylgdir og verkamenn fyrir 
sanngjarna borgun. 

Nú var þríhyrningamælingum og strandmælingum á Ts- 
landi lokið. þá lá næst fyrir að gjöra þær aðgengilegar fyrir 
almenning, svo þær gætu orðið að tilætluðum notum. Hinn 
ágæti maður Páll Löveriörn 1 hafði einsog fyrr var getið verið 
hvatamaður þess, að byrjaðar voru reglulegar mælingar á Ts- 
landi, og hann hafði þegar á 18. öld gefið út sjóbréf þeirra 
Minor’s og Wleugel’s og höfðu allir sjómenn. er sigldu til Is- 
lands, orðið að notast við þati i þrjátiu ár: það var einmitt 
tilfinningin fyrir því, hve ónóg og ófullkomin þessi kort voru, 
sem knúði stjórnina til þess að ráðast i hið stóra fvrirtæki, 


‘) Poul Lövenörn var fæddur i Antvorskov i Danmörku 11. ágúst 
1761, varð undirforingi í sjóliðinu 1770. gekk 1778 i franska herþjón- 
ustu og hafði þá þegar mikinn áhuga á sjómaelingum og kortagjörð; var 
hann svo heppinn að komast undir umsjón og tilsögn hins lærða og 
duglega skipstjóra Verdun de la Crenne (II. bls. '.»6) og lærði margt af 
honum. 1782 kom Lövenörn aptur heim til Danmerkur og var þá með 
ýmsum öðrum foringjum sendur í rannsóknarferð með skipinu 'Pröven>. 
voru þeir heilt ár á siglingum um Atlantshaf til þess að maela, athuga 
gang sjóúra o. fl.. sem að siglingum laut. Lövenörn samdi skyrslu um 
rannsóknir þessar og varð félagi í hinu danska visindafélagi. Arið 
1783 var eptir uppástnngu Lövenörn's stofnað hið danska >Sðkorlarkiv« 
i likingu við þesskonar stofnun í Frakklandi (Dépöt des cartes de 
marine). Stofnun þessi hefir síðan unnið Danmörku mikið gagn; þá 
voru sjómælingar við Danmörku enn á lágu stigi. skipaleiðir ókunnar 
og illa mældar; Lövenörn bætti úr þessu með óþreytandi elju og var 
mörg ár alltaf á ferðinni til þess að mæla. teikna kort. setja sæmerki, 
reisa vita o. s. frv. Arið 1786 fór Lövenörn til Grænlands til þess að 
leita að Austurbyggð. en sú ferð misheppnaðist; þá kynnti hann sér 
strendur íslands og lagði jalnan siðan mikla alúð við að bæta sjókort 
og mælingar á íslandi. Lövenörn varð kapteinn 1 sjóliðinu 1789, 
kommandör 1804, kontreadmiral 1812; 1824 stórkross af dannebrogs- 
orðu. Lövenörn vann jafnan að kortagjörð og strandlýsingum meðan 
hann lifði og var auk þess mikill nytsemdarmaður á margan annan 
hátt. studdi jafnvel að framförum í búnaði og heimilisiðnaði og var opl 
notaður til sendinga í stjórnarerindurn. Lövenörn andaðist 16 marz 
1826; honum er svo lýst, að hann hali eigi aðeins verið mesli dugn- 
aðarmaður, heldur einnig drenglyndur og hið mesta prúðmenni. 

aö láta mæla allar strendur íslands þrihyrningamáli. f*að var 
þvi sjúlfsagt, þegar búið var að framkvæma mælingarnar, að 
nota þær til undirstöðu fyrir sjóbréf, og réðist Lövenörn nú 
með vanalegum dugnaði i að framkvæma þetta verk. Hinn 
25. marz 1815 sækir Lövenörn til stjórnarinnar um að fá að 
láni mælingarnar allar og uppdrætti þá, sem gjörðir höfðu 
verið, til þess að gjöra eptir þeim endurbætt sjókort af strönd- 
um íslands. Stjórnin féllst á þessa uppástungu og lofar að 
styrkja framkvæmdina meö fjárframlagi, og er H. J. Scheel 
jafnframt boöið aö leiðbeina Lövenöru við notkun mæling- 
anna. 1 f’egar þeir Born og Aschlund voru sendir til íslands 
tíl þess að halda áfram strandmælingunum, var lagt rikt á við 
þá að athuga nákvæmlega eyjar, sker og boða, sjóleiöir allar, 
hafnir og skipaleg.* 

Til þess að gefa út sjóbréf af ströndum Islands, voru 
ineð konungsúrskurði 2. júlí 1817 veittir 10,000 rd., s og lét 
Lövenörn nú teikna og stinga kortin og gaf út um leið stranda- 
lvsingar yfir land alit. Lövenörn fann það fljótt, að mikið 
vantaði á, að strendur Islauds væru rannsakaðar svo vel sem 
þurfti til siglinga, hann stakk þá upp á því við stjórnina 1819, 
að stofnað væri til sérstakra sjómælinga og þær settar i sam- 
band við þríhyrninga- og strandmælingar þær, sein áður höfðu 
verið gjörðar, átti sérstaklega að kanna dýpi, sævarbotn og 
fiskigrunn. í*að var áætlað, að kostnaður við þessar mæl- 
ingar mundi verða 1250 rd. á ári auk 2800 rd. fyrsta árið, 
til þess að kaupa mælingaskútu, en brátt sást, að áætlunin var 
allt of lág. og var málinu svo frestað. 4 Svo var tilætlazt í 
fyrstu, að skipstjöri nokkur, Wilhelm Ferdinand Born að nafni, 
styrði mælingum þessutn. og var hann álitinn mjög vel til 
þess fallinn fyrir dugnaðar sakir og kunnáttu: átti skip hans 
að vera við madingar á sumarmánuðum, en flytja farm af ís- 
lenzkum vörum utan á haustin. Vorið 1819 var farið að gera 


‘) Lovsamting for Island VII. bls. 641 — 642. 

’) Lovsamling for Istand VII. bls. 681 — 682. 

*) Lovsamling for Island VII. bls. 687 —688. 

4 ) l.ovsamling for Island XII bls. 140. 

út skip í þessum tilgangi, en útgjörðin gekk mjög seint og 
lítið útlit var til þess, að farmur fengist; það varð því ekki af 
neinni mælingaferð á því sumri, og var þó búið að kosta all- 
miklu fé til ferðarinnar, og síðar varð heldur ekki af, að 
Born væri sendur og er hann úr sögunni. 1 f*ó er þess getið, 
að nokkrir sjóforingjar ferðuðust til ísiands sumarið 1820 á 
eigin kostnað, munu þeir hafa ætlað að undirbúa þetta mál 
og söfnuðu skýrslum um strendur Norðurlands; þeir hétu 
Graah, Holstein, Scholten og Ratsack, 8 ekki er þess þó getið, 
að þeir hafi mælt neitt. Sumarið 1821 var W. A. Graah 
sendur til Austfjarða, átti hann einkum að stika dýpi á Beru- 
firði og rannsaka eyjabálkinn þar suður af, því mælingar 
Aschlund’s reyndust mjög ónákvæmar á þvi svæði. 3 Graah 
kom til Vopnafjarðar 20. april og var þá íslaust við Austur- 
land, en síðar voru hafisar mjög til hindrunar: ísinn kom fyrir 
Langanes i júnimánuði, komst suður að Austur-Horni og fyllti 
flesta firði: mestallt sumarið var hafísinn að hrekjast fyrir 
Austfjörðum unz hann rak burt í norðanstormi 20. ágúst, rak 
suður á bóginn og sást frá Vestmanneyjum. Seinna sást hafis 
norðan til við Austfirði, en kom eigi að landi og hvarf fljótt 
aptur. f’rátt fyrir ýmsa örðugleika, sem stöfuðu af is og 
þokum. gat Graah þó framkvæmt verk sitt, hann Iét smíða 
sterka skútu og mældi af henni, og var Lövenörn mjög vel 
ánægður með árangurinn. 4 Eptir það datt sjómælingamál 
þetta alveg niður, þó þarft væri, stjórnin mun hafa séð i 
kostnaðinn, 3 Lövenörn varð þvi að bjargast við það, sem fyrir 
hendi var. 


') Lovsamling for Island VIII. bls. 26 — 27. 49 — 60. 

’) F. A. L. Tliienemann: Reise nach Island. Leipzig 1827, bls. 23, 
117, 296. 

*) Lovsamling for Island VIII. bls. 218-220, 222-226. 

') P. Lövenöm : Beskrivelse over den islandske Kyst IV. 1822. bls. 
1 — 2. Willielm August Oraah (1793 — 1863) varð seinna fra*gur fyrir rann- 
sóknir sínar i Grænlandi, einkum fyrir ferðina 1828—1831 til fess að 
leita að Austurbyggð. 

*) Ferð Graah’s til íslands 1821 kostaði 2501 rd. 44 sk. (Lovs. f. 
Island IX. bls. 169). 

A árunum 1818 til 1824 gaf Lövenörn út sjókort af öll- 
um ströndum lslands eptir strandmælingunum og þeirri 
reynslu og athugunurn, sem þá voru til; voru uppdrættir 
þessir ágætlega gjörðir og nota skipstjórar, sem sigla til ís- 
lands, flesta þeirra enn, en sjókortasafnið lætur árlega endur- 
bæla þá eptir nýjustu mælingum. Fvrst kom út uppdráttur 
yfir Húnaflóa 1818, þá uppdráttur af Vesturlandi frá Snæfells- 
jökli norður á Horn (1820), svo Norðurland frá Skagafirði til 
Langaness og Austurland að Múlahöfn (1821), þá kom út upp- 
dráttur af Suðurströnd Irá Ingólfshöfða til Reykjaness 1823 
og af Austfjörðum frá Múlahöfn til Ingólfshöfða 1824, en upp- 
drættir Minor’s af Faxaflóa og fjörðum og höfnum þar voru 
látnir nægja fyrst um sinn. Ennlremur var gefið út sjókort 
af íslandi öllu með Færeyjum 1826. 1 Af öllum þessum sjó- 
kortum komu siðar út franskar og enskar útgáfur. Jafnframt 
þessu skráselti Lövenörn langar og nákvæmar strandaly'singar 
af íslandi öllu til úlskýringar sjókortunum og safnaði þar i 
eitt þeiin fróðleik um strendur landsins, er þá var fáanlegur. 


') Voxende Kaart over Skagestrands Bugt i Iisland. Aflagt efter 
de ved det kongelige Rentekammer foranstaltede trigonometriske og 
geograpiiiske Opmaalinger ved de Herrer Capitain H. v. Friaak og 
Premierlieutenant H. J. v. Scherl 1808. 1800 og 1810 ,Nr. 3). S. K. A. 
1818. Voxende Kaart over den Iislandske Kyst fra Sneefields Jökel til 
Kap Nord. Delle Kaart er forfattet efler de trigonometriske og geo- 
graphiske Opmaalinger af de Ilerrer Otficierer Friaak, Wetleaen. Smith, 
Scheei og Born, satnt Landmaaler AacMund. S. K. A. 1820 (Nr. 2. 46). 
Voxende Kaart over deu nordlige Kyst af Iisland fra Skaga Fiord til 
Kap Langanses og Ostkysten derfra need til Mulehavn. Elter de trigono- 
metriske og geographiske Opntaalinger af de Herrer Major. Ridder 
Scheel og Capitainerne Friaak og Born S. K. A. 1821 (Nr. 4, 60). 
Voxende Kaart over den sydlige Kyst af lisland fra Ingolfs Höfde Huk 
til Kap Reikianæs og Fugleskiærene. Efter de trigonometriske og geo- 
graphiske Opmaalinger af de Herrer Officierer Ohlaen. Friaak og Wetle- 
sen, samt Landmaaler Aschtund. S. K. A. 1823 (Nr. 6. 51). Voxende 
Kaart over deu östlige Kyst af lisland fra Mulehavn i Hierads Floin- 
Bugt til lngolfs-Höfde-Huk. Efter de trigonometriske. geographiske og 
hydrographiske Opmaalinger af de Herrer Officierer Scheel, Born og 
Qraah. samt Landmaaler Aachlund. S. K. A. 1824 (Nr. 6. 63). Yoxende 
Kaart over Iisland og Færöerne. S. K. A. 1826 (Nr. 66). 

011 voru verk þessi ágætlega af hendi leyst og með hinni 
mestu vandvirkni. í ritum þessum 1 lýsir Lövenörn strand- 
lengju á Islandi, höfnum og skipaleiðum, skerjum og eyjum, 
talar um hafisrek, flóð og fjöru, skekkju segulnálar* o. fl. í 
heptum þessum eru ýmsar myudir af verzlunarstöðum, smá- 
uppdrættir af höfnum og strand-fjalla-uppdrættir (Fortoninger) 
o. fl. Löngu áður (1788) hafði Lövenörn gefið út fyrsta heptið af 
strandlýsingum þessum um leið og hann gaf út sjóbréf Minor’s, 
það náði yfir Foxaflóa og nokkurn hluta Breiðafjarðar og hefir 
þess fyrr verið getið (II. bls. 105—106). 

Eptir dauða Páls Lövenörn’s 1826 varð langt hlé á sjó- 
mælingurn við fsland; Lövenörn hafði ekki getað fengið þvi 
til leiðar komið, að rannsakaður vrði sævarbotn. dýpi og 
skipaleiðir eins vel og þurfti; eptir ferð Graah’s lil Austfjarða 
féll þetta mál alveg niður. Menn fundu þó fljótt til þess að 
þörf var á nákvæmari mælingum. Frakkar urðu fyrstir til að 
hefja nýjar sjómælingar á íslandi, þeir höfðu þegar áður látið 
prenta uppdrætti Lövenörn’s, en eptir að ferð Gaimard’s hafði 
vakið athygli frönsku stjórnarinnar á íslandi, fór hún að senda 
herskip tii íslánds árlega til þess að hafa eptirlit með frönsk- 
um fiskimönnum og foringjarnir á herskipunum tóku nú að 
mæla flóa, firði og hafnir á íslandijmeð miklu kappi og gáfu 
út marga uppdrætti; mælingum þessum héldu þeir áfram við 


') P. de Lövenörn: Beskrivelsen over den lislandske Kyst og de 
derværende Havne. 4°. 2. Hefte henhörende til Kaartet No 2 over 

Kysten fra Sneefields Jökelen til Kap Nord, samt til Kaartet No 3 over 
Skagestrands Bugt. Kiöbenhavn 1818. 36 bls. með 4 myndum. Tredje 
Hefte henhörende til Kaartet No 4 over Nordkysten fra Skaga-Fiord 
til Kap Langanæs og 0stkysteu derfra need til Mule-Havn. Kbhavn 

1821. 37 bls með 3 myndaspjöldum og einni mynd í texta. Fierde 
Hefte henhörende til Kaartet No 6 over 0st-Kysten fra Hierads-Floin- 
Bugt til Ingolfs-Höfde-Huk. samt til Kaartet No 6 over Sydkysten fra 
Ingolfs-Höfde-Huk til Kap Reikianæs tillige med Fugleskiærene. Kbhavn 

1822. 47 bls. með 7 myndaspjöldum og einni mynd i texta. 

’) P.Lövenörn: Observationer paa tvende Söreiser over Compassets 
Misvisning paa adskillige Steder, tilligemed Observationer af Magnet- 
naalens Misvisning i nogle islandske Havne (Vidensk Selsk. Skrifter. 
Ny Saml. III. bis. 299—326). 

og við frá 1840 til 1866. Ariö 1840 mældu Frakkar strendur 
á Seltjarnamesi og Álptanesi og nágrenni Reykjavíkur, 1844 
Önundarfjörð, 1853 Hvalfjörð, 1854 Reyðarfjörö og Eskifjörð, 
1855 Dýrafjörð, 1857 Grundarfjörð, 1856 Fáskrúðsfjörð, 1853 — 
1857 suðausturhluta Faxaflóa, 1858 Kolgtafarfjörð fyrir vestan 
og Norðfjörð fyrir austan, 1858 — 1859 suðurhluta Breiðafjarðar, 
1866 Skutulsfjörð og skipaleg við Bildudal. 1 Með þessu unnu 
Frakkar mikið og þarft verk, en siðan hafa Danir haldið áfram 
mælingunum og aukið þær mjög á seinni árum. 

Um það leyti sem Frakkar byrjuðu mælingar á Islandi, 
kom til orða i Danmörku, aó haldið yrði áfram sjómælingum 
þeim, sem Graah hafði byrjað. en aldrei varð af þvi. sumpart 
kostnaðarins vegna, sumpart af öðrum ástæðum. ílinn 29. 
ágúst 1839 ritaði Bjarni Thorarensen amtmaður stjórninni og 
skýrði frá þvi, að í Húnaflóa væru að koma upp sker og 
grynningaf, sem ekki hefðu áöur sézt, og stakk upp á, að 
þetta væri nánar ratinsakað, helzt af skipstjórum, sem færu 
til Skagastrandar. Stjórnin leitaði álits C. C. Zahrtmann’s 
(1793 — 1853), sem þá var forstöðumaður á sjóbréfasafninu, 
gerði hann litið úr breytingum þessum og kvað þær liklega 
standa í sambandi við eldsumbrot, en um leið minnir hann 
á, hvað það sé nauðsynlegt að stofna til almennra sjómælinga 
á Islandi, sérstaklega af þvi Frakkar legðu nú mikla stund á 
að rannsaka náttúru íslands og mæla strendurnar. Þá var 
enn leitað álits sjómálaráðaneytisins og upplýsingar fengnar 
frá Bardenfleth stiptamtmanni, Graah kapteini, islenzkum skip- 
stjórum, kaupmönnum og útgerðarmönnum, og varð niður- 
staðan sú, að fyrir þær samgöngur til verzlunar og fiskiveiða, 
er þá voru, væru sjókortin •fullbrúkleg*-, en hins vegar kostn- 
aðurinn afarmikill, ef nákvæmlega ætti að mæla; létu menn 
því Frakka fyrst um sinn hafa eina fyrir mælingunum. Zahrt- 
mann stakk upp á, að sent væri herskip við og við til æfinga 
til Islands og gæti það þá mælt smáparta af ströndinni, eða 
þá að senda litla skútu, er stöðugt væri við mælingar 5 mán- 
uði á ári hverju. Stjórninni fannst kostnaðurinn við eigin- 


‘) Skrá yfir þessa uppdrætti stendur i viðaukum aptan við rit þetta. 

legar sjómælingar óklevfur og úrskurðaði að fresta málinu, en 
gat þess þó um leið, að heppilegt væri, að æfingaskip færi 
stundum til íslands og Færeyja og gæti það þá mælt inn- 
siglingar á helztu hafnir. 1 

Árið 1847 ámálgaði Zahrtmann, sem 1848 varð sjómála- 
ráðgjafi, enn á ný, hve mikil þörf væri á sjómælingum við 
ísland, einkum við Vesturland og Norðurland, þó dönsk her- 
skip hefðu þá reyndar á seinustu árum mælt dálitið og svo 
frakkneskir sjóforingjar. Nú komst þetta mál svo langt, að 
stjórnin veitti 6000 rd. til slíkra mælinga og um vorið 1848 
var skúta ein (kölluð »Karen Knuth*) búin út í þessum til- 
gangi til íslandsferðar; danskir sjóliðsforingjar áttu á skipi 
þessu að byrja nákvæmar sjómælingar við strendur Islands, 
en þá hófst ófriðurinn í Hertogadæmunum, sæforingjar flotans 
höfðu nú öðru að sinna. svo tilraun þessi fórst fyrir og skipið 
fór aldrei á stað. 2 Vorið 1850 var ákveðið, að herskipið 
»Diana«. sem það sumar fór til íslands, skyldi eptir hentug- 
leikum revna að leiðrétta ýmsa galla á frönskum sjókortum 
af innri hlutum Faxaflóa, 8 og um veturinn 1852 — 1853 vekur 
forseti sjóbréfasafnsins aptur máls á þvi, hve nauðsynlegar 
sjómælingar við ísland séu, sórstaklega af því nú eigi aó 
gjöra verzlunina á íslandi frjálsa við allar þjóðir; var þá 
stungið upp á að framkvæma mælingar þær, sem ákveðnar 
voru 1847, á sumrunum 1853 og 1854, en þessi tilraun fór 
lika út um þúfur. þvi fjármálaráðgjafinn neitaði að borga féð 
úr rikissjóði. 4 A rið 1854 ritaði Stilhoff, skipstjóri á póstskip- 
inu, stjórninni og kvað það bráðnauðsynlegtj að viti væri 
byggður á Garðskaga, var þá enn á ný talað um sjómælingar 
við fslarid og úrskurðaði stjórnin, að láta vitabygginguna biða 
þangað til búið væri að mæla, 6 en ekkert varð úr þessum 
ráðagerðum. 


') Lovsamting for Island XII. bls. 140 — 143. 

•) Lovsamling for Island XIII. bls. 727—728; XIV. bls. 180—181. 
*) Lovsamling for Island XIV. bls. 466 — 466. 

4 ) Lovsamling for Island XV. bls. 361 — 363, 367—368 

5 ) Lovsamling for Island XV. bls. 724 — 726. 

Eptir þetta var málinu ekki hreyft um langan aldur, og 
má heita að allar sjómælingar Dana við ísland lægju niðri 
þangað til um 1866, þegar Frakknr hættu mælingum, en upp 
fra því tóku dönsk herskip að ma>la hafnir og firöi á Islandi 
í hjáverkum, þegar önnur störf ekki hindruðu, og vannst þeim 
furðanlega mikið, þó þau ekki væru sérstaklega gerð út til 
mælinga, en ekki fékkst rikisþingið danska til þess að leggja 
fram fé til mælinga beinlínis fyrr en nú á síðustu árum, eptir 
að það timabil var útrunnið. sem þessi bók ræðir um, og 
hafa danskir sjóforingjar með miklum dugnaði rannsakað sjó- 
inn kringum Island hin seinustu ár 19. aldar og hin fyrstu ár 
hinnar 20., sérstaklega hafa þeir mælt Austfirði og kannað 
sævardýpið kringum landið. Arið 1855 gáfu Danir út uppdrátt af 
Faxaflóa 1 og 1865 af Pollinum á ísafirði, 1869 uppdrætti af 
Grundarfirði, Kolgrafarfirði, Slykkishólmi og Bíldudal; 1866 
mældu danskir sjóliðsforingjar Patriksfjörð, 1869 Tálknafjörð, 
1873 Hesteyrarfjörð, 1876 — 77 Berufjörð, 1877 Seyðisfjörð, 
1878 Skagaströnd og 1879 Sigluljörð. 

Eptir að Hans Jacob Scheel kom frá íslandi og settist að 
í Kaupmannahöfn 1814. átti hann að undirlagi stjórnarinnar 
að aðsloða Lövenörn við tilbúning strandkortanna og útreikn- 
ing þrihyrninga, en það er eigi sjáanlegt, aó hann hafi fengizt 
neitt við slik störf á árunum 1815 — 1824, meðan hann var 
umsjónarmaður við hina dönsku hlutaveltu, enda mun ráð 
hans hafa verið á reiki á þeim árum. Lövenörn kvartar undan 
því i bréfum sínum, að Scheel fáist ekki til að starfa neitt 
að uppdráttum eða útreikningum. og þó hafði Lövenörn ein- 
mitt mælt fram með Scheel, að hann fengi hið vellaunaða 
umsjónarmanns embætti til þess hann hefði nógar tómstundir 
til útreikninga. er snerlu hinar islenzku mælingar; siðar er 
Scheel fyrir afbrot sin var settur í hegningarhúsið i Stege, 
leyfði stjórnin. fyrir bamastað Lövenörn’s, að kjör hans væru 
þægilegri eptir kringumstæðum en kjör annara fanga. og ekki 
sat Scheel þar lengi í eiginlegu varðhaldi, hann t'ékk leyfi til 
að flytja saman við konu og bötn i hús i bænum Stege. 


‘) Sjóbréf jiessi munu talin i skrá aplan við þetta rit. 


Dígitized by Google 



300 


Þegar Scheel var búinn að sitja þar í nokkur ár, fór að vakna 
hjá honum löngun til þess að Ijúka við hinar íslenzku mæl- 
ingar, en til þess þurfti yfirgripsmikla reikninga. Knuth greifi 
skrifar rentukammerinu 3. nóv. 1832, að H. J. Scheel hafi sótt 
um, að sér yrði á hendur falið að Ijúka útreikningunum við 
hinar islenzku þrihyrninga- og strandamælingar, og féllst 
stjórnin á það, eptir að hún hafði leitað álits C. C. Zahrt- 
mann’s, forstjóra i sjóbréfasafninu. 1 

í*að hefir ef til vill ýtt undir Scheel, svo hann raknaði 
úr löngum doða, að einmitt um þetta leyti var farið að hugsa 
til nýrra mælinga á íslandi; Bjöm Gunnlaugsson hafði boðizt 
til að mæla bvggðir á íslandi fyrir Bókmenntafélagið og 1831 
hafði rentukammerið lánað verkfæriJtil þessara mælinga og 
sent þau stiptamtmanni í Reykjavik. 8 Strandmælendur höfðu 
víða mælt miklu lengrá inn í land, en sett hafði verið á sjó- 
kort þau, sem Lövenörn gaf út og var til allmikið efni i yfir- 
litskort aflslandi, þó hinar innri byggðir og hálendið vantaði, 
en úr því ætlaði Björn Gunnlaugsson að bæta. H. J. Scheel 
hugsaði sér sjálfur að gefa út yfirlitskort af Islandi og stingur 
upp á því i bréfi tii rentukammersins (28. des. 1831), að sér 
og M. L. Born, sem sé góður teiknari, sé á hendur falið að 
að búa til yfirlitsuppdrátt þenna; Born hafði þegar 1821 farið 
fram á hið sama. Af þessum ástæðum er Scheel auðsjáan- 
lega hálfilla við fyrirætlun Bókmenntafélagsins og er óþarf- 
lega vandfýsinn og ónærgætinn i dómum sinum um mælingar 
Björns Gunnlaugssonar. Stjórnin mun í fyrstu. hafa aðhyllzt 
uppástungu Scheels, þvi 1833 er neitað um að styrkja útgáfu 
sýslukorta af íslandi, bæði af þvi það sé of kostnaðarsamt og 
svo af þvi, að það sé i ráði, að stjórnin gefi út yfirlitsupp- 
drátt al Islandi og vill rentukammerið til þess fá að láni kort 
þau, er Bókmenntalélagið hafði látið gjöra. 8 Sem betur fór 
varð ráðagerð þessi að engu, 0. N. Olsen tók að sér að sam- 
eina allar mælingarnar, strandmælingarnar, útreikninga Scheels 

’) Lovsamling for Island X. bls. 209 — 210, þar er nákvæmlega til- 
tekið. hvað H. J. Scheel álti að gjöra. 

‘) Lovsamling for Island IX. bls. 694 — 69ö. 

J ) Lovsamling for Island X. bls. 377. 

og mælingar Björns Gunnlaugssonar og úr þeirri samsteypu 
vnrð »Uppdrúttur Islands*, sem Bókmenntafélagið gaf út, en 
stjórnin kostaði. 

H. J. Scheel bjó á þessum árum í Stege, einsog fvrr 
var getið, og hafði ofan af fyrir sér með kennslu og öðru, 
hann mun þó hafa verið undir lögreglu-umsjón, Seheel tókst 
nú á hendur að reikna þrihyrningamælingarnar og hafði til 
þess árleg laun af stjórninni, enda sýndi hann mikla elju og 
áslundun við þetta verk og liggur eptir hann fjöldi rita með 
útreikningum. 1 Hér yrði það alltof langt mál að greina frá 
reikningsstörfum Seheels nákvæmlega, enda mundi varla liægl 
að gjöra það skiljanlegt fyrir almenning, og sleppum vér þvi, 
en vísum lil ritanna sjálfra. Scheel reiknaði hina flötu þrí- 
hvrninga kringum land allt, allar hæðamælingar og ýmsar 
staðaákvarðanir, eptir frumatriðum þeim, sem fyrir hendi voru; 
hann safnaði öllum skýrslum lautenanla i heildir og gerði þær 
adgengilegar, svo hægt var að nola þær til undirstöðu fyrir 
uppdrátt íslands. Frumkort lautenanta og mæliborðs-blöð 
munu nú því miður fyrir löngu týnd, og er mest meinið, að 
alla smámælingu stranda (Detaillemaaling) vantar. Það var 
mikill ókostur á straudmælingunum, sem hlaut að gjöra 
glundroða, að mælingamenn létu hiua eiginlegu landmælingu 
strandlengjunnar vera óháða aðalþríhyrningagrindinni, svo opt 
var eigi hægt að samrýma hvorttveggja, en þessi aðferð var þá 
einnig notuð við landmælingar í Danmörku. Ýmsa fleiri galla 
mætti telja, er orsökuðu allmikla ónákvæmni hér og hvar. Þó 
uppdrættir af íslandi, sem vér nú höfum og byggðir eru á strand- 
mælingunum og mælingum Björns Gunnlaugssonar, væru eptir 
kringumstæðum i þá daga ágætir til yfirlits, þá eru þeir þó 
ekki neinstaðar alveg samkvæmir hinum itrustu kröfum vis- 
indanna nú á dögum, en það má þó heita mikil heppni, að 
vér svo snemma fengum jafn góða uppdrætti af svo stóru, 
strjálbyggðu, hrjóstrugu og fátæku landi; ef strandamæling- 
arnar hefðu eigi veriö framkvæmdar i byrjun 19. aldar, er 

') Rit þessi eru geymd i »Rigsarkivet«. »Sökortarkivet« og i hand- 
ritasafni Bókmenntafélagsins. munu hin helztu talin í viðaukum. 

rnjög efasamt, hvort hægt hefði verið að fá nægilegt fé síðar 
til jafnstórs fyrirtækis. Nú eiga menn miklu betri verkfæri 
en fvrir hundrað árum siðan og í öðrum löndum Európu láta 
menn sér ekki nægja uppdrætti nema þeir séu hnífréttir í 
smáu og stóru, við slíku þarf nú varla að búast á Islandi, 
enda væri það óþarft i jafn strjálbvggðu landi, en ný yfirlits- 
mæling til fastrar ákvörðunar á mörgum föstum púuktum, 
ekki aðeins fram með ströndum heldur og inni í landi, væri 
mikið þarfaverk, en það mundi kosta of fjár, svo lítið útlit 
er til þess, að þaö komi til framkvæmdar fyrst um sinn. 


36. Björn Gunnlaugsson og Uppdráttur íslands. 

Nú kemur sá maður til sögunnar, sem með uppdráttum 
sínum og mælingum hefir meir en flestir aðrir aukið þekk- 
inguna um landfræði íslands. Björn Ouniúaugsson 1 var fæddur 
28. september 1788 á Tannstöðum við Hrútafjörð. Faðir 
Björns var Gunnlaugur bóndi Magnússon og móðir hans Ólöf 
Bjarnardóttir. Gunnlaugur bóndi var ágætur smiður og mikill 
hugvitsmaður, er mælt, að hann hafi fundið upp róðrarvél* og 
ýmsar vélar aðrar t. d. verkfæri til að mæla veg þann, er 
menn ferðast, til að setja upp fiskibáta o. fl. Björn Gunn- 
laugsson þótti ómannblendinn og annarlegur i æsku, 8 en brátt 


*) Pjrtur PjeturMon: Historia ecctesiastica Islandiæ bls. 383 — 384. 
Andvari IX. 1883 bls. 3 — 16. ísafold III. 1876 bls. 21 —22. Norðanfari 
XV. 1876 bls 31. f>jóðólfur XXVIII. 1876 bls. 67-58. Geografisk 
Tidskrift III. bls. 126 — 127. Bréf frá Birni Gunnlaugssyni eru í Tíma- 
riti Bókmf. I. bls. 64, 136—136, og eru mörg til óprentuð, sem eru 
merkilegri. 1 j>Andvaia< er sagt. að lfj. G. sé fæddur 26. september, 
en það mun vera prenlvilla og hefir hún líka slæðzt inn í »Biografisk 
Lexicon*. Björn skrifar sig vanalega sjálfur B. Gunlögsen. 

*) Árbækur Espólins XI. bls. 133. 

“) Björn Gunnlaugsson segir um sjálfan sig í |>jóðólfi XIV. 1861 
hls. 26: »lengi fram eptir ungdómsárum minum fréttist úr fjarlægum 

sveitum. að til væri menn. sem héldi, að eg væri ekki með öllu viti«. 
fað hefir verið algengt meðal alþýðu að kalla bráðþroska gáfumenn 
»ofvita«, einkum þegar þeir voru um leið nokkuð hjárænulegir. 


Digitized by Googfe 



303 


komu í ijós hinar miklu gáfur hans, sérstaklega frábær greind 
i öllu þvi, er snerti reiknin" og mælingarfræöi; las haun þegar 
í æsku allar stærðfræðisbækur, sem hann gat náð í, og lærði 
án allrar tilsagnar ekki aðeins allan vanalegari reikning, rúm- 
fræði, þrihyrningafræði og þykkvamálsfræði, heldur lika mikið 
í hinni æðri stærðfræði og aflfræði; er mælt, aö hann hafi æft 
sig i stærðfræði úti í haga, þegar hann sat yfir fé og ritaði þá 
tölur og stærðfræðismyndir með smalaprikinu i leirflög. Björn 
var svo settur til bóknáms hjá Gisla presti Magnússyni (f 1310) 
á Tjörn á Vatnsnesi og siðan hjá Halldóri prófasti Amunda- 
syni (f 1843) á Hjaltabakka og frá honum var hann útskrif- 
aður af Geir biskupi Vidalín árið 1808. Sökum ófriðarins, 
sem þá var milli Dana og Englendinga, gat Björn eigi siglt til 
báskólans einsog hann ætlaði sér, en varð aö dvelja á Islandi 
þangað til 1817. Arið 1814 er mælt, að Björn hafi ætiað sér 
að verða kapellán hjá sira Sæmundi Holm á Helgafelli. en 
var ráðið frá þvi; Sæmundur var sérvitringur mikill, einsog 
fyrr hefir verið getið, en,Björn »nær annars hugar um allt 
nema mælingarfræði* 1 og mundi liklega sú samvist aldrei hafa 
farið vel. A þessum árum kynntist Björn þeitn Frisak og 
Scheel, fékk hjá þeim leiðbeiningu i verklegri mælingarfræði 
og þáði áf þeiin fræðibækur i þeirri mennt; hvort hann hefir 
nokkuð ferðast með þeim, vitum vér eigi. 

Arið 1817 fór Björn Gunnlaugsson með tilstyrk ýmsra 
manna utan til Kaupmannahafnar og vann 1818 verðlauna- 
pening háskólans úr gulli fyrir úrlausn í stærðfræði* og 1820 
vann hann verðlaunapening háskólans að nýju fyrir ritgjörð 
í sömu grein. Af þessu og öðru fékk Björn i Kaupmanna- 
höfn mikið orð á sig fyrir kunnáttu i stærðfræði, en mjög var 

‘) Árbækur Espólins XII. bls. 71. 

’) Björn Gunnlaugsson var örsnauður, þegar hann kom til háskól- 
ans, og þegar hann hafði unnið verðlaunin, ætlaði hann að selja pen- 
inginn til uppeldis sér, en þegar aðrir stúdentar fréttu það. skutu þeir 
saman 100 rd. og keyptu peninginn. en gáfu Birni haun svo aptur; 
þetta kom í blöðin og nokkru seinna mætti Björn manni á förnum vegi, 
sem heilsaði honum og rétti honum aðra 100 rd. Klausturpósturinn I. 
bls; 187-189; II. bls. 93. Sunnanfari VIII. bls. 86. 

hann viðutan og undarlegur í framgöngu svo af honum gengu 
ýinsar sögur, sem allar lýsa barnslegri einfeldni og hreinni 
sál, hugur hans dvaldi jafnan i annari veröld en þessari. Um 
1820 varð Björn aðstoðarmaður Schumacher’s (1780 — 1850) 
i Altona, hins nafnfræga stjörnumeistara, við landmælingar 
hans á Holsetalandi og mun hann hafa verið við þann starfa 
i tvö ár. Árið 1822 var stofnað nytt embætti við Bessastaða- 
skóla og var Birni veitt það 14. mai s. á., átti hann sérstak- 
lega að kenna stærðfræði, en mun þó hafa auk þess kennt 
margt annað. t'aðan fluttisl Björn til Reykjavíkur 1846, varð 
yfirkennari 1851, en fékk lausn frá embætti 1862 og lifði 
svo embættislaus til dauðadags 17. marz 1876; var hann þá 
hin seinni ár orðinn mjög hrumur fvrir elli sakir, en alltaf var 
hann að reikna meðan liann gat staðið uppi. Björn Gunn- 
laugsson var tvígiptur, fyrsta konan var Ragnheiður Bjarna- 
dóttir (f 1834), ekkja Jóns Jónssonar kennara. er fórst með 
póstskipinu undir Svörtuloptum 1817, henni giptist Björn 1825; 
seinni konan var Guðlaug Aradóttir frá Flugurnýri (f 1873), 
hún var áður gipt Þórði Bjarnasyni i Sviðholti, en giptist 
Birni Gunnlaugssyni 1836. Báðar konur Björns voru afbragðs- 
konur og sérstaklega er þess getið um Guðlaugu, að hún hafi 
verið mjög menntuð kona og gáfuð. Björn eignaðist engin 
börn, nema eina dóttur með fyrri konunni, Olöfu (f 1874) 
konu Jens Sigurðssonar rektois. Meðan Björn var kennari á 
Bessastöðum bjó hann i Sviðholti á Álptanesi; búsýslumaður 
var hann enginn, en konurnar sáu um heimilið, sjálfur var 
hann allur i visindunum og vissi opt ekkert hvað gerðist i 
kringum hann. 

Björn Gunnlaugsson var að ytri ásýndum hár maður 
vexti og þrekinn að þvi skapi, beinastór og herðamikill og 
nokkuð lotinn í herðurn, ennið hátt og andlitið stórskorið. 
Mynd sú, sem Sigurður Guðmundsson gjörði af honum 1859 
og siðan var steinprentuð. er mjög lik. Björn var ekki íljót- 
gáfaður, en hafði skarpan skilning. »Eg er ekki fljótur að 
skilja, en skil þegar eg skiU, sagði hann um sjálfan sig. 
Hann var trúmaður mikill, þó lrann ekki féllist á allar kenn- 
ingar kirkjunnar, gæti t. d. eigi fellt sig við kenninguna um 

eilífa útskúfun. Bjöm var barnslegur í lund og að mörgu 
leyti utan við þennan heim og hefir hann réttilega verið kall- 
aður »spekingurinn með barnshjarlað*. Meðal alþýðu var 
Björn i miklu áliti og búru menn staka Iotningu fyrir stærð- 
fræðisþekkingu hans og um hann sköpuðust ýmsar þjóðsögur.' 
Björn var ágætur kennari fvrir þá, sem áhuga höfðu og löngun 
til að læra stærðfræði og var hinn liprasti að útskýra það, 
sem torskilið var, en meginþorri skólasveina lærði þó lítið 
hjá honum. af þvi hann var ekki nógu eptirgangssamur. 
Björn hefði betur verið lagaður til að vera háskólakennari, 
en kennari við latinuskóla. Allir báru virðingu fyrir Birni 
Gunnlaugssyni og var hann mjög ástsæll meðal lærisveina,* 
enda tók hann svari þeirra, þegar á þá var leitað, 3 og lét sér 
mjög annt. um skólann. 

Björn Gunnlaugsson ritaði margt um stærófræði og annað, 
en hið lang þýðingarmesta verk hans er Uppdráttur Islands, 
sem jafnan mun halda nafni hans á lopti þó annað gleymist. 
Stjórnin lét eins og fyrr hefir verið frásagt mæla strendur * 
landsins á árunum 1800 — 1818, en þá vantaði viðunanlegan 
uppdrátt af innri hlutum landsins, sveitum og óbyggðum. 

Ekki gjörði samt stjórnin neinar ráðstafanir til, að þessu yrði 
framgengt, en Björn Gunnlaugsson mun sjálfur hafa verið 
frumkvöðull þess, að Bókmenntafélagið tókst á hendur að 
styðja þetta fyrirtæki. Arið 1824 sækir Björn Gunnlaugsson 
um að fá sljörnufræðisáhöld til þess að gjöra athuganir frá 
kirkjuturni á Bessastöðum og um dálitla þóknun fvrir það 
starf; hefir Björn þá auðsjáanlega ætlað sér að halda áfram 
athugunum þeirra Jonsoniusar og Lievog’s, en ekkert varð af 
þessu. Sljórnin kveðst ekkert vita, hvað orðið sé af verk- 

') Alþýðumaður af Alptanesi sagði eitt sinn i fullri alvöru, að hann 
væri viss um, að Björn gæti reiknað menn dauða, ef hann vildi, en 
hann væri alltof mikið vatmenni til þess að nota kunnáttu sina á 
þann hátt. 

’) Lærisveinar i Reykjavíkurskóla gengust fyrir þvi 1860. að mynd 
Björns Gunnlaugssonar var steinprentuð (ístendingur I. bls 40) og’ þeir 
færðu honum kvæði við hrottför lians frá skótanuin 1862 (pjóðólfur XV. 

s. 1). 

s ) pjóðólfur X. 1868 bls. 66. 

færunum, sem notuð voru á Lambhúsum og sá sér því eigi 
fært að sinna þessari beiðni. 1 Fimm árum síðar (12. ágúst 
1829) ber Björn Gunnlaugsson þá uppástungu fram fyrir stipts- 
yfirvöldin, að þau vildu leggja til við stjórnina, að land- 
mælingatól yrðu látin vera við skólann, svo þau væru til 
taks ef á þyrfti að halda. 3 Stiptamtmaður Krieger mælti með 
uppástungu þessari og tók stjórnin vel undir, en ekki voru 
verkfærin samt send til íslands fyrr en 1831.’ Um veturinn 
1831 eptir nýár var það ályktað á fundi Bókmenntafélags- 
deildarinnar í Reykjavík, að félagið skyldi verja nokkru af 
tekjum sinum á ári til þess að láta mæla ísland innanlands 
og setja á uppdrætti og tókst Björn Gunnlaugsson á hendur 
þann starfa. skyldi hann ferðast á hverju sumri, frá því skóla 
var sagt upp á vorin til þess hann aptur var settur á haustin. 
Þá var og ákveðið, að mælingar skyldu fyrst byrja á Gull- 
bringu- og Kjósarsýslu. Hafnardeildin féllst á uppástungur 
Revkjavikurdeildarinnar og haföi síðan alla aðalumsjón með 
útgáfu uppdráttanna. 4 

') Lovsamling for Island VIII. bls. 697. 

’) Minningarrit Bókmennt&félagsins 1867, bls. 39. 

s ) Lovsamling for Istand IX. bls. 694 — 696. 

4 ) H. J. Scheel segir i bréfi til 0. N. Olsens (13. des. 1832), að hann 
hati heyrt, að nú eigi að fara að mæla innri hluta íslands >og at min 
gamle, gode islandske Mathematicus Biörn Gunlögsen skal have der- 
med at bestille. Saa duelig jeg fra de mathemathiske og theoretiske 
Kundskabers Side anseer ham til at styre og lede et saadant Fore- 
tagende, saa lidet troer jeg ham (efter mit Kiendskab til ham. og det 
er ikke saa ringe) skikket til nogensinde at blive en god practicus og 
in specie nogen duelig Observator. han maatte da meget have for- 
andret sig«. Scheel heíir auðsjáanlega þekkt Björn að því, að hann 
var undarlegur og utan við heiminn, og því haft þessa skoðun um 
hann, en þegar til kom, varð állt annað ofan á teningnum. Björn 
Gunnlaugsson var einmitt við mælingarnar mein-praktiskur og það svo, 
að fáir mundu hafa jafnast við hann í þvi efni; hann hefir jafnan í 
huganum aðalatriðin. sem mest lá á. en sleppir öllu óverulegu, sem 
meiri þj'ðingu hafði fyrir stærðfræðinga en landfræðinga. Hefði Björn 
átt að mæla allt lsland eptir ítrustu stærðfræðisreglum, sem enginn 
þekkti betur en hann, mundi hann aldrei hafa orðið búinn með helm- 
inginn, hvað þá heldur meira. 1 þessu efni kunni Björn manna bezt 
að haga sér eptir kringumstæðunum, sem fyrir hendi voru. 

Sumarið 1831 fór Björn Gunnlaugsson hinar fyrstu mæl- 
ingaferðir og mældi þá allan Reykjanesskaga ; hann byrjaði 
ferð sína hinn 30. júni og var stöðugt á ferðum um Reykja- 
nesfjöllin til hins 30. ágúst; gekk hann þá upp á marga hnúka 
t. d. Grindaskarðahnúka, Geitafell, Lambafell og Vifilfell, Kistu- 
fell, í’orbjarnarfell, f’órðarfell og Keilir; gat hann með þessu 
fengið nákvæmt yfirlit yfir skagann allan. Sumarið 1832 
mældi hann Kjósarsýslu og mestalla Arnessýslu; fór hann 
þá ekki á stað frá Sviðholti fyrr en 13. júli upp á Hellis- 
heiði og mældi Hengil og fjöllin þar í kring, síðan hélt hann 
austur í Oifus og svo um Flóa, Skeið og Hreppa; þokur og 
votviðri töfðu þá mjög fyrir mælingunni. Undir haust (8. 
september) lagði hann aptur á stað, fór um Mosfellssveit og 
Kjós og mældi þær byggðir; hann gekk þá einnig upp á Botns- 
súlur og inaddi þaðan. Sumarið 1833 mældi Björn Borgar- 
fjarðar- og Mýrasýslur; fór hann þá heiman að 1. júlí kringum 
Esju og Hvalfjörð út á Akranes, þaðan um Leirár- og Mela- 
sveitir að Hvanneyri, þá vestur á Mýrar og skoðaði þær 
sveitir hið neðra allt vestur að Hítará, siðan lór hann hið 
efra með fjöllum upp í Stafholtstungur og Norðurárdal og 
gekk upp á Bauiu hinn 5. september; úr Norðurárdal fór 
Björn upp að Kalmannstungu og svo að Húsafelli, þvínæst 
skoðaði hann á suöurleið Reykholtsdal og Lundareykjadal, 
reið svo upp á hálendið hjá Þverfelli, gekk upp á Skjaldbreið 
og kom eigi heim fyrr en í lok septembermánaðar. 

Sumarið 1834 mældi Björn Gunnlaugsson Rangárvalla- 
sýslu og fór ekki á stað fyrr en 26. júlí; hélt hann fyrst austur 
í Ölfus, svo upp í Grimsnes og Biskupstungur, þaðan upp á 
afrétti og upp á Bláfell og mældi þaðan. Um sumarið 1833 
gekk Björn Gunnlaugsson, einsog fyrr var getið, upp á Skjald- 
breið og skoöaði þaðan meðal annars í góðum kíki hinn svo 
kallaða Jökulkrók, er að Skjaldbreið horfir, og skyggndist eptir, 
hvort ekki sæust þar gil, sem gengið gætu inn i fórisdal 
þann, sem talað er um í Grettissögu; >fann hann i þrem 
stöðum mögulegleika til gils eða dals, meðal annars var dals- 
mynni noröur úr jökulkróknum nálægt botni hans, en af 
Skjaldbreið varð ekki séð, hvort þetta var hvammur einn 

20 * 

dálítill eöa það var dalur, sem gengi nokkuð langt inn i jök- 
ulinn*. Pegar nú Björn var kominn upp á Bláfell, sá hann, 
að dalur mikill klauf endilangan Geitlandsjökul og þekkti hann 
eptir afstöðunni, að þar var framhald af dalsmynni því, er 
hann sumarið áður sá af Skjaldbreið. Fylgdarmaður Björns, 
Guðni bóudi Runólfsson frá Brattholti, bauðst til að fylgja 
honum til þess að skoða betur þenna dal. Daginn eptir, 6. 
ágúst. fóru þeir frá Bláfeili og tjölduðu undir Einifelli og 
skyggndust þar um, hvar bezt mundi uppganga á Langjökul. 
Snemma morguns næsta dag gengu þeir úr tjaldstað upp á jökul 
fyrir sunnan Jarlhettuna fremstu milli miðmorguns og dag- 
mála; á jöklinum urðu fyrir þeim ótal leirstrvtur, vatnsgjár og 
kringlóttar, djúpar holur, er vatn beljaði i, en snjólaus hryggur 
gengur þar langt upp i jökul og heitir Hagafell. Um mið- 
aptansleyti komu þeir eptir 13 stunda jökulgöngu að kletti 
einum mjög háum, er stendur upp úr jöklinum og kallar 
Björn hann Klakk, sést hann víða úr byggðum í Arnessýslu ; 
dalurinn var þaðan i vestri en i norðri frá Skjaldbreið. Frá 
lílakk teiknaði Björn dalinn og maddi afstöðu hans. 1 t*egar 
þeir voru komnir úr þessari jökulgöngu, fóru þeir aptur 
að Brattholti niður Biskupstungur, þaðan að Hjálmholti og svo 
austur í Holt, dvaldi Björn þar 4 daga og siðan rúma viku í 
Landsveit, þaðan fór hanii snöggva ferð upp á afrétt og gekk 
upp á Loðmund. þá hélt hann niður á Rangárvelli og ferð- 
aðist að lokum um Fljótshlíð upp að Barkarstöðum. 

Næsta sumar (1835) kannaði Björn Gunnlaugsson enn á 
ný nokkuð af óbyggðum fyrir ofan Árnessýslu, en aðalstarf 
hans var mæling Vestur-Skaptafellssýslu. Björn fór 15. júlí að 
heiman upp í Kjós, þaðan að Svartagili, þá upp að Súluin 
og Ármannsfelli og svo niður að t’ingvöllum og var þar tvo 
daga um kyrrt. Nú hafði Björn ásett sér að kanna t’órisdal 
til fullnustu og fjölmennti nú þangað; mættust samferða- 
mennimir allir á Hlöðuvöllum 24. júli og voru þar um nótt- 
ina. í förinni voru auk Björns og Guðna frá Brattholti 5 
menn aðrir og meðal þeirra Þorgrímur skólaráðsmaður á 


') Skirnir IX. 1830, bls. 104-107. 

Bessastöóuni og sira Páll Tómasson bróðir hans. 1 Um sólar- 
uppkomu hinn 25. júli (kl. 2 3 /4) lögöu þeir á staö og héldu 
um hraunin upp i Lambahliöar,* >en þegar þær sluppu, fundu 
þeir ekkert gras eöa gróöur framar. Pegar þeir höfðu nú 
haldið nokkru lengra áfrain. koin fyrir þá ófærð, sumstaðar 
af aurbleytu og sumstaðar af fönnum. er ekki héldu hestun- 
um. Bröltu þeir lengi þannig unz þeir loksins komust upp á 
fjallshrygg langan, sem var næstum alþakinn af jökli og af 
honum sáu þeir þá fyrst opið á Pórisdal. Var þá lægð mikil 
bak viö fjallshrygginn milli þeirra og dalsins og í benni stór 
ísflesja: gengu þá nokkrir þeirra á undan til að revna hvort 
fært væri yfir flesjuna, en hinir ráku hestana á eptir. Pegar 
komið var langt út á flesjuna, var færðin svo blaut, að hest- 
arnir sukku i kvið i jökulfroðu og urðu að snúa afleiðis austur 
á böginn, livar að var melhrvggur nokkur; með honum héldu 
þeir þangað til þeir koinust upp að dalsmynninu. Leizt þeim 
þá ekki greiðlegt að fara eptir botni dalsins, vegna þess þar 
komu enn nú nokkrar ísfroðuflesjur. þó minni en sú, er þeir 
höfðu fengið. Peir réðu þvi af að ganga miðhliðis i suðurhlið 
dalsins, þar hún er ekki brött, en til að komast þangað urðu 
þeir aó klifra háa jökulbrekku. Þegar upp var komið og 
áfram gengið, komu þeir að háu klettakerfi. Skildu^ þeir þá 
hestana eptir á jökli og gengu upp á klettana til að geta 
fljótar séð út yfir dalinn. En þegar upp á þá var komið, 
sáust aðrir kleltar lengra burtu, sem voru enn nú hærri, og 
þangað gengu þeir, var þá uppbirt þokan á fjöllunum og 
koinið sólskin. Af þessum kiettum sáu þeir i gegnum endir 

') Björn Gunntaugsson skrifar borgeiri Guðmundssyni 4. marz 
1836: »Sumarið 1886 var mikið dimmviðrasamt og ekki nema ein- 

stöku dagar. sem brúkast kunnu til fjattaskoðunar. Um sláttartímann 
lika mikið kostbært að fá duglega fylgdarmenn upp til fjalla, en í sumar 
var það því verra sem þerridagar voru færri; því í sumar voru svo 
miklir öþerrar, að fólk man ekki til annars eins óþerrissumars. Peir 
menn. sem mér duga til fylgdar upp á fjöllin. eru þeir beztu liðsmenn 
við heyskap. svo þeir eru ógjarnan fáanlegir fyrir minna en speciu um 
dagintK. 

’) Björn Gunnlaugsson hefir lýst ferð þessari i »Sunnanpósti« 1836, 
bls. 113—124, og er frásagan hér tekin þaðan. 

langan Þórisdal ofan í Kaldadal og yfir i Okið, var þá komin 
miðuraptan og sólin var þá rétt yfir Þórisdal miðjum. Okinu 
og Kaldadal ; hvar af auðsært er, að Þórisdalur liggur hérum- 
bil i austur og vestur, austur undan Okinu, en Kaldidalur 
nærfellt í útsuður og landnorður*. Frá Hlöðuvöllum höfðu 
þeir verið 15 stundir á leiðinni, einkum sakir ófærðar og af 
þvi hestarnir voru til trafala. Siðan gengu þeir áfram mið- 
hliðis þangað til þeir komu inn á miðja austurhlíð Kaldadals 
og var þar mjög bratt niður undan þeim, svo þeir sneru 
aptur til hestanna á jöklinum og fóru svo skemmri leið til 
baka, var þá lika greiófærara af því frost var um kvöldið og 
nóttina svo víða hélt uppi. f*egar Björn Gunnlaugsson er 
búinn að segja frá ferðinni, lýsir hann dalnum með saman- 
burði við Grettissögu. Bárðarsögu og aðrar æfintýrasögur. Að 
landgæðum var dalurinn hinn fráleitasti frá því, er segir i 
Grettissögu, þvi ekki fundu þeir félagar í honum eitt einasta 
grasstrá eða mosaþúfu. ekkert var þar að sjá nema ís og 
urðir. Þórisdalur er luktur jöklum á báða vegu og snýr annað 
op hans að Klakk, en hitt að Kaldadal, að norðanverðu eru 
brattir klettar og standberg, sem jöklar ganga fram á, en að 
sunnan er aflíðandi jökulhlíö. í f’órisdal eru tvö fell, sem 
eru samföst að neðan og mynda höfða yfir þveran dalinn ; 
þar fyrir vestan klýfst Þórisdalur í tvo dali, gerigur aðaldal- 
urinn beint til vesturs og liggur ofan á brúnir Kaldadals, en 
afdalur til útnorðurs, eptir honum rennur lækur niður i gljúf- 
ur, sem liggur um höfuðdalinn til Kaldadals fyrir ofan eða 
sunnan Hádegisfell upp yfir liangahrvgg norðan til og er þetta 
Hádegisfell hnúkur sá, sem skilur dalina. 1 

f*egar Björn Gunnlaugsson var búinn að kanna f’órisdal, 
fór hann aptur niður að f’ingvöllum og svo um Biskupstungur 
og Hreppa austur á Land, þaðan að Keldum á Rangárvöllum 
og svo Fjallabaksveg syðri austur í Skaptártungu, svo fór 

‘) Bókmenntafélagsstjórninni á ístandi var ekki um þessa ferð i 
f’órisdal og Árni Helgason skrifar (26. ág. 1835) Þorgeiri Guðmunds- 
syni og segir meöal annars: »I’órisdal hefir hann (B. G.) aptur skoðað. 
hvað aldrei skyldi verið hafa«, þótti Árna það hinn mesti óþarfi. »þvi 
dalverpið skal vera aldeilis graslausl, já! eg trúi þar fáist ekki mosi*. 

hann um Síöu og Fljótshverfi alla leið austur i Öræfi, dvaldi 
þar rúma viku, sneri svo aptur og fór nú hina neðri leið um 
Vestur-Skaptafellssýslu yfir Landbrot, Meðalland og Alptaver, 
yfir Mýrdalssand, Myrdal og Eyjafjallasveit og svo beina leið 
yfir undirlendið heim að Sviðholti. Hið næsta sumar (1836) 
var mjög votviðrasamt, þá sat Björn Gunnlaugsson heima og 
ferðaöist ekkert, en notaði tfmann til þess að fullgjöra teiknun 
kortanna yfir Sunnlendingafjórðung. Um haustið segir hann 
í bréfi (dags. 9. sept. 1836) til Bókmenntafélagsins, að byggðin 
í fjórðungi þessum sé öll teiknuð, en að fjallgarðar og jökul- 
klasar þyrftu betur að skoðast bæði þar sem hann hefði áður 
orðið frá að hverfa sakir illviðra og lika »þarsem hann vant- 
aði duglega samferðamenn til að kanna öræfin, sem eru kaup- 
frekir og þvínær ófáanlegir um hásumartímann* ; getur hann 
þess sérstaklega að betur þurfi að kanna Torfa-, Skaptár-, 
Öræfa- og Vatnajökla. 1 Sumarið 1837 kannaði Björn Gunn- 
laugsson jökla fyrir ofan Borgarfjörð, fór um Mýrasýslu og 
mældi í Dala- og Snæfellsnessýslum það, sem ávantaði á 
strandmælingarnar. Hinn 29. júni fór Björn að heiman kring- 
um Hvalfjörð upp i Reykholtsdal og þaðan að Kalmanns- 
tungu, fór svo i Torfabæli og lá þar i tjaldi nokkra daga, 
þaðan gekk hann upp i Hafrafell og síðan upp á Jökul (hvort 
hann hefir gengið á Eiríksjökul eða Langjökul er ekki hægt 
að sjá), og þegar hann hafði lokið þar mælingum, fór hann 
niður að Gilsbakka, þaðan i Stafholtstungur og Norðurárdal 
og gekk þar upp á ýms fjöll og fór svo Bröttubrekku vestur 
i Dali, fór þar víða um fjöll tneðal annars upp á Tröllakirkju, 
siðan hélt hann vestur Skógaströnd og Helgafellssveit og út 
Snæfellsnes að norðanverðu út að Máfahlið, þaðan yfir fjall- 


') Skímir XI. 1837, bls. 97. T’að kom til orða á þessum árum 
(eptir uppástungu Scheel's). að Birni væri fenginn til fylgdar stúdent eða 
skólapiltur. sem átti að vera honum tit aðstoðar og læra um leið mæl- 
ingar; vitdi rentukammerið leggja nokkuð fé til þessa. 1 bréfi 9. sept 
1836 til porgeirs Guðmundssonar ritar Bjðrn Gunntaugsson um þetta 
mál og sj'nir fram á, að slíkur fylgdarmaður mundi aðeins verða sér 
til tafar og kostnaðar, en gagnið lítið. Bréfið er að mörgu merkilegt 
og verður því prentað í viðaukum. 

garðinn að Stapa, svo inn með fjöiium að sunnanverðu, síðan 
beina leið suður að Sviðholti og kom þangað 27. september. 

Sumarið 1838 fór Björn Gunnlaugsson austur í Múlasýslu 
og mældi norðurhluta hennar; á leiðinni austur fór hann langa 
fjallaferð um öræfi og óbyggðir þvers yfir Ódáðahraun og var 
það örðug ferð og hættuleg. Fjallvegafélagið var þá i blóma 
sínum; það lét ryðja heiðavegi og lét sér mjög annt um að 
finna sem styzta fjallvegi milli fjórðunga, l'élagið hafði þá fyrir 
skömmu sent Pétur Pétursson frá Hákonarstöðum til þess að 
finna hinn forna veg yfir Ódáðahraun. 1 Nú vildi Björn 
Gunnlaugsson kynna sér þessi öræfi og sérstaklega var hon- 
um áhugamál að finna stuttan veg yfir hálendið fyrir norðan 
Vatnajökul. Björn lagði á stað heiman frá sér 23. júli, fór 
fyrst austur í Ölfus og þá um Flóa og Hreppa; hinn 26. júlí 
lagði hann á fjöll frá Stóranúpi og tjaldaði um kvöldið fyrir 
ofan Skriðufell; með honum var þá Jón Austmann, er siðar 
varð prestur í Stöð; hinn 27. júli komust þeir upp að Búðar- 
hálsi og hinn 28. í Arnarfellsver, hinn 29. fóru þeir undir 
Arnarfell, 30. fvrir horn á Vatnajökli og 31. undir Trölla- 
dyngju.; í Ódáðahrauni hrepptu þeir mestu dimmviðri, gat 
Björn því ekkert mælt aö neinu ráði, villtust þeir inn í 
Dyngjufjöll og klöngruðust við illan leik 1. ágúst austur úr 
Öskju; vildi það þeim til bjargar, að þeir hittu þar grastór 
fram með lækjum, er falla úr suðausturhorni fjallanna, annars 
mundu hestarnir liklega hafa drepist; nú eru hagatór þessar 
eyddar af gosinu 1875. Hinn 2. ágúst komust þeir niður að 
Jökulsá við Herðubreið, föru þaðan suður með ánni í Hvanna- 
lindir og komust með illan leik að Brú 4. ágúst. A Brú 
hvildi Björn sig einn dag og fór svo stuttar dagleiðir út Jökul- 
dal, siðan reið hann um Úthérað og mæidi það, fór svo suður 
að Reyðarfirði, en hvarf þaðan aftur 21. ágúst upp að Valla- 
nesi og mældi efri hluta Fljótsdalshéraðs hina næstu viku. 
Hinn 30. ágúst fór Björn Gunnlaugsson norður yfir Smjör- 
vatnsheiði að Hofi i Vopnafirði, svo að Hauksstöðum og yfir 
Dimmafjallgarð að Grímsstöðum, þaðan að Reykjahlíð og 


') Þ. Th.: ódáðahraun (Andvari XI. bls. 26 — 26). 

dvaldi sex daga við Mývatn til þess að mæla fjöllin þar i 
kring og mæla t'rá þeim, þvi strandmælendur höfðu þegar 
ákveðið legu fleslra hinna heiztu fjalla nærri Mývatni svo við 
þau mátti styðja mælingu nálægra héraða. Frá Mývatni reið 
Björn beina leið til Kyjafjarðar og svo aö Hólum í Hjaltadal, 
dvaldi viku i Skagafirði og fór svo frá Mælifelli Stórasand að 
Gilsbakka, þaöan Kaldadalsveg suður og kom heim til síu 26. 
september. 

Sumarið 1839 lagði Björn Gunnlaugsson aptur á stað i 
langa öræfaferð hinn 27. júli og var Siguróur Gunnarsson þá 
með honum: fór Björn nú aptur austur í Múlasýslur svipaðan 
veg um hálendisörætin einsog árinu áður. en nú voru þeir 
heppnari með veður. Hinn 29. júlí lögðu þeir upp frá Stóra- ' 
núpi, þaðan að Osgröf, yfir Tungnaá og komu 1. ágúst i 
Illugaver, þar voru þeir einn dag um kyrrt, 3. ágúst komust 
þeir að Hágöngum og næsta dag fóru þeir yfir Köldu- 
kvislarbotna og Vonarskarð að Tindafetli: ó. ágúst var bezta 
veóur og gott skyggni, riðu þeir þá upp á jökul; hefir Sig- 
urður Gunnarsson ágællega lýst hinni fögru útsjón, sem 
þeir höfðu af jökulbungunum fyrir austan Vonarskarð: 1 riðu 
þeir siðan austur meö jökli og náðu í Hvannalindir um nótt- 
ina, þaðan fóru þeir næsta dag í Laugarvalladal og komu 7. 
ágúsl að Brú. Á þessari t'erð var veðrið gott. og þó hratt 
væri) yfir farið, þá gat Björu mælt nokkuö; á þessari 
f'erð fékkst meginpartur þeirrar þekkingar á suðurhluta Ódáða- 
hrauns og norðurjaðri Vatnajökuls, sem menn hafa haft fram 
á vora daga. og sýnir Uppdráttur íslands þekkingarstigið eptir 
þessa ferð. Björn Gunnlaugsson segir um Vatnajökulsveg: 
»Með þvi að tara Vonarskarð verður vegurinn svosem hálfri 
dagleið styttri og má hann fara með lest frá Reykjavik á 7 
dögurn að Brú á Jökuldal, ef maður fer l 3 li úr þingmanna- 
leið á dag, því vegurinn er hér um bil 50 milur og er það 
sá langstvzti vegur i Múlasýslur, þvi hann er nærri þráóbeinn, 
þar að auki er hann að mestu vatnsfallalaus og allsæmilega 
góður þá á sumar tekur að liða*.* fað er þó til nokkuð 

') Norðanfari XV. 1876, bls. 69 - 70. 

’) Skýrslur og reikningar 1840. bls. 6—6. 

mikils ætlazt, aö menn fari slíkan óraveg og óveg um alveg 
graslaus öræfi með lest og svo er heldur ekki rétt að hann 
sé vatnsfallalaus, Jökulsá og Kreppa eru ekki svo lítill farar- 
tálmi og geta opt orðið alveg ófærar, auk þess geta menn á 
þessari leið alltaf búizt við kafaldshríðum um hásumar og 
verða að flytja með sér mikið af heyi; uppástunga BjÖrns að 
gjöra Vatnajökulsveg að þjóðvegi var því hið mesta öráð, 
enda sýndi það sig árið eftir. Schvthe og fylgdarmenn hans 
voru nærri búnir að drepa sig á þeirri leið. Björn áleit 3 
eða 4 vegi færa austur yfir öræfin, t.. d. undir Arnarfell og 
þaðan yfir Ódáðahraun, eða þá Vatnajökulsveg með því að 
fara yfir á Sóleyjarhöfðavaði og í Eyvindarkofaver eður 
Tómasarhaga eða þá fara Vonarskarð og ægja seinast i III- 
ugaveri. Björn Gunnlaugsson ímyndaði sér jafnvel að fara 
mætti af Vatnajökulsvegi yfir sjálfan jökulinn vatnsfallalaust 
niður í Breiðdal, Berufjörð, Hamarsfjörð, Alptafjörð, Lón og 
jafnvel Hornafjörð. en mjög litil likindi eru til, að hægt væri 
að fara þessa leið með hesta, því á jöklinum eru ótal sprungur 
og fyrir ofan dalina urðir og klungur. Um Vatnajökulsveg 
kemst Björn meðal annars svo að orði: » Vilji maður fara 
úr Tómasarhaga austur í Hvannalindir, þá er sá grasleysukafli 
14 mílur eða nærri þrjár þingmannaleiðir. þá er bezt að hafa 
með sér 1 — 1‘/2 fjórðung af heyi handa hverjum hesti og gefa 
það milli Tindafells og Trölladvngju*. 1 Það gefur þó hverjum að 
skilja, að þetta er aðeins hægt i góðu veðri, ef illviðri kemur 
eða ófærð, er allt á hættu. Björn ætlar einnig að fara megi 
norðan við jökulinn niður á Austfirði og telur áningastaði við 
Kverká, í Maríutungum og Snæfellshálsi, en þessi leið mundi 
verða hættuleg, illfær eða ófær sakir vatnsfalla; Björn skoð- 
aði ekkert af hinum víðáttumiklu öræfum norðan við Vatna- 
jökul frá Kreppu austur i Lón og gat þvi eðlilega ekki með 
vissu sagt, hvort þar væri fært eða eigi. f*etta sumar mældi 
Björn Suður-Múlasýslu og Austur-Skaptafellssýslu, fór frá Brú 
yfir i Fljótsdal, niður Hérað, upp Skriðdal, suður i Breiðdal 
og svo á Berufjörð, þar gekk hann upp á Kjalarfell og mældi 


') Skýrslur og reikningar 1842. bls. 6 — 6. 

þaðan og fór svo sem leið liggur suður um Álptafjörð og Lón 
að Bjariianesi, hafði hann viðstöður nokkrar á leiðinni til 
mælinga og fór svo beina leið i Öræfi og þaðan vestur í 
Skaptártungu. Frá Búlandi fór Björn Fjallabaksveg hinn 
nyrðri og hafði þá enginn farið þann veg nema einn maður, 
sem þá var dauður; hinn fvrsta náttstað hafði Björn undir 
Skælingum 10. september. næstu nótt lágu þeir undir Loð- 
mundi og hinn 12. september komu þeir að Þjórsárholti og 
fóru þaðan beina leið heim og komu að Sviðholti 17. september. 

Sumarið 1840 ferðaðist Björn Gunnlaugsson um Eyja- 
fjarðar- og Skagafjarðarsyslur; veðurlag var það sumar mjög 
óhentugt til langferða; meðan Björn ferðaðist um Skagafjörð 
var veðrið bærilegt. en í Eyjafjarðarsýslu kom nærri aldrei 
heiðskýr dagur, svo lítið varð úr fjailgöngum og hæðamæl- 
ingum. Björn fór þetta sumar heiman að hinn 16. júlí og reið 
norður Kaldadal og Sand niður að Mælifelli, ferðaðist hann 
þá fyrst urn Skagafjörð austanverðan og fór svo út á Hofsós 
út i Fljót og Stiflu, þaðan i Ólafsfjörð og svo i Svarfaðardal, 
Hörgárdal og upp i Eyjafjörð, þaðan yfir i Skagafjarðardali 
og svo niður Skagafjörð að vestanverðu út að Hvammi í Lax- 
árdal. Þegar Björn var búinn að fara margar smáferðir um 
Skagafjörð, fór hann aptur sömu leið suður og kom heim til 
sin 24. september. Næsta sumar (1841) ferðaöist Björn Gunn- 
laugsson um f’ingeyjarsýslu, fór að heiman t). júlímánaðar og 
kom heim aptur 14. september. Um þessa t'erð höfum vér 
enga itarlega skýrslu fundið, svo ekki er hægt að segja með 
vissu, hverjar leiðir hann fór um f’ingeyjarsýslu, á norðurleið 
skoðaði hann Kjalveg en á suðurleið Sprengisand. Af Sprengi- 
sandi tók Björn á sig krók til þess að Ieita að Tómasarhaga, 
fann hann og telur grasblett þenna dýrmætan fyrir ferðamenn 
er fara Vatnajökulsveg eða Sprengisand. »Mitt undir þeirri síðu 
Tungnafellsjökuls, er snýr að Arnarfellsjökli, stendur fell nokkuð 
hnöttótt. hæzt af öllum hnúkum þar, og þétt við jökulinn með 
þröngu skarði á milli. Undir fellinu þeim megin sem snýr 
frá jöklinum, eru sléttir melar og á þeim miðjum er gras- 
flötur framundir kýrvöll að stærð, sem er Tómasarhagi. Fyrir 
sunnan hann og fellið er lækur, og fyrir sunnan lækinn er 

annar blettur minni. Þegar eg og lagsmaður minn fórum hér 
um sumarið 1841,^ var hagi þessi loðinn nokkuð, en sinu- 
mikill*. 1 Árið 1842 ferðaðist Björn Gunnlaugsson um Stranda- 
syslu og Húnavatnssýslu; hann fór þá frá Sviðholti 17. júlí 
norður Grímstunguheiði í Vatnsdal, þaðan um Svínadal og út 
í Laxárdai, svo út á Skagaströnd, upp í Hallárdal og út að 
Hofi. sneri þar við og reið upp að f*ingeyrum og Víðidals- 
tungu, svo fór hann beina leið i Miðfjörð og Hrútafjörð og 
dvaldi nokkra daga á Stað, hélt svo út að Prestsbakka og 
svo vanalega leið norður í Sleingrímsfjörð, þar dvaldi hann 
fáá daga og fór svo norður i Reykjarfjörð, sjóleiðis yfir fjöró- 
inn og svo að Arnesi, lengra fór hann ekki á Ströndum og 
sneri þar við, fór svo vanaiega leið aptur til Hrútafjarðar, 
suður Holtavörðulieiði og kom heim 17. september. Hina 
seinustu mæiingaferð fór Björn Gunnlaugsson’ sumarið 1843 og 
ferðaðist þá um nokkurn hluta Isafjarðar- og Barðastrandar- 
sýslu. en þar þurfti litlu við að bæta, þvi strandmælendur 
höfðu mælt svo nákvæmlega alla Vestfirði, að Uppdráttur ís- 
Iands að því er snertir þann kjálka er því nær eingöngu 
þeirra verk, segist Björn ekki liafa þurft annað að gjöra en 
að rannsaka sókna- og hreppamót, bæta við undanfelldum 
bæjum og fjailvegum og mæla fjallahæðir. 8 Björn Gunnlaugs- 
son gat þá ekki farið að heiman fyrr en 14. ágúst; þá gekk 
mikil landfarsótt og kona hans var veik. Björn fór styztu 
leið vestur í Dali og svo út að Reykhólum og Stað á Reykja- 
nesi. þaðan fór hann til Skáleyja og Flateyjar, svo upp að 
Brjámslæk og út að Haga, þaðan til Bildudals og svo norður 
á ísafjörð krókalausan vanaveg. Frá ísafirði fór Björn sjóveg 
til Vatnsfjarðar og svo að Kirkjubóli í Langadal; hann skoð- 
aði ekki norðurkjálka Vestfjarða, og hvorki Hornstrandir né 
útnesin að vestan. Frá Kirkjubóli fór Björn Gunnlaugsson 
suður Porskafjarðarheiði og svo beina ieið heim og kom að 
Sviðholti 18. september. Um ferðalokin ritar Björn Gunn- 
laugsson Bókmenntafélaginu á þessa leið: 3 »Nú er eg þáloksins 

Skjrslur og reikniogar 1843. bls. 22 — 23. 

’) Skifrslur og reikningar 1844, bls. 20 

3 ) Bréf dags. Sviðholti 10. febrúar 1844 (Skýrslur og reikningar 
1843. Kmh. 1844. bls. 20—21). 

búinn að yfirfara allt land einsog kostur er á, þó sumstaðar 
sé ekki svo vel skoðað sem skyldi, en það mundi kosta óþol- 
andi tímalengd og peningaútlát fyrir félagið að láta skoóa 
hvert einasta fjall, þar hvar þau standa mjög þétt saman, 
álíkt og hús í stórum og þéttbyggðum borgum. f’essu er 
einkum þannig varið á Hornströndum og Austfjörðum og varð 
eg þvi að mála þau likt og stendur 1 strandmælingarkortun- 
um. . . . I*ó óska margir félagslimir einkum herra Major Olsen, 
að eg betur skoði Vatnajökulinn, svo minni verði eyðan i 
kortunum þar. og er eg fús til þess, þó ferð sú sé mjög 
hættuleg. og i öllu tilliti ill viðfangs vegna vatnsfalla, öræfa, 
jökulgangna og mögulegra illviðra, og verður þvi bezt að 
gjöra það uæsta sumar et' drottinn leyfir. En hvað báðar 
félagsdeildirnar vilja í þessu tilliti, þarf eg sem fyrst að vita, 
svo eg geti hagað mér þar eptír«. fað stóð lika til að Björn 
færi 1845 eða 1846 norður að Mývatni og mældi þar betur 
nágrennið, en ekkert varð af því. f'aó lýsir miklum hug og 
dug, að Björn Gunnlaugsson, eptir svo margra ára örðugt og 
þrevtandi ferðalag, skyldi bjóöast til að fara slíka ferð, og 
var hann þá orðinn 56 ára. kominn á þann aldur þegar flestir 
munu vilja fara að hvíla sig. Bókmenntafélaginu þótti samt 
nóg komið, svo ekkert varð af fleiri mæiingaferðum. 1 

Mælingaferðir Björns Gunnlaugssonar voru lnð mesta 
stórvirki og þrekvirki og enginn einstakur maður hefir unnið 
eins mikið að mælingu íslands einsog hann eða likt því: það 
er aðdáunarvert, hve mikið honum varð ágengt á jafn stutt- 
um tíma með mjög lélegum útbúningi og fátæklegum, hann 
ferðaöist aðeins tsepa tvo mánuði árlega i 12 sumur og hefir 
þó veðráttan, þokur og rigningar, sem eru svo tiðar á fjöllum 
og heiðum og jafnvel i byggðum, gjört honum margan óleik 
og tafið fyrir honnm; veðráttan gerir öllum. sem fást við 

') l'egar Björn Gunnlaugsson liafði lokið ferðum sínum, gjörði Bók- 
menntafélagið hann að heiðursfélaga sínum og stjórnin veitti honum 
riddarakross dannebrogs-orðunnar. síðar (1859) varð Björn riddari af 
hinni frönsku heiðursfylkingu og munu fáir hafa átt betur skilið slika 
viðurkeuningu eða meir til hennar unnið; sömuteiðis fékk Björn 1846 
200 rd. launaviðbót. svo embættislaun hans urðu 700 rd. 

rannsóknir á íslandi, margan grikk, sérstaklega eru þokurnar 
leiðinlegar fyrir þá, sem fást við mælingar. Arið 1834 gaf 
Björn Gunnlaugsson út ritgjörð um mælingarnar og getur þar 
meðai annars um örðugleika þá, sem landkannarar á íslandi 
eiga við aó stríða: 1 >Veður er opt óstöðugt á fjöllum og 
tefur mjög ferðir og athuganir; þó veður sé hiytt, þá er þó 
opt þoka, votviðri og dimma svo fjallatindar sjást ekki. Fjall- 
lendi eru örðug yfirferðar sökum brettu, kletta, grjóts og 
sands, þar eru gjár, sprungur, vatnsföll og ófær gljúfur. A 
öræfum eru hvorki áningastaðir né hagar og stundum amar 
vatnsleysi. Á jöklum er is til trafala, hálka, gjár, kuldi, frost 
og snjóar. Ferðatiminn er stuttur, í mesta lagi 3 J /s mánuð- 
urj ferð er ekki hægt að byrja fyrr en í júnimánuði af því 
að gras er ei sprottið fyrir hesta á fjöllum, en fjallaleirur eru 
blautar meðan snjó er að leysa. Ekki er hægt að ferðast 
lengur en til september loka sakir haustrigninga og snjóa og 
stundum er varla fiminti partur sumars svo heiðrikur, að háir 
fjallatindar sjáist*. 

Hefðu strandmælingarnar ekki verið til, var verk Björns 
Gunnlaugssonar ómögulegt og óhugsandi; að þeim höfðu 
margir menn unnið i nærri tuttugu ár með miklum útbúningi 
og kostnaði; þar þurfti hina mestu nákvæmni, engu mátti 
muna, ef mælingar á upplendinu áttu að byggjast á þríhyrn- 
ingagrind þeirri, sem þanin var um alla strandlengjuna. Er 
óhætt að segja, að strandmælingarnar voru miklu meira en 
helmingur af inælingum þeim, sem Uppdráttur Islands er 
byggður á. Strandmælendur mældu alla strandlengjuna nokkrar 
mílur (optast 3 — 5) upp í land og opt ákváðu þeir tinda langt 
uppi á hálendi, þegar þeir sáust af (jöllum við sjóinn (t. d. 
Snæfell og Herðubreið), stundum ferðuðust þeir til mælinga 
upp í land; þeir mældu öll nes og skaga, eyjar og útkjálka, 
Vestfii'ði hér um bil alla og Austfirði og Snæfellsnes að mestu 
leyti. A þessum mælingum byggði Björn Gunnlaugsson sinar 
mælingar og þurfti eðlilega ekkert að eiga við það, sem áður 

') De mensura et delineatione Islandiæ interioris, cura societatis 
litterariæ istandicæ his temporibus facienda. Viðey 1834, 8° (38 bls.), 
bls. 34—36. 

var mælt, en hann haföi samt sannarlega nóg verkefni aö 
mæla upplendið og setja niður mynd sveita, fjalla, dala og 
jökla með réttu hlutfalli. Björn segir sjálfur frá mælingar- 
aðferðinni, hann mældi enga grunnlinu en notaði þrihyrninga- 
hliðar strandmælinganna og mældi frá þeim, gekk upp á fjöll 
þar sem »lautenanta*-vörður voru og mældi frá þeim þri- 
hyrninga sína inn i landið; þegar helztu fjallsnýpur voru 
ákveðnar, gjörði hann uppkast af landslagi milli þeirra svo 
nákvæmlega sem hægt var eptir þvi, sem hann Imfði sjálfur 
séð á ferðunum eða uppspurt hjá kunnugum inönnum. og 
setti það svo á uppdráttinn; legu kirkjustaða ákvað Björn 
Gunnlaugsson víðast með mælingu að minnsta kosti á suð- 
vesturfjórðungnum, en mjög fáa bæi aðra, flestallir voru settir 
eptir ágizkun; að ákveða stöðu hvers ba'jar hefði verið alveg 
óvinnandi verk. Um suðvesturtjórðunginn ferðaðist Björn 
mest og byrjaði á honum, enda mældi hann þann landshluta 
lang nákvæmast, þvi honum varð brátt augljóst, að ókleyft 
var að mæla hina fjórðungana jafn vel, honum hefði ekki enzt 
aldur til þess; að mæla hvert fjall og hvern* dal (þó nú öllum 
bæjum hefði verið sleppt) væri nóg mannsverk fyrir einn 
mann í nokkra mannsaldra. Til þess að fá yfirlit yfir lands- 
lag í sveitum og bæjaskipun, hreppaskil, vegi, þingstaði o. fl. 
lét Bjöm Gunnlaugsson hreppstjóra og aðra kunnuga menn 
gjöra uppdrætti af sveitum þeirra og lagfærði svo uppdrætti 
þessa þar sem honum var kunnugt og setti þá inn í aðal- 
uppdráttinn. Margir af þessum sveitauppdráttum eru ennþá 
til. Mikill hluti af öræfum íslands þar sem Björn ekki ferð- 
aðist sjálfur er einnig gerður eptir uppdráttum kunnugustu 
manna, og var þá eðlilega ekki að búast við mikilli nákvæmni. 
f*essi aðferð var eptir kringumstæðunum hin eina rétta, bezta 
og praktiskasta, því enginn kostur er fyrir einn mann að 
mæla hið einstaka, en það lá í hlutarins eðli, að hann varð 
að mæla grindina svo afstaðan yrði rétt og fjarlægðin milli 
hinna ákveðnu punkta. Björn mældi hæð allmargra fjalla- 
tinda viðsvegar um land, flestar þó á suðurkjálkanuin, en 
fæstar af þeim mælingum hafa enn komið fyrir almennings 

sjónir . 1 Allar hæðamælingar þær, sem prentaðar eru á Upp- 
drætti íslands. eru eptir strandmælendurna, engin eptir 
Björn. 

f*ar sem Björn Gunnlaugsson fór yfir og mældi, eru 
uppdræltir hans furðulega góðir, gerðir með hinni mestu 
vandvirkni og svo nákvæmlega sem framast var unnt eptir 
kringumstæðunum. Að Björn gat svo miklu til leiðar komið 
var fyrsl og fremst að þakka dugnaði hans og samvizkusemi, 
og svo þvi, að hann þurfti ekki að tefja sig á neinu öðru, 
hann fékkst emgöngu við mælingar, en átti ekkert við jarðfrædi 
eða náttúrufræði og ritaði heldur ekki neinar dagbækur eða 
landslagslýsingar. f’egar Björn Gunnlaugsson ekki mældi, var 
hann optast að vrkja >Njólu«, eptir því sem einn af fylgdarmönn- 
um hans hefir sagt mér, og vissi þá ekki af neinu, sem gerðist 
i kringum hann. Vér höfum hér að ftaman nokkuð itarlega 
sagt frá ferðum Björns Gunnlaugssonar sökum þess að af því 
má nokkurnveginn sjá, hvar hann hefir farið yfir og mælt, 
og hvar hann hefir ekki komið. Samkvæmt þvi. sem Birni 
var fyrirskipað af Bókmenntafélaginu, mældi hann bezt byggðir # 
og sveitir, en lét hálendið, óbvggðir og öræfi mæta afgangi; 
þetta var eðlilegt og rétl, því byggðirnar þurfti helzt að mæla; 
þó er hálendisuppdrátturinn að öllu samtöldu furðu góður, 
þó honum eðlilega sé í mörgu ábótavant, þar sem Björn varð 
að fara eptir sögusögn annara manna, sem ekki voru mæl- 
ingarfróðir. Um óbyggðir fór Björn ekki viða, en þó miklu 
viðar en nokkur fræðimaður annar á undan honum, og feng- 
ust af uppdrætti hans stórmildar nýjar upplýsingar um há- 
lendið. Oræfaferðir Björns voru margar mjög örðugar og 
þurfti góða heilsu og mikið þrek til þess að þola slika áreynslu 
fyrir roskinn mann, sérstaklega þar sem útbúningur allur 
hlýtur að hafa verið mjög fátæklegur, því varla var fé fyrir 
hendi til hins allrft nauðsynlegasta á ferðum i byggð, hvað þá 

') Eg heh látið prenta nokkrar af hæðamœlingnm Björns Gunn- 
laugssonar í Geografisk Tidskrift III, 1879, hls. 126 — 127, og i Alma- 
naki þjóðvinafélagsins 1881, bls. 49—60. 1 bréfi til 0. N. Otsens (16. 

júli 1840) kvartar Björn undan því. að uppliyllingar og tibrá á öræfum 
gjöri opt glundroða i hæðamælingunum. 

heldur i óbyggðum. Af Uppdrætti íslands fékkst í fyrsta sinn 
vfirlit yfir útbreiðslu jökla a íslandi og aimenna landfræði ha- 
lendisins, framförin er stórkostlega mikil i samanburði við eldri 
uppdrætti; Björn gekk upp á fjölda fjallatinda og fékk betra 
yfirlit yfir landslag á Tslandi en nokkur maður annar á undan 
honum, en þvf miður ritaði hann litið sem ekkert um ferðir 
sínar. Fyrir jarðfræði Islands hafa uppdrættir Björns Gunn- 
laugssonar lika þyðingu beinlinis og óbeinlinis, útbreiðsla 
hrauna og sanda sást betur en áður, lega hinna allra helztu 
eldfjalla var ákveðin af honum og strandmælendum, hverir og 
laugar voru víða auðkenndar með sérstökum merkjum o. s. frv. 

Einsog sjá má á ferðaskvrslunum hér að framan fór Björn 
Gunnlaugsson sjaldan á hálendinu út fyrir hinar vanalegu 
fjallaleiðir, 1 nema á ferðunum yfir Ódáðahraun 1838 og 1839, 
og var það heldur ekki vou, hann hafði hvorki útbúning til 
þess né tima. Af þessu leiddi, að stórar hálendisspildur 
milli veganna voru ókannaðar og ómældar; Björn skoðaði 
ekki Fiskivötn og hinn mikla öræfakafla vestan og sunnan við 
Skaptárjökul, heldur ekki öræfin norðan við Hofsjökul, og 
ekki hin miklu hálendisflæmi upp af Múlasýslum norðan við 
Vatnajökul; fjallgarðana milli f’ingeyjarsýslu og Múlasýslu 
mældi hann heldur ekki, um Vestfirði fór hann Iitið, kom ekki 
út á Skaga og ýmsa aðra útkjálka skildi hann eptir, kom t. d. 
i fáa firði á Austfjörðum, þess var lika síður þörf, þvi strand- 
lengjuna höfðu »lautenantarnir« þegar mælt nákvæmlega. Þó 
nú Björn Gunnlaugsson eðlilega ekki gæti skoðað og mælt 
allt landið og komið i hvern afkima — það var hverjum ein- 
stökum manni ofvaxið — , þá sér hver sá, sem skyn ber á, að 
mælingarstarf hans er heljarverk og mundu fáir eða engir 
hafa getað framkvæmt annað eins, útlendingum hefði ekki 
verið til neins að reyna það, enginn þeirra mundi hafa þolað 
aðra eins stritvinnu og vosbúð með jafn lélegum útbúningi 
einsog Björn Gunnlaugsson hafði. Það er engu siður undra- 


*) Á öllum ferðum sinum lá Björn Gunnlaugsson aðeins rúmar 40' 
nætur samtals í tjaldi á heiðum og í óbyggðum. Alls ferðaðrst Björn 
a mælingaferðum sinum rúma 700 daga. 

. 21 

vert, hve Björn Gunnlaugsson gat komizt af með litið ferðafé ; 
sparneytni hans og ósérplægni mun lengi i minnum höfð, enda 
má svo heita, að menn niddust á góðsemi hans og meinleysi, 
en það er heimsins háttur að svelta slika menn meðan þeir 
lifa, en iofa þá, þegar þeir eru dauðir, þvi þá þarf ekki lengur 
að borga þeim vinnulaun . 1 Hefði Björn dvalið lengur i öræf- 

') Björn Gunnlangsson kvartar þó opt sáran undan fjárskorti, og 
stundum varð hann að lána peninga til þess að geta komizt áfram. í 
bréfi til 0. N. Olsen (8. apríl 1838) segir hann: »Jeg har altfor faa 

Penge til at berejse Örkenerne. endog til at undersðge Bygden har jeg 
altfor faa Penge og jeg kan dolere over at Oprnaalingen bliver paa 
mange Steder slettere formedelst Pengemangel. Jeg klager derfor slet ikke 
over, at jeg har selv for lidet for mit Arbeide og Strabadser,- thi jeg 
har en Rigsdaler om Dagen. men jeg har hidtil endnu aldrig haft til 
Udgifter paa Rejsen mere end 60 rd. foruden det man behöver til at 
kjöbe Heste til Rejsen, og med disse Penge kan man ikke udrette 
meget. hvis Maalingen skal være nogenledes nöjagtig. Naar jeg skal 
af disse 60 rd. betale Kost og andre Bekvemmeligheder, som jeg be- 
höver paa Rejsen, saa bliver ikke meget tilbage for at kjöbe Vejvisere 
og Felgemænd i de ukjendte Egne. eller til at slæbe med Instrumenterne 
op paa de höje Fjælde, eller for at oprejse Varder og Signaler for at 
kunne faa skarpe Punkter at sigte paa. Ved denne Opmaaling har jeg 
ogsaa maattet bruge formegen Ilfærdighed fordi jeg skulde opmaale en 
stor Strækning af Landet hver Sommer, sjelden har jeg havt Tid eller 
Lejlighed til at rejse til den tredje Station eller Vinkelpunkt i Tri- 
anglerne eller anvende adskillige Prövemidler, endnu mindre berejse 
Egnen forud for at vælge gode Stationer, men har maatlet Iade mig 
nöje med at rejse en Vej frem og en anden tilbage i Egnen og paa 
disse to Rejser tage alling leilighedsvis. Dertil kommer tillige. at der 
ofte indfalder Uvejr. som vedholder i flere Uger, hvilket ofte hindrer 
mig fra at kunne nogensinde sigte til eller komme til de vigtigste 
Punkter, hvorved jeg hindres fra at folge min först lagte Plan og maa 
lægge en anden. Ved disse lange Ophold og Hindringer spilder jeg 
baade Tid og Penge. Det synes mig at Rentekammeret eller Regjeringen 
burde se til. at jeg havde Penge til de nödvendige Udgifter ved Maalin- 
gen. thi det er bedröveligt ikke at kunne være nogenlunde fomöjet 
med den. Dog kan dette som jeg har sagt om den af Pengemangelen 
foraarsagede Unöjagtighed i Opmaalingen noget modereres ved den 
Tanke. at det Indre a! Landet ei behöver at maales saa nöjagtig som 
Kysterne og ligeledes ikke saa nöjagtig som de andre Lande i Evropa, 
fordi Island er saa ufrugtbart, at store Strækninger ere aldeles uden 
Nytte, hvoraf fölger, at nöjagtig Kundskab om Landet er vigtigere end 

um og óbyggðum mundi hann þó hafa neyðzt til að hafa 
fleiri hesta, meiri útbúning og tilkostnað; vfir öræfi fór hann 
jafnan hraða ferð og lá aldrei lengi við tjald fjarri bvggðum, 
bann þurfti þvi ekki að hafa með sér mjög mikinn farangur, 
ekki nema nokkurra daga nesti og mælingartólin, hann safn- 
aði hvorki steinum né öðru, sem gat þyngt farangurinn eða 
tafið ferðina. Björn hafði vanalega 6 — 7 hesta og farangur 
aðeins á tveimur og gat þvi farið greitt yfir landið. t*að sést 
á ferðareikningum hans. að i þá daga hefir sparsamur 
maöur getað ferðazt á Islandi með mjög litlum kostnaói; 
hestar kostuðu ekki neina 3—4 speeiur og fylgdarmenn voru 
ráðnir upp á vanalegt vinnumannskaup sumarlangt. 1 

nöjagtig Maaling«. Seinna í sania liréfi getur Rjöru Gunnlaugsson þess. 
aíl hann sumarið 18S7 hafi haft fylgdarmann upp á sinn eigin kostnað, 
fylgdarmannslaus segist hann eðlilega ekki geta verið, en Bókmennta- 
félagið geti ekki horgað. 

‘) Ferðakostnaður Kjörns Gunnlaugssonar var atls 1045 rd. eða að 
meðaltali 162 rd. a ári og er það undrunarlega litið jafnvel þó verð- 
mæti peninga í þá daga væri alll annað en nú. Sérstaklega ber mikið 
a þessu, þegar ferðakostnaður Björns er borinn saman við ferðakostnað 
strandmælenda. en þeir þurftu nú lika að hafa ýmsan annan tilkostnað. 
vörðuhyggingar o. fl. I’egar maður skoðar reikninga Björns. verður 
þetta þó dálitið skiljanlegra, allur ferðakostuaður hefir siðan vaxið ótrú- 
lega; sparsarriur Islendingur hefir i þá daga getað ferðazt fyrir nærri 
ekki neitt. Björn kaupir hesta á vorin fyrir 8—4 speciur hvern (12 
— 16 kr.) og selur þá aptur á haustin fyrir 2 — 2’/i speciu (8 — 10 kr ), 
fær þannig hestleiguna fyrir allt sumarið fyrir 4-6krónur; lánshestar 
voru dvrari. svo Björn varð að borga 8 kr. fyrir sumarið og þótti hon- 
um það dýrt. Fyrir aukafylgdir borgaði Björn vanalega rixort á dag; 
næturgreiða borguðu menn i þá daga sjaldan, stundum borgaði Björn 
fylgdir úr eigin vasa og færði þær ei til reiknings. pað sýnir meðal 
annars hina dæmalausu ósérplægni Björns, að hann. í hvert skifti er 
hann þarf að gjöra útúrdúr frá aðalferðinni til eigin þarfa. dregur það 
nákvæmlega frá ferðakostnaðinum. pó lítilfjörlegt væri, fékk Björn 
Gunnlaugsson þó dálftið kaup fyrir slarfa sinn, 20 rd. á ári fyrir korta- 
teiknun og 100 rd. árlega frá stjórninni (nema fyrstu árin); þetta var 
því svolítil hngnun, þegar athugað er, að kennaralaun voru þá 500 rd., 
sem að verðmæti fullkomlega munu jafngilda 2000 kr. nú. það, sem 
segir um ferðakostnaö Bj. G. í Andvara IX, bls. 14, er ekki rétt, hann 
ferðaðist að meðaltaii 69 daga árlega (ekki 100 daga) og hefir hinn 
daglegi ferðakostnaður því að meðaltali verið 5‘/j kr., sem nú á dögum 

Nú er þar til máls aó taka, sem fyrr var frá horfió, að 
Bókmenntafélagið tók að sér mælingu sveita á Tslandi og út- 
gáfu Uppdráttar Islands. f’orgeir prestur Guðmundsson, sem 
var forseti i Hafnardeild Bókmenntafélagsins 1831 — 1839, »fylgdi 
fvrirtæki þessu«, einsog Jón Sigurðsson segir, »með mikilli 
alúð og sparaði enga fyrirhöfn að styðja að þvi á allan hátt« 
og mætti hann þó ymsum mótmælum, þvi sumum fannst 
fyrirtæki þetta ekki tilheyra félaginu heldur stjórninni ein- 
göngu og töldu það draga mjög úr samningu og prentun 
góðra bóka. »Vér getum nú játað það«, segir Jóri Sigurðsson, 
»að mikið kunni að vera tilhæft i mótmæhim þessum i sjálf- 
um sér, en þegar vér gáum að á hinn bóginn. að verk þetta 
hefði vissulega ekki verið gjört enn i dng, og ef til vill tæj)- 
lega á þessari öld. og þegar vér kunnum að meta þann sóma, 
sem hæði þeir, er að þessu verki störfuðu, og svo félagið 
hefir haft af þvi, þá megum vér gleðjast yfir, að félagið og 
þess forstöðumenn ekki fóru i neinn matning, heldur fylgdu 
sér að og lögóu allt sitt fram til að koma þvi til leiðar, sem 
gjöra þurfti*. 1 Um veturinn 1831 — 32 sendi Björn Gunn- 
laugsson fyrsta uppdráttinn yfir Gullbringu- og Kjósarsyslu og 
nokkurn hluta af Arnessýslu og var samþvkkt á fundi l.mai 
1832 »að ráðfæra sig við þá menn, sem vit hafa á að dæma 
utn, hvort nokkuð er athugavert við það, eða ábótavant, hvort 
betra mundi að prenta það á steintöflum eða koparblaði, og 
hvað prentunin mundi kosta*. Forseti félagsins fékk nú um- 
sögn® og skýrslur fróöra manna, einkum þeirra prófessor 

rnunu jafngilda hér um bil 10 kr.. og þegar tillít er tekiA tit hins afar- 
lága verðs á hestum og fylgdum. má skilja, að Björn hetir getað komizt 
af með það. en enginn þeirra, sem á þeim árum ferðuðust til rann- 
sukna, mun þó hafa getað leikið honum það eptir. 

') Minningarrit hins isl. Bókmf. Kmh. 1867, bls. 41. 

’) H. J. Scheel var lika sendur uppdrátturinn til umsagnar og i 
hréfi til rentukammersins 28. Jan. 1833 finnur hann margt að kortinu. 
segir það sé mjög ónákvæint og í þvi margar villur; segir Scheel að 
það sé auðséð, að Björn kunni eigi fullkomlega vel að nota verkfærin 
og hafi eigi rétta handastjórn á þeim, þrátt fyrir það þö hann sé ágæt- 
lega að sér i stærðfræði. Björn hafði sumstaðar lagað ströndina. er 
lautenantar höfðu mælt. og telur Scheel þær hreytingar til skemmdar; 

Schow’s og 0. N. Olsen’s, sein þá var kapteinn viö herforingja- 
skólann og manna fróðastur um allt, er landsuppdrætti snerti ; 
af skýrslum þessum var auðséö. að efm félagsins hvergi nærri 
hrukku til að kotna í verk mælingunni og láta prenta upp- 
drættina að auki. Fyrst haföi deildin hugsað sér að prenta 
sérstaka uppdrætti af hverri syslu, en til þess var kostnaðarins 
vegna ekkert viðlit; var þá ákveðið að minnka uppdrætti 
Rjörns Gunnlaugssonar og setja þá saman í 4 fjórðungsblöð. 
Félagsstjórnin leitaði uú styrks hjá rentukammerinu, tók 
stjörnin fremur stirðlega undir málið í fvrstu, 1 en siðar varð 
það úr, að hún útvegaði ágætan mann. 0. N. Olsen, til þess 
að sjá um tilbúuing og útgálu uppdráttanna, og Hans Jacob 
Scheel til að starfa að hinu reikningslega við þrihyrninga- 
málið; Bókmeuntafélagið hafði ekki nærri nóg fé til útgáfu 
uppdráttarins, svo það varð úr, að stjórnin lagði fram hér 
um bil allt það fé, sem tilbúningur hans og stunga kostaði. 
Visindafélagið danska styrkti einnig fyrirtækið með þvi að 
leggja 500 rd. til uppdráttarins af hinum fyrsta fjórðungi. 
Bókmenntafélagið hafði reist sér hurðarás um öxl með þvi 
að leggja út í þetta lyrirtæki, og hefði stjórnin ekki hlaupið 
undir bagga með félaginu. hefði fyrirtækið orðið að engu og 
töluvert fé tapast; en fyrst og fremst var það ósérplægni 
Björns Gunnlaugssonar að þakka, að verkið komst i kring. 
enginn útlendingur helði tekizt þetta örðuga starf á hendur 
nema fyrir margfalt hærra kaup. 

Framan af kom við og við á fuuduin í Hafnardeild Bók- 
menntafélagsins fram nokkur mótspyrna móti mælingafyrir- 
tækinu; 1834 var stungið upp á að staldra skyldi við og 
hætta mælingunuin um stund, unz tnenn sæju hvernig upp- 
drættinum yfir suðvesturfjórðunginu reiddi af. Til allrar 
hamingju fékk þessi uppástunga ekki framgang; mælingarnar 
hefðu þá lagzt niður i 10 ár. þvi fyrsti fjórðungurinn var eigi 

þó mun Björn hafa haft rétt fyrir sér, siðari mælingar hafa synt, að 
strandmælingunuin er mjög áhótavant einmitt á þessu svæði. Björn 
svaraði aðfinningum Scheel’s ítarlega og hrakti hann með rökum; 
skvrsla þessi mun prentuð f viðaukum. 

’) Lovsamling for Island X. bls. 377. 

fullbúinn fyrr en 1844. Hinir framsýnni menn sáu, að þetta 
var óráð, Tómas Sæmundsson sagði einsog satt var »hver 
veit hvað lengi við höldum Gunnlögsen og landið er stórt*. 1 
Fæstir meðlimir Bókmenntafélagsins munu hafa þekkt til 
mælinganna, hve örðugar þa*r voru og hlutu að taka mjög 
langan tima; 1838 stendur i fundarskýrslu Bókmenntafélags- 
ins: »Menn eru farnir að verða mjög langeygðir eptir kortinu 
yfir Sunnlendingafjórðunginn og eptir að sjá einhvern ágóóa 
og árangur af peningum þeim, sem félagið í svo mörg ár 
hefir lagt í sölurnar þessu fyrirtæki til framkvæmdarí. 1 T*á 
kom lika fram uppástunga um. að félagið sendi tvo iandmæl- 
ara danska, annan til Austurlands og hinn til Vesturlands, til 
þess að mæla á báðar hliðar við Björn Gunnlaugsson, en for- 
seta þótti þetta ónærgætið við Björn. að minnsta kosti fyrr en 
Sunnlendingafjórðungur væri búinn, enda væri heldur ekkert 
fé fyrir hendi. í uppástungu þessari var lika litið vit, félagið 
mundi ekki hafa getað fengiö neina útlendinga, sem hefðu 
getað ferðast einsog Björn og afkastað jafnmiklu. og svo hefðu 
slikir menn orðið margfalt dýrari. 

Kortin yfir Sunnlendingafjórðung voru fullbúin frá Björns 
hendi 1839, en þá var eptir að steypa kortunum saman, 
minnka þau og teikna undir stungu, og tekur Olsen að sér 
að sjá um það og segist muni láta byrja teiknunina þegar 
hann fái frá major Scheel hinn trigonometriska ramma. sem 
að undanförnu hafði verið f smiðum undir tilsjón og fyrir- 
sögn Olsen’s og útheimti það margbrotna og langa reikninga. 
Olsen Iofar að sjá um, að rentukammerið kosti stungu kort- 
anna og annað, er þyrfti, þvi 500 rd. styrkur sá, er vísinda- 
félagið hafði lagt til, mundi varla hrökkva til teiknunar og 
minnkunar hins fvrsta fjórðungs. 8 Fyrsti fjórðungurinn var 
þó ekki búinn fyrr en 1844, en allur uppdrátturinn var ekki 

*) Tímarit BókinenntaCélagsins XVII. 189fi, bls. 167. 

’) Skírnir XII. 1838, bls. 63 — 64. 

*) Skímir 1839, bls. 76. Árið 1840 getur Olsen jiess. að stungan 
ein af fyrsta fjórðungi muni að minnsta kosti kosta 1000 rd., auk alls 
annars. teiknunar, prentunar og pappírs (Skjrslur og reikningar 1840. 
bls. 6—6). 

fullbúinn fyrr en 1848. A Uppdrætti lslands stendur ártalið 
1844, en ætti aö réttu lagi að vera 1848: árið 1844 var Björn 
Gunnlaugsson ekki búinn með nærri öll frumritin og sendi 
hin seinustu kort stn til Hafnar 1846.* Meðan var verið að 
gefa út kortin þurfti margs að gæta. Á uppdráttúm Björns 
Gunnlaugssonar, sem voru eptir stærra mælikvarða, voru 
miklu fleiri nöfn en á hinum prentaða uppdrætti, þar var allur 
þorri bæjanafna og mörg örnefni önnur: af þvi nú uppdrátturinn 
var minnkaður (og gefinn út með mælikvarða 1 : 480,000) varó 
að sleppa Ijölda nafna og var þá opt úr vöndu að ráða hverju 
halda skyldi. Jón Sigurðsson annaðist þetta vandaverk og 
valdi þau nöfn á kortið, er honum þóttu mestu varða; hann 
las og prófarkir á nöfnunum og er slikt heldur ekkert áhlaupa- 
verk, þegar þeir, sem teikna og stinga eru útlendir; Jón Sig- 
urðsson leysti þetta verk af hendi með siuni vanalegu vand- 
virkni, svo varla mun hægt að finna prentvillu í öllum nafna- 
grúanum. Jónas Hallgrimsson, sem víða var kunnugur á 
iandinu, aðstoðaði Olsen einnig í mötgu, einkum aó því er 
snertir landslagslýsingu.* Uppdrátturinn var að öllu gjörður 
með hinni mestu vandvirkni, koparstungan er ba-ði fögur og 
skýr, svo hún mun á fáum kortum betri. Meðan Olsen hafði 
hinn stóra uppdrátt í smiðum, fékk hann styrk stjórnarinnar* 
til þess að gjöra minna kort af Islandi (með madikvarða 
1 : 960,000), en andaðist áður en það verk var fullgjört; Bók^ 
menntafélagið keypti svo þenna uppdrátt af ekkju Olsen’s og 
lét prenta liann á sinn kostnað. 

A »Uppdrætti íslands* 4 er nafn Olafs Nikolas Olsen's 6 

') Skj’rslur «g reikningar 1847. bts. 4. 

’) Meðal annars skýrði Jónas frá landslagi á öræfum upp af Vestur- 
Skaptafellssj'slu. en I. C. Schythe fri nágrenni Heklu og TorfajÖkuls. 

*) Lovsamling for lsland XIV. bls. 124 — 126. 

‘) Uppdráttur íslands gjörður að fyrirsögn Olafs Nikolas Otsens 
eptir landmælingum Bjarnar Gunnlaugssonar. er styðjast við þrihyrn- 
ingamál og strandamælingar þær, sem hið konunglega Rentukammer 
hefir látið gjöra og reiknað hefir Hans Jakob Scheet; gefinn út af enu 
islenzka Bókmenntafélagi. Reykjavík og Kaupmannaliöfn 1844. Grafið 
hefir F. C. Holm. 

*) Oluf Nikolai Olsen var fæddur í Kjöge 4. marz 1794; hann gekk 

sett með stærstu letri og þess vegna hefir kortið opt í út- 
löndum veríð kennt við hann. Þó Olsen ætti mjög mikinn 
þátt í uppdrættinum og stæði þar fyrir miklu vandaverki með 
þvi að setja saman strandmælingarnar og uppdrætti Björns 
Gunnlaugssonar, laga margt og auka eptir upplýsingum, sem 
hann fékk frá ýmsum, þá er þó langt frá þvi, að rétt sé að 
eigna honum uppdráttinn. Miklu sanngjarnara er að kenna 
hann við Björn Gunnlaugsson, einsog almennt er gjört á ís- 
landi, þó það sé ekki heldur fullkomlega rétt, en engínn ein- 
stakur maður átti eins mikla hlutdeild í þessu mikla þarfa- 
verki. Einsog vér höfum séð hér að framan er uppdráttur- 
inn margra manna verk, árangurinn af hálfrar aldar starfi, 
lautenantarnir vinna fyrsta aðalverkið en Björn Gunnlaugsson 
rekur smiðshöggið á eptir 12 ára undirbúning á örðugum og 
hættulegum madingaferðum. 1 Það mun bíða lengi þangað 

snemnia í herþjónustu og varð yfirlautenant 1818 og kapteinn í stór- 
skotaliðinu 1828; siðan ferðaðist hann um |>yzkaland. Holland, England 
og Frakkland og varð 1830 kennari i landfræði og teikningu við her- 
niannaháskólann. til þess hafði hann ágæta hæfilegleika. hann hafði 
1816 tekið próf i landmælingu og 1817 — 1819 fullkomnast í teiknun á 
iþróttaháskólanum; 1825 varð Olsen formaður landmælinga þeirra i 
Danmörku. er vísindafélagið Iét gjöra, 1839 varð henn »Major i General- 
staben« og 1842 »Chef for dennes topographiske Afdeling«. pessi deild 
var þá einmitt stofnuð og varð Olsen þá yfirmaður allra landmælinga 
í Danmörku, því landmælingum Schumacher’s í Hertogadæmunum. mæl- 
ingum vísindafélagsins og hersins var þá slegið saman i eina heild. 
1844 varð Olsen Olerstlieutenant og 1848 Oberst. Olsen gaf út mik- 
inn fjölda af uppdráttum bæði yfirDanmörku og ðnnur lönd og eru þau 
öll prj'ðilega vönduð; Olsen var mesti listamaður í kortateiknun. svo 
fáir hafa síðar i Danmörku verið jafningjar hans. Landmæling Dan- 
merkur á honuni einnig mikið að þakka. 0. N. Olsen andaðist 19. 
desember 1848. þeir Björn Gunnlaugsson og Olsen skrifuöust á og var 
vel til vina og sendir Björn honum opt rjúpur og þessháttar. 

') Hvað útgáfa uppdráttarins hefir kostað er ekki gott að segja með 
vissu. Stjórnin lagði til 2000 rd. á ári í 4 ár og auk þess 2000 rd. til 
minna kortsins (Lovsamling for lsland XIII. hls. 124 176; XIV. bls. 
124 — 125), vísindafélagið veitti 600 rd . Bókmenntafélagið hefir (sam- 
kvæmt Skýrslum og reikningum) borgað 966 rd., en þó liklega siðar 
ýmsar smærri upphæðir fyrir nýjar prentanir eptir koparspjðldunum. 
pappir o. fl. Allur kostnaður við útgáfu uppdrattanna mun því að 


Digitized by Google 



329 


til menn fá miklu stærri og nákvæmari uppdrátt Islands en 
þenna: þó allmargir gallar séu á honum, er hann þó ágætur 
í heild sinni og má heita frábær eptir kringumstæðum. Al- 
þvða manna á íslandi og lærðir lika gjöra optast alltof miklar 
kröfur til slikra uppdrátta, menn ætlast til að lögun hvers 
fjalls sé hnifrétt, hvert bæjarstæði og lækjarbugða alveg á 
réttum stað. Svona á fullkominn uppdráttur að vera, en 
»Uppdráttur íslands* er eðlilega ófullkogninn : til þess að gjöra 
jafn nákvæma uppdrætti af íslandi einsog til eru af hinum 
ræktuðu og þéttbýlu löndum Európu, þyrfti fjölda landmælenda 
í marga áratugi og slík landmæling mundi kosta margar 
milliónir: á slíkum kortum er heldur ekki, að svo stöddu, 
nein þörf á íslandi. Björn Gunnlaugsson samdi ritgjörð sina 
um landmælinguna meðfram i þeim tilgangi, »að lesendur 
uppdráttarins skyldu hvorki gjöra sér of háar né of lágar 
hugmyndir um uppdráttinn, eða of mikið eða of litið treysta 
nytsemi hans og nákvæmni*. 1 Enda eru slíkar skýringar 
nauðsynlegar fyrir þá, sem litla eða enga þekkingu hafa á 
landmælingu. 

Eptir Björn Gunnlaugsson liggja einnig nokkrir smáir 
landsuppdrættir, er ná yfir litil svæði: 1830 gjörði Björn upp- 
drátt af norðausturhluta Álptaness og 1834 af Beykjavik og 
nágrenninu,* og 1861 fór hann austur að f’ingvöllum, mældi 
þingstaðinn, landslag, búðastaiði og annað og gjörði uppdrátt 

minnsta kosti hafa verið 11.466 rd. (eða 22.930 krónur) og er það stór- 
mikið fé, sérstaklega í þá daga. þegar peningaverðið var miklu hærra 
en nú. þó er hér ekki reiknuð þóknun sú, er 0. N. Olsen fékk, 260 rd. 
á ári frá stjórninni, fyrir umsjón með útgáfu uppdráttarins. Af þessu 
má sjá, að það hefði verið gjörsamlega ókleyft fyrir félagíð að gefa 
uppdráttinn út á eigin kostnað, og hefði hann aldrei getað borgað sig. 
Einkennilegt er það, að útgáfa uppdráttarins kostaði nærri 6 sinnum 
meira en allar ferðir Björns Gunnláugssonar. en það kom af því. að 
þeir, sem að uppdrættinum unnu. urðu að fá sæmileg laun fyrir vinnu 
sina. en það fékk Björn ekki. 

') De mensura et delineatione Islandiæ, hls. 6. 

*) Geometriskt Kort yfir norðausturhluta Alptaness. Hdrs. J. S. 
III. nr. 2 «. Reykjavík og kringumliggjandi pláts 1834. Hdrs. J. S. III. 
nr. 2 t. 

af, sem síðar hefir verið prentaður ; 1 i þeirri ferð var Sigurður 
Guðmundsson málari með honum. Til leiðarvísis fyrir al- 
þýðumenn samdi Björn Gunnlaugsson rit um landmælingu,* 
sem með Ijósum orðum kennir mönnum að mæla minni land- 
spildur með auðfengnum verkfærum. Björn samdi einnig 
ýmsar ritgjörðir um stjörnufræði og hefir þeirra fyrr verið 
getið; hann ritaði margt i stærðfræði, en flest af því er 
óprentaó; Bókmenntafélagið gaf út tölvísi eptir hann, eu 
prentaði ekki nema helminginn . 3 Af ritum Björns Gunnlaugs- 
sonar vann »Njóla* mesta alþyðuhylli 4 og hefir verið prentuó 
þrisvar, þó vakti hún í byrjun ýms mótmæli. í Njólu eru 
heimspekilegar og guðfræðislegar hugleiðingar í Ijóðum um 
alheimsáformið og bvrjar hún með skoðun himinsins á nóttu. 
Njóla er að mörgu levti merkilegt rit. en hér á eigi við að 
fara nánar út í efni hennar. Björn fékkst töluvert við kveð- 
skap, en flestur skáldskapur bans er stirður, þó ýmislegt sé 
þar fallegt innan um. Allur fliugur Björns Gunnlaugssonar 
snerist að stærðfræði og ! stjörnufræði, en við aðrar greinir 
náttúruvisindanna fékkst hann litið, þó kenndi hann, sem fyrr 
hefir verið á drepið, fyrst framan af náttúrufræði i Revkja- 
vikurskóla og þá helzt eðlisfræði og ritaði ýmislegt smávegis 
i þeirri grein, sérstaklega um þær hliðar eðlisfræðinnar, sem 
tengdastar eru stærðfræðinni. Yfir höfuð gjörði Björn sér 


') K. Kaalund : Bidrag til en hislorisk-topografisk Beskrivelse af 

Island I. bls. 93. f*. Th.: Lýsing íslands. 2. ntgáfa. Kmhöfn 1900. bls 

112. Sbr. íslendingur II. bls. 80, 

*) Einföld landmæling til að kenna að semja afstöðuuppdrætti með 
auðfengnum verkfærum. Kmhöfn 1868, 8°. 

’) Tölvísi. Reykjavfk 1866, 8°. í hdrs. Bókmf. i Kmh. nr. 92. 8°, 
er ræða um nytsemi mælifræðinnar eptir Björn Gunnlaugsson og í hdrs. 
Bókmf. i Rvik nr. 231 fyrirlestrar eptir sama um arithmetik og algehra 
1824-1826. 

‘) Njóla, eður auðveld skoðun himinsins. með þar af fljótandi hug- 
leiðingum um hátign guðs og alheimsáformið. eða hans tilgang með 
heiminn. Viðey 1842, 8°. Ritdómur um Njólu í Nyjum félagsritum 
IV. 1844, bls. 116—131 (eptir Sigurð Melsteð). í Lbs. nr. 281, 8°, eru 
Athugasemdir höfundar Njólu um álit það um hana. er stendur í Nýjum 
félagsritum 4. ári ; á s. st. eru visur um Njólu eptir síra B. Hjálmarsson. 

mikið far um að fræða alþýðu i náttúruvísindum, og var um 
langan tima hinn eini, sem gjörði tilraun i þá útt. Arið 1852 
lætur Benediki Gröndal i Ijósi ánægju sína yfir þvi, »hvorsu 
mikinn þátt Björn Gunnlögsen alitaf hefir tekið og tekur enn 
i því, að gera almenningi skiljanlega marga hluti náttúrunnar, 
sem fyrir augun bera. Það getur vel verið, að sá, sem svo 
fúslega og stöðuglega lætur sér annt um þessa hluti, gjöri 
meira að verkum. en margur heldur; þvi á þekkingu á nátt- 
úrunni er þekking á lifinu grundvölluð, og á náttúrunni er 
velmegun þjóðanna byggð. En náttúran er jafn voldug og 
mikil i hinu smáa, sein hinu stóra*. 1 Jónas Hallgrimsson til- 
einkaði Birni hina snildarlegu þýðingu sina á stjöruufræði 
Úrsins. 

Björn Gunnlaugsson ritaði margar smagreinir í blöð um 
ýms efni, þó helzt um stjörnufræði;* hann mældi afstöðu eld- 
gossins fyrir Reykjanesi 1830 og hæð öskugosanna úr Heklu 
1845 og hefir samið sérstakar ritgjörðir um mælingar þessar, 
en þær hafa aldrei verið prentaðar. 

Arið 1830 sást i hafi reykur fyrir utan Reykjanes i marz 
og aprílmánuði og mikið rak af vikri á næstu ströndum. Að 
forlagi L. Krieger’s stiptamtmanns var Björn Gunnlaugsson 
sendur þangað suður tii þess að ákveða legu uppvarpsins; 
Björn dvaldi á Reykjanesi frá 29. april ti! 11. mai, en allan 

') Nj’ tíðindi I. 18ry2. bls. 35. 

*) Um halastjörnuna 1826 (Klausturpósturinn IX. 1827. bls. U3 — 95). 
Um þj'ngd reikistjarna iReykjavikurpóstur III. 1849, bls. 62 — 66). Um 
sjódýr þau, er festa sig rneð sogi (Reykjavíkurpóstur III. 1849. lds. 183 
— 187). Um náttúruafbrigðin. er Gestur Vestfirðingur segir frá (Lanz- 
tíðindi I. 1849. bls. 31—32,36— 36). Reikistjörnur i janúarmánuði 1862 
(Ný tíðindi I. bls 16). Um loptsjón. er sást á næstliðnum vetri (Ný 
tíðindi I. 1852, bls. 62, 63, 70 — 71). Lýsing á ókenndum fiski (Ný tið- 
indi I. 1862, bls. 26—27, 34—36). Um reglusemi skólapilta (þjóðólfur 
X. 1858, bls. 66. Sbr. Norðri V. bls. 114, VI. bls. 41. 61—62). Um 
stundatal eptir stjörnum og tungli (Þjóðólfur X. 1868, bls. 147). Um- 
ferðarlími reikistjarna (í’jóðólfur XI. !869. bls. 91). Jufferta, tvö verk- 
efni (íslendingur I. 1860, bls. 85— 86i. Jarðstjömugangan um haustið 
1860 (íslendingur I. 1860. bls. 63 — 54). Um Jón Bjarnason í I’órorms- 
tungu (þjóðólfur XIV. 1861, bls. 26 — 27). Húskveðja (Ræður við útför 
Friðriks Bjarnasonar Thorarensens skólapilts. Reykjavík 1848. bls. 3 — 6). 

þann tíma voru dimmviðri, svo reykurinn sást aldrei: Björn 
fékk samt nákvæmar skýrslur um stefnu reykjarmekkjarins frá 
ýmsum bæjum á Reykjanesskaga, reiknaði eptir þvi hnatt- 
stöðu eldvarpsins og fannst það vera nærri Eldevjarboðum 
(63° 29' 5+" n. br. og 25° 57' 16" v. 1. frá Paris). 1 

Birni Gunnlaugssyni var með bréfi 2. mai 1846 fyrirskipað 
af stjórninni að ferðast til Heklu til þess að mæla bæð, um- 
mál og lögun reykjar- og öskusúlunnar, hann átti ennfremur 
að athuga, hve hátt steinar köstuðust, og mæla hæð Heklu 
eptir gosið til þess að sjá, hvort hún hefði breyzt.* Þegar 
Björn fékk bréfið, var Hekla hætt gosunum, en gufu- 
mökk nokkurn lagði þó enn upp úr gígunum ; Björn hafði 
áður mælt goshæðina frá Sviðholti og gat þvi sent stjórninni 
skýrslur um þær mælingar. Björn fór samt austur sumarið 
1846 5. ágúst og kom aptur 10. september; í þeirri ferð 
gekk hann tvisvar upp á Heklu 12. og 13. ágúst; fvrri daginn 
var dimmt af kafaldi á fjallstindinum, en heiðskýrt næsta 
dag; heita gufu lagði þá viða upp úr sandinum efst á Heklu 
og jaróvegurinn var viða svo heitur, að menn þoldu hvorki 
að standa né sitja, þó Björn gæti fundið einhvern kaldari 
blett. þá fannst undir eins velgja, ef höndu var stungið niður 
i sandinn. Eldgigur sá, sem hraunið rann úr, var aðeins 60 
fet á hæð, 12 fet á dýpt og 36 fet að þvermáli að innan ; 
Björn mældi einnig hina gigina og afstöðu þeirra. Hæð 
reykjarmekkjarins mældi Björn 5 sinnum um veturinn 1845 
— 46 frá Sviðholti og var hún mest 18882 fet yfir sjó eða 
13921 fet yfir Heklutind. 8 Frá Önundarstöðum í Landeyjum 
hafði Björn þá fyrir mörgum árum (1834) mælt hæð Heklu, 
nú fór hann þangað aptur i sömu erindagjörðum og fann 

‘) B. Qunlögsen: Forsög til en geographisk Bestemmelse af det 

Sted hvor Vulcanen uden for Cap Reikenæs i Island viste sig i Aaret 
1830 i Maanederne Marts og April. (Hdrs. Bókmf. í Kmh. nr. 30. fol.). 

’) pessi fyrirskipun var samin eptir uppástungu visindafélagsins 
sbr. Oversigt over Vidensk. Selskahs Forhandlinger 1846. bls. 67 — 68. 

■) Hæðin var 14. október 1846 14934 fet yfir sævarmál, 9. nóvem- 
ber s. á. 16636 fet, 20. nóvemher 11730 fet. 6. febrúar 1846 13866 fet 
og annað sinn sama dag 18882 fet eða 13921 fet yfir tind Heklu, sem 
þá er reiknuð 4961 fet á hæð. 

sömu hæð, svo ekki var útlit til, að hæð fjallsins hefði breyzt 
við gosið. 1 Eystra safnaði Björn nokkrum skyrslum um eld- 
gosið og athugaði og reiknaði ýmislegt, er snerti lögun gíg- 
anna, kasthraða grjótsins úr fjallinu o. s. frv. Eptir þvi, sem 
séð varð frá Stóranúpi. munu björg hafa kastazt 1 gosinu 
1800 fet beint upp úr gigunum þegar mest gekk á; þar af 
reiknar Björn Gunnlaugsson, að bvrjunarhraði steinanna, er 
upp köstuðust, muni hafa verið 103 faðmar á sekúndu. 

Utilegumannatrúin var fram eptir öldinni allmögnuð á 
íslandi, svo margir héldu, að útilegumannabyggðir væru hér 
og hvar i afkimutn háleudisins inn á tnilli jökla. Sumir 
trúðu þvi jafnvel, að Björn Gunniaugsson hefði á ferðum sin- 
um hitt útilegumenn, en hefði skuldbundið sig til aó þegja 
yfir þvi. Til þess að útrýma þessari trú ritaði Björn Gunn- 
laugsson grein »um stöðvar útilegumanna« ! og segir þar 
meðal annars: vfegar eg vttr að kanna og mæla innanvert 

Island, gjörði eg tnér meðfratn ómak fyrir að kanna þær 
úlilegumanrtastöðvar, sem eg heyrði um talað, og eg gat við 
komið að kanna, og vildi eg eyða útilegumannatrúnni, að þvi 
leyti, setn hún reyndist ósönn, en staðfesta það i henni, er 
satt kynni að revnast. Mér þótti hálfvegis minnkun að þvi 


') Hæð Heklu var eptir mælingu Björns Gunnlaugssonar 4746 fet, 
en eptir mælingu strandmælenda (á Uppdrætti Islands) 4961 fet. er þar 
215 feta munur, þó segir Björn að lítil likindi séu til að Hekla hafi 
lækkað þetta siðan i byrjun aldarinnar, mismunurinn geti legið i verk- 
færunum og mælingaraðferðinni; villutakmörkin á mælingum sinum (á 
Heklu) segir hann geti hugsast mest um 126 fet, en séu þó líklega 
innan við 60 fet. Frá Ilaga í Gnúpverjahreppi mældi Björn einnig hæð 
Heklu frá rótum (yíir landið i kring) og fannst hún vera þeim megin 
3612 fet. 

’) íslendingur II. 1861, bls. 11 — 13. J»á kom grein i Norðanfara 
1862, bls. 84—86. eptir sira Hákon Espólín. sem reyndi að sanna. að 
útilegumenn vært til. Björn skrifaði á móti henni i íslendingi III. 1863. 
bls. 167; þá kom enn grein í Norðanfara 1864. bls. 46, á móti lionum. 
Að Iokum ritaði Sigurður Gunnarsson fróðlega grein um útileguþjófa i 
Norðanfara 1866 (IV. bls. 3, 9 — 10, 12). Um ferðir sinar ritaði Björn 
Gunnlaugsson nokkrar smágreinir í Skírni og Skj’rslur og reikninga 
Bókmenntafélagsins og um þórisdal í Sunnanpóstinn og hefir þeirra 
greina fyrr verið getið. 

fyrir mig og landa mina, aö geta eigi gengið úr skugga um 
það, hvort nokkur heimuleg byggð gæti leynzt i voru iitla 
landi eða eigK. Sannar Björn i þessari grein með fullum 
rökum, að trú þessi hefir við ekkert að styðjast nema bábylj- 
ur. Sigurður Gunnarsson og Björn, sem kunnugástir voru á 
öræfum, urðu síðan að eiga i blaðadeilum á árunum 1861 — 65 
til þess að sannfæra suma menn um, að engin von væri á, 
að útilegumenn hefðust við á öræfum. I greinum þessum er 
margur fróðleikur um óbyggðir íslands. 

